
TRACTATUS DE VERBO 
* INCARNATO. 

PROOEMIUM. 


1. Quum natura generis nostri in protoparente peroenus hum. 
diaboli fraudem ex statu supernaturali prolapsa esset, i u P° 8t lft P 8um 
miserrimam sane incidit tristissimamque conditionem. Asse- 
quendae sublimi illi felicitati quae ei proposita fuerat, ex- 
tincto vitae supernaturalis principio, jam non erat apta; 
amissae erant gratia et sanctitas originalis, subtracta pa- 
riter reliqua dona eximia integritatis et immortalitatis, 
quibus in protoparentibus Deus hominum genus ornaverat, 
necnon singularis Dei protectio atque directio , quibus pa- 
rentes illos Creator fuerat prosecutus Maxima autem erat 
propter vulnera, quae, donis supernaturalibus amissis, na- 
turae inflicta sunt, ejus ad malum pronitas, atque impetus 
talis, ut a nemine nisi a solo Deo posset sisti ac cohiberi. 

Neque aliud restare videbatur, quam ut natura sibi relicta 
suo pondere et impetu instar fluminis cujusdam de peccato 
in peccatum ruens, per varios anfractus errorum et dolo- 
rum in pelagus exitii sempiterni devolveretur. 

OB VERBO INCARNATO. 1 

TRACTATOS DE YERBO INCARNATO. 


Redemptio- 2. Sed Deus , cujus misericordiae non est numerus et 
ecre um j )0n ij. a j.j g ^finitus est thesaurus , intimis misericordiae vis- 
ceribus commotus statuit nos ex ista multiplici miseria eri- 
pere, et rursum ad statum supernaturalem erigere. Verum 
id nec ita convenienter nec satis fructuose fieri poterat, 
nisi et pro peccato justitiae divinae aequivalens satisfactiq 
exhiberetur, et fons quidam perennis et inexhaustus, quo 
peccata quotiescumque homines in ea inciderent, deleri pos- 
sent, constitueretur. Quapropter ut plena esset culpae re- 
paratio et copiosa generis nostri redemptio, misericordia 
divina inauditum, admirabile, ineffabile, incomprehensibile 
omnibus saeculis, omnibus angelis et hominibus obstupes- 
cendum excogitavit consilium, nimirum ut Filius Dei; Sa- 
pientia genita per quam facta sunt omnia, naturam nostram 
sibi copularet, et in ea ac per eam totum genus humanum 
repararet. *) Etenim Dei Filnis , inquit s. Leo M., secun- 
dum plenitudinem temporis , quam divini consilii inscruta- 
bilis altitudo disposuit, reconciliandam auctori suo naturam 
generis assumpsit humani, ut inventor mortis diabolus per 
ipsam quam vicerat vinceretur . In quo conflictu pro nobis 
inito , magno et mirabili aequitatis jure certatum est , 
dum omnipotens Dominus cum saevissimo hoste non in 
sua majestate , sed in nostra congreditur humilitate , obji- 
ciens ei eamdem formam eamdemque naturam, mortalitatis 
quidem nostrae participem , sed peccati totius expertem . 2 ) 
Hoc est illud , uti Apostolus ait , magnum pietatis sacra- 
mentum, quod manifestatum est in carne i, justificatum est 
in spiritu , apparuit angelis, praedicatum est in gentibus, 
creditum est in mundo, assumptum est in gloria.*) 
Tractatus 3. De hoc igitur incarnationis et redemptionis myste - 
indolea ’ rio modo nobis tractandum est. Non est ut multis expo- 


*) Cfr. Lessium de div. perf. 1. 12. c. 3. 

v ) In nativ. Dom. serm. 1. 9 ) 1 Tim. 3, 16. 

namus, quanti momenti sit, ea bene intelligere et perspecta 
* habere, quae ad hoc dogma religionis nostrae pertinent. 
Omnes enim sciunt, incarnationis et redemptionis mysterium 
Christianae religioni, que ab ipso Verbo incarnato et homi- 
num Redemptore Christo originem habet et nomen, veluti 
intimam constituere essentiam , suumque proprium ei , si 
dicere fas est, dare characterem. Infinita vero esse bona, 
quae humano generi ex incarnatione ac redemptione pro- 
venerunt, superius jam commemoravimus. Nihil enim nobis 
nasci profuit , nisi redimi profuisset . x ) 

4. Animadvertendum est, ab antiquis Patribus Graecis 
incarnationis redemptionisque ordinem atque opera frequen- 
ter olxovojtuag significari nomine, quo exprimunt providam 
illam ac beneficam curam, qua Deus usus est in genus 
humanum lapsum. Quam vocem Latini dispensationis vo- 
cabulo reddere solent. — Ut vero totius materiae aptam 
instituamus divisionem, in duas partes hunc de Verbo in- 
carnato Tractatum dispescimus. Primum agemus de In- 
carnationis mysterio. Hac in parte videlicet admirabile 
illud et stupendum opus misericordiae divinae, quo Verbum 
caro factum est, in se considerabimus, ut, quantum infir- 
mitati intellectus nostri conceditur, mysterium hoc juxta 
ea quae fides nos docet exponamus et illustremus. Altera 
pars erit de mysterio Redemptionis . Considerabimus vide- 
licet opus illud prae scopo suo ac fine 1 qui fuit redemptio 
lapsi generis humani. Haec est ea divisio, quae ex rei natura 
nobis veluti profluere caeterisque aptior esse videtur. Eam-, 
dem etiam s. Thomas sequitur, ubi in Summae theologicae 
Parte tertia de Salvatore agit. Duplex , inquit, considera- 
tio occurrit . Prima est de ipso Incarnationis mysterio , 
secundum quod Deus pro nostra salute factus est homo; 


Ecclesia in cantico Exultet. 

TRACTATUS DR VERBO INCARNATO. 


secunda de his , quae per ipsum Salvatorem nostrum sunt 
acta et passa . Ea videlicet quae per Salvatorem nostrum 
acta et passa sunt, constituunt redemptionis opera. Singula 
quidem haec opera non perpendemus, sed eadem conside- 
rabimus sub generali sua ratione, quatenus iisdem redem- 
ptio generis humana facta est. 

5. Opportunum postremo videtur animadvertere, in hoc 
de Verbo incarnato tractatu de iis, quae Salvatoris ' futuri 
promissionem per prophetas, ejus adventum, opera mira et 
passionem spectant, propterea non fusius agi, quia haec 
tractanda potius videntur in theologia dogmatica generali. 
Eo enim ista maxime pertinent, ut divina origo religionis 
Christianae probetur, et revelatio per Christum facta contra 
Judaeos vindicetur. Si quae tamen occurrunt prae caete- 
ris opportuna, ut mysterii incarnationis et redemptionis ve- 
ritas stabiliatur ejusque indoles explanetur, quantum ne- 
cessarium est ea attingemus. 

DE INCARNATIONIS MYSTERIO. 


6. Definiri solet a theologis incarnatio ita ut dicatur : 
Naturae humanae cum natura divina in 'una persona 
Verbi conjunctio . Ejusmodi porro conjunctio, uti patet, 
considerari potest vel efficienter et active ut operatio di- 
vina, vel in suo termino ut status inde proveniens. Sub 
respectu priori incarnatio consistit in unitione naturae hu- 
manae cum Verbo divino in unitatem personae, ad huma- 
num genus redimendum. Sub altero respectu incarnatio 
est unio hypostatica naturae divinae simul et humanae in 
una Verbi persona. — Eatione vero humanitatis assumptae 
Verbum divinum, secunda persona sanctissimae Trinitatis 
unigenitusque Filius Dei, appellatur Verbum incarnatum, 
Jesus i. e. Salvator, vel Christus , i. e. per excellentiam 
Unctus. Messias enitn, ait s. Augustinus, hebraice, Christus 
graece, est latine Unctus ; ab unctione enim dicitur unctus , 
ille singulariter unctus , praecipue unctus , unde omnes 
Christiani unguntur. 1 ) 


J ) Tract. 7. in Jo. n. 13. — De hoc Christi nomine notare ab initio 
juvat, quae habet Catech. Rom. » Jesus nomini, Christi etiam nomen 
additum est, quod unctum significat, et honoris et officii nomen est, 
nec unius rei proprium sed commune multorum ; nara veteres illi 

Materiae 7* Quum igitur in Christo Domino duplex inveniatur 
distributio. na t ura ? diyi na videlicet et humana, primum agemus de 
Christi divinitate et humanitate , verumque Deum acf verum 
hominem Jesum Christum Dominum nostrum fuisse osten- 
demus, et contra haereticorum errores vindicabimus. Dein 
vero tractabimus de unione hypostatica ejusque consectariis . 
Ratio videlicet mysterii incarnationis maxime 4 pendet ex 
unione hypostatica, qua natura divina et humana in per- 
sona 'Verbi incarnati unitae sunt. Atque ex ineffabili ista 
unione reliqua .quae de persona Christi in concreto , ac de 
iis quae Christo, Verbo incarnato, conveniunt, tenenda sunt, 
veluti sponte consequuntur. In singulis autem capitibus 
data oportunitate etiam Ca exponemus, quae de Beatae 
Mariae virginitate perpetua, et de vera ac summa ipsius 
Genitricis Dei dignitate dicenda sunt. Quumque haereses 
multiplices, quibus Incarnationis mysterium impugnatum 
fuit, vel divinitatem Christi vel ejus humanitatem, vel 
unionem hypostaticam, ac Genitricis Dei impetierint prae- 
rogativa, uti rerum ordo fert, suis locis eas quoque propo- 
nemus et refutabimus. 


Patres nostri Christos appellabant sacerdotes et reges, quos Deus 
propter muneris dignitatem ungi praeceperat... Prophetas etiam un- 
gendi mos fuit, qui Dei immortalis interpretes et internuntii coelestia 
arcana nobis aperuerunt, atque ad emendandos mores salutaribus 
praeceptis et futurorum praedicatione hortati sunt. At vero, quum 
Jesus Christus Salvator noster in mundum venit, trium personarum 
partes et officia suscepit, prophetae, sacerdotis ac regis, atque ob eas 
causas Christus dictus est, et unctus ad illorum munerum functionem, 
non quidem alicujus mortalis opera, sed coelestis Patris virtute, non 
terreno unguento, sed spirituali oleo: quippe quum in sanctissimam 
ejus animam Spiritus sancti plenitudo, gratiaque, et omnium donorum 
uberior copia effusa sit, quam ulla alia creata natura capere potuerit. 
Atque id praeclare propheta ostendit, cum redemptorem ipsum affa- 
tus diceret : Dilexisti justitiam et odisti iniquitatem : propterea unxit 
te Deus, Deus tuus, oleo laetitiae prae consortibus tuis.< P. l.*a. 2. 
p r 9 et 10. 

CAPUT I. 

DE DIVINITATE ET HUMANITATE CHRISTI. 

Articulus I. 

DE DIVINITATE CHRISTI. 

8. Christum Dominum legatum fuisse divinum, adeo- 
que religionem quam instituit divinam habere originem, in 
Theologia dogmatica generali ostenditur. Plurima vero 
argumenta quae afferuntur ad hanc divinam originem re- 
ligionis Christianae evincendam ita comparata sunt, ut si- 
mul et Deum esse Jesum Christum demonstrent. Id enim 
profecto ex vaticiniis prophetarum, et ex miraculis pleris- 
que quae in vita Salvatoris occurrunt, luculenter colligitur. 
Sed ea probatione omissa, ex fontibus fidei modo theolo- 
gicam petemus demonstrationem divinitatis Christi Domini, 
eamque praesertim contra eos dirigemus haereticos, qui 
non rejecta missione Christi ut legati Dei, ejus tamen di- 
vinitatem negarunt. Ostendemus igitur, Jesum, qui natus 
in hunc mundum in terris visus est et cum hominibus con- 
versatus'), divinam habuisse naturam, seu verum Deum 
fuisse. Etiam in Tractatu de sanctissima Trinitate quaes- 
tionem hanc de divinitate Christi paucis attigimus; fusio- 
rem tamen demonstrationem huic reservavimus loco. 

9. Imprimis quinam fuerint haeretici qui Christi di- 
vinitatem negarunt, quidve singuli opinati fuerint, breviter 
praemittamus. — Tribus prioribus saeculis variae exortae 
sunt sectae, quae divinitatem Christi rejecerunt. Jam aevo 
Apostolico Cerinthiani effutierunt, Jesum tantummodo ho- 
minem fuisse ex Josepho et Maria genitum. Christum vero 
esse unum e felicioribus aeonibus, a Deo missum ad aeo- 
num rebellium tyrannidem, qua hominibus dominabantur, 
dirimendam. Hunc aeonem Christum in Jesum ad Jordu,- 


*) Baruch. 3, 38, 


Status 

quaestionis. 


Errores 

nem descendisse, et postea, quum is in crucem ageretur, 
ad coelum rediisse. Similia etiam ab aliis factionibus Gnos- 
ticis et ab Ebionitarum secta docebantur. Contra eos 
scripsit suum Evangeliuum s. Joannes, uti testatur inter 
alios s. Hieronymus lib. 19. de scriptoribus ecclesiasticis. 
Novissimus , inquit, scripsit (Joannes) euangelium , adversus 
Cerinthum aliosque haereticos et maxime tunc Ebionitarum 
dogma consurgens , qui asserunt , Christum ante Mariam 
non fuisse . 

10. Errores illos instauravit, ut alios omittamus, Pau- 
lus, ab urbe patria dictus Samosatenus, Demetrii in epis- 
copatu Antiocheno a. 260 successor, vir astutus, laudis et 
bonorum cupidus, fastu et arrogantia el % atus. Docuit autem, 
non esse nisi unam personam divinam, quae in ss. Scrip- 
turis Pater vocetur; Verbum seu Filium non esse personam, 
sed Dei sapientiam seu rationem, quae ita Deo insit, sicuti 
ratio inest homini. Jesum Christum fuisse merum hominem 

V 

qui tum solum existere coeperit, quum a Maria concipere- 
tur; ei in conceptione conjunctam fuisse Dei rationem, qua 
homines salutis viam docuerit, miracula patraverit, et Fi- 
lius Dei seu etiam Deus improprio sensu dici meruerit. 
Adversus Paulum ej usque haeresim duo habita sunt An- 
tiochiae concilia. In prima quidem synodo, quam Episcopi 
Syri a. 264 celebrarunt, impias Pauli doctrinas execrati 
sunt; de ipso tamen, quum spem daret emendationis, men- 
tem suam ambiguis locutionibus occultaret, seseque catho- 
lice sentire simularet, judicium non tulerunt. At quum 
in sententiis suis pravisque moribus pertinax existeret, a. 
269 in altera septuaginta episcoporum synodo Antiochena 
haereseos convictus, depositus et excommunicatus est. — 
Pauli Samosateni haeresim secutus est Photinus episcopus 
Sirmiensis, qui in synodo Sirmiensi a. 357 damnatus fuit. 

11. Arianorum variae factiones, quum Verbi divinita- 
tem inficiarentur , necessario etiam in eum inciderunt er- 
rorem, ut Christum verum Deum fuisse negarent. Doce- 
bant praeterea, Verbum non integram humanam naturam, 

sed solam carnem assumpsisse. 1 ) Damnati autem sunt in 
Concilio oecumenico Nicaeno, variisque aliis synodis. 

12. inter haereticos recentiorum temporum Sociniani, 
sicuti Trinitatem* ita et Christi Domini divinitatem reji- 
ciunt. Docent videlicet, Christum fuisse merum hominem; 
eum quidem missum esse a Deo ad salutem generis hu- 
mani, sed non soluto pretio genus humanum redemisse ac 
Deo proprio modo satisfecisse. Contendunt, fidem divini- 
tatis Christi primum a Nicaenis Patribus ex intemperanti 
odio contra Arianos esse decretam, et statuunt, tantum im- 
propria ratione Christum appellari posse Deum, non natura, 
sed gratia et adoptione. Socinianos vero multi sequuntur 
ex recentioribus protestantibus. Dogma enim de divinitate 
Christi jam a pluribus illorum haereticorum non accense- 
tur articulis fundamentalibus. Rationalistae autem eo im- 
pietatis progressi sunt, ut Christum habeant merum homi- 
nem illis adnumerandum viris, qui divina providentia variis 
temporibus excitati fuerunt, ut obscurae et imperfectae 
religionis cognitiones magis evolverefttur et perficerentur, 
atque deinde populorum desideriis, ipsorum hominum in- 
genio, ac civilisationis quam dicunt statui adaptatae, feli- 
cissimo successo proponerentur. 

13. Impiis hisce erroribus breviter recensitis, adstrui- 
mus fidei nostri dogma, quo profitemur, Jesum Christum 
verum bsse Deum. 

Propositio. — Tum Scripturae sacrae , tum Traditio Propositio 


J ) Arianorum haeresis hisce verbis a s. Augustino describitur: 
»Ariani, ab Ario, in eo sunt notissimi errore, quo Patrem, Filium 
et Spiritum sanctum nolunt esse unius ejusdemque naturae atque 
substantiae, aut ut expressius dicatur essentiae, quae ovata graece 
appellatur; sed esse Filium creaturam, Spiritum vero sanctum crea- 
turam creaturae, hoc est, ab ipso Filio creatum volunt. In eo autem, 
quod Christum sine anima solam carnem suscepisse arbitrantur, mi- 
nus noti sunt: nec adversus eos ab aliquo inveni de hac re fuisse 
aliquando certatum. Sed hoc verum esse et Epiphanius non tacuit, N 
et ego ex eorumdem quibusdam scriptis et collocutionibus certissime 
comperi.« De haer. n. 49. 

Patrum constansque Ecclesiae doctrina eam proponunt 
fidei veritatem , Jesum Christum , quem ut filium hominis 
in tempore natum et in terris conversatum esse nunc su- 
mimus, verum esse Deum , seu naturam divinam in ipso 
esse agnoscendam et profitendam . 

praenotanda. Praenotanda. — Ut indoles demonstrationis, quae ex 
fontibus fidei ad divinitatem Christi probandam hauritur, 
melius intelligatur, animadvertendum est, quaedam esse 
argumenta, quibus directe divinitas Verbi et Filii Dei uni- 
geniti probatur, quaedam vero, quibus directe ostenditur, 
Jesum Christum (Verbum incarnatum) verum Deum esse. 

fuTi^doLs.U traque a theologis promiscue proferri solent, ubi de divi- 
nitate secundae personae sanctissimae Trinitatis vel de divi- 
nitate Christi agitur. Atque id merito fieri potest. Etenim 
Jesum Christum in Scripturis novi Testamenti a Verbo 
aut Filio Dei non distingui, sed unum eumdemque esse, 
res est tam aperta et cum tanta consensione etiam ab An- 
titrinitariis reliquisque haereticis admissa, ut probatione 
non indigeat. Omnibus sane qui sacras Litteras legunt 
notum est, frequenter Jesum se appellare Filium Dei, ac 
talem ab Apostolis praedicari atque probari. Unde etiam 
haeretici illi simul divinitatem Christi et existentiam se- 
cundae personae sanctissimae Trinitatis rejiciunt, ac Jesum 
'Christum non nisi filium Dei adoptivum dici praetendunt. 
Verbum vero statuunt non personale esse, sed insitam Dei 
rationem, cujus participatione homo Jesu ornatus fuerit. — 
Haec igitur opportune notantur, ut pateat, quibus argumen- 
tis res de qua agimus possit evinci. Nos tamen, quum 
brevitati consulentes ex plurimis Scripturarum testimoniis 
tantum aliqua seligamus, ea afferemus, quibus vel simul 
divinitas Verbi et Christi (Verbi incarnati) probatur, vel 
directe divinitas Jesu Christi adstruitur. 

s. scriptura. 14. Demonstratio. — Scripturae sacrae igitur splen- 

didissimum testimonium, quo perspicue ostenditur Verbi et 
Christi divinitas, continetur solemni initio Evangelii s. Jo- 
annis, quod testantibus ss. Patrihus ad vindicandam Christi 
divinitatem jam diximus esse scriptum. In principio , in- 

quit Evangelista, erat Verbum, et Verbum erat apud 
Deum, et Deus erat verbum (xai &eog rjv 6 koyog). Hoc 
erat in principio apud Deum . Omnia per ipsum facta 
sunt, et sine ipso factum est nihil , quod factum est , in 
ipso vita erat, et vita et at lux hominum, et lux in te- 
nebris lucet, et tenebrae eam non comprehenderunt ... 
Erat lux vera, quae illuminat omnem hominem venien- 
tem in hunc mundum . In mundo erat, et mundus per 
ipsum factus est, et mundus eum non cognovit In pro- 
pria venit, et sui eum non receperunt . Quotquot autem 
receperunt eum, dedit eis potestatem filios Dei fieri, his 
qui credunt in nomine ejus : qui non ex sanguinibus , 

neque ex voluntate carnis, neque ex voluntate viri, sed 
ex Deo nati sunt. Et Verbum caro factum est et ha- 
bitavit in nobis: et vidimus gloriam ejus, gloriam quasi 
unigeniti a patre, plenum gratiae et veritatis ... Et de 
plenitudine ejus nos omnes accepimus, et gratiam pro gra- 
tia , quia lex per Moysem data est , gratia et veritas per 
Jesum Christum facta est. Deum nemo vidit unquam: 
unigenitus filius , qui est in sinu patris ipse enarravit. x ) 
Initium hoc Evangelii secundum Joannem quam rebus ar- 
duum et indeprehensum, tam verbis clarum est et facile, 
ita ut divinitas Verbi, incarnatio ejus ? adeoque divinitas 
Christi maxima perspicuitate in eodem ab Evangelista pro- 
ponatur. Verbo enim ea attribuit, quae Deo soli conve- 
niunt, et expresse etiam Verbum esse Deum edicit. Idem 
dein Verbum hominem factum esse asserit, adeoque Jesum 
Christum pariter divinam naturam habere. 

15. Sed ut argumentum pro divinitate Christi ex hoc 
capite haustum pleniore fulgeat splendore, ad quaedam 
puncta ea quae ibidem proponuntur revocare, opportunum 
erit. Itaque 1° solemni modo aeternitatem Verbi Evan- 
gelista praedicat sublimi illo initio : In principio erat Ver- 
bum. Principii vocem hic absolute sumendam esse existi- 
mamus, quatenus aeternitas, ut continuum perfectumque 
principium considerari potest, eo quod eam nulla duratio 

’) Jo. l, l. 14. 

praecedit. 1 ) Illud autem Verbum non intelligi insitam Deo 
rationem, sed personam propriam a Patre distinctam, tum 
ex eo patet, quod in subsequentibus multae actiones per- 
sonales eidem tribuuntur, tum diserte jam exprimitur eo, 
quod apud Deum, nqog &eov , non iv 0e<p, Verbum fuisse 
dicitur. — 2° Diserte s. Joannes divinitatem Verbi proclamat 
illis verbis: Et Deus erat Verbum , xai &sog qv 6 Aoyog . 
In qua propositione quidditas seu natura Verbi determina- 
tur, et ipsa divina natura ei tribuitur. Est enim, si gram- 
maticam constructionem spectas, subjectum Verbum, cui ut 
praedicatum tribuitur Deus. Id tum ex contextu et dictione 
latina jam per se satis clarum est, tum peremptorio modo 
ex textu graeco confirmatur. Omnes enim, qui linguam istam 
intelligunt, sciunt, in propositione xai Geog rjv 6 Aoyog , 
eam vocem cui articulus definitus appositus est, (o Aoyog), 
non nisi subjecti loco esse posse, vocem vero quae articulo 
caret, (©eos), locum habere praedicati, quod subjecto [tribui- 
tur. — 3° Ea huic Verbo Evaigelista attribuit, quae soli Deo 
conveniunt. Praedicat Verbum ut omnium rerum Creatorem; 
omnia enim per ipsum facta sunt, et sine ipso factum est 
nihil ; . . . mundus per ipsum factus est In Verbo est fons 
atque origo omnis vitae, lucis ac veritatis, tum pro ordine 
naturali, tum pro ordine supernaturali ; imo Verbum sub- 
stantialiter est ipsa vita et lux seu veritas, quod sane uni 
Deo convenit. In ipso vita erat , et vita erat lux hominum , 
et lux in tenebris lucet et tenebrae eam non comprehende- 
runt . . . Erat lux vera , quae illuminat omnem hominem 
venientem in hu/nc mundum . — 4° Idem Verbum, quod 
verum Deum esse praedicaverat, docet dein hominem fac- 


!) Alii auctores vocem principii ita sumunt, ut relative dicatur 
ad res subsequentes , et significetur , in principio rerum , antequam 
alia quaecumque essent, jam fuisse Verbum. Etiam sic aeternitas 
Verbi exprimitur, quum eo ipso, quod Verbum, fuisse dicatur ante- 
quam esset qualiscumque creatura, perpetuo illud fuis*se doceatur. 
Attamen nos existimamus, in hoc textu s. Joannis vocem principii 
absolute adhiberi, ut directe aeternitas eadem significetur. 

tum esse, habitasse in nobis, esse eum Jesura Christum, 
cujus opera mira ac doctrinas continuata exhibet nar- 
ratione. Et Verbum caro factum est, et habitavit in nobis 
etc. Hominis naturam hic per synecdochem carnis expri- * 
mit. Quum enim s. Apostolus impeteret Docetas, qui 
phantasticam tantum humani corporis speciem Christo tri- 
buebant, apposite inde ab initio, uti frequenter in sacris 
Litteris fit, integram humanam naturam per synecdochem 
ex parte materiali et visibili denominat, ut hujus partis re- 
alitatem inculcet. — 5° Ipsi Verbo incarnato Jesu Christo 
plenitudinem porro gratiae omnis et veritatis attribuit, at- 
que illud iterum ut fontem exhibet omnis supernaturalis vi- 
tae, in hoc tempore et in aeterna beatitudine. Verbum caro 
factum est et habitavit in nobis . . . plenum gratiae et veri- 
tatis . Et de plenitudine ejus nos - omnes accepimus , et gra- 
tiam pro gratia . De hoc Verbo incarnato Jesu Christo 
dein totum scribit Evangelium suum, ea intentione, ut cre- 
damus ? quia Jesus est Christus Filius Dei , et ut cre- 
dentes habeamus vitam aeternam . x ) 

16. Quae in sublimi hoc Evangelii s. Joannis initio 
de divinitate Verbi et Christi splendido veluti compendio 
docentur, eadem innumeris aliis sacrae Scripturae testimo- 
niis pariter inveniuntur. Quum singillatim omnia exponere 
longum esset, paucis videbimus, hanc Jesu Christi divini- 
tatem probari testimonio Patris aeterni, et testimonio ipsius 
Domini , qui ea quae de se ipso affirmabat plurimis con- 
firmabat prodigiis ac prophetiis ; eamdem demum comprobari 
testimonio Apostolorum, qui inspirante s. Spiritu Deum 
esse Jesum Christum in sacris Littteris raultoties praedi- 
cant. Unde apparebit, quam absurde Sociniani, dum mis- 
sionem Christi Scripturarumque auctoritatem admittunt, 

Domini divinitatem inficiantur. 

17. Quod igitur attinet ad testimonium Patris , illud Te8t!nl0 . 
datum fuit in baptismate Jesu. Baptizatus autem Jesus nium Patri*. 
confestim ascendit de aqua; et ecce aperti sunt ei coeli , 


Jo. 20, 31. — Cfr. Franzelin, De Verbo inc. th. VIII. 

et vidit Spiritum Dei descendentem sicut columbam , et ve- 
nientem super se. Et ecce vox de coelis dicens : Hic est 
Filius meus dilectus , in quo mihi complacui. % ) Repetitum 
♦ fuit hoc testimonium in monte Thabor in transfiguratione 
Domini, quando vox facta est de nube dicens: Hic est 
Filius meus dilectus , ipsum audite. 1 ) Filium igitur suum, 
filium dilectum Jesum Christum esse, aeternus Pater tes- 
tatur. Ad hoc testimonium Patris etiam provocat s. Petrus 
scribens: Non enim doctas fabulas secuti notam fecimus 
vobis Domini nostri Jesu Christi virtutem et praesentiam : 
sed speculatores facti illius magnitudinis. Accipiens enim 
a Deo Patre honorem et gloriam voce delapsa ad eum 
hujuscemodi a magnifica gloria: Hic est Filius meus dilec- 
tus, in quo mihi complacui, ipsum audite . Et hanc vocem 
audivimus de coelo allatam , cum essemus cum ipso in 
monte sancto.*) 

Tesumo- 18. Divinitatem suam Christus Dominus ipse frequen- 
nmm chriati-j. er ac dj ser t e affirmat. Atque de hoc ipsius Christi testi- 
monio aliquanto fusius agendum est, quum Sociniani quo- 
cumque modo illud pervertere et erroribus suis aptare ni- 
tantur. — Testatur itaque Jesus, quamvis Judaei eum ha- 
berent ut filium Joseph, non alium nisi Deum esse Patrem 
suum, se esset Filium Dei, Filium -Dei vivi,*) Filium Dei 
unigenitum, qui missus est in mundum , r °) qui ex Deo pro- 


J ) Matth. 3, 17. 

2 ) Luc. 9, 35. 

3 ) 2 Petr. 1, 17, 18. 

4 ) Edente Petro gloriosam illam confessionem: »Tu es Christus 
Filius Dei vivi,« Jesus respondens ei dicit: »Beatus es Simon Bar Jona, 
quia non caro et sanguis revelavit tibi, sed Pater meus qui in coelis 
est « Matth. 16, 17. 18. 

&) »Sic enim Deus dilexit mundum, ut Filium suum unigenitum 
daret, ut omnis qui credit in eum non pereat, sed habeat vitam ae- 
ternam. Non enim misit Deus Filium suum in mundum, ut judicet 
mundum, sed ut salvetur mundus per ipsum. Qui credit in eum 
non judicatur: qui autem non credit jam judicatus est, quia non 
credit in nomine unigeniti Filii Dei.« Jo. 3, 16 et sqq. 

cessit, 1 ) qui descendit de coelo et est in coelo,*) qui est 
simpliciter et absolute principium ; 3 ) qui erat in gloria 
apud Patrem, priusquam mundus esset; 4 ) qui est, antequam 
Abraham fieret.*) Manifestum ex his est, non filiationem 
aliquam adoptivam sibi a Christo attribui, sed naturalem, 
qua ejusdem e3t ac Pater divinae naturae, qua est, ut ipse 
Pater, Deus aeternus, omnipraesens , omniqmque princi- 
pium. — Quemadmodum vero perfectiones , ita et ope- 
rationes quae solius Dei sunt et esse possunt , Christus 
Dominus non minus sibi, quam Patri convenire testatur, 
eo quod ratione originis ipsi communicatae sint. Sicut 
Pater, ita et Filius dat vitam aeternam , 6 ) habet vitam in 
semetipso, et quos vult vivificat, ac suscitat mortuos ; 1 ) non 
solum, quod unius Dei est, peccata dimittit , sibique hanc 


J ) » Dixit ergo eis Jesus: Si Deus Pater vester esset, diligeretis 
utique me. Ego enim ex Deo processi et veni: neque enim a me 
ipso veni, sed ille me misit. « Jo. 8, 42. 

2 ) '»Ncmo ascendit in coelum, nisi qui descendit de coelo, Filius 
hominis, qui est in coelo. « Jo. 8, 13. 

3 ) »Dicebant ergo ei: Tu quis es? Dixit eis Jesus: Principium, 
qui et loquor vobis.« Jo. 8, 25. 

4 ) »Et nunc clarifica me Tu Pater apud temetipsum, claritate 
quam habui, priusquam mundus esset, apud te.« 'Jo. 17, 5. 

5 ) > Dixit eis Jesus: Antequam Abraham fieret, ego sum.« Jo. 8, 58. 

6 ) »Oves meae vocem meam audiunt: et ego cognoscd eas, et 
sequuntur me : et' ego vitam aeternam do eis , et non peribunt in 
aeternum, « Jo. 20, 27. 28. 

7 ) » Jesus autem respondit eis: Pater meus usque modo operatur, 
et ego operor. Propterea ergo magis quaerebant cum Judaei inter- 
ficere, quia non solum solvebat sabbatum, sed et patrem suum dice- 
bat Deum, faciens se aequalem Deo. Respondit ergo Jesus et dixit 
eis: Amen, amen dico vobis: non potest Filius a se facere quidquam, 
nisi quod viderit Patrem facientem: quaecumque enim ille fecerit, 
haec et Filius similiter facit... Sicut enim Pater suscitat mortuos et 
vivificat: sic et Filius quos vult vivificat... Amen, amen, dico vobis, 
quia venit hora et nunc est , quando mortui audient vocem Filii Dei : 
et qui audierint vivent. Sicut enim Pater habet vitam in semetipso ; 
sic dedit et Filio habere vitam in semetipso: et potestatem dedit ei 
judicium facere, quia filius hominis est. »Jo. 5. 19 et sqq. 

potestatem miraculo vindicat, 1 ) sed etiam Apostolis suis 
Spiritum samtum potestatemque dimittendi peccata commu- 
nicat}) Sic si Petro dat claves regni coelorum , asseverans, 
ut quodcumque ligaverit super terram, ligatum' sit in coe- 
lis; 3 ) latroni crucifixo cum ipso et poenitenti pollicetur 
paradisum, 4 ) discipulis, se missurum esse Spiritum sanc- 
tum ; 5 ) dat iis potestatem in suo nomine ejiciendi daemo- 
nia, sanandi aegrotos , aliaque operandi prodigia; 6 ) ac 
promittit , se daturum esse , quidquid in nomine suo a Patre 
vel ab ipso petierint . 1 ) 

19. Quodsi talem potestatem divinam Christus sibi 
adscribit, simul vero saepius edicit, omnia sibi communi- 
cata esse a Patre , id inde est, quia quidquid Filius habet, 
origine generationis aeternae communicatum habet a Patre. 
Caeterum vero eamdem habet et unam cum Patre naturam 
divinam, quod diserte docet illis verbis: Ego et Pater 
unum sumus . . . Pater in me est et ego in Patre;*) qui 
videt me, videt et Patrem ; 9 ) omnia quaecumque habet Pater, 
mea sunt} 0 ) Unde etiam Christus Dominus eam, quae uni 
J)eo f gloria danda est, 11 ) sibi vindicat et postulat, ut om- 
nes honorificent Filium, sicut honorificant Patrem. 12 ) Quum 
vero cultus divinus hac in vita ad fidem, spem, et carita- 
tem revocetur, hunc cultum jubemur ipsi tribuere. Sicut 


J ) »Ait paralytico: Fili, dimituntur tibi peccata tua... Ut autem 
sciatis, quia Filius hominis habet potestatem in terra dimittendi 
peccata, (ait paralytico): Tibi dico: Surge, tolle grabatum tuum et 
vade in domum tuam. Et statim surrexit etc. »Marc. 2, 5. 10. 11. 
*) Jo. 20, 21 et sqq. 3 ) Matth. 16, 19. *) Luc. 23, 43. 

5 ) Jo. 16, 7. fi ) Mare. 16, 17. 

^ 7) »Quodcumque petieritis Patrem irt nomine meo, faciam: ut 
glorificetur Pater in Filio. Si quid petieritis me in nomine meo, 
hoc faciam.« Jo. 14, 13. 14^ 

*) Jo. 10, 30, 38. 9 ) Jo. 14, 9. 

i°) Jo. 16, 15. 

n ) >Scriptum est: Ego Dominus; hoc est nomen meum, gloriam 
meam alteri non dabo.« Isa. 42, 8, 

”) Jo. 5, 23. 

enim in Patrem ita et in Filium Christus fidem imperat 
atque cibus manens in vitam aeternam , et opus Dei quod 
operari jubemur est , ut credamus in ipsum , quem misit 
Pater. 1 2 ) Vult, ut spem nostram in ipso ponamus , quum 
promittat, se omnibus locis et omni tempore suis adfutu- 
rum , 3 ) seque facturum , quidquid in ejus nomine petie- 
rint. 4 ) Quae quidem non nisi de Deo unquam dicta sunt, 
aut dici possunt. — Et sicut scriptum est: Diliges Domi- 
num Deum tuum ex toto corde tuo (Marci 12, 29), ita 
Jesus Christus non solum frequenter monet: Manete in me, 
manete in dilectione mea ; qui diligit me, diligetur a Patre 
meo, sed etiam talem amorem postulat, ut ei caetera om- 
nia postponantur. 5 * ) Si qui vero cultum divinum ei exhi- 
bent, fidemve suam in eum ut Dei Filium ac verum Deum 
profitentur, Jesus nullatenus id prohibet, sed tales ob fidem 
suam laudat, et vult, ut reliqui eos sequantur. Sic a caeco 
nato, cui oculos aperuerat, postulat, ut credat in Filium 
Dei. Interroganti autem: Quis est Domine, ut credam in 
eum ? significat, se ipsum esse. £t ille ait: Credo Domine. 
Et procidens adoravit cum. *) Beatum praedicat Petrum 
ob confessionem suam, et pariter quando Thomas fidem in 
resurrectionem Christi et divinitatem ejus profitens dixit 
ei: Dominus meus et Deus meus; dixit ei Jesus : Quia v 
vidisti me, Thoma, credidisti: beati, qui non viderunt et 
crediderunt 7 8 ) — Merito igitur cum s. Cyrillo Alexandrino 
argumentari possumus: Factus est Christus minister , hoc 
est mediator , non ut alteri fidem conciliaret , sed ut sibi 


1) »Non turbetur cor vestrum. Creditis in Deum: et in me cre- 

dite. « Jo. 14, 1. 

2 ) Jo. 6, 27, 29. 

») »Ubi enim sunt duo vel tres congregati in nomine meo, ibi 

sum in medio eorum.* Matth. 18, 20. »Ecce ego vobiscum sum om- 

nibus diebus, usque ad consummationem saeculi.* Mattb. 28, 20. 

*) Jo. 14. 14. 

8) »Qui amat patrem aut matrem plus quam me, non est me 
dignus: et qui amat filium aut filiam super me, non est me dignus.* 
Matth. 19, 37. 

6 ) Jo. 9, 35 et sqq. ’) Jo. 20, 28. 29, 

PE VERBO INCARNATO. 2 

ipsi et Patri per ipsum ... Si ergo Deus est , bene res 
habet ; Deo enim servire invenimur . Si vero homo tantum 
est , inanis profecto est fides nostra , ut quae non Deo nos 
conjungit , sed homini. Atqui hoc plane impium . Deus 
ergo Christus. *) 

20. Christum Jesum testatum fuisse, se Filium Dei 
proprium et verum Deum esse, postremo etiam inde lucu- 
lenter confirmatur* quod, tum ipsi adversarii Christi ejus 
assertiones ita intellexerunt , tura Dominus, quamvis prop- 
terea maximum eorum odium in se excitaret, blaspheraiae 
accusaretur et mortis judicaretur reus, nullatenus tamen 
istam adversariorum opinionem explicatione diluit, sed con- 
firmavit. Circumdederunt , narrat Evangelista Joannes, eum 
Judaei , et dicebant ei: Quousque animam nostram tollis? 
si tu es Christus, dic nobis palam. Despondit Jesus: Lo- 
quor vobis , et non creditis. Opera quae ego facio in no- 
mine Patris mei , haec testimonium perhibent de me. Sed 
vos non creditis , quia non estis ex ovibus meis. Oves meae 
vocem meam audiunt-, et ego cognosco eas, et sequuntur me. 
Et ego vitam aeternam do eis, et non peribunt in aeter- 
num, et non rapiet eas quisquam de manu mea.' Pater 
meus quod dedit mihi majus omnibus est , et nemo potest 
rapere de manu Patris mei. Ego et Pater unum sumus. 
Sustulerunt ergo lapides Judaei , ut lapidarent eum. Res- 
pondit eis Jesus: Multa bona opera ostendi vobis ex Patre 
meo: propter quod eorum opus me lapidatis? Responderunt 
ei Judaei: De bono opere non lapidamus te, sed de blas- 
phemia ; et quia tu homo quum sis, facis te ipsum Deum. 1 ) 
Haec paulisper illustremus. Non difficile imprimis est ani- 
madvertere, permultos Judaeos carnales, quamvis Christum 
exspectarent, nihil de ejus divinitate cogitasse, quemadmo- 
dum nec de ejus passione cogitarunt. Christus ab eis filius 
David appellari solet. Dicebant turbae miraculis Christi 
perculsae: Numquid hic est filius David? Asseverare etiam 


*) De recta fido; opp. t. 5. n. 120. 
-) Jo. 10, 24 et sqq. 

possumus , Dominum Judaeis gratum fuisse facturum , si 
Christum se esse sine ulla divinitatis praedicatione decla- 
rasset. Alterum ambitiosis illorum optatis , juxta eum 
quem de Christo habebant conceptum, favebat, alterum pe- 
nitus repugnabat, quum mysterium Dei incarnati qui pas- 
surus erat, suscipere et agnoscere non vellent. Sed Christus 
Dominus verbis perspicuis ipsis suam proponit divinitatem. 
Unius operationis et potentiae cum Patre se esse edicit, 
ac dein clare affirmat : Ego et Patre unum sumus. Judaei 
non in verbis Christi obscuritatem inveniunt, sed ipsa res 
quam perspicue asserit , ipsorum provocat irritationem et 
odium. De blasphemia ipsum accusant, quod Deum se fa- 
ciat, ac propterea lapides arripiunt, ut ipsum interficiant. 
Quodsi Christus non fuisset Deus, jam aperte, ne omnibus 
scandalum poneret, debuisset declarare, se tantum esse Dei 
legatum, et omnia evitare, quae perniciosissimo errori oc- 
casionem praebere potuissent. Sed Christus animas quidem 
Judaeorum argumentatione quadam studet reddere magis 
paratos , ut mysterium divinitatis suae admittant, *) simul 
vero eam denuo confirmat illis verbis: Si non facio opera 
Patris mei , nolite credere mihi . Si autem facio, et si mihi . 
non vultis credere , operibus credite, ut cognoscatis et cre- 
datis, quia Pater in me est et ego in Patre . 2 ) Optime in- 
telligunt Judaei, Christum persistere in asserenda divini- 
tate sua; nam pergit Evangelista: Quaerebant ergo eum 
apprehendere; et exivit de manibus eorum. 3 ) 

21. Sic etiam Dominus quando captus, ad Caipham 
adductus, solemniterque ab ipso interrogatus fuit, se Filium 
Dei esse affirmat, quamvis inde blasphemiae accusaretur 


^ »Respondit eis Jesus: Nonne scriptum est in lege vestra, quia 
ego dixi: dii estis? Si illos dixit deos, ad quos sermo Dei factus est, 
et non potest solvi Scriptura: quem Pater sanctificavit et misit in 
mundum, vos dicitis: Quia blasphemas, quia dixi: Filius Dei sum.« 
■Jo. 20, 34. 35. 36. De his versibus, quibus Sociniani abutuuntur, 
inferius fusius loquemur. 

Jo. 10, 37. 38. 3 ) Jo. 10, 39. 

2 * 

et mortis reus judicaretur. Et princeps sacerdotum ait 
illi : Adjuro te per Deum vivum, ut dicas nobis , si tu es 
Christus Filius Dei . Dicit illi Jesus : Tu dicis ... Tunc 
princeps sacerdotum scidit vestimenta sua dicens : Bias- 
phemavit, quid adhuc egemus testibus? ecce nunc audistis 
blasphemiam . Quid vobis videtur? At illi respondentes 
dixerunt : Reus est mortis. 1 ) Perspicuum est, agi hic de 
Filio Dei vero et proprio,, et ideo blasphemiae Dominum 
accusari ac mortis reum judicari , quia talem se dicebat. 
— Etiam coram Pilato haec accusatio a reliquis omnino 
distinguitur et ultimo proponitur, quum Pilatus declarasset, 
se causam in Jesu non invenire. Responderunt ei Judaei : 
Nos legem habemus et secundum legem debet mori , quia 
Filiifn Dei se fecit. 1 ) Appellant hic ad legem, quae ha- 
betur Levit. 24, 16: Qui blasphemaverit nomen Domini 
morte moriatur ; ac damnari statim volunt Christum, ut 
manifestae impietatis et blasphemiae reum, quia scilicet 
omnino fieri non potest, ut nudus et simplex homo, qualem 
Jesum Christum esse volebant, sine summo scelere horren- 
daque blasphemia Filium Dei so faciat. — Perspicuum igi- 
tur ex his omnibus est, Jesum testatum fuisse, se esse pro- 
prium ac naturalem Dei Filium, eoque sensu Judaeos ejus 
intellexisse sententias; atque impio simul et inani labore a 
Socinianis Scripturas perverti, quum praetendunt, agi tan- 
tummodo de filiatione divina impropria et adoptiva. 


*) Matth. 26, 63 et sqq. — Ex s. Luca, qui distinctius ordinem 
observat, apparet, utramque quaestionem, utrum Jesus esset Christus 
et Filius Dei, separatim propositam fuisse. Prima quaestio fuit: 
Si tu es Christus, dic nobis. Jesus respondet et ait illis: Si vobis 
dixero, non credetis mihi: si autem et interrogavero non responde- 
bitis neque dimittetis. Ex hoc autem erit filius hominis sedens a 
dextris virtutis Dei . Quum his verbis, uti ex aliis Exangelistis cla- 
rius patet, Jesus de judicio futuro loqueretur, sibique verba appli- 
caret psalmi: Dixit Dominus Domino meo: Sede a dextris meis, inde 
inferunt et interrigant: Tu ergo es Filius Dei? Manifeste intelli- 
gunt Filium proprium. Et Jesus respondens ait: Vos dicitis, quia 
ego sum. Luc. 22, 66 et sqq. 

*) Jo. 19, 7. 

22. Non minus splendida et perspicua sunt testimonia Testimo- 
Apostolorum eorumque doctrina de divinitate Christi Do- Di ^“ r ^ 08 
mini. Iis, quae superius jam adduximus ex initio solemni 
Evangelii s. Joannis, pauca addimus. Imprimis igitur di- 
sertis verbis Apostoli affirmant, Jesum Christum esse verum 
Deum. Sic in Epistola sua prima s. Joannes: Scimus , 
scribit, quoniam Filius Dei venit et dedit nobis sensum , 

ut cognoscamus verum Deum , et simus in vero Filio ejus . 

Hic est verus Deus , et vita aeterna . y ) Eodem modo s. 

Paulus ait: v i£r quibus ( Israelitis ) est Christus secundum 
carnem , qui est super omnia Deus benedictus in saecula . 2 ) 

Et in Actibus Apostolorum idem monet Majores natu Eccle- 
siae, Mileti congregatos : Attendite vobis et universo gregi , 
in quo vos Spiritus sanctus posuit episcopos regere Eccle- 
siam, Dei^ quam acquisivit sanguine suo. 3 ) Jesum Christum, 

^qui sanguine suo nos redemit, hic diserte Deum dicit. 

23. Docent porro Apostoli, Jesu Christo totam perfec- 
tionem et plenitudinem divinitatis inesse, operationem divi- 
nam ei adscribunt, honoremque divinum ei vindicant. Ali- 
qua sufficiat adducere s. Pauli effata. Ad Colossenses: In 
ipso (Christo) scribit, inhabitat omnis plenitudo divinitatis 
corporaliter . 4 ) In Christo videlicet inhabitat plena deitas, 


*) 1 Jo. 5, 20. 

2 ) Rom, 9, 5. — Rationalistae plures, quos satis inconsiderate qui- 
dam catholici scriptores secuti sunt, praetendunt, in hoc versu punctura 
figendum esse post verba secundum carnem; et doxologiam quae sequi- 
tur propositionem esse in se absolutam, atque non ad Christum, sed ad 
Deum Patrem referendam. Talis interpunctatio expostulari non potest 
nisi ab iis, qui non quod argumenta interna et externa ut plane certis- 
simum demonstrant, sed quod praeconceptae sententiae congruit unice 
ratum habent. Si contextum spectas, manifestum est, illam doxologiam 
convenire Christo Omnes ss. Patres ne uno quidem excepto eam ad 
Christum referunt, et ex 250 codicibus examinatis, ab adversariis non 
potuerunt afferri nisi quinque vel sex ex saec. XII., qui aliam a 
communi et inter se. dissentientem interpunctationem habent. Unde 
lectio ab Ecclesia recepta omnino certa est. Sufficit haec breviter 
innuisse ; plura vide ap. Franzelin, De Verbo incarn. Th. IX, 

3 ) Act. 20, 28. *) Coloss. 2, 9. 

non solummodo per gratiam et mirabilium operum efficien- 
tiafn , uti in justis et sanctis , sed corporaliter i. e. per 
unionem ipsius divinitatis incorporalis cum corporea sub- 
stantia seu carne humana in persona Verbi, secundum illud: 
Verbum caro factum est — Et initio epistolae ad He- 
braeos multis illam Christi divinitatem extollit. A Prophe- 
tis secernit Filium, per quem Deus nobis locutus est; ipse 
constitutus est haeres universorum; per ipsum facta sunt 
saecula; ipse est splendor gloriae Patris et figura substan- 
tiae ejus. Quum angeli sint Dei ministri, ipse est Filius, 
quem angeli adorant ; ipse est Deus, ipse Dominus, qui in 
principio terram fundavit; ad ipsum dicit Pater: Sede a 
dextris meis , quoadusque ponam inimicos tuos scabellum 
pedum tuorum. x ) Et in epistola ad Philippenses, quum 
humilitatem Domini in exemplum proponat, simul ejus 
aeternam divinitatem praedicat , omnesque aliquando 
divinum honorem ipsi exhibituros esse, docet. Hoc enim 
sentite in vobis , (iste sensus sit in vobis), quod et in ' 
Christo Jesu. Qui quum in forma Dei esset , non rapinam 
arbitratus est esse se aequalem Deo: sed semetipsum ex- 
inanivit , formam servi accipiens , in similitudinem hominum 


*) » Multifariam multisque modis olim Deus loquens Patribus in 
prophetis: novissime diebus istis locutus est nobis in Filio, quem 
constituit haeredem universorum, per quem fecit et saecula. Qui cum 
sit splendor gloriae (Sap. 7, 26) et figura substantiae ejus, portans- 
que omnia verbo virtutis suae, purgationem peccatorum accipiens 
sedet ad dexteram majestatis in excelsis: tanto melior angelis effec- 
tus, quanto differentius prae illis nomen baereditavit. Cui enim dixit 
aliquando angelorum: Filius meus es tu: ego hodie genui te? Et 
rursum: Ego ero illi in patrem, et ipse erit mihi in filium? Et cum 
iterum introducit primogenitum in orbem terrae, dicit: Et adorent 
eum omnes angeli Dei. Et ad angelos (ngog , relate ad, vel de an- 
gelis) quidem dicit : Qui facit angelos suos spiritus, et ministros suos 
flammam ignis. Ad Filium autem : Thronus tuus, Deus, in saeculum 

saeculi Et : Tu in principio , Domine , terram fundasti : et opera 

manuum tuarum sunt coeli: Ipsi peribunt, tu autem permanebis... Ad 
quem autem angelorum dixit aliquando: Sede ad dextris meis etc. 
Hebr. 1, 1-14. 

factus , et habitu inventus ut homo . Humiliavit semetipsum , 
factus obediens usque ad mortem , mortem autem crucis . 
Propter quod et Deus exaltavit illum , donavit illi nomen, 

quod est super omne nomen . fn nomine Jesu omne 
genu flectatur, caelestium, terrestrium, et infernorum, et 
omnis lingua confiteatur , quia Dominus Jesus Christus in 
gloria est Dei Patris . *) Apostolus igitur ad humilitatem 
fideles provocat, proposito Christi exemplo et praemio. 
Quum ab aeterno Christus esset Deus, ineffabili modo se 
exinanivit formam servi accipiens, et humiliavit se usque 
ad mortem crucis. Propter ejusmodi humiliationem, etiam 
quoad naturam humanam assumptam summo honore eum 
Deus exaltavit. Nam etiam in humana natura sua, quum 
sit persona divina, Verbum incarnatum super omnes est, 
nomen ejus est super omne nomen, et in nomine Jesu 
omne genu flectitur , seu honor divinus Domino Jesu ab 
omnibus exhibetur, omnesque fatentur divinam ejus sicuti 
Patris majestatem. 2 ) 

22. Jam ostendendum nobis est, dogma de divinitate 
Christi etiam inde a temporibus Apostolorum Traditione 
Ecclesiastica luculentissime praedicari. Conferri vero hoc 
loco debent ea, quae in tractatu de Deo trino secundum 
personas quoad doctrinam Traditionis exposita fuerunt; 
argumentis enim quae ibidem allata fuerunt, ut ostendere- 
tur, Ecclesiam semper professam fuisse tres esse divinas 
personas, divinitas Filii simul demonstratur. Praeterea 
animadvertendum est, ne ipsum quidem Socinum in du- 
bium vocare, Patres qui floruerunt post Nicaenam syno- 
dum, in qua Filii divinitas solemniter vindicata fuit, fidem 
eam tenuisse, quam Synodus illa oecumenica contra Aria- 


J ) Philipp, 5 et sqq. 

*) Quum nomen Jesu a Deo impositum ipsam personam Domini 
ejusque dignitatem et naturam exhibeat, censemus, Apostolum hoc 
loco etiam conjunctira dc persona Salvatoris et dc nomine ejus loqui. 
Non existimamus, illud in nomine hic tantum poni pro persona, sed 
honorem exprimit Apostolus, qui tura ipsi personae Christi, tum ipsi 
voci Jesus exhibetur. 


Traditio. 

nos definivit. Appellat vero ad tria saefcula priora Eccle- 
siae; illorum saeculorum Patres conatur quomodocumque 
sibi vindicare, et praetendit, dogma divinitatis Filii ante 
Concilium Nicaenum ignotum fuisse. ’) Sed parum sibi con- 
stans haeresiarcha alibi asserit, ab ipso ferme nascentis 
Ecclesiae exordio plurimos viros non minus pietate quam 
doctrina clarissimos, sanctissimosque Christi martyres er- 
rorem illum gravissimum secutos fuisse, Christum esse sum- 
mum Deum qui omnia creavit. 2 ) Itaque ut impietas hae- 
reticorum plene convellatur, breviter ostendemus tum ar- 
gumento generali, tum ex Patrum testimoniis, inde ab ini- 
tio Christi divinitatem in Ecclesia ut veritatem fidei habi- 
tam fuisse. 

Argum.prae- 23. Atque imprimis ut argumento peremptorio prae- 

“criptioiii 8, scriptionis utamur, haec fides de Christi divinitate in Ec- 
clesia Hrmiter tenebatur, quando initio saeculi IV Arius 
coepit impia sua dogmata spargere. Vix suas impietates 
proposuit, et totus orbis Christianus in eum insurrexit, 
paucissimis exceptis episcopis, qui haeretica ejus pravitate 
infecti sunt. In Concilio dein Nicaeno ex omnibus Eccle- 
siae partibus congregato, ejus haeresis damnata fuit, et 
Filii divinitas illa definitione vindicata : Credimus in unum 
Dominum Jesum Christum Filium Dei , unigenitum , ex 
Patre genitum , id est ex substantia Patris . Deum de 
Deo , lumen de lumine , Deum verum de Deo vero , genitum 
non factum, consubstantialem Patri, per quem omnia facta 
sunt , quae in coelo ei quae in terra. Patet vero ex hac 
ipsa agendi ratione, hanc fuisse fidem, quae ab Apostolis 
tradita in Ecclesia trium priorum saeculorum traditione et 
professione fuerat conservata. — Certe, quod eo tempore 
Patres Nicaeni profitebantur, publica erat Ecclesiae fides; 
novam enim doctrinam nec voluissent nec potuissent fide- 
libus obtrudere. Ergo haec fides Nicaena vel ea est, quae 
fuit ab Apostolis accepta, vel dicendum foret, mutationem 


1 ) Epist. 2. ad Raderum/ 2 ) Episfc. 3. ad Raderum. 

post tempora Apostolorum in hac doctrina factam esse* 

Sed in re omnium gravissima, quae fundamentum est re- 
ligionis Christianae, ejusmodi mutationem inductam fuisse, 
idque accidisse summa omnium ecclesiarum consensione, 
quin tamen ullum hujus mutationis vestigium appareat, 
absonum profecto foret dicere, idque. impossibile esse , om- 
nino patet. 

' 24. Patrum anteriorum doctrinam consonam fuisse 
fidei Nicaenae, etiam inde manifestum est, quod Patres 
pugnantes contra Arianos confidenter appellabant ad Doc- 
tores priorum saeculorum, Ariani vero constanter traditio- 
nis auctoritatem declinabant. Sic s. Alexander episcopus 
Alexandriae , ubi primum serpere coepit Ariana haqr.esis 
scribit: Nullos ex antiquis sibi comparari volunt , nec eos 
quibus nos ab ineunte aetate magistris usi sumus , coae- 
quari sibi patiuntur . . . Solos dogmatum inventores , solos 
se esse jactantes sibique solis ea esse revelata , quae ne- 
mini mortalium in mentem venerint. 1 ) Et s. Athanasius, 
summus ille Ecclesia Doctor, ita Arianos audacter compel- 
lat: Ecce nos demonstramus vobis , nostram sententiam a 
Patribus ad Patres transiisse; vos autem , o novi Judaei , 
quos Patres qui vestris voculis favent exhibere potestis ? 

Nullum certe profertis , omnes a vobis abhorrent. 2 ) Haec 
vero merito Arianis a Patribus objecta esse, ipsi confirma- 
runt eo quo sese gesserunt modo. Etenim quum Theodosius 
imperator, ut refert Socrates, 3 ) Arianorum principes con- 
vocasset, et ab iis quaesivisset, utrum vellent Patrum eo- 
rum auctoritati stare , qui ante dissensionem floruerant, in 
discordes abierunt sententias et re infecta discesserunt. 

25. His vero argumentis generalibus aliqua addamus Testimonia, 
ss. Patrum, qui primis saeculis floruerunt, testimonia. S. 

Ignatius M. in epistola ad Ephesios missa scribit: Deus 
noster Jesus Christus in utero gestatus fuit a Maria se* 
eundum dispensationem Dei , ex semine quidem David , de. 


*) In epist. ad Alexand. Byzant. ap. Theodoret. 1. 1. c. 4. 
2 ) Lib. de decretis Nic. Syn 3 ) Hist. eccl. 1. 5. c. 10. 

Spiritu autem sancto. 1 ) S. Polycarpus martyrio proximus 
in oratione sua splendido modo divinitatem Christi Domini 
confitetur illis verbis: Te benedico et glorifico , per sempi- 
ternum Pontificem Jesum Christum dilectum Filium tuum , 
per quem tibi cum ipso in Spiritu sancio gloria nunc et 
in futura saecula . Arnen. *) Eo ipso quod Patris Filium, 
sempiternum Pontificem Jesum Christum profitetur, et ae- 
qualem cum Patre et Spiritu sancto ei tribuit honorem, 
etiam divinitatem Christi manifeste praedicat. S. Ireuaeus: 
Ecclesia , inquit, per universum orbem usque ad fines ter- 
rae seminata , et ab Apostolis et a discipulis eorum accepit 
eam fidem, quae est in Deum Palrem omnipotentem,. .. 
et in- unum Jesum Christum Filium Dei , incarnatum pro 
nostra salute.’ 6 ) Filium Dei proprium ac naturalem, non 
vero adoptivum, a. s. Irenaeo Jesum Christum dici, per se 
patet. Sed et expressis verbis, eum esse Deum, aliis locis 
affirmat. Sic scribit: Quis Deus? De quo dixit : Deus 
manifeste veniet , Deus noster et non silebit: hic est Fi- 
lius.*) Plura alia citavimus testimonia in Tractatu de 
sanctissima Trinitate, quum demonstravimus, eam inde ab 
initio in Ecclesia viguisse fidei doctrinam, tres esse perso- 
nas qui sunt unus Deus. Ubi etiam animadvertimus, ss. Mar- 
tyres frequenter hanc fidem in Christi divinitatem coram ju- 
dicibus et in tormentis professos esse, ita ut manifestum sit, 
inter fundamentales fidei veritates semper hoc dogma ha- 
bitum fuisse. 5 ) Unde hoc loco quae attulimus pecularia 
testimonia jam sufficiant. — Professionem generalem fidei, 
quam societas Christiana saeculo III tenebat, nobis ex- 
hibent episcopi, qui in synodis Antiochenis haeresim Pauli 
Samosateni damnarunt. In epistola ad Paulum directa ita 
dogma catholicum exprimunt: Hunc Filium genitum, uni- 
genitum Filium, imaginem invisibilis Dei, primogenitum 
omnis creaturae , Sapientiam et Verbum et Virtutem Dei 


Epist. ad Ephes. c. 18. *) Euseb. hist. eccles. 1. 4. c. 15. 

3 ) Contra baer. 1. 1. c. 10. 4 ) Ibid. 1. 3. c. 10. 

5 ) Cfr. Tract. de Deo trino secundum personas n. 34 et sqq. 

qui est ante saecula , non praescientia , sed substantia et 
hypostasi Deum et Dei Filium, in veteri et novo Testa - 
mento agnoscentes confitemur . 

26. Quanta porro constantia Ecclesia suam fidem de 
Christi divinitate contra impias Arianorum fraudes per 
plura saecula vindicaverit, non est cur pluribus exponamus. 

Eadem tum in symbolo Concilii Nicaeni superius citato so- 
lemniter definita est, tum in symbolo Athanasiano perspi- 
.cue illis verbis exprimitur: Est ergo fides recta , ut creda- 
mus e\ confiteamur , quia Dominus noster Jesus Christus 
Deus et homo est. Deus est ex substantia Patris ante 
saecula genitus, et homo est ex substantia matris in sae- 
culo natus ; perfectus Deus , perfectus homo : ex anima ra- 
tionali et humana carne subsistens ; aequalis Patri secun- 
dum divinitatem; minor Patre secundum humanitatem. 

Qui licet Deus sit et homo , non duo tamen, sed unus est 
Christus . *) Subsequentibus saeculis vix aliqui haeretici ob- 
scuri divinitatem Christi oppugnarunt, donec' saeculo XVI 
Socinus, obstupescente orbe Christiano, impia sua dogmata 
promulgavit. 

27. Jam superest, ut de argumentis, quibus Sociniani Sociaaorum 
errores suos fulcire nituntur, pauca dicamus. Generatim 
animadverti potest, horum haereticorum argumentationem 
sophisticam eo magna ex parti reduci, quod quae de^ Verbi 

et Christi generatione, filiatione et operatione occurrunt, 
sensu improprio intelligenda esse praetendunt, e£ ita infi- 
ciantur, Christum vere Deum Filiumque Dei naturalem esse. 

' Sociniani igitur statuunt, Christum se dixisse eatenus 
Deum ac divina sibi adscripsisse, quatenus legatus Dei erat 
et Deum repraesentabat. Sic etiam Moyses nominatur Deus 
Pharaonis, et angelus qui apparuit Patriarchis ac Moysi in 


*) Hoc symbolum Athanasii quidem opus non est; cum tamen ab 
utraque Ecclesia Occidentali et Orientali ut symbolum fidei suscipiatur, 
vera est fidei definitio. Mentio hujus symboli non fit ante saeculum VII 
vel ad summum VI, cumque ad haeresim Eutychianam respiciat, vide- 
tur sacculo V exeunte conscriptum. Auctor fuit latinus quidam scriptor 
iucertus, sed et graece habetur. Vide Denzinger, Enchiridion n. XVIII. 

rubo, dixit se esse Deum Israel, quamvis angelus esset, 
quia Dei erat legatus. — Est porro Christus filius Dei, sed 
adoptivus, quemadmodum justi et sancti frequenter filii 
Dei vocantur. — Etiam ex ipsius Domini testimonio colli- 
gitur, eum non proprie divinam naturam sibi adscripsisse, 
sed eo sensu se Deum esse asseruisse, qua et homines in- 
terdum dii dicuntur. Etenim quum Judaei eum blasphe- 
miae accusarent et lapidare vellent, quod Deum se faceret, 
respondit eis Jesus: Nonne scriptum est in lege vestra'), 
quia ego dixi : dii estis ? Si illos dixit deos , aS quos 
sermo Dei factus est, et. non potest solvi Scriptura: quem 
Pater sanctificavit et misit in mundum , vos dicitis : Quia 
blasphemas , quia dixi : Filius Dei sum*)? Hisce Jesus se 
comparat cum aliis hominibus, qui sensu improprio dii dicti 
fuerunt, et declinat accusationem Judaeorum, significans, 
simili modo etiam se merito dici filium Dei. — Idem con- 
firmatur ab Apostolis, qui Christum nullatenus vere Deum 
et Filium Dei proprium asserunt esse, sed adoptivum et 
inferiorem Deo, ita ut ipsi Deo subjectus sit. Filius enim 
Dei, et genitus a Patre, testante s. Paulo dicitur praecipue, 
quia a morte resuscitatus et a Deo est Pontifex constitu- 
tus. Nos, inquit Apostolus, vobis aununtiamus eam quae 
ad patres nostros repromissio facta est : quoniam hanc ad - 
implevit filiis nostris resuscitans Jesum , sicut et in Psalmo 
secundo scriptum est: Filius meus es tu, ego hodie genui 
te. 3 ) Et in epistola ad Hebraeos : Sic et Christus non 
ser&etipsum clarificavit, ut pontifex fieret , sed qui loculus 
est ad eum : Filius meus es tu, ego hodie genui te. 4 ) In- 
feriorem vero Christum esse Patre etiam ex his manifestum 
est: Cum autem, scribit Apostolus, subjecta fuerint illi 
(Deo) omnia , tunc et ipse Filius subjectus erit ei, qui 
subjecit sibi omnia : ut sit Deus omnia in omnibus . 5 ) — 
Ex his quae speciminis gratia proposita fuerunt, satis in- 


D Ps. 81, 6. 2 ) Jo. 10, 34 sqq 

3) Act. 13, 32, 33. *) Hebr. 5, 5. &) 1 Cor. 5, 28. 

telligitur, quibus Scripturarum textibus Sociniani errores 
suos probare studeant. Breviter argumenta allata diluemus. 

28. Christus igitur certe fuit legatus Dei et missus a Diluuntur. 
Deo, atque ut talem se exhibet; simul vero, uti ex allatis 
testimoniis patet, se filium Dei unigenitum verumque Deum 
esse testatur. Dum Moyses dicitur Deus Pharaonis 1 ), re- 
strictio et sensus improprius manifestus est. Significatur 
videlicet: Constitui te, ut sis prae Pharaone sicut Deus, 
imperes ei miraculis ut Deus, et loquaris ei per Aaronem 
ut legatum tuum. — Relate ad tbeophanias veteris Testa- 
menti, in quibus contendunt Sociniani angelos sibi nomen 
Dei attribuisse, haec notanda sunt. Duplex quaestio di- 
stinguenda est. Alia videlicet quaestio est, utrum Deus in 
illis theophaniis vere apparuerit, alia vero, quorum mini- 
sterio facta sint illa phaenomena, quae signa sunt Dei ap- 
parentis et se manifestantis. Deus est ubique praesens; 
ejus igitur apparitio est singularis manifestatio, quatenus 
etiam signis externis suam praesentiam patefacit. Quam- 
vis vero signum externum fiat per angelum, tamen appa- 
ritio erit ipsius Dei suam voluntatem manifestantis. — 

Si modo investigatur, utrum externa signa, e. g. persona- 
rum et verborum, in apparitionibus illis Deus p^r se ip- 
sum effecerit vel per angelum, quaestio talis est, in qua 
non omnes ejusdem sunt sententiae. SS. Patres usque ad 
s. Augustinum non de alio nisi de Deo sunt locuti, et do- 
cent, Jesum Christum esse eumdem, qui et Patriarchis et 
Moysi apparuit, qui est simul Deus et angelus Dei. Quo- 
niam origo Filii, secundae personae sanctissimae Trinitatis, 
est a Patre, mitti dicitur a Patre, et sicuti missus est in 
incarnatione, ita etiam missus dici potest in illis appari- 
tionibus et simul Deus et angelus Dei nominari. Haec 
nobis sententia merito recipienda esse videtur. Alii tamen 
Patres post s. Augustinum, uti s. Hieronymus et s. Grego- 


i) »Constitui te Deum Pharaonis, et Aaron frater tuus erit pro- 
pheta tuus.« Exod, 7, 1. 

rius M., necnon Doctores scholastici censebant, in apparitioni- 
bus illis signa externa per angelos Deo ministrantes effecta 
esse, qui v. g. formam visibilem assumpserint; et etiam 
vocem ministerio angelorum productam esse, uti illa verba 
ud Moysem: Ego sum Deus Patris tui, Deus Abraham , 
Deus Isaac , et Deus Jacob 1 ), ac verba in baptismo 
Christi: Hic est Filius meus dilectus}) Verumtamen etiam 
juxta hanc explicationem nullatenus angelis nomen divinum 
tribuitur, sed ipsi Deo, qui eorum ministerio agit. Distin- 
guendum est videlicet, a quo effectus producatur, et ad 
quem referenda sit significatio verborum. Effectus in hac 
suppositione producitur ab angelis, significatio autem ver- 
borum referenda est ad Deum *). Sed talis distinctio in 
redemptionis opere locum non habet, Christus Dominus 
enim in propria sua substantia et persona veniens solemni- 
ter testatur, tum verbis, tum operibus, se ipsum esse Deum, 
se esse unum cum Patre, ita ut nullum sit dubium, ipsum 
haec sibi tribuere. Et s. Joannes Verbi incarnationem per- 
spicue edocet dum dicit: Et Verbum caro factum est , et 
habitavit in nobis . Unde patet, fucum facere impios So- 
cinianos, dum ex theophaniis quacumque ratione aliquid 
ad errores suos fulciendos corrogare nituntur. 

29. Quod vero spectat ad illam objectionem, nomen 
filii Dei frequenter in Scripturis sensu improprio homini- 
bus dari, respondemus, non ex ipso vocabulo filii Dei in 
se spectato depromi a nobis argumentum, quo probamus, 
Christum esse Filium Dei proprium ac naturalem adeoque 
verum Deum. Sed ex verbis quae apponuntur, quum Chri- 
stus dicatur filius proprius , filius unigenitus Dei, et ex 
contextibus luce clarius eruitur, Jesum Christum in sacris 


') Exod. 3, t>. *) Matth. 3, 17. 

8 ) Etiam si supponis, verba in baptismo Christi : Hic est filius 
meus dilectus, immediate effecta esse a Deo, eadem ut effectus et ope- 
ratio ad extra sunt totius s. Trinitatis, significatio autem verborum 
refertur tantum ad Deum Patrem. Cfr. his Tractatum de Deo trino, 
n° 32. 

Litteris praedicari Filium Dei proprium et naturalem. At- 
que hac animadversione peremptorio modo illa objectio re- 
fellitur ')• 

30. Veniamus ad illa Scripturarum effata, ad quae 
Sociniani provocant, ut ex iis eruant, Christum Filium Dei 
ac Deum non nisi improprie dici. Atque imprimis, uti 
diximus, afferunt illa, quae Christus proponit ex Psalmo 81 
Judaeis, quum ipsum lapidare vellent, quia se Deum face- 
ret. Urgent videlicet hoc modo. Quemadmodum in veteri 
Testamento de magistratibus scriptum est: Dii estis et 
filii excelsi omnes , eo modo, ait Jesus, merito me possum, 
appellare Deum et filium Dei. Declarat proinde Jesus, 
Judaeos non rite intellexisse, dum crederent Christum ve- 
rum Deum se exhibere; sed tantum sensu analogico se 
Deum et Dei filium vocari. — At ejusmodi haereticorum 
explanatio omnino falsa est et conficta. Ut igitur sensus 
totius sermonis Domini intelligatur, haec notentur. 1° In 
antecedenti contextu perspicuis verbis Christus vindicat 
eamdem sibi ac Patri potentiam, ea sola differentia, quod 


*) Cacterum do ratione, qua appellationes Deas et Filius Dei 
in Scriptura adhibentur, obiter haec notari possunt juxta ea quae 
probantur apud Franzelin de Verbo incarnato , thesi III. — Quamvis 
significatio nominum Filius Dei et Deus , quibus Jesus Christus in 
Scripturis appellatur, non ita sit determinata, ut nunquam improprie 
et analogice usurpari possint, non ea tamen est in usu loquendi bib- 
lico horum nominum ambiguitas, qualem Sociniani post alios haere- 
ticos , ut argumentorum vim eluderent , asseruerunt. Demonstrari 
enim potest: 1° nomen Dei praeter unum Deum, Patrem et Filium 
et Spiritum sanctura, nemini unquam in singulari a sacris Scriptori- 
bus attribui simpliciter et absque expressa restrictione et improprie- 
tatis significatione; 2 1 in universis Scripturis praeter unum Filium 
Dei, qui est Jesus Christus, nullam personam singularem et definitam 
ex propria Scripturarum sententia appellari Filium Dei f nisi fortasse 
ratione typi, quem gerat ipsius Jesu Christi; 3° falsum esse, nomen 
Filii Dei aetate Christi fuisse vulgatissimum , quo tamquam proprio 
non secus ac nomine Filii David designare . Messiam consueverint 
Judaei etiam illi, qui non alium Christum exspectabant, quam regni 
Judaici potentissimum restauratorem, eumque merum hominem 

habeat eam communicatam a Patre. Cum quo eamdem 
divinam naturam se habere dein edicit illis verbis: Ego et 
Pater unum sumus . 2° Judaei optime intelligentes Dor 
mini sermonem eum accusant blasphemiae. Verba, quae 
dein Christus ex Psalmo 81 affert, nullatenus accipienda 
sunt tanquam attenuatio quaedam eorum quae proposuerat, 
uti vel ex eo elucet, quod Dominus quae dixerat inferius 
iterum confirmando declarat, ita ut ipsi Judaei in eadem 
sententia remanerent et ira. 3° Si obiter spectantur ea, 
quae a Domino afferuntur ex Psalmo, possunt accipi ut 
demonstratio, qua argumentatione a minori ad majus Je- 
sus refellit Judaeos, et ostendit apologetice, se potiori jure 
Deum appellari quam illos, qui in antiquo Testamento dii 
dicuntur, eo quod apud Patrem jam praeexistens fuerit san- 
ctificatus et missus ab ipso. Quum sic generatim repulis- 
set Judaeos, in sequentibus dein iterum explicat, se verum 
Deum esse, Patrem esse in ipso ac se in Patre. Atque 
haec jam sufficiunt, ut Socinianorum argumentatio rejicia- 
tur. Sed addenda nobis est accuratior illorum verborum 
explanatio, eaque tam profunda quam vera. Itaque 4° ani- 
madvertendum est, Psalmum 81, ex quo illa verba de- 
sumpta sunt, esse Messianum. Describitur in eo judicium 
Dei contra impios judices. Deus stetit in synagoga deo - 
rum: in medio autem deos dijudicat. Usqueque judica- 
tis iniquitatem , et facies peccatorum sumitis ? . . . . Ego 
dixi : Dii estis , et filii Excelsi omnes . Vos autem sicut ho- 
mines moriemini : et sicut unus de principibus cadetis . 
Surge Deus , judica terram : quoniam tu haereditabis in 
omnibus gentibus . Opponitur magistratibus, qui analogice 
dii vocantur, Deus verus qui eos dijudicat. Hic Deus pro- 
vocatur in fine Psalmi ad judicium illis verbis: Surge 
DeuSy judica terram : quoniam tu haereditabis in omnibus 
gentibus. Quodsi haec verba comparaveris cum aliis Scrip- 
turarum effatis, quibus Christo promittuntur gentes ut hae- 
reditas, et ipsi judicium omne datum esse edicitur *), elu- 


*) Cfr. e. g. Psalmos 2 et 71 ac Jo. 5, 22, 

cet, aliis argumentis pro tempore omissis, Psalmum esse 
Messianum, ac Messiam ibi repraesentari ut Deum, qui in 
medio deos dijudicat. Inde vero colligitur , quo sensu Do- 
minus verba Psalmi adducat. Si illi, ait, qui judicantur, 
nominantur dii et filii Excelsi, quomodo non me appello 
recte Deum, quum sim ille Deus, qui stetit in medio eorum, 
Messias qui haereditabit in omnibus gentibus, (quem Pater 
sanctificavit et misit in mundum). In psalmo Messias sig- 
nificatur illis verbis: Surge Deus , judica terram-, quoniam 
tu haereditabis in omnibus gentibus ; hic se esse illum Mes- 
siam, Jesus dicit verbis: Quem Pater sanctificavit et misit 
in mundum. Hac ratione igitur plane patet, verbis Christi 
nullatenus infirmari, sed confirmari divinitatem quam sibi 
vindicaveret. ’) 

31. Jam de illis textibus loquamur, ex quibus adver- 
sarii eruere nituntur, improprie intelligendum esse, quod 
Christus genitus dicitur a Patre, et collationem sacerdotii 
ac resuscitationem ex mortuis illis verbis significari. — Im- 
primis igitur animadvertimus, verba: Filius meus es tu, 
ego hodie genui te , intelligenda esse de filiatione naturali 
et generatione proprie dicta. Id perspicuum est ex capite 
1° epistolae ad Hebraeos; ibi enim a s. Paulo manifeste 
hoc sensu, citantur. Demonstrat ibidem Apostolus, eum, 
per 'quem Deus novissimis diebus nobis locutus est, esse 


*) Cfr. hac de re Prudentium Maranum: De divinitate Domini 
nostri Jesu Christi, 1. 1. p. 1. c. 4. n° 4; et 1. 1. p. 2. c. 3. n° 3. — 
Quae de textu de quo agitur notanda veniunt, ad haec duo puncta 
juxta Maranum reducuntur : 1° Hanc esse Christi ratiocinationem : 
Si illos dixit deos, quibus sermo Dei inevitabile exitium minatur, 
quomodo ei, cui dicitur in eodem psalmo : Surge Deus , judica terram , 
quoniam tu haereditabis in omnibus gentibus , blasphemiae notam in- 
uritis, quia dixit: Filius Dei sum ? 2° Christus nihil eorum mutat, 
quae hactenus de sua divinitate dixerat; sed ita Filium Dei se esse 
intendit, nt ipse sit in Patre et Pater in Filio, quod quidem dici 
non potest , nisi de consubstantiali Filio. Hinc ejus responsio non 
modo non placavit incredulos, sed etiam nova fax exstitit eorum fu- 
rori admota. 

DE VERBO INCARNATO. 3 

super omnes ^creaturas, et argumentatur hoc modo: Nomen 
indicat ipsam rem, proinde excellentia alicujus ex nomine 
cognoscitur. Atqui nomen, quod illi datum, longe excel- 
lentius et differentius est, quam nomen angelorum. Cui 
enim dixit aliquando angelorum : Filius meus es tu, ego 
hodie genui te? — Ex adoptione filii Dei etiam angeli 
nominari possunt, sed differentius nomen Christus accepit; 
ergo est nomen Filii ex generatione. Quae ratio filiatio- 
nis dein subjungitur ipsis verbis : genui te. Sic etiam in iis, 
qui subsequuntur versibus s. Paulus demonstrat, Christum 
esse Deum proprio sensu. Est igitur Christus simul verus 
Deus et simul verus Filius; proinde et proprio sensu Filius 
Dei, quod exprimitur verbis: Filius meus es tu, ego hodie 
genui te. — Itaque quum hic clare determinetur sensus 
illius textus, si qui occurrunt loci obscuriores, exigendi sunt 
et componendi cum hoc loco, qui plane clarus est, nec ex 
illis pro lubitu interpretatio haurienda. 

32. Sed etiam difficultas hermeneutica facile solvitur. 
Quod spectat ad textum Hebr. 5, 5: Christus non semet - 
ipsum clarificavit , ut pontifex fieret, sed qui locutus est 
ad eum: Filius meus es tu, ego hodie genui te, hisce ver- 
bis nullatenus edicitur, per generationem Christo sacerdo- 
tium datum esse; sed exprimitur, eum dedisse' Christo sa- 
cerdotium, qui generavit illum, seu Patrem. Sunt videli- 
cet verba illa paraphrasis, qua Pater exhibetur. 

33. Aliquanto difficiliora primo intuitu videntur illa 

Act. 13, 32 sqq: Et nos vobis annuntiamus eam, quae 
ad patres nostros repromissio facta est . Quoniam hanc 

Dem adimplevit filiis nostris resuscitans Jesum, sicut et 
in Psalmo secmdo scriptum est : Filius meus es tu, ego 
hodie genui te. Quod autem suscitavit eum a mortuis 
amplius jam non reversurum in corruptionem (haud ite- 
rum moriturum), ita dixit: Quia dabo vobis sancta David 
fidelia. Sed re bene considerata aptissima suppetit expli- 
catio. Apostolus s. Paulus in eo est, ut annuntiet Israe- 
litis, repromissiones ad patres, factas adimpletas esse filiis. 
Haec adimpletio consistit in tota oeconomia redemptionis, 

cujus corona atque sigillum est resuscitatio Christi a mor- 
tuis, quam Apostolus, uti frequenter, etiam hic solemni 
modo comipemorat. Citat dein verba Psalmi secundi: Fi- 
lius meus es tu, ego hodie genui te. Quae si ad resusci- 
tationem Christi referas, ita accipienda sunt, ut iisdem in- 
dicetur ratio , cur Deus Christum resuscitaverit ; videlicet re- 
suscitavit eum Deus, quia erat Filius ejus, adeoque oportebat 
eum a mortuis resurgere. Cohaerent enim filiatio et resur- 
rectio ita, ut filiatio sit ratio resurrectionis, quemadmodum 
patet ex Rom. 1 , 4 ubi legimus : Qui praedestinatus est 
i. e. ostensus seu demonstratus) Filius Dei ex 
resurrectione mortuorum. S. Paulus igitur illis verbis con- 
firmare vult, non quidem praedictam fuisse resurrectionem, \ 
sed. factam; confirmat autem hoc argumento, quod ea haud 
potuerit non fieri, quippe quia, sicut et in Psalmo secundo 
scriptum est, Christus Filius sit Dei, non appellatione tan- 
dum communique illa ratione, qua omnes filiii Dei nomi- 
namur ac sumus, sed vera ac proprie dicta generatione. ! ) 

Sed etiam alia fortasse magis, congrua suppetit exposi- 
tio. Apostolus, uti jam diximus, loco citato loquitur de Chri- 
sto ac de tota redemptionis oeconomia ; istae enim sunt re- 
promissiones factae patribus et adimpletae in filiis. Dein ut 
coronam et complementum oeconomiae redemptionis propo- 
nit resurrectionem Christi a mortuis. Textus igitur ille, sicut 
et in Psalmo secundo scriptum est : Filius meus es tu, 
ego hodie genui te, referendus est ad totam illam oecono- 
miam et repromissionum adimpletionem, non vero praecise 
et directe ad verbum resuscitans (dvaarrjaag) Jesum. Per 
Christum videlicet omnes promissiones adimpletae sunt, 
quia ipse fuit verus Dei Filius. Quoad resurrectionem dein 
Christi, quae est totius jedemptionis Sigillum, citat s. Pau- 
lus alium illum textum: Quia dabo vobis sancti David 
fidelia. 1 2 ) 


1 ) Vide Patritii Commentar, in Act. Apost. in h. 1. 

2 ) Sunt etiam auctores qui existimant, Apostolum quum dicit: 
Hanc Deus adimplevit filiis nostris araarag Jesum , verbo illo dva- 

3* 

* 34. Difficultatem, quae petitur ex verbis 1 Cor. 15, 
29: Cum autem subjecta fuerint illi omnia, tunc et ipse 
Filius subjectus erit ei, qui subjecit sibi omnia, solvimus 
praeclara Estii expositione. Qui allatis pluribus explica- 
tionibus minus aptis ita haec interpretatur: Superest igi- 
tur , ut hanc subjectionem accipiamus juxta dispositionem 
carnis assumptae, quomodo loquitur Hieronymus lil). 1. 
dial. adv . Pelag. cap. 6., id est secundum naturam ejus 
humanam . Quae et s. Augustini est expositio , . . eadem - 
que Latinorum fere omnium hujus loci interpretum , quae 
et textui quam optime convenit . Hactenus enim de Christo 
ut homine Paulus disseruit, eo perducta disputatione, quod 
ipsi tandem omnia subjicienda sint, excepto Patre qui sub- 
jecit ei omnia ; cui proinde et ipse, videlicet ut homo, sub- 
jectus esse debeat — Dicit autem Apostolus, tunc sub- 
jectum fore, cum subjecta fuerint ipsi omnia ; non quod 
interim non sit subjectus , sed quia de illo tempore , quo 
Christus jam perfecte regnabit et dominabitur omnibus in 
potestatem redactis , dubitare quis posset, an ipse Christus 
universalis Domiuus cuiquam alteri tum subjectus futurus 
sit Tale igitur est, quod dicit: Non idcirco desinet Fi- 
lius esse subjectus Patri, quod subjecta sint ei omnia- 
Imo justissimum est , ut maneat ei subjectus , qui ipsi om- 
nia subjecit Porro subjectus erit re et confessione , quia 
agnoscet et confitebitur Deum Patrem se majorem ; sicut 
in Evangelio dicit: Pater major me est, Jo 14; suumque 
regnum et omnia bona cum gratiarum actione Patri refe- 
ret accepta . Convenit enim ille locus cum superiore , ubi 


aras non indicare recurrectionem Christi sed missionem ejus, ita ut 
vertendum potius sit suscitans Jesum. Hac vero missione adimpleri 
promissionem divinam, declarat Apostolus ex eo, quod Jesus fuerit 
Filius Dei; Deus videlicet suscitans seu mittens Jesum, ipsum filium 
suum, adimplevit promissiones. Quoad rem haec interpretatio conci- 
dit cum ea, quam secundo loco dedimus. Quia tamen omnes ss. Pa- 
tres illud dyaarag intellexerunt de resurrectione, aliam significatio- 
nem ei tribuere haesitamus. Cfr. Patritium 1. c. 

dixit , Christum traditurum regnum suum Deo et 
Patri. ') 

35. Provocant dein, uti jam diximus, Sociniani ad Difficultate* 
Patres Antenicaenos, ac praecipue ad ea , quae de ‘Verbo ex PatrlbU8 * 
statuunt. Contendunt, ex eorum operibus patere, doctri- 
nam de divinitate Verbi et Christi, si forte apud aliquos 
invaluerit, nullatenus fuisse communem, imo ex plurimo- 
rum scriptis perspicuum esse, eos Verbo divinam naturam 
non attribuisse. Sic Patrem dignitate et potentia Verbo 
superiorem esse, arbitrati sunt; Filium administrum vo- 
cant Dei universi creatoris, et ejus veluti instrumentum; 
aeternitatem Filio abjudicant, nam tunc tantum a Patre 
prolatum dicunt, quando res universae per Verbum con- 
ditae sunt; imo sunt, qui eum tunc quando incarnatus est 
genitum a Patre asserunt. Quum igitur Verbi divinitatem 
non agnoverint, manifestum est, etiam Christo ab iis non 
fuisse divinam naturam attributam. 

36. Has difficultates, quae Verbi simul et Christi divini- oluntur, 
tatem spectant, in* Tractatu de De trino secundum perso- 
nas praetermisimus; propterea hoc loco de iis nobis tra- 
ctandum est. Quum tamen singula difficiliora Patrum hac 
in re effata expendere nequeamus, imprimis generatim quae- 
dam animadvertimus. Itaque ad ineffabilia mysteria enar- 
randa humana verba vix suppetunt; nec proinde mirandum 
est, apud plures ss. Patres, quum usu et definitione Eccle- 
siae nondum selecta essent vocabula determinata, inveniri 
expressiones duriores, et minus claras. Eaedem certe nunc, 
quum usus loquendi jam determinatus sit, haud apte ad- 
hiberentur; sed dum apud antiquos Scriptores reperiuntur, 
sano sensu interpretandae sunt, uti et ipse contextus et 
universa illorum doctrina ostendunt. — Considerandum 
praeterea est, prioribus saeculis eorum errores praecipue pro- 
pagatos fuisse, qui trinitatem personarum divinarum ne- 
gabant, adeoque non admittebant, Verbum et Spiritum 


J ) Estii in omnes s. Pauli epistolas commentarii, in 1 Cor. 15, 29. 

sanctum esse subsistentes personas. Hinc ss. Patres eos 
impugnantes maxime eo tendunt, ut ostendant, Verbum esse 
personam subsistentem, et distinctam a Patre; minus vero 
solliciti sunt, ut vindicent Verbi divinitatem, de qua di- 
recte non agebatur. Dum vero distinctioni illi ex rela- 
tione originis vindicandae insisterent, facillime fieri pote- 
rat, ut verborum sensu nondum omnino definito, etiam 
tales expressiones adhiberent, quae quum sint ex rebus 
humanis desumptae, primo intuitu aliquam inferioritatem 
Verbi designare videntur. 

37. Caeterum indubium plane est, inde ab initio 
ut fidei dogma exploratum et fundamentale eam veritatem 
propositam fuisse, unum esse Deum in essentia, tres vero 
divinas personas, Patrem, Filium, et Spiritum sanctum. 
Opus Euangelii, ait Tertullianus, substantia novi Testa- 
menti, quod exinde Pater , Filius, et Spiritus sanctus, tres 
crediti, unum Deum sistunt. x ) Et Celsus infensissimus 
Christianorum adversarius clare significat, fidem in divini- 
tatem Christi apud omnes in professo fuisse. Profitetur 
apud Originem, se apprime instructum esse de modo eru- 
diendi catechumenos; ait enim: Omnia novi . Deinde sic 
eorum magistros loquentes inducit: Crede, hunc, de quo te 
doceo, esse Filium Dei, quamvis inhonestissime vinctus 
et turpissime cruciatus fuerit, quamvis heri et nudius ter- 
tius in omnium oculis maxima ignominia jactatus et vo- 
lutatus sit; tanto magis crede. 2 ) Perspicuum est, hic a 
Celso exhiberi ut dogma exploratum Christianorum eam 
doctrinam, Jesum esse proprium Dei Filium; inde enim 
difficultas credendi ex una parte, et ex altera parte solli- 
citatio incitans ad fidem, quam iterum commemorat ad- 
ductis illis Christianorum verbis: Crede, si vis salvus esse, 
aut abi. 3 ) 

38. His expositis, ad peculiares quas proposuimus ex 
Patribus difficultates pauca sufficiet respondere. Si quae 


’) C. Praxeam c. 27. *) Origenes c. Celsum 1. 6. n° 10. 

3 j Ibidem n° 11. 

veterum effata afferuntur, quibus minorem Filio quam Patri 
dignitatem videntur tribuere, vel loquuntur de humana 
Christi natura, vel nihil aliud exprimunt, nisi relationem 
originis, qua Filius divinam naturam habet a Patre gene- 
ratione communicatam. Quum videlicet Pater sit fons ac 
principium divinitatis, patet, eo tempore quo modus lo- 
quendi nondum stricto modo determinatus erat, facile fieri 
potuisse, ut relatio Filii verbis ambiguis exhiberetur et 
minus aptis, ex quibus tamen inferre non licet, illos Scrip- 
tores Filio non tribuisse unam et aequalem cum Patre 
naturam. Sic optime explicantur verba Tertulliani, quibus 
totam substantiam Patri tribuit, Filium autem portionem 
Patris nominat. *) Portio enim ipsi idem est ac partitio, 
non divisionem significans, sed pro perfectione rei de qua 
agitur solam communicationem. Tertullianus alibi expres- 
sionem ita explicat, quod Pater est plenitudo, Filius vero 
portio, quatenus est consors plenitudinis . z ) 

39. Pariter expressio illa, Filium Patri in creatione 
ministerium exhibuisse , non ita intelligenda est, ac si Pa- 
tres, qui hoc loquendi modo utuntur, Filium Patre inferio- 
rem esse vellent. Sed verba illa, quibus utuntur, dum Fi- 
lio executionem creationis appropriant, ad relationem ori- 
ginis referenda sunt. Ministerium Verbi plane aliud esse, 
quam ministerium creaturae, s. Irenaeus, dum illam lo- 
quendi rationem adhibet, clare edicit. Non indiget , inquit, 
Deus ministerio (angelorum) ad fabricationem eorum quae 
facta sunt , sed habet copiosum et inenarrabile ministerium . 
Ministrat enim ei ad omnia sua progenies et figuratio sua , 
i. e . Filius et Spiritus sanctus , Verbum et Sapientia, quibus 
serviunt et subjecti sunt omnes angeli 3 ). Patres post Con- 
cilium Nicaenum etiam simili ratione interdum loquuntur, 
uti s. Basilus, qui simul perspicue sensum verborum expli- 
cat. Tria, ait, intelligis,' mandantem Dominum, creans 


’) C. Praxeam c. 9. *) C. Marcion. 1. 2. c. 6. 

3 ) C. haer. 1. 4. c. 17. # 

Verbum , confirmantem Spiritum sanctum . . . Omnia per 
ipsum (Verbum) facta sunt . . . , non quod instrumentale 
et servile ministerium expleat , sed quod tanquam creator 
paternam perficit voluntatem . . . Proinde quod dicitur man- 
datum , , ne sermonem imperiosum per vocalia organa pro- 
lata intelligamus Filio veluti subdito praescribentem, quid 
facere debeat ; sed ut Deum decet , cogitemus voluntatis 
communicationem, velut formae cujusdam irradiationem in 
speculo a Patre in Filium aeternaliter dimanantem . x ) 
Videlicet totus iste modus loquendi eo pertinet, ut expri- 
matur, Filio per generationem aeternam communicari divi- 
nam naturam. 

40. Subtilius quidem est id, quod Patres interdum di- 
cunt: Verbum generatum esse, quando universum conditum 
fuit; sed nullatenus hac assertione Verbi aeternitas ac di- 
vinitas negantur. Plures videlicet Patres Verbi generatio- 
nem duplicem dicunt , et nomine generationis signifi- 
cant duo valde diversa. Hoc verbo enim exprimunt tum 
generationem aeternam , qua Filius in se est persona a Pa- 
tre distincta et ab aeterno apud Deum, tum manifestatio- 
nem ad extra , in creatione, quae tanquam missio generati 
dicitur generatio ad extra . Manifestatur autem Filius in 
creatione, quatenus sapientia Dei,' quae eftusa est super 
omnia opera ejus, in creatione maxime conspicitur, et lege 
appropriationis haec manifestatio ad Filium ut sapientiam 
subsistentem referenda est. Huc etiam pertinet celebris 
illa distinctio, qua Patres Verbum consideratum in se et 
in sua relatione ad Patrem appellant Verbum insitum 
(kvdtad-erov), et quatenus ad extra operatur Verbum pro- 
latitium {nqoqoqixov). — His notatis facile intelliguntur Pa- 
trum quaedam effata; imo quae diximus ex iis confirman- 
tur. Sic e. g. Theophilus Antiochenus dicit: Habens igi- 
tur Deus suum Verbum in propriis visceribus insitum , 
genuit illud cum Sapientia sua (Spiritu sancto) proferens 
ante hoc universum ... Nondum erant prophetas , quum 


' 'J De Spir. s. n° 19 et sqq. 

mundus conderetur , sed erat Sapientia Dei in ipso et 
sanctum Verbum ejus, quod semper est apud ipsum. % ) 
Verbum Dei , quod ejus quoque Filius est , non ut poetae 
et fabulorum scriptores filios deorum ex concubitu genitos 
fingunt , sed ut veritas narrat, Verbum semper existens, 
et in corde Dei insitum (r ov Xoyov rov ovra dian avtog 
sv xaqSia Seov). Ante enim quam quidquam fieret, eo 
utebatur consiliario, quippe quum ejus mens et prudentia 
sit . . . Theophilus hic manifeste Verbum, Filium Dei, di- 
stinctam a Patre personam intelligit, et aeternum esse 
affirmat.' Dein vero: Cum autem voluit, scribit, Deus ea 
facere, quae statuerat, hoc Verbum genuit prolatitium {nqo- 
(poqtxov) , primogenitum omnis creaturae, non ita tamen, 
ut Verbo vacuus fieret, sed ut Verbum gigneret et cum 
suo Verbo semper versaretur . Verbum igitur quum 

Deus sit et ex Deo genitum, illud Pater universorum cum 
visum fuerit, mittit in aliquem locum . 2 ) Vides, hanc Verbi 
generationem nihil aliud esse, nisi ejus missionem seu ma- 
nifestationem in rerum Creatione. 

41. Eestat, ut quaedam dicamus de expressione s. Hip- 
polyti, qua asserit, Verbum ante generationem ex B. Vir- 
gine perfectum Filium non fuisse. Qualem , inquit, Filium 
suum Deus per carnem misit , nisi Verbum, quod Filium 
vocavit , quia erat nasciturum (homo ex Virgine). Et dum 
Filius vocatur, commune nomen amoris erga homines as- 
sumpsit. Nec enim Verbum sine carne et per te perfe- 
ctus Filius erat, quamvis esset perfectum Verbum, Unige- 
nitus. Neque caro seorsum a Verbo subsistere poterat, 
quia habet subsistentiam in Verbo. Sic igitur perfectus 
unus Filius Dei manifestatus est. 3 ) — Patet nihil contra 
divinitatem Verbi et Christi ex hoc loco inferri posse, 
quum s. Hippolytus claris verbis doceat, Verbum, Unigeni- 
tum Patris, hominem factum esse. Id unum quaeri potest, 
quisnam sit sensus istorum verborum: Nec enim Verbum 


*) Theoptiil. ad Autolicum 1. 2. n° 10. 

2 ) Ibidem n. 22. 3 ) Hippol. c. Noetum n. 15. 

sine carne et per se perfectas Filius erat . — Itaque so- 
. lutio difficultatis in eo est, quod Hippolytus distinguit 
unius ejusdemque personae duplicem generationem , ex Deo 
Patre secundum divinitatem, et ex B. Maria Virgine secun- 
dum humanitatem, atque ex utraque simul dicit intelligi 
perfectam Filium. Haec vero statuit impugnans Monar- 
chianos, ut subterfugia horum haereticorum destruat. Mo- 
narchiani unam tantum personam divinam esse statuentes 
primum docebant, eam ante incarnationem dici Patrem, et 
per incarnationem , se fecisse sibi ipsi Filium. Cum vero 
Catholici demonstrarent, manifeste Filium missum alium 
esse a Patre mittente, cavillationibus absurdis errorem 
suum defendere nitebantur. Distinguebant tunc in Christo, 
fere ut postea Nestorius, Deum seu Patrem, et hominem, 
dicentes, Jesum esse hominem, alium a Deo, et hunc ho- 
minem esse Filium. Hippolytus in eo insistit, uuam per- 
sonam esse Christum, Deum et hominem; et quum adver- 
sarii Filium intelligerent quatenus est Filius hominis, id 
ostendere intendit, hunc Filium esse eumdem ac Dei uni- 
genitum Verbum. Quod proinde dicit, ante incarnationem 
Verbum non fuisse perfectum Filium , manifeste non sig- 
nificat, haud fuisse Filium Dei, sed his verbis tantum ex- 
primit, nondum fuisse Filium hominis et generatum ex 
Virgine secundum carnem. 

42. Sunt quidem alia plura in scriptis Patrum qui 
ante Concilium Nicaenum floruerunt, quae expositione ali- 
. qua indigent, sed non vacat nobis hisce diutius immorari. 
Ex iis vero quae proposuimus vides, nullatenus admitten- 
dum esse, Patres illos minus accurate et recte de Verbi 
ac Christi divinitate sensisse. Sed ut eorum effata recte 
intelligantur, diligens requiritur studium totius doctrinae il- 
lorum virorum et controversiarum, quas cum haereticis 
et gentilibus illius temporis habebant. Tunc quae ob- 
scura videbantur clarescunt, et sanae fidei doctrinae om- 
nino consona esse inveniuntur. 


*) Vel ipse cl. Petavius nimis proclivus esse videtur, ut elfata 

Articulus II. 

DE HUMANA CHRISTI NATURA. 

43. Vidimus, inde ab initio christianismi non defuisse, 
qui Christum esse Deum negabant, et vel eum tantum ho- 
minem esse contendebant, vel majoris quidem excellentiae, 
attamen puram creaturam. Sed quod mirum videri posset, 
major fuit fortasse numerus eorum haereticorum, qui ve- 
rum hominem Christum fuisse inficiabantur. Alii quidem 
Christum in substantia carnis nostrae venisse negabant, 
eidemquevel corpus mere phantasticum, vel corpus ex coe- 
lesti quadam materia conflatum adscribebant; alii in Christo 
animam sustulerunt humanam, aut saltem mentem ratio- 
nalem, cujus vices a Verbo expleri fingebant. Quam per- 
niciosi vero ejusmodo sint errores, vel ex eo solum mani- 
festum est, quod negata veritate humanae naturae in Christo, 
veritas totius operis redemptionis per Filium hominis si- 
mul evertitur. Sed ex ordine de illis haereticis aliqua 
praemittimus. 

44. Jam s. Joannes, uti videtur, in eos invehit hae- 
reticos, qui Christum verum hominem esse negabant, pseu- 
doprophetas eos nominat, et Dominum in carne venisse, 
ut fidei sacratissimum dogma contra eos praedicat. Multi , 
scribit, pseudopropheta S exierunt in mundum. In hoc cog- 
noscitur spiritus Dei: omnis spiritus , qui confitetur Je- 
sum Christum in carne venisse , ex Deo est. Et omnis 
spiritus , qui solvit Jesum, ex Deo non est . x ) — Primus 
vero in ho<5 grege haereticorum numerandus est Simon 
Magus, qui praeter alia docuit, se in monte Sinai legem 
Moysis in Patris persona dedisse Judaeis, tempore Tiberii 


quaedam Patrum duriora, accuratae fidei doctrinae minus consona esse 
existimet. — Plenam explicationem doctrinae Patrum habes apud 
Maranum : De divinitate D. N. J. C. 1. IV., et apud Franzelin : Tract, 
de Trinitate, Thesis XI. 

4 ) 1. Jo. 4, et 1 sqq. 

in Filii persona putative apparuisse , postea se in linguis ' 
igneis Spiritum sanctum super Apostolos venisse. — Disci- 
pulos habuit ipse inter alios Menandrum, Saturninum et 

Doceue. Basilidem, qui teste t Tertulliano docuerunt, Christum in 
substantia corporis non fuisse, et in phantasmate tantum 
passum esse, ac resurrectionem carnis nullo modo futuram. *) 
Haeretici isti Docetarum (Joxrpai) vel phantasiastarum no- 
mine designari solent. Ex iis fuit etiam Marcion, quem 
quinque libris Tertullianus refutavit. 

5nostici. 45. Su.b idem fere tempus Valentinus ex Hesiodi theo- 
gonia sub Patre, quem fit (profundum) appellabat, tri- 
ginta finxit aeonas, a quibus productus est Christus. De- 
lirabat porro, Christum a Patre, id est a profundo, missum, 
spirituale vel coeleste corpus attulisse, nihilque assump- 
sisse de virgine Maria, sed per illam tamquam per rivum 
aut per fistulam sine ulla de ipsa assumpta carne trans- 
iisse. 2 ) Paulo aliter videtur statuisse Apelles discipulus 
Marcionis. Christum , ait Tertullianus, neque in phantas- 
mate dicit fuisse , sicut Marcion , neque in substantia veri 
corporis , ut Evangelium docet : sed in eo , quod e superio- 
ribus partibus descenderet , ipso descensu sideream sibi 
carnem et aeream contexuisse. Hunc in resurrectione sin- 
gulis quibusque elementis , quae in descensu mutuata fuis- 
sent, in ascensu reddidisse , et sic dispersis quibusque cor- 
poris sui partibus, in coelo spiritum* tantum rediisse. 3 ) Ne 
vero nostris saeculis similia errorum monstra deessent, 
Anabaptistae eam protulerunt doctrinam, corpus Christi 
non ex B. Virgine assumptum, sed a Spiritu sancto 
creatum atque e coelis allatum, tantum transiisse per 
Mariam. 

Ariani. 46 . Animam humanam a Verbo assumptam esse ne- 
garunt, uti jam diximus, Ariani. Statuebant videlicet, a 
Verbo tantum corpus assumptum esse humanum, atque in 
eo ipsum Verbum animae vices gessisse. Quum autem 

*) De praescript. c. 45. 2 ) S. Au g. de haeres. n° 11. 

8 ) De praescript. c. 51. 


Digitized by AjOoqL e 



DK HUMANA CHRISTI NATURA. 


45 


Verbo veram divinam naturam non attribuerent, etiam do- 
cebant, Verbum in natura sua pati potuisse, et revera, 
quum in corpore instar substantiae animae esset, passum 
esse. Facile vides, quomodo hic Arianorum de incarna- 
tione error intime cum eorum haeresi, qua Verbi divinita- 
tem impugnabant, cohaereat. De utroque hoc errore scri- 
bit s. Athanasius: Arius carnem, solam ad occultandam 
divinitatem fatetur , ac pro nostro interiori homine , hoc est 
pro anima , Verbum in came ait exstitisse , passionis sen- 
sum et resurrectionem ab inferis divinitati ausus adscri - 
bere. ‘) Quum primaria autem et omnium perniciosissima 
labes fonsque caeterarum et stirps in Arii haeresi esset 
'ejus contra Filii divinitatem insania, cujus velut appendi- 
cula et consectaria erat perversa de Incarnatione sententia : 
ideo haec ipsa perfidiae pars tura a Nicaenis Patribus ne- 
glecta est et omissa, tum a plerisque qui eamdem oppug- 
navere singuli, vel dissimulata prorsus vel levius perstricta, 
cum omnium intenti essent animi ad illud, quod la- 
tius patebat et periculosius urgebat, extinguendum nefarii 
erroris incendium. 

47. Evidentius vero error «de Christi humana natura Appollina- 
in lucem prolatus est per Apollonaristas, qui sic dicti sunt r,slae ' 
ab Apollinari eorum duce et capite. Fuit is Episcopus 
Laodiceae, atque, ut coaetaneus illius s. Epiphanius testatur, 
vir insigni doctrina et antequam in haeresim caderet pie- 
tate ac virtute/ ac tum s. Epiphanio ipsi, tum s. Athana- 
sio et Catholicis omnibus longe carissimus. Inter caetera 
ejus opera maxime celebratum est quod adversus Porphy- 
rium edidit pro Christiana religione, cujus Vincentius Liri- 
nensis meminit, qui et ejusdem Apollinaris praeconium hoc 
* compendio colligit: Quid illo praestantius, inquit, acumine , 
exercitatione, doctrina? Quam multas ille haereses multis 
voluminibus oppresserit, quot inimicos fidei confutaverit er- 
rores, indicio opus est illud triginta non minus librorum 


*) Libro de adventu Christi adv. Apollinarem. 

nobilissimum et maximum, quo insanas Porphyrii calum- 
nias magna probationum mole confudit . Longum est uni- 
versa ipsius opera commemorare, quibus ' profecto summis 
aedificatoribus Ecclesiae par esse potuisset, nisi profana 
illa haereticae curiositatis libidine, novum nescio quid in- 
venisset , quo et cunctos labores suos velui cujusdam leprae 
admistione foedaret , el doctrina ejus non tam aedificatio, 
quam tentatio ecclesiastica diceretur x ). — Et primo qui- 
dem Apollinaris eamdem quam Arius haeresim proposuit, 
naturam videlicet hominis in Christo anima carere, cujus 
vicem supplebat corpori Verbum ipsum caro factum. Postea 
vero mutata vellificatione aliter profiteri est ingressus, et 
non funditus defuisse animum asseruit, sed animam ratio- 
nalem seu mentem ; adfuisse vero concessit animam vita- 
lem. Sic Theodoretus hujus haeretici sententiam accura- 
tius exponit : Incarnatum esse dixit Deum V erbum, quod 
corpus et animam assumpsit , non rationalem (rit]v loyixr\v), 
sed rationis expertem (ttjv dkoyov), quam naturalem {(pv- 
t iix^v) sive vitalem (£mxr]v) aliqui nominant ; mentem (tov 
de vovv) porro diversum quoddam ab anima (ipvxrj) esse 
dicens , negavit assumptam , sed naturam suffecisse divinam 
ad usum mentis explendum *). Etiam eam addidit insa- 
nam dogmatis corruptelam, quod carnem Christi dissimi- 
lem nostrae, nec de B. Virginis carne sumptam confinxit, 
sed partem ipsius substantiae Dei in carnem esse conver- 
sam a coeloque delapsam. Unde et divinitatem consub- 
stantialem (ofioovaiov) humanitati Christi esse contendit. 
Decursu vero temporis Apollinaristae, quum a Catholicis 
urgerentur, varios praeterea alios errores confines non mi- 
nus impios quam absurdos addiderunt, quos enumerare lon- 
gum est 3 ). — Sunt quidem et alii haeretici, qui errores 
funestos quoad humanitatem Domini proposuerunt, ut Mo- 
notheletae, qui voluntatem humanam Christi rejecerunt, et 
Julianus Halicarnassensis, qui asseruit, carnem Christi fuisse 


5 ) Lib. de Scriptoribus ecclesiast. e. 114. 2 J Hist. 1. 4. c. 8. 
' 3) Vide de his Petavium de Incarn. 1. 1. c. 6. 


Digitized by AjOOQle 



DE HUMANA CHRISTI NATURA. 


47 


incorruptibilem et impassibilem; sed de illorum opinioni- 
bus alio loco opportune agemus. Modo probabimus gene-, 
ratim, Christum perfectum fuisse hominem, adeoque as- 
sumpsisse naturam humanam veram et integram, seu con- 
stantem corpore et anima rationali. 

48. Propositio. — Jesus Christus , quem verum Deum Propositio. 
Deique Filium esse demonstravimus , etiam perfectus est 
homo; seu Verbum divinum naturam humanam assumpsit 
veram et integram , corpore constantem carneo et anima 
rationali. 

Demonstratio. — Christum verum et integrum fuisse S Scr, P lura - 
hominem, probatur ex sacris Litteris , tum argumentis qui- 
bus generatim natura humana ipsi vindicatur, tum testi- 
moniis illis, e quibus singillatim quoad partes humanae 
naturae eruitur, corpus humanum atque animam rationalem 
a Verbo fuisse assumpta. — Imprimis igitur verum homi- 
nem Christum fuisse, omnia illa Scripturae loca ostendunt, 
quibus Christus dicitur homo, filius hominis , filius Abrahae, 
filius David , et similis nostri. Sed frequentissima ejus- 
modi sunt testimonia. Sic ut ex innumeris textibus ali- 
quos afferamus: Nunc autem, ait Dominus Judaeis, quae- 
ritis me interficere, hominem, qui veritatem vobis locutus 
sum. l ) Et : Venit filius hominis salvare quod perierat . i ) 


i) Jo. 8, 40. 

*) Matth. 18, 11. — Nomen Filii hominis a Domino ipso et sa- Nomen Filii 
eris Scriptoribus frequentissime adhibetur. Variae possunt afferri ra- hominis, 
tiones. Tali sub nomine imprimis Christus fuerat a Daniele propheta 
praenuntiatus. »Aspiciebam ergo in visione noctis, et eece cum nubi- 
bus coeli quasi filius hominis veniebat, et usque ad antiquum dierum 
pervenit: et in conspectu ejus obtulerunt eum. Et dedit ei potesta- 
tem et honorem et regnum : et omnes populi , tribus, et linguae ipsi 
servient: potestas ejus, potestas aeterna, quae non auferetur, et reg- 
num ejus, quod non corrumpetur. « Dan. 7, 13 et sqq. Hac porro lo- 
quendi ratione manifestum fiebat, Christum esse verum hominem, et 
non aliunde, quam ex maternis visceribus per veram generationem, 
licet virgineam et operante Spiritu sancto, prodiisse. Magis Domini 
humilitas hoc nomine declarabatur, et magis etiam ipse hac appella- 
tione suum amorem erga homines fratres secundo genitos aperiebat 
$c testabatur. 

Humana 

natura. 


— Non minus quam Adamum, Jesum esse hominem, Apo- 
stolus testatur scribens: Si unius fAdami) delicto multi 
mortui sunt; multo magis gratia Dei et donum in gratia 
unius hominis Jesu Christi in plures abundavit *) Et pa- 
riter omnibus reliquis hominibus quorum mediator est, Chri- 
stum assimilat illis verbis: Unus enim Deus , unus et me- 
diator Dei et hominum , homo Christus Jesus 2 ). — Unde 
etiam describitur Christus ut nobis consubstantialis , ejus- 
dem videlicet speciei ac caeteri homines, frater noster et 
caro nostra, eadem ac nos stirpe Adamica procreatus . Sic 
de Christo iterum s. Paulus: Qui factus est ei de semine 
David secundum carnem*). Et ad Hebraeos scribit: De- 
cebat enim eum (Deum), propter quem omnia et per quem 
omnia , qui multos filios in gloriam adduxerat, auctorem 
salutis eorum per passionem consummare. Qui enim sancti- 
ficat et sanctificantur ex uno omnes. Propter quam cau- 
sam non confunditur fratres eos appellare , dicens: Nun- 
tiabo nomen tuum fratribus meis : in medio ecclesiae laudabo 
te 1 ) ... Et iterum: Ecce ego et pueri mei , quos dedit mihi 
Deus h ) Quia ergo pueri communicaverunt carni et san- 
guini, et ipse similiter participavit ‘iisdem 6 ), ut per mor- 
tem destrueret eum , qui habebat mortis imperium , id est 
diabolum, et liberaret eos, qui timore mortis per totam vi- 
tam obnoxii erant servituti .... Unde debuit per omnia 
fratribus similari, ut misericors fieret et fidelis pontifex 
ad Deum, ut repropitiaret delicta populi 1 ). Accuratam 
explicationem hujus ultimi textus, quum vario modo ab in- 
terpretibus exponatur, modo non proponimus. Sed id cla- 
rum est, ab Apostolo explicari convenientiam incarnationis 
et mortis Christi. Eam vero convenientiam inde' repetit, 
quod qui redimendi erant communicabant carni et san- 
guini, seu habebant humanam naturam. Unde et conve- 
niebat, ut ipse Redemptor assumeret eamdem naturam, et 
per passionem ac mortem vinceret diabolum, a mortis 


’) Rom. 5, 15. 2 ) 1 Tim. 2, 5 *) Rom. 1, 3. *) Ps. 21, 23. 

5 ) Isai. 8, 8. 6 ) Osee 13, 14. ’) Hebr. 2, 10 et sqq* 

metu homines liberaret atque redimeret ipsos. Sed et in 
singulis hujus testimonii versibus, reliquis hominibus Chri- 
stum consubstantialem esse, Apostolus praedicat. 

49. Porro animadvertendum est, saepe in sacris Lit- 
teris integram humanam naturam ita exhiberi, ut per par- 
tem eam tantum quae visibilis est, per carnem videlicet, 
adhibita synecdoche designetur. Apud lsaiam e. g. le- 
gimus: Omnis caro f oenum, et omnis gloria ejus quasi 
flos agri % ) Apud s. Lucam : Et videbit omnis caro salu- 
tare Dei*). Juxta hunc loquendi usum etiam Domino in- 
tegra humana natura non raro adscribitur, dum eadem 
nomine carnis exhibetur. Sic in textibus superius citatis 
s. Paulus significat, Christum assumpsisse integram huma- 
nam naturam, dicens, eum communicasse carni et sanguini , 
eum factum esse filium David secundum carnem; et com- 
memorat Israelitas, ex quibus est Christus secundum car- 
nem *). Praesertim vero s. Joannes, uti jam innuimus, 
hoc loquendi modo Utitur. Initio Evangelii sui, Verbum 
assumpsisse humanam naturam, illa propositione exprimit: 
Et Verbum caro factum est , et habitavit in nobis*). Et in 
epistolis suis eamdem rationem loquendi adhibet. Omnis 
spiritus , scribit, qui confitetur , Jesum Christum in carne 
venisse , ex Deo est; et omnis spiritus , qui solvit Jesum, 
ex Deo non est, et hic est antichristus r °). Mtdti seducto- 
res exierunt in mundum , qui non confitentur, Jesum Chri- 
stum venisse in carne : hic est seductor et antichristus 6 ) 
Merito existimatur, a. s. Joanne hunc modum loquendi se- 
lectum esse , ut rejiceret deliria Docetarum, qui inde ab 
initio,. ut ex epistolis quoque s. Ignatii M. patet 7 ), veram 
de incarnatione doctrinam subvertebant. Sed etiam contra 
errores Cerinthi illa ratio scribendi omnino opportuna erat. 
Cerinthus non negabat, Jesum fuisse verum hominem, sed 
alium a Jesu dicebat Christum , aeonem scilicet spiritalem 


*) Isai. 40, 6. 2 ) Luc. 3, 6. 

3 ) Rom. 9, 5. ♦) Jo. 1, 14. b) 1 Jo. 4, 2. 3. ») 2 Jo. 7. 

7 ) Epist. ad Trallens. c. 9. 

et impassibilem *), eumque super hominem Jesum in bap- 
tismo venisse , et tempore passionis recessisse. Scopus 
s. Joannis igitur erat, ut unum eumdemque esse Christum, 
et Jesum hominem hunc visibilem et patientem, inculcaret, 
quod illa expressione, qua humana natura ex sua parte vi- 
sibili designatur, praeclare fiebat. — 

50. Tota dein Christi Domini vita, quemadmodum in sa- 
cris Litteris nobis narratur, tam manifeste ut verum hominem 
eum exhibet, ut si negetur humana Christi natura, etiam 
ejus divinitas, ejus doctrina, ejus redemptio, imo omnia, quae 
in. Evangelio continentur, tanquam fraus et deceptio sint 
habenda. Dicitur enim Christus conceptus, natus et circum- 
cisus; perhibetur ambulasse, manducasse, jejunasse, esuri- 
isse, dormivisse, flevisse, tristatus fuisse; dicitur fatigatus, 
passus et mortuus; quae omnia non nisi de vero homine dici 
possunt. Quo argumento frequentissime ss. Patres contra 
Docetas usi sunt. Vani sunt, scribit s. Irenaeus, qui pu- 
tative dicunt, eum apparuisse; non enim putative huec > 
sed in substantia veritatis fiebant ; si autem , quum homo 
non esset, apparebat homo, neque quod vere erat perseve- 
ravit, h. e. Dei Spiritus, neque veritas quaedam erat in 
eo. Non enim illud erat, quod videbatur 2 ). 

51. Ex his quae probavimus jam veluti evidens corol- 
larium fluit, Jesum Christum corpus vere humanum et 
animam rationalem assumpsisse; pauca nihilominus argu- 
menta subjungimus, ex quibus eruitur etiam singillatim, 
has naturae humanae partes in Christo fuisse. — Atque 
imprimis veritas corporis ejus manifesta est ex iis, quae 
leguntur de ejus conceptione et nativitate. Ne timeas 
Maria, inquit angelus Gabriel, invenisti enim gratiam 
apud Deum : ecce concipies in utero , et paries filium , et 
vocabis nomen ejus Jesum . . . Quod nascetur ex te sanctum , 
vocabitur Filius Dei ') Et : Impleti sunt dies, ut pareret. 
Et peperit / ilium suum primogenitum, et pannis eum in- 


') S. Iren. adv. haer. 1. 1. c. 26. 

*) Adv. haer, 1. 5. c. 1 . 3 ) Loc. 1, 30. 35, 

volvit, et reclinavit eum in praesepio . l ) Unde etiam s. Pau- 
lus Christum vocat factum ex muliere *) Haecne quaeso 
alium, quam, verum hominem cum corpore vero designare 
possunt? An hominis phantastici conceptio, nativitas, ac 
tempus et modus nativitatis, tali ratione describi potuis- 
sent? — Sed etiam Christus Dominus ipse manifestis verbis 
cotpus et sanguinem, carnem et ossa humana sibi attri- 
buit. Instituens sanctissimum eucharistiae sacramentum 
ait : Hoc est corpus meum , quod pro vobis datur 3 ) Hic 
est sanguis meus novi testamenti , qui pro multis effunde - 
far*). Et post resurrectionem quum discipulis appareret, 
ipsi vero conturbati et conterriti existimarent, se spiritum 
videre, dixit eis: Quid turbati estis, et cogitationes ascen- 
dunt in corda vestra ? Videte manus meas et pedes, quia 
ego ipse sum: palpate et videte: quia spiritus carnem et 
ossa non habet , sicut me videtis habere. Et cum hoc di- 
xisset, ostendit eis manus et pedes*). Vindicat igitur Do- 
minus sibi expresse corpus visibile et palpabile, carne et 
ossibus constans. Tota quoque vita Domini et passio ve- 
luti continuum argumentum est realitatis corporis ejus 
veri atque humani. Si nihil sumpsisset ex Maria, scribit 
s. Irenaeus, nunquam eas quae a terra erant percepisset es- 
cas, per quas id quod a terra sumptum est nutritur cor- 
pus; nec quadraginta diebus, quemadmodum Moyses et 
Elias, jejunans esuriisset corpus ejus suam quaerens es- 
cam; sed nec Joannes discipulus ejus de eo scribens di- 
xisset: JesUs autem fatigatus in itinere sedebat; nec Da - 
vid praeclamasset in eum: Et super dolorem vulnerum 
meorum apposuerunt; nec lacrimas set super Lazarum ; nec 
sudasset globos sanguinis ; nec dixisset: Tristis est anima 
mea; nec percusso latere exisset sanguis et aqua . Haec 
enim omnia signa carnis, quae a terra sumpta est, quam 
in se recapitulatus est suum plasma salvans 6 ) 

*) Ibidem. 2, 6. 7. 

*) Galat. 4, 4. 3 ) Lue. 22, 19. 4 ) Ibidem 14, 24. 

B ) Luc. 24, 38. 39. 40. 6 ) Adv* haeres. 1. 3. c. 22 n° 2. 

An.ma hu- 52. Quod ad animam humanam spectat, innumeris 
ma,ia pariter sacrarum Litterarum effatis constat, eam a Christo 
assumptam fuisse. Sufficit considerare illa apud s. Joan- 
nem : Animam meam pono pro ovibus meis . . . Propterea 
me diligit Pater , quia ego pono animam meam , ut iterum 
sumam eam . Nemo tollit eam a me: sed ego pono eam 
a meipso , et potestatem habeo ponendi eam , et potestatem 
habeo iterum sumendi eam . l ) Posuit vero animam suam 
Dominus , quando inclinato capite tradidit spiritum. *) 
Anima autem, quam Christus ponere et iterum assumere 
potuit, procul dubio non erat ejus divinitas, sed ejus anima 
humana. — Quam inepta et impia vero fuerit fictio Apol- 
linaris, animam a Christo assumptam haud rationalem, 
sed mere sensitivam fuisse, nemo non videt. Imprimis 
animadvertendum est, Apollinarem suo errori substruxisse 
platonicam illam doctrinam, qua statuebatur, duplicem ho- 
mini inesse animam, sensitivam alteram, alteram vero in- 
tellectivam. Sensitivam igitur Christo tribuebat, intellec- 
tivae vices a Verbo expletas fuisse delirabat. Sed jam vi- 
dimus, illam quorumdam philosophorum de duplici anima 
hominis opinionem, tum philosophice tum theologice fal- 
sam esse, atque ab Ecclesia catholica rejici. 3 ) Quemad- 
modum igitur Christus animam assumpsit eamque huma- 
nam, sine qua non fuisset homo, sic etiam assumpsit illam 
unicam, quae in homine est vitae vegetativae, sensitivae, 
et rationalis principium. 

54. Haec porro veritas omnibus illis sacrarum Litte- 
rarum effatis comprobatur, quibus Christo Domino tales 
adscribuntur intellectus et voluntatis actus/ qui nec cor- 
pori nec divinitati ejus, sed soli animae humanae rationali 
tribui possunt. Sic e. g. Christus Dominus sibi adscribit 
humilitatem, monens: Discite a me, quia mitis sum et 
humilis corde , et requiem invenietis animabUs vestris;*) 


’) Jo. 10, 14. 17. 2 ) Jo. 19, 30. 

3 ) Cfr. Tractatam de Deo Creatore, n° 194 et sqq. 
*) Mattii. 11, 29. 

quae quidem humilitatis virtus, nisi animam rationalem 
haberet, nullo modo in ipso concipi potest. Magna cum 
reverentia preces et supplicationes fundit ad Patrem suum, 
ipsique se exhibet obedientem, uti dicit Apostolus: Q ui in 
diebus carnis suae preces supplicationesque ad eum , qui 
possit illum salvum facere a morte , cum clamore valido et 
lacrimis offerens , exauditus est pro sua reverentia . Et 
quidem quum esset Filius Dei , didicit ex iis quae passus 
est obedientiam. *) — Voluutatera testatur in se esse diffe- 
rentem a voluntate Patris, et proinde aliam ac divinam, 
oamque Patri omnino submittit, et in agonia positus ab 
angelo recipit consolationem. Positis genibus orabat di- 
cens: Pater, si possibile est, transfer calicem istum a mei 
verumtamen non mea voluntas, sed tua fiat . Apparuit au- 
tem illi angelus de coelo confortans eum . Et factus in 
agonia prolixius orabat. *) Geueratim tota vita ac pas- 
sione Christi, sicuti ostenditur eum habere animam, sic et 
rationalem hanc esse, simul comprobatur. — Nec opus pas- 
sionis meritoriae sine anima rationali Christus suscipere 
potuisset; divinitas enim pati nequit, ac meritoria passio 
tantum esse poterat, quatenus animam mente ac voluntate 
rationali praeditam Dominus habebat. Sane etiam haud 
aliam quam rationalem animam Patri commendavit, quando 
in cruce clamans voce magna Jesus ait: Pater in manus 
tuas commendo spiritum meum. 3 ) 

54. Quod attinet ad Traditionis doctrinam, inde ab Traditio, 
initio videmus instanter propositam et vindicatam eam ve- 
ritatem, Christum perfectum hominem esse, atque a Verbo 
assumptum tam verum corpus humanum, quam animam 
rationalem. Ac re quidem vera, prouti vel una vel altera 
pars humanae Christi naturae ab haereticis impugnabatur, 
impium ejusmodi errorem magna cum vi ss. Patres reje- 
cerunt, et integritatem humanae naturae in Christo pro- 
pugnarunt. Sic Patres Apostolici contra Docetas, corpus 


*) Hebr. 5, 7. 2 ) Lac. 22, 41 et sqq. 

3j Luc. 23, 46. 

verum Christo convenire, inculcant. Ad testimonia s. Ire- 
naei jam citata sufficiat addere verba s. Ignatii M. , 
qui in epistola ad Smyrnenses scribit: Cognovi vos 
perfectos in fide immota, plene persuasos in Dominum 
nostrum vere existentem de genere Davidis secundum car- 
nem , qui vere passus est , sicut et vere semetipsum resus- 
citari t, non ut quidam infideles dicunt , secundum apparen- 
tiam eum passum esse . l ) Eadem vero constantia postea 
ss. Patres Arianorum et Apollinaristarum erroribus diserte 
opposuerunt doctrinam catholicam, a Yerbo etiam animam 
rationalem esse adscitam. Deus , inquit s. Cyrillus Ale- 
xandrinus, factus est caro, h. e . homo animatus anima ra- 
tionali . *) 

55. Tanta est in hac doctrina omnium ss. Patrum 
consensio, ut nullus sit, qui non magnam vim sententia- 
rum suppeditet, quae Christum Deum verum esse signifi- 
cent, hominemque perfectum ex vera carne animaque ratio- 
nali contextum. Sed etiam simul non pauci sapienter ra- 
tiones exponunt theologicas, quibus humanae naturae in 
Christo integritas probatur, et contra obtrectatores ejus ido- 
nea causa redditur. Quum vero ad intelligentiam accura- 
tiorem doctrinae de incarnatione et redemptione valde 
utile sit, ejusmodi rationes a ss. Patribus jam expositas 
nosse, non abs re erit, pauca de his (juxta Petavii exposi- 
tionem) afferre. 

Rationes 56. Primum igitur genus argumentandi ab antiquis 
theologicae. ex eQ q U0( j n j g j j n t e g ra esset humana Christi na- 

tura, vera non esset, nec verus homo Christus, ideoque nec 
homo esset omnino. Quaero, inquit s. Augustinus, quem- 
admodum accipias hominem Christum . Non utique, ut qui- 
dam haeretici, Verbum Dei et carnem , hoc est sine anima 
humana , ut V erbum esset carni pro anima ; vel Verbum 
Dei et animam et carnem , sed sine mente humana, ut 
Verbum Dei esset animae pro mente humana . . . Profecto , 


*) Epist. a<l Smyrn. n° 1. 2. *) Epist. 3 ad Nestor. n° 19. 

cum dicis hominem perfectum , totam illic naturam huma- 
nam vis intelligi. Non est autem homo perfectus , si vel 
anima cami , vel animae ipsi mens humana defuerit. ') 

57/ Secandus argumentandi locus ex Dei consilio et 
fine petitur, quem in incarnatione molienda sibi proposuit, 
quantum ex sacris Litteris intelligere possumus. Hoc enim 
illae significant, instaurandi humani generis gratia, quod 
partim primi hominis vitio prolapsum fuerat, partim pro- 
priis criminibus, missum a Patre unigenitum venisse Fi- 
lium , ut salvaretur mundus per ipsum. *) Placuit au- 
tem divinae sapientiae ac bonitati recuperandae sa- 
lutis nostrae ratio ista, ut non potentia superaret hostem, 
neque vis ex ejus dominatu captivum eriperet: sed ut jus- 
titia pariter et misericordia in partem venirent totius ad- 
ministrandi negotii; atque ut eadem, quae in omnibus di- 
vinis operibus admirabiliter existit, in summo ac praecipuo 
emineret illo suavitas et artificiosa sollertia, qua sic rebus 
a se conditis efficientiam suam et providentiam accommo- 
dat Deus, ut ad earum se temperet indolem et captum. 
Quo ex divini consilii fonte variae ducuntur a Patribus ra- 
tiones, quae ad institutam disputationem apprime conferunt. 

58. Imprimis enim consentaneum id fuisse colligunt, 
ut ab homine procuraretur hominum salus, qui simul etiam 
Deus esset, et quidem vere utrumque atque perfecte. Nam 
victorem et successu tumentem hostem superbissimum, ab 
ipso quem vicerat et prostraverat, hoc est ab eadem na- 
tura superari vicissim, aequum fuit et miserentis condito- 
ris indulgentia ac bonitate dignum. Oportuit videlicet in 
eadem quae peccato erat infecta natura peccati piaculum 
ac remedium accipi, ut esset plena et perfecta peccati dis- 
solutio. Quum igitur par esset, ut homo esset hominis li- 
berator et vindex, sequitur, eum neutrius expertem fuisse 
partium illarum, sine quibus constare -hominis natura uon 
potest, ita ut novus Adam Christus, totum in se primum 


‘) Epist. ad Dardanam (188), seu lib, de praesentia Dei n° 4. 
2) Jo. 2, 17. 

Adamum peccati et calamitatis auctorem contineret. Vo- 
luit, ait Theodoretus, eamdem quae victa fuerat naturam , 
adversarium debellare et victoriam referre; ob eamque cau- 
sam et corpus et animam ratione praeditam assumpsit . l ) 
Maxime vero contra Ariauos et Apollinaristas valet ista 
ratio, quorum illi animam, illi rationalem ejus partem sub- 
trahebant. Etenim horum vel uno adempto, homo esse 
desinit et iu brutam degenerat animantem. 

Similis fere illa ratio est, quam Patres inde petunt, 
quod juxta Apostolum Christus debuit esse mediator et 
conciliator inter Deum et homines. Inter Deum et homi- 
nes , inquit s. Augustinus, mediator apparuit , ut in unitate 
personae copulans utramque naturam , et solita sublimaret 
insolitis, et insolita solitis temperaret *) Hinc ergo neces- 
sario sequitur, tum Deo tum hominibus consubstantialem 
Christum esse debuisse. Sed hominibus consubstantialis 
non esset, si aliqua parte hominem componente careret. 
Unde Theophilus in epistola paschali prima: Ex tantis et 
talibus , inquit, assumpsit hominem dumtaxat absque pec- 
cato, ex quantis et qualibus nos omnes creati sumus: non 
ex parte, sed totus mediator Dei et hominum , homo, Chri- 
stus Jesus . 

59. Celeberrima tandem est apud antiquos Patres et 
a pluribus usurpata haec ratio, cur omnibus suis absolu- 
tam partibus naturam hominis assumpserit Verbum, nec 
aliter debuerit fieri : quod toti homini consulendum hoc 
modo fuit, isque ex integro recuperandus et in pristinum 
revocandus statum, quem totum illa peccati labes et cala- 
mitas occuparat. Quodsi pars hominis ulla, utputa caro 
vel anima, ei quem sibi Deus adjunxit naturae defuisset, 
salutis et curationis expertem futuram illam ipsam, dispu- 
tare solent. Sic s. Grego rius Nazianzenus in Apollinarem 
invehens queritur, circa mentem (tov vovv) homines alio- 
quin sapientes dementire et humanitatem dividere , ut non 


A ) Contr. liaer. 1. 5. r. 11. *) Kpist. (187) ad Volusiamun n° 3. 

ex toto salutem consequar qui totus cecidi , condemnatus 
sum ex primi parentis inobedientia et adversarii fraude : 
ut ita tum Dei beneficium , tum nostra salus imminua- 
tur . ') Totus videlicet homo aegrotabat, ideoque toti me- 
dendum erat; tum praecipue nobilissima ejus pars, quae 
mens est male affecta, singulari remedio opus habebat. 2 ) 

60 . Quod Scripturae sacrae nos docent, et ss. Patres 
tradunt ac rationibus theologicis propositis apte illustrant, 
a Christo humanam naturam integre esse assumptam, id 
etiam Concilia oecumenica ac Symbola fidei catholicae ut 
dogma proclamant. In Symbolo Apostolico haec professio 
perfectae humanitatis Christi implicite continetur iis, quae 
de Jesu Christo Domino nostro statuuntur, qui conceptus 
est de Spiritu sancto , natus ex Maria Virgine, passus sub 
Pontio Pilato, crucifixus, mortuus, et sepultus. In Symbolo 
Nicaeno pariter haec veritas proponitur professione fidei 
in Filium Dei unigenitum Patri consubstantialem, qui 
propter nos homines et propter nostram salutem descendit 
de coelis , et incarnatus est de Spiritu sancto ex Maria 
Virgine, et homo factus est . Concilium Chalcedonense merito 
docet, his verbis, quibus Nicaenum symbolum Incarnatio- 
nem exposuit dicens, incarnatum et hominem factum Dei 
Filium, demonstrari, vere humanam assumptam esse natu- 
ram, carne proprie dicta et anima ratione praedita con- 
stantem. 3 ) Declarationem vero solemnem fidei ipsum emit- 
tit his verbis: Sequentes igitur ss. Patres . . . constanter 
omnes docemus eumdem perfectum in Deitate, et eumdem 
perfectum in humanitate, Deum vere et hominem vere eum- 
dem ex anima rationali et corpore , consubstantialem Patri 
secundum divinitatem et consubstantialem nobis eumdem 
secundum humanitatem, per omnia nobis similem absque 
peccato. *) Sed etiam Concilium oecumeuicum. Constanti- 
nopalitanum I jam praeierat solemni professione, quum in 
Epistola Synodica statuat : Nos praeterea doctrinam domi - 


*) Orat. th. 14. 2 ) Vide de his Petav. de Incarn. 1. 5. c. 11, 

3 j Cone. Chalced. P. 3. 4 ) Cone. Chalc. act. 5. 


Concilia et 
Symbola. 

nicae Incarnationis integram et perfectam tenemus ; neque 
dispensationem carnis Christi vel animae vel mentis ex- 
pertem vel imperfectam esse , asserimus , sed agnoscimus. 
Verbum Dei ante saecula, omnino perfectum hominem in 
novissimis diebus pro nostra salute factum esse . 
objectiones. 61 . Modo quaedem dicamus de argumentis, quibus 
haeretici varios de humanitate Christi errores fulcire nite- 
bantur. — Quod igitur ad Docetas spectat, sciendum est, 
fundamentum errorum fuisse ipsis perversa praejudicia, 
quatenus falso quodam spiritualismo decepti indignum ju- 
dicabant, corpus carneum atque humanum ex Maria de- 
sumptum Christo tribuere. Materiam enim hanc vel ma- 
lam , vel nimis vilem esse censebant, ita ut Christus ea- 
dem indutus concipi non posset. Anabaptistae vero prop- 
terea videntur in suam erroneam de Incarnatione senten- 
tiam declinasse, quod existimarent, admissa conceptione 
Christi ex B. Virgine, impeccabilitatem Domini teneri non 
posse. 1 ) 

62 . Varios dein tum antiqui tum recentiores isti hae- 
retici, qui verum corpus humanum Christo fuisse negabant, 
conquirebant Scripturarum textus difficiliores, quibus, inepta 
interpretatione usi, suas sententias firmabant. Sic ut exem- 
pli causa aliquos illorum textuum afferamus, Docetae abu- 
tebantur illis verbis s. Pauli: Exinanivit semetipsum for- 
mam servi accipiens , in similitudinem hominum factus, et 
habitu inventus ut homo z ) ; et illo textu : Deus Filium 
suum mittens in similitudinem carnis peccati ?) Etiam ea 
afferebant, quae alio loco Apostolus scribit: Itaque nos ex 
hoc neminem novimus secundum carnem, et si cognovimus 
secundum carnem Christum , sed nunc jam non novimus . 4 ) 
Inferebant ex his textibus, Christum tantum specie phan- 
tasticar hominibus similem fuisse, et verum corpus carneum 
non habuisse. — Apelles vero et recentiores x^nabaptistae 


*) Cfr. Mdhler, Symbolique 1. 2. ch. 1. §. 58. 2 ) Philipp. 2, 5. 

3) Rom. 8, 3. 4 ) 2. Cor. 5, 16. 


Digitized by CjOoqL e 



DB HUMANA CHRISTI NATURA. 


59 


ad suum errorem confirmandum afferunt illa Domini : Nemo 
ascendit in coelum , nisi qui descendit de coelo, Filius ho- 
minis, qui est in coelo . x ) Ex quibus ita argumentantur: 
Filius hominis est Christus secundum carnem. Atqui Chri- 
stus ascendit in coelum cum carne. Ergo quum idem qui 
ascendit dicatur descendisse, sequitur, cum coelesti corpore 
eum descendisse. Quod confirmant ex verbis s. Pauli: Pri- 
mus homo de terra terrenus, secundus homo de coelo coe- 
lestis*). Quemadmodum, inquiunt, in priori inciso indi- 
catur materia praejacens, ex qua formatus est primus homo 
Adam, videlicet materia terrestris, sic altero inciso indica- 
tur, ex materia coelesti corpus secundi hominis Christi for- 
matum fuisse. 

63. Jam primo veluti obtutu apparet, quam futilia 
sint talia argumenta; accuratiori autem exegesi singulos 
textus exponemus, ut distinctius perspiciatur, inani labore 
eos esse ab haereticis conquisitos, ut insanas suas opinio- 
nes tuerentur. — Verba epistolae ad Philippenses, quae 
in hoc de Incarnatione Tractatu non raro nobis sunt affe- 
renda, opportune simul cum iis quae praecedunt conside- 
rantur. Monet igitur Apostolus fideles: Hoc sentite in 
vobis , quod et in Christo Jesu; i. e. is affectus caritatis 
sit in vobis erga vos invicem, qui et in Christo fuit erga 
nos; ipsum imitamini. Qui quum in forma Dei esset (ev 
fioqqqj &eov vnayxMv), non rapinam arbitratus est, esse 
se aequalem Deo. Sensus est: Qui cum esset ac sit in 
natura Dei, seu verus Deus, non existimavit aequalitatem 
Dei sibi esse rapinam, hoc est, rem alienam ex rapto usur- 
patam, ut propter hoc se tantopere humiliaverit, velut ag- 
noscens usurpasse se aliquid non suum, quod humiliando 
se dimiserit. Sed semetipsum exinanivit, formam servi ac- 
cipiens. Quasi dicat: Non alienum deposuit, sed semet- 
ipsum, qui verus erat Deus, ad imum usque dejecit, ac di- 
vinitatem quodammodo exuit. Formam videlicet servi ac- 
cepit, seu naturam humanam, quae utique respectu Dei, 


i) Jo. 3, 13. 1 Cor. 15, 47. 

totius creaturae Domini, servilis est In similitudinem ho- 
minum factus. Videtur nobis interpretandum, Christum 
factum esse aliis hominibus similem, quia verus factus est 
homo, quemadmodum superius secundum naturam divinam 
dicebatur aequalis Deo. Similes enim dicuntur etiam qui 
eamdem habent naturam, et tantum in accidentalibus dif- 
ferunt. Sic Adam dicitur genuisse Seth in similitudinem 
suam, 1 ) et Elias dicitur homo similis nobis, passibilis. 2 ) 
Haec expositio toti contextui congruit. — Alii sic inter- 
pretantur: Fuit similis aliis hominibus, non autem unus 
ex illis, quia non fuit homo purus nec peccator. Haec 
interpretatio probabilis fit ex aliis locis, nominatim ex eo, 
quod Rom. 8, 3 etiam Filius Dei dicitur missus m simi - 
Utudmem carnis peccati . Erat videlicet in Domino vera 
caro ut in aliis hominibus, sed non erat caro peccati, ideo- 
que dicitur missus in similitudinem carnis peccati. Sic 
homo dicitur factus ad similitudinem Dei, non vero Deus 
factus. — Et habitu inventus ut homo dicitur 

dein ab Apostolo Christus, quia secundum figuram et spe- 
ciem exteriorem oculis hominum expositam inventus est ut 
homo, i. e. agnitus est verus homo. Particula ut (ofe «V- 
d^tonog) veritatis est nota, non nudae similitudinis. Quod 
et Theophylactus adnotavit, adducens locum similem, ubi 
Joannes de Christo dicit: Vidimus gbriam ejus, quasi 
(<ag) unigeniti a Patre ; cura vere esset unigenitus, sicut 
ibidem Evangelista ait: Unigenitus , qui est in sinu Patris, 
ipse enarravit. 3 ) — Haec igitur expositio verborum s. Pauli, 
quibus Docetae abutuntur, manifeste contextui omnino con- 
formis est atque aptissima. Unde vides, irrito conatu hae- 
reticos studere , apertissimae doctrinae Scripturarum de 
vero corpore Christi hunc textum opponere. 4 ) 


*) » Vixit autem Adam centum trigiuta annis : et genuit ad ima- 
ginem et similitudinem suam, vocavitque nomen ejus Seth. »Gen. 5, 3. 

2 ) »Elias homo erat similis nobis, passibilis: et oratione oravit, 
ut non plueret super terram, et non pluit annos tres et menses sex.« 
Jac. 5, 17. 

s ) Jo 1, 14 13. 4 ) <’fr. Estium in h. 1. 

64. Alter locus: Itaque ex hoc nos neminem novimus 
secundum carnem; et si cognovimus secundum carnem 
Christum , sed nunc jam non novimus, obscurus quidem 
est, sed adversariis nullo modo favet. Kecte enim s. Au- 
gustinus, quum Manichaei eodem textu abuterentur, ut 
Christo carnem denegarent, animadvertit, se mirari, Ma- 
nichaeos caecos non videre, quia si Christus ideo non ha - 
hei carnem , quia dixit Apostolus , nunc jam nos non nasse 
Christum secundum carnem , nec illi habuerunt carnem , , de 
quibus in eodem loco dicit: Itaque nos amodo neminem 
novimus secundum carnem . *) Sensus autem verborum 
s. Pauli hic esse videtur: Si Christum magni aestimavi- 
mus, ei adhaesimus eumque dileximus secundum carnales 
seu humanos cordis nostri affectus, sicut amicus amicum 
diligit et concivis honorat magnum suae stirpis virum, 
nuuc jam talis affectus non satis spiritualis per Spiritum 
sanctum cessavit in nobis. Hoc , ait s. Thoraas, Aposto- 
lus in aliorum persana dicit discipulorum , qui carnales 
erant , et ipsi Christo apud eos praesenti secundum carna- 
lem affectum adhaerebant . 2 ) 

65. Jam dicamus pauca de illo effato Domini: Nemo 
ascendit (dvafitfirixtv) in coelum , nisi qui descendit de 
coelo , Filius hominis qui est in coelo . — Christus Domi- 
nus exposuerat Nicodemo spiritualem regenerationem, quae 
est totius oeconomiae supernaturalis exordium et fun- 
damentum , modo facili et carnalibus hominibus accom- 
modato. Sed Nicodemus nihilominus existimans, res a 
Christo proponi ab humano sensu nimis remotas, respon- 
det: Quomodo possunt haec fieri ? Exprobrat Dominus hanc 

C. Faustum 1. 7. c. 5. 

In epistolam secundum ad Corinth. 1. 4. — Tali modo textum 
etiam s. Ambrosius videtur intelligere in epistola ad Faustiuum (39), 
quem de morte sororis consolatur. » Verum forte asseras, securum te 
de meritis ejus ac fide; nequire tamen ferre desiderium, quod eam 
jam non videas secundum carnem, idque tibi summo dolore sit. Nec 
illud te movet Apostolicum : Quia neminem novimus ex hoc secundum 
carnem. Et si cognovimus secundum carnem Christum, sed nunc jam 
nou novimus etc.?« 

incredulitatem ac: Tu es, inquit, magister in Israel, et haec 
ignoras?.. Si terrena dixi vobis et non creditis , quomodo 
si dixero vobis coelestia credetis? Quum, inquit Christus, 
veritates fundamentales doctrinae meae, quas humano more, 
ut facilius intelligantur, exposui, non credatis, quomodo, si 
mysteria sublimissima et divina sine velamine vobis pro- 
posuerim, credetis? Et nemo , pergit, ascendit in coelum, 
nisi qui descendit de coelo, Filius hominis, qui est in coelo . 
Connexio est hujusmodi: atqui, prosequitur Dominus, cre- 
dere tamen debetis fidei mysteria , nec alius est qui ea 
noverit et vos docere queat, nisi ego Filius hominis. 
Neque vobis sperandum est, (ita bene exponit cl. Pa- 
tritius), posse vos in coelum conscendere, ut haec ipsi 
videatis; nam nemo hactenus ascendit in coelum, nisi 
ego. — Frustra sunt, qui quaerunt, quomodo Christus 
tunc dicere potuerit, se ascendisse in coelum; non enim 
id dixit, neque id efficitur illo nisi , quod non signifi- 
cat, unum Christum ascendisse in coelum, sed unum fuisse 
in coelo. Sicut, quum aliquis e sua domo egressus, ro- 
gatusque an quisquam ad eum venerit, respondet: Nemo 
in domum meam venit, nisi ego, qui modo inde exii, non 
dicere vult , se domum venisse, sed se solummodo domo 
fuisse. *) Itaque illud ascendit in coelum non refertur ut 
Anabaptistae fingunt ad futurum Christi ascensum, sed sig- 
nificat tantum, eum in coelo fuisse. — Christus autem di- 
citur descendisse de coelo, non ac si motu locali inde cum 
carne venerit; sed quatenus secunda Trinitatis persona sine 
sui mutatione in terris humanam naturam hypostatica 
unione sibi copulavit, ut genus humanum redimeret. Quod 
vero dicatur Filius hominis descendisse, nullatenus signi- 
ficat, cum carne coelesti Verbum venisse. Sed hic loquendi 
modus plane respondet legi communicationis idiomatum, 
de qua opportuno loco fusius agetur. Haec lex videlicet 
quoad ordinem et modum praedicationis in eo sita est, ut 
supposita unione hypostatica, de Deo Verbo affirmanda 

*) Cfr. Patritii Commentar, in Joannem in h. 1. 

sint omnia, quae affirmantur de hoc homine Christo, e. g. 
nativitas, et passio; et vicissim de hoc homine Christo, 
(Filio hominis), affirmanda sint, quae affirmantur de Deo 
Verbo, propter hypostasis unitatem, e. g. quod creaverit 
omnia, quod descenderit de coelo, quod sit in coelo. — 
Patet igitur, argumentum Anabaptistarum omnino inep- 
tum esse. 

66. Similiter alius textus : Primus homo de terra ter- 
renus, secundus homo de coelo coelestis, nullatenus probat, 
quod haeretici illi volunt. Apostolus in contextu loquitur 
de resurrectione, ac de qualitate corporum resurgentium, 
et in eo est ut doceat, corpora quum modo habeant qua- 
litates animales, quatenus cibo indigent et potu, in resur- 
rectione habitura esse qualitates spirituales. Illustrat doc- 
trinam instituta comparatione inter Adamum et corpus 
Christi post resurrectionem. Primus homo originem ha- 
buit de terra; corpus enim ejus formatum fuit ex limo 
terrae; et sicut ejus origo est terrestris, ita etiam qualita- 
tes habet terrenas. Hinc paradigma est corporum nostro- 
rum in hac vita mortali. Secundus homo Christus de coelo 
est, quia ut persona divina divinam habet originem. Di- 
cuntur haec iterum juxta legem communicationis idioma- 
tum. Porro per resurrectionem factus est etiam corpore 
coelestis, id est qualitates suae dignitati divinae conve- 
nientes etiam secundum corpus accepit; factus est scilicet 
immortalis, impassibilis et omni ex parte gloriosus. Et 
sic paradigma est corporum resurgentium. — Comparatio 
igitur fit quidem inter Adamum et Christum quoad origi- 
nem; sed non praecise quoad materiam praejacentem, ex 
qua corpora eorum facta sint. In Adamo utique haec ma- 
teria respicitur, quum in Genesi origo ipsius exhibeatur 
.commemorata formatione corporis ex limo terrae, et qua- 
litates corporis ejus huic origini respondeant. Quoad Chri- 
stum autem respicitur origo divina, quatenus est Filius Dei; 
huic origini ac dignitati plene respondet corpus ejus glo- 
riosum post resurrectionem. — Haec expositio textui con- 
grua est, et conformis universae Scripturarum doctrinae; 

interpretatio autem haereticorum arbitraria, et doctrinae 
sacrarum Litterarum omnio opposita. 

67. Ad Arianos quod spectat, non tam argumentis 
adductos illos esse constat, ut solam in Incarnationis my- 
sterio corporis substantiam affingerent Christo Domino, 
animamque detraherent, quam unica illa ratione, ut hoc 
posito primarium caput adstruerent nefarii sui dogmatis, 
dissimilem esse substantia Filium Patri, utpote patiendi 
capacem. Etenim ait Caesarius, si incmimum existimemus 
esse Dominicum corpus , prorsus consequens erit , pati- 
bilem prommtiare deitatem , quae carnem pervadat instar 
animae, ac fami, siti , somno , lacrymis , angori et sudori 
naturaliter obnoxia sit. l ) — Ex Scripturis Ariani et 
post ipsos Apollinaris afferebant praecipue illa s. Joannis : 
Verbum caro factum est , inde inferentes, a Verbo animam, 
vel animam rationalem non esse assumptam. Sed neces- 
sarium non est, ut de hac ratione loquendi iterum agamus; 
jam superius eam ita explicavimus, ut perspicuum sit, fu- 
tilem esse hunc haereticorum argumentandi modum. 2 ) — 
Apollinaristae praeterea varias rationes theologicas affere- 
bant, cur Christus non acceperit animam Ex quibus hic 
sufficiat adducere eam qua contendebant, Christum peccato 
obnoxium reddi, si ei adscribatur rationalis anima. Metus 
est , ait s. Ambrosius de hac Apollinaris haeresi loquens, 
ne sensu Christus taberetur humano, quia concupiscentia 
carnis legi mentis repugnet. 3 ) Hanc difficultatem Apolli- 


*) Dialog. 1. interrog. 26. 

2 ) Ratio loquendi ss. Scripturarum, qua nomine camis Christi 
per synecdochem tota ejus humana natura significatur, etiam frequen- 
ter ab illis ss. Patribus usurpatur, qui tribus prioribus saeculis contra 
Docetas scripserunt. Iidem tamen simul aperte docent, Christum per- 
fectum hominem fuisse. Ita de orthodoxa eorum 'doctrina nullum 
dubium est, ac omni fundamento caret recentiorum quorumdam pro- 
testantium assertio, qua calumniantur plerosque antiquiores Patres in 
eodem errore fuisse, quo Ariani et Apollinaris postea Christo carnem 
tantummodo, non animam adscripserunt. 

- 1 ) Lib k d» locaor. c. 7. 

naristarum plures ss. Patres refutarunt. Inter alios re- 
spondet aptissime s. Epiphanius, Christum, quemadmodum 
ita carnpm adscivit, ut nullum carnis detrimentum labem - 
que senserit, sic assumpta mente, nihil ea quod divinitate 
indignum esset cogitasse, sed quaecumque rationi erant 
consentanea, ne verae suae Incarnationis ordinem admini- 
strationemque turbaret. Addit insuper, corruptelam ho- 
mini insitam non ex mente proficisci, nec in eum finem 
homini mentem esse concessam, sed ad rectum et natura- 
lem usum minimeque vituperandum ; ac potius carnis no- 
men ex usu sacrarum Litterarum infamia laborare, quam 
mentis, sed nec illam tamen per sese malam ac poeniten- 
dam esse, posseque quod in ea bonum est a vitio secerni. *) 

68. Scholion I. In disputatione cura Arianis et Apol- Scho,,on i 
linaristis frequenter ss. Patres ea usi sunt formula, Ver- De formula 
bum assumpsisse carnem mediante anima (dia fiearjg tpvXrig, 
dia peaov vovg). De hac celebri formula opportune quae- 
dam hoc loco notantur, quae ad intelligendam sanam de 
Incarnatione doctrinam non mediocriter conferunt. — Illam 
igitur formulam clarissimam aliqui theologi saeculi XII 
perperam intellexerunt. Existimarunt videlicet, ex doctrina 
Patrum in conjunctione Verbi cum carne animam veluti glu- 
tinosum vinculum intercedere, per quod caro jungatur cum 
Verbo, ita ut unio Verbi cum carne non sit aeque imme- 
diata, ac est conjunctio ejus cum anima. At non eo per- 
tinet illa formula; nam aeque immediate corpus et anima 
cum Verbo unita sunt. Nec seorsim carnem et seorsim 
animam Verbum assumpsit, sed humanam naturam con- 
stantem corpore informato ab anima rationali. Hinc sta- 
tuit Concilium oecumenicum V. can. 4°: Qui non confite- 
tur unionem Dei Verbi cum animata carne secundum 
compositionem vel secundum hypostasim , quemadmodum 
sancti docuerunt Patres, anathema sit. 

Illa autem formula, Verbum assumpsisse carnem me- 


*) S. Epiph. haer. 77. §. 27. — Vide Petav. de Ino. 1. 5. c. 12. 
DE VERBO INCARNATO. 5 

diante anima rationali, significat, Verbum assumpsisse car- 
nem ratione animae, secundum animam, seu quatenus 
anima rationali informabatur. Exprimitur videlicet ordo dig- 
nitatis,, congruentiae, decentiaeve, imo etiam necessitatis^ in 
mysterio Incarnationis animae rationali proprius. Verbum, 
ait bene Cardinalis Gerdii, in assumendo corpore , non corpus 
spectavit simpliciter ut caro est . Sed quum vellet humanam 
naturam integram perfedamque assumere , ideo et corpus as- 
sumere voluit, non ut corpus merum , sed ut corpus huma- 
num , pertinens videlicet ad integritatem constituendam huma- 
nae naturae . Corpus autem non aliter humanum esse intcl - 
Ugitur , nisi ex ordine quem habet ad animam . x ) — - Ut 
vero rem aliqanto accuratius explicemus, anima varia ra- 
tione media dici potest inter corpus et divinitatem. Media 
est ratione dignitatis, cum ignobilior divinitate, nobilior 
tamen sit corpore. Media est ratione causalitatis, quatenus 
ex ipsa fit, ut caro humana sit vero humana ? mai enim 
caro informetur anima, vere humana non est. Hinc me- 
dia etiam est ratione congruentiae , vel etiam necessitatis . 
Congruebat enim, ut Verbum divinum non carnem meram, 
sed carnem rationali anima informatam assumeret; imo 
illa quae facta est hypostatica unio, qua Christus est 
naturalis Filius Dei, ut videtur, fieri non potuisset, nisi 
integra natura humana assumpta. 2 ) 


*) Gerdii, in notis ad Felleri animadversiones, t. 14. p. 329. 

*) Praeclare hac de re s. Thomas : »Cum anima, media inter 
Deum et carnem ex sua nobilitate existens, carnis Filio Dei uniendae 
causa quodammodo sit, fatendum est, Filium carnem humanam as- 
sumpsisse mediante anima . . . Medium dicitur respectu principii et 
finis. Unde sicut principium et finis important ordinem quemdam, , 
ita et medium. Est autem duplex ordo: unus quidem temporis, 
alius autem naturae. Secundum autem ordinem temporis non 
dicitur in mysterio Incarnationis aliquid medium : quia totam huma- 
nam naturam simul sibi Verbum Dei univit. Ordo autem naturae 
inter aliqua potest attendi dupliciter: uno modo secundum gradum 
dignitatis ; sicut dicimus, angelos esse medios inter homines et Deum ; 
alio modo secundum rationem causalitatis; sicut dicitur media causa 
existere inter primam causam et ultimum effectum . . Sic ergo si at- 

68. Scholion II. Natura humana quam Verbum as-schoiion ii. 
sumpsit manifeste fuit natura singularis et individua , quae Natura 
inde a primo instante existentiae suae Verbo hypostatice 8in e ,,Isiris 
unita est. Non fuit igitur prius in se subsistens, quam a as8 " mp,a 
Verbo assumeretur, adeoque ut modus loquendi sit accu- 
ratus, dicendum est, non hominem , sed humanam naturam 
esse assumptam. Quod si tamen interdum ss. Patres ho- 
minem assumptum a Verbo dicunt, id sano sensu manifeste 
interpretandum est, nihilque aliud significat, nisi , accepta 
humana natura Verbum factum esse hominem. — Commu- 
nem vel universalem naturam etiam Graeci Patres inter- 
dum asserunt assumptam , quod non eo sensu dicunt , ut 
universalem quamdam existeutem, vel logice abstractam 
naturam doceant esse adscitam, sed ut significent, talem 
naturam a Christo esse susceptam, qualem et alii homines 
habent, ita ut verus homo sit Christus. — Nonnunquam 
etiam nolunt, ut ea expressio adhibeatur, individuam na- 
turam assumptam esse; ratio est, quia individuae vox saepe 
exprimit naturam in se subsistentem ut jam communicari 
nequeat, seu personam. Atque sub hoc quoque respectu 
quidam praeferunt dicere, communem naturam humanam 
esse adscitam. Sed si individuae vocabulum adhibetur ut 
plane synonymum singularis naturae, non est cur hoc vo- 
cabulo non utamur. 


Articulus III. 

DE GENERATIONE CHRISTI EX B. MARIA SEMPER 
VIRGINE. 

70. Verbum assumpsisse naturam humanam ex Maria, 
jam in iis quae Articulo praecedente exposuimus satis con- 


tendamus gradum dignitatis, anima media invenitur inter Deum et 
carnem: et secundum hoc potest dici, quod Filius Dei univit sibi 
carnem mediante anima. Sed et secundum ordinem causalitatis ipsa 
anima est aliqualiter causa carnis uniendae Filio Dei. Non enim es- 
set assumptibilis , nisi per ordinem quem habet ad animam rationa- 
lem, secundum quam habet quod sit caro humana.* Summa theol. 
p. S. q. 6. a. 1. — 

5 * 

Triplex 

dogma. 


Errorem 


tinetur; nihilominus tamen accuratius de Christi genera- 
tione ex beata ejus Matre nobis agendum est, quum non- 
nulla hac in re supersint explicanda. Vindicanda nobis 
praeterea est perpetua B. Mariae virginitas, quam ante 
conceptionem Christi coluit Deoque sacravit, in conceptione 
et in partu non habuit imminutam sed sanctificatam, post 
partum vero conservavit, ita ut et mater sit et semper 
permanserit virgo. Unde vides, tria distincta dogmata hac 
doctrina de perpetua virginitate sanctissimae Matris Do- 
mini contineri. Primo enim statuitnr, Mariam virginem 
non ex carnali commercio, sed operante Spiritu sancto 
Christum concepisse, ita ut ejus virginitas in conceptu om- 
nino illibata permanserit. Secundo asseritur, Mariam ne 
in partu quidem virginalem corporis integritatem amisisse, 
adeoque non juxta naturae leges, sed singulari et admira- 
bili partu Christum in lucem edidisse. Tertio vero doce- 
tur, Mariam etiam post partum Christi usque ad mortem 
intemeratam virginem permansisse. Hinc sancta Maria 
antonomastice Virgo et semper Virgo nominatur. 

71. Generationem Christi ex muliere jam diximus an- 
tiquitus impugnatam fuisse a Valentinianis et quibusdam 
aliis Gnosticorum sectis, recenti vero tempore ab Anabap- 
tistis. Pinxerunt hi haeretici, Christum de corpore Virgi- 
nis nihil accepisse, sed corpore e coelo allato transiisse 
per illius uterum, sicut aqua per canalem et lux per vi- 
trum. Et ideo, delirarunt Anabaptistae, de Christo dici: 
Erat lux vera. — Christum ex integra et experte viri fe- 
mina prognatum fuisse, nemo Christianus uuquam vocavit 
in dubium. Soli de eo hucusque litigant Judaei, et qui 
nomine Christum professi revera Judaei erant, Carpocrates, 
Cerinthus, et Ebionitae; nec non nostri temporis rationa- 
listae et increduli, qui pariter in Christianorum censu com- 
putari non possunt. — Varii porro conceptum quidem Chris- 
tum esse docuerunt a Virgine, sed eam subjecerunt quoad 
partum caeterarum ac vulgarium feminarum quae matres 
fiunt conditioni, ut nempe violata corporis virginalis inte- 
gritate partum in lucem emittant. Non pauci etiam vir- 

ginitatem B, Mariae post partum impugnaverunt, asserentes, 
eam post natum Jasum ex Joseph conjuge suo alios habuisse 
liberos, hosque in Evangelio fratres Christi nominari Jam 
Originis aetate hic fuit quorumdam error; sed notiora sunt 
Apollinaris, Eunomii, Helvidii, Joviniani ac Bonosi com- 
menta. De Apollinaristis testis est Epiphanius haeresi 77*, 
et initio haeresis 78 ao quae est Antidicomarianitarnm ; ubi 
vel Appollinarem ipsum vel ejus discipulos ita sensisse ex 
quorumdam relatione narrat, Mariam, postquam pepererit 
Christum, cum Joseph conjuge suo consuetudinem habuisse 
ac liberos edidisse. Ennomius et Helvidius, qui eadem fin- 
gebant, ex Arii secta prodierunt. Helvidius Auxentii Ariani 
fuit discipulus, quem s. Hieronymus luculento opere confu- 
tavit Hunc haereticum paulo post consecutus est Jovinia- 
nus monachus, qui apud Mediolanum in monasterio ali- 
quanto tempore vixit, indeque digressus voluptariam sectam 
instituit. Hinc Christianorum Epicurus a. s. Hieronymo in 
opere quod contra illum scripsit vocatur. Matrimonium 
videlicet aequalis cum virginitate meriti esse dicebat: ab- 
stinentiam victusque parsimoniam et virtutes caeteras, qui- 
bus corporis voluptates coercentur, velut inutiles contem- 
nebat. Ac denique B. Virginem asserebat in partn non 
permansisse virginem , ac post Christum in lucem editum 
alios genuisse ex B. Joseph filios. Jovinianus cum asseclis 
suis a s. Siricio Romae, et a s. Ambrosio Mediolani de 
haeresi damnatus fuit, atque a. 412 etiam ab Honorio impe- 
ratore exilio mulctatus plumbatisque caesus in Boam Dal- 
matiae insulam deportatus est. His addendus est ex anti- 
quis Bonosus in Macedonia olim Episcopus, qui pariter vir- 
ginitatem Mariae post partum ab ipsa servatam esse ne- 
gavit. — Saeculo XIV haeretici quidam Lochardini dicti 
virginitatem Mariae in partu negarunt, et saeculo XVI va- 
rii inter Anabaptistas, Lutheranos, et Calvinistas, errorem 
jam exstinctum resuscitantes impie sustinuerunt, eam post 
Christi partum alios liberos genuisse. Nostro tempore ra- 
tionalistae praesertim perpetuam B. Mariae virginitatem 
impetunt. — Hisce expositis imprimis breviter probabimns, 

Verbum divinum modo mirando carnem ex B. Virgine re- 
vera suscepisse; dein vero perpetuam sanctissimae Domini 
Matris virginitatem propugnabimus. 

propositio i. 72 . Propositio I. — Dogma est fidei catholicae , Je- 

sum Christum ex Beata Maria carnem vera generatione, 
miro prorsus ac stupendo modo , operante Spiritu sancto 
suscepisse . 

prae nuta uda. Praenotanda. Propositio significat, Filium Dei per 

genet*cdionem ex substantia materna nostram accepisse na- 
turam, ita ut B. Virgo vitali actione totum id contulerit, 
quod ad rationem verae ac propriae maternitatis requiri- 
• tur. Dicitur autem operante Spiritu sancto carnem assum- 

Expiicatio. psisse, quatenus praeter naturae ordinem virtus Spiritus 
sancti efficaciam tribuit et concurrit ad producendum ex 
purissimo Virginis sanguine corpus Christi in ordine ad in - 
fusionem animae. Unde intelligis, miro prorsus ac stupendo 
modo ex Virgine Christum generatum esse. 

s. scriptura. 73. Demonstratio. — In antiquo Testamento veteri- 
bus Patriarchis promissus est Messias naseiturus ex eorum 
semine. Dictum enim est Abrahamo: Benedicentur in se- 
mine tuo omnes gentes terrae ; ‘) idemque repetitum est 
Isaaco 2 ) et Jacobo. 3 ) Divinas autem has promissiones om- 
nino fuisse impletas in Christo, ss. Litterae novi Foederis 
testantur. Dicitur enim Christus: Filius David, filius 

Abraham . 4 ) Qui (Filius Dei) factus est ei ex semine Da- 
vid secundum carnem . 5 ) Ex quibus (Patribus) est Chri- 
stus secundum carnem. 6 ) Et perspicuis verbis docet Apos- 
tolus: Misit Deus Filium suum, factum ex muliere (ytvvu)- 
pivov ex yvraixog), factum sub lege. Atqui Christus nul- 
latenus dici posset ex Patribus et ex semine David secun- 
dum carnem, nec factus (vel generatus) ex muliere, nisi 
ex Maria, quae erat ex familia Davidica, vera quamvis 
mira generatione carnem suscepisset. — Sed et ipsum mo- 


Gen. 22, 15. 

4 ) Matth 1, 1. 


2) Ibid. 26. 4. 
*) Rom. 1, 2 


Ibid. 28, 14. 
6 ) Roui. 9, 5. 

dum admirandum, quo Christus conceptus fuit , juvabit se- 
cundum Evangelistarum narrationem ob oculos ponere: 

Missus est angelus Gabriel , scribit s. Lucas, a Deo in ci- 
vitatem Galilaeae cui nomen Nazareth , ad virginem de- 
sponsatam viro cui nomen eratJoseph, de domo David, et 
nomen virginis Maria. Et ingressus angelus ad eam di- 
xit : Ave gratia plena , Dominus tecum , benedicta tu in 
mulieribus . Quae cum audisset , turbata est in sermone 
ejus, et cogitabat, qualis esset ista salutatio. Et ait ange- 
lus ei : Ne timeas Maria : invenisti enim gratiam apud 

Deum . Ecce concipies in utero, et paries filium, et vocabis 

nomen ejus Jesum Dixit autem Maria ad angelum: 

Quomodo fiet istud , quoniam virum non cognosco? Et re- 
spondens angelus dixit ei: Spiritus sanctus superveniet in 
te, et virtus Altissimi obumbrabit tibi. Ideoque et quod 
nascetur ex te Sanctum, vocabitur Filius Dei . *) Ac s. Mat- 
thaeus: Christi autem generatio sic erat: Cum esset de- 
sponsata mater ejus Maria Joseph , antequam convenirent , 
inventa est in utero habens de Spiritu sancto . . . Hoc 
autem totum factum est, ut adimpleretur, quod dictum est 
per Prophetam dicentem: Ecce virgo in utero habebit, et 
pariet filium : et vocabunt nomen ejus Emmanuel, quod est 
interpretatum: Nobiscum Deus. 2 ) Ex his omnino mani- 
festum est, vere ex femina, ex beata videlicet Virgine, 
corpus Christi generatum fuisse, id vero accidisse super 
leges naturae mira et stupenda ratione, operante Spiritu 
sancto. 

74. Sancti Patres tum in iis quae contra Valenti- T,aditi o 
nianos scripserunt, tum in expositione dogmatum Ecclesiae 
constanter eam doctrinam defenderunt, uti jam vidimus, 
corpus Christi in utero B. Mariae Virginis ex ejus substan- 
tia formatum esse. Sic s. Irenaeus: Si non accepit , inquit, 
Christus ab homine substantiam carnis, neque homo factus 
est, neque filius hominis, supervacua est in Mariam de* 


J ) Luc. 1, 26 et sqq. 2 ) Matth. 1, 18. 23, 

scensio ejus. Quid enim in eam descendebat, si nihil molie- 
bamur sumere ab ea 1 )? Et s. Gregorius Nazianzenus scri- 
bit : Si quis Christum per Virginem tanquam per canalem 
fluxisse , non autem in ea divino simul et humano modo 
formatum esse dixerit , divino quidem , quia absque viri 
opera , humano , quia humani conceptus lege , aeque atheus 
est. 2 ) Haec in re tam clara ac nota ex Patribus citasse 
sufficiat. — Symbola vero omnia et Concilia idem dogma 
confirmant. Sic legimus e. g. in Symbolo Apostolico: Qui 
conceptus est de Spiritu sancto , natus ex Maria Virgine; 
et in Symbolo Athanasiano: Deus est ex substantia Patris 
ante saecula genitus , et homo est ex substantia McUris in 
saeculo natus. In Concilio autem Florentino Eugenius IV, 
in decreto pro unione Jacobitarum dicit: Sacrosancta Ec- 
clesia anathematizat Valentinum asserentem , Dei Filium 
nihil de Virgine matre cepisse , atque ita transiisse per 
uterum Virginis , sicut per aquae ductum defluens aqua 
transcurrit. 

incarnatio 75. Ut vero ad explanationem operis Incarnationis 

efficienter quaedam adjiciamus, advertendum est, cum dicimus, 

° P "tatis” 0 Dei Filium Spiritus sancti virtute conceptum esse, eo non 
significari, unam hanc divinae Trinitatis personam Incarna- 
tionis mysterium confecisse. Quamvis enim unus Filius 
humanam naturam assumpserit, tamen omnes divinae Tri- 
nitatis personae, Pater, Filius, et Spiritus sanctus, hujus my- 
sterii auctores fuerunt. Tota invisibiliter Trinitas , ait s. 
lldephonsus Toletanus, conceptionem operabitur in te , sola 
persona Filii Dei in corpore tuo nasdtura carnem assu- 
met de te*) Illa videlicet Christianae fidei regula tenenda 
est, omnia quae Deus extra se in rebus creatis agit, tri- 
bus personis communia esse, neque unam magis quam aliam, 
aut unam sine alia agere. Sic igitur Incarnatio Verbi ef- 
ficienter spectata a tota sanctissima Trinitate quae est unus 
Deus facta est. Quamquam vero haec ita se habeant, so- 


M Contra liaer. 1. 3. c. 32. *) Epist. 101. ad Cledon. n° 4, 

3 ) Lib. de Virginitate B, Mariae. 

lent tamen sacrae Litterae earum rerum quae omnibus per- 
sonis communes sunt, aliam aliis tribuere. Id fit ex lege 
appropriationis, qua illa opera quae cum proprietabus unius 
alteriusve personae peculiarem habent relationem, etiam 
de una persona prae alia praedicari solent. Sic omnium 
rerum potestatem Patri, Filio sapientiam, Spiritui sancto 
amorem sacrae Scripturae adseribunt. Et quoniam divinae 
Incarnationis mysterium singularem atque immensam Dei 
erga nos benignitatem declarat, ob eam rem peculiari 
quadam ratione hoc opus Spiritui sancto tribuitur. 1 ) 

76. Etsi porro incarnatio efficienter spectata toti Tri- Termlnative 
nitati adseribenda sit, ac lege appropriationis Spiritui sancto 80 ua 
rite vindicetur, assumptio tamen humanae naturae termina- 
tive spectata, i. e. si consideratur, quis sit habens naturam, 

Filii dumtaxat est propria, quum nec persona Patris nec 
persona Spiritus sancti, sed sola persona Filii incarnata 
sit. Incarnatio videlicet facta est non secundum ea quae 
tribus personis communia sunt, sed secundum id quod Filio 
proprium est, quatenus character proprius et personalis 
Filii extensus fuit ad naturam illam humanam a tota Tri- 
nitate productam. Unio igitur facta est in persona, non 
in natura, 2 ) et sic solus Filius incarnatus est. Assumptio, 
ait s. Thomas, duo importat, scilicet actum assumentis et 
terminum assumptionis. Actus autem . assumentis procedit 
ex divina virtute , quae communis est tribus personis ; sed 
terminus assumptionis est persona. Et ideo id quod est 
actionis in absumptione commune est tribus personis , sed 
id quod pertinet ad rationem termini , convenit ita uni per- 
sonae quod non alii: tres enim personae fecerunt , ut hu- 
mana natura uniretur uni personae Filii. 3 ) Eadem docet 
s. Bonaventura, qui rem illustrat similitudine trium puel- 
larum, quae omnes tres vestiunt unam ex ipsis. Omnes 
tres igitur hac in re se habent ut causa efficiens assump- 


1) Cfr. Catechismum Cone. Trid. P. 1. art. 3. 

2 ) S. Thomas s. theol. p. 3. q. 3. a. 1. 

8 ) Ibidem a. 4. 

tionis vestium, sed una tantum est suppositum, quod vesti- 
bus induitur. 1 ) 

Christus an 77. Commemoranda etiam venit hoc loco quaestio illa, 

imus spin utrum, quum Spiritui sancto per appropriationem incarna- 
tio adscribatur, Christus Filius naturalis Spiritus sancti 
dici possit. Negandum hoc esse , unusquisque illico per- 
sentit; aures enim Christianae non ferunt illam expressio- 
nem, Christum filium naturalem esse Spiritus sancti. Sy- 
nodus Toletana XI expresse idem asseri vetat , declarans : 
Nova nativitate (Christus) est genitus, quia intacta virgini- 
tas et virilem coitum nescivit , et foecundata per Spiritum 
sanctum camis materiam ministravit Qui partus Virgi- 
nis nec ratione colligitur , nec exemplo monstratur; quod 
si ratione colligitur , non potest esse mirabile, si exemplo , 
non erit singulare. Nec tamen Spiritus sanctus pater 
esse credendus est Filii , pro eo quod Maria eodem sancto 
Spiritu obumbrante concepit, ne duos Patres rideamur as- 
serere , quod utique nefas est dicere. Angelicus vero Doc- 
tor rationem, cur Christus non dicendus sit filius Spiritus 
sancti, ita exponit: Christus conceptus est de Maria Vir- 
gine materiam ministratUe in similitudinem speciei; et ideo 
dicitur filius ejus . Christus autem secundum quod homo , 
conceptus est de Spiritu sancto sicul de activo principio , 
non tamen secundum similitudinem speciei , sicut homo 
nascitur de patre suo ; et ideo Christus non dicitur filius 
Spiritus sancti. 2 ) Ad veram scilicet et perfectam gene- 
rationem requiritur, ut genitus procedat ex substantia ge- 
nerantis et in similitudinem generantis. Sed Christus carnem 
assumpsit non ex substantia Spiritus sancti, sed ex substan- 
tia matris, B. Virginis Mariae, et natus est non in simili- 
tudinem Spiritus sancti , sed in similitudinem hominum. 
Quamvis igitur Christus virtute Spiritus sancti conceptus fu- 
erit, deficientibus tamen iis quae ad perfectam generationem 
paternam requiruntur, neque Christum filium Spiritus san- 
cti, neque Spiritum sanctum patrem Christi appellare licet. 

4 ) S. Bonavent. iu 3 Sent. dist. 1. q. 2. 

S. tb. p. 3. q. 32. a. 3. ad 1. 

Testimonia Scripturae, quibus haeretici abusi sunt, ut 
Christum ex femina carnem non assumpsisse contenderent, 
jam superius explicavimus; hinc sequitur, ut perpetuam 
virginitatem Matris Domini contra osores ejus vindicemus. 

78. Propositio II. — Beatissima Dei Genitrix Maria , p rop05 itio 
quae Virgo concepit ac Virgo peperit , Virgo inviolata 11 
jugiter permansit , adeoque digna est quae semper Virgo 
(aeinaq&svog) eximio titulo salutetur . 

Demonstratio l* 6 partis. — Beatissima Virgo ante con- p ar a u. 
ceptionem Virginem fuisse et Virginem concepisse , evidens est 
ex Scripturae narratione superius relata, ex qua patet, Vir- 
ginem purissimam electam esse, ut mater Filii Dei foret, 
eamdemque sine virili semine superveniente Spiritu sancto 
concepisse. Angelus dixit ei: Spiritus sanctus superveniet 
in te , et virtus Altissimi obumbrabit tibi. Ideoque et quod 
nascetur ex te Sanctum , vocabitur Filius Dei . His auditis 
Maria dixit: Ecce ancilla Domini , fiat mihi secundum ver- 
bum tuum, x ) et Filium Dei operante Spiritu sancto per 
stupendum miraculum concepit. Hoc ipso autem, illibatam 
virginitatem remansisse, evidens est. Dum enim Spiritus 
sanctus, principium ac fons omnis sanctitatis et puritatis, in 
Virgine operaretur, nihil sane accidere potuit, quo decus 
virginitatis etiam materialiter spectatae vel minimum lae- 
deretur. Imo B. Virginis puritas et sanctitas, quatenus 
repugnantia est cum quovis naevo, docentibus ss. Patribus 
tali conceptu firmata est, consecrata et aucta. 

79. Sed etiam in antiquo Testamento jam ab Isaia 
propheta praedictum erat, Messiam concipiendum et pa- 
riendum esse ex virgine. Celeberrimum enim est vatici- 
nium quod Isaias edidit, quum Achaz rex Judae recusaret 
propositum sibi signum, quod in confirmationem imminen- 
tis liberationis civitatis Jerusalem ab obsidentibus inimicis 
a propheta offerebatur. Propter hoc , ait propheta, dabit 
Dominus ipse vobis signum : Ecce Virgo concipiet et pa- 
riet filium , et vocabitur nomen ejus Emmamel . z ) Ejus- 


») Luc. 1, 38. *) Isai 7, 14. 

modi oraculum referri ad virginem, quae Messiam concep- 
tura et paritura, erat non ex viri generatione sed ex super- 
naturali Dei virtute, jam antiqua agnovit synagoga* et ex 
ipso Isaiae proposito , contextu et vocibus demonstratur. *) 
Sed quod ad scopum hoc loco propositum nobis sufficit, 
vaticinium hoc de B. Maria Virgine quae Spiritus sancti 
operante virtute Dominum concepit, interpretatur s. Mat- 
thaeus, vel potius Angelus B. Joseph apparens , qui quum 
supernaturalem B. Virginis conceptionem ipsi manifestasset 
addit: Hoc autem totum factum est , ut adimpleretur quod 
dictum est a Domino per prophetam dicentem : Ecce Virgo 
in utero habebit et pariet filium , et vocabunt nomen ejus 
Emmanuel , quod est interpretatum Nobiscum Deus. *) At- 
que etiam Gabrielis verba ad B. Virginem huic oraculo 
manifeste respondent. 

80 . Ss. Patres eamdem B. Mariae virginitatem ante 
partum unanimi testantur consensu; iu re tam explorata 
satis erit pauca eorum effata citare. S. Justinus in sua 
Apologia ad Imperatores: Christus, ait, e Virgine de se - 
mine Jacob , qui fuit pater Judae , per virtutem Dei con- 
ceptus fuit ; idque docet per Isaiam praedictum fuisse et 
addit: Verba: *Ecce virgo concipiet significant* quod virgo 
sine carnali commercio conceptura sit ; nam si iUud ad - 

*) Cfr. Perrone Tract. de Incarn. P. 2. c. 2, n° 295. 

*) Matth. 1, 22. — » Interpretes plerique omnes,, ait Patritius, 
verba Evangelistae baec esse opinantur; longe tamen verius ipsius 
angeli ea esse dixeris, sicut non una ratio dicere suadet. Scilicet ita 
sensere Chrysostomus , Proclus Constantinopolitanus , Theopbylactus, 
atque ante hos Irenaeus. Nam si Matthaei baec essent, illa: Hoc 
autem totum etc. viderentur complecti ipsam quoque angeli legatio- 
nem ad Josephum, quae tamen dici nequit facta fuisse, ut adimple- 
retur, quod dictum est a Domino per prophetam ; at si angeli sunt, 
complecti nequeunt nisi mysterium conceptus virginei, quod unum is 
ipse narraverat .... Neminem autem illud praeterit , quod nisi an- 
geli forent ea verba, is non satis aperte Josephum docuisset, eum, 
quem Maria alvo continebat, esse Christum ; contra ea vero plenissime 
id praestitisse dicendus est, si ipse fuit, qui Isaiae vaticinium ad dic- 
tum suum declarandum et comprobandum attulit. « De Evangeliis 1. 
3. dissert. 15. n° 54. 

misisset , non esset amplius virgo. 1 ) Et s. Irenaeus: Sicut 
Eva, scribit, (ante lapsura), Adam ceu conjugem habuit 
et ta/men adhuc virgo fuit, ... ita etiam Maria desponsa- 
tum sibi virum habuit , sed tamen virgo mansit , obediens 
fuit, ei sibi totique generi humani redemptionem attutil . . . 
Quod virgo Eva per incredulitaiem ligavit , hoc Virgo Ma- 
ria per fidem solvit. 2 ) Hanc virginitatem B. Mariae etiam 
in Symbolo profitetur Ecclesia illis verbis: Et incarnatus 
est de Spiritu sancto ex Maria Virgine, et homo factus 
est. Et concilium Toletanum I a. 400. cap. 21 regulam 
fidei stabiliens profitetur, Filium Dei sandificasse uterum 
Virginis Mariae , atque ex ea verum hominem sine virili 
generatum semine suscepisse. Caeterum haec veritas inde 
ab initio in tam manifesta fuit omnium Christianorum pro- 
fessione, ut non nisi, Judaei illisque affines sectae, Jesum 
merum hominem blasphemantes, eam negaverint. 

81. Rationes vero, cur conveniens fuerit, ut Christus a 
virgine conciperetur, varias Theologi afferunt. Praeclare 
hac in re s. Thomas: Quod Christus conceptus sit ex vir- 
gine , conveniens est primo propter mittentis Patris digni- 
tatem conservandam. Cum enim Christus sit verus et na- 
turalis Dei Filius , non fuit conveniens , quod alium pa- 
trem haberet quum Deum , ne dignitas Dei Patris trans- 
ferretur ad alium. Secundo hoc fuit conveniens proprie- 
tati ipsius Filii qui mittitur , qui quidem est Verbum Dei. 
Verbum autem absque omni corruptione cordis concipitur, 
quinimo cordis ' corruptio perfecti verbi conceptionem non 
patitur. Quia ergo caro sic fuit a Verbo Dei assumpta, 
ut esset et caro Verbi Dei , conveniens fuit, quod etiam 
ipsa sine corruptione matris conciperetur .... Conveniens 
fuit praeterea propter ipsum finem incarnationis Christi, 
quae ad hoc fuit , ut homines nascerentur in filios Dei 
non ex voluntate carnis neque ex voluntate viri, sed ex 
Deo , id est ipsa Dei virtute, cujus rei exemplar apparere 
debuit in ipsa conceptione Christi. Unde Augustinus dicit 


*) Apolog. 1 n° 32. 2 ) Contr. haer. L 3. c. 22. 


Ratio tlioo 
logica. 

Declaratio 

mysterii. 


Pais 2 da. 


Explicatio. 


in libro de sancta Virginitate (cap. 6. ante medium) : Opor- 
tebat caput nostrum insigni miraculo secundum carnem 
nasci de virgine , quo significaret , membra sua de virgine 
Ecclesia sesundum spiritum nascitura. l ) 

82. Ad declarationem ulteriorem mysterii con- 
ceptionis Christi ex Virgine haec sufficit ex Catechismo 
Concilii Tridentini notare. In hoc mysterio quaedam su- 
pra naturae ordinem , quaedam naturae vi effecta esse 
animadvertimus. Nam quod ex purissimo virginis matris 
sanguine Christi corpus formatum credimus , in eo natu- 
ram humanam agnoscimus , cum Ultid omnium hominum 
corporibus commune sit, ut ex matris sanguine formentur. 
Quod vero et naturae ordinem et humanam intelligentiam 
superat iUud est , simul atque Beata Virgo angeli verbis 
assentiens dixit: »Eccc ancilla Domini, fiat mihi secundum 
verbum tuum,* stcUim sanctissimum Christi carpus forma- 
tum, eique anima rationis compos conjuncta est, atque ita 
in ipso temporis articulo perfectus Deus et perfectus homo 
fuit ... Ut primum cum corpore anima conjuncta fuit , 
ipsa etiam divinitas cum corpore et anima copulata est ; 
quare simul corpus formatum atque animatum est, et cor- 
pori et animae divinitas conjuncta. *) 

83. Demonstratio 2 da * partis. — Alterum quod Eccle- 
siae fides tenet est, etiam in partu virginitatem Matris 
Dei non esse laesdm. Hac in re primum notiones ita illu- 
stremus, ut simul sensus doctrinae catholicae intelligatur, 
simul vero omnino seponantur quaestiones quae curiositati 
potius quam necessitati doctrinae explicandae serviunt. — 
Imprimis itaque dum statuitur, etiam in partu Mariam 
virginem permansisse, non agitur de virtute interna casti- 
tatis. Quod enim, quum Virgo Filium Dei ederet in lu- 
cem, haec virtus non posset minui, tam clarum est, ut 
nulla hac de re quaestio instituatur. Sed agitur de vir- 
ginitate materialiter spectata, quatenus illibata corporis in- 


‘) S. th. p. 3. q. 28. a. 1. 

2 ) Cat. Cone. Trid. p. 1. a. 3. n° 7. 

tegritate consistit/ Eadem, uti communis est ss. Patrum 
doctrina una cum editione prolis in lucem sine miraculo 
consistere nequit. Haec integritas in partu talis est, quae 
credi quidem potest et debet, quia revelata est; sed meute 
humana eam plene comprehendere non possumus, quia su- 
perat cognitiones empiricas quas de corporibus habemus, 
et excedit ordinem legum physicarum secundum quas cor- 
pora regi et agi cognoscimus. *) Ad ulteriorem vero de- 
clarationem sic statuit Catechismus Concilii Tridentini: 

Quo nihil admirabilius dici omnino potest , nascitur (Chri- 
stus) ex matre sine ulla maternae virginitatis diminutione , 
et quomodo postea ex septdchro clauso et obsignato egres- 
sus est , atque ad discipulos clausis januis introivit : vel ne 
a rebus etiam , quae a natura quotidie fierc videmus , dis- 
cedatur, quo modo solis radii concretam vitri substantiam 
penetrant , neque frangunt tamen aut aliqua parte laedunt . 

Simili, inquam, et altiori modo Jesus Christus ex ma- 
terna alvo sine ullo maternae virginitatis detrimento edi- 
tus est . Ipsius enim incorruptam et perpetuam virginita- 
tem verissimis laudibus celebramus . Quod quidem Spiri- 
tus sancti virtute effectum est, qui in Filii conceptione et 
partu matri ita adfuit, ut ei et foecunditatem dederit, et 
perpetuam virginitatem conservarit . *) 

84. Modo ut demonstremus, B. Mariam etiam in partu S. Scriptura, 
virginem permansisse, ex sacris Scripturis id probatur ipso 
oraculo Lsaiae prophetae, quod B. Virginem Mariam Chri- 
stique conceptionem et nativitatem spectare vidimus. Mag- 
num sane ac mirabile prodigium propheta annuntiat, di- 
cens: Ecce virgo concipiet et pariet filium, et vocabitur 
nomen ejus Emmanuel . Virginem ipsam veluti visione 

praesentem cernens exhibet non solum concipientem , sed et 
parientem, ita ut tum conceptus tum partus virgineus si- 
mul et per modum unius tanquam magnum illud signum 
exhibeatur. Quod opportune illustratur collato textu he- 


*) Cfr. Franzelin. de Ineam. 

2 ) Cat. Cone. Trid. p. 1. a. 3. n° 13. 

braico quo dicitur: Ecce virgo Ma (ha alma, naQ&evoc) 
praegnans et pariens filium. Clarius ex his apparet, Vir- 
gini illi et eonceptum et partum virgineum adscribi. Sane 
verba: Ecce virgo Ula praegnans , in sensu composito su- 
menda sunt, quatenus non solum ante conceptum, sed et 
post conceptum praegnans virgo sit intemerata. Secus 
nullum signum mirabile annuntiaretur. Sed eadem ratione 
et illud quod additur: Ecce virgo illa . * . pariens , in sensu 
composito sumendum est, quatenus in partu quoque rema- 
neat virgo. Ex conceptu igitur et partu, utroque virgineo, 
prodigium illud constat. In Maria autem oraculum Isaiae 
impletum esse , Evangelium diserte testatur. Proinde 
etiam explicite sacris Litteris docetur, Beatam Mariam in 
partu quoque virginem permansisse. Quomodo autem par- 
tus virgineus intelligendus sit, eumdemque haud esse com- 
munem et naturalem, unanimis nos docent ss. Patrum con- 
sensus, Ecclesiae infallibile testimonium, et ipsa ratio re- 
putans, eas* quae communi modo pariunt matres, eo ipso 
quod corporis integritas amittatur, jam virgines non esse. 

85. Quod itaque ad Traditionis doctrinam attinet, 
virginitatem B. Mariae in partu testantur inde ab initio 
Ecclesiae symbola fidei, nec non ss. Patres, qui B. Mariam 
in partu virginem permansisse, tum positive docent, tum 
contra adversarios vindicant, et quantum licet hanc miram 
virginitatem illustrant. In symbolis antiquissimis fidei 
profitemur fidem inJesum Christum , qui conceptus est de 
Spiritu sancto , natus ex Maria virgine , ita ut ipsa et in 
partu virgo esse significetur. Praeclare quoad hanc sym- 
bolorum professionem s. Augustinus: Quis hoc solum con- 
gruentibus explicet verbis, quod Verbum caro factum est 
et habitavit in nobis , ut crederemus in Dei Patris omni- 
potentis unicum Filium, natum ex Spiritu ' sancto et Ma- 
ria Virgine? Quo si vel nascente corrumperetur ejus (Vir- 
ginis) integritas , non jam ille de virgine nasceretur , eum- 
que falso, quod absit, natum de Virgine Maria tota con- 
fiteretur Ecclesia: quae imitans ejus matrem quotidie parit 


Digitized by 


Google 



DE GENERATIONE CHRISTI ETO. 


81 


membra ejus et virgo est, ') Hinc ab initio etiam Virgo 
et Mater, ac semper Virgo B. Maria nuncupata, 1 2 ) et ex 
Virgine Christum natum esse, una omnium vox est. 

86. Quum vero Jovinianus virginitatem B. Mariae in 
partu negaret, tum a s. Siricio P. , tum a concilio Medio- 
lanensi damnatus fuit. Ex sententia hujus concilii s. Am- 
brosius epistolam scripsit ad s. Siricium, in qua inter alia 
haec habentur: De via perversitatis produntur dicere : 
Virgo concepit, sed non virgo generavit . . . Haec est virgo, 
quae in Utero concepit, virgoque peperit filium suum . Sic 
enim scriptum est : Ecce virgo in utero accipiet et pariet 
filium . Non enim concepturam tantum virginem, sed et 
parituram dixit. Sic etiam Patres Concilii Chalcedonensis 
in allocutione ad Marcianum imperatorem dicunt, Filium 
Dei suae Genitrici virginitatem post conceptum largitum 
esse, atque ut Deo dignum erat ejus uterum obsignasse ; 
epistolamque approbant s. Leonis M., in qua legimus: Con- 
ceptus est (Christus) de Spiritu sancto intra uterum matris 
virginis, quae illum salva virginitate edidit, quemadmodum 
salva virginitate concepit. 

87. Porro etiam ex Patrum doctrina omnino evidens 
Ost, ipsos intellexisse virginitatem . quae consistit in inte- 
gritate virginali corporis, qualis in partu naturali servari 
nequit, et tantum per miraculum omnipotentis Dei obti- 
neri potest. — Ipsam virginitatem in partii imprimis re- 
praesentant ut rem plane stupendam . Volusianus quaesierat 
a s. Augustino: Utrum mundi Dominus ac rector inteme- 
ratae feminae corpus impleverit, et tamen virgo enixa sit 
solemnitate pariendi, et post haec virginitas inviolata per- 
manserit. Et s. Augustinus in responsione catholicam 
doctrinam exponens: Ipsa magnitudo virtutis ejus , inquit, 


1) Enchiridion. n° 34. 

2) Cfr. e. g. s. Method. or. de Simeone et Anna n° 9, Amphilo- 
chium in or. de occursu Domini n° 3. ap. Galland. t. 3., ct omnes li. 
turgias orientales et occidentales, in quibus commemoratio fit impri- 
mis gloriosae semper Virginis Genitricis Dei Mariae. 

DE VERBO INCARNATO. 6 

quae nullas in angusto sentit angustians, uterum virginalem 
non adventitio sed indigeno puerperio foecundavit . . . Ipsa 
virttis per inviolatae matris virginea viscera membra in- 
fantis eduxit , quae postea per clausa ostia membra juvenis 
introduxit . Hic si ratio quaeritur , non erit mirabile , si 
exemplum poscitur , non erit singulare. Demus , Deum ali- 
quid posse, quod nos fateamur investigare non posse. In 
talibus rebus tota ratio facti est potentia facientis. 1 * ) Mira- 
culum nostram rationem superans manifeste in eo ponitur, 
quod sine ulla laesione aut effractione virginei corporis di- 
vinus infans in lucem sit editus. Sic etiam s. Ephrem: 
Non perdidit sigillum natura Virginis Christo concepto , 
et ob id neque eo genito ref orata est, ut partum in lucem 
ederet , neque vero rupta est, dum gigneret , nam neque 
rupta est , dum conciperet /) Alii idem asserunt docentes, 
virginis vulvam non esse apertam ; 3 ) comparant prodigium 
nativitatis cum miraculo, quo Jesus post resurrectionem 
suam clausis januis ad Apostolos intravit, 4 * ) et cum sana- 
tionibus membrorum disruptorum in aegris. Qui enim , ait 
s. Fulgentius , disrupta corporum membra in aliis poterat 
integrare tangendo , quanto magis in sua matre quod in- 
venit integrum potuit non violare nascendo/ 0 ) Unde s. Leo 
ortum Christi ex virgine dicit originem spiritualem , 6 ) alii, 
spiritualiter Mariam peperisse, aiunt. 7 ) S. Ildephonsus To- 
letanus vero expresse confutat eos, qui asserunt , virginitatem 
non aliunde quam ex coitu corrumpi posse , neque corrup- 
tam vocari debere Mariam, licet juxta legem pepererit om- 
nium feminarum . 8 ) 

88. Juxta constantem igitur et unanimem Traditionis 


i) Epist. ad Volusianum (137). *) Orat, de margarita pretiosa. 

3 ) Hormisdas P. ep. 79 ad Jostin. Imp. 

4 ) Gaudent Brix. Tract. 9. 

B ) Serm. de Natali Domini. 6 ) Orat. 4. in nat. Doni. 

7 ) Auctor incertus hom. in nat. Dom , quae citata est in Cone. 

Ephes; exstat, inter opp. s. Cbrysostomi T. 6. p. 394 edit. Maurin. 

8 ) De parturitione Mariae serm. 2. 


Digitized by AjOOQle 



DE GEKERATIOHE CHRISTI ETC. 


83 


doctrinam dum Ecclesia docet, B. Mariam in partu virgi- 
nem permansisse, dogmatis hujus intelligentia in eo sita 
est, ut teneamus, Christum mira ratione sine offensione vel 
effractione minima virginei corporis per uteri septa illaesa 
et irrupta penetrasse, et sic in lucem editum esse. Natu-* 
raliter quidem corpus humanum non potest aliud penetrare, 
sed supernaturaliter seu virtute divina id fieri posse, nemo 
negabit, nisi qui omnipotentiae Dei limites ponit. Potuit 
Christus corpori suo, ut ederetur, qualitatem corporis glori- 
ficati praebere, potuit eam etiam participare pro partu vir- 
ginali corpori matris suae, ut quamvis nativitas per con- 
suetum nascentibus exitum fieret, 1 ) tamen decor virgineus 
corpusque beatissimae Matris nullo modo laederetur. Ita- 
que ut verbis utamur Magistri Sententiarum : Quemadmo- 
dum sol penetrat vitrum r nec frangitur aut violatur , sic 
Virgo peperit , nec maculata fuit. Et hoc sensu Ecclesia 
in Praefatione de B. Maria solemniter cantat: Quae et 
Unigenitum tuum sancti Spiritus obumbratione concepit, et 
virginitatis gloria permanente lumen aeternum mundo effu- 
dit , Jesum Christum Dominum nostrum . 

89. Bationes theologicae, quibus ostenditur conveniens Ratio 
fuisse, ut etiam in partu nullo modo laederetur virginitas theologica * 
matris Domini, ducuntur tum ex excellentia Yerbi, Filii Dei, 
qui nascebatur, et ex fine incarnationis, tum ex dignitate 
atque honore ipsius B. Virginis Mariae. Hoc competebat , 
ait s. Thomas , proprietati ejus , qui nascebatur , qui est 
Verbum Dei. Nam Verbum in corde non solum absque 
corruptione concipitur , sed etiam absque, corruptione ex 
corde procedit. Unde ut ostenderetur, quod illud esset cor- 
pus ipsius Verbi Dei, conveniens fuit , ut de incorrupto 
virginis utero nasceretur... Secundo hoc est conveniens 
quantum ad effectum Incarnationis Christi. Nam ad 
hoc venit , ut nostram corruptionem tolleret: unde non 
fuit conveniens , ut virginitatem matris nascendo cor - 


*) S. Joan. Damasc. de orthodoxa fide 1. 4. c. 15. 

6 * 

rumperet . . . Tertio fuit conveniens , ne matris honorem 
nascendo diminueret , qui parentes praeceperat hono- 
randos. 1 ) 

partus simi 9 q # Cohaeret cum hoc dogmate de virginitate B. Ma- 
riae in partu communis et constans doctrina Patrum, qua 
beatissimam Virginem asserunt ex gestatione divini Filii 
nullam omnino sensisse gravitatem ac molestiam, eamque 
peperisse sine ullo dolore ac sine ullis, quales parturienti- 
bus naturae lege accidunt, immunditiis. Hoc splendore , 
inquit s. Fulgentius, Dei Filius , hac munditia generatur . 
Nulla fieri gravedo potuit concipienti; nulla tristitia par- 
turient i. Qui enim venerat triste laetificare saeculum , ven- 
tris non contristavit hospitium . 2 ) Et s. Bernardus quod 
omnes Patres docuere illa brevi sententia complexus est: 
Sola sine corruptione concepit , sine gravamine tulit, 
sine dolore filium parturivit . 8 ) In concilio Trullano 
Patres can. 72 dicunt: Absque ullo dolore Virginis 

partum fuisse confitemur , ut qui sine semine consti- 
tutus sit; et Ecclesia in sacris officiis cantat: Nesciens 
Mater Virgo virum, peperit sine dolore Salvatorem sae- 
culorum. 

Pars 3ia. 91. Demonstratio 3“ partis. — Superest, ut agamus 
de virginitate beatissimae Virginis post partum Domini. 
Pro hac veritate catholica varia quidem argumenta ex sa- 
cris Scripturis jure afferri possunt; clarius tamen, eam ad 
fidei depositum pertinere, ex Traditione et constanti Eccle- 
siae praedicatione agnoscitur. Atque ex hac Traditione 
Patrumque doctrina simul etiam sensus determinatur eorum 
testimoniorum quae ex Scriptura afferuntur, ita ut vis horum 
textuum considerata Traditionis doctrina luculenter perspi- 
eiatur. Proinde hanc veritatem, ita probabimus, ut primum 
Traditionem et Ecclesiae doctrinam constantem ac mani- 


*) S. th. p. 3. q. 28. a. 2. 2 ) Serra, de B. Virgine. 

3 ) Sermone in illud Apoc. c. 12: Signum magnum apparuit 
in coelo. ' 

festam consideremus, dein quae in sacris Litteris hac de 
re inveniuntur proponamus. 

92. Mariam igitur post partum Christi virginem im- 
maculatam permanisse, certe a multis saeculis ut explora- 
tum fidei dogma in Ecclesia tota praedicatur. Jd vero jam 
per se certissimum argumentum est, hanc doctrinam . ad 
divino-apostolicam traditionem ut veritatem credendam esse 
referendam. Sed etiam si antiquissima priorum saeculorum 
monumenta consulimus, videmus, ss. Patribus eam fuisse 
persuasionem, veritatem de integritate B. Virginis post par- 
tum ad fidei depositum pertinere. Id enim manifestum est ex 
modo, quo hanc doctrinam positive asserunt et contradi- 
centes adversarios rejiciunt, et ex rationibus, quibus eam- 
dem probant. — Simul atque in Ecclesia aliqui insurrexe- 
runt, qui hanc veritatem negabant, id quod eousque omnes 
sine ulla contestatione crediderant ut rem veluti per se 
patentem, magna cum vi Ecclesiae Doctores vindicarunt, 
oppositamque sententiam ut impiam, blasphemam, haere- 
ticam et insanam summa cum indignatione rejecerunt. Ar- 
gumentantur autem ex appellatione Virginis , quod voca- 
bulum tanquam peculiare nomen jure proprio et singulari 
ex omnium Christianorum professione matri Domini con- 
venit, et qua voce omnes, nunquam virginitatem ab ipsa 
perditam esse, continua professione praedicant; nec non ex 
matris Dei dignitate, a qua ejusmodi insana abhorret opi- 
nio, ausum fuisse B. Joseph eidem post partum appropin- 
quare. Sed opportunum erit afferre quaedam s. Epiphanii, 
qui ex professo haeresi 78 a de Antidicomarianitis agit. 
Nonnulli , inquit, quasi praecipuo quodam in Virginem 
odio suscepto , ut ejus gloriam obscurarent , sive invidia er- 
roris tenebris obcoecati eo temeritatis progressi sunt, ut 
sanctissimam Mariam post Christum in lucem editum cum 
viro suo consuetudinem habuisse dicerent . . . Unde vero 
haec improbitas emersit? Unde tanta prorupit audacia? 
Nonne vel ipsum nomen abunde testatur ? Nonne tibi homo 
pervicacissime istud ipsum persuadet ? Quis ullo unquam 
tempore exstitit, qui sanctae Mariae nomen appellare aude - 


Ecclesiae 

traditio. 

ret, et non rigatus subinde Virginis vocabulum adjiceret? 
Nam in adjunctis istiusmodi vocibus virtutis indicia collu- 
cent. Sancta Maria Virgo nuncupatur, nec appellatio 
ista aliquando commutabitur . Haec enim perpetua incor- 
rupta permansit Our igitur vos natura ipsa non docet? 
0 inauditam insaniam, o praeposteram novitatem . . . 0 
turbulentum saeculum nostrum , in quo hominum vita sum- 
mum in discrimen adducitur, quae undique pessimis a 
daemone propagatis opinionum erroribus, ac perfidiae com- 
mentis obruitur . Quanam fronte incorruptam illam Vir- 
ginem aggrediuntur, quae Dei Filii domicilium esse me- 
ruit? quae ex infinito Israelitarum numero ad id unum 
est electa, ut vas quoddam et habitatio uni esset divino 
partui consecrata . Opinionem illorum haereticorum etiam 
blasphemam appellat. — Similiter s. Ambrosius eamdem 
Bonosi sententiam sacrilegium esse maximum asserit, *) et 
s. Hieronymus magna cum vehementia et integro libro re- 
fellit Helvidium negantem Virginis integritatem post par- 
tum, ejusque errorem scelus ac blasphemiam, caecum furo- 
rem, in proprium exitium mentem vesanam appellat. Jam 
saeculo IU breviter commemorat Origenes aliquos, qui 
eadem quae postea Helvidius tenebant, eosque haereticos 
dicit. Debemus, inquit, hoc loco, ne simplices quique de- 
cipiantur, ea quae solent opponere haeretici confutare. In 
tantam quippe nescio quis, prorupit insaniam, ut assere- 
ret, negatam fuisse Mariam a Salvatore , eo quod post na- 
tivitatem illius juncta fuerit Joseph . . . Porro quod asse- 
runt eam nupsisse post partum, unde approbent non 
habent. *). 

93. Ex hoc modo, quo ss. Patres opugnaverunt sen- 
tentiam eorum, qui B. Mariae virginitatem post partum 
negabant, apparet, eos habuisse sententiam de ejus perpe- 
tua virginitate ut doctrinam revelatam et ad fidei depo- 
situm et professionem pertinentem. Idem et inde elucet, 


*) De instit. virginis c. 5. 

2 ) Hora, 7 in Luc, T. 3, p. 940. 

quod in sacris Scripturis eamdem inveniri existimant, et 
ex eadem demonstrant. Ex eorum probatione videmus, 
quomodo Scripturae effata sensu traditionali intellecta fue- 
rint ; unde jam breviter de his argumentis ex sacris Litte- 
ris adductis agamus. 

94. Imprimis igitur ss. Patres perpetuam Mariae vir- 
ginitatem eo contineri censent, quod peculiariter et cum 
emphasi Virgo in iisdem dicatur. Manifeste alludunt ad 
oraculum Isaiae, quo ipsa ita Virgo (q naq&evos) dicitur, S8cri P‘ u '»- 
ut virginitas inde ut proprium Mariae et perpetuum attri- 
butum jure inferatur. — Advertunt dein, ex una parte 
nuspiam Mariae filios in sacris Litteris commemorari, ex 
altera parte solitariam eam fuisse Christo moriente. Hoc 
perspicue inde colligi, quod Jesus moriens Joanni discipulo 
eam commendaverit. Cum vidisset ergo Jesus matrem, et 
discipulum stantem quem diligebat, dicit matri suae : Mu- 
lier, ecce filius tuus. Deinde dicit discipulo : Ecce mater 
tua. Et ex illa hora accepit eam discipulus in sim. ') 

Profecto haec ostendunt, alios filios beatissimae Matri Do- 
mini non fuisse. — Sed multum etiam argumentantur 
ss. Patres ex illis verbis B. Mariae ad angelum ipsi an- 
nuntiantem Domini incarnationem: Quomodo fiet istud , 
quia virum non cognosco? Ex his verbis scilicet patet, 

B. Mariae propositum fuisse virginitatis perpetuo servan- 
dae; imo et voto ipsam Deo virginitatem suam sacrasse, 
magno consensu ss. Patres et theologi ex illis verbis in- 
ferunt. Videlicet B. Virgo neque de modo hoc dubitare, 
neque se virum non cognoscere potuisset opponere, siqui- 
dem Josepho cui jam erat desponsata, id quod uxor viro 
debet fuisset praestitura. Non itaque id Josepho praesti- 
tura erat; eccur autem, nisi quia devota Deo virginitas 
obstaret? Ita sensit e. g. s. Gregorius Nyssenus, qui ex 
eadem ratione colligit, Mariam Deo sacratam carnem ha- 
buisse. Ita et s. Augustinus, qui sic disputat: Ipsa quo- 
que virginitas Mariae ideo gratior et acceptior, quia non 


') Jo. 19, 26. 

eam conceptus Christus viro violaturo, quam conservaret 
ipse , praeripuit, sed priusquam conciperetur , jam Deo di- 
catam de qua nasceretur elegit. Hoc indicant verba, quae 
sibi foetum annuntianti angelo Maria reddidit : Quomodo, 
inquit, fiet istud, quoniam virum non cognosco ? Quod pro- 
fecto non diceret, nisi Deo virginem se ante vovisset. Sed 
quia hoc Israelitarum mores adhuc recusabant, desponsata 
est viro justo non violenter ablaturo, sed potius contra 
violentos custodituro, quod illa jam voverat. Quamquam 
etiamsi hoc solum . . . diyissct ; Quomodo fiet istud ? nec 
addidisset, quoniam virum non cognosco : non quaesisset 
utique, promissum sibi filium quomodo femina pantura 
esset , si concubitura nupsisset. Ita Christus nascendo de 
virgine, quae antequam sciret , quis de illa fuerat nasci - 
turus, virgo statuerat permanere, virginitatem sanctam ap- 
probare maluit, quam imperare. % ) Quodsi igitur testante 
s. Scriptura B. Maria virginitatem suam Deo sacraverat 
proposito ac voto, ipviolatam eamdem semper esse serva- 
tam simul probatum est. 

95. Ecclesiae doctrina de B. Mariae virginitate per- 
petua postremo etiam se manifestat iu symbolis, liturgiis 
ac libris symbolicis, quibus, Mariam plane singulari modo 
virginem ac semper virginem esse, praedicatur. — Patet 
eadem fides ex condemnatione haereticorum, qui Mariae 


*) De sancta virginitate c. 4. — Non plane alienam fait ab Ju- 
daeorum per illud tempus usu ac moribus, virginitatem perpetuam 
ultro feminas suscipere. Quod egregie Philo testatur in libro de 
vita contemplativa , ubi de Essaeis contemplativis sive therapeutis 
agit, qui remoti ab urbibus et populi frequentia in agris et monaste- 
riis degebant, ac certis diebus conventus et convivia celebrabant. Et 
ad haec admitti non solum viros, sed etiam feminas refert, quarum 
pleraeque aetate provectae erant, virginitatis castimoniam non neces- 
sitate potius, quemadmodum nonnullae graecarum sacerdotum, quam 
sponte ac libere servantes, et propter amorem desideriumque sapien- 
tiae, cujus studio per totam vitam contempserunt voluptates corpo- 
ris. Sed hoc propositum animi dumtaxat fuit, non votum virginitatis 
absolutum et praecisum, quod prima omnium B. Virgo nuncupasse 
creditur. C1V Petaw de Ineam. 1. J4, c. 3. et 4. 

virginitatem post partum negarunt, per concilia multa, et 
ex professionibus fidei, quae ab iisdem conciliis editae fue- 
runt. Sic Bonosus damnatus fuit in concilio Capuano» 
a. 389, et in concilio Thessalonicensi a. 390, eamdemque Haeretico- 
damnationem Siricius P. ratam habuit, ut patet ex ejus demnX. 
epistola ad Anysium Episcopum Thessalonicensem. Jovi- 
nianus pariter damnatus fuit tanquam haereticus a. 390, 
in concilio Romano et in concilio Mediolanensi. Patres 
Concilii Chalcedonensis in sermone prosphonetico ad Mar- 
cianum imperatorem celehrant Mariam Dei Genitricem 
propter eum, qui virginitatem ipsi etiam post conceptum 
largitus est, atque ut Deo dignum erat uterum obsignavit , 
ut nullius injuriae pateret Concilium Constantinopolita- 
num II (generale V), nominat Mariam semper virginem 
immaculatam. i ). Concilium Lateranense sub Martino I 
(a. 609) dicit: Si quis non confitetur , proprie et vere Dei 
Genitricem , sanctam semper virginem immaculatam Ma- 
riam in ultimis saeculorum absque semine concepisse ex 
Spiritu sancto, et incorruptibiliter enixam esse , indissolvi- 
bili permanente et ante et post partum ejusdem virgini- 
tate, sit condemnatus. 2 ) In Concilio Constantinopolitano 
IU (generali VI) act. ll a laudatur Mariae illibata virgi- 
nitas, quae ante partum, in partu, et post partum, est in- 
terminabilis. Unde et Ecclesia B. Virginem invocat illa 
prece : Post partum virgo inviolata permansisti , Dei Ge- 
nitrix intercede pro nobis . 

96. Rationes variae, cur convenerit, ut B. Mariae vir- iuuo 
ginitas post partura inviolata jugiter servaretur, jam i n theolo « ica - 
Patrum effatis quae attulimus continentur. Angelicus Doc- 
tor ostendit, Helvidii errorem injuriam facere tum Spiritui 
sancto, tum sanctissimae Virgini, tum B. Joseph. Hic 
error , inquit, injuriam facit Spiritui sancto , cujus sacra- 
rium fuit uterus virginalis , in quo carnem Christi for- 
mavit. Unde non decebat , quod de caetero violaretur per 


*) Cap. 2. *) Can. 3. 

commixtionem vit ilem. Derogat sanctitati et dignitati Ma- 
tris Dei , quae ingratissima videretur , si tanto Filio con- 
tenta non esset , et si virginitatem , quae in ea miraculose 
conservata fuerat, sponte perdere vellet per carnis concu- 
bitum. Etiam ipsi Joseph esset ad maximam praesump- 
tionem imputandum , si eam , quam revelante angelo de Spi- 
ritu sancto Deum concepisse cognoverat , polluere atten- 
taret. x ) 

schoiion. Scholion. — 97. Certum est ex communi Patrum et theo- 
logorum doctrina, matrimonium verum et ratum inter san- 
ctissimam Virginem et B. Joseph intercessisse. Veteres 
plerique jam animadverterunt, cum de hoc matrimonio agi- 
tur, saepe desponsationis nomen adhiberi, quemadmodum 
Evangelista narrat, Josephum profectum esse in civitatem 
Bethlehem ad nomen profitendum cum Maria desponsata 
b. virginu sibi uxore. Qua nominis significatione illud intelligi vo- 
deaponaatio hm^ non ad corporum commercium, sed ad contubernium 
et solatium par illud conjugum nuptiale foedus iniisse. Et 
quamvis nuptiale foedus ad corporum commercium jus tri- 
buat, tamen cum matrimonio vero optime consistit, ut usui 
juris renuntietur. Rationes autem, cur matrem Christi vo- 
luerit Deus matrimonio jungi, s. Hieronymus breviter ex- 
ponit notis illis verbis : Quare non de simplici virgine, sed 
de desponsata concipitur? Primum, ut per generationem 
Joseph origo Mariae monstraretur: secundo, ne lapidare- 
tur a Judaeis ut adultera : tertio, ut in Aegyptum fugiens 
haberet solatium. Martyr Ignotius etiam quartam addi- 
dit causam, cur a desponsata conceptus sit: Ut partus 
inquiens ejus celaretur diabolo , dum eum putat non de 
virgine, sed' de uxore generatum . z ) 

98. Si vero quaeritur, quomodo B. Virgo, cum virgi- 
nitatis votum emisisset, desponsata fuerit B. Joseph, eique 
nuptiali foedere juncta, generatim responderi potest, id Deo 
disponente factum esse. Rerum adjuncta nobis non sunt 


*) S. th p. 3. q. 28. a. 3. 

*) Comraent. in cap. 1 Matth. 

bene nota, sed graves theologi rationes afferunt varias, 
quae fundamento non carent. Atque imprimis multa sua- 
dent, B. Virginem fuisse filiam haereditariam, quam ex 
moribus et legibus Israelitarum uni ex familia in matri- 
moniam dari oportebat, ne paterna bona ad aliam fami- 
liam transirent, Jlinc desponsata fuit B. Virgo propinquo 
suo B. Joseph, quem ejus patruum ac proinde aetate pro- 
vectiorem fuisse, ex variis argumentis conjiciunt Scriptura- 
rum interpretes. *) Quid porro mirum, si huic virginitatis 
votum aperuit, ipseque B. Joseph, quem virginem fuisse 
communis tenet doctrina, libentissime B. Mariae voto an- 
nuit, ita ut secura ei nubere posset. — Sed quum agatur 
de sanctissima illa Virgine, quam in Filii matrem Deus 
elegerat, etiam id supponere merito licet, divino nutu et 
instinctu votum virginitatis a Maria conceptum antequam 
Joseph desponsaretur, atque ad id eam certa fiducia et divino 
admonito animatam fuisse. Dein vero quum de desponsa- 
tione ac foedere cura B. Joseph ageretur, certiorem a Deo 
illam factam fuisse, nuncupati illius voti facilem et expe- 
ditam fore rationem ex consensu futuri conjugis. 

99. Utrum vero per id tempus, quo Angelus ad Ma- 
riam venit eaque concepit, nupta jam esset, ac de tempore 
quo B. Virgo et B. Joseph conjugium inierunt, justa est 
tum inter ss. Patres tum inter theologos dubitatio. Non- 
dum maritum illius fuisse B. Joseph eum angelus advenit, 
et post partum transiisse in conjugis nomen, existimat 
s. Hilarius canone primo in Mathaeum. S. Ambrosius cen- 
set, desponsatam a Luca accipi pro uxore; 2 ) sed s. Chry- 
sostomus B. Mariam sponsam fuisse credit, non uxorem, ha- 
bitam tamen ab Josepho in domo sua, eo quod sponsas apud 
sponsos habitare tunc moris fuisse putat. 3 ) Sic etiam s. 
Hieronymus existimat, sponsam fuisse B. Mariam pactamque 
Josepho , nondum uxorem , quando Salvatorem concepit, ac 


*) Cfr. Patrizi, De Evang. 1. 3. diss. 9. 

2 ) De instit. virg. c. 7. 3 ) Hom. 4 in Mafcth. 

brevi post in manum ei convenisse. *) — Inter theologos 
huic sententiae adstipulatur Petavius. 2 ) Sed Maldonatus 3 ) 
et Benedictus XIV 4 ) vindicant sententiam, B. Virginem 
jam nuptam fuisse illo tempore, et desponsatam eo Scrip- 
turae loco accipi pro uxore, uti etiam a Luca desponsata 
uxor appellatur, ac Joseph vir ejus. Contrariam senten- 
tiam iterum propugnavit cl. Patritius, qui praesertim insi- 
stit distinctioni, quam sacer textus exhibet inter tempus 
quo desponsata erat Maria, et quo accipitur ut conjux. Hoc 
accidisse putat, postquam rediit a visitatione Elisabeth. 
Unde vides, rem non facile dirimi. Si tenetur sententia 
quae statuit, B. Virginem jam nuptam fuisse, difficultas 
omnis cessat; Scripturae autem textus ejusmodi expositio- 
nem ferre videtur. 5 ) Si altera accipitur sententia, variae 


J ) Libro contra Helvidiam. *) De Ineam. 1. 14, c. 3, n° 10. 

3 ) Comm. in c. 1. Matth. *) De festis, t. 2, c. 3. 

B ) Ex verbo desponsata (nvyoicv&eiorj) nullo modo inferri po- 
test, nuptias nondum intervenisse, nam Luc. 2, 5 etiam dicitur: »ut 
profiteretur, cum Maria desponsata sibi uxore p raeg nante, « et gene- 
ratim haec vox apud antiquiores de nuptis adhibetur. Praeterea 
vero indoli matrimonii inter B. Virginem et Joseph optime convenie- 
bat, ut diceretur virgo desponsata viro. Cfr. Kaulem; Handbuch zur 
Vulgata, v. desponsare. — Nec illa obstare videntur: »Noli timere ac- 
cipere Mariam conjugem tuam« et » accepit conjugem suam.« Jam 
s. Joannes Chrysostomus ita exponit: Quid vero significat illud acci- 
pere ? Domi retinere: jam enim illam animo dimiserat. Hanc di- 
missam retine , quam tibi Deus tradit . . . Neque quum triste quid- 
piam et turpe suspicabatur, illam apud se retinere voluit, neque 
amota suspicione illam ultra dimittere sustinuit; imo vero illam re- 
tinuit, ac totius dispensationis minister factas est. Et accepit , in- 
quit, Mariam conjugem suam.* Hom. V. in Matth. — Haec quoque re- 
plere juvabit. Fortasse brevi post nuptias cum B. Joseph initas an- 
nuntiatio angeli B. Virgini facta est, eademque statim abiit ad visi- 
tandam Elisabeth. Post tres menses reversa est, atque tunc praeg- 
nantem eam advertit B. Joseph ac dimittere cogitavit. Sed non diu in 
dubio relictus, at mox ab angelo mysterii conscius factus est. Quod 
si igitur B. Virgo tantum brevi tempore ut conjux apud ipsum fu- 
erat, et revertentem post absentiam statim dimittere cogitabat, faci- 
lius etiam verbum illud accipere de retinenda conjoge intelligi 
potest. 

fieri possunt suppositiones, qua ratione provisum nihilomi- 
nus fuerit, ne honor B. Virginis aliquid pateretur apud 
concives mysterii Incarnationis ignaros, si ante nuptias eam 
concepisse animadverterint. *) 

100. Restat, ut aliquas difficultates attingamus, quae Dlffico,t,lte8 
in his de quibus egimus afferri solent ; breves erimus, quum 
plura quae objici solent ex iis quae exposita sunt solvi fa- 
cile possint. — Quaeritur itaque, quomodo cum integritate 
B. Virginis in conceptu et partu cohaereant verba Evan- 
gelistae : Postquam impleti sunt dies purgationis ejus se- 
cundum legem Moysi, tulerunt illum in Jerusalem, ut siste- 
rent eum Domino . Sicut scriptum est in lege Domini : Quia 
omne masculinum adaperiens vulvam , sanctum Domino vo- 
cabitur. 2 ) Sic etiam aliqui Patres ea utuntur expressione, 
vulvam B. Virginis fuisse apertam. — Respondemus, nec 
Christum nec Mariam legibus purgationis ulla ratione ob- 


*) Opportunum videtur hoc loco Patritii sententiam notare. 
>Quum inquit (apud antiquos Israelitas) ipsis sponsalibus vir et mu- 
lier conjuges fierent, congressus maritalis habitus ante nuptias, tam- 
etsi vetitus non quidem lege Mosaica sed serioribus institutis etiam 
indicta poena r non tamen stuprum esse putabatur; proinde congre- 
dientes minime honore periclitabantur. Tum Mariam , quae, ut haec 
ipsa narratio loquitur, mysterium ita silentio presserat, ut de eo 
etiam sponsum suum celaverit, sese quoque ne illud aperiret quan- 
tum potuit o&uluisse putandum est, primoque omnium Josepho , ut 
narrat Hieronymus, ac familiaribus rem innotuisse, quorum e pectorte 
suspicio curaque omnis brevi depulsa fuit, ubi ipsi Josepho somnium 
divinitus immissum est — Profecto rem adhuc latuisse, ex eo colligi 
videtur, quod Joseph quum nollet eam traducere, voluit occulte di- 
mittere eam.c Cfr. reliqua ap. Patrizi De Evangeliis 1. 3, disp. 15, 
c. 3. — Remanet tamen haec difficultas: Si congressus maritalis ha- 
bitus ante nuptias inter desponsatos conjuges serioribus institutis ve- 
titus erat, concives saltem existimassent, B. Joseph et sanctissimam 
Virginem illa instituta transgressos fuisse. Sed etiam talis opinio 
honorem sanctissimarum illarum personarum aliquatenus laesisset, 
ac praeposterum judicium de earum summa virtute provocasset. Hoc 
vero admittere durum nobis videtur. Hinc alteram sententiam prae- 
ferimus. 

*) Luc. 2, 22. 

strictos fuisse, quum a quavis macula etiam legali fuerint 
immunas. Illa igitur, secundum legem Moysi et sicut 
scriptum est in lege Domini, non idem valent ac, quia ita 
lex praescribebat , sed sicut lex praescribebat , ut non cau- 
sam sed modum rei significent. Ex humilitate videlicet et 
secundum sapientem Dei dispositionem haec a B. Virgine 
et Domino facta sunt. Verbis deinde: Quia omne mascu- 
linum adaperiens vulvam etc. citatur illa lex iis constituta, 
quae naturali modo conciperent et parerent. Nullatenus 
tamen indicatur, talem fuisse et Virginis partum. 

101. Quod ad ss. Patres attinet qui utuntur illa ex- 
pressione, filium purissimae Virginis vulvam aperuisse , 
ipsi alludunt ad locutionem biblicam. Haec autem, licet 
desumpta sit ex eo quod secundum naturae leges accidit, 
quatenus de Christo usurpatur veritatem tantummodo na- 
tivitatis, non autem naturalem modum nativitatis significat. 
Et nihil aliud ss. Patres quoque exprimere volunt, nisi 
Christum vere natum esse ex B. Maria Virgine. Pulcher- 
rime rem s. Amphilochius illustrat. Objicit sibi: Si ad 
Dominum refertur quod scriptum est: omne masculinum 
adaperiens vulvam sanctum Domino vocabitur , Virgo non 
mansit virgo ; aperta enim est Virginis vulva, si hoc ad 
Dominum habet relationem . Respondet ipse: Enimvero 
audi intelligenter: quod quidem attinet ad naturam virgi- 
neam, nullo prorsus modo portae virgineae fuerunt apertae 
per voluntatem (omnipotentiam) ejus qui tunc parturieba- 
tur, juxta oraculum de ipso dictum : haec porta Domini, 
et ingredietur et egredietur, et porta clausa erit . Igitur 
quantum ad naturam virgineam nullo prorsus modo aper- 
tae sunt portae virgineae , quantum ad potentiam autem 
Domini qui natus est, nihil Domino est occlusum, sed om- 
nia sunt aperta; nihil est quod impediat, nihil quod obstat; 
omnia enim Domino sunt aperta. l ) 

102. Contra virginitatem B. Mariae post partum ea 


J ) Orat in Dom. vnanavtfjy. 

opponi solent, quae jam Helvidius corrogavit, et s. Hiero- 
nymus luculentissime refutavit. Ex verbis Evangelistae, 
antequam convenirent, inventa est in utero habens , inferunt, 
postea modo conjugum convenisse; ex verbis, non cognos- 
cebat eam , donec peperit filium suum primogenitum , con- 
cludunt, post partum B. Virginem a Josepho cognitam 
fuisse; ex eo quod quidam in Evangelio fratres Domini 
nominantur, evincere nituntur, plures fuisse Mariae filios. 
Vix operae pretium est, ad illas nugas respondere; quum 
tamen etiam nostro tempore ab incredulis repetantur, pauca 
dicamus. 

103. Verba, cum esset desponsata .... antequam con- 
venirent , a multis, exponuntur ita, ut sensus sit: Post spon- 
salia et ante nuptias, seu antequam in unam domum ad 
cohabitandum convenissent. 1 ) Alii tamen admittunt, agi 
de congressu maritali, sed animadvertunt, omnino inepte 
ex illa locutione inferri, ecs postea convenisse. Evangelista 
iis verbis utitur, ut asseveret, non modo naturali ex viro, 
sed ex Spiritu sancto Christum conceptum esse. Propositio 
»ante,« ait s. Hieronymus, licet saepe consequentiam indicet , 
tamen nonnumquam ea tantum quae prius cogitabantur 
ostendit. Id pluribus dein exemplis probat. 2 ) — De verbis : 
Non cognoscebat eam , donec peperit filium suum primoge- 
nitum , audiemus commentarium s. Joannis Chrysostomi, 
quo objecta difficultas diluitur. Illud » donec* hic posuit , 
non ut suspiceris , illam postea a Josepho cognitam fuisse , 
sed ut scias , Virginem usque ad partum intactam fuisse. 
Cur itaqm ait : Donec peperit? Hic mos loquendi in Scrip- 
turis saepe observatur , ita ut haec vox non pro definito 
quodam tempore ponatur . Nam de arca loquens ait : Non 
reversus est corvus , donec siccaretur terra,*) etsi postea 
reversus non sit. Rursus pronuntians: Orietur in diebus 
ejus justitia et abundantia pacis , donec auferatur luna, 


J ) Sic ex recentioribus interpretantur Patrizi deEvang. 1. 3: diss. 
15, n° 8, et cl. Beelen in h. 1. 

3) Contra Helvidiam n° 4. 5 ) Gen. 8; 7. 

nullum terminum pulchro huic elemento statuit . Ita et hoc 
loco idonee « dixit , ^ quae partum antecedebant firmaret , 
gwag sequebantur tibi consideranda relinqueret . 
em’m «6 eo dicendum erat hoc dixit , nempe Virginem 
usque ad partum intactam mansisse . Qwod arofem ca? dictfis 
consequi et in confesso esse videbatur , Aoe intelligen- 
dum reliquit. Nempe virum illum justum eam, quae sic 
mater effecta , ac tam novo et insolito puerperio dignata 
fuerat, tangere non ausum fuisse . J ) 

104. Quod postremo ad fratres Domini spectat, plu- 
res Patres existimarunt, eos esse filios B. Joseph ex priori 
aliquo matrimonio. Sic respondent s. Epiphanius, *) s. Gre- 
gorius Nyssenus, 3 ) s. Hilarius, 4 ) et Eusebius. 5 ) Sed com- 
munis et probata sententia cura s. Hieronymo statuit, B. 
Joseph virginitatem semper coluisse, et qui fratres Domini 
dicuntur fuisse consanguineos vel agnatos Salvatoris. Eum 
fuisse morem Israelitis, ut etiam propinqui dicerentur fra- 
tres , nemo est qui ignoret. Sic Lot nominatur frater 
Abrahae,**) et Jacob frater Laban. 7 ) Qua vero ratione illi 
Christo consanguinei vel agnati fuerint, hic fusius exponere 
non vacat. 8 ) 


*) Comment. in Matth. hom. 5. 

f ) Haer. 78 et 79. — Scribit ibidem s. Epiphanius, B. Joseph 
fuisse octoginta annorum, quum ipsi B. Virgo desponsaretur, et vi- 
xisse usque ad annum nonagesimum secundum. Sed communior sen- 
tentia tam provectam aetatem Patri nutritio Domini non adseribit. 

8 ) Or. 2 de resurr. Christi. 

4 ) Cap. 1, in Matth. 

6) Hist. eccl 1. 2 c. 1. 

8 ) Gen. 13, 8. 

i) Gen. 29, 15. 

& ) Hac de re vide Pdtrizi de EvangeUis 1. 3, di$s. 9, n. 1&. 

CAPDT II. 

DE UNIONE HYPOSTATICA EJCSQUE CONSECTARIIS. 
Articulus I. 

BREVIS ADUMBRATIO HAERESUM ET DOCTRINAE 
CATHOLICAE. 

105. Hucusque de divinitate ac de humana natura Quuestiona» 
Christi disseruimus, et Christum verum Deum et verum 
hominem esse, demonstravimus. Nunc eo accedimus, ut 
ipsum Incarnationis mysterium penitius consideremus, ac 

de divinitatis et humanitatis conjunctione in Christo aga- 
mus. Quaeri videlicet potest, utrum alius sit Christus 
Deus et alius Christus homo, an vero unus idemque Chri- 
stus Deus et homo, ita ut in una eademque hac persona, 
utraque, humana et divina natura uniantur. Atque ulterius 
investigandum erit, utrum supposita tali conjunctione 
utriusque naturae in una persona, aliquam mutationem vel 
confusionem naturae passae sint, an vero utraque existat 
perfecte et inconfuse. Cum his investigationibus variae 
quaestiones cohaerent, quae pariter expoui debent, ut doc- 
trina catholica de incarnatione Verbi perspecta habeatur. 

106. Occurrit autem hac in re series haeresum, quae in- Brrores - 
time inter se se connexae sunt, quibusque per plura saecula 
Ecclesia vehementer turbata fuit. Opportunum erit, ejusmodi 
errores hoc loco breviter adumbrare. Notio enim istarum 
haeresum efformabitur accuratior, dum continuata exposi- 
tione describuntur, simulque et ipsa doctrina catholica, 
cujus breve subnectemus compeudium, melius perspicietur. 

Ne vero mireris, prius a nobis exponi errores, dein dogma 
catholicum. Supponimus videlicet illam dogmatis de In- 
carnatione cognitionem, quam unusquisque inde a pueritia 
ex praedicatione et doctrina Ecclesiae hausit. Haec cog- 
nitio perficietur, dum expositis erroribus distincte agnosci- 
tur, quid doctrinam catholicam laedat ; dein vero etiam 

DE VERBO INCARNATO. 7 

ipsum dogma accuratis terminis proponetur. Et sic via 
patebit, ut dogma catholicum scientifice evolvamus, demon- 
stremus, et contra ejus adversarios vindicemus. 

107. Prima quae nobis consideranda est haeresis, ea 
est, quam Nestorius Patriarcha Constantinopolitanus pro- 
posuit. Quum videlicet initio saeculi V Ecclesia haeresi 
Arianorum devicta respiraret ac pace gauderet exoptata, 
novae ab illo excitatae sunt turbae. Germaniciae in Syriae 
oppido natus Nestorius prius Antiochiae monachus fuit et 
presbyter Antiochenus, Theodori autem Episcopi Mopsves- 
teni discipulus, a quo et haeresim suam hausisse creditur. 
Quum a. 428 ob virtutis doctrinaeque famam ad sedem 
Constantiuopolitanam fuisset vocatus, mox pestiferos suos 
errores disseminare coepit, et populum custodiae suae com- 
missum impiis doctrinis pervertere nisus est. Caput ac 
forma haeresis Nestorianae consistit in perversa ejus sen- 
tentia de modo unionis , quae Verbum inter assumptamque 
humanam naturam obtinet. Negavit Nestorius, reali, in- 
trinseca, et hypostatica unione a Verbo naturam humanam 
sibi unitam esse; sed talem ipse docuit esse unionem, qua 
Verbum et homo adsumptus, Jesus, moraliter tantum et ex- 
trinsece jungerentur. Proinde etiam ex tali unione non on- 
tologica et realis unitas in Christo Deo-homine oboritur, 
sed inter Verbum et hominem adsumptum unitas est mo- 
ralis dumtaxat et extrinseca, qua nimirum conjungitur Uni- 
genitus cum homine secundum inhabitationem (*«*' svoixvj- 
aiv), secundum beneplacitum et affectum dilectionis (xat 
evSoxiav ), secundum virtutem et operationem (xav' eveQ- 
yeuzv), quia Christus homo erat instrumentum, quo Verbum 
utebatur in admirandis operibus a Christo patratis. Hinc 
et Deiferum (Oeopogov) Nestorius Christum appellabat. 
Conjunctio autem ista moralis (crvvapeux) similis erat illi, 
qua et prophetae et sancti Deo junguntur, quamvis excel- 
lentior ac perfectior. — Ex hoc perverso errore necessaria 
illatione sequebatur: 1° Duas esse in Christo personas, 
unam divinam, alteram humanam, ac duos filios, Unigeni- 
tum qui ex Deo Patre, alterum vero filium hominis qui ex 

matre Maria genitus fuit. 2° Beatam Mariam Virginem 
non esse vere Dei Genitricem ( Qeoioxov ), quum ex ipsa 
tantum homo ille genitus sit, cui extrinseca et morali 
unione Verbum jungebatur. 

108. In hisce igitur quae statuimus, summa haeresis 
Nestorii consistit. Quaestio inter theologos controversiae 
obnoxia ea est, quid docuerit Nestorius de tempore, quo 
conjunctio illa moralis iuter Verbum et hominem Jesum 
facta sit. Sunt, qui propter auctoritatem aliquot ss. Patrum 
et imprimis s. Leonis M. *) tenent, Nestorium docuisse, ho- 
minem Jesum prius integrum et perfectum formatum, et 
posteriori tempore Verbum cum hoc homine conjunctum 
fuisse. Alii vero theologi ex ipsis Nestorii sententiis et 
Marii Mercatoris scriptoris coaevi testimonio, meliori ut 
videtur jure colligunt, Nestorium admisisse , hominem Je- 
sum inde ab initio conceptionis et existentiae suae cum 
Verbo morali unione conjunctum fuisse. Tota autem haec 
quaestio non est magni momenti. Etenim capitalis haere- 
sis Nestorii uti diximus in eo est, quod de modo unionis 
Verbum inter et humanam naturam turpissime erravit; 
utrum vero moralem illam unionem confictam inde ab ini- 
tio existentiae Christi adfuisse statuerit, an vero seriori 
tempore eam incepisse docuerit, non multum interest, quum 
in utraque sententia haeresis summa eadem maneat.*) 


1) Epist. 23. 

2 ) Opportune etiam animadvertitur: 1° In systemate Nestorii 
necessario bominem, cui Verbum extrinseca conjunctione adest, quam- 
vis non tempore tamen ratione prius formatum et perfectum concipi 
debere, quam unio Verbi cum ipso. Et sic dici potest Nestorius 
docuisse, Verbum homini perfecto et formato fuisse unitum. 2° Mo- 
ralis illa conjunctio per inhabitationem et operationem gradus admit- 
tit et augmenta perfectionis. Etsi igitur Nestorius admiserit, inde ab 
initio existentiae Verbum homini Jesu adfuisse ut sanctificaretur, 
fastigium tamen inhabitationis et sanctificationis posteriori tempori 
adscribebat, ita ut tum demum plene et perfecte Verbum homini 
morali conjunctione unitum fuerit. - Quae si prae oculis habentur, 
facile explicantur dicta antiquorum qui referunt, Nestorium tenuisse, 
Verbum homini Jesu perfecto postea junctum fuisse. 

7* 

109. Mira calliditate ac versutia Nestorius, ut haere- 
tici solent, haeresim suam dissimulare studebat, et ambi- 
guis locutionibus eam tegere. Sic quum vehementer a ca- 
tholicis urgeretur, non recusavit B. Virginem Deiparam 
dicere, sed insidioso ac plane subdolo sensu, quatenus scili- 
cet genuerit hominem Deo conjunctum, templum quidem 
Dei, at non Deum ex unione substantiali et hypostatica. 
Pariter Christum appellare Deum haud recusabat, non qui- 
dem sensu catholico propter substantialem unionem, sed 
quia humanitas Christi nunquam fuit sine Verbo propter 
conjunctionem moralem, qua fit, ut Deus sit quidem homi- 
nis et homo Dei, non vero, ut Deus sit homo et homo 
Deus. , Unum pariter Christum, et unam in ipso personam 
agnoscere se fingebat, verum eo sensu, quod ex duabus per- 
sonis realibus una coaluerit morali nexu et voluntatum con- 
sensione, quemadmodum etiam vir et uxor unam constitu- 
unt moralem personam. 

110. Contra Nestorii haeresim imprimis pugnavit s. 
Cyrillus Alexandrinus, qui, ut fraudes haeresiarchi redderet 
irritas, impiis ejus erroribus duodecim opposuit capitula 
seu anathematismos, quos ei subscribendos dedit, ut catho- 
licum se probaret. Catholica enim doctrina in iisdem clare 
proposita erat. At Nestorius non solum iis subscribere 
noluit, sed etiam Cyrillo opposuit duodecim alios anathe- 
matismos, quibus impiam suam doctrinam complexus est. 
Romae primum, tum Ephesi a Concilio oecumenico III. a. 
431 Nestorius haeresis damnatus fuit et ab episcopali sua 
sede depositus. — Protestantes quidem, uti Basnage, Mos- 
heim, Neander aliique, suscepta Nestorii causa recentiore 
aetate affirmarunt, nihil ab isto prolatum fuisse, quod a 
substantia dogmatis esset alienum; hoc unum verti eidem 
vitio posse, quod eam ignoraverit legem, quam idiomatum 
communicationem vocant, quodque aestu acrioris disputa- 
tionis abreptus quasdam negaverit propositiones cum ista 
lege consertas. Hinc latum in Nestorii causa judicium non 
deberi justitiae ac veritati, sed potius turbulento Cyrilli in- 
genio, irae asseclarum ejus, et impotenti Coelestini Romani 

Pontificis tyrannidi. Hanc vero sententiam inanem non 
minus esse quam impiam, ex iis quae exposuimus manifes- 
tum est. 

111. Quae ad historiam accuratiorem Nestoria- 
nismi pertinent, quoniam styli prolixioris foret hic referre, 
praetermittimus. Animadvertere sufficiat, Nestorianos ver- 
sus finem saeculi V* ex Bomano imperio omnino expulsos 
fuisse. Sed haeresis inde ejecta in Persidem confugit, ubi 
antesignanum habuit Barsumam Nisibi episcopum, qui cum 
aliis quibusdam ejusdem sectae episcopis impium errorem 
disseminavit. Ex Perside porro latius diffusa est pestifera 
lues; nam et Syriam, Mesopotamiam et Chaldaeam infecit, 
et paulo post per Aegyptum, Arabiam, Indiam usque in 
imperium Sinense propagata est , ita quidem , ut saeculo 
XIII centum circiter et quinquaginta Nestorianorum essent 
in Oriente episcopi. Sed subsequentibus saeculis maxima 
Nestorianorum pars a Muhamedanis exterminata est, et 
alii unionem cum Ecclesia catholica inierunt, ita ut nostro 
tempore in Assyria et Perside vix triginta millia Christia- 
norum qui Nestorianae haeresi addicti sunt superesse vide- 
antur. 

112. Eutyches presbyter et archimandrita seu abbas 
celeberrimi monasterii Constantinopolitani , quum Christi 
unitatem contra Nestorianos defendere vellet, in haeresim 
oppositam non minus perniciosam lapsus est. Docuit vi- 
delicet, post unionem seu incarnationem unam tantum in 
Christo esse naturam; unde et Monophysitismi nomen ejus- 
modi errori datum est. Ad Flavianum Patriarcham et Sy- 
nodum ab ipso coactam delatus, cum a Patribus de fide 
interrogaretur et urgeretur, ut suam aperiret mentem, tan- 
dem post multos flexus, quibus se involvere nitebatur, do- 
ctrinam suam his verbis proposuit: Confiteor, ex duabus 
naturis fuisse Dominum nostrum ante adunationem , post 
adunationem vero unam naturam confiteor. Senem autem 
delirum, pervicacem et parum in fidei doctrina versatum, 
movere non potuerunt, ut distinctius suas opiniones expo- 
neret, et errori suo renuntiaret. Unde a. 448 a suo gradu 


Eutyches 

dejectus et in exilium missus est. Ad exstirpandum hunc 
errorem etiam paulo post a. 451 convocatum fuit Conci- 
lium oecumenicum Chalcedonense, cui adfuerunt Episcopi 
sexcenti et triginta, a quibus iterum haeresiarcha ille dam- 
natus fuit. 

113. Capitalis error Eutychetis et eorum qui ipsum 
secuti sunt in eo est, quod unam tantum in Christo na- 
turam esse contendunt. Cum hac haeresi autem multi alii 
errores erant connexi; quos singillatim hic nec enumerare 
nec persequi vacat. — Sed etiam in uno illo praecipuo er- 
rore exponendo non eadem erat Monophysitarum sententia. 
Alii enim ex duabus naturis unam factam fuisse docebant 
eo, quod natura humana a natura divina fuerit absorpta , 
ut si in mare fundatur mellis gutta quae statim evanes- 
cit. *) Alii vero per confusionem naturarum duarum unam 
existere dicebant; alii delirabant, utramque naturam esse 
exstinctam et tertiam dein exortam. 

114. Post Concilium Chalcedonense, error Monophysi- 
tarum non omnino exstinctus fuit; mox tamen in plures 
sectas Monophysitae se diviserunt. — Commemoranda hic 
est secta Theopaschitarum , cujus auctor fuit Petrus Fullo 
Antiochenus patriarcha. Anathema ipse dixit Concilio Chal- 
cedonensi et trisagio: Sanctus Deus , sanctus fortis , sanctus 
immortalis, adjecit clausulam: qui passus es pro nobis , 
miserere nobis . Existimavit videlicet cum suis asseclis, di- 
vinitatem carni factam consubstantialem in Christo pas- 
sam fuisse, adeoque passam esse Trinitatem totam, quae a 
divinitate ipsa distincta non est. *) Alexandriae vero, cum 


! ) Theodoret, dial. 2. 

2 ) Tri8agion cum illo addito qui passus es etc. ex sensu obvio 
et ipsa Petri Fullonis intentione sensum habet haereticum, quum ad 
totam sanctissimam Trinitatem referatur. Unde et ss. Patres trisaginm 
cum illo addito omnino rejecerunt. Postea tamen factum est, ut 
tota invocatio cum clausula ista in aliquibus regionibus toleraretur, 
quatenus vel ad solum Filium, referri poterat, vel a verbis sanctus 
Deus, sanctus fortis, sanctus immortalis, clausula separabatur, ita ut 
contineret distinctam Filii invocationem. 


Digitized by v^ooale 



BREVIS ADUMBRATIO HARRB&UM ETC. 


103 


quidam Petrus Mongus sedem patriarchalem invasisset, 
Concilium tamen Chalcedonense cunctaretur rejicere, ab eo 
Eutychiani illius regionis se separarunt. Hi Acephali dicti 
sunt. Inter hos haereticos factio orta est duplex. Al- 
tera duce Juliano Halicarnassensi carnem Christi incorrup- 
tibilem fuisse docebat, et inde Incorrupticolarum sortita 
est nomen; altera factio duee Severo monacho tenebat, 
Christi carnem utpote veram carnem corruptibilem fuisse, 
unde Corrupticolarum ipsi appellatio facta est. Communis 
tamen illorum Acephalorum error fuit, ex duabus na- 
turis divina et humana in Christo conjunctis unam na- 
turam conflatam fuisse. Quum igitur Incorrupticolae 
tenerent , hanc Christi naturam dolori , passionibus et 
corruptioni non fuisse obnoxiam, incidebant in Docetismum. 
Corrupticolae vero illa omnia unicae Christi naturae tri- 
buebant, adeoque divinitatem in Christo deterioratam esse, 
fateri cogebantur, quod non minus impium quam absur- 
dum est. — Error Monophysitarum usque ad nostra tem- 
pora duravit; non pauci enim coetus Christianorum in Sy- 
ria et Armenia eodem infecti sunt, pariterque Christiani 
in Abyssiuia hac haeresi constricti tenentur. 

115. Surculus quidam haereseos Eutychianorum fuit 
error Monotheletarum, qui licet verbotenus saltem conce- 
derent, duplicem fuisse in Christo naturam, divinam atque 
humanam, nihilominus unam tantum contendebant fuisse 
in Domino voluntatem et operationem. Exortus est error 
ille circa annum Christi 630, auctore Athauasio Patriarcha 
Eutychianorum, qui in Syria et Armenia versabantur. 
Deinde sub praetextu, hac doctrina unius voluntatis et 
operationia in Christo admissa vel saltem tolerata, facilius 
haereticos ad Ecclesiam reduci posse, haeresim hanc Ser- 
gius, Pyrrhus, et Paulus, patriarchae Constantinopolitani, 
ac Cyrus patriarcha Alexandrinus foverunt, imo et adop- 
tarunt. Honorius autem Romanus Pontifex nullatenus qui- 
dem, quod aliqui praetenderunt, in hunc errorem lapsus est, 
remissius tamen hac in re fortasse egit. 

116. Monotbeletae varia ratione implexas suas opinio- 


Monoihele 

tae. 

nes exponebant; quumque totum systema in se repugnan- 
tia contineret, mirandum non est, confusa fuisse et valde 
obscura eorum placita. Res generatim eo reduci potest, 
quod haeretici illi statuebant, Verbum secundum di- 
vinam naturam esse principium immediatum omnium voli- 
tionum et operationum Christi, humanam vero naturam in 
se inertem recipere actionem divinam Verbi. Verbotenus 
igitur concedebant, naturam humanam in Christo quoad 
essentiam non esse naturam divinam; sed eam non agnos- 
cebant ut principium actionum. Sub hoc respectu natu- 
ram humanam Christi veluti inertem habebant, ita ut nec 
potentiam agendi et volendi, nec operationem et volitionem 
actualem videantur admisisse. Sed omnis operationis prin- 
cipium fecundum eos fuit divina natura, ita ut reciperetur 
actio in humana natura inerte. Et hoc sensu statuebant, 
principium actionis esse compositum, nec Verbum ea quae 
fecit agere et pati potuisse, nisi in humana natura. Illam 
autem Christi operationem unicam appellabant theandri- 
cam seu deivirilem operationem, eo quod esset una actio 
proveniens a divina et humana natura, ita tamen , ut di- 
vina natura tantum active, humana plane passive sese ha- 
beret. — Damnatus fuit hic Monotheletarum error a. 680 
Constantinopoli a Concilio oecumenico VI, in quo veritas 
catholica asserta est et proscripta haeresis cum suis aucto- 
ribus et fautoribus. Post illud Concilium magna Monothe- 
letarum pars errorem suum abiecit, reliquiae tamen eorum 
usque ad saeculum XII in Syria exstiterunt. 

117. Haereses quas recensuimus fuerunt praecipuae, 
quae relate ad conjunctionem duarum naturarum in mna 
persona Christi exortae sunt. Remanet tamen commemoranda 
haeresis Adoptianorum , quae quamvis minores excitaverit 
turbas, catholicum dogma nihilominus maxime laedebat. Er- 
roris Adoptianismi, quiNestorianismo confinis est, auctores 
initio saeculi noni fuerunt Felix Episcopus Urgellitanus et 
Elipandus Archiepiscopus Toletanus. Asserebant igitur ipsi: 
1° Christum hominem esse Filium Dei adoptivum* 2° Id 
ulterius explicabant in hunc sensum: Christus homo non 


Digitized by v^ooQle 



BEEVI8 ADUMBRATIO HAERESUM ETC. 


105 


est Filius Dei naturalis , sed Filius naturalis est Deus 
Verbum. — Tali doctrina Nestorianismus instaurabatur. 
Quamvis enim non diserte duas in Christo hypostases no- 
minarent, nec forte plane perspectum ipsis esset, hanc 
haeresim eorum doctrinae implicitam esse, facillime tamen 
patet, Nestorii errorem de duplici in Christo persona ex 
illis propositionibus colligi. Sequitur videlicet ex iis, alium 
esse Deum Verbum, Filium scilicet Dei naturalem, et alium 
hunc hominem Jesum Christum, qui non est Filius Dei na- 
turalis, sed tantum filius adoptivus. — Quum Felix et Eli- 
pandus iu erroribus suis ineptis persisterent eosque propa- 
gare magno studerent aestu, eorum conatibus Episcopi Ita- 
liae, Galliae et Germaniae constanter restiterunt, ac doc- 
trinae istae damnatae fuerunt pluribus in conciliis, ex qui- 
bus hic notare sufficiat synodum Francofurdiensem a. 794 
habitam, et concilium Romanum anni 799, in quo Leo III 
haeresim Adoptianorum iterum proscripsit. 

118. Nostro vero tempore errores Nestorii instaurati 
fuerunt a pluribus theologis, qui duce Gunthero de Incar- 
nationis mysterio quaedam docuerunt catholico dogmati 
omnino opposita. Ausi sunt imprimis docere, Ecclesiam 
tempore Nestorii duas in Christo esse personas negasse, 
propterea quod personae notione nondum recte constituta 
duas personas dicendo perperam fuisset intellecta. Sed 
personae notione recte constituta tenendum esse, in Christo 
esse duas personas, alteram divinam, humanam alteram, et 
Christum esse unum, unamque personam eatenus tantum, 
quod persona divina, utpote nobilior quam humana, princi- 
patum seu hegemoniam habeat l ) — Ejusmodi doctrinae 
rejectae fuerunt damnatis Guntheri operibus. Huic dam- 
nationi etiam ea rationem praebuisse, quae traduntur de 
sacramento Verbi incarnati deque unitate divinae Verbi 
personae in duabus naturis divina et humana, declara- 


*) Cfr. Cone. Colon, a. 1860. P. 2. c. 19. 

vit S. D. N. Pius IX. P. M. litteris scriptis ad Emin. 
D. Joannem Cardinalem de Geissel, Archiepiscopum Co- 
lonien. d. d. 15. Junii 1857. 

119. Modo jam catholicam doctrinam de hypostatica 
conjunctione naturae divinae et humanae in Christo ad 
quaedam capita reducamus. — Ecclesia igitur docet: 1° 
Unicam esse in Christo personam earaque divinam, non 
vero duplicem esse personam, aliam' divinam, humanam 
alteram, quae extrinseco quodam ac morali nexu conjun- 
gantur. Secunda scilicet sanctissimae Trinitatis persona, 
Verbum divinum in plenitudine temporis, reali, intrinseca, 
personali unione assumpsit humanam naturam, ita ut haec 
non nisi in Verbo suam subsistentiam habeat. Natura 
igitur humana, quae in nobis, quia in se subsistit, est per- 
sona, in Christo persona non est, quia in Verbum refertur, 
ipsius est, ejusque hypostasi subsistit. — Unde 2°: Non 
personam humanam genuit B. Virgo Maria, cui morali con- 
junctione adesset Verbum, sed B. Virgo vere Dei Genitrix 
est, quia Deum genuit et peperit. Etenim quia unus est 
Christus, et quia idem qui Deus est, secundum humanam 
naturam ex Virgine genitus est, Maria Deum genuisse di- 
cenda est. — 3° Christus etiam ut hic homo est Filius Dei 
naturalis per generationem paternam, non quidem* ratione 
humanae naturae, sed ratione hypostaseos unius, quae ab 
aeterno generata , in tempore coepit esse hic homo. 
4° Quum in una persona Christi divina et humana natura 
nnitae sint, nullatenus tamen propter unitionem sublata 
est naturarum differentia, sed duae sunt in Christo na- 
turae integrae, distinctae, inconfusae et impermixtae. — 
5° Unde etiam duplex in Christo agnoscenda est volun- 
tas, divina et humana, haec tamen non contraria illi, sed 
subjecta. Quum porro natura utraque suam sibi propriam 
habeat formam et virtutem operandi, duplex etiam agnos- 
cenda est operatio. Vocamus igitur Christi operationes 
theandricas seu deiviriles, non ob confusionem aliquam 
operationum seu virtutum, sed ideo, quod divina operatio 

ejus utitur humana, et humana ejus operatio participat 
virtutem divinae operationis. ’) 

120. Haec igitur sunt praecipua capita doctrinae ca- 
tholicae de unione divinae et humanae naturae in una 
Christi persona. Ex his quidem fluunt etiam consectaria 
quaedam magni momenti, quae pariter ad dogma perti- 
nent; sed ne rerum copia et gravitate animus vel uti obru- 
atur, magis opportunum erit ea ex ordine evolvere., post- 
quam haec capita proposita scientifice vindicaverimus. Id 
igitur opus jam opitulante Deo aggredi suscipimus. 


Articulus II. 

DE UNITATE PERSONAE IN CHRISTO. 

121. Agendum nobis imprimis est de ontologica Christi Quaestio, 
unitate, qua videlicet in Christo una est eademque divina 
persona, in qua utraque natura divina atque humana uni- 
tae sunt et subsistunt. Sic removebimus errorem impium 
Nestorii, qui sicuti vidimus duas asserebat esse in Christo 
personas, scilicet personam divinam et personam humanam, 
morali aliqua conjunctione inhabitationis, affectuum, ope- 
rationis, unitas. Ad quaestionem hanc 'rite intelligendam, 
necessarium est, notionem naturae ac personae paucis ex- 
ponere ; fusius vero easdem notiones inferius evolvemus. — 

Ut videlicet de his conceptus habeamus accuratos, maxime 
quae ex ipsa revelatione nobis nota sunt, inservient. 

122. Naturam appellant omnes tum philosophi, tum Notiones 
vulgus, nec minus ss. Patres et universa Ecclesia ipsam exp,icantur * 
alicujus entis essentiam, seu essentialem illam perfectionem, 

qua unumquodque ens in certo ordine ac specie constitui- 
tur. Synonymae igitur sunt voces essentia ac natura ; na- 
turae tamen vocabulo ipsa essentia designari solet, quate- 
nus principium est agendi et operandi. Subjectum vero 


i) S. Thomas. S, th. p. 3. q. 19. a. 1. 

cui iuest natura seu essentia, quodque per essentiam in 
certo ordine constitutum est, dicitur hypostasis. Unde etiam 
facile vides, id quod objicitur considerationi quid aliquid 
sit, esse naturam vel essentiam ; illud quod objicitur consi- 
derationi quis sit, esse hypostasim. Hypostasis autem quae 
ratione praedita est, dicitur persona. 

123. Notiones naturae et personae a rebus fini- 
tis et creatis merito sensu analogo etiam ad Deum trans- 
ferimus. In Deo enim imprimis considerationi nostrae se 
sistit ipsum Esse infinitum ac absoluta realitas et per- 
fectio; illudque Esse infinitum necessario unum esse uni- 
tate singularitatis, tum ratio tura revelatio nos docet. Sed 
ex revelatione etiam scimus, illud Esse infiuitum commune 
esse tribus realiter distinctis, adeoque illos tres. Patrem, 
Filium, et Spiritum sanctum, esse unum Deum. Sicuti in 
rebus creatis ipsum esse earum dicimus essentiam, quate- 
nus est principium operationis naturam , et si in se existit 
ac non alteri inhaeret substantiam , sic etiam merito illud 
Esse unum divinum dicemus divinam essentiam , substan- 
tiam, ac naturam . — Tres distincti, Pater, Filius, et Spiri- 
tus sanctus, constituuntur, uti vidimus in Tractatu de 
gma Trinitate, relationibus. Non distinguuntur realiter ab 
essentia ac natura divina, sed realiter distinguuntur inter 
se. Potest quidem dici, in Deo esse unam essentiam, sub- 
stantiam vel naturam absolutam, et tres essentias substan- 
tias vel naturas relativas , sed ne difficiliori hoc loquendi 
modo errorum praebeatur occasio, usu Ecclesiastico factum 
est, ut nomen essentiae, substantiae ac naturae, illi quod 
in Deo unum et absolutum est reservetur, et tres distincti 
dicantur tres hypostases seu personae. — Qua in re ite- 
rum considerandum est, merito hanc appellationem adhi- 
bitam esse. In creatis enim si plures distinctos conside- 
ramus quae communem habent entitatem ac perfectionem 
specificam, hanc perfectionem quatenus communicabilis est 
et communis, dicimus usu loquendi tum vulgari tum scien- 
tifico naturam sive essentiam. Singulos autem ab aliis 
omnibus etiam ejusdem essentiae distinctos dicimus hypo- 

stases, seu si agitur de natura rationali personas. Sed 
Pater, Filius, et Spiritus sanctus, uti ex revelatione constat, 
sunt tres distincti, quorum est una non specie tantum* sed 
numero communis absoluta perfectio, qua sunt unus Deus. 

(Inde tres illi distincti, quatenus distincti sunt ab invicem 
et tamen unius absolutae perfectionis, respondent notioni, 
quam habemus de persona et hypostasi; una autem et 
communis trium absoluta perfectio seu divinitas respondet 
notioni, quam habemus de natura. 

124. Haec igitur significatio vacabulorum naturae et vocabula 
personae omnino ab Ecclesia consecrata fuit ac firmata de- “oulSSlu? 
creto ecclesiastico, ut fidei dogmata rite exprimerentur. Ut 
ea tautum hic commemoremus quae Incarnationis myste- 
rium spectant, revelatio nos docet, secundam personam di- 
vinam esse vere et proprie hominem factam, adeoque in 
tempore suam fecisse unam, singularem, et integram hu- 
manam naturam. Constat proinde ex revelatione, Deum 
Filium , sicuti est Deus ab aeterno , assumpta natura hu- 
mana etiam factum esse hominem, atque ita unam esse 
hypostasim duplicis naturae, Jesum Christum Deum-homi- 
nem. Quum igitur Nestorips alium asserens hominem Je- 
sum, aliud Verbum divinum, destrueret hanc ontologicam 
Christi unitatem, necessarium erat, ut claro et determinato 
raodn Doctores Ecclesiae et Concilia veritatem catholicam 
statuerent. Ut assererent, illum ipsum qui est verus Deus 
Verbum, esse verum hominem, hanc fidei doctrinam ex- 
presserunt illa formula, humanam naturam unitam esse 
cum Deo Verbo secundum hypostasim, et unam esse hypo- 
stasim Christi . Pariter quando Monophy sitae ex unitate 
hypostasis inferebant, unam etiam esse in Christo divino- 
humanam naturam, Ecclesia dogma fidei vindicans insiste- 
bat in declaratione duarum naturarum unius Christi, ita 
ut tum divina tum humana natura inconfusae et imper- 
mixtae adessent. — Tali ratione dogma catholicum se- 
lectis terminis aptissimis clare definitum est, ita ut qui 
rem iis terminis expressam negaret haereticus esset. Si- 
mul vero etiam irrefragabili auctoritate significatio termi- 

nonim et modus loquendi determinatus fuit, ita ut nemini 
ab eo discedere liceat. Praeterea autem patet, non solum 
verbotenus vocabula illa unius hypostasis et duarum natu- 
rarum in Christo retinenda esse, sed secundum eum sensum , 
qui ipsis in Ecclesiae definitionibus subest. Secus enim, 
quod recentioribus quibusdam theologis accidit, dum Eccle- 
siasticis illis terminis alia significatio subjicitur, falsa ad- 
struitur doctrina. 

His expositis jam doctrinam catholicam de unica 
Christi hypostasi contra impios Nestorii errores vindicamus, 
propositio. 125 . Propositio. — Unica est in Christo eaque divina 
persona ; Verbum enim divinum , secunda sanctissimae 
Trinitatis persona , non homini unione extrinseca r acciden- 
tali et morali sese conjunxit , sed intrinseca x substantiva 
et hypostatica unione suam fecit humanam naturam . 
Praonoianda. Praenotanda. — Praeter ea quae superius animadver- 
timus, opportunum est hic aliqua de natura unionis notare. 
Opponimus videlicet in propositione unioni seu conjunctioni 
extrinsecae , accidentali et morali , unionem intrinsecam, 
substantivam et hypostaticam . Conjunctio extrinseca est, 
unionis va s i ea quae aliqua ratione conjunguntur, non tamen aliquid 
ra 10 ‘ in se unum constituunt, sed separata manent; intrinseca 
est unio, si duo ita conjunguntur, ut unum quid entitative 
constituant. Conjunctio accidentalis dicitur, si duo quae 
uniuntur inter se substantia sua separata manent, per 
aliquid tamen accidens substantiis superveniens quadam- 
tenus conjunguntur. Sic duo amici fiunt anima una, 
non per unitionem unius animae cum altera, sed per 
actus voluntatum et communicationem affectuum. — 
Unio vero substantiva dicitur , si non solum termini ex 
quibus fit unio substantiae sunt, sed etiam terminus 
qui unionis, i. e. ipsum illud, quod per unitionem exi- 
stit, unum est substantiale. Hoc erit vel una natura in- 
tegra ex substantiis partialibus, ut natura humana substan- 
tive una est composita ex anima et corpore; vel erit una 
hypostasis , licet naturae unitae remaneant plures distinctae 
et diversae. Sic res se habet in Christo, atque in hoc casu 

unio dicitur hypostatica . Quum igitur de Incarnationis 
mysterio agitur, unio secuudum hypostasim significat, quod 
Deus Verbum, h. e. illa hypostasis, una ex tribus hyposta- 
sibus, non homini jam subsistenti unitus sit, sed in utero 
s. Virginis ex ea sibi ipsi formavit in sua propria hypo- 
stasi carnem animatam anima rationali et intellectuali, 
quod est humana natura . l ) Seu .brevius dici potest unio 
hypostatica conjunctio , qua duae naturae , divina et hu- 
mana, integrae et inconfusae subsistunt in una Verbi per- 
sona, — Aliae notiones cum his cohaerentes facile intelli- 
geittur. 2 ) 

126. Demonstratio. — Doctrina in propositione nostra Demonstia- 
expressa imprimis in iis quae ex fontibus fidei demonstrata 4io ‘ 
fuerunt, evidenter jam implicita continetur. Probavimus . 
videlicet, unum eumdemque Jesum Christum perfectum 
Deum esse ab aeterno per generationem ex Patre, ac per- 
fectum esse hominem in tempore ex generatione materna. 

Id omnes praedicant Scripturarum novi Testamenti paginae, 
eaque inde ab initio universae fuit Ecclesiae fides. Jam 
vero aeterna est Verbi hypostasis, nec mutari eadem potest. 

Proinde Verbum eatenus factum est perfeetus homo, qua- 
tenus in tempore sine mutatione humanam naturam suam 
fecit, ita ut in hypostasi Verbi utraque divina et humana 
natura subsistant. 

127. Sed jam specialia quaedam Scripturarum con- ascriptura, 
sideremus testimonia, ex quibus fidei veritas de qua agimus 
luculentius colligitur. Dogma igitur catholicum clare tra- 
ditur illis verbis s, Joannis: Et Verbum caro factum est, 

et habitavit in nobis , et vidimus gloriam ejus, gloriam 

! ) Professio fidei Justiniani in Cone. V. edita, ap. Mansi t. 9. 
pag. 541. 

2 ) Hnc pertinet e. g. expressio unionis physicae (xara ttjv cpvav), 
qua ss. Patres etiam frequenter utuntur relate ad Incarnationis my- 
sterium. Significatur his verbis nullatenus, ipsas naturas ita unitas 
fuisse, ut ex duabus fieret una natura. Sed exprimunt, unionem esse 
talem, ut non ex eadem unum quid mere morale et accide ntale ra- 
tione affectus et relationis existat (j/mxwf) , sed esse ejusmodi, ut 
terminus sit unum quid ontologicc, ct substantive (oVra>?, <pvo/x(os). 

quasi unigeniti a Patre, plenum gratiae et veritatis .*) 
Multa s. Joanues de Verbo , secunda Trinitatis persona, 
praedicaverat. Hoc idem Verbum dein factum dicitur caro 
seu homo. Haec sane non ita intelligi possunt, ac si Ver- 
bum conversum sit in hominem; id enim absurdum est, 
quum Deus Ens infinitum et immutabile nequeat fieri ens 
finitum. Significant igitur, Verbum nascendo factum esse 
hominem, seu in tempore secundam personam divinam as- 
sumpsisse ac sibi univisse naturam humanam. Proinde non 
duplex, sed una est eademque divina persona in Christo; 
Christus est ipse Unigenitus Dei, cui propter assumptam 
humanam naturam etiam humana conveniunt. Quod Verbum 
caro factum est , ait s. Leo , non hoc significat , quod in 
carnem sit Dei natura mutata , sed quod a Verbo in uni- 
tatem personae sit caro suscepta , cujus utique nomine to- 
tus homo accipitur . 2 ) — Neque de unione quadam morali 
per inhabitationem vel affectum illa verba intelligi possunt. 
Ob ejusmodi enim unionem per gratiam, Verbum dici non 
potest factus caro , vel esse homo . Profecto etiam Pater et 
Spiritus sanctus unione morali inhabitationis et affectus 
uniuntur justo secundum illa Domini verba: Si quis diligit 
me , sermonem meum servabit , et Pater meus diliget eum , et 
ad eum veniemus , et mansionem apud eum faciemus*) Sed 
absurdum sane foret et inauditum, propterea asserere, Pa- 
trem et Spiritum sanctum factos esse homines. 

128. Verbis s. Joannis affine est et veluti parallelum 
illud, quod s. Paulus ad Philippenses scribit: Hoc enim 
sentite in vobis, quod et in Christo Jesu. Qui quum in 
forma Dei esset , non rapinam arbitratus est , esse se aequa- 
lem Deo ; sed t semetipsum exinanivit formam servi acci- 
piens, in similitudinem hominum factus, et habitu inven- 
tus ut homo . 4 ) Interpretationem hujus textus superius jam 
proposuimus. 6 ) Docetur manifeste, unam eamdemque per- 


*) Jo. 1, 14 sqq. 2 ) Serm. 7 de nativ. 

Jo. 14, 23. 4 ) Philipp. 2, 6. 6 ) Vide n° 63. 

sonam quae in forma Dei est aequalis Deo, exinanivisse.se, 
quatenus non quidem deposuit formam Dei vel mutavit, 
quod absurdum est, sed quatenus formam servi accepit. 
Manens videlicet in forma seu natura Dei, accepit formam 
seu naturam hominis, et sic una eademque persona Deus 
est ac homo. 

129. Eadem unitas subjecti et hypostaseos in qua 
subsistat tum divina tum humana natura, in sacris Litte- 
ris omnibus iis praedicatur, quibus eidem Domino Jesu 
Christo tum attributa divina ut propria tribuuntur, tum 
talia adscribuntur, quae non nisi ille, qui humanam natu- 
ram habet, agere et pati potest. Sed innumera hujusmodi 
sunt testimonia. Sic e. g. idem qui est metor vitae , dici- 
tur interfectus a Judaeis ; l ) idem qui est ex Israelitis se- 
cundum carnem , etiam est super omnia Deus benedictus 
in saecida; 1 ) eumdem qui se dicit filium hominus, prae- 
dicat Petrus revelante Patre Christum Filium Dei vivi ; 3 ) 
ille qui traditus est pro nobis , ut nos redimeret moriens 
in cruce, est proprius Dei Filius. 4 ) — Unam esse Christi 
Dei et hominis personam eamque divinam, ex his manifes- 
tum est. Nam uti breviter et clare s. Thomas argumenta- 
tur : Non ea quae sunt hominis de Filio Dei praedicaren- 
tur , nisi eadem esset persona Filii Dei et hominis, quia 
quae uni personae conveniunt , non ex hoc ipso de altera 
praedicantur ; sicut quae conveniunt Paulo, non ex hoc 
ipso praedicantur de Petro . r °) 

130. Si doctrinam Traditionis et praedicationis Ec- 
clesiasticae consulimus, idem dogma luculentissime propo- 
situm invenimus inde a Christianismi exordiis. Symbola 
imprimis illud clare continent, idemque ss. Patres in sym- 


*) » Petistis virum homicidam donari vobis, auctorem vero vitae 
interfecistis.* Act. 3, 14. 15. 

*) Rom. 9, 5. 3 ) Matth. 16, 13 et sqq. 

4 ) >Proprio FiKo suo non pepercit Deus, sed pro nobis omnibus 
tradidit illum. « Bom. 8, 82. 

&) Compend. Theol. ad Fr. Regin. c. 203. 

bolorum explicationibus exponunt Profecto in Symbolo 
Apostolico jam dicitur quod reliqua symbola repetunt: 
Credo in Jesum Christum , Filium ejus (Dei Patris) unicum. 
Dominum nostrum ; qui conceptus est de Spiritu sancto , 
natus ex Maria Virgine, passus sub Pontio Pilato etc. 
Ad hanc Symboli professionem s. Irenaeus, quum dimicaret 
contra Gnosticos, qui Jesum alium quam Christum esse di- 
cebant, frequenter provocat, et ontologicam Jesu Christi 
unitatem ut fidei Christianae caput fundamentale adstruit. 
Cui (symbolo), inquit, assentiunt multae gentes , veterem 
traditionem diligenter custodientes ; in unum Deum creden- 
tes fabricatorem coeli et terrae , . . per Christum Jesum Dei 
Filium , qui propter eminentissimam erga figmentum suum 
dilectionem , eam quae esset ex Virgine generationem sus- 
tinuit, ipse per se hominem adunans Deo, et passus sub 
Pontio Pilato.') Et alio loco: Unum, inquit, eum et qui 
natus est et qui passus est Christum Jesum movit Aposto- 
lus , . . ipse est Verbum Dei , ipse Unigenitus a Patre , 
Christus Jesus Dominus noster. 2 ) Profecto vix evidenti- 
us asseri potest, unam esse in Christo personam eamque 
divinam, in qua humana quoque natura subsistit. — Sic 
etiam s. Athanasius : Christus , scribit , est Deus-homo. 
Unus et idem est , qui ante saecula ex Patre et in ultimis 
diebus ex Virgine exortus est*) Vides, primis illis saecu- 
lis, quamvis usus verborum hypostasis et natura minus fre- 
quens minusque determinatus fuerit, ipsum dogma tamen 
catholicum perspicue proponi. 

131. Eamdem veritatem de unica eaque divina Christi 
persona, in confessione universali Christianorum ab initio 
fuisse, luculenter etiam ostendunt criminationes Judaeorum 
ac gentilium, responsiones apologetarum Christianorum, et 
professiones martyrum. Perpetua enim erat tum Judaeorum 
tura gentilium contra Christianam religionem objectio, im- 
pium esse atque absurdum, Deum credere natum ex mu- 
liere, passum, cruci affixum et mortuum; Deum enim im- 


i ) Contra haer. 1. 3. c. 4. 8 ) lbid. c. 16. 3 ) Orat. 4. n, 36. 

mortalem et immutabilem nec nasci posse ex femina, nec 
mori. Sicut. haec objectio eadem fuit, quam postea Nes- 
torius impie effutiit, ita etiam eadem fuit ss. Doctorum 
responsio. Nullatenus videlicet negant, verum esse, quod 
Christianos confiteri hostes eorum objiciebant, sed vindi- 
cant hanc doctrinam ut piam, sanctam atque verissimam, 
et illa vere de Deo propter assumptam humanam na- 
turam tenenda et dicenda esse, confirmant. Pariter vero 
ss. Martyres hanc veritatem in suis fidei professionibus 
coram judicibus et tyrannis expresse et constanter tes- 
tantur. Sic e. g. s. Achatius profitetur. Filium Dei, 
Verbum veritatis, qui vocatur Jesus Christus ; s. Jus- 
tinus Jesum Christum , cujus adventus praedictus a pro» 
phetis , cujus divinitas infinita ; s. Ignatius Christum 
Deum crucifixum; s. Epipodius sempiternum Dominum 
nostrum crucifixum et qui resurrexit , qui ineffabili myste - 
rio homo pariter et Deus famulis suis tramitem immorta- 
litatis instituit. 1 * ) 

132. Ipsis etiam terminis, qui post turbas excitatas 
a Nestorio in Ecclesia consecrati fuerunt, nonnulli ex Pa- 
tribus jam ante illos errores exortos doctrinam catholicam 
exponunt. Sic ut duos tantum citemus, unum Graecum s. 
Chrysostomum , Latinum alterum s. Augustinum, prior: 
Etsi duplex, scribit, sit in ipso (Christo) natura, est indi- 
visibilis et indissipabilis unitio in una filiationis confitenda 
persona et una subsistentia*) Alter vero: Cbristus Jesus , 
inquit, Dei Filius, Deus est et homo. Deus ante omnia 
saecula, homo in nostro’ saeculo . Deus enim erat Verbum. 
Homo autem, quia in unitatem personae accessit Verbo 
anima rationalis et caro. — Unus Dei Filius , idemque 
hominis filius. Non duo filii Dei , Deus et homo, sed 
unus Filius Dei; Deus sine initio, homo a certo initio, 
Dominus noster Jesus Christus. 3 ) Sic etiam in concilio 


1 ) Cfr. Franzelin: De Verbo ineam. Tbes. XVIII. et Maran. de 
divinit. etc. 1. 2, c. 4. 

*) Ad Caesar. Monachos. 3 ) Encbirid. c. 85. 

8 * 

Romano a* 378 habito clare doctrina catholica illis verbis 
expressa est : Anathematizamus eos , qui duos filios asserunt , 
unum ante saecula , et alterum post assumptionem carnis ex 
Virgine . 

concilia. 133. Quando vero Nestorius haeresira suam proposuit, 
ejus doctrina ut plane inaudita ab universa Ecclesia re- 
jecta fuit. Ipsum vulgus Christianum ConstantinOpoli quum 
talia praedicari audiret, exsurrexit contra perfidum patri- 
archam, et episcopi clarissimi tum Orientis tum Occidentis, 
Romanusque Pontifex s. Coelestinus I, ejus errores illico 
condemnarunt. Jam diximus, s. Cyrillum Alexandrinum 
patriarcham Nestorii doctrinis duodecim opposuisse anathe- 
matismos, quorum secundus his continetur: Si quis non 
confitetur , Dei Patris Verbum carni secundum hypostasim 
unitum, et unum una cum sua carne esse Christum, eum - 
dem nimirum Deum simul et hominem, anathema sit . Ter- 
tius vero sic habet: Si quis in uno Christo dividit sub- 
stantias (vnoovaoetg), post unitionem sola eas connexione 
conjungens, quae secundum dignitatem fit vel etiam aucto- 
ritatem et potestatem, ac non potius conventu (avvoSm), qui 
per unitatem factus est naturalem, anathema sit. Et quin- 
tus : Si quis audeat dicere, hominem Christum theophorum , 
id est Deum ferentem ; ac non potius Deum esse veraciter 
dixerit, tanquam filium per naturam, secundum quod Ver- 
bum factum est caro et commmiicavit similiter ut nos cami 
et sanguini, anathema sit. Anathematismos s. Cyrilli Con- 
cilium oecumenicum Ephesinum ita approbavit, ut iisdem 
definitio fidei catholicae constituatur. 

134. In eodem Concilio oblatum fuit a Charisio pres- 
bytero symbolum, quod a Theodoro fortasse Mopsuesteno 
compositum et haeresi omnino infectum erat, ut condem- 
naretur. In eo symbolo statuebatur: Unum filium dicimus 
et Dominum nostrum Jesum Christum per quem omnia 
facta smt, principaliter quidem Deum Verbum intelligen - 
tes substantialiter Filium Dei ei Dominum , cointelligentes 
autem assumptum Jesum a Nazareth, quem unxit Deus 
spiritu et virtute, sicut in Verbi Dei copulatione filiationis 

et dominationis participantem . Hanc fidei expositionem, 
qua fraus haeretica proponebatur, rejecerunt et damnarunt 
Patres Ephesini hac sententia: Si qui inventi fuerint vel 
episcopi vel clerici vel laici sive sentire sive docere ea , 
quae continentur in expositione , oblata a Charisio presby- 
tero de Unigeniti Filii Dei Incarnatione , sive scelerata et 
perversa Nestorii dogmata quae et subnexa sunt, subjace- 
ant sententiae sanctae hujus et universalis Synodi. Eadem 
haeretica fidei professio pariter damnata est in Concilio 
oecumenico Chalcedonensi. Idem vero actione V solemni- 
ter profitetur Christum non in duas personas partitum aut 
divisum , sed unum eumdemque Filium et unigenitum Deum 
Verbum , Dominum Jesum Christum. 

135. Facile patet nec probatione ulteriori indiget, 
cum Scripturarum ac Patrum doctrina et Conciliorum de- 
finitionibus etiam omnino pugnare doctrinam theologorum, 
qui scholae Guntherianae addicti erant. Ex fontibus enim 
fidei et Ecclesiae definitionibus ut dogma catholicum sta- 
bilitur ea veritas, unam numero esse personam in Christo 
eamque divinam, unum videlicet subjectum quod Deus est, 
et propter naturam assumptam simul et homo. Illi autem 
statuerunt diserte, hypostases duas et duas personas in se 
consistentes esse in Christo , Deum Verbum et hominem 
Jesum Nazarenum. Has tamen duas personas inde a prima 
conceptione hominis Jesu in utero matris ita esse conjun- 
ctas, ut persona humana subjecta intelligatur et ordinata 
ad superiorem hypostasim divinam. Vides, purum et pu- 
tidum, Nestoridnismum hic nobis proponi. — Ulterius 
animadvertunt, postquam homo sui conscius est, unam 
personam se scire conjunctam cum altera , et unam 
agere et influere in alteram. Ex hac conjunctione non 
existere quidem unitatem numerico-realem personae, sed 
dynamicam et formalem. Formam enim seu rationem hy- 
postaseos sitam esse aiunt in conscientia sui; unde quum 
utraque persona sciat, se inseparabiliter conjungi cum al- 
tera, una exoritur composita conscientia sui, cum subordi- 
natione perfecta conscientiae hominis Jesu ad conscientiam 


Gunther! 

error. 

Verbi. Et sic habetur, inquiunt, unitas quaedam dynamica 
ac formalis inter duas in se subsistentes hypostases, et eo 
sensu una personalitas Christi affirmari potest. 

Falsam esse notionem personae, quam viri illi finxe- 
runt, inferius videbimus; modo sufficiat recolere, haec di- 
recte opponi dogmati a nobis demonstrato et in Conciliis 
definito de unitate reali et numerica personae Christi. 

theologicae 136. Quod ad rationes theologicas attinet, quae contra 
Nestorii haeresim afferri solent, multiplices sunt, et ex 
multis capitibus peti possunt. Tota enim doctrina catho- 
lica de incarnatione Verbi illo errore penitus evertitur, tum 
quatenus ipsa natura hujus mysterii consideratur, tum 
quatenus spectatur incarnationis finis, qui fuit, ut adaequa- 
ta exhiberetur Deo satisfactio et copiosa esset hominum 
redemptio. Quoad primum breviter s. Thomas: Nec etiam , 
scribit, ad incarnationis rationem sufficit, si Verbum Dei 
aut Deus pleniori gratia habitavit in illo homine , quia 
magis et minus speciem non diversificant unionis. Cum 
igitur christiana religio in fide incarnationis fundetur , evi- 
denter apparet , quod praedicta positio fundamentum Chri- 
stianae religionis tollit. l ) Quod vero ad alterum attinet, 
profecto si duae sunt in Christo personae, divina una, 
altera humana, nulla potest cogitari Deo digna satisfactio. 
Illa enim persona divina, quae pretium infiniti valoris 
offere potuisset, nec dolori nec morti fuisset obnoxia; illa 
autem persona humana, quae pati potuit et mortem subiit 
pro nobis, peccatis parem satisfactionem praestare nunquam 
potuisset. 

Accuratior 137. Dogmate catholico demonstrato et explicato op- 

explicatio ° . r 

hypostasis, portunum jam erit, hoc loco ipsam hypostasis notionem 
accuratius evolvere . Ex una enim parte ea quae ex reve- 
latione scimus necessario prae oculis habenda sunt, ut 
recta et completa hypostasis notio efformetur; ex altera 
parte accurata haec notio conferet, ut incarnationis myste- 
rium melius intelligatur. — Dicimus igitur, naturam esse 
ipsam rei essentiam et perfectionem, qua in certo ordine 

*) Summa c. gent. 1. 4. c. 34. 

certaque specie constituitur; hypostasim vero, seu si agitur 
de natura rationali personam, ipsum subjectum, cui essen- 
tia et natura inest. Hanc notionem ut secundum sanam 
doctrinam exponamus, imprimis manifestum est, hypostases 
esse substantias ; accidentia enim non sunt subjectum, sed 
inhaerent subjecto. Substantiae porro quaedam habent 
rationem partis, quatenus ad aliud perficiendum ordinantur 
et ad alterum accedendo complentur, ut est v. g. manus 
relate ad hominem; quaedam vero aliae partis rationem 
non habent, quia non sunt addictae alteri perficiendo, nec 
ab altero complentur , sed sibi relictae sunt aliquid inte- 
grum et completum, ut est e. g. homo totus. Substantiae 
autem singulares , in quibus haec integritatis et proprieta- 
tis ratio invenitur, supposita dicuntur et graeco nomine hy- 
postases. Est igitur hypostasis : Substantia singularis , quae 
per se integrum quoddam est atque completum in ratione 
substantiae seu existentiae in se ipso 1 videlicet quae nec al- 
terius pars est , neque uti pars spectari potest, nec commu- 
nis est pluribus inter se distinctis . — Modus hic existendi 
abstracte consideratus dicitur subsistentia . — Persona autem 
est hypostasis rationalis, adeoque substantia singularis , quae 
per se integrum quoddam est atque completum, quaeque ra- 
tione pollet}) Differentia igitur veluti specifica, qua hypostasis 
generatim sumta constituitur persona, est dignitas naturae 
intellectualis. In eo, quod rationales hypostases solae pos- 
sunt saltem aliquatenus habere rationem finis pro aliis, fun- 
datur ultimatim, quod illae solae possunt esse subjectum 
juris , et haec hypostaseon rationalium eminentia prae aliis 
significatur appellatione speciali personae . Cum vero ad ra- 
tionem personae imprimis jam pertineant ea omnia, qui- 
bus constituitur generatim hypostasis, patet, in errore ver- 
sari eos, qui definitionem personae notione vel naturae intel- 
lectualis , vel naturae sui consciae absolvi arbitrantur. 
Quamvis enim rationalitas sit ultima ratio cur aliqua hypo- 
stasis sit subjectum juris et dicatur persona, tamen ea non 
per se efficit ut aliqua natura singularis sit hypostatis. 

*) Eadem est personae definitio, quae juxta Boetium dari solet: 

138. Animadvertendum est, sola ratione investigante 
non aliter quidem intelligi aliquam substantiam perfectam 
et singularem, quam in se consistentem ac sibi pro- 
priam. Unde antiquis philosophis gentilibus idem erat 
substantia perfecta et singularis, ac hypostasis in se con- 
sistens et incommunicabilis, ita ut ipsam singularitatem 
vel ut identicam, vel ut necessario nexam cum substantiae 
consistentia in se ipsa seu ejus subsistentia haberent. Sed 
hic conceptus inadaequatus erat, quia applicari non potest 
substantiae divinae, et restringitur ad substantias finitas 
connaturali modo existentes. Ad pleniorem vero et uni- 
versalem conceptum de hypostasi efformandum ea conside- 
randa sunt, quae ex revelatione de sanctissima Trinitate 
ac de incarnationis mysterio nobis constant. Ex revela- 
tione enim scimus, naturam ac substantiam divinam, quam- 
vis una sit et singularis, non tamem unam esse hyposta- 
sim, sed subsistere in tribus personis realiter distinctis ; et 
naturam humanam Christi, licet integram et singularem, 
non esse hypostasim, sed esse naturam hypostaseos supe- 
rioris, scilicet Verbi. Proinde definitio hypostasis, ut com- 
pleta sit et universalis, exigenda est ad has fidei verita- 
tes, quas ratio sibi relicta non cognosceret; et sic expoli- 
tus conceptus hypostaseos partim rationalis est, partim de- 
rivatur ex veritatibus supernaturalibus. Est autem ille 
couceptus quem dicimus, videlicet ut hypostasis dicatur, 
substantia singularis integra et tota in se, ita ut non sit 
alterius totius et perfecti in se, nec communis pluribus 
inter se distinctis . 1 ) 


Naturae rationalis individua substantia. Voces tamen substantia in - 
dividua non significant simpliciter substantiam physico unam, sed 
substantiam completam quae per se ac seorsim cohaeret. 

*) Ex his manifestum est, philosophiam* non posse sibi vindicare 
plenam independentiam in constituenda hypostasis et naturae notione 
adaequata, quae non restringatur ad solum modum existendi conna- 
turalem creaturarum, sed sit uti oportet ita universalis, ut comprehen- 
dat sub se notiones analogas divinae ac creatae hypostasis et naturae, 

139. Juxta ea quae diximus inca natio seu unio hy- Unio h ™° 
postatica Verbi cum humana natura illustrari jam potest. str a tlir 
Repugnat sane, Verbum divinum in incarnatione desinere 
esse personam; Deus enim, substantia infinite perfecta, im- 
mutabilis est, nec unquam potest carere eo, quod substan- 
tiam in suo geuere facit maxime perfectam. Si vero finita 
substantia ad personam infinitae perfectionis accedit ac il- 
lius propria fit , hoc ipso suppositum seu persona non 
erit; idque factum est in incarnatione, in qua natura sin- 
gularis humana facta est propria secundae personae di- 
vinae. Persona secunda divina seu Verbum , cum per- 
fici non possit nec suam amittere integritatem, personae 
dignitatem in unitione hac non amisit, sed assumptam na- 
turam ad suam traxit personalitatem. Quare in Christo 
personae ratio non exurgit ab utraque natura, ut quum 
binae substantiae finitae, e. g. in homine anima et corpus 
componuntur, sed a solo assumente, ita ut servata duplicis 
naturae distinctione unica sit persona, videlicet divina as- 
sumentis. *) 


et extendatur etiam ad supernaturalem existendi modum. — Ec- 
clesia quidem merito censuit, notiones naturae et hypostasis ana- 
logice a creatis ad divina transferri, simul vero judicavit , in de- 
finitione absoluta hypostasis et naturae ea prae oculis habenda esse, 
quae de divinis nos revelatio docet. Si quis enim sibi vindicat no- 
tionem absolutam et universalem naturae et personae unice ex philo- 
sophia constituendam, et juxta conceptus ita constitutos ea exigit, 
quae de divinis statuenda sunt, in perniciosissimos incidet errores. 

»Quia, inquit s Thomas, persona, hypostasis, et suppositum, 
designant aliquid integrum, si divina natura in Christo esset ut pars 
et non ut aliquid integrum, sicut anima in compositione hominis, 
una persona Christi non se teneret tantum ex parte naturae divinae, 
sed esset quoddam constitutum ex tribus, sicut et in homine persona, 
hypostasis et suppositum est quod ex anima et corpore constituitur. 
Sed quia divina natura est aliquid integrum, quod sibi assumpsit per 
quamdam ineffabilem unionem humanam naturam , persona se tenet 
ex parte divinae naturae, et similiter hypostasis et suppositum; 
anima vero et corpus trahuntur ad personalitatem personae divinae, 
ut sit una et eadem persona Filii Dei, sicut etiam persona filii ho- 
minis et hypostasis et suppositum. Potest autem hujusmodi exem- 

140. Manifestum est iis quae exposuimus, omnem na- 
turae et hypostasis definitionem, qua dogma catholicum de 
Trinitatis et Incarnationis mysterio laeditur, esse falsam 
et rejiciendam. Unde in maximos errores illi scholae Gtin- 
therianae philosophi inciderunt eo, quod statuebant, subjec- 
tum in se subsistens seu personam formaliter constitui con- 
scientia sui, vel etiam dignitate naturae intellectualis . Se- 
quebatur videlicet ex hac sententia, in Christo, quum tum 
humanitas ejus tum divinitas esset natura intellectualis et 
conscia sui, etiam adesse duo subjecta in se subsistentia, seu 
duas numero personas. Nec ipsi hoc negarunt, sed prae- 
tenderunt, dogmati catholico id non opponi. At fidem Ec- 
clesiae tali opinione maxime laedi, jam ostendimus. — 
Facile etiam vides, controversiam cum illis non esse tan- 
tum de vocibus, quatenus verbis aliam significationem sub- 
jecerint, sed de ipsa re; duo enim subjecta subsistentia in 
Christo esse, docuerunt. Sententias suas illi viri, ut justi- 
ficarent, contenderunt, Ecclesiam a philosophis accepisse no- 
tiones imperfectas et incompletas personae ac naturae, adeo- 
que etiam ipsum dogma non in sua integritate et perfecti- 
one propositum fuisse ; modo autem, accurato et vero per- 
sonae conceptu constituto, dogma quoque accuratius et 
perfectius exponendum esse. Sed multum abest, ut ipsi 
dogma tantum evolvant et accuratius determinent. Ete- 
nim id quod constitutum est et definitum, in Christo vide- 
licet esse unum numero subjectum in se subsistens, seu 
unam personam, ut falsum proclamant , et errores verae 
doctrinae substituunt. — Dein falsum est, Ecclesiam no- 
tiones incompletas et minus accuratas personae et naturae 


pium aliquale in creaturis inveniri. Subjectum enim et accidens non 
sic uniuntur, ut ex eis aliquod tertium constituatur; unde subjectum 
in tali unione non se habet ut pars, sed ut integrum quoddam, quod 
est persona, hypostasis et suppositum. Accidens autem trahitur ad 
personalitatem subjecti, ut sit persona eadem hominis et albi... Sic 
igitur secundum similitudinem quamdam persona, hypostasis et sup- 
positum humanae naturae in Christo.* (Compend. theol c. 211.) 

suscepisse, et sic ipsam doctrinam esse obscuram. Nam 
Pastores et Doctores Ecclesiae ex verbo revelato imprimis 
declaraverunt, unum et eumdem, Deum-Verbum, esse et 
Deum et hominem, vera divinitate et vera humanitate. 

Ad hoc deinde dogma definitum exprimendum sumpserunt 
nomina unius personae et duarum naturarum, sed ita, ut 
significationem, quam apud philosophos illae voces habe- 
bant, secundum dogma revelatum expolirent, complerent et 
determinarent. Atque hac ratione etiam sensum dogma- 
tis de duplici natura et una persona iu Christo, accurate 
declaraverunt, nec unquam ab eo sensu altioris intelligen- 
tiae specie et nomine recedere licet . l ) 

141. His postremo pauca addimus de ratione distinctio - Distinctio 
nis inter naturam et hypostasim. Quum enim ex dictis raro et hy- 

N postasim. 


’) Praeclare Concilium Vaticanum in Constitutione dogmatica 
de fide catholica: » Neque enim Mei doctrina, quam Deus revelavit, 
velut philosophicum inventum proposita est humanis ingeniis perfi- 
cienda, sed tanquam divinum depositum Christi Sponsae tradita fide- 
liter custodienda et infalibiliter declaranda. Hinc sacrorum quoque 
dogmatum is sensus perpetuo est retinendus, quem semel declaravit 
sancta mater Ecclesia, nec unquam ab eo sensu, altioris intelligentiae 
specie et nomine, recedendum. « Cap. IV. De Me. — Et: >Si quis di- 
xerit, fieri posse, ut dogmatibus ab Ecclesia propositis aliquando se- 
cundum progressum scientiae sensus tribuendus sit alius ab eo, quem 
intellexit et intelligit Ecclesia; anathema sit. « De fide et ratione 
can. 3. — Vide de his fusius Franzelin S. J. De Verbo Ineam. The- 
sis XXIV. et sqq. — Quantum doctrina scholae Giintherianae Nesto- 
rianismo affinis sit, ex dictis colliditur, et ex facto quodam 1. c. apud 
Franzelin commemorato plane patet. Theologus videlicet illius scholae 
prae caeteris famigeratus (Baltzer), ut sententiam suam plane orthodo- 
xam esse probaret, scriptis suis (Novae epistolae theologicae ad Anto- 
nium Gunther. p. 162.), citavit symbolum quoddam saeculi V, cum 
quo doctrinam suam plane convenire ostendit. Sed miro errore lapsus 
selegit symbolum Theodori Mopsuesteni, quod Cliarisius obtulit sy- 
nodo Ephesinae, quodque erroribus Nestoriauis plenum ab illo Conci- 
lio damnatum est. Existimavit vir eruditus singulari quadam hal- 
lucinatione, illud symbolum esse catholicum; error tamen ejus id ha- 
buit utilitatis, ut ex eo plane evidens fieret, doctrinas ipsius cum an- 
tiquis illis erroribus apprime convenire. 

constet, non idem esse naturam atque hypostasim, eontro- 
vertitur iuter theologos, utrum distinctio inter naturam et 
hypostasim sit realis, an tantum rationis, i. e. utrum, si 
naturam subsistentem seu personam consideres, a natura 
hac singulari ipsa persona propter realitatem aliquam ad- 
ditam, an ratione tantum et conceptu distinguatur. Non 
pauci igitur cum Suaresio *) existimant, hypostasim a na- 
tura singulari realiter distingui; subsistentiam scilicet seu 
personalitatem esse modum substantialem et intrinsecum 
naturae superadditum, quo fiat, ut substantia sit in se seor- 
sim, et non in alio ut pars, vel communis natura. — Alii 
vero cum Claudio Tiphano *) tenent, sola ratione eonceptu- 
que mentis hypostasim et naturam difterre. Atque haec 
sententia nobis tum ex ratione et auctoritate magis pro- 
bari, tum facilius intelligi videtur. Personalitas videlicet 
non addit naturae existenti aliquam novam realitatem, sed 
statum solummodo quemdam seu modum existendi. Et 
quum suppositum seu naturam in se subsistentem conside- 
ras, conceptus naturae praescindit ab integritatis et pro- 
prietatis seu totalitatis conceptu; conceptus autem suppo- 
siti hunc continet. Ut hoc illustretur adverte, generatim 
loquendo unam eamdemque substantiam posse esse suppo- 
situm, et non esse. Erit suppositum, si seorsum ac per se 
cohaereat; non erit, si tanquam pars alteri uniatur. Hinc 
substantiae quaedam cessant esse supposita sola additione. 
Sic binae aquae guttae, quae duo supposita sunt, si con- 
jungantur, quin alterutri aliquod accidens reale dematur, 
unum constituunt suppositum. Ex eadem ratione sola di- 
visione ex uno supposito plura fiunt, dummodo quae divisa 
sunt ordinem ad aliud non habeant. Sic tabula marmo- 
rea in duas partes dissecta, in duo dividitur supposita, non 
quia alterutri modus quidam substantialis intrinsecus ac- 


*) Sparoz, Metaph. disp. 34. 

2 ) Scripsit C. Tipbanus S. J. hac de re opus classicum, cui titu- 
lus est: Declaratio ac defensio scholastica doctrinae ss. Patrum Doc- 
torisque Angelici de hypostasi et persona. 

crescit, sed quia, ut ait s. Thomas, separatio dat utrique 
partium totalitatem. x ) Est tamen hic status totalitatis et 
in se subsistendi, qui facit substantiam in suo genere ma- 
xime perfectam, et sic esse hypostasim praesertim vero 
personam, est vera perfectio. 2 ) 

142. Quod ad difficultates attinet, quae ex Scripturis Difflcu,tatos 
et Patribus contra doctrinam de una in Christo persona 

ac de unione hypostatica afferuntur, paucis dissolvi pos- 
sunt. Ex sacris Litteris objiciuntur quaedam effata, qui- 
bus humanitas Christi dicitur e. g. templum 3 ) ac taberna- 
culum*) Sed nemo est qui non videt, ejusmodi locutiones Ex ^ rip 
figuratas esse, et cum perspicua doctrina de unitate per- 
sonae Christi optime componi. Etiam corpus nostrum tum 
in Scripturis, tum usu loquendi communi, relate ad ani- 
mam domus et tabernaculum interdum appellatur. Qui 
vero inde inferret, moralem tantummodo esse unionem in- 
ter corpus et animam, turpiter erraret. 

143. Ex s?. Patribus pariter quaedam afferuntur effata, 
quibus dicunt, Verbum assumpsisse hominem, Christum no- 
minant hominem deificum , dominicum , deificatum, et ejus 
humanitatem instrumentum, organum, templum , vestem di- 
vinitatis. At ss. Patrum doctrina de una Christi persona 
ac de hypostatica unione omnino manifesta est; nec aliud 
illis verbis exprimere voluerunt, nisi hypostaticain unionem 
Verbi et humanae naturae factam esse, et Verbum uti hu- 
mana natura ab ipso per hypostaticam hanc unionem as- 
sumpta. Ante Nestorii haeresim usus loquendi non tam 


J ) In 3 Sent. d. 5. q. 3. a. 3. ad 3. 

*) Cfr. de' his Tongiorgi Inst. pb. Ontol. n. 165 et sqq. 

3 ) > Solvite templum hoc, et in tribus diebus excitabo illud.« 
Jo. 2. 19. 

4 ) »Christu8 autem assistens pontifex futurorum bonorum, per am- 
plius et perfectius tabernaculum non manufactum , id est non hujus 
creationis, neque per sanguinem hircorum aut vitulorum, sed per pr<x- 
prium sanguinem introivit semel in sancta, aeterna redemptione in- 
venta.* Hebr. 9. 11. Tabernaculi voce hoc loco humanitatem vel 
corpus Christi significari, multi existimant. Cfr. Estium in h. 1. 

determinatus erat, nec proinde tanta sollicitudine vigilabant 
ss. Patres, ne qua uterentur expressione, quam in falsum 
quis sensum trahere posset. Si igitur effatum aliquod mi- 
nus castigatum videtur, inde nihil contra Patrum doctri- 
nam inferri potest, sed ea tantum quaestio agitari, an ta- 
lis expressio apta sit nec ne. Exemplum ejusmodi haesi- 
tationis habes in s. Augustino, qui quum dixisset Chri- 
stum hominem dominicum , postea agnovit, minus apte ejus- 
modi verbum adhiberi. Sed non video, scribit, utrum recte 
dicatur homo dominicus, qui est mediator Dei et hominum , 
homo Christus Jesus, quum sit utique Dominus : domini- 
cus autem homo quis in ejus sancta familia non potest 
dici ? Et hoc quidem ut dicerem , apud quosdam legi tra- 
ctatores catholicos divinorum eloquiorum. Sed ubique hoc 
dixi , dixisse me nollem; postea quippe vidi , non esse dis- 
cendum , quamvis nonnulla possit ratione defendi . *) 

Hoc loco etiam notandum est, voce hypostaseos (vno- 
gtckus) interdum ab antiquis intelligi simpliciter substan- 
tiam. Significatio ad exprimendam nonnisi personam in 
se subsistentem posterius determinata fuit, ut omne erroris 
periculum averteretur. In ipsis s. Cyrilli anathematismis, 
in quibus tam luculenter unitas ontologica Christi asseri- 
tur, invenimus verbum hypostaseos ita quoque adhibitum, 
ut simpliciter substantiae seu naturae exprimantur. Le- 
gimus enim anathematismo secundo : Si quis in uno Christo 
dividit substantias (vnoraGbLg) post unitionem, sola eas 
connexione conjungens, quae secundum dignitatem fit , vel 
etiam auctoritatem et potestatem , ac non potius conventu 
qui per unitatem factus est naturalem , anathema sit . Vox 
vnomaahu; significat hoc loco substantias seu naturas, quae 
dicuntur in uno Christo unitae conventu qui per unitatem 
fit naturalem, ut unitas ontologica Christi sic statuatur. 

, 1 44. Ea quae ex ratione objici solent solventur facili 


‘) Retract. 1. 1. c. 19, u. 8, 

negotio, dummodo notiones personae ac naturae bene in- 
tclligantur. Ex variis objectionibus unam seligimus. Per- 
sonalitas seu substantia, inquiunt, est vera perfectio. Ita- 
que si Christus humanam naturam integram et perfectam 
assumpsit, eamdem et subsistere seu personam esse opor- 
tebat; secus enim hujus naturae dignitati ac perfectioni 
aliquid defuisset. — Respondemus, subsistentiam seu tota- 
litatem in se non esse ulteriorem gradum realitatis seu 
perfectionis quoad ipsam entitatem alicujus naturae, ct 
hanc, etiam si non in se subsistat, complete omnia quae ad 
eam pertinent habere. Sic igitur humana natura in Chri- 
sto perfectissimo modo omnia ea habebat, quae ad rasio- 
nem naturae humanae pertinent. Est tamen personalitas 
seu subsistentia in se gradus perfectior quoad modum exi- 
stendi, seu quoad statum alicujus substantiae; sed pro na- 
turis finitis non simpliciter , at quadamtenus tantum ille 
status existendi perfectior est. Videlicet perfectius est pro 
substantia aliqua existere in se, quam esse partem alicujus 
substantiae ejusdem ordinis . Sed si agitur de assump- 
tione naturae finitae humanae a persona divina, ita ut 
ipsa personalitate Verbi subsistat, infinite nobilior ac per- 
fectior est talis subsistentia pro ejusmodi natura, quam 
esset propria subsistentia. Et quidquid perfectionis et dig- 
nitatis in subsistentia naturae finitae in se invenitur, etiam 
continetur, non quidem formaliter sed eminentissimo modo, 
in ejus subsistentia in persona divina. Praeclare ad rem 
s. Thomas: Personalitas , inquit, in tantum pertinet ad dig- 
nitatem alicujus ret et perfectionem , in quantum ad digni- 
tatem et perfectionem ejus pertinet , quod per se eodstat ; 
quod in nomine personae intelligitur. Dignius autem est 
alicui , quod existat in aliquo se digniori , quam quod exi- 
stat per se. Et ideo ex hoc ipso humana natura dignior 
est in Christo , quam in nobis , quod in nobis quasi per se 
existens propriam personalitatem habet , in Christo autem 
existit in persona Verbi ; sicut etiam esse completivum 
speciei pertinet ad dignitatem formae , tamen sensitivum 
nobilius est in homine propter conjunctionem ad nobilio - 


Digitized by v^ooqLc 



128 


DE INCARNATIONIS MYSTKRIO 


Principia 

quaedam. 


rem formam completivam , quam sit in bruto animali , in 
quo est forma completiva . l ) 

145. Corollarium. — Ex iis quae de notione hyposta- 
sis exposuimus, facile intelliguntur quaedam principia de 
hypostaseos proprietatibus, quae a philosophis quidem fu- 
sius evolvi solent, nobis autem breviter innuenda sunt, eo 
quod in hoc Tractatu usuvenient. Itaque: a/ Esse conve- 
nit hypostasi primo ac per se, quia totum est id, quod est; 
partes vero sunt id, quo aliquid est. Est quidem et parti- 
bus suum esse, sed ordinatum ad esse totius, quod etiam 
de natura suppositi dicendum. Esse, ait s. Thomas, per- 
tinet et ad naturam et ad hypostasim : ad hypostasim qui- 
dem sicut ad id, quod habet esse : ad naturam autem sicut 
ad id, quo aliquid habet esse?) — b/ Hypostasis igitur ha- 
bet naturam, et quidquid naturae inest sive necessario sive 
contingenter. Id enim in ente caetera habet, quod dignissi- 
mum est et praestantissimum in composito ; reliqua haben- 
tur. Jam vero totum est dignius partibus; totum ergo ha- 
bet, partes habentur. Hypostasis autem est totum ; ergo. — 
Sic dicimus, hominem habere naturam humanam, animam, 
corpus, facultates, scientiam, haec autem haberi ab ho- 
mine. — c/ Hypostasis est sui juris, non alteri addicta, 
nec res alterius. Hoc enim est proprium partis, quae non 
sibi est, sed toti, non sua est, sed totius. 3 ) — Hypostasis 
etiam est id quod agit. Ejus enim est agere, cujus est 
esse; esse autem est proprie totius. Pars vel natura non 
est id quod agit, sed id quo hypostasis agit, d / Hinc 
fluit receptissimum axioma: Actiones sunt suppositorum . 
Quia videlicet suppositum est principium quod agit, natura 
vero, quae est suppositi, principium quo actiones fiunt, 
actiones suppositorum esse dicuntur. Hinc actiones suppo- 


J ) S. th. p. 3. q. 2. a 12. ad 2. 

2 ) S. th. p. 1. q. 17. a. 2 

3 ) Quomodo persona sit subjectum juris , habes expositum supe- 
rius u. 137. 

sitis imputantur ab iisque denominantur, adeoque homini 
tribuuntur actiones mentis et manus, et Deo Yerbo ac- 
tiones humanae naturae Christi. 

Articulus III. 

DE BEATA VIRGINE VERE DEI GENITRICE. 

146. Quemadmodum contra Arianorum de sanctissima Veri »* 8haec 
Trinitate errorem catholici orthodoxae fidei doctrinam col- tMMra 
ligebant in professione, consubstantiale (d^ioovaov) Verbum 

esse Patri, sic contra Nestorii errorem a Patribus et a 
populo catholico tessera verae fidei constituta fuit in pro- 
fessione, B. Virginem vere et proprie esse Dei Genitricem 
(freotoxav). Ipse Nestorius haeresim suam primum mani- 
festavit eo, quod publico sermone populum monuit, Ma- 
riam non esse dicendam Dei Genitricem. Tali autem as- 
sertione fideles, qui inde haereticum hominem illico digno- 
verunt, vehementissime in se excitavit. Sed etiam ipsa 
veritas catholica qua statuitur, unum esse ontologice Chri- 
stum, Verbum videlicet incarnatum, personam secundam 
divinam quae per generationem ex matre suam fecit hu- 
manam naturam, veluti compendio exprimitur, dum profi- 
temur , B. Virginem vere et proprie Dei Genitricem esse. 

Dei videlicet Genitrix est, quia persona genita est Ver- 
bum ; genitrix autem dici vere et proprie non posset, nisi 
in unitatem personae Verbum sibi univisset humanam na- 
turam materna generatione ex Maria derivatam. 

147. Nestorius docebat, B. Virginem genuisse perso- Nestor» 
nam humanam, cui fuerit Verbum morali conjunctione 
unitum, adeoque eam non nisi genitricem hominis (av&Qw- 
noroxov) esse. Recte etiam s. Mariam dici Christi geni- 
tricem (Xqiatotoxov), quum homo Jesus quatenus est cum 
Verbo inhabitante unitus dicatur et sit Christus. Sed Ma- 
riam Dei Genitricem esse, initio omnino negavit; dein vero * 


i) Vide haec. ap. Tongiorgi, Inst. phil. Ontol. n° 168. 

PE VERBO INCARNATO. $ 

subdoce id dici permisit, sed sensu plane improprio, qua- 
tenus Maria genuerit hominem, cui inhabitatione tanquam 
templo Verbum conjunctum erat. Ei opposuerunt Patres 
Concilii Ephesini doctrinam ac fidem catholicam, qua B. 
Virginem Mariam veraciter et proprie Dei Genitricem esse 
profitemur. Hoc Ecclesiae dogma jam breviter vindica- 
bimus. 

propositi». 148 . Propositio. — Fidei veritas est atque Ecclesiae 
dogma solemne , Beatam Virginem Mariam proprie et ve- 
raciter esse Dei Genitricem . 

praenotanda. Praenotanda. — Kationem ex natura rei desumptam, 
pi opter quam B. Virgo Maria Dei Genitrix est, infra fusius 
evolvemus; primum enim ex Scriptura et Traditione veri- 
tas haec demonstranda est. Attamen ut notio clara dog- 
matis concipiatur, animadverti haec possunt ad propositio- 
nis declarationem. B. Virginem esse Dei Genitricem, ma- 
nifeste non id sibi vult, eam communicasse Verbo genera- 

Expiicatio. tione divinam naturam. Sed significat, Virginem e sua 
substantia, supernaturaliter, operante Spiritu sancto, com- 
municasse naturam humanam hypostasi divinae. Atque 
ita is, qui est Deus Verbum subsistens in humana natura, 
non quidem secundum suam naturam divinam, sed secun- 
dum suam naturam humanam et quatenus homo est, vitali 
subministratioue materna in similitudinem naturae ac 
matri consubstantialis est productus. Hinc B. Virgo etiam 
veraciter genuit, quum quod ad generationem maternam 
pertinet praestitum sit ab ea; ac proprie Deum genuit, 
quia terminus productus est ipse Deus Verbum in humana 
natura, non vero persona humana, quae propter inhabita- 
tionem Verbi improprie Deus nominaretur. 

s. scriptura. 149 . Demonstratio. — In sacris Scripturis imprimis ea 
continentur, quae B. Virginem Dei Genitricem esse atque 
ita appellari debere, omnino demonstrant. Ex iis enim 
discimus, unum eumdemque esse, qui ab aeterno genitus 
fuit ex Patre, et qui in tempore aliam subiit generationem 
ex matre. Sic idem qui est Filius Dei est ille, qui factus 

est ei ex semine David secundum carnem , ') ac Deus mi- 
sit Filium suum factum (yervcofievov generatum) . ea? mu- 
liere, factum sub lege 2 ). Qui vero ab aeterno genitus fuit 
a Patre, est Deus Verbum; idem igitur in tempore geni- 
tus est ex matre, adeoque vere et proprie B. Maria Dei 
est Genitrix et Mater. Hinc etiam Angelus Incarnationem 
B. Virgini anuuntiat illis verbis: Ecce concipies in utero , 
et paries filium, et vocabis nomen ejus Jesum. Hic erit 
magnus , et FUius Altissimi vocabitur . . . Quod nascetur ex 
te sanctum, vocabitur Filius Dei. 3 ) Juxta usum s. Scrip- 
turae et ex contextu patet, verbo vocari hic exprimi, quid 
ille sit, qui nasciturus erat, cujusque B. Maria Genitrix 
foret. Est autem Filius Altissimi, Filius Dei , adeoque 
Deus. Ergo etiam Dei Genitrix est Maria. — Unde et 
Elisabeth repleta Spiritu sancto, quum visitaretur a B. Vir- 
gine, eam salutat illis verbis: Benedicta tu inter mulieres, 
et benedictus fructus ventris tui. Et unde hoc mihi , ut 
veniat mata' Domini mei ad me ?*) Matrem Domini igi- 
tur Elisabeth mota a Spiritu sancto Mariam appellat, quod 
perinde est ac matrem Dei. Dominum enim dicit bene- 
dictum illum fructum- ventris virginei, quia Deus erat. 

150. Ut jam de Traditione loquamur, manifestum im- 
primis est, in symbolis ipsum Filium Dei, ipsum Deum 
Verbum, dici genitum ac natum ex Maria Virgine. Credi- 
mus enim juxta symbolum Apostolicum in Jesum Chri- 
stum, Filium ejus (Dei Patris) unicum > Dominum nostrum, 
qui conceptus est de Spiritu sancto , natus ex Maria Vir- 
gine. Et in symbolo Nicaeno-Constantinopolitano profite- 
mur fidem in unum Dominum Jesum Christum , Filium Dei 
unigenitum , Deum de Deo, lumen de lumine, Deum verum 
de Deo verro etc. Idem vero dicitur incarnatus de Spiritu 
sancto ex Maria Virgine, et homo factus. Profitemur pro- 
inde, ipsum Verbum, secundam divinam personam, ex Maria 
genitum esse, adeoque Mariam esse Dei Genitricem. — Sym- 


J ) Rora. 1, 3. 2 ) Gal. 4, 4. 3 ) Luc. 1, 31. sqq. 

*) Ibid. 1, 43. 

9* 


Traditio. 

bolo fidei consona sunt antiquissimorum Patrum effata, qui- 
bus ipsum Verbum secundam generationem ex Maria subiisse 
testantur. Dens noster, scribit s. Ignatius M. , Jesus 
Christus, parturiebatur a Maria , ex semine David, Spiritu 
autem sancto , . . . qui generatus est et baptizatus . l ) Vides, 
Deum ipsum genitum dici et natum. S. Irenaeus frequen- 
ter de generatione Dei Verbi ex Virgine loquitur. Quo - 
viam, scribit e g. , praeclaram praeter omnes habuit in 
se eam , quae est ab altissimo Patre genituram , praeclara 
autem functus est et ea, quae est ex Virgine generatione , 
utraque de eo Scripturae divinae testificantur: et quoniam 
homo indecorus et passibilis, ...et quoniam Dominus san- 
ctus , mirabilis , consiliarius et decorus specie, et Deus for- 
tis/ 1 ) Eadem igitur persona divina, quae ab aeterno ge- 
nita est ex Patre, Deus Verbum, genita etiam est in tem- 
pore ex Virgine matre, et sic unus et idem Deus est 
atque homo. S. Athanasius pariter: Qui existit, inquit, 
ante saecula Deus, ex Nazaretho homo conspectus est ge- 
nitus ex Maria Virgine et Spiritu sancto *) Manifestum 
igitur est, inde ab initio eam fuisse Ecclesiae doctrinam, 
Divinum Verbum praeter aeternam ex Patre generationem, 
qua divinitate communicata Deus est, nova in tempore 
generatione functum hominis substantiam et nomen ex 
matre femina sumpsisse. Hoc autem omnino est, B. Vir- 
ginem esse Dei Genitricem. 

151. Ex quo apparet, hanc doctrinam, etiam si no- 
men Dei Genitricis non semper in usu fuisset, indubiam 
esse. Sed ipsum quoque nomen jam ante Nestorii tempora 
in tota Ecclesia erat frequentatum, et a Patribus et Scrip- 
toribus Ecclesiasticis adbibitum. Id non solum urget con- 
tra Nestorium s. Cvrillus, sed etiam Joannes Antiochenus 
Nestorii amicus et fautor eum hortatur, ut deposita con- 
tentione illud nomen (&eotoxov) impugnare desinat, quod 


’) Ep. ad Ephes. n° 7. 

2 ) C. haer. ]. 3. c, 13. n° 6. 

8 ) Libro de salutari adventu Christi. 

a permultis Patribus compositum , scriptum et pronuntia- 
tum est. Tum ita pergit: Hoc enim nomen nemo Docto- 
rum ecclesiasticorum repudiavit. Nam et plures eo mi 
swit iique celebres , et qui usi non sunt utentes non repre- 
henderunt. ‘) Sic etiam Theodoretus, qui initio pariter 
amicus Nestorii erat, scribit, antiquissimos catholicae fidei 
praecones ex Apostolica traditione docuisse , matrem Do- 
mini nominandam credendamque esse Dei genitricem (tteo- 
% oxov). *) Julianus Apostata blasphemans Christum Deum 
non esse, id ipsum teste s. Cyrillo Christianis exprobrabat, 
quod Mariam &sotoxov appellare non cessarent 3 ) ; et quan- 
topere omnes Constantinopoli fideles commoti fuerint, 
quando Nestorius patriarcha illud nomen adhiberi prohi- 
buit, superius jam animadvertimus. — Ex antiquis Patri- 
bus nominatim citari possunt, Origenes, Dionysius Alexan- 
drinus, Athanasius, Eusebius, Basilius, Gregorius Nazian- 
zeuus, qui hanc appellationem frequentarunt. 4 ) Dionysius 
Alexandrinus, ut unum saltem testimonium afferamus, con- 
tra Paulum Samosatenum scribit: Una sola virgo filia 
vitae genuit vivens Verbum et subsistens . . . Quomodo ais 
tu , hominem esse eximium Christum et non revera Deum, 
et ab omni creatura cum Patre et Spiritu sanato adoran- 
dum , incarnatum ex s. Virgine et Deipara Maria? h ) 

152. Ecclesia dein solemniter contra impiam Nestorii 
haeresim hanc appellationem B. Virgini vindicavit. Con- 
cilium videlicet Ephesinum definivit can. 1 : Si quis non 
confitetur, Emmanuelem vere Deum esse , et ob id s. Virgi- 
nem Deiparam, (genuit enim illa incarnatum Patris Ver- 
bum secundum carnem), anathema sit. Hoc decretum sy- 
nodale incredibili fidelium applausu et gratulatione excep- 
tum est. — Concilium CPtanum II, generale V, can. 6. 


! ) Joann. Ant. in Ephes. Synodo. 2 ) De haer. Nestor. 1. 4. c. 12. 

3 ) » Atqui vos, inquit, Mariam non cessatis vocare Beoioxov, id 
est Dei genitricem.* Lib. 8. c. Julian. 

4 ) Cfr. Petav. de Ineam. 1. 5. c. 15. n. 9, 

*) In epistola synodica. 

dicit: Si quis abusive et non vere Dei Genitricem dicit 
sanctam gloriosam semper Virginem Mariam , vel secun- 
dum relationem (xata <s%h nv), quasi homine puro nato , 
sed non Deo Verbo incarnato et nato ex ipsa , anathema 
sit. Et Concilium Nicaenum II action. 7. ait: Confitemur 
autem et Dominam nostram sanctam Mariam proprie et 
veraciter Dei genitricem, quoniam peperit carne unum ex 
sancta Trinitate , Christum Deum nostrum . 

153. Ut postremo melius intelligatur, quare B. Virgo 
vere Genitrix Dei sit, jam paucis rationem hujus veritatis 
exponamus. In generatione itaque distinguendus est ter- 
minus completus et integer geuerationis, ac terminus for - 
malis. Terminus completus est ille, seu illa hypostasis, 
quae generatur ; terminus autem formalis , seu id quo per- 
sona generatur, est natura, quatenus communicatur a ge- 
nerante in personam, quae hac ipsa communicatione gene- 
ratur. 1 ) Non requiritur autem ad generationem e’, g. hu- 
manam, ut totum id, ex quo natura humana constat, ex 
substantia generantis derivetur, sed ut sit talis derivatio, 
ex qua secundum legem a De<? institutam oriatur natura 
humana. In generatione igitur humana terminus comple- 
tus generationis est filius qui generatur, terminus formalis 
natura humana, quae derivari recte dicitur ex parentibus, 
quamvis ex iis sit tantum corpus, cui anima a Deo crea- 
tione infunditur. Natura autem illa singularis humana si 
sibi permittitur, eo ipso habet rationem totius, et est per- 
sona. 

In generatione vero Christi Domini ex Virgine, termi- 
nus completus qui generatur est Deus Verbum in humana 
natura; terminus formalis est humana natura, Verbo mi- 
nistratione materna ex matris substantia communicata. 
Profecto Verbum in hac generatione non simpliciter pro- 
ducitur, est enim aeternum ; sed Filius Dei praeexistens in 

*) Terminus completus ac integer est hypostasis et non natura, 
quia hypostasi convenit esse primo ac per se, ipsa est totum, ac na- 
tura ordinatur ad eam. Cfr. n° 145. 

divina natura, subit secundam generationem et nativita- 
tem in altera natura. Per hanc generationem natura hu- 
mana fit ejus propria; et ita materna generatione Virginis 
non fit quidem, ut haec hypostasis, Deus Verbum, simpli- 
citer existat, sed ut eadem sit homo. Terminus formalis 
in generatione virginea est sicut in aliis generationibus 
natura humana propagata ex matre, quae hic ordinata est, 
ut inde a primo instante existentiae suae assumatur a 
Verbo; terminus autem completus est Deus Verbum in 
humana natura. Sicut igitur Verbum vere et proprie 
factum est homo, sic etiam Maria vere et proprie est Dei 
Genitrix. 

154. Haec si prae oculis habentur, objectiones Nesto- 
rii facile solvuntur. Ad hoc illae objectiones reduci pos- 
sunt. Maria non genuit Divinitatem ipsi priorem atque 
aeternam, sed genuit hominem. Proinde ipsa non Dei Ge- 
nitrix, sed mater hominis, vel ad summum mater Christi 
dicenda est. — Respondetur ad hoc: Certe Maria non pro- 
duxit nec Verbo communicavit divinitatem, neque Verbum 
ita produxit, ut primum existere inciperet. Sed Maria 
Virgo dedit Verbo divino, hypostasi praeexistenti in forma 
Dei, ut ex sua substantia verissima generatione pariter in 
forma servi seu humana natura existeret. Ipsa proinde 
Verbum divinum non quidem simpliciter, sed in humana 
natura vere genuit, adeoque vere Genitrix Dei est. Geni- 
tum ab ea fuisse hominem, falsum est, si intelligitur genita 
persona humana, uti intellexit Nestorius; quatenus vero 
Verbum divinum ac persona divina in assumpta humana 
natura homo quoque est ac dicitur, etiam Maria genitrix 
hominis dici posset. Cavendum tamen est, ne talis ex- 
pressio intelligatur in oppositione ad doctrinam, a Maria 
Deum genitum esse. Christi genitrix pariter per se recte 
dicitur B. Virgo, quum Christus sit ipsum Verbum divi- 
num in humana natura assumpta; Nestorius autem, uti 
vidimus, falso sensu hac appellatione utebatur. 

Scholion. — 155. Maternitas divina constituit veluti Schollon . 
centrum ac plenitudinem summae excellentiae B. Virginis 

Dignitas 
Matris Dei. 


Mariae; eademque est ratio .intima totius abundantiae 
gratiarum et gloriae, quibus ipsa a Deo donata est. Dig- 
nitas haec matris Dei potest imprimis in se considerari, 
seu in sua formali et ontologica ratione , ut est maternitas 
divina . Sic spectata in eo consistit, quod operante Spiritu 
sancto pars substantiae virgineae Matris generatione deri- 
vata est, ut fieret natura hypostatice unita et propria Dei 
Verbi. Inde adest affinitas intima et physica B. Virginis 
cum Christo, Deo-homine, plane sicuti quivis filius inti- 
mam affinitatem physicam habet cum propria matre. In 
suo genere, hoc est sub ratione maternitatis, haec dignitas 
est infinita. Dignitas enim matris formaliter ut mater est, 
pendet a dignitate filii. Jam vero Filius B. Virginis est 
ipse Deus summus; ergo sub respectu formali maternita- 
tis dignitas Mariae est infinita. Humanitas Christi, ait 
Angelicus Doctor, ex hoc quod est unita Deo, et heatitudo 
creata , ex hoc quod est fruitio Dei, et beata Virgo , ex hoc 
quod est mater Dei, habent quamdam dignitatem infinitam 
ex bono infinito quod est Deus ; et ex hac parte non po- 
test aliquid fieri melius eis , sicut non potest aliquid esse 
melius Deo . x ) — Cohaeret cum hacr intima conjunctione 
cum Filio, ut relatio specialis etiam adsit quoad Deum 
Patrem, qui Verbum ab aeterno genuit, et quoad Spiri- 
tum sanctum, cui per appropriationem incarnatio attribui- 
tur, utque B. Virgo sit mediatrix nostra, atque angelorum, 
coeli, ac terrae regina. 

156. Secundo autem maternitas ista divina spectari 
potest relate ad sanctificationem cum ipsa conjunctam. 
Maternitas videlicet in se est potius donum gratis da- 
tum in ordine ontologico; sed cum ea nexa est summa 
copia gratiarum in ordine sanctificationis et glorificationis, 
quibus B. Virgo , ut digna mater Dei , super omnes 
puras creaturas ornata est. Ex electione ejus aeterna in 
matrem Dei fluit proportionata huic dignitati gratiae et 


1 ) S. th. p. 1. q. 25. a. 6 . ad. 4, 


Digitized by 


Google 


DE ADOPTIANISMO. 


137 


gloriae amplitudo, immaculata ipsius conceptio, et abun- 
dantia supereffluens reliquarum gratiarum, cum quibus 
cooperans et thesaurum ineffabilem meritorum et glorifica- 
tionem incomprehensibilem mater Dei consecuta est. Sic 
patet, maternitatem divinam radicem, fundamentum, cen- 
trum ac plenitudinem esse excellentiae et gloriae B. Ma- 
riae super omnes creaturas puras. 

Articulus IV. 

DE ADOPTIANISMO. 

157. Quum haeresi Nestorii plane affinis sit Adop- Br ™^‘ 
tianorum error, quo doctrina Ecclesiae de uua Christi per- 
sona pariter evertitur, opportune etiam hunc errorem hoc 
loco refutabimus. Quid docuerint Felix et Elipandus su- 
perius jam indicavimus; statuebant, Christum hominem 
non esse Filium naturalem Dei sed adoptivum, Verbum 
vero esse Filium Dei naturalem. — Nomine Christi homi- 
nis certe exprimitur persona Christi, quamvis designata ex 
natura humana assumpta; ') Verbum pariter designat se- 
cundam personam divinam. Quum proinde statuerent, 
Verbum esse Filium Dei naturalem, Christum hominem 
vero nullatenus, sed Filium Dei adoptivum, eo ipso seque- 
batur, non eamdem esse personam Verbi el personam Chri- 
sti ho minis ; proinde duas personas et duos filios esse. Sic 
ex Adoptianorhm errore sequebatur Nestoriana haeresis, 
quamvis Adoptinni non expresse duas personas et duos 
filios in Christo assererent. Refutatio hujus haeresis iis- 
dem fere argumentis fieri potest, quibus Nestoriauismus 
refellitur; simul vero dum positive dogma catholicum viu- 
dicabimus, plura venieut explicanda, quibus distinctius in- 


*) »Hoc nomen homo, ait s. Thomas, significat humanam nata- 
ram, prout nata est in supposito esse, quia ut dicit Damascenus 1. 
3. orth. fidei c. 4. et 11 , sicut boc nomen Deus significat eum , qui 
habet divinam naturam, ita hoc nomen homo significat eum, qui ha- 
bet naturam humanam,* S. th. q. 41. a. 2. 

telligetur, quomodo etiam cum natura humana Christus 
sit naturalis Filius Dei. 

Propositio. 158. Propositio. — Doctrina est Scripturarum , Sym- 
bolorum , Patrum et Conciliorum auctoritati innixa, Chri- 
stum hominem, seu Christum ut hic homo est, esse Filium 
Dei naturalem . 

praenotanda. Praenotanda. — Dum dicimus Christum hominem, 
seu Christum ut hic homo est, esse Filium Dei naturalem, 
illo addito explicativo clare exprimimus, sermonem esse de 
supposito et persona hac subsistente in humana natura. 
Designatur videlicet haec hypostasis etiam in humana na- 
tura, hic habens naturam humanam adeoque hic homo ut 
subjectum, cui convenit praedicatum Filius Dei naturalis . 
Sed nullatenus dicimus, rationem, cur hoc praedicatum 
Christo homini conveniat, sitam esse in humana natura as- 
sumpta. Propositio igitur: Christus homo, seu Christus ut 
hic homo, est Filius Deus naturalis, debet sumi in sensu 
specificativo, non in sensu reduplicativo formali l 1 ) — Ex 
his facile intelligitur, quo sensu verae, et quo sensu falsae 
Expositio sint, propositiones quaedam per se ambiguae, quibus non 
rite intellectis confusio notionum necessario oritur. Pro- 
num. positiones ejusmodi sunt: Christus quatenus homo , est Fi* 
lius Dei naturalis ; Christus in quantum homo, est Filius 
Dei naturalis; Christus secundum humanitatem est Filius 
Dei naturalis . Si ejusmodi propositiones sumuntur sensti 
reduplicativo formali naturae humanae, ita ut intelligatur 
in iis asseri, rationem, cur Christus sit Filius Dei natura- 


*) Specificati vae et reduplicati vae propositiones in eo conveniunt, 
quod continent aliquam particulam geminantem, ut est e. g. quate- 
nus, secundum quod etc., quae particulae geminantes dicuntur, quia 
subjectum propositionis replicant, ut in hoc exemplo: Homo, quate- 
nus intelligens, est liber. Hoc autem inter se differunt, quod redu- 
plicativa n6tat in subjecto id quod est causa praedicati, ut in allato 
exemplo videre est. Specificati va autem notat solum, subjectum sub 
certo quodam respectu considerari, et sic considerato praedicatum at- 
tribui, quamvis ratio, cur convenidt praedicatum, non ex illo respectu 
desumatur. 

lis, esse in ipsa natura humana assumpta, falsae sunt. Sin 
autem sumuntur simpliciter sensu specificativo, ut iisdem 
tantum exprimatur, Christum, etiam in quantum vel qua- 
tenus est haec hypostasis, hic unus subsistens, in humana 
quoque natura, esse Filium Dei naturalem, verae sunt. 

Et hoc sensu frequenter adhibentur hae propositiones, dum 
de errore Nestorii et Adoptianorum agitur. Clarius autem 
doctrina catholica proponitur eo modo loquendi quo usi 
sumus, videlicet Christus , etiam ut hic homo est, Filius 
est Dei naturalis. Patet enim statim ob particulam de- 
monstrativam (ut hic homo), asseri, personam Christi 
etiam in humana natura assumpta, Filium Dei natura- 
lem esse. 

159. Demonstratio. — Christum, ut hic homo est, Fi- 
lium Dei naturalem esse, ex multis sacrae Scripturae te- .ascriptura, 
stimoniis facili negotio ostenditur. Sic s. Paulus ad Ro- 
manos scribit: Si Deus pro nobis , quis contra nos ? Qui 
etiam proprio Filio suo non pepercit , sed pro nobis om- 
nibus tradidit illum: quomodo non etiam cum illo omnia 
nobis donavit 1 ). Apostolus hic illum, qui traditus est in 
passionem et mortem, videlicet Christum ut est hic homo 
in humana natura, Filium Dei proprium appellat. At 
filius proprius non est adoptivus, sed naturalis. — Ver- 
bum , ait s. Joannes, caro factum est et habitavit in nobis, 
ei vidimus gloriam ejus quasi unigeniti a Patre , plenum 
gtatiae et veritatis. 1 ) Ille, cujus gloriam vidimus, est Ver- 
bum caro factum quod habitavit in nobis, hic homo Jesus 
Christus, Salvator noster. Idem vero dicitur unigenitus 
Patris, quo effato certe non filius adoptivus, sed proprius 
significatur. — Apostolus vero ad Hebraeos: Novissime , 
scribit, diebus istis, locutus est nobis (Deus) in Filio , quem 
constituit haeredem universorum , per quem fecit et sae- 
cula, qui quum sit splendw gloriae et figura substantiae 
ejus, portansque omnia verbo virtutis suae , purgationem 


i) Rom. 8, 31. 32. 2 ) Jo. 1, 14. 

Traditio. 


peccatorum faciens , ad dexteram majestatis in excel- 
sis . 9- Hoc loco Apostolus Jesum in humana natura sua, 
qui Evangelium mundo annuntiavit, dicit Filium Dei, si- 
mulque ea ipsi tribuit , quae tantum Filio naturali conve- 
niunt. 2 ) Ipse igitur Jesus , seu Christus ut hic homo, est 
Filius Dei naturalis. — Itaque generatim, quemadmodum 
etiam Adrianus P. et Patres Francofurdienses contra Adop- 
tianos argumentantur: Non modo Verbum secundum divi- 
nam tantum naturam spectatum, sed Verbum etiam secun- 
dum humanam naturam assumptam spectatum, seu hic 
homo Christus dicitur in Scriptura proprius et naturalis 
Dei Filius. 

160. Luculenter dein Symbola fidem proponunt in 
Jesum Christum , Filium Dei unigenitum , Dominum no- 
strum, qui natus est ex Maria Virgine, passus sub Pontio 
Pilato etc. Ergo ipse Jesus, hic homo Christus, est Filius 
Dei unigenitus et naturalis. — Patres vero tum ante Ne- 
storii baeresim, tum postea idem docuerunt. Praedicant 
enim, uti superius jam vidimus, constanter eam doctrinam, 
unam esse Christi personam, unum eumdemque Dei et 
hominis Filium esse Jesum Christum; hanc vero unam 
personam, sive consideretur ante incarnationen, sive spec- 
tetur in carne, proprium esse ac naturalem Filium Dei. 
Ex variis eorum testimoniis superius citatis id jam satis 
patet; hinc pauca adjungere sufficit. £L Hilarius de Chri- 
sto incarnato jam morituro ait: Hic et verus et proprius 
est Filius, origine, non adoptione; veritate , non nuncupa- 
tione*). S. Augustinus loquens de Christo Domino bapti- 
zato a Joanne: Perhibuit, inquit, Joannes testimonium , 
quia vidit. Quale testimonium perhibuit? Quia ipse est 
Filius Dei. Oportebat ergo, ut Ule baptizaret, qui est Fi - 


*) Hebr. 1, 2 et sqq. 

*) Cfr. n. 23. ubi et plura alia testimonia habentur, ex quibus 
patet, hunc hominem Jesum Deum ac Filium Dei proprium et natu- 
ralem esse. 

*) De Trinit. 1, 3. 

Mus Dei unicus , non adoptatus . Adoptati filii ministri 
sunt unici: unicus habet potestatem , adoptati ministerium 1 ). 

In Concilio vero Chalcedonensi Patres in fidei professione 
declarant: Sequentes igitur sanctos Patres, unum et eum - 
dem confiteri Filium et Dominum nostrum Jesum Chri- 
stum, communi omnes consensu docemus . 

161. Quando vero Felix et Elipandus suos errores 

disseminarunt, multi episcopi et doctores contra eos sur- 
rexerunt; inter quos Etherius episcopus Uxaraiensis, etPau- 
linus Aquilejensis, necnon Beatus et Alcuinus presbyteri 
doctissimis scriptis haeresim istam refutarunt. Hadrianus 
Papa epistolam scripsit ad episcopos Hispaniae eos admo- 
nens, ut sibi ab Elipandi errore caventes constanter per- 
severarent in avita doctrina, quae confitetur, Christum 
esse proprium et unigenitum Dei Filimn , ita ut idem sit 
Filius Dei, qui Filius hominis . Synodus vero Francofur- 
diensis pariter errorem istum omnino rejecit, et auctorem 
ejus ita compellat: Tu vero, quisquis $s, qui Christum 

praedicas adoptivum , unde tibi iste sensus venisset, voluis- 
sem scire, ubi hoc nomen didicisses , ostende. Patriarchae 
nesciemnt f Prophetae non dixerunt, Apostoli non praedi- 
caverunt, sancti tractatores hoc nomen tacuerunt, docfwes 
fidei nostrae non docuerunt .*) 

162. Rationes theologicae variae afferri possunt et a R*tione. 
Patribus Concilii Francofurdiensis etiam afferuntur, quibus the0l0glc * e - 
probatur, Christum hominem Filium Dei naturalem, nulla- 
tenus vero tantum Filium Dei adoptivum esse. — Ratio 
filiationis sequitur personam, non naturam ; filiatio vel filie- 
tas est proprietas ontologica personae, ac nomen filii est 
nomen personae, non naturae. Sane Verbum, secunda hy- 
postasis divina, Filius Dei naturalis est et vocatur, et hac 
filiatione ipsa persona constituitur. Hanc hypostasim in- 
carnatione mutatam esse, ut desineret esse Filius Dei na- 
turalis, plane absurdum est; proinde qui contendit, Christum 


*) In Jo. tract. 7. n° 4. Cfr. etiam Enchirid, n° 35. 
*) In epist synodica. 

hominem non esse Filium Dei naturalem, sed tantum adop- 
tivum, necessario alteram personam introducit a Verbo Fi- 
lio Dei naturali distinctam, et ita Nestorii haeresim instau- 
rat. — Idem sequi etiam ex natura adoptionis , ordine in- 
verso ostendi potest. Adoptio videlicet supponit, personam 
quae adoptatur non esse Filium proprium , sed personam 
extraneam. Includit enim adoptio affectum tanquam inter 
patrem et filium quoad tales, qui natura pater et filius 
non sunt. Itaque si Christus homo est filius Dei adopti- 
vus, alius est a persona, quae filius Dei naturalis, et sic 
ex Patre genita est. Idque eo evidentius sequebatur, quod 
Adoptiani dicerent, Christum hominem esse tantum Filium 
Dei adoptivum. — Ratio porro intima, cur Christus ut hic 
homo sit Filius Dei naturalis, ea est, quod vere et proprie 
haec persona , etiam dum est homo , generatur a Patre ae- 
terno per communicationem naturae , non quidem humanae, 
sed divinae. 

Quaestiones 163. Hisce (Joctrinam fidei catholicae quantum sufficit 
aliquae. eX p 0SU i mug . 8e d C um dogmate connexae sunt quaestiones 
aliquae jam breviter tractandae. — Fuerunt imprimis ali- 
quot Doctores Scholastici, qui cum Durando statuebant, vel 

An ci,r. si- cum Scoto saltem probabile censebant , Christum hominem 

-■ r i? bilium Dei naturalem, secundum humanam naturam etiam 
Filium, adoptivum dici posse, ut sit simul Filius Dei natu- 
ralis , et simul sub quodam respectu secundum humanam 
naturam Filius adoptivus. Fundamentum hujus adoptionis 
existimabant haberi in gratia sanctificante, quae pro nobis 
est adoptionis gratia, et qua etiam humana Christi natura 
ornata fuit. 

164. Theologi igitur generatim imprimis tenent, hanc 
sententiam ita explicatam non fuisse ut haereticam pro- 
scriptam in controversia cum Adoptianis, 1 ) qui negabant 
Christum hominem esse Filium Dei naturalem , et eum 
nonnisi Filium adoptivum esse statuebant. Sed nihilominus 


Vasqucz existimat quidem (disp. 89), hunc ijisiim fuiase erro- 
re in Felicis et Elipandi damnatum ; sed merito Theologi aliter censent. 

etiam illa Durandi sententia theologice falsa dicenda est. Ne gi .tiv 
Nunquam in ss. Scripturis, a Patribus et Conciliis, Christus 
Filius Dei adoptivus appellatus est, et quemadmodum hoc 
argumento negativo Paties Francofurdienses errorem Adop- 
tianorura rejiciunt (v. n° 1 Gl), sic eodem etiam haec sen- 
tentia refellitur. — Dein adoptio in suo conceptu includit, 
personam adoptatam per se alienam et extraneam esse; adeo- 
que aliquis non simul filius adoptatus et naturalis esse po- 
test. Idem etiam patet, si conceptus filii naturalis consi- 
deratur. Etenim qui jam per se filius est et dicitur ob ge- 
nerationem, non potest amplius per adoptionem filius fieri 
et dici, quum haec non sit nisi filiatio per quamdam si- 
militudinem ad filiationem naturalem. Filiatio , ait s. Tho- 
mas, pr oprie conv nit hypostasi vel personae , non autem 
naturae ... In Christo autem non est alia persona vel 
hypostasis quam increata , cui convenit esse filium per na - 
turam. Sed filiatio adoptionis est participata similitudo 
filiationis naturalis . Non autem recipitur aliquid partici - 
pative , quod per se dicitur. Et ideo Christus qui est Fi- 
lius Dei naturalis, nullo modo dici potest filius adopti- 
vus. ') Idem Angelicus Doctor etiam praeclare exponit in 
quaestione, utrum Spiritus sanctus dici debeat pater Christi. 

Est autem , inquit, considerandam, quod illud quod de ali- 
quo dicitur secundum perfectam rationem, non est dicen- 
dum de eo secunduni rationem imperfectam: sicut quia 
Socrates dicitur naturaliter homo secundum propriam ra- 
tionem hominis , nunquam dicitur homo secundum illam 
significatmiem , qua pictura hominis dicitur homo, licet 
forte ipse assimiletur alteri homini. Christus autem est 
filius Dei secundum perfectam rationem filiationis, unde 
quamvis secundum humanam naturam sit creatus et justi- 
ficatus, non tamen debet dici Filius Dei neque ratione 
creationis , neque ratione justificationis , sed solum ratione 
generationis aeternae , secundum quam est filius Patris 
solius. 2 ) Nos igitur per gratiae sanctificantis claritatem 


S. th. p. 3. q. 23. a. 4. *) S. th. p. 3. q. 32. a. 3. 

assimflamur splendori aeterni Filii, et ideo filii adoptivi 
dicimur et sumus, sed qui est Filius proprius et naturalis, 
quamvis humana ejus natura gratia ornata sit, inde Filius 
adoptivus dici nequit. *) 

natio mu- 165. Commemoranda est dein hoc loeo plurium theo- 
l°g° rum doctrina, qua statuerunt, genettttiopem aeternam 
natura imm. esse quidem sine dubio rationem, propter qu$m Christus 
homo sit Filius Dei naturalis, sed praeterea in ipsa hu- 


*) Posset hic aliqua difficultas oboriri ex Verbis Angeli ad Virgi- 
nem : »Spiritus sanctus superveniet in te, et vittlis Altissimi obumbra- 
bit tibi. Ideoque et quod nascetur ex te SanctuAt vocabitur Filius Dei.« 
Videtu^hic, uti Maldonatus exponit, Christus Fiiiiis Dei dici, quia non 
a viro, sed a Deo seu virtute Spiritus sancti generabitur. Proinde 
praeter generationem aeternam, ex qua ChristuS est Filius Dei natu- 
ralis, et aliae admitti possunt rationes, ob quas sensu quodam ana- 
logo Christus Filias Dei sit et dicatur. — Kespondemus , solida esse 
argumenta, ex quibus omnino juxta Angelici Doctoris doctrinam 
sequitur , solum ratione generationis aeternae Christum Filium Dei 
dici debere, adeoque expositionem allatam hujus tefctns admitti non 
posse. Sed duplex alia adest expositio. Si quis censet, illo ideoque 
rationem formalem exprimi, cur Christus sit et dicatur Filius Dei, 
verba Virtus Altissimi obumbrabit tibi, intelligenda eftlnt juxta sen- 
tentiam plurium Patrum de Verbo ipso nascente, ita ut Angelus dicat: 
Virtus Altissimi, Verbum aeternum Patris, obumbrabit tibi, et prop- 
fcerea quod nascetur ex te Sanctum erit Filius Dei. — Altera expo- 
sitio pariter aptissima haec est. Angelus jam in antecedentibus ver- 
bis nasciturum puerum exhibuerat characteribus Messiae a prophetis 
praenuntiatis, ut Filium Altissimi, successorem Davidis, regem aeter- 
num. Virgini, exprimenti voluntatem perpetuae virginitatis, et inter- 
roganti de modo conceptus et partus, respondet deln>, puerum conci- 
piendum esse modo virgineo, qui solus modus Filium Dei nasciturum 
decebat, quique modus annuntiatus erat a Propheta Virginfem paritu- 
ram praedicente. Inde consequentia logica Virgini ostendit , quem 
paritura erat esse ipsum Filium Dei. Ac si dicat: Uti Deo nascituro 
convenit, et propheta de Emraanuele (Deus nobiscum) nascituro prae- 
dixit, Spiritus sanctus superveniet in te, et virtus Altissimi obumbra- 
bit tibi, ideoque (i. e. et consequenter, unde vides) quod nascetur ex 
te Sanctum vocabitur (erit) Filius Dei. Verbo ideo proinde pon ratio 
formalis, sed ratio logica editur, ad ostendendum Virgini, prolem 
nascituram Filium Dei proprium esse. 


Digitized by 


Google 



I)E ADOPTIANISMO. 


145 


mana natura jure rationem assignari aliam, propter quam 
Christus homo Filius Dei naturalis sit et nominetur. Ejus- 
modi rationem Suarez 1 ) et Vasquez 2 ), magni sane theo- 
logi, esse statuunt sanctificationem, qua Christus jus habet 
ad haereditatem divinam. Propter illam sanctificationem 
et jus ad haereditatem divinam, advertunt, Christum se- 
cundum humanam naturam etiam Filium Dei naturalem 
esse; hanc vero filiationem aliam esse quam filiationem ex 
generatione aeterna, et propter eam Christum hominem ad 
Deum unum et trinum referri, ejusque Filium naturalem 
dici posse. — Sed, pace illorum virorum dictum sit, sen- 
tentia haec solidum fundamentum non habet, et inferior 
illa ratio Filii non est inducenda. Tum sacrae Scripturae, 
tum ss. Patres non nisi ex generatione, qua Pater aeternus 
communicat Filio divinam naturam, et ex eo, quod Chri- 
stus in natura humana assumpta sit eadem persona, ra- 
tionem repetunt, cur Christus homo sit naturalis Dei Fi- 
lius. Dein vero illa filiatio, quam dicunt Suarez et Vas- 
quez naturalem, reapse non minus impropria et analogica 
est, quam filiatio per adoptionem. Jam vero, uti vidimus, 
filiatio propria et absoluta excludit omnem filiationem im- 
propriam et participatam. Sanctificatio igitur illa et jus 
ad haereditatem divinam sunt quidem propria Christo, sed 
filiationem aliquam non constituunt. 

166. Jam de iis pauca dicamus, quae doctrinae quam objectum** 
probavimus, Christum hominem Filium Dei naturalem esse, ex 
non vero adoptivum, oppOni possunt. Nullo negotio ea 8criptura ' 
difficultas solvi potest, quae inde petitur, quod Christus 
vocatur primogenitus in multis fratribus,*) ac nos dicimur 
haeredes Dei et cohaeredes Christi ; x ) ex quibus infertur, 
Christum sicut nos, filium esse adoptivum Dei. Sane Christus 
est primogenitus in multis fratribus, quia assumpta natura 
humana per unionem hypostaticam communicavit carni et 
sanguini, ac frater noster fieri dignatus est, nullatenus vero, 


J ) In 3. p. Disp. 49. *) In 3. p. Disp. 89. c. 14. 

J ) Rom. 8, 29. 4 ) Ibid. 8, 17. 

ac si ipse adoptivus filius Dei sit. Sic etiam cohaeredes 
Christi dicimur, quia per gratiam participes effecti sumus 
illius haereditatis, quae Christo ut Filio Dei naturali con- 
venit. 

167. Alia difficultas peti potest ex verbis Apostoli, 
qui de Christo scribit; Qui factus est ei (Deo) ex semine 
David secundum carnem , qui praedestinatus est Filius 
Dei in virtute secundum Spiritum sanctificationis ex re- 
surrectione mortuorum Jesu Christi Domini nostri. l ) Di- 
citur itaque Christus praedestinatus, ut esset Filius Dei, 
quod supponit eum non fuisse, quod fieri praedestinatus 
erat. Hinc ejusmodi praedestinatio intelligenda est de filia- 
tione adoptiva per gratiam Christo homini collata. Saltem 
potest inferri ex verbis Apostoli, Christum hominem tum 
Filium Dei naturalem tum adoptivum secundum naturam 
humanam dici posse. — Hoc confirmatur ex eo, quod Chri- 
stus etiam in Scripturis et a Patribus servus Dei dicitur. 
Sic legimus e. g. apud Isaiam : In scientia sua justificabit 
ipse justus servus meus multos , et iniquitates eorum ipse 
portabit. 2 ) Itaque si Christus propter naturam humanam 
assumptam dici potest servus , videtur etiam dici posse 
filius Dei adoptivus. — Utraque haec quaestio, quomodo 
Christus dicatur praedestinatus Filius Dei, et quo sensu 
ipse servus dici possit, a theologis fusius tractari solet; 
nos hoc loco paucis ea comprehendemus, quae hac in re 
dicenda videntur. 

168. Animadvertendum igitur est, verba Vulgatae : qui 
praedestinatus est Filius Dei, in textu graeco esse am- 
bigua, scilicet: tov oqmt&svtos viov &eov. Id graeci Patres 
post s. Chrysostomum explicant: Qui definitus seu demon- 
stratus est Filius Dei; et versio Syriaca pariter habet: 
Et cognitus est Filius Dei. S. Joannes Chrysostomus : 
Quid sibi vult, scribit, illud oQtG&evtog? Ostensus, decla- 
ratus, indicatus, confessus omnium judicio et calculo, a 


’) Ibid. 1, 4. 

*) Isai. 53, 11. Cfr. Isai. 42, 1. - 49, 5. - Ezech. 34, 23. 

prophetis , ah inexspectato ortu secundum carnem , a po- 
tentia signorum , a Spiritu per quem sanctificationem de- 
dit, a resurrectione , gwa mortis tyrannidem solvit . ^ Juxta 
hanc s. Doctoris expositionem sensus omnino planus est, 
omnisque difficultas evanescit. — Sed jam videamus, quidp.aede.tina 
de praedestinatione Christi tenendum sit. Praedestinatio ti0 0hristi 
est aeterna praeordinatio operis supernaturalis, ac praeser- 
tim beneficii supernaturalis, in mente divina. Itaque sicuti 
totum redemptionis opus, sic. etiam praedestinata erat in- 
carnatio et unio hypostatica Verbi divini cum humana 
natura, qua fit, ut Christus homo sit Filius Dei naturalis. 

Proinde praedestinatum est, uti dici solet, opus incarnatio- 
nis \n complexu, ut Filius Dei naturalis sit homo, et hic 
homo sit naturalis Filius Dei; praedestinata est gratia 
unionis hypostaticae illi humanae naturae; praedestinata 
etiam recte dicitur natura humana ad unionem hypostati- 
cam, et sicuti dici potest Christus factus in tempore, sic 
dici quoque potest praedestinatus ab aeterno. — Verba porro 
Apostoli : j De Filio suo , qui factus est ei ex semine David 
secundum carnem, qui praedestinatus est Filius Dei in 
virtute, 2 ) non nimium urgenda sunt juxta strictam con- 
structionem grammaticalem, sed explicanda secundum ex- 
posita. Videlicet non ita intelligi possunt, ac si menti di- 
vinae obversata esse dicatur haec persona Christus, cui de- 
stinaretur filiatio divina. Sed Apostolus iis exprimit, prae- 
destinatum esse opus incarnationis in complexu, videlicet 
praedestinatum esse, ut per unionem hypostaticam Filius 
Dei sit homo Jesus, et hic homo Jesus naturalis Filius 
Dei. 3 ) — Quod si vero quis censet, juxta Apostolum ho- 


J ) In epist. ad Romanos hom. 1. 

2) In textu Graeco: IZ 6 ql rov viov avrov, rov yevopevov ex ane^- 
y€aog Javid' xctra oagxa, rov uQio&evrog vtov Beov ev dvvcc/uei. 

3) * Praedestinatio, ait s. Thomas, proprie accepta est quaedam 
divina praeordinatio ab aeterno de his, quae per gratiam Dei sunt 
fienda in tempore. Est autem hoc in tempore factum per gratiam 
unionis a Deo, ut homo esset Deus et Deus esset homo... Et ideo 
oportet dicere, quod ipsa unio naturarum in persona Christi cadat sub 

10 * 

minem debere dici praedestinatum, ut sit Filius Dei, ne- 
cesse est accipi nomen hominis sine adsignificatione hypo- 
stasis divinae. Videlicet dicitur homo, veluti praescindendo 
ab hypostasi in qua subsistebat, destinatus, ut non sit homo 
in se subsistens, sed natura humana subsistens in Verbo 
adeoque homo-Deus. — 1 Vides , sic etiam juxta Vulgatae 
versionem verba Apostoli aptissime exponi, quin admitta- 
tur, Christum adoptivum Dei Filium esse dicendum. Verba 
dein quae sequuntur: in virtute, secundum spiritum san- 
ctificationis, ex resurrectione mortuorum , etiam si textu3 
Vulgatae tenetur, juxta s. Chrysostomi interpretationem 
apte intelliguntur ut signa et argumenta, quibus ostensum 
fuit, Christum esse verum Filium Dei. 

An Christus 169. Ut solvatur altera quaestio, utrum Christus dici 
servus. p 0gg y. serms q U0 sensu ^ animadvertendum est, sicut 
nomen filii est semper nomen hypostaticum, quo ex indole 
sua directe persona designatur, sic etiam verbum servi saepe 
adhiberi ad designandam directe personam, quae dicitur 
non esse filius sed servus. Tali igitur sensu si nomen 
servi sumitur hypostatice, Christus servus dici nequit, quia 
est filius. Quum vero Nestoriani et Adoptiani nomen servi 
hoc modo Christo applicarent, illud plures Patres et Con- 
cilia eo sensu rejecerunt. — Sed vocabulum servi etiam 
adjective sumi potest, ut exprimatur qualitas, quam quis 
vel ex jure vel ex natura sua habet. Porro omnis crea- 
tura, eo ipso quod a Deo creata est, prae Deo, Domino 
absoluto, est essentialiter serva. Servitus autem duo in- 
cludit, 1° ut quis sit in familia extraneus et alienus, qui 
nullum jus ad haereditatem habet; 2° ut sit inferioris con- 
ditionis et dependens. Prima ratio servitutis aufertur per 
gratiam sanctificantem, qua reddimur filii adoptivi, Dei 
amici et cohaeredes Christi. J ) Sed alterum non aufertur 

aeterna Dei praedestinatione, et ratione hujus Christus dicitur prae- 
destinatus.* S. th. p. 3. q. 24. a. 1. 

i) »Jam non dicam vos servos, quia servus nescit, quid faciat 
dominus ejus. Vos autem dixi amicos: quia omnia quaecumque au- 
divi a Patre meo, nota feci vobis.* Jo. 15, 15. 

per adoptionem, et sic etiam justi et sancti saepe dicuntur 
servi Dei; idque titulo honorifico, ut eorum obsequium et 
reverentia in Deum exprimantur. — Simili modo de Christo 
Domino dicendum est, quamvis nulla adoptio quoad ipsum 
admittenda sit. Christus homo, quum esset Filius Dei na- 
turalis, certe nullo modo servus erat stricto illo sensu , 
quo servitus includit, ut quis sit alienus jureque haeredi- 
tatis privatus. Sed natura ejus humana utpote creata, si 
per se et secundum suam essentiam spectatur, dependens 
est et natura serva. Si igitur nomen servi sumitur sensu 
lato ad significandam inferiorem naturam, et Christi secun- 
dum hanc naturam submissionem et obedientiam, potest 
nomen servi de Christo adhiberi. Adsignificatur tum tan- 
tum hypostasis, quatenus nomen servus exhibet concretum, 
nec exprimitur ratio inaequalitatis personae. Hoc igitur 
sensu Christus dicitur Servus Dei (Patris) ad significan- 
dam Christi hominis reverentiam et submissionem erga 
Patrem, et Patris amorem et complacentiam in Christo 
homine. Generatim tamen usu ecclesiastico et theologico 
haec locutio, Christum esse servum, non est sine explica- 
tione adhibenda, quia solemus servum opponere filio. 

170. Quae ex Patribus objiciuntur effata ad proban- 
dum, Christum adoptione Filium Dei esse, ex accurata ver- 
borum et contextus consideratione facile solvuntur. Sic af- 
feruntur illa s. Hilarii: Potestatis dignitas non amittitur, 
dum carnis humilitas adoptatur ; l ) et illa s. Augustini : 
Ea gratia fit ab initio fidei suae homo Christianus, qua 
gratia homo UU ab initio factus est Christus. 2 ). — In 
textu s. Hilarii sermo est de assumptione humanae na- 
turae, et carnis humilitas adoptatur significat: carnis hu- 
militas assumitur . Haec igitur nil faciunt ad rem. Vas- 
quez 3 ) et Germonius 4 ) censuerunt, loco adoptatur legen- 


J ) De Trin. 1. 1. 2 ) De praedest. sanctorum c. 15. n. 31. 

3 ) In 3. p. s. Thomae disp. 89. c. 15. 

4 ) De veteribus haereticis ecclesiastic. codicum corruptoribus 
p. 478. 


Objectiones 
ex s. Patri- 
bus. 


Digitized by AjOoqL e 



150 


DE INCARNATIONIS MYSTERIO. 


dum esse adoratur, alii id negant; sed etiam retenta' 
lectione adoptatur, textus nullam praebet difficultatem. — 
S. Augustinus in eo est, ut gratuitam ostendat esse gra- 
tiam. Unio hypostatica certe gratia erat atque gratuita, 
et sub hoc respectu comparatur cum gratia, qua homines 
fiunt Christiani. Nullatenus vero s. Augustinus docet, gra- 
tia factum esse Jesum filium Dei adoptivum, sed diserte 
asserit, gratia unionis hypostaticae factum esse, ut Chri- 
stus homo Filius Dei unicus esset. Nonne , inquit, fa- 
ciente et suscipiente Verbo , ipse homo ex quo esse coepit , 

' Filius Dei unicus esse coepit? Vides etiam ex his verbis, 
s. Doctorem non supponere prius hominem existentem et 
deinde assumptum, sed sensum verborum ipsius esse : Gra- 
tia gratuita unionis hypostaticae factum est, ut homo es- 
set Christus, et Filius naturalis Dei. 

Scliolion. 171. Scholion. — Hoc loco etiam disputari solet, utrum 

A “ re ^" r 8 ^ u8 Christus apte dicatur creatus et creatura, quod apud unum 
alterumve Patrem dictum invenitur. — Respondetur, hanc 
expressionem valde idoneam non esse, ab illis tamen Pa- 
tribus sano sensu adhibitam. Creata sane dici nequit for- 
maliter ipsa persona divina, quae in assumpia humana 
natura dicitur Christus. Neque bene diceretur Christus 
creatus, quatenus creari significat produci ex nihilo ; quam- 
vis enim natura humana Christi (quoad corpus mediate) 
sit ex nihilo producta, tamen dum Christus ex nihilo pro- 
ductus dicitur, sensus praeposterus est. Si vero creatus 
dicitur, non quatenus per aliquam actionem coeperit esse 
simpliciter hypostasis Verbi, sed quatenus in tempore per 
unitionem humanae naturae, eadem persona facta est Chri- 
stus, homo-Deus, talis expressio per se non est falsa. Hoc 
modo facile explicantur effata Patrum, quibus Christus 
creatus vel creatura dicitur; istum tamen loquendi modum 
minus opportunum esse, patet. 

Articulus V. 

DE DUABUS IN CHRISTO NATURIS. 

172. Monophysitae duce Eutychete, Uti jam exposui- Mono P hy«i- 
mus, errorem propugnaverunt Nestorii quidem placitis plane toe ' 
oppositum, sed non minus funestum et veri dogmatis ever- 
sivum. In Christo videlicet post unionem unam tantum 
proclamarunt fuisse naturam. Quamvis ejusmodi error jam 
concidat ex iis, quibus probavimus, unam luisse personam 
Christi, simul autem Christum fuisse vere Deum et vere 
hominem, adeoque in utraque subsistentem natura: nihi- 
lominus, ne quid desit tractationi nostrae, etiam explicita 
probatione veritatem catholicam contra illam haeresim vin- 
dicemus. 

173. Qua ratione una fuerit natura in Christo, dixi- 
mus variis modis ab haereticis expositum fuisse. Ne vero 
nunc in incertum evagetur disputatio nostra, breviter re- 
colamus, tribus modis effici posse, ut ex duabus Una res 
conficiatur ; atque ad istos modos proponendos etiam reapse 
haeretici confugerunt. Videlicet aut una re pereunte et in 
alteram velut absorpta, incolumis et sola haec ultima re- 
manet ; aut ex duabus plane mutatis fit aliqua tertia dis- 
similis ambarum; aut ex duabus salvis et integris tertia 
itidem et diversa componitur. Primi generis exemplum 
habes in aquae stilla, quae in vini amphoram projecta ve- 
luti absorbetur, naturam mutat, et in vinum vertitur. Se- 
cundum genus in elementis apparet, ex quibus mixtorum 
corporum substantia ita conflatur, ut quae exoritur sub- 
stantia plane dissimilis appareat iis, ex quibus ipsa effi- 
citur. Tertii denique generis exemplum inest in anima et 
corpore, ex quibus, salvis utriusque proprietatibus, hominis 
natura constat. *) Anima videlicet et corpus sunt sub- 


*) Proponimus hos tres unionis modos, ut facilius concipiantur 
haereticorum variae opiniones, et secundum diversitatem illam, quae 

stantia e, ex quibus per modum partium humana natura 
componitur, ita quidem flt in hac unione utraque pars 
suas retineat proprietates, quamvis per unionem eaedem 
aliquantisper modificentur. Varios igitur hos unionis mo- 
dos haeretici monophysitae, ut unam Christi naturam asse- 
rerent, groposuere ; catholicum vero dogma est, in Christo 
Domino non unam, sed duas esse naturas impermixtas et 
inconfusas. 

Propositio. 174 Propositio. — Duae sunt in Christo naturae , di- 
vina et humana , in una Verbi persona ita unitae , ut utra- 
que distincta permanserit et integra . 

s.scriptura. Demonstratio. — Duas esse distinctas et integras in 
Christo naturas, iis probatur Scripturarum testimoniis, qui- 
bus divinitatem Christi et veritatem humanae ejus naturae 
demonstravimus ; eadem hic iterum fusius exponere longum 
esset, sed sufficiat breviter dicta resumere et praesenti 
materiae applicare. Et Deum igitur esse Christum plera- 
que testimonia persuadent, et hominem esse simul luculen- 
tissime praedicant. Quem verum hominem novit Joannes, 
(verba sunt s. Fulgentii), audiens eum dicentem : Quaeritis 
me interficere hominem , qui veritatem vobis locutus sum , 
eumdem verum Deum monstrat dicens : Hic est verus Deus 
et vita aeterna . l ) Sed Christus non potest verus Deus 
esse sine integra et inconfusa natura divina, et non potest 
homo esse sine integra et inconfusa natura humana, quia 
deficiente rei essentia et ipsa res deficit. — Vidimus etiam 
in Scripturis attributa divina de Christo praedicari; sed 
quodlibet attributum divinum in se est ipsa natura et es- 
sentia divina. Vidimus pariter , in Christo inveniri omnia 
' substantialia hominis, nempe corpus et animam humanam 
ratione et voluntate praeditam, atque ideo etiam ipsi com- 
petere attributa humana, quae sine natura humana existere 
non possunt. Est proinde in Christo utraque natura in- 


primo intuitu sese oculis offert. Non ingredimur quaestionem, utrum 
et quomodo in se differant illi modi unitionis. 

J ) Ad Trasimund. c. 16. 


Digitized by v^ooqLc 



DE DUABUS IN CHRISTO NATURIS. 


153 


tegre et inconfuse. — Christus Dominus ipse ait: Ego et 
Pater unum sumus; l * ) quibus verbis docet, se unam cum 
Patre essentiam habere. Non potest enim unum cum Pa- 
tre dici, nisi una eademque sit ipsi essentia ac natura di- 
vina. Sed idem Christus etiam dicit: Pater major me 
est . *) Ergo ipsi etiam est natura inferior, videlicet hu- 
mana. Secundum hanc naturam certe Christus non potest 
esse unum cum Patre, sicuti secundum divinam naturam 
non potest esse minor Patre ; utraque igitur natura in ipso 
agnoscenda est. — Id unum addamus, cum Scripturarum 
effatis etiam non conciliari, ex duabus naturis , uti ex ho- 
minis corpore et anima, unam compositam esse exortam, 
cui dein proprietates utriusque conveniant. In Scripturis 
enim non solum de Christo divina et humana praedican- 
tur, sed etiam Deus dicitur esse et homo. Id clare osten- 
dit, utramque. naturam distinctam adesse. Certe homo 

compositus ex anima et corpore non est nec dici potest 
anima vel corpus, quia tertium quid ipse est ex utraque 
substantia coalescens. Sed Christus non est tertium quid 
ex homine et Deo coalescens , quod nec Deus esset nec 
homo; et quia utraque natura integra permanet et di- 
stincta, propter divinam naturam Deus, propter humanam 
vere homo est atque dicitur. Sic etiam verba Evangelii: 
Et Verbum caro factum est, ostendunt, non tertium quid 
ex Yerbo et homine, sed vere hominem Verbum factum 
esse. Quod quum sane fieri non potuerit conversione im- 
mutabilis divinitatis in hominem, sequitur, Verbum in na- 
tura divina manens etiam humanam naturam assumpsisse, 
adeoque in Christo esse tum naturam divinam, tum hu- 
manam. 3 ) 


1) Jo. 10, 30. 2 ) Jo. 14, 15. 

3) Facile vides, idem argumentum deduci ex celebri loco s. Pauli 
ad Philippenses 2, 6: Qui quum in forma Dei i. e. in essentia seu 
natura Dei esset, non rapinam arbitratus est , esse se aequalem Deo, 

sed semetipsum exinanivit, non quidem amittens naturam Dei quod 
impossibile erat, sed formam servi, i. e. humanam naturam accipiens, 

Traditio. 175. Ad argumentum ex Traditione conficiendum hic 
omnia ea repetenda forent, quibus juxta Symbolorum pro- 
fessionem et Patrum doctrinam, Christum perfectum Deum 
et perfectum hominem esse, probatum est. Sed inutilis 
iste labor videtur. Sufficiat igitur nobis citare diserta illa 
verba s. Ambrosii: Servemus distinctionem divinitatis et 
carnis . Unus in utroque loquitur Dei Filius , quia in * 
eodem utraque est natura.*) Et s. Augustinus: Agnosca- 
mus, ait, geminam substantiam Christi: divinam scilicet, 
qua aequalis est Patri, humanam, qua major est Pater . 2 ) 
In Symbolo, quod s. Athanasii inscribitur, doctrina catho- 
lica clarissime his verbis proponitur: Qui (Christus) licet 
Deus sit et homo, non duo tamen, sed unus est Christus . 
Unus autem non conversione divinitatis in carnem, sed 
assumptione humanitatis in Deum . Unus omnino non 

confusione substantiae , sed unitate personae *. Concilium 
vero Chalcedonense stolidam Eutychetis haeresim solemni- 
ter damnavit, et dogma catholicum illis verbis proposuit: 
Unum eumdemque confiteri Filium et D. N. J. Christum 
consonanter omnes docemus, eumdem perfectum in deitate 
et eumdem perfectum in humanitate, Deum verum et ho- 
minem verum, eumdem ex anima rationali et corpore con- 
substantialem Patri secundum deitatem, consubstantialem 
nobis eumdem secundum humanitatem, eumdemque Chris- 
tum in duabus naturis inconfuse, incommutabiliter , in- 
divise, inseparabiliter agnoscendum , nusquam sublata dif- 
ferentia naturarum propter unitionem et in unam personam 
atque subsistentiam concurrente . 

Rationes 176. Postremo ex rationibus theologicis impietas et 
theologicae. a ksurditas haeresis Monophysitarum plane evidens fit. In- 
finitae enim perfectioni et immutabilitati divinae naturae, 
ac veritati humanae naturae in Christo, omnis unius na- 
turae absorptio, in alteram mutatio, vel naturarum imme- 
diata unio et in tertiam compositio plane repugnat. Qui 

in similitudinem hominum factus, et habitu inventus ut homo. Chris- 
tus igitur est in utraque natura, Deus et homo, 
i) De fide 1. 2. c. 4. 2 ) In Jo. Tr. 78. 

ex duabus naturis , ait Ferrandus diaconus, in Domino 
Jesu Christo unam factam fatetur, dicat mihi, quae ha- 
rum perierit, ut una fieret ex duabus : divina perire non 
potuit, humana non debuit . Aut si nullius audet asserere 
perditionem, dicat, utrum sit altera in alteram commutata, 
et si alteram in alteram potuisse commutari suspicatur , 
dicat rursus, utrum divinitas in carnem , an in divinita- 
tem caro conversa sit. Si enim divinitas ad inferiorem 
redacta est qualitatem , deteriorata cognoscitur (quod ma- 
nifeste absonum), et jam sibi creator bonus miseriam pro- 
curavit, quam nobis misericorditer praestitit. Si vero per- 
maneris inviolata divinitas absorbuit substantiam carnis , 
ut hoc esset* incipere caro quod Verbum , quis tolerabiliter 
audiat , creaturam prius omnia accidentia recipientem per- 
venisse ad genus et potentiam creatoris , ut esset subito sine 
qualitate, sine quantitate , sine tempore , sineloco , sine situ, 
sine passionibus , sine habitu, perdita conditione facturae 
solo faciendi vigore subnixa? 1 ) — Novam vero quamdam 
ex duabus compositam naturam in Christo esse, pariter re- 
pugnat. Tunc enim imprimis, uti superius jam advertimus, 
Christus neque Deus esset neque homo, sed tertium quid ex 
utroque mixtum et novo nomine nominandum; quo vero 
nomine illud nominandum sit, nemo hactenus ne somnia- 
vit quidem. Praeclare Ferrandus: Si ex duabus facta esse 
asseritur una, quae facta sit , debet primitus dici. Quoties 
ex duobus fit unum, nova res fit. Et si nova res fit, no- 
vum necessario naturae nomen existendo noviter sumit. 
Verbi gratia , alia est in nobis natura animae, alia cor- 
poris: illa spiritualis , ista terrena; illa invisibilis, ista vi- 
sibilis. Et quia ex his duabus una est facta natura, 
navae naturae nomen adepta est , ut diceretur homo. Pro- 
inde si divina natura et humana confirmantur unam fe- 
cisse naturam, inveniatur nomen. At nunquam natura 
invenietur, quae nec divina appellatur nec humana, sed 
sicut nova, ita novo nomine nuncupata . 2 ) — Praeterea 


i) Epist. ad Anatol. 2 ) Ibidem. 

vero quae tanquam partes concurrunt ad aliqnid tertium 
componendum, ut in homine corpus et anima, ejusmodi 
sunt, ut neutra pars in se perfecta sit in ratione naturae, 
sed ut se invicem per compositionem perficiant. Ad hoc 
enim ordinatae sunt, ut in unum conjungantur, et hac or- 
dinatioue per unionem expleta tertium quid in ratione na- 
turae perfectum inde efflorescit. Jam vero divina natura 
sane talis est, ut perfici nequeat; est enim in se infinitae 
perfectionis, nec ordinata ad ullam creatam substantiam. 
Neque humana natura ad hoc ordinata est, ut tertium 
quid cum divina natura unita constituat, sed etiam ipsa est 
in ratione naturae completa. Repugnat proinde in Christo 
unio naturarum immediata per compositionem. 

Quaedam 177. Rejecimus igitur haeresim monophy sitarum, et 
pi C ta rl nTus^vindicavimus doctrinam Ecclesiae quae statuit, in Christo 
trantur. non unam sed duas esse naturas, divinam et humanam, in 
una Verbi persona ita unitas, ut utraque distincta per- 
manserit et integra. Modo opportunum erit, illustrare quae- 
dam doctrinae catholicae capita, quae magnam lucem dog- 
mati de Incarnatione Domini afferunt, 
unio facta 178. Imprimis breviter exponenda est communis illa 
m per80na ' p a t rum e t theologorum doctrina, qua statuitur unio hu- 
manae naturae facta immediate in persona , et per hanc 
cum natura divina . In Deo igitur una summa res sub 
alia ratione est natura absoluta et una tribus communis, 
sub alia ratione eadem res est Pater , Filius , et Spiritus 
sanctus, tres personae. . Hae tres personae sunt subsisten- 
tes in divina natura, seu habentes naturam divinam. 
Et quamvis personae realiter cum natura divina iden- 
tificentur, tamen sub formali ratione relativorum seu 
personarum inter se realiter distinguuntur. — Fieri unio- 
nem substantialem naturae creatae immediate cum .natura 
divina, seu cum Deo sub formali ratione quatenus natura 
est et essentia, idem est, ac contendere, ipsi quidditali di- 
vinae in se aliquid accrescere, vel eam mutari. Id vero 
absolute repugnat. Fieri autem unionem substantialem 
naturae creatae cum Deo, quatenus est formaliter hyposta- 

sis divina secunda, significat, hypostasim, quatenus est hic 
distinctus habens naturam divinam, incipere habere etiam 
naturam creatam humanam. Id quidem comprehendere 
ratione non possumus, sed repugnantiam hac in re pariter 
non videmus. Porro dum fit ejusmodi unio substantialis 
naturae humanae immediate per personam, mediate etiam 
natura humana cum divina conjungitur, quatenus utraque 
natura subsistit in eadem hypostasi. 

179. Jam videamus, quomodo juxta haec solum Ver- 
bum sine mutatione sui sibi propriam habeat naturam hu- 
manam . — In Deo quidem essentia est communis, sed per- 
sonae habentes naturam distinguuntur realiter. Dum di- 
cimus , Verbum assumere naturam humanam , possumus 
spectare: 1° Illud quod fit operatione ad extra, sive dum 
producitur, sive dum conservatur, sive dum unitur humana 
natura cum Verbo. Et tota haec operatio seu incarnatio 
efficienter spectata est opus Dei unius et trini. Sed -2° po- 
test considerari, quis Sit habens naturam humanam ut suam. 
Atque hoc non est operatio aliqua, sed conditio quaedam 
habentis antea tantum divinam naturam, seu extensio ali- 
qua modi subsistendi, qui proprius est distinctae personae. 
Unde vides, unam solam personam divinam jam inde ha- 
bere ut suam humanam naturam, seu terminative incarna- 
tionem esse solius Verbi. — Si vero ulterius investigatur, 
quomodo Verbum sine sui mutatione habeat humanam na- 
turam, responderi haec possunt. Verbum habet, uti expo- 
suimus, naturam humanam secundum formalem rationem 
subsistendi, quam possumus dicere vim hypostaticam seu 
actum terminandi naturam. Illa vis hypostatica sicuti 
ipsa persona est infinitae perfectionis, et propterea potest 
eadem, quin mutetur, etiam extendi ad habendam naturam 
creatam humanam, et persona Verbi sic eamdem elevare ad 
suum esse personale eamque habere ut suam. Quemadmodum 
autem Deus non mutatur, dum libera voluntate novas cre- 
aturas producit, sic etiam hoc in casu. Tota mutatio erit 
in natura assumpta et elevata; persona autem assumens 
tota in se remanet in sua infinita immutabili perfectione. 


Nulla Verbi 
mutatio. 

Id quidem ratione comprehendi nequit, quia mysterium est, 
sed rem aliquatenus saltem praeclara expositione Leonardi 
Lessii illustremus. Hoc maxime , scribit, admirabile et in- 
comprehensibile in hoc mysterio , quomodo Verbum divinum 
absque ulla nova habitudine ad humanam naturam possit 
eam ita sibi adstringere , ut ratione illius unionis vere di- 
catur et sit homo. Sed provenit hoc ex infinitate Verbi , 
quod sicut in aliis , ita etiam in ratione hypostasis vim in- 
finitam habet , qua substantiarum omnium existentias per 
modum hypostasis possit terminare , naturas ipsas actuales 
per se formaliter hypostatice sustentando. Sicut enim in- 
tellectio divina propter suam infinitatem in ratione intel- 
lectionis ad futura contingentia , et volitio divina propter 
infinitatem in ratione volitimis ad omnia existentia, quo- 
rum ipsa est causa , se extendit, idque absque accessione 
alicujus habitudinis realis ad illas : ita quaevis hypostasis 
divina ob infinitam vim hypostasis talis est , ut possit se 
ad quamlibet naturam terminandam et sustentandam abs- 
que ulla sui mutatione , vel habitudinis intrinsecae accessi- 
one, extendere et proferre. Sufficit enim illa habitudo vir - 
tuaMs eminentissima , quam ratione suae infinitatis habet , 
ratione cujus non minus perfecte unitur , quam si formalem , 
intrinsecam et novam habitudinem , ad naturam humanam 
in assumptione acquireret . Recipit igitur ad se et in se 
Verbum divinum humanam naturam, fitque ejus hypostasis 
absque ulla sui mutatione, sola mutatione humanitatis, qua 
trahitur ad Verbum , et extensione seu habitudine virtuali 
Verbi , qua recipit et terminat humanitatem. l ) 
comparatio 180 . Monophysitae , ut confictam suam divinitatis et 
humanitatis in Christo confusionem confirmarent, frequenter 
minis, commemorabant, a Patribus unitionem naturae humanae 
cum Verbo illustrari similitudine deprompta ex concursu 
animae et corporis humani. Quae similitudo etiam in sym- 
bolo Athanasiano illis verbis proponitur: Sicut anima ra- 
tionalis et caro unus est homo : ita Deus et homo unus est 


*) De div. perfect. 1. 12. c. 5. n. 23. 

Christus . Inferebant igitur Monophysitae, illa comparatione 
indicari, ex unione divinitatis et humanitatis in Christo 
unam existere naturam , quemadmodum ex unione corporis 
et animae etiam una existit natura humana. Ut haereti- 
corum fallacia repellatur , et intelligatur , quo sensu in 
doctrina catholica illa comparatio adhibeatur, eam jam ac- 
curatius determinabimus. Juverit ad hoc similitudinis juxta 
et dissimilitudiuis capita definire ; sic enim vera significatio 
illius effati melius patebit. — Ut a dissimilitudinibus or- 
diamur, primum dissimilitudinis caput inde prodit, quod 
anima et corpus ad mutuam unionem natura ordinantur. 
Id vero in Verbo prae carne locum non habet. Inde etiam 
anima et corpus se mutuo excipiunt ut verissimae partes 
unius compositae naturae, et sicut corpus perficitur anima, 
ita vicissim etiam anima perficitur corpore. Sed ab infinita 
Verbi dignitate et perfectione ratio partis omnino abhorret, 
nec Verbum ex assumpta natura humana perfici potest. — 
Succedit aliud discrimen inde profectum, quod, cum Chri- 
stus sit vereque dicatur tam Deus quam homo, aut etiam 
Deus-homo, contra homo neque est neque vere dicitur anima 
rationalis vel corpus , vel anima-corpus. — Dissimilitudine 
sic constituta jam determinemus, in quo similitudo sita sit, 
propter quam comparatio illa adhibetur. Itaque imprimis 
quemadmodum unio animae et corporis non moralis et ac- 
cidentalis, sed ontologica est et substantialis, ita etiam 
unio Verbi cum humana natura intima est et ontologica. 
Hinc etiam Christus est unum numero et ontologice sub- 
jectum, sicuti pariter ex unione animae et corporis unum 
subjectum existit. Atque ad hanc unionem non moralem 
sed ontologicam, et unitatem personae exprimendam, potis- 
simum a ss. Patribus et in symbolo Athanasiano illa com- 
paratio adhibetur. Praeterea vero quemadmodum in homine 
substantiae ontologice unitae non confunduntur, ita in 
Christo divina natura, quamquam ab humana non divisa, 
est tamen manetque sine confusione distincta. Et sicut 
anima corpore, praeterquam quod in eo est ut forma in 
materia, utitur simul ut instrumento proprio, ita Verbum 

natura humana, licet tamen ejus non sit forma, utitur ut 
instrumento assumpto arctissimeque conjuncto, quod quidem 
vita sibi propria pollet. Ex his itaque sequitur, optimo 
jure illam comparationem adhiberi, nullatenus autem sensu 
monophjsitico eam esse accipiendam, 
s. Cyrini 181 . Pauca jam dicenda sunt de effato quodam a s. 

^^Cyrill 0 et aliis Patribus saepe adhibito, ex quo pariter 
x . r# x. Monophysitae argumentum pro suo errore haurire studu- 
erunt. S. Cyrillus igitur et alii Patres frequenter oppo- 
suerunt divisioni Nestorianae illud effatum: Una natura 

Dei Verbi incarnata , [kia (pvtng tov 0eov Aoyov c rsactQ- 
xcofAEvrj» Unum, ait s. Cyrillus, dicimus Filium , et sicuti 
Patres dixerunt unam naturam Dei Verbi incarnatam. l ) 
Unde intulerunt Monophysitae, s. Cyrillum docere, post 
incarnationem unam esse Christi naturam, ac proinde se 
antiquam fidei doctrinam tenere ac vindicare. 

182. Sed significatio illius effati a s. Cyrillo ipso ex- 
plicata est. Nestorianis idem erat natura et persona, et 
dum urgebant duas in Christo naturas, intelligebant natu- 
ras divisas, in se consistentes et subsistentes, seu duas per- 
sonas. Declarat s. Cyrillus, se suam formulam huic doc- 
trinae opponere, et ideo urgeri a se unam naturam Verbi 
incarnatam, quia, quamvis in Emmanuele humanitatis na- 
tura et divinitatis dicatur, ipsa tamen humanitas propria 
facta est Verbi, et unus intelligitur Filius etiam cum ipsa. 
Ejus sententia igitur huc redit, non esse duas naturas per 
se consistentes divisim et seorsim, Deum et hominem, sed 
esse unum per se consistens substantiale, scilicet Deum 
' Verbum unum Filium etiam in carne assumpta. Carnem 
seu humanitatem esse integram in suis proprietatibus; ne 
tamen Nestoriani invehant duas naturas in se consistentes, 
consultius esse, ut natura humana exprimatur in obliquo 
(incarnata), quatenus propria facta Verbi principatum te- 
nentis, quam ut duae naturae exprimantur in recto. — 


Ep. 1. ad Success. 

Ut vero ulterius illud effatum explanemus, animadverten- 
dum est, (pvttiv seu naturam esse apud s. Cyrillum ipsam 
naturam divinam in concreto. Nomen (pvttig per se con- 
sideratum non significat hanc illam ve hypostasim, sed ex- 
primi eo potest, sicut nomine Deus, tum Deus trinus, tum 
indeterminate quaevis persona, tum Deus unus in confuso 
adsignificata subsistentia. Verum quando additur Dei 
Verbi , ut dicatur natura Dei Verbi , eo ipso determinatur 
significatio ad unam divinam personam Verbi, adeoque na- 
tura Verbi idem est, ac natura divina identificata cum 
Verbo, subsistens in Verbo, sive natura divina sub formali « 
ratione Verbi. Itaque in illa formula: Una natura Dei 
Verbi incarnata , in recto exhibetur ipsum Verbum unum 
manens et unus Filius, et in obliquo indicatur natura hu- 
mana velut accessio ei propria facta. Sic illud effatum ce- 
lebre, uti ab ipso s. Cyrillo explicatur, sensum habet om- 
nino orthodoxum. — Antiocheni quidem propter naturarum 
in Christo differentiam noluerunt hanc formulam admittere. 

Quum vero ipsi pariter unum Christum, unum Filium et 
unum Dominum profiterentur, s. Cyrillus nullatenus ab iis 
divisus est, sed aliis offensis eorum vindicias suscepit, judi- 
cans, fidem eorum et professionem eamdem esse, quam ipse 
ista formula expresserat. 

183. Natura humana Christi etiam haud raro a Pa- DeMcatio 
tribus dicitur deificata . Id sane non sensu monophysitico uT 
intelligendum est, ac si mutata esset in divinam naturam, curisto. 
vel ab ea absorpta. Sed deificata nominatur 1°, quia di- 
vinae personae propria facta est. Ex hac vero deificatione 
formali consequitur 2°, naturam humanam ultra omnem na- 
turalem ejus excellentiam elevatam et ornatam esse donis 
praecellentissimis. Atque etiam ob hanc rationem saepe 
deificata a Patribus appellatur, divinae videlicet naturae 
similior reddita, atque hoc sensu propter dona collata ab 
ea veluti absorpta. Interdum etiam ss. Patres, praesertim 
post resurrectionem Christi naturam ejus humanam deifica- 
tam esse dicunt, quia videlicet post resurrectionem haec 

DE VERBO INCARNATO. IX 

praecellentia natui ae etiam in corpus vim suam exercuit, 
in quo gloriae dona tunc manifestius visa sunt. 

184. Ex his igitur facile explicantur Patrum effata 
de deificatione humanae Christi naturae, neque ex eo, quod 
ejusmodi deificationem extollunt, eos ad monophysitismum 
accedere, inferendum est. Inter alios s. Hilarius et s. Gre- 
gorius Nyssenus illam humanae naturae deificationem mul- 
tum celebrant, eorumque sententiis haeretici abusi sunt. 
De s. Hilario alibi sermo recurret; quod vero ad s. Gre- 
gorium attinet, pauca de ipsius effatis hoc loco dicere op- 
portunum est. Hypostaticam igitur divinae humanaeque 
naturae in Christo unionem interdum commixtionem seu 
mixturam aviipi^tv, avyxqaGiv) vocat, humanam 

naturam dicit divinae participasse virtutem, et veluti ab- 
sorptam esse sicuti aceti guttam in pelago. Scribit e. g. 
naturam corruptibilem , ex qua cum Deo conjuncta est 
mixtione reformatam , divinitatis participasse virtutem m 
Quemadmodum si quis dicat , aceti guttam pelago immixtam 
mare esse mixtione factam , quod non amplius naturalis 
qualitas in praevalentis immensitate maneat . l ) — Haec 
verba si per se spectantur, in sensum quidem erroneum 
trahi possunt ; sed juxta ea quae diximus omnino orthodo- 
xam explanationem admittunt. Hoc autem sensu ea revera 
intelligenda esse, demonstrant tum s. Gregorii ex aliis lo- 
cis manifesta doctrina, qua salvam esse et integram utram- 
que in Christo naturam diserte affirmat, 2 ^ tum testificatio 
aliorum Patrum, qui contra Monophysitas ad s. Gregorii 
auctoritatem appellarunt, et difficiliora ejus effata apte 
explanarunt. Nomine mixtionis igitur s. Gregorius intimam 
duarum 'naturarum in una persona conjunctionem designat, 


*) Contr. Eunom. 1. 17. opp. tom 2. p. 162. 

2 ) Scribit e. g. in epistola ad Theophil. Alexandr.: »Nos enim 
salvam esse humanam naturam Verbo unitam ex mysterio ipso didi- 
cimus et credimus, Dei vero Filii carnem separatim consideratam ne- 
que didicimus, neque consequentiae illius necessitate cogimur intel- 
ligere.« 


Digitized by v^ooqLc 



DE DUABUS IN CHRISTO NATURIS. 


163 


quatenus etiam mixtio plura elementa conjungit; nullate- 
nus vero confusionem naturarum voluit significare. Reliqua 
pertinent ad eam naturae humanae deificationem , de qua 
locuti sumus. Ob arctam videlicet cum divinitate conjun- 
ctionem infinitus dignitatis, elevationis, et excellentiae splen- 
dor, et ineffabilis gratiarum abundantia in naturam huma- 
nam redundat, ut summam praestantiam acquirat, iis ta- 
men reservatis quae humauitati propria Sunt. Quum vero 
ejusmodi humanae naturae elevatio et excellentia difficilius 
intelligatur , ad eam adumbrandam ss. Patres frequenter 
-similitudinibus utuntur. Sic alii adhibent comparationem 
ferri igniti, adeoque conservantis quidem suam naturam, 
sed igni similis facti, alii similitudinem aeris, qui luce per- 
fusus est. Atque eadem intentione illa comparatio a. s. 

Gregorio abhibita est, qua humanam naturam dicit veluti 
guttulam aceti divinitatis pelago immixtam. Id jam anti- 
qui Doctores animadverterunt. Divinus Gregorius, ait 
Anastasius Sinaita, mentionem fecit pelagi et aceti , non ut 
res ipsas confunderet , sed ut exemplo aliquo tenuitatem et 
parvitatem nostrae naturae cum infinito et incomprehenso 
illo divinitatis pelago compararet ac demonstraret . l ) 

185. Difficultates praecipuae, quae contra doctrinam 
de duabus naturis in Christo inconfusis et impermixtis 
proponi possent, iis quae exposuimus jam praeoccupatae et 
solutae sunt. Scripturarum videlicet testimonia quibus Mo- 
nophysitae abutebantur, uti v. g. textus ille s. Joannis: 

Et Verbum caro factum est , satis sunt explanata. Pari- 
ter solutio earum difficultatum, quae ex comparatione in- 
carnationis cum unione corporis et animae, et aliis Patrum 
doctrinis petebantur, ex iis quae modo exposuimus per se 
consequitur. 

186. Scholion. — Verbum sane in se consideratum est schoiion. 
persona simplex omnino, nec perficitur assumpta natura composui 
humana. Attamen quum Verbum incarnatum seu Christus 


*) Odego cap. 13. 

Monothele- 

tae. 


Eoram 

doctrinae. 


subsistat iu divina atque humana natura, adeoque sit una 
persona in duplici natura , Christus recte vocari potest 
compositus , pariterque persona Christi, quatenus duas com- 
plectitur naturas. 


Articulus VI. 

DE DUPLICI IN CHRISTO VOLUNTATE ET 
OPERATIONE. 

187. Monophysitis successerunt Monotheletae haeretici, 
qui illorum opiniones verbotenus quidem reliquerunt, simul 
tamen talia statuebant, quae tum in se erronea erant, tum 
necessaria consequentia ipsum monophysitismum instaura- 
bant. Admiserunt igitur Monotheletae, in Christo duas 
esse essentias, et conveniebant etiam cum catholicis, Chri- 
tsum esse unam personam operantem. • Sed falso statue- 
runt, unicam quoque esse tantum in Christo operationem 
et nnicam voluntatem, videlicet divinam. Humanam enim 
naturam veluti inertem habuerunt, ita ut unice divina na- 
tura esset principium operationis, quae in humanam natu- 
ram inertem nonnisi passive reciperetur. *) — Animadver- 
tendum porro est, considerari posse operandi virtutem 
(ivsQyrjTtxrjv Svvapiv), et ipsam operationem actualem 
(eveqyeiav). Quidam exstimarunt, a Monotheletis admis- 
sam fuisse duplicem virtutem operandi, sed unam tantum 
operationem; at ex eorum scriptis et Patrum expositione 
patet, eos tum unicam operandi vim, tum unicam opera- 
tionem in Christo statuisse. Sic humanam essentiam non 
agnoverunt ut principium operandi, sub quo respectu pro- 
prie natura denominatur. 


*) »Fosuernnt, scribit s. Thomas, in Christo unam voluntatem, 
quamvis ponerent duas naturas in Christo secundum hypostasim uni- 
tas, quia opinabantur, quod humana natura in Christo nunquam mo- 
vebatur proprio motu, sed solum secundum quod erat mota a divini 
tate.c S. th. p. 3. q. 18. a. 1. 

188. Pariter unam tantuiii voluntatem isti haeretici 
admiserunt, tum quatenus voluntas facultas est, tum qua- 
tenus est actualis volitio. Atque opportune hoc loco, ut 
quaestiones melius intelligantur, haec notantur. Volunta- 
tis nomine imprimis designatur ipsa facultas volendi ; dein 
vero naturalis ille in bonum appetitus elicitus, quo volun- 
tas bono proposito et agnito statim in illud tendentia sua 
fertur; postremo ipsa electio libera et deliberata, qua ali- 
quod bonum voluntas eligit. Haec omnia Monotheletae 
naturae humanae Christi denegabant. Sed quum, negata 
facultate volendi et naturali voluntatis tendentia, nimis 
apertum esset, negari ipsam naturam humanam, subdole 
studebant evitare hanc quaestionem, et disserebant praeci- 
pue de voluntate actuali electiva et libera. Hanc perso- 
nalem denominabant, et unam esse in Christo magna cum 
contentione asserebant. — Qua quidem in re haeretici 
illi, qui reapse monopbysitismo addicti erant, magna cum 
calliditate procedebant. Etenim quum in Christo Domino 
electiva voluntas humana plane consentiat divinae volun- 
tati, et sic divina voluntas et humana una sit consensione, 
facilius erat hominibus istis haeresim suam tegere ambigua 
locutione, qua catholicos studebant decipere. Fraudulenter 
enim rem ita repraesentabant, ut catholici credere possent, 
ab iis defendi unam voluntatem utriusque naturae consen- 
tientem atque concordem. — Propterea etiam continuo 
clamabant, ab iis qui duplicem voluntatem esse statuebant, 
eo ipso invehi voluntatem a divina voluntate dissentien- 
tem eique repugnantem. Relate ad homines videlicet saepe 
fit, ut voluntas libera sequatur appetitum sensitivum et 
naturalem tendentiam in bona, etiam quando illicita sunt, 
atque eo casu voluntas libera repugnat legi, et a volun- 
tate divina dissentit. Talem igitur voluntatem rebellem, 
quae certo in Christo non erat, proclamabant Monotheletae 
ab iis adstrui, qui duplicem in Christo voluntatem esse 
dicebant, ac duas voluntates dicere perinde esse contende- 
bant, ac statuere aliquam in Christo voluntatam divinae 
voluntati contradicentem. — Postremo non unam operatio- 

nem simpliciter se statuere Monotheletae animadvertebant, 
sed unam operationem theaudricam seu deivirilem; non 
tamen hoc profitebantur, ac si humana natura active in 
operationem influeret, sed quatenus esset organum iners, 
in quod recipiebatur operatio provenieris a natura divina. 

189. Contra hos errores doctrina catholica statuit, du- 
plicem esse in Christo Domino operandi virtutem ac dupli- 
cem operationem, et nominatim duplicem voluntatem ac 
volitionem. Utrique videlicet naturae sua est agendi vis, et 
ex utraque tanquam ex principio quo operationes proce- 
dunt. Alterae sunt a divina natura elicitae, adeoque for- 
maliter divinae, alterae vero sunt elicitae a natura humana, 
ac proinde formaliter humanae, et quantum ad substan- 
tiam actuum similes nostris. 

Ut vero doctrina haec melius perspiciatur, et subdola 
confusio cavillationesque, quibus Monotheletae suos errores 
promovebant, funditus auferantur, juvabit inde ab initio 
accuratiorem praemittere explicationem proprietatum hu- 
manae naturae in Christo, nec non operationum, affectio- 
num, passionum, et motuum voluntatis in ipso. 

190. Itaque quum Christus Dominus perfectam et in- 
tegram haberet naturam humanam, corpore constantem et 
anima rationali, etiam facultates huic naturae insitae ipsi 
erant, operationesque eis respondentes. Proinde vita, mo- 
tus, facultas sentiendi, intelligendi , appetendi harumque 
facultatum functiones humanae Christi naturae inerant, et 
sic generatim humana Christi natura sibi propria opera- 
batur. 

191. Assumpsit Christus Dominus etiam infirmitatem 
defectusque, qui humanae naturae inhaerent; attamen non 
omnes defectus a Christo suscepti fuerunt. Suscepit vide- 
licet eos, qui sequuntur ex natura et peccato totius na- 
turae, nec tamen perfectioni gratiae et scientiae, quae de- 
bebant naturae humanae Salvatoris inesse, repugnant. Tales 
defectus, qui in omnibus hominibus communiter inveniun- 
tur, sunt e. g. fames, sitis, defatigatio, dolores ex laesio- 
nibus, mors et alia hujusmodi. Non tamen hos defectus 

Christus proprie contraxit, quia iidem in praesenti statu 
naturae lapsae non contrahuntur, nisi ex peccato, quo 
Christus penitus caruit. Sed quum Christus libera volun- 
tate elegisset, assumere humanam naturam, nec impedire, 
quod sane potuisset, connaturales ipsi imperfectiones, illi 
defectus ex conditione corporis atque materiae connaturali 
necessitate consequebantur. 

192. Non assumpsit autem Christus Dominus igno- 
rantiam, nec proclivitatem ad malum, vel difficultatem ad 
bonum; haec enim dedecuissent Christum et impedivissent 
opus redemptionis , ac repugnabant perfectioni , quam ex 
hypostatica unione et gratia natura Christi humana habe- 
bat. Nec assumpsit Christus defectus personales , qui nas- 
cuntur in aliquibus hominibus ex quibusdam particularibus 
causis, ut sunt lepra, caecitas et generatim omnes morbi. 

Nam hujusmodi defectus oriuntur quandoque ex defectu 
virtutis formativae corporis, quandoque vero ex culpa ho- 
minis, e. g ex inordinato victu. Neutrum vero accidere 
poterat quoad Christum. Nam ex una parte caro ejus 
concepta erat de Spiritu sancto, qui cum sit infinitae vir- 
tutis et sapientiae in opere suo deficere non potest; ex 
altera vero parte profecto Christus, qui impeccabilis erat, 
nihil inordinatum in vitae suae regimine admittere poterat. 

193. Ex dictis jam vides, in Christo nullo modo fuisse Nuiia con 
inordinatam concupiscentiam vel fomitem peccati; is ex- w ,8Cent,a 
eluditur eo, quod humana Christi natura hypostatice unita 

erat Verbo, quodque Christus perfectissime habebat gra- 
tiam omnesque virtutes. J ) Nomine fomitis peccati intel- 
ligitur inordinata inclinatio appetitus sensitivi, et aliarum 
quoque facultatum animae, quae de libertate participant, 
ut intellectus, voluntatis, imaginationis, ac motus praeter 
vel contra legem rationis. Haec inclinatio de facto pro- 
venit immediate ex privatione justitiae originalis, mediate 
vero ex peccato originali protoparentis, et est illa virium 


’) Cfr. s. Thomam, Summa theol. p 3. q. 15. a. 2. 

animae imperfectio, qua saepe rationem praeveniunt et 
praeter vel contra ejus dictamen moventur. De fide igi- 
tur est, in Christo fomitem peccati non fuisse. — Sane 
fomes hic ex peccato est, et ad peccatum inclinat. Chri- 
stus autem non £st conceptus in peccato, nec ullam incli- 
nationem ad peccatum habere potuit. Per unionem hypo- 
staticam hujusmodi defectus necessario excluditur tanquam 
dedecens personam Verbi, imo illi, qui est Deus sanctissi- 
mus, omnino repugnans. Deus , inquit s. Gregorius M., qui 
in utero Virginis incarnatus in mundum sine peccato ve- 
nerat, nihil contradictionis in semetipso tolerabat. *) 

Manifestum proinde etiam est, in Christi Domini hu- 
mana operatione omne id excludendum esse, quod cum fo- 
mite peccati cohaeret, vel cum illis naturae defectibus, qui 
a Christo suscepti non fuerunt. 

194. His praestitutis jam facile est de passionibus ac 
de affectionibus, quibus Christi anima obnoxia fuit, et de 
motibus voluntatis ipsius judicium ferre. — De motibus 
facultatis sentiendi, seu de appetitu sensitivo et passioni- 
bus affectionibusque cum ipso connexis, quid tenendum sit, 
praeclare exponitur a s. Thoma. Anima Christi , statuit, 
passibilis fuit corporali passione; animales vero passiones 
habuit quidem , sed non ut caeteri homines. Nam neque 
ad illicita ferebantur , neque rationis judicium praevenie- 
bant , sed secundum illud sequebantur , neque rationem ullo 
modo impediebant. Id dein ita fere evolvit: Animae pas- 
siones sunt duplicis generis. Aliae sunt corporales, quibus 
anima patitur ad corporis laesionem: cum enim illa sit 
corporis forma, consequens est, quod unum sit esse animae 
et corporis, et ideo corpore perturbato per aliquam corpo- 
ream laesionem, necesse est, ut etiam anima quatenus cor- 
pus informat perturbetur, seu dolorem sentiat. Aliae sunt 
animales, quae vel solam animam, vel principalius animam, 
quam corpus, afficiunt ; videlicet illi affectus appetitus sen- 


*) Homil. 16, in Evang. — Cfr. de his Schouppe, Inst. theol. 
De Ineam, c. 2. Quaest. 4. 5. 6. 

sitivi, qui sensu maxime proprio et philosophico passiones 
dicuntur, ut tristitia, metus, ira. Anima igitur Christi 
tum corporalibus, tum animalibus obnoxia fuit passionibus, 
quia non solum laesiones corporis vere sensit et inde do- 
lorem percepit, sed etiam tristitia, metu, ira aliisque hu- 
jusmodi passionibus affici potuit. Notandum vero est, hos 
animae Christi affectus et passiones, quoad substantiam 
quidem nostris similes, quoad modum vero dissimiles fuisse. 
Sciendum tamen est , ait s. Doctor , quod hujusmodi pas- 
siones aliter fuerunt in Christo , quam in nobis , quantum 
ad tria . Primo quidem quantum ad objectum: quia in 
nobis plerumque passiones feruntur ad illicita, quod in 
Christo non fuit . Secundo quantum ad principium : quia 
hujusmodi passiones frequenter in nobis praeveniunt judi- 
cium rationis, sed in Christo omnes motus sensitivi appe- 
titus oriebantur secundum dispositionem rationis . Unde 

Augustinus dicit (de Civit. Dei 1. XIV. c. 9), quod hos 
motus certissimae dispensationis gratia ita cum voluit sus- 
cepit animo humano, sicut cum voluit factus est homo . 
Tertio quantum ad effectum: quia in nobis quandoque hu- 
jusmodi motus non sistunt in appetitu sensitivo, sed tra- 
hunt rationem, quod in Christo non fuit, quia motus na- 
turaliter humanae carni convenientes, sic ex ejus disposi- 
tione in appetitu sensitivo manebant, quod ratio ex his 
nullo modo impediebatur facere, quae conveniebant . l ) 

195. Id tamen non ita intelligendum est, ac si appe- 
titus superior seu rationalis nullo modo affectibus illis par- 
ticipaverit. Sed etii»m in appetitu rationali seu voluntate 
proprie dicta, quantum id sine ulla imperfectione fieri po- 
tuit, et ipse Christus libera dispositione elegit, affectus 
ejusmodi fuisse existimandum est. Sic v. g. tristitia Christi 
censenda est non tantum fuisse in appetitu sensitivo, sed 
quum Dominus praevideret innumera hominum peccata et 


*) S. th. p. 3. q. 15. a. 4. — A quibusdam illi affectus et passi- 
ones in Christo, ut ejus perfeetum dominium in ea exprimatur , pro- 
passiones dictae fuerunt. 

crimina, ingentem eorum ingratitudinem erga ipsum Sal- 
vatorem, et summam quam tot homines sibi comparabant 
sua culpa miseriam, inde etiam simul maxime contristatus 
est in parte animae superiore seu voluntate rationali. Ad- 
missio hujus tristitiae sicut caeterorum affectuum, eorum- 
que modus atque mensura certe omnino suberant rationi ac 
libertati ipsius, ita ut nullo modo, sicuti in nobis fit, inde 
rationalis voluntas abriperetur vel impediretur. 

19G. Jam ad voluntatem ipsam quod spectat, uti di- 
ximus, distinguenda est facultas volendi, hujus facultatis 
naturalis appetitus et tendentia in bonum, ac volitio li- 
bera et eleciva. Volitio haec libera et electiva humanae 
naturae semper concors erat et consentiens in Christo cum 
voluntate divina ipsi plane nota, neque uti in nobis acci- 
dit eadem per passiones abripi, turbari, titubare, vel Deo 
rebellis esse poterat. Appetitus vero naturalis, tum uti 
est in parte sensitivo, tum uti est in parte rationali, fertur 
natura sua in bonum apprehensum ut tale, e. g. in vitam, 
et abhorret a malo, e. g. k a doloribus et morte. Sic etiam 
in Christo naturalis affectus erat, quamvis libertati subje- 
ctus, tendens in bonum naturae, et abhorrens a malo. At- 
que Dominus tum naturalem affectionem carnis seu appe- 
titus sensitivi, tum desiderium inefficax et conditionatum 
voluntatis rationalis exhibuit , quum deprecaretur diram 
passionem ; sed libera simul voluntatis electione efficaci, 
voluntate Dei plane concordi, eam suscepit. — His prae- 
missis jam facillime dogma catholicum stabiliemus, errores- 
que Monotheletarum refutabimus. 

Propositio. 197. Propositio. — Secus ac Monotheletis visum est , 
cum duabus in Christo distinctis impermixti sque naturis 
juncta est tum duplex operandi virtus ac duplex operatio , 
tum nominatim duplex voluntas atque volitio. 

s. scriptura. Demonstratio. — Quemadmodum in sacris Scripturis 
habetur duplex testimoniorum series, quorum altera Christo 
tribuitur natura divina, altera vero humana: ita etiam 
duplex est testimoniorum classis, quorum altera Christo 
tribuuntur operationes divinae, altera operationes humanae. 

Operationibus autem respondet virtus operaudi, ac proinde 
duplici illi operationum ordini, duplex etiam respondet ope- 
randi virtus, divina videlicet et humana. Operationes illae 
quae praetergrediuntur humanas omnes facultates ac vires 
tribuendae erunt vi operandi divinae naturae, operationes 
autem hominibus convenientes atque communes referendae 
erunt ad naturam et virtutem operandi humanam. — Sane 
Christo attribuuntur operationes divinae. Dicitur enim ope- 
rari quae et quemadmodum Pater operatur, vaticinia edit, 
solo voluntatis nutu sanat aegrotos, solo jussu suo suscitat 
mortuos. Ex altera parte legimus, Christum esuriisse et 
sitiisse, cibo ct potu esse refectum , lassatura fuisse et la- 
crimatum, timore ac tristitia affectum, dolorem sensisse, 
passum fuisse, et spiritum reddidisse. Atque hae sunt sane 
operationes humanae. Proinde duplex operatio et operandi 
virtus, humana atque divina, Christo est tribuenda. 

198. Christo autem etiam duplicem voluntatem fuisse, 
divinam atque humanam, generatim jam sequitur ex eo, 
quod sicut divinam naturam , ita et humanam cum omni- 
bus fachltatibus et viribus habebat. Divinam ipsi fuisse 
voluntatem, hic non probabimus particularibus textibus, 
quum id haeretici non negaverint; quod vero ad humanam 
attinet, juvabit diserta quaedam citare Scripturarum testi- 
monia. Celeberrima igitur est illa Domini oratio: Pater 
mi, si possibile est , transeat a me calix iste ; verumtamen 
non sicut ego volo , sed sicut tu, l ) vel: Non mea voluntas, 
sed tua fiat . 2 ) Illa oratione Christus Dominus exprimit 
naturalem affectionem appetitus sensitivi a passione et a 
morte refugientem, et desiderium naturale, conditionatum 
(si possibile est) atque inefficax voluntatis, vitandi passio- 
nem et mortem. Haec colliguntur maxime ex illis verbis: 
Pater mi, si possibile est , transeat a me calix iste . Sed 
deinde diserte exhibet plenam consensionem ac conformi ta- 
tem humanae voluntatis electivae et efficacis cum divina 


i) Mattb. 16, 39. *) Luc. 22, 42. 

voluntate Patris, dum dicit: Non mea voluntas , sed tua 
fiat. Conformitas haec, quae istis verbis exprimitur, pro- 
fecto respicit Christi humanam voluntatem; divina enim 
ejus voluntas uua eademque est numero cum voluntate 
Patris. Verba Christi igitur ut plene intelligantur sic ex- 
poni possunt: Pater peto a te voluntate humana efficaci et 
electiva, ut non fiat secundam meam inclinationem natu- 
ralem appetitus sensitivi, et voluntatis desiderium naturale 
atque inefficax quod deprecatur mortem, sed ut fiat secun- 
dum tuae voluntatis decretum. — Voluntas Christi hu- 
mana proinde hoc textu perspicue exhibetur. 

199. Posset hac in re obscurum videri, quomodo Chri- 
stus potuerit orare: Pater , si fieri potest (i. e. si vis), 
transeat calix iste, quum ipsi notum esset, Patris bene- 
placitum esse, ut non transiret calix. Respondemus ad 
hoc, Christum Domiuum, ut humanae naturae veritatem 
ostenderet, locutum fuisse secundum ea, ad quae natura 
haec indole sua tendit. Manifestavit hac ratione homini- 
bus, quanto amore eos dilexerit, quum durissimas illas pas- 
siones humanae naturae vehementer repugnantes suscepe- 
rit; exemplum dedit hominibus, ut divinae voluntati .se 
subjiciant etiam in rebus, quae summam habeat difficulta- 
tem ; et illis qui in mortis horrore constituuntur atque an- 
guntur motivum dedit fiduciae atque spei, dum recordantur, 
etiam ipsum Jesum Christum Domiuum nostrum illas angu- 
stias mortis sensisse, et naturam ejus humanam ab iis re- 
fugisse easdemque desiderio naturali deprecatam fuisse. In 
illis igitur verbis Christus veluti praescindit ab illa scien- 
tia, quam de Dei placito habebat, et sic conditionate de- 
siderium exprimit inefficax , evitandae passionis et mortis 
juxta naturae humanae inclinationem. 1 ). 

200. Gemina huic testimonia sunt illa: Non quaero 
voluntatem meam , sed voluntatem ejus, qui misit me ; 2 ) at- 
que: Descendi de coelo, non ut faciam voluntatem meam, sed 
voluntatem ejus, qui misit me. 6 ) In utroque textu quum Do- 


’) Vide Maldonatum in Matth. 26, 38. *) Jo. 5, 30. 8) j 0 . 6, 36. 

minus dicit, se quaerere voluntatem Patris, id se spectare, ut 
faciat voluntatem Patris, ostendit, se conformare voluntatem 
suam humanam voluntati Patris. Dum vero ait: non ut fa- 
ciam, voluntatem meam, pariter distinctam a divina volunta- 
tem ostendit. Haec humana voluntas, quantum a Christo per- 
mittitur, per se naturali tendentia posset tendere non qui- 
dem in illicita, sed in talia, quae a beneplacito Patris di- 
versa sunt, quamvis in se honesta ; at eo casu Christus 
libera et efficaci electione se conformare ostendit volunta- 
tem suam beneplacito Patris. ‘) — Evangelia praeterea 
quam plurimas nobis exhibent Christi actiones, quae a vo- 
luntate ejus humana necessario proficiscuntur. Sic frequen- 
ter commemoratur Christi ad Patrem oratio, deprecatio, 
gratiarum actio, ejus humilitas, spes ac fiducia, reveren- 
tia, obedientia. Haec omnia vero manifeste voluntatem 
humanam supponunt. 

201. In oppugnatione Monotheletismi Doctores catho- Traditio, 
lici, uti s. Agatho P., s. Sophronius, s. Joannes Damasce- 
nus, imprimis usi sunt illis Scripturarum textibus, quos modo 
commemoravimus, indeque errorem illorum haereticorum 
rejecerunt. Dein ex doctrina praecedentium Patrum ad- 
ductis eorum testimoniis ostenderunt, Monotheletarum sen- 
tentiam ab orthodoxa fide omnino deviare. Sic adducit 
s. Agatho in Epistola ad Imperatores, lecta in Concilio VI, 
verba s. Augustini, qui Maximinum Arianum oppugnans 
scribit: Ubi dixit Filius Patri : Verum non quod ego 
volo , sed quod tu vis: quid te adjuvat , quod tua verba 
subjungis et dicis: Ostendit vere, voluntatem suam sub- 
jectam suo Genitori . Quasi nos negemus, hominis volun- 
tatem voluntati Dd debere esse subjectam ? Nam ex na- 


*) Videntur textus illi etiam sic posse exponi: »Non ego sum 
talis, qui habeam voluntatem, quae se ipsam quaerat et suam utilita- 
tem, et quae faciat quod ipsi placuerit; sed voluntas mea semper di- 
rigitur ad voluntatem Patris, eique conformis est atque consentiens.* 
Manifestum est, in hac quoque explicatione Christum sibi attribuere 
voluntatem humanam. Cfr. s. Chrysostomum in h. 1. 

tura hominis hoc dixisse Dominum cito videt, qui locum 
ipsum sancti Evangelii paulo attentius intuetur . Ibi enim 
dixit : Tristis est anima mea usque ad mortem. Numquid 
ex natura unici Verbi posset hoc dici . . . Non ait : Tri- 
stis sum; quamvis etiam si hoc dixisset , non nisi ex na- 
tura hominis oporteret intelligi ; sed ait ; Tristis est anima 
mea; quam sicut homo utique habebat humanam. Quam- 
quam et in hoc quod ait: Non quod ego volo; aliud se 
ostendit voluisse , quam Pater: quod nisi humano corde 
non potuisset , quum infirmitatem nostram in suum non 
divinum , sed humanum transfiguraret affectum. Homine 
quippe non assumpto nullo modo Patri diceret unicum 
Verbum: Non quod ego volo. Numquam enim posset im- 
mutabilis illa natura aliud velle , quam Pater. x ) Addit 
s. Agatho testimonium s. Ambrosii, qui inter alia haec 
habet: Aequalis ergo (Christus) in Dei forma . , minor in 
susceptione carnis et hominis passione. Nam quomodo 
eadem posset minor esse aequalisque natura? Quomodo 
autem si minor est, eadem similiter facit, quae Pater fa- 
cit? Nam quemadmodum eadem operatio diversae esset 
potestatis? Numquid sic potest minor, quemadmodum ma- 
jor, operari? aut una operatio potest esse , ubi diversa sub- 
stantia est?' 1 ) Postrema haec verba s. Ambrosii securim 
infligunt Monotheletarum haeresi, et explicite statuunt, ubi 
diversae sunt naturae, necessario etiam diversas esse ope- 
rationes. Alii Patres varii a s. Agathone producuntur; 
satis sit, addere hic duorum Patrum Graecorum disertam 
doctrinam. S. Athanasius in illa verba: Pater, si fieri 
potest etc. ita disserit : Duas hic voluntates ostendit (Chri- 
stus), u/nam videlicet humanam quae est carnis propria , 
alteram divinam . Nam humana propter carnis imbecilli- 
tatem deprecatur passionem; divina vero ipsius prompta 
est. s ) Et s. Gregorius Nyssenus : Quoniam igitur, inquit, 
alia est voluntas divina , alia humana, loquitur quidem ut 


*) Contr. Maximinum Arianum 1. 2. c. 20. n° 2. 

*) De fide ad Gratianum 1. 3. c. 2. 3 ) Contra Arianos n° 21, 

homo quod infirmitati carnis congruit , qui nostras passio- 
nes suscepit . y 

202. Variis dein argumentis ss. Patres Monotheleta- Rationis 
rum errores refellunt. Argumentantur ex illo principio, th p^^ ae 
nullam pos^e dari naturam sine propria operandi virtute 

et propria actione. Nihil aliud enim est vis agendi, nisi 
ipsa natura, non solum in sua entitate, sed ratione virium 
suarum considerata; adeoque facultas operandi necessario 
ita conserta est cum natura, ut tantum secundum ratio- 
nem ab eadem distinguatur. Est videlicet operandi vis et 
operatio cujusvis substantiae virtus et motio, qua id solum 
caret, quod non est. Quis non videat ait s. Agatho, quia 
impossibile et contra ordinem naturae est , posse esse na- 
turam, et operationem non habere naturae . 2 ) — Aliud 
axioma ex quo ss. Patres argumentantur illud est, unius 
tantum operationis esse, quae uuius tantum naturae sunt, 
ubi vero non una natura, ibi nec unam esse operationem. 

Id exemplo illustrant. In divinitate tres quidem sunt per- 
sonae, sed una operatio tantum, quia una tantum est na- 
tura. Operationes igitur non sequuntur rationem hyposta- 
sium, sed naturarum. Proinde falso inferunt Monotheletae 
ex unitate personae Christi unitatem operationis ejus; sed 
ex duplici ejus natura necessario inferenda est duplex ejus 
operatio. 

203. Argumentantur postremo ss. Patres ex praepo- 
steris consectariis necessario admittendis, si una tantum 
Christi Domini naturalis operandi virtus, naturalisque ope- 
ratio dicatur. Haec enim vel divina, vel humana, vel com- 
posita esset. Si dicitur divina, quum divina operatio sit 
totius Trinitatis, jam admittendum erit, quod Theopa- 
schitae impie sed consequenter statuebant, totam Trinita- 
tem passionem et mortem suscepisse. Humana dici nequit. 

Christus enim plurima fecit, uti e. g. maxima miracula, 


*) Verba citata in Syn. 6. act. 4. 

2) Ap. flarduin coli. Cone. t. III. coi 125. 


Digitized by v^ooqLc 



176 


DE INCARNATIONIS MYSTERIO. 


quae excedunt omnem humanam naturam et operationem. 
Nec potest dici composita ex operationibus utriusque na- 
turae. Sicuti enim repugnat, ut humana natura et divina 
sub formali ratione naturae uniantur et confundantur in 
unam naturam, sic etiam repugnat, ut operationes confun- 
dantur. Talis operatio simul divina et humana, foret in- 
creata simul et producta, infinita atque finita. Haec certe 
contradictionem involvunt, — Talibus igitur argumentis 
tum theologicis, tum philosophicis Doctores catholici inep- 
tos Monothelatarum errores refutarunt. Concilio vero 
oecuiTvj ^P* an0 generali VI (680), Monotheletae, quorum dux 
'eo tempore erat Macarius Antiochenus, solemniter damnati 
sunt, et doctrina catholica his verbis proposita: Duas 
naturales voluntates in eo (Christo) et duas naturales ope- 
rationes, indivise , inconvertibiliter , inseparabiliter, incon- 
fuse , secundum ss. Patrum doctrinam aeque praedicamus, 
non contrarias , absit , juxta quod impii asseruerunt hae- 
retici, sed sequentem ejus humanam voluntatem et non re- 
sistentem vel reluctantem , sed potius et subjectam divinae 
ejus atque omnipotenti voluntati. 

operati» 204. Monotheletee plerique, uti animadvertimus, suum 
theandrica. errorem eo tegere studuerunt, quod assererent, non unam 
simpliciter, sed unam theandricam seu deiviritem esse 
Christi Domini operationem. Hanc vero sententiam com- 
probabant ex Dionysio vulgo Areopagita, qui in epistola 
ad Cajum haec scribit: Caeterum divina non ut Deus 
(tandummodo) patrabat, neque humana ut (merus) homo, 
sed quoniam est Deus factus homo , novam quamdam dei- 
virilem operationem nobis dispensabat. — Catholici Docto- 
res imprimis peremptorie refutarunt illam unicam compo- 
sitam et confusam operationem, quam nomine deivirilis 
operationis haeretici designabant, eamque cum fide ortho- 
doxa et sana ratione pugnare demonstrabant. Dein vero 
luculenter ostenderunt, quomodo operationes, quae proce- 
debant inconfuse ab utraque Christi natura, optimo jure 
deiviriles denominari possint. Quamvis enim nullatenus 
ex duabus Christi operationibus componatur una, ambae 

tamen manentes cum suis proprietatibus inconfusae uniun- 
tur, quatenus unus est operans, et ambae sunt operationes 
unius hypostasis, licet secundum duplicem naturam editae. 
Operans vero est Deus-homo ( 0eav&(>(O7iog , OeavdQog), et 
propterea omnis Christi operatio tum edita secundum hu- 
manam naturam, tum post incarnationem praestita secun- 
dum divinam naturam cum aliqua subministratione naturae 
humanae, dici potest deivirilis. 

205. Certe quaevis operatio Christi facta secundum 
humanam naturam dici potest deivirilis, tum quia est ope- 
ratio personae divinae, (principium quod), elicita per as- 
sumptam humanam naturam , (principium quo) , tum quia 
Verbum spectatum secundum naturam divinam omnes actio- 
ues Christi humanas ut principium dirigens moderabatur 
et disponebat* Utebatur videlicet hac ratione Verbum na- 
tura humaua tanquam organo, quod tamen intellectu et 
libertate praeditum erat. — Fuerunt porro multae actio- 
nes Christi divinae, in quibus natura humana ex voluntate 
ejus aliquod ministerium exhibebat, v. g. quando Christus 
ambulabat super aquas, tactu manus suae sanabat aegro- 
tos, verbo suo suscitabat mortuos. In his operibus inter- 
venit duplex operatio, alia divina toti Trinitati communis, 
videlicet voluntas divina legibus naturae imperans, alia 
humana solius Verbi incarnati, uti est tactus manus, vox 
emissa. *) Atque sic complexa actio ex duabus operationi- 
bus constans merito deivirilis nominatur. — Omnia ea igi- 
tur, quae Christus ut Verbum incarnatum fecit, recte ope- 
rationes deiviriles nominantur, ut indicetur, unam esse hy- 
postasim quae divina et humana operatur, et propter hanc 
personae unitatem in operibus Christi etiam actiones divi- 


1 ) Notetur hoc loco, operationes Christi quae eliciuntur humana 
natura, esse solius Verbi et non aliarum personarum divinarum, quia 
solum Verbum per unionem hypostaticam habet humanam naturam 
ut suam. Operatio vero divina, e. g. in edendis miraculis, communis 
est Patri et Spiritui sancto, sicuti ipsa natura divina. 

DR VERBO INCARNATO, 12 

nas atque humanas operationes non quidem confundi, sed 
intima unione conjungi. *) 

objectio. 206. Monotheletae contendebant, Scripturarum effata, 
quae attulimus ad probandam duplicem in Christo volun- 
tatem, sensu litterali accipi non posse, eo quod ex iliis sic 
acceptis sequeretur, in Christo fuisse voluntatem rebellem et 
divinae voluntati oppositam. Sed hanc objectionem nostra 
expositione jam diluimus. Vidimus enim, exhibuisse Chri- 
stum quidem illis effatis inclinationem naturae et inefficax 
ac conditionatum desiderium voluntatis, vitandi passionem 
et mortem, sed simul eum ostendisse consensum actualis 
volitionis liberae et electivae cum voluntate Patris. Prae- 
terea timorem illum , taedium atque angorem , in tantum 
admisit, quantum voluit, nec ullatenus hisce affectibus 
libera ejus voluntas fluctuans facta est, vel tardior ad be- 
neplacitum Patris exequendura. 

jfficuitates 207. Inter Patres s. Hilarius, uti superius jam innui- 

HUario. mus, plura habet, ex quibus primo intuitu dubium oriri 
potest, utrum recte ipse de natura Christi humana sense- 
rit. Difficultatem ea movere possent, quae de deificatione 
naturae humanae Christi s. Doctor scribit, ac si ea ab- 
sorpta sit in Christi glorificatione per divinam naturam. 
Subjectio, inquit, ea est , quae est ex natura in naturam 
cdncessio , dum a se secundum quod est desinens ei sub - 
jicitur , cujus concedit in formam . z ) Sed nihil aliud s. Do- 
ctor his significare vult, nisi naturam humanam summum 
acquirere splendorem et excellentiam per dona glorificatio- 
nis et proprietatis gloriosi corporis. Cum his vero pro- 
prietates et qualitates essentiales naturae humanae con- 
sistunt, ita ut haec integra permaneat. Ipse s. Hilarius 


Eae igitur actiones divinae, quas Verbum operatur mere nt 
Deus unus cum Patre et Spiritu sancto sine subministratione aliqua 
humanitatis assumptae, ut creatio et conservatio mundi, non dicuntur 
operationes deiviriles, sed illae, quas modo exposito cum subministra- 
tione aliqua humanitatis operatur Verbum incarnatum. 

2) De Trinit. 1. XI. n° 35. 


Digitized by 


Google 


-1 ■ 


DE DUPLICI IU CHRISTO BTC. 


179 


statim subdit : Desinit autem non ut non sit , sed ut pro- 
ficiat , l ) h. e. ut excellentior , perfectior , aliud conditi- 
one sit. 

208. Difficiliora autem sunt quaedam s. Hilarii effata, 
quibus humanae naturae Christi denegare videtur humanas 
qualitates, affectiones, passiones atque dolores, et doctri- 
nam statuere, quae Monotheletarum placitis, imo Doceta- 
rum opinionibus affinis esse apparet. Inter alia s. Doctor 
scribit : Homo itaque Jesus Christus , unigenitus Deus, per 
carnem et Verbum ut hominis filius ita et Dei Filius , 
hominem verum secundum similitudinem nostri hominis 
non deficiens a se Deo sumpsit : in quem (Christum) quam- 
vis aut ictus incideret , aut vulnus descenderet, aut nodi 
concurrerent , aut suspensio elevaret , quidem haec impetum 
passionis , non tamen dolorem passionis inferrent, ut telum 
aliquod aut aquam perforans , aut ignem compungens, aut 
aera vulnerans . Omnes quidem has passiones naturae 
suae infert , ut perforet , ut compungat , ut vulneret: sed 
naturam suam in haec passio illata non retinet, dum in 
natura non est vel aquam forari, vel pungi ignem, vel 
aerem vulnerari , quamvis natura teli sit vulnerare , et 
compungere et forare . Pansus quidem Dominus Jesus 

Christus, dum caeditur , dum crucifigitur, dum moritur , 
sed in corpus Domini irruens passio, nec non fuit passio , 
nec tamen naturam passionis exseruit : quum in poenali 
ministerio illa desaeviit , et virtus corporis sine sensu poe- 
nae vim poenae in se desaevientis excepit. z ) Quod si haec 
et similia s. Hilarii effata abrupta ex contextu et ex tota 
doctrina s. Doctoris spectantur, revera sano sensu expli- 
cari non posse videntur, ac non defuerunt theologi, qui 
censuerunt, B. Hilarium hac in re errasse. Quum tamen 
in aliis libris aperte doceat, humanam Christi naturam hu- 
manis affectibus et dolori subjectam fuisse, opinati sunt, 


*) Ibidem. — Cfr. ea quae superius diximus de s. Gregorio 
Nysseno. 

2) De Trinit. 1. X. n° 23 

ipsum illis scriptis errorem hunc retractasse. Atque in 
hanc sententiam Petavius doctissimus vir declinat . x ) 

209. Sed plura obstant, quominus huic opinioni as- 
sentiamur. Vix inter ss. Patres aliquis ob orthodoxiam 
universim tantis laudibus effertur, quam s. Hilarius. Nota 
sunt verba Hieronymi, ad Laetam de Paulae filiae educa- 
tione scribentis: Cypriani opuscula semper in manu te- 
neat . Athanasii epistolas et Hilarii libros inoffenso de- 
currat pede . Eum pariter maximis laudibus s. Augustinus 
celebrat, et Gelasius I ponit inter eos, quos orthodo- 
xos Doctores habet Ecclesia. Porro* ipse s. Hilarius in 
libris de Trinitate, et frequentius in Commentariis in 
Psalmos, data opera demonstrat veram humanitatem Christi 
ex eo, quod revera Christus passus sit, fleverit, tristis fuerit. 
Sed qui haec ut doctrinam omnibus notam proponit, non 
potest haberi ut talis, qui simul contrariam sententiam tenue- 
rit. Hos vero textus habere ut retractationem quamdam erro- 
ris, nimis arbitrarium est, et eo tantum casu id statuendum 
esset, si falsa sententia in illis testimoniis plane indubia 
foret. Sed si s. Hilarii doctrina accurate examinatur, ap- 
paret quidem, ejus modum loquendi interdum insolitum 
esse; attento autem scopo ipsius et peculiari loquendi ra- 
tione, illa effata sensu plane orthodoxo explicari possunt. 2 ) 

210. Paucis complectamur aliqua, quae prae oculis 
habenda, sunt ad explicanda s. Hilarii effata. 1° Scopus 
s. Doctoris est, ut refellat Arianos qui statuebant, ipsam 
divinitatem in Christo passam esse, unde inferebant, Chri- 
stum non esse proprio sensu Deum. Ipse igitur totus in 
eo est ut probet, Christum non esse passum in natura sua 
(divina), sed secundum dispensationem . 2° Quod ad mo- 
dum loquendi spectat, Christus s. Hilario plerumque est 


De Ineam. 1. X. c. 5. 

Praestitit id P. Coustant 0. S. B. in doctissima dissertatione, 
quam praemisit editioni operam s. Hilarii. Editio Manrinomm, Pa- 
risiis 1693, 

Verbum secundum divinam naturam spectatum. *) Nomine 
naturae porro s. Doctor significat naturam divinam ; natu- 
ram humanam nomine dispensationis et assumptionis ex- 
primit, et sic proprietates Christi dividit in naturales et 
assumptas. Nomine Virtutis pariter, ut alii veteres, divi- 
nitatem Christi exprimit, et sic Virtus corporis ipsi est 
Verbum quod corpus assumpsit. 3° Distinguit inter dolo- 
rem ac naturam passionis , et inter passionem simpliciter. 
Passio ipsi est illata perpessio, ex qua denominatur Ver- 
bum passum. Dolor et natura passionis ipsi est necessitas 
passionis et afflictio, qua ipsa natura patientis mutatur. — 
Si haec considerantur, s. Hilarii effata facile explicantur. 
Ostendit in textu allato, divinitatem, naturam Christi, 
haud affectam fuisse doloribus et infirmitate, sicuti natura 
aquae non afficitur ictibus. Dein: In corpus Domini ir- 
ruens passio , ait, nec non fuit passio , nec tamen naturam 
passionis exseruit , dum et poenali ministerio desaeviit, et 
Virtus corporis sine sensu poenae vim poenae in se desae- 
vientis excepit Si hoc loco Virtus corporis intelligitur 
Verbum quod corpus assumpsit, haec significant, passionem 
qua caesus est Christus, veram quidem fuisse passionemi 
quatenus et corpus Christi affecit, et Christus (Verbum) 
inde passus dicitur; tamen in ipsum Verbum quoad natu- 
ram divinam, secus ac statuebant Ariani, vim passionis et 
poenam non esse exsertam. Verbum videlicet (Virtus cor- 
poris) eadem passione non fuit afflictum, nec ejus natura 
divina immutata. — Nulla igitur hinc disceptandi causa, 
quum nemo catholicus ambigat, quin Filius Dei postquam 
factus est filius hominis, sine sensu poenae in sua divina 
natura vim poenae in se desaevientis exceperit, hoc est 
quod in carne absque ulla demutatione divinae naturae 
perpessus sit. 2 ) 


*) Sic scribit : » Evacuatio eo proficit, ut proficiat forma servi, non 
ut Christus qui in forma Dei erat, Christus esse non maneat; cum 
ioriuam servi non nisi Christus acceperit.* De Trinit. 9. n. 14. 

2 ) His quae diximus non continetur completa explanatio eorum, 

De Honorfo 211. Scholion I. De Honorio R. P. — Opportunum 
B ' p * erit, hoc loco aliquanto fusius de iis disserere, quae relate 
ad errorem Monotheletarum facta sunt ab Honorio R. P. Ip- 
sum videlicet auctoritate sua haeresim Monotheletarum ap- 
probasse, et a vera doctrina deflexisse, aliqui eorum qui 
infallibilitatem Romani Pontificis impugnant, usque ad ho- 
diernum diem praetendunt. Quamvis autem quaestio de 
Honorio potius exponenda videatur in Tractatu de Romano 
Pontifice, facilius tamen ea quae huc pertinent modo in- 
telliguntur, quum Monotheletarum errores expositi fuerint. 
— Nuntiavit igitur Sergius Patriarcha Cptanus Honorio, 
ortam esse inter Cyrum Alexandrinum et Sophronium mo- 
nachum ac deinde Episcopum Hierosolymarum magnam 
contentionem de una vel duabus Christi operationibus. 
Sergio approbante Cyrum, ut Monophysitae facilius cum 
Ecclesia reconciliarentur, praedicasse unam Christi opera- 
tionem; dein vero ipsum Sergium cum Cyro convenisse, ut 
omnino abstineretur a praedicatione unius vel duplicis ope- 
rationis. Hac ratione agendi jam maximam partem Mono- 
physitarum Aegypti cum Ecclesia reconciliatam fuisse. Sed 
Cyro obstitisse narrat Sophronium, eo quod professionem 
unius operationis in Christo nullatenus approbaverit; ac 
non nisi difficultur ab ipso Sergio eo tandem hunc ad- 
ductum fuisse, ut consentiret, nec unam, nec duplicem 
Christi operationem commemorare. 

212. Rationem, cur ejusmodi silentium de una vel 
duplici operatione opportunum sit, Sergius, qui reapse Mo- 
notheletismo addictus erat, inde promit: Quod unius qui- 
dem operationis vox , quamquam a quibusdam sanctis dicta 
est Patribus , tamen peregrina videatur et perturbare aures 
quorumdam , suspicantium ad peremptionem hanc proferri 
inconfuse atque secundum subsistentiam unitarum in Chri- 
sto Deo nostro duarum naturarum : quod non est unquam 

quae in re de qua agimus difficiliora apud s. Hilarium inveniuntur. 
Sed satis ex iis apparet, doctrinam s. Doctoris omnino orthodoxam 
esse, et considerato ejus scopo et modo loquendi aptissime explicari. 
Accurata vero expositio habetur in laudata Coustantii dissertatione. 

nec fiat . Similiter autem et duarum operationum dictio 
multos scandalizet, utpote a nullo sanctorum et probabi- 
lium Ecclesiae institutorum edita: insuper et consequens 
ei sit, praedicare duas voluntates contrarietates circa invi- 
cem habentes, tanquam Deo quidem Verbo salutarem vo- 
lente adimpleri passionem, humanitate vero ejus obsistente 
ejus voluntati et resistente, et perinde duo contraria vo- 
lentes introducantur, quod impium est. Vides, Sergium 
more Monotheletarum insistere in eo, quod repugnet in 
Christo existentia voluntatis carnalis et rebellis, et veluti 
rem indubiam ab ipso statui, duas voluntates in Christo 
non esse dicendas, ut inde concludatur, nec duas esse ope- 
rationes. Alia dein argumenta quae potius pro una ope- 
ratione militant, ex unitate personae et ex suppositis Pa- 
trum effatis studet insinuare; commendat tamen oecono- 
miam silentii, pro qua et Honorii suffragium petit. Ingen- 
tia simul in epistola exponit bona, quae ex reconciliatione 
Monophysitarum Aegypti hac ratione obtenta pro Ecclesia 
consequantur. 

213. Honorius P. duplicem ad Sergium hac in re de- 
dit epistolam. Ea quae in his epistolis quoad rem nostram 
majoris momenti inveniuntur, ad haec possumus reducere 
capita. — a/ Quod ad doctrinam attinet, imprimis Honorii 
expositio identica est cum fide Chalcedonensi, cum epistola 
s. Leonis ad Flavianum et epistola synodica s. Sophronii 
data ad Sergium . ') Dein vero Honorius etiam diserte sta- 
tuit talia, ex quibus perspicuum est, eum a Monotheleta- 
rum sententia omnino abfuisse, et tum divinae Christi na- 
turae, tum humanae propriam attribuisse operationem. 
Scribit e. g. in epistola la: Eumdemque (confitentes) ope- 
ratum humana ineffabiliter atque singulariter assumpta 
carne, discrete, inconfuse atque inconvertibiliter plena di- 
vinitate ; et qui coruscavit in carne plena divinis miraculis, 
ipse est et carneus effectus plene Deus et homo (graece: 
perfectus Deus et homci). — Clarius dein in altera epistola; 


*) Cfr. Penacchi, De Honorii I causa c. VII, 

Quantum, scribit, ad dogma ecclesiasticum pertinet, utras- 
que naturas in uno Christo unitate naturali copulatas cum 
alterius communione operantes atque operatrices confiteri 
debemus ; et divinam quidem quae Dei sunt operantem, et 
humcmam quae carnis sunt exequentem, non divise , non 
confuse , aut convertibiliter Dei naturam in hominem , et 
nec humanam in Deum conversam edocentes . Et post 

pauca affirmat, duas naturas , id est divinitatis et carnis 
assumptae , in una persona Unigeniti Dei Patris incon- 
fuse , indivise , et inconvertibiliter propria operari. 1 ) Quum 
profiteatur, Christum esse plane (perfecte) Deum et homi- 
nem,* utrasque naturas esse operantes et operatrices, duas 
naturas, id est divinitatis et carnis assumptae inconfuse 
operari propria , manifeste omnino abfuit a Monotheleta- 
rum errore. 

214. b/ Quoad modum loquendi Honorius comprobavit 
consilium Sergii. Non perspexit, quanti momenti esset 
haec quaestio de professione unius vel duplicis operationis 
in Christo, nec Sergii fraudes agnovit: sed considerans 
magna illa bona, quae teste Sergio ex silentio de una vel 
duplici operatione Christi eventura erant, hortatur et mo- 
net, ut abstineant a vocabulis istis unius vel duplicis ope- 
rationis, et persistant in sana doctrina a Concilio Chalce- 
donensi proposita. Controversiam de expressione unius vel 
duplicis operationis habet ut quaestionem de vocabulis, inu- 
tilem ac grammaticam, rhetoricis relinquendam. Argu- 
menta, quae Sergius pro una operatione insinuaverat, Pon- 
tifex non singillatim expendit, nec ea recipit, nec, sicuti 
Sergius, huic expressioni unius operationis favet. In tota 
hac re manifeste Honorius veluti materialem usum formu- 
larum et verborum considerat; unde etiam animadvertit, 
in Scripturis multiplices operationes commemorari, adeoque 
non satis apte de una vel duabus disputari. Nos enim 
non secundum unam operationem vel duas Dominum Je- 

i) Honorii epp. ad Sergium citatae in Concil. VI. act. XII. et 
XIII. — Acta Concil. ed. Harduini, tom III. coi. 1351. 

sum Christum ejusque s. Spiritum sacris Litteris perce- 
pimus, sed multiformiter cognovimus operatum . Scriptum 
est: Divisiones vero gratiarum sunt, idem autem Spiritus; 
et divisiones ministrationum sunt, idem autem Dominus; 
et divisiones operationum sunt, idem vero Deus, qui ope- 
ratur omnia in omnibus . Si enim divisiones operationum 
sunt multae , et has omnes in membris omnibus pleni cor- 
poris operatur , quanto magis capiti nostro Christo Do- 
mino haec possunt plenissime coaptari? x ) 

215. c/ Scopus epistolarum Honorii nullatenus erat, 
aliquam doctrinae definitionem de una vel duplici Christi 
operatione exhibere, nec ulla doctrinae definitio in iis hac 
de re continetur. Pinis epistolarum est tantum, exprimere 
quid Honorius sentiat de opportunitate rationis agendi Ser- 
gii et Cyri, qui convenerant, neque unam, neque duas comme- 
morare operationes Christi. Nec quoad hanc quaestionem, 
quam ut quaestionem de materiali usu vocabulorum Hono- 
rius considerabat, ipse ut Caput Ecclesiae aliquod decre- 
tum praeceptivum emittit, sed tantum comprobat oecono- 
miam practicam illorum Patriarcharum atque hortatur, ut, 
quum illa vocabula lites excitent, etiam in posterum ea 
evitent. *) — Ex his autem patet, inepte has Honorii epi- 


*) Honorius quum utramque naturam operatricem esse et pro - 
pria operari profiteatur, eo ipso implicite ratione principii quo du- 
plicem in Christo operationem esse statuit. Sed quum materiali 
usui verborum intentus esset, advertebat, juxta Apostolum etiam de 
multiformi operatione sermonem esse posse, quatenus videlicet opera- 
tiones denominari et distribui possunt ratione termini vel ratione do- 
norum Spiritus sancti. Quum praeterea timeret, ne vox duarum ope- 
rationum in simplicibus , qui theologorum explicationes et voces non 
intelligunt, novitatis suspicionem excitaret, et pacem turbaret, consul- 
tius habuit, sicuti unius operationis quam rejecit, ita etiam duarum ope- 
rationum externam et materialem computationem et expressionem evi- 
tare, et aliis verbis uti, quibus tamen vera fidei doctrina exprimebatur. 

2 ) Scribit Honorius in ep. 2da: »Caeterum quantum ad dogma 
ecclesiasticum pertinet, quae tenere vel praedicare debemus propter 
simplicitatem hominum et ,amputandas inextricabiles quaestionum am- 
bages, sicut superius diximus, non unam vel duas operationes in me- 

stolas in medium afferri quoad, quaestionem de Eomani 
Pontificis infallibilitate. Infallibilitas enim haec convenit 
Bomano Pontifici, cum ex Cathedra loquitur , id est cum 
omnium Christianorum Pastoris et Doctoris munere fun- 
getis , pro suprema sua Apostolica auctoritate doctrinam de 
fide et moribus ab universa Ecclesia tenendam definit i 1 ) 
Atque huic infallibilitati supremae in ipsis constitutionibus 
R. Pontificis ex Cathedra editis non subest nisi illud, quod 
proponitur tanquam determinatum, definitum et ab omni- 
bus tenendum. Sed Honorius in epistolis illis exprimit 
quidem id, de quo omnes conveniebant, regulam scilicet 
fidei Concilii Chalcedonensis sequendam esse ab omnibus; 
de una autem et duplici Christi operatione nihil definit, 
et quoad usum vocabulorum non decretum emittit, sed 
tantum hortatur Patriarchas, ut in suscepta ratione agendi, 
quam ut prudentem habebat , procedant. 2 ) Si vero in iis, 


diatore Dei et hominum definire, sed utrasque naturas . . . operantes 
atque operatrices confiteri debemus... Auferentes ergo, sicut dixi- 
mus scandalum novellae inventionis, non nos oportet unam vel duas 
operationes definientes praedicare ... sed confiteri ipsas duas naturas 
in una persona inconfuse propria operantes.* Verba: Non debe- 
mus definire . . . definientes praedicare , hic quidem haud directe 
referuntur ad aliquam definitionem ex Cathedra. Clarum tamen 
etiam ex his est , Honorium nullam dogmatis alicujus definitionem 
proponere. Dicit enim, standum esse iis, quae jam statuta sunt, vi- 
delicet in una persona Christi duas esse naturas, et utramque incon- 
fuse propria operari. Sed non debere expressionem illam externam 
ac novam unius vel duarum operationum obtrudi fidelibus (definire, 
definientes praedicare). Existimat videlicet, haud expedire, ut de ope- 
rationum computatione externa novellae inventionis lites generentur; 
adeoque comprobat oeconomiam practicam a Sergio suggestam, ut ab 
illis vocibus omnino abstineatur. 

*) Constit. dogmat. Pastor aeternus. 

2 ) Sunt aliqui auctores catholici qui statuunt, epistolas Honorii 
esse litteras privatas. Id tamen nobis non est persuasum. Certe non 
sunt aliqua definitio in re fidei vel morum ex Cathedra data; sed inde 
non sequitur, eas esse tantum litteras privatas. Sunt illae epistolae 
revera aliquod documentum, quod Honorius ut Episcopus episcoporum 
mittit Patriarchae Cptano, qui ejus consilium petierat. At nullam 

quae Honorius hac occasione in evolutione rationum Ser- 
gii et considerationum suarum scribit, aliquis error inve- 
niretur, id sane dolendum esset, sed contra infallibilitatem 
Romani Pontificis ne minimum quidem praeberet argu- 
mentum. *) At revera nullus omnino fidei error in illis 
Honorii epistolis invenitur. 

216. d/ Ex dictis jam patet, immerito documenta illa 
universim spectata afferri, ac si confirmatio aliqua Mono- 
theletismi iisdem contineatur. Sed etiam peculiaria quae- 
dam effata quae ab adversariis urgentur, nihil continent 
quod fidei contrarium sit. — Honorius igitur in respon- 
sione ad Sergium attingens ea quae hic scripserat, oecono- 
mia videlicet quam proponebat utendum esse, ne affirmari 
videantur in Christo duae voluntates contrariae , dicit: 
Unde et unam voluntatem fatemur D. N. Jesu Christi, 
quia profecto a divinitate assumpta est nostra natura, non 
culpa, illa profecto , quae ante peccatum creata est, non 
quae post praevaricationem vitiata, . . . sine peccato con- 
ceptus nuUum experiens contagium vitiatae naturae . . . 
Non est igitur assumpta a Salvatore vitiata natura, quae 


continent definitionem doctrinalem nullumque decretum auctoritati- 
vum de quaestione unius vel duplicis operationis, sed tantum suasio- 
nem hortatoriam de modo loquendi. Possunt videlicet esse et sunt 
Pontificum documenta publica, etiam responsiones ad episcopos, qui- 
bus, dum circa doctrinam versantur, monere, suadere, reprehendere, 
propositum est, quin intendant definitivam sententiam edicere, qua 
obstringatur tota Ecclesia : eoque ipso non est locutio ex Cathedra. 
Hujusmodi merito censentur epistolae duae Honorii Pontificis ad Ser- 
gium. Cfr. Franzelin, De Traditione, Thesis XVI. 

*) De infallibilitate igitur Romani Pontificis ex Cathedra loquen- 
tis statuendum est idem, quod theologi communiter de infallibilitate 
Conciliorum oecumenicorum statuunt. Videlicet infallibiles sunt ipsae 
definitiones dogmaticae in genere fidei et morum. Sed hanc infalli- 
bilitatis auctoritatem non habent rationes et argumenta, quibus de- 
cisiones fidei fulciuntur, et alia quae interdum in illis documentis 
pro rerum evolutione adduntur et exponuntur. Haec omnia tamen 
magnam habent auctoritatem , et insigni cum reverentia sunt susci- 
pienda. 

repugnaret legi mentis ejus . . . Voluntas diversa non fuit 
aut contraria Salvatori , quia supra legem natus est hu- 
manae conditionis . Et siquidem scriptum est : Non veni 
facere voluntatem meam , sed ejus qui misit me Patris , et: 
Non quod ego volo , sed gwod vis Pater, et alia hujus- 
modi, non sunt haec diversae (contrariae) voluntatis, sed 
dispensationis humanitatis assumptae . His igitur asserunt 
adversarii contineri professionem Monotheletismi, quum Ho- 
norius unam esse affirmet Christi voluntatem, et testimo- 
nia quae pro voluntate humana citari solent, ad quamdam 
dispensationem seu modum loquendi reducat. 

217. Sed respondemus, nullum in hisce erroris vesti- 
gium inveniri. Honorius videlicet nihil aliud ibidem affir- 
mat, nisi, non esse in Christo ut in aliis hominibus duas 
oppositas voluntates carnis et spiritus, sed unam esse vo- 
luntatem humanitatis Christi, eamque conformem volun- 
tati Patris. Itaque textus non est intelligendus de divina 
Christi voluntate, sed loquitur Honorius ibidem directe de 
voluntate humanitatis. — Ita rem se habere, probatur 1° 
ex testibus Honorio coaevis. Quum videlicet brevi post 
mortem Honorii (638) Pyrrhus Patriarcha Cptanus abute- 
retur epistolis Honorii ad Sergium, Joannes IV P. M. (640- 
642) misit ad Constantinum Imperatorem Apologiam Honorii, 
in qua, ut ait, subtilissima veritate quae ante brevis inter - 
capedinem temporis gesta sunt enarrat, et nonnisi de vo- 
luntate humanitatis Christi ab Honorio illa scripta esse, 
peremptoria affirmatione testatur. Scientes , inquit, quod 
nullum in eo cum nasceretur et conversaretur esset om- 
nino peccatum, decenter dicimus et veraciter confitemur, 
unam voluntatem in sanctae ipsius dispensationis humani- 
tate, et non duas contrarias mentis et carnis praedicamus, 
seemdum quod quidam haeretici velut in puro homine de- 
lirare noscuntur. Secundum igitur hunc modum jam di- 
ctus decessor noster praenominato Sergio patriarchae per- 
contanti scripsisse dignoscitur , quia in Salvatore nostro 
duae voluntates contrariae, id est in membris ipsius, peni - 
tus non consistunt , quoniam nihil vitii traxit ex praevari- 

catione primi hominis. Eadem est expositio s. Maximi, qui 
in disputatione cum Pyrrho , et in epistola ad Marinum ver- 
borum Honorii dat aptissimam explicationem, simulque pro- 
vocat ad testimonium Joannis Symponi Abbatis, qui Ho- 
norio a secretis fuerat, illasque epistolas scripserat. — 
Porro 2° ipse contextus satis ostendit, rem vere se ita ha- 
bere. Legentibus enim patet, praeter divinam supponi hu- 
manam voluntatem Christi ab Honorio, eumque totum in 
eo esse, ut ostendat, in Christo non esse contrariam vo- 
luntatem carnis. De hac videlicet locutus fuerat Sergius, 
et secundum sensum quem ex ejus epistola perceperat 
eam removet Honorius, adeoque Christi humanitati unam 
voluntatem esse, convenit. Argumentatio Honorii id os- 
tendit. Quia, inquit, a divinitate assumpta est natura 
nostra, non culpa, fatemur unam Christi voluntatem, scili- 
cet eam, quae per se inest naturae humanae (recta et 
bona), non vero voluntatem carnis, quae est a culpa. — 
Haec autem humanitatis voluntas omnino conformis est 
cura voluntate Patris, et sic indirecte etiam indicatur uni- 
tas moralis voluntatis humanae et divinae in Christo. Con- 
siderandum vero est, eo facilius fieri potuisse, ut Honorius 
directe tantum de humanitate Christi loqueretur, quod 
quum Christi voluntatem dicimus, saepe de voluntate ipsius 
humana cogitamus. Divina enim ejus voluntas ei cum 
Patre et Spiritu sancto eadem est; humana vero soli Christo 
propria est, sicuti ipsa humana natura, et dum Christum 
(Verbum incarnatum) dicimus, hac voce veluti inducimur, 
ut ad ea mentem advertamus, quae ipsi ob naturam as- 
sumptam sunt prdpria. *) — Dein 3° hanc explicationem 


*) Adversarii quidem urgent particulam illativam : unde et unam 
fatemur voluntatem, et contendunt, Honorium hac ratione ex unitate 
personae, de qua superius in epistola sua locutus erat, inferre unita- 
tem numericam voluntatis in Christo. (Unus volens, ergo et una 
numero voluntas). Sed sine fundamento hoc asseritur. Imprimis 
ipsi particulae unde per se non necessario vis strictae illationis tri- 
buenda est, sed generalem quamdam connexionem cum praecedentibus 

non solum piam sed veram esse, ostendunt omnia quibus 
superius probavimus, Honorium abesse ab errore Monothe- 
letarum et orthodoxam profiteri doctrinam. — 4° Quod 
Honorius scribit, verba Christi : Non veni facere volunta- 
tem meam etc., non esse voluntatis diversae (i. e. contra- 
riae), sed dispensationis humanitatis assumptae, tantum 
abest, ut faveat adversariorum placitis, ut Honorii ortho- 
doxiam confirmet. Etenim qui opinantur, dispensationem 
humanitatis assumptae significare solummodo loquendi mo- 
dum Christi accommodatum, ea statuunt, quae inepta sunt, 
et inaudita in theologia. Frequentissima enim ista locu- 
tio est apud Patres Latinos, ut sic humanam naturam li- 


eadem frequenter exprimit. Dein vero quod Honorius statuit, non 
duas contrarias sed unam esse in Christo humanitatis voluntatem, 
recte ex praecedentibus infertur. Videlicet Christus est persona di- 
vina, a qua mira unitione assumpta est humana natura. In hac igitur 
unione naturae humanae cum divinitate ultima ratio est, cur non. sit 
assumpta culpa sed natura, adeoque non duae sint voluntates, carnis 
et spiritus, sed una humanitatis voluntas plane conformis voluntati 
divinae. Atque hoc eo magis menti Honorii obversabatur, quod im- 
mediate ante adverterat: Propter ineffabilem conjunctionem humanae 
divinaeque naturae , idcirco . . . dicitur et humanitas ex coelo cum 
divinitate descendisse. — Omnino eodem* modo loquitur s. Augustinus, 
dum explicat, quomodo Christus non fecerit voluntatem propriam. 
»Ut autem, inquit, Mediator Dei et hominum homo Jesus Christus 
non faceret propriam quae Deo adversa est voluntatem, non erat tan- 
tum homo, sed Deus et homo; per quam mirabilem singularemque, 
gratiam humana in illo sine peccato ullo posset esse natura. Propter 
hoe ergo ait: » Descendi de coelo, non ut faciam voluntatem meam, 
sed voluntatem ejus, qui me misit, « ut ea causa esset tantae obedien- 
tiae, quae omnino sine peccato esset hominis quem gerebat, quia de 
coelo descenderat; hoc est, non tantum Deus, sed et homo erat.« 
Contra sermonem Arianorum n. 6. Ibidem plerique reliqui textus, qui 
ab Honorio afferuntur, pariter citantur. Jam alii merito animadver- 
terunt, ab Honorio plurima ex Augustini scriptis videri deprompta, 
idque omnino suadetur, si Honorii expositio cum variis locis s. Au- 
gustini, praesertim cum ejus scriptis contra Arianos confertur. Prae- 
ter hunc locum vide: Contra Maximum Arianum 1. II, c. 20. Enar- 
ratio in Ps. 93. nn. 28. 29. Sermo 77 in Matth. VI. De orat. dom. 
n, 6. Cfr. Schneemann, Studien uber die Honorius Frage, c. 3. 

bere assumptam significent. *) Et Honorius nihil aliud 
edicit, nisi illis verbis non probari voluntatem rebellem, 
sed exprimi, voluntaria et libera dispensatione ejusmodi 
affectus in Christi humanitate admissos fuisse, ut nobis 
exemplum praeberet. 2 ) 

218. Superest, ut pauca dicamus de sententia, qua Ho- 
norius a Concilio oecumenico VI una cum Sergio, Pyrrho, 
Paulo et aliis Monotheletis damnatus fuit, ita quidem ut 
etiam appellatio haeretici ipsi applicaretur. — Manifestum 
1° est, quum Honorius nullam ediderit definitionem ex Ca- 
thedra, sententia illa nullatenus edici, ipsum in aliqua de- 
finitione ejusmodi in errorem incidisse. Proinde quum in- 
fallibilitas Eomani Pontificis intelligatur de definitionibus 
ejus ex Cathedra in re fidei et morum, immerito ex illa 
damnatione argumenta contra hanc doctrinam depromun- 
tur. 2° Nemo negare potest, decretum alicujus Concilii 
eatenus tantem valere, quatenus accipitur et confirmatur a 
Romano Pontifice; et nonnisi consequenter ad hanc ap- 
probationem esse validum Concilii oecumenici decretum. 
Sed Leo II E. P., qui Concilium oecumenicum VI confir- 
mavit, sententiam, quam Episcopi orientales de Honorio 
tulerant, eo sensu admisit, auctoritate sua apostolica ex- 
plicavit, determinavit, vel correxit, ut Honorius damnatione 
nequaquam perstringatur, eo quod ipse Monotheletarum 
haeresi infectus fuerit, sed quod Sergium caeterosque Mo- 
notheletas non represserit, ut auctoritatem apostolic,ajn de- 


*) E. g. s. Hilarius: »Qui quum ex dispensatione homo esset, 
maneret tamen ex natura Deus.* De Trin. L. X. n. 66. — S. Au- 
gustinus: » Dispensatio carnis Christi huic vitae fidelibus necessaria 
est, per quam tendant ad Dominum.* Serm. 264. De ascensione 
Domini. 

*) Ita etiam s. Augustinus : »Te praesignavit Dominus in sua infir- 
mitate, non se; non enim timebat Dominus pati, tertia die resurrectu- 
rus. Ergo tristis fuit? Prorsus tristis, sed voluntate suscipiens tristi- 
tiam, quomodo voluntate suscipiens carnem : quomodo voluntate carnem 
veram, sic voluntate tristitiam veram. Sic ergo voluntate ostendit in 
se, ut si forte subrepserit tibi humana infirmitas,... dirigatur in 
Deum cor tuum.* In Ps. 93. n. 19, 

cebat, et quod sua imprudenti conniventia haereticorum 
consilia promovere visus sit. Quamvis videlicet Honorius 
quoad mentem suam et optimam intentionem merito excu- 
sari possit, tamen ejus agendi ratio objedive spectata non 
satis provida nimisque negligens fuit, et occasionem dedit 
erroribus latius propagandis. Hoc sensu tantum damnatio- 
nem Concilii VI a Leone II admitti et determinari, adeo- 
que non aliam vim damnationis decreto convenire, patet 
ex epistola Leonis, qui in approbatione Concilii dicit: Pa- 
riterque anathematizamus novi erroris inventores , id est 
Theodorum Pharanitanum episcopum , Cyrum Alexandri- 
num , Sergium , ... necnon et Honorium , qui hanc apo - 
stolicam Ecclesiam non apostolicae traditionis doctrina 
lustravit , sed profana proditione irpmaculatam maculari 
permisit. Et in epistola ad episcopos Hispaniae scribit, 
damnatum esse Honorium, qui flammam haeretici dogma- 
tis , non , ut decuit apostolicam auctoritatem , incipientem 
exstinxit , sed negligendo confovit . *) Proinde non nisi hoc 
sensu sententia de Honorio lata vim habet atque valorem. 
3° Sunt quidem, qui existimant, episcopos orientales in Con- 
cilio VI severius de Honorio judicasse, eumque condem- 
nasse stricte ut haeresis reum, Leonem II vero hanc 
sententiam non admisisse sed abrogasse, seu potius modifi- 
casse, quatenus non haeresis sed negligentiae tantum eum 
damnavit. 2 ) Attamen cum plurimis theologis censemus, etiam 
illos episcopos in Concilio VI haud damnasse Honorium ut hae- 
resis propriae dictaereum. Id enim ex verbis quibus utuntur 
non probatur. Appellatio haeretici eo tempore non raro la- 
tiori sensu adhibebatur, ut eo nomine non solum significa- 


*) Acta Concil. T. III. c. 1649. et 1730. 

*) Haec est sententia, quam propugnavit Jos. Pennacchi in eximia 
sua dissertatione: De Honorii I causa. Kecte animadvertit, latam ab 
episcopis orientalibus sententiam valorem neque ex subscriptione le- 
gatorum Apostolicae Sedis hausisse , quum hi carerent facultatibus 
opportunis et necessariis, ut latae damnationi subscriberentT Conse- 
quenter illam damnationem per se nullius esse roboris. 

rentur, qui falsas doctriiias revera tenebant, sed etiam fau- 
tores haereticorum. Sic e. g. in Concilio Chalcedonensi 
Theodoretus conclamatus est haereticus, quamvis orthodo- 
xam fidem susciperet, quia Nestorii personam nolebat ana- 
thematizare. Reliqua vero, quae a Concilio de Honorio 
dicuntur, aptissime ita accipi possunt, ut non formalem er- 
rorem in doctrina exprimant, eo vel magis, quod pluries a 
reliquis, qui damnantur, Honorius secernatur, et significetur, 
eum condescendisse haereticis et ita eos firmasse. Dicen- 
dum nobis videtur, in Concilio ratione generali damnatio- 
nis sententiam latam fuisse in illos, quos relate ad turbas 
a Monotheletis excitatas culpae reos judicarunt, Patres ta- 
men non clare et accurate determinasse, quo gradu Hono- 
rius reus sit. Dein vero Leo II apostolica sua auctoritate 
accuratius statuit et determinat, quo sensu Honorii dam- 
natio rata habeatur et ipse poena anathematis cum hae- 
reticis coaequetur, videlicet propter negligentiam in ex- 
stinguenda haeresi. 

219. ScholionH. — Ex iis quae praecedentibus articu- schoiion n. 
lis exposita sunt patet, Christum humanis affectibus natu- 
ralibus quae indecentiam non continent, doloribus et cor- 
ruptioni obnoxium fuisse. Haec doctrina ad fidem perti- 
net, atque hac in re Monophysitae et Monotheletae in fu- 
nestissimos inciderunt errores. ') — Disputatum tamen fuit 
inter ipsos catholicos, utrum ejusmodi affectiones Christus 
ex naturae conditione seu insita naturae humanae infirmi- 
tate passus fuerit, an vero non naturaliter, sed extraordi- 
naria lege, ita ut per miraculum naturalis impassibilitas 
suspenderetur, et locum daret doloribus quibus pro nobis 


*) Jam diximus, Monophysitas in duas fuisse divisas factiones, 
Incorrupticolarum et Corrupticolarum. Primi tenebant, unicam 
quam statuebant Christi naturam dolori, passionihus et corruptioni 
non fuisse obnoxiam , et ita in Docetismum incidebant. Alteri baec 
unicae illi naturae atribuebant, adeoque divinitatem in Christo dete- 
rioratam esse fateri cogebantur , quod non minus impium quam ab- 
surdum. 

de veebo incabnato. 13 

Christus affligi voluit. Controversia haec praesertim sae- 
culo XII agitata est inter Philippum Abbatem Bonae Spei, 
et Joannem quemdam monachum, qui dicitur Praepositus. 
Partem negantem suscepit Philippus, qui acrius contendit, 
Christi carnem, quia sine peccato concepta fuerat, nihil 
naturaliter pati potuisse. Joannes vero Praepositus asse- 
rebat, Christum libere et voluntarie talem adseivisse natu- 
ram humanam, quae naturaliter doloribus et passioni ob- 
noxia erat, adeoque insita humanae naturae infirmitate 
illa pertulisse. Huic sententiae accessit etiam Hunaldus, 
quem bini illi viri elegerant arbitrum, eaderaque modo 
communis est theologorum doctrina, a qua recedere fas 
non est. 1 ) — Opportunum vero erit haec notare. Christi 
Domini anima propter unionem hypostaticam gaudebat 
semper visione beatifica; et veluti consequens ad hunc 
statum comprehensionis, humanae Christi naturae per se 
debitus fuisset status omnimodae felicitatis et impassibili- 
tatis. Sed mira dispositione sapientiae suae et dilectionis 
erga genus humanum Christus voluit, ut ejusmodi conditio 
humanae naturae usque ad mortem non obtineret, sed ut 
eadem remaneret simul cum visione beatifica in connatu- 
rali sua infirmitate, ita ut in Christo simul esset status 
comprehensoris et status viatoris. Conjunctio haec utrius- 
que status mira est et mysterium quoddam; sed eadem 
posita sequitur, quod communi doctrina catholica statuitur, 
connaturali scilicet necessitate humanam Christi naturam 
humanis affectibus, passionibus et doloribus obnoxiam fuisse. 


Articulus VII. 

DE COMMUNICATIONE IDIOMATUM ET PERICHORESI, 
AC DE ERRORE UBIQUISTARUM. 

220. Explicavimus quantum opus est in praecedenti- 
bus articulis rationem unionis hypostaticae, qua Verbum 

1 ) Cfr. Perrone De Incarn/ n° 285. 

aeternum in tempore humanam assumpsit naturam, prae- 
cipuosque errores, quibus dogma catholicum impetitum fuit, 
refutavimus. Facili negotio nunc quaedam doctrinae ca- 
pita explanabimus, quae cum praecedentibus intime cohae- 
rent, et magni momenti sunt, ut de Incarnationis mysterio 
et Christo Verbo incarnato recte sentiamus ac loquamur. 

Atque imprimis de celebri in theologia communicatione 
idiomatum ac de perichoresi agemus, simulque refutabi- 
mus absurdam de ubiquitate corporis Christi doctrinam, 
quam Lutherani ad alios suos errores defendendos inve- 
nerunt. 

221. De communicatione idiomatum . — Unam esse Communi- 
Christi personam, duas vero ejus naturas , divinam scilicet ca ^° t ^°' 
et humanam, quae distinctae et inconfusae in hypostatica 
unione permanent, ex demonstratis constat. Atque ex hoc 
dogmate fundamentali per se fluit doctrina de communica- 
tione idiomatum i. e. proprietatum. Haec communicatio 
idiomatum spectanda est in ordine ontologico et in ordine 
praedicationis . — Eadem ontologice in eo est posita, quod ontoiogice. 
Deus est homo per naturam humanam cum suis proprie- 
tatibus assumptam, et idem qui homo est ipse est Deus 
per naturam divinam sibi essentialem, naturis tamen im- 
permixte et inconfuse permanentibus. Seu aliis verbis, 
quum per incarnationis mysterium una hypostasis sit du- 
plicis naturae divinae atque humanae, inde fit, ut hypo- 
stasis haec subsistens et nominata secundum unam natu- 
ram, habeat etiam naturam alteram in qua subsistat, et 
utriusque proprietates. Sic igitur Deus vere est homo, 
naturam habens humanam ejusque proprietates, et hic homo 
(Jesus Christus) est vere Deus, habetque naturam divinam 
ejusque proprietates. 

Quamobrem in ordine praedicationis haec communi-Q aoad prae _ 
catio idiomatum postulat: 1° Ut de Deo ex rei veritate af- dication « m - 
firmentur omnia, quae affirmantur de hoc homine, et vicissim 
ut de hoc homine ex rei veritate affirmentur omnia, quae sive 
essentialia de Deo, sive hypostatica de Verbo praedicantur- 
Sed 2° genuina ratio communicationis idiomatum non si* 

13* 

nit, ut natura una naturaeque proprietates praedicentur de 
natura altera, neque permittit, ut humana abstracte signi- 
ficata (humanitas) praedicentur de Deo, sive ut divina sig- 
nificandi modo itidem abstracto (divinitas) praedicentur de 
homine, nisi forte sensu materiali ut aiunt et identico. 

222. Certe ut hanc communicationem idiomatum in 
ordine praedicationis aliquantisper illustremus, una est in 
Christo hypostasis duplicis naturae. Itaque de hac hypo- 
stasi secundum unam naturam ejusque proprietates signifi- 
cata, possum praedicare hypostasim eamdem significatam 
secundum alteram naturam ejusque proprietates. Hinc 
dicimus, idiomata praedicari mutuo in concreto, seu com- 
municationem idiomatum locum habere in concreto, i. e. 
quum talia nomina seu vocabula adhibentilr, quae ipsam 
personam, ipsum subjectum exhibent designatum ex una 
vel altera natura ejusve proprietate. Sic possum dicere: 
Deus est homo, et hic homo est Deus; Unigenitus Patris 
natus est ex Maria; Filius Mariae est verus Deus; Na- 
tus ex Maria est aeternus . — Facile etiam vides, de 
Christo, cujus est utraque natura, posse in concreto utram- 
que naturam ejusque proprietates simul exhiberi. Sic di- 
citur: Christus est Deus et homo; Christus est aeternus et 
natus in tempore . x ) Pariter etiam ea quae hypostatice 
de Verbo praedicantur, possum praedicare de hoc homine, 
v. g : hic homo (Christus) est Unigenitus Patris . Haec 
omnia facillime intelliguntur, dummodo unitas personae in 
Christo prae oculis habeatur. 2 ) 


*) Coram simplicioribus tamen et rudibus utile esse potest, ad- 
dere in quibusdam expressionibus brevem explicationem, e. g. Deus 
mortuus est secundum naturam humanam assumptam; Christus, hi 
homo, aeternus est secundum naturam divinam. 

2 ) Quum in propositionibus negantibus praedicatum removeatur 
a subjecto omni ex parte, patet, id quod secundum unam naturam 
de Christo negatur, non posse simpliciter de ipso negari. Quapropter 
omnibus ejusmodi propositionibus negativis addenda est explicatio. 
Falsa esset propositio : Deus non est passus ; sed dicendum est : Deus 
non est passus secundum naturam divinam. 

223. Patet porro, eo ipso, quod naturae manent di- 
stinctae suasque retinent proprietates, non posse de una 
natura in abstracto alteram naturam ejusque proprietates 
praedicari. Sic non potest dici: Humanitas est divinitas, 
vel humanitas est immutabilis, divinitas est passibilis. — 
Pariter inter hypostasim divinam (Deus, Verbum), et inter 
naturam humanam per se spectatam non est identitas. 
Proinde de divinis etiam in concreto significatis non prae- 
dicantur humana in abstracto, ita ut dici nequeat: Deus 
est humanitas. — Et quum divina natura non sit homo 
sub formali ratione naturae, sed solum sub formali ratione 
secundae personae, patet locutiones: Divinitas est homo, 
et homo est divinitas, non posse usurpari sensu formali, 
quo plerumque accipi solent. Quia tamen sensu * identico 
et materiali hypostasis divina est natura divina, 1 ) aliquis 
sensus genuinus talium propositionum admitti potest. 

224. Eo quem exposuimus modo tum in ordine onto- 
logico tum in ordine praedicationis idiomatum communi- 
cationem locum habere, ipsa rei declaratione satis patet. 
Atque plurima sunt s. Scripturae et ss. Patrum effata, qui- 
bus haec idiomatum communicatio ostenditur et commen- 
datur. Sic dicitur Dominus gloriae crucifixus, *) auctor 
vitae interfectus , 3 ) et Christus se ipsum in terris degen- 
tem dicit filium hotninis qui est in coelo. *) Patrum sen- 
tentia colligitur ex omnibus argumentis et effatis eorum, 
quae attulimus demonstrantes, Christum verum Deum et 
verum hominem esse. Nestorius autem quum suos errores 
callide tegere studeret, inde maxime haeresis convictus est, 
quod negaret, Deum esse hominem , et hominem Deum, 
quodque Deum infantem, Deum passum, Deum mortuum 
esse, ut absurdum quid rejiceret. Unde etiam in s. Cyrilli 
anathematismo 4° definitur : Si quis dividit personis dua- 


*) L e. inter naturam divinam et hypostasim divinam secundam 
nou est distinctio realis, sed eadem summa res est et natura divina 
et hypostasis quaevis. 

») 1 Cor. 2, 8. 3 ) 1 Act. 1, 3. 4 ) 1 Jo. 3, 13. 

bus sive hypostasibus eas voces , quae in Evangelicis et 
Apostolicis scriptis continentur , vel a sanctis de Christo 
dicuntur, anathema sit . 

225. Ex dictis etiam patet, quam longe absit commu- 
nicatio idiomatum, sicuti sensu orthodoxo statuitur, ab ea, 
quae juxta Nestorianorum vel Monophysitarum placita lo- 
cum haberet. Nestorius statuebat communicationem idio- 
matum quae sit inter duas hypostases, quarum una per 
conjunctionem moralem particeps fiat honoris, auctoritatis, 
et aliquot nominum alterius sensu quodam improprio. Per- 
versam hanc doctrinam esse, ostendimus. Ex Monophysi- 
tarura errore sequebatur communicatio idiomatum inter 
ipsas naturas et earum proprietates, ita quidem ut forma- 
liter naturae et proprietates unirentur et confunderentur. 
Quam absurda fuerit hujusmodi haeresis, pariter vidimus. 
Sed doctrina orthodoxa communicationem idiomatum repe- 
tit ex fundamentali veritate, in Christo unam hypostasim 
duplicis esse naturae, divinae atque humanae. Inde enim 
pulcherrima consecutione omnia ea fluunt, quae de hac re 
diximus. 

226. Controversia fuit variis temporibus de quibusdam 
propositionibus, quarum significatio cum hac doctrina de 
communicatione idiomatum cohaeret. Quid dicendum sit 
de propositionibus: Christus est servus , est creatus, est 
creatura , superius jam explicavimus. — A Petro Fullone 
inducta fuit propositio: Unus de Trinitate passus et cru- 
cifixus est; atque is sensu monophvsitico ea formula ute- 
batur. Videlicet non secundum humanam naturam Chri- 
stum passum esse volebat, sed ipsam divinitatem, unicam 
in Christo naturam passam esse insinuabat; quapropter 
assumptae carnis mentionem non fecit. Hinc accidit, ut 
aliqui doctores catholici ipsam propositionem rejicerent. 
Alii tamen animadvertebant, eam formulam per se sano 
sensu intelligi posse; etsi enim praetermittatur, commode 
tamen subaudiri posse, crucifixum esse et passum unum 
ex Trinitate secundum assumptam humanam naturam. Et 
sic explicata formula manifeste orthodoxa est. — Propo- 

sitionem: Deus factus est homo , adhiberi posse, per se pa- 
tet; in eadem enim vox Deus supponit pro secunda per- 
sona divina. At de propositione: Homo factus est Deus, 
aliter judicandum est. Cum in hac propositione , ait 
s. Thomas, proprie accepta: homo factus est Deus, vox 
homo personalem habeat suppositionem , persana autem Fi- 
lii semper Deus f uerit, eam esse falsam perspicuum est. 1 ) 

Addit tamen Angelicus Doctor; Potest intelligi , ut ly factus 
determinet compositionem , ut sit sensus : Homo factus est 
Deus, id est, factum est ut homo sit Deus . Et sub hoc 
sensu utroque est vera, et: Homo factus est Deus, et, 

Deus factus est homo. Sed hic non est proprius sensus 
harum locutionum: nisi forte intelligatur secundum quod 
ly homo non habet personalem suppositionem sed simpli- 
cem. Licet enim hic homo non sit factus Deus, quia hoc 
suppositum , scilicet persona Filii Dei ab aeterno fuit 
Deus , tamen homo communiter loquendo non semper fuit 
Deus. Unde ad verba s. Augustini: Talis erat illa sus- 
ceptio, quae Deum hominem faceret , et hominem Deum, *) 
advertit Angelicus Doctor: Illud verbum Augustini est 
intelligendum in illo sensu , secundum quod ex illa sus- 
ceptione Incarnationis factum est , ut homo esset Deus et 
Deus esset homo. 6 ) — Atque haec de idiomatum commu- 
nicatione sufficiant. 

227. De perichoresi. — Quemadmodum relate ad»erichoresi«. 
sanctissimam Trinitatem frequenter apud Graecos Patres 
sermo est de perichoresi personarum trium, quarum est 
una natura divina, sic quoad Incarnationis mysterium non 
raro celebrant ipsi perichoresim duarum unius perbonae 
Christi naturarum. Eadem tamen parum differt a com- 
municatione idiomatum. Nomine videlicet perichoresis in^ 
telligitur mutua naturarum in Christo inexistentia, circum- 
incessio seu permeatio, quatenus hae naturae sunt in una Explicatur, 
hypostasi. Ad perichoresim duo requiruntur: 1° Ut quo- 


9 S. th. p. S. q. 16. a. 7. De Trin. 1. 1. c. 13. 

») S. th. 1. c. 

rum immanentia seu immeatio statuitur, sint atque rema- 
neant realiter distincta; secus enim non habetur permea- 
tio et immanentia, sed confusio. 2° Ut inter haec duo sit 
vinculum quoddam intimae unitatis, unde ejusmodi inexi- 
stentia et permeatio oritur. In Christo duae naturae di- 
stinctae in una hypostasi sunt indivulse unitae, ac propter 
hanc unitatem hypostaseos intima adest naturarum com- 
meatio seu circumincessio. Non existit scilicet una natura 
separata ab altera et veluti juxta ipsam posita, sed prop- 
ter unitatem hypostaseos sibi inexistunt et immanent na- 
turae. Egregie s. Leo Papa id ita exponit: Hoc catholica 
fides tradit , hoc exigit , ut in Redemptorem nostrum ducis 
noverimus convenisse naturas 3 et manentibus proprietati- 
bus suis tantam factam unitatem utriusque substantiae , ut 
ab iUo tempore , quo sicut humani generis causa poscebat , 
in B . Virginis utero Verbum caro factum est , nec Deum 
Ulum sine hoc quod homo est , nec hominem liceat sine hoc 
cogitare quod Deus est. Exprimit quidem sub distinctis 
actionibus veritatem suam utraque natura , sed neutra se 
ab alterius connexione disjungit . Nihil ibi ab invicem 

vacat; tota est in majestate humilitas , tota in humilitate 
majestas , nec infert unitas confusionem, nec dirimit pro- 
prietas unitatem . . . Suscepit ergo totum hominem Deus, 
et ita se illi atque iUum sibi misericordiae et potestatis 
ratione conseruit , ut utraque alteri natura inesset, et neu- 
tra in alteram a suo, proprietate transiret. x ) 

228. Quum formalis perichoresis ratio sit personae 
unitas, in ordine reali eadem huc redit, quod hypostasis 
divinae naturae habet etiam inde ab incarnatione huma- 
nam naturam substantialiter unitam ut suam, et hic homo, 
seu hypostasis significata ut habens humanam naturam, 
habet etiam divinam naturam identificatam realiter cum 
ipsa hypostasi. Ex tempore igitur incarnationis nec Deus 
Verbum est, quin sit homo, nec hic homo Jesus est, quin 


! ) De Passione Serm. 3. 

sit Deus. — Hinc etiam in ordine logico perichoresis est in eo, 
quod dum facta incarnatione concipio et nomino Deum Ver- 
bum, concipio et nomino illum, qui inseparabiliter est homo, 
et vicissim dum concipio et nomino hominem Jesum, con- 
cipio et nomino illum, qui est ipsum Deum Verbum. Sic ra- 
tione unitatis hypostaseos etiam conceptus et nomina in se 
veluti commeant, ac se includunt. Sicuti, ait s. Gregorius 
Nazianzenus , naturae quodammodo miscentur (i. e. intime 
uniuntur propter unitatem personae), ita et nomina commu- 
tantur et in invicem commeant ratione unionis }) — Ex his 
omnibus satis patet, ipsam perichoresim seu inexistentiam et 
commeationem naturarum propter unitatem hypostasis, in- 
time nexam esse cum idiomatum communicatione, seu po- 
tius in pleniore ejus consideratione jam contineri. *) 

229. De errore Ubiquistarum. — Quaedam hic di- ubiqunu 
cenda occurrunt de miro Lutheranorum errore, quo corpus ram • rror - 
Christi ubique esse statuerunt. Quamvis enim hoc tem- 
pore jam ab ejusmodi opinione plerique recesserint, celeber- 
rima tamen fuit saeculo XVI controversia cum Lutheranis 
de ubiquitate corporis Christi. Lutherus videlicet, sicuti 
transsubstantiationem rejecit, ita etiam negavit, vi verbo- 
rum sacerdotalium corpus Christi in Eucharistia praesens 
constitui. Ut nihilominus praesentiam corporis Domini in 
sub et cum pane teneret, audacter pro more suo decrevit, 
corpus Christi vi incarnationis ubique praesens esse, adeo- 
que etiam in Eucharistia per se adesse. Atque hanc sen- 
tentiam de ubiquitate corporis Christi plures ex discipulis 
ejus per aliquod temporis spatium acerrime contra catho- 
licos vindicarunt, unde et Ubiquistarum vel Ubiquitario- 
rum appellationem adepti sunt. 3 ) Et primum quidem rem 


*) Epist. 1, ad Cledonium. 

2 ) Cfr. Franzelin, De Verbo incarnato p. 342. 

5 ) Inter Lutheranos praesertim Brentias et Schmidelinas illam 
errorem propugnaverant; inter Catholicos vero eam refutarunt cum 
aliis Bellanninug De Christo 1. III. c. 11 et sqq. et Qregorias de 
Valentia contra Ubiquitarios. 


Digitized by v^ooQle 



202 


DE 1KCARNATIOKIS MYSTERIO. 


Sana doc- 
trina. 


eo convincere conati sunt, quod per incarnationem omnia 
attributa divina fiant attributa humanae naturae, ita qui- 
dem* ut humana Christi natura formaliter omnipotens, im- 
mensa et consequenter ubique praesens facta sit. Hoc modo 
Monophysitismura diserte instaurabant. Quum videlicet 
attributa divina realiter non distinguantur ab ipsa divina 
essentia, inde jam sequebatur , divinam naturam propriam 
factam esse naturae Christi humanae, seu unam ex duabus 
coaluisse naturam. — Quando autem haeretici illi animad- 
verterunt, se hac ratione facile argui impii et absurdi er- 
roris, aliter sententiam suam explicare nisi sunt. Statue- 
runt videlicet, quemadmodum sanctitas ut donum creatum 
humanae Christi naturae communicata est, ita et immen- 
sitatem et omnipraesentiam eidem ut charisma aliquod 
communicatas fuisse. Multi in hac opinione, uti a Luthe- 
ranis proponebatur, inerant errores, quos tamen exponere 
longum est minusque necessarium, quum haeresis illa jam 
a plerisque Lutheranis relicta sit. Pauca igitur sufficit ani- 
madvertere. 

230. Christus, ut omnes Catholici profitentur, secun- 
dum divinam naturam immensus est et ubique praesens, 
sed nullatenus ubique praesens est secundum humanam 
naturam. Haec enim etiam post hypostaticam unionem 
loco circumscripta manet. Id evidenter docetur in sacris 
Litteris; frequenter enim legitur, Christum de loco in lo- 
cum transiisse, modo in montem ascendisse , ') modo ad 
turbas descendisse , 9 ) modo in templo, non autem apud 
parentes fuisse , 3 ) modo relicta Judaea in Galilaeam abi - 
isse,*) Talis vero mutatio loci in omnipraesente natura 
concipi nequit. Postremo Christus ab Apostolis suis re- 
cessit et ferebatur in coelum. r °) Profecto divinitas Christi 
nec recessit ab Apostolis, nec ferebatur in coelum; sequi- 
tur proinde, humanitatem recessisse, adeoque non ubique 
praesentem esse. Patrum plane eadem sententia est, et 


i) 1 Matth. 5, 1. 2) Matth. 8, 1. *) Lue; 2, 46. 

*) Jo. 4, 3. 6) Luc. 24, 51. 

s. Augustinus disertis verbis Ubiquistarum errorem jam 
refutavit. Cui, inquit, immortalitatem dedit , naturam non 
abstulit Secundum hanc formam (nempe humanitatem) 
non est potandus ubique diffusus . Cavendum esf enim , 
ne ita divinitatem adstruamus hominis, ut veritatem aufe- 
ramus corporis. Non est enim consequens , ut quod in 
Deo est , ita sit ubique ut Deus. l ) — Itaque Verbum, 
quod unitum est humanae naturae et per hanc homo, est 
quidem ubique, nec tamen humana natura unita Verbo 
ubique est. Quod ut comparatione aliqua illustremus» 
anima sane intime unita est capiti hominis viventis, illud- 
que informat. Nec tamen inde sequitur, ubicumque est 
anima, ibi et caput esse. Anima enim est in toto cor- 
pore, non vero caput; latius enim patet praesentia animae 
caput informantis, quam praesentia capitis. Sic etiam Ver- 
bum habens . humanam naturam sibi hypostatice unitam 
immensum est et ubique praesens, sed humana natura cir- 
cumscripta est, eique omnipraesentia non convenit. 

231. Animadvertendum est, hic non inquiri, utrum 
potuerit Deus efficere, ut corpus Christi omnibus creaturis 
praesens esset. Hoc absolute non repugnat; at non vi 
unionis hypostaticae, sed novo aliquo miraculo id eveniret. 
Revelatio autem nos docet, rem non ita sese habere, et 
corpori Christi omnipraesentiam non convenire. — In san- 
ctissimo quidem Eucharistiae sacramento, certe idem nu- 
mero corpus gloriosum Domini per transsubstantiationem 
multis in locis ac multis sub speciebus praesens constitui- 
tur. Id in hoc mysterio fieri admirabili et stupendo modo, 
replicatione videlicet ut plurimi theologi dicunt, fides nos 
docet; sed aliud plane id est, quam ineptus error Lutheri 
de ubiquitate corporis Christi. Imo Lutherus, ne catholi- 
cam de transsubstantiatione doctrinam admitteret, ineptissi- 
mos illos errores ferrea fronte proclamavit. 

232. Scholion. — Opportune hoc loco notatur, in tri- schouoa. 


J j Epist. 187. n° 10. 

duo mortis Christi Verbum et cum corpore, et cum anima 
i), triduo Christi hypostatice unitum remansisse. In Symbolo enim 
morti^chri-christus verus Dei Filius et sepultus dicitur et descendisse 
ad inferos. Credo in Jesutn Christum , qui crucifixus est 9 
mortms et sepultus , descendit ad inferos etc . Quoad cor- 
pus videlicet Christus sepultus est, quoad animam descen- 
dit ad inferos, et utrique Verbum hypostatice unitum erat. 
In tantam unitatem , ait s. Leo M. , Dei et hominis na- 
tura convenit , ut nec supplicio potuerit dividi, nec morte 
disjungi. 1 ). Et perspicue Catechismus Concilii Tridenti- 
ni docet: Neque vero hoc solum credimus , Christi corpus 
sepultum esse, sed illud praecipue his verbis credendum 
proponitur , Deum sepultum esse , quemadmodum ex fidei 
catholicae regula verissime etiam dicimus , Deum mortuum 
et ex Virgine natum esse. Nam quum divinitas nunquam 
divisa fuerit a corpore quod in sepulchro conditum est , 
recte confitemur, Deum sepultum esse. t ) 


Articulus VIII. 

DE DOTIBUS HUMANAE CHBISTI NATURAE. 

Douahum. 233. Jam innuimus, propter unionem hypostaticam 
nat. Christi, summas gratias et maxima dona in humanam Christi na- 
turam redundasse; modo igitur de illis dotibus et orna- 
mentis paulo accuratius nobis agendum est. Praecipua 
autem haec dona sunt summa sanctitas atque scientia hu- 
manae Christi naturae; cohaeret praeterea cum gratia 
unionis hypostaticae et plenitudine gratiae infusae, quod 
Christus ut homo caput sit hominum et angelorum, quod- 
que absoluta ipsi convenerit impeccabilitas. De his igitur, 
omissis quaestionibus subtilioribus, ea dicemus, quae com- 
muni theologorum doctrina explorata habentur, 
oratu «t 234. De gratia et sanctificatione humanitatis Christi. 

sanctificatio. . 


*) Serro. 17 de passione. 
*) Parte 1. art. 4. n° 11. 

Daplici ratione humanitas Christi sanctificata fuit. Im- 
primis videlicet sanctificata fuit immediate ex unione hy- 
postatica ipsa sanctitate substantiali, quae est Verbum. In 
puris creaturis sanctificatio supernaturalis non fit, nisi per 
assimilationem quamdam participatam, qua Deo intimius 
conjunguntur. Haec assimilatio et deiformitas , quamvis 
ipsum esse creatqrarutn afficiat, tamen accidentalis est, 
nec inde habetur vel haberi postest substantiva unio cum «...,i.i.. t t ^ 
ipsa sanctitate essentiali, ut unum subjectum cum Deo • ub * Un,lT »- 
fiant. Sed in Christo humana natura Deo, essentiali san- 
ctitati, substantive unitur. Quamvis igitur humana natura 
non fiat ipsa sanctitas essentialis, tamen hic homo Chri- 
stus, sicuti naturam humanam, ita et divinam naturam seu 
sanctitatem essentialem habet ut suam. Ex ipsa unione 
hypostatica igitur natura Christi humana sanctificatur 
sanctitate objective infinita, non tanquam per formam in- 
haerentem, sed per conjunctionem ipsius substantivae san- 
ctitatis seu divinae naturae cum humana natura in una 
Verbi persona. Natura humana sic Dei facta seu deifi- 
cata tum excludit omne peccatum, tum summum objectum 
est complacentiae Dei, et jus connaturale habet ad 'visio- 
nem beatificam. Ex hac etiam substantiva sanctificatione, 
quae ipsa unione hypostatica continetur, fluunt tanquam 
ex radice omnia reliqua dona creata, quae naturam huma- 
nam Christi ipsi inhaerendo elevant atque sanctificant. De 
his statim sermo erit. 

Hanc sanctificationem ex unione hypostatica nomine 
unctionis saepe in ss. Scripturis et Patribus legimus ex- 
pressam. Sic s. Paulus citat illa verba Psalmi de Christo: 

Ad Filium autem (dicit): Thronus tuus Deus in saeculum 
saeculi : virga aequitatis , virga regni tui. DUexisti justi- 
tiam et odisti iniquitatem: propter ea (quod) unxit te Deus , 

Deus tuus prae participibus tuis 1 ). Et s. Joannes Da- 
mascenus : Ipse , inquit, se ipsum unxit , ungens quidem ut 


') Hebr. 1, 5. 9. 

j Deus corpus divinitate sua , imctus autem ut homo , ipse 
emm est hoc et illud; est vero divinitas unctio humani- 
tatis. l ) 

•nctiticatio 235. Praeter hanc sanctificationem substantivam, quae 

per dona. p er ipsam gratiam unionis hypostaticae constituitur , alia 
fuit sanctificatio humanitatis Christi per gratiam sanctifi- 
cantem et multiplicia dona ei nexa . Hoc ornatu ipsi in- 
. haerente formaliter anima Christi sanctificabatur. Hujus 
sanctificationis necessitatem, indolem, et connexionem cuni 
sanctificatione substantiva per unionem hypostaticam bre- 
viter et perspicue explicat Franzelin hac ratione: Verbum 
seu divinitas nec est nec potest esse forma sanctificans 
humanitatem eidem inhaerendo ut formalis ejus sanctitas; 
exigit tamen ipse datus infinitae elevationis humanae na- 
turae quae facta est natura Verbi , intrinsecam formalem 
perfectionem ac deiformitatem supremam in praesenti or- 
dine possibilem . Haec autem formalis perfectio et dei - 
formitas naturae rationalis est per ornatum gratiae et per 
habitus supernaturales , quorum omnium finis et ultima 
velut terminatio est in visione et fruitione beatifica. Sicut 
ergo humanae naturae ratione unionis hypostaticae , seu 
Christo secundum humanam naturam , ut Filio Dei natu- 
rali debetur visio et fruitio beatifica, ita debetur ei etiam 
intrinsecus formalis ornatus inhaerens naturae ac perfe- 
ctio gratiae , quae secundum legem saltem ordinariam 
praesupponitur velut dispositio ad hanc ipsam visionem. 
Sic igitur sanctificatio per Verbum hypodatice unitum est 
principium et radix deiformitatis naturam humanam in 
se ipsa et ab intrinseco informantis. 2 ) Anima igitur 
Christi summo gradu ornata fuit gratia sanctificante, si- 
mulque omnibus habitibus infusis, quae Christo convenire 
poterant. Sic inerant huic animae omnes virtutes, excep- 
tis tantum iis, quae ei. propter unionem hypostaticam sum- 
mamque suam perfectionem inesse non poterant. Sicut 


*) De fide orthod. 1. 3. c. 3. 

*) De Verbo Ineam. Thesis LXI 

gratia , ait s. Thomas, respicit essentiam animae , ita vir- 
tus respicit potentiam ejus . E7incfe oportet , quod sicut> po- 
tentia animae derivatur ai ejus essentia , ita virtutes sint 
quaedam derivationes gratiae . Quanto autem aliquod prin- 
cipium est perfectius , tanta magis imprimit suos effectus . 

gnnm gratia Christi fuerit perfectissima, consequens 
est , gnoeZ ipsa processerint virtutes ad perficiendum 
singulas potentias animae, quantum ad omnes animae actus : 
et ita Christus habuit omnes virtutes. x ) 

236. Perfectissime etiam in Christo erant dona Spiri- 
tus sancti , quae sunt perfectiones quaedam potentiarum 
animae , secundum quod sunt natae moveri a Spiritu 
sancto. 2 ) Plenitudinem hanc donorum Spiritus sancti 
Isaias propheta futuro Messiae attribuit vaticinio illo: Egre* 
dietur virga de radice Jesse , et flos de radice ejus as- 
cendet. Et requiescet super eum spiritus Domini: spiri - 
tas sapientiae et intellectus, spiritus consilii et fortitudi- 
nis^ spiritus scientiae et pietatis , et replebit eum spiritus 
timoris Domini . Quo modo autem Christus habuerit 
spiritum timoris Domini, praeclare explicatur a s. Thoma. 
Dicendum est, inquit, quod in Christo fuit timor Dei, non 
quidem secundum quod respicit malum separationis a Deo 
per culpam , neque etiam secundum quod respicit malum 
punitionis pro culpa , sed secundum quod respicit ipsam 
divinam eminentiam , prout scilicet anima Christi quodam 


*) S. th. p. 3. q. 7. a. 2. — Advertit Angelicus Doctor, fidem in 
Christo non potuisse locum habere, et spem tantum relate ad quae- 
dam bona. »Cum Christus, ait, a primo instanti conceptionis suae 
plene per essentiam Deum viderit, nullo modo fides in eo esse po- 
tuit.* S. th. p, 3. q. 7. a. 3. — Et: »Cum Christus a principio suae 
conceptionis plene fruitionem Dei habuerit, impossibile fuit, in ipso 
fuisse spem, nisi eorum, quae non plene fuerat adeptus; siput sui 
corporis immortalitatem et gloriam sperabat.* Ibidem a. 4. Per se 
patet, etiam poenitentiam in Christo esse non potuisse. 

*) S. Thomas, s. th. p. 3. q. 7. a. 5. — Cfr. Tractatura de Gra- 
tia n° 10. 

*) Is. 1. 2. 

affectu reverentiae movebatur in Deum a Spiritu suncto 
acta . Unde Hebr. V. 7 dicitur , quod in omnibus exau- 
ditus est pro sua reverentia . Hunc enim affectum reve- 
rentiae ad Deum Christus , secundum quod homo , prae cae - 
teris habuit pleniorem. Et ideo ei attribuit Scriptura ple- 
nitudinem timoris Domini. x ) 

237. Pariter etiam omnibus gratiis gratis datis humani- 
tas Christi ornata fuit. Qratiae gratis datae videlicet di- 
cuntur illae, quae ad commodum et utilitatem aliorum 
conferuntur; maxime eaedem ordinantur ad fidei et spiri- 
tualis doctrinae manifestationem. Oportet enim y ait s. Tho- 
mas, qui docet habere ea , per quae sua doctrina manifes- 
tetur ; alias ejus doctrina esset inutilis. Spiritualis autem 
doctrinae et fidei • primus et principalis doctor est Chri- 
stus secundum Ulud Hebr. 2 , 3: Cum initium accepisset 
enarrari per Dominum , ab eis qui audierunt m nos con- 
firmata est, contestante Deo signis et portentis. Unde ma- 
nifestum est, quod in Christo excellentissime fuerunt omnes 
gratiae gratis datae, sicut in primo et principali fidei 
doctore. 2 ) 

238. Jam quod attinet ad tempus , quo gratiarum om- 
nium ornatus Christi animae collatus fuit, dicendum est, 
inde ab initio incarnationis id factum esse. Etenim gratia 
in Christo non est fructus meritorum, sed est connatura- 
lis ornatus, qui debetur dignitati naturae humanae Filii 
Dei. Haec dignitas exsurgit ex ipsa unione hypostatica, 
et inde ab initio hujus unionis hypostaticae etiam omni- 
bus illis gratiis anima Christi ornata fuit. — Quod vero 
spectat ad perfectionem gratiae creatae quae Christo col- 
lata est, pariter propter unionem hypostaticam summo 
gradu Christo gratia haec convenit. Gratia quidem haec 
habitualis non potest esse quoad essentiam suam ontolo- 
gice infinita, sed tanta est, ut in ordine praesenti provi- 
dentiae Dei major esse nequeat; respondet videlicet ejus 


1) S. th. p. 3. q. 7. a. 6 *) S. tb. p. 3. q. 7. a. 7. 

mensura secundum definitionem divinae sapientiae unioni 
hypostaticae, qua major conjunctio ciijABeo esse nequit. *) 

239. Hinc etiam plenitudo gratiaP sensu peculiari et 
proprio in Christo fuisse dicitur.; Quo magis videlicet ali- 
qua creatura» ad Deum accedit, eo magis de bonitate ejus 
participat et abundantioribus donis ex Dei influentia re- 
pletur. Sic, ut comparatione utamur, ignis calorem ille 

magis participat, qui propinquius ad ignem accedit. Nul- 
lus autem modus esse potest, quo alfqua creatura propin- 
quius Deo adhaereat, quam is, ut ei in unitate personae 
conjungatur. Ex ipsa hac igitur unioiiethyppsOltica sequi- 
tur, quod aninc^a Christi prae caeteris ^inmbu£ creaturis 

gratiarum doni*s fuerit plena. Habet videlicet gratiam 

in maxima intensione et excellentia qua polesi/haberi, et 
iii maxima extensione ad omnes gratiae^* effectus* Unde 

D S. Thomas. s. th. p. 3. q. * 7. a. 12. ad 2^-- Eade^i gratia 
etiam quodam sensu infinita dici potest, uti Angelicus Doctor prae- 
clare exponit. Et quidem 1° ex parte recipienti^..* -» Manifestum est 
enim, uniuscujusque naturae creatae capacitateiU esse finitam, quia 
etsi infinitum bonum recipere possit cognoscendo et fruendo, non ta- 
men ipsum recipit infinite ... Sic igitur gratia Christi habitualis 
finita quidem est secundum essentiam , sed infinite et non secundum 
mensuram dari dicitur, quia tantum datur, quatatum natura creata 
potest esse capax. « 2° Ex parte ipsius doni redfepti. »Quidquid ad 
rationem gratiae potuit pertinere, totum Christus; accepit. Alii autem 
non totum accipiunt, sed unus sic, alius autem sic; divisiones enim 
gratiarum sunt.« 3° Ex parte causae. »In causa enim quodammodo 
habetur effectus. Cuicumque ergo adest causa infinitae virtutis ad 
influendum, habet quod influitur absque mensura et quodammodo in- 
finite: puta, si quis haberet fontem, qui aquas in infinitum effluere 
posset, aquam absque mensura et infinite quodammodo diceretur ha- 
bere. Sic igitur anima Christi infinitam et absque^ mensura gratiam 
habet ex hoc ipso, quod habet Verbum sibi unitum, quod est totius 
emanationis creaturarum (adeoque et gratiarum) indeficiens et infini- 
tum principium. « Compend. theol. ad fr. Reginaldum c. 215. — 
Alias rationes, propter quas gratia in Christo infinita dici potest, 
vide ap. Lessium, De Incarn. q. 7. a. 9. et ap. Schouppe De Incar- 
nat. c. 2. q. 7. 

DE VERBO INCARNATO 14 

etiam in Evangelio legimus: Vidimus eum quasi Unigeni- 
tum a Patre , plenum gratiae et veritatis . 2 ) 

240. Doctrina exposita qua statuitur, praeter sancti- 
ficationem per ipsam gratiam unionis hypostaticae, etiam 
sanctificationem per gratiam habitualem et habitus infusos 
Christo convenire, talis est, ut omnes eam habeant saltem 
ut theologice certam. Suaresius existimat, eam etiam ad 
fidem catholicam ita pertinere, ut qui eam negaret haere- 
ticus esset. Alii tamen, ut Vasquez et De Lugo, non qui- 
dem notam haeresis, sed temeritatis neganti infligendam 
esse, censent; proinde de certitudine doctrinae plenus est 
conseusus. — Qua ratione porro cum gratia sanctificatio- 
nis in Christo etiam ea cohaereat, quae dicitur gratia Ca- 
pitis , inferius videbimus. Modo de scientia Christi brevi- 
ter agemus. 

240. De scientia Christi. — Christus Dominus secun- 
dum divinam suam naturam sicuti caetera divina attributa, 
ita etiam divinam infinitam scientiam habebat. De hac scien- 
tia hic non quaeritur, sed consideranda nobis est perfectio 
sapientiae et scientiae, quae humanae naturae Christi ine- 
rat. — Triplex praecipue scientia distingui solet. 1° Vi- 
sio Dei beatifica, quae in clara Dei intuitione consistit, et 
angelorum ac beatorum est; ex eadem ipsa beata fruitio 
Dei consequitur. Hac visione igitur essentia Dei cognos- 
citur, et in divina essentia, prouti est omnium rerum causa 
exemplaris et efficiens omnisque veri fons et origo, viden- 


D Gratiae igitur plenitudo propria est Christo, quia habet gra- 
tiam plenam ex parte ipsius gratiae. Aliis nonnunquam tribuitur 
plenitudo gratiae propter certam intensionem et extensionem gratiae 
secundum conditionem subjecti. >Ex parte subjecti, ait s. Thomas, 
dicitur gratiae plenitudo, quando quis habet plene gratiam secundum 
suam conditionem, sive secundum intensionem, prout in eo est intensa 
gratia usque ad terminum praefixum ei a Deo secundum illud Ephes. 
4, 7: Unicuique nostrum data est gratia secundum mensuram dona- 
tionis Christi; sive etiam secundum virtutem, inquantum scilicet ha- 
bet facultatem gratiae ad omnia, quae pertinent ad suum officium 
sive statum.« S, th. p. 3. q. 7. a. 10. 

tur alia vera distincta a Deo. 2° Scientia infusa ea est, 
qua per species seu notiones a Deo infusas res et verita- 
tes in seipsis cognoscuntur. Talis scientia fuit e. g. in 
primo homine. 3° Scientia acquisita ea nuncupatur, quae 
propriis naturae viribus et experientia acquiritur. Certissi- 
mum porro est, triplicem hanc scientiam excellentissima 
ratione in Christo fuisse, ita ut tum perfectissimam ha- 
buerit scientiam visionis beatificae, tum perfectissimam 
scientiam infusam et acquisitam. 

242. Ad visionem igitur beatificam quod spectat, con- visl ° 
sentiunt jam omnes Doctores catholici, animam Christi ** 
statim ab initio creationis suae clara Dei visione fruitara 
esse. Haec visio beatifica ob ipsam uuionem hypostaticam, 

qua major cum Deo conjunctio, haberi non potest, quaque 
summam excellentiam anima Christi habebat, huic animae 
connaturalis erat et debita, idque perfectissimo gradu. 
Praeclare hac de re Angelicus Doctor scribit : Conveniens 
fuit, ut prae caeteris creaturis illa anima divina visione 
beatificaretur , quae Deo propinquius conjungebatur : in qua 
quidem visione gradus attenditur , secundum quod aliqui 
clarius Deum vident , qui est omnium rerum causa . Quanto 
autem aliqua causa plenius cognoscitur , tanto in ipsa plu - 
res effectus perspici possunt . Et inde est , quod eorum qui 
essentiam Dei vident , aliqui plures effectus vel ratiwtes 
divinorum operum in ipso Deo inspiciunt, quam alii , qui 
minus clare vident . . . Anima igitur Christi summam per- 
fectionem divinae visionis obtinens inter creaturas caeteras , 
omnia divina opera et rationes ipsorum quaecumque sunt , 
erunt, fuerunt, in ipso Deo plene intuetur. 1 ) 

243. Non est tamen haec visio beatifica humanae 
animae Christi talis, ut sit cognitio Dei comprehensiva. 

Cuivis enim creaturae impossibile est Deum comprehendere, 
adeoque et animae Christi; sed secundum suam naturam 
divinam sapientia increata Christus Deum comprehendit. 


i) Compend. th. c. 216. 

Non tamen, ait s. Thomas, anima Christi ad comprehen- 
sionem divinitatis pertingere potest. Nam illud cognos- 
cendo comprehenditur, quod tantum cognoscitur , qumitum 
cognoscibile est Unumquodque enim cognoscibile est, in 
quantum est ens et verum ; esse autem divinum est infini- 
tum , similiter et veritas ejus . Infinite igitur Deus cog- 

noscibilis est Nulla autem creatura infinite cognoscere 
potest, etsi infinitum sit, quod cognoscit. Nulla igitur crea- 
tura Deum comprehendere potest . Est autem anima 
Christi creatura, et quidquid in Christo ad humanam na- 
turam tantum pertinet creatum est : alioquin non erit in 
Christo alia natura humanitatis a natura divinitatis , quae 
sola increata est . .. Anima igitur Christi Deum non com- 
prehendit , sed Christus Deum comprehendit sua sapientia 
increata. x ) Est proinde illa visio beatifica animae Christi, 
sicuti gratia ejus, non ontologice infinita, sed quamvis 
finita, tamen perfectissima eo summo gradu, qui in ordine 
praesentis providentiae secundum sapientia Dei consilia 
locum habere potest. 

244. . Christus igitur ante passionem secundum ani- 
mam plene videbat Deum; et sub hoc respectu erat in 
statu eorum, qui jam beatitudinem obtinent, ideoque com- 
prehensores dicuntur, secundum illa Apostoli: Sic currite, 
ut (bravium) comprehendatis. 2 ) Sed simul ejus anima 
Christus passibilis erat, corpusque pariter passibile et mortale, adeo- 
c ®“p^f“-que quoad haec adhuc deerat ei beatitudo, ejusque status 
tor. ' simul erat status viatoris. Viatores enim dicuntur, qui 
adhuc in beatitudinem tendunt. Ex utriusque status, com- 
prehensoris et viatoris, conjunctione, quae sane a nobis 
plene intelligi nequit, etiam repetendum est, quomodo in 
Christo simul summum gaudium ex visione beatifica con- 
sequens, et maxima tristitia esse potuerit. Secundum le- 
gem ordinariam quidem illo gaudio ex visione beatifica 
dimanante passio et tristitia excluduntur, at sicut genera- 


') Ibidem. ? ) 1 Cor. 9, 24. 

tim admirabili Dei dispositione factum est, ut in Christo 
Domino simul esset status comprehensoris et viatoris, sic 
etiam ea in ipso simul obtinent, quae utrique statui pro- 
pria sunt. Gaudium summum rgitur in anima Christi erat 
de beatificae visionis objecto principe et de qbjectis secun- 
dariis eadem visione cognitis, sed tristitia summa libere 
suscepta de objectis variis, quae cognitione viatoris tum 
infusa tum acquisita cognoscebantur. Repugnat quidem, 
ut de eodem objecto sub eodem respectu et ex eodem cog- 
nitionis fonte apprehenso simul habeatur gaudium et tri- 
stitia; sed non repugnat absolute, ut de diversis objectis 
et ex diversa ratione gaudium adsit simul in anima et 
tristitia. 

245. Sic idem homo eodem tempore de recuperata 
sanitate summopere gaudere, et de ablata sibi pecunia 
tristis esse potest. Et quamvis connaturaliter visione bea- 
tifica omnis tristitia excludatur, tamen dispensatione su- 
pernaturali, uti status comprehensoris et viatoris univer- 
sim in Christo uniebantur, sic etiam gaudium et tristitia 
conjungi poterant. Huc pertinet quod dicit s. Thomas: 
Virtute divinitatis Christi dispensative sic beatitudo in 
anima continebatur , quod non derivabatur ad corpus , ne 
ejus passibilitas et mortalitas tolleretur ; et eadem ra- 
tione delectatio contemplationis sic retinebatur in mente , 
quod non derivabatur ad vires sensibiles , ne per hoc do- 
lor sensibilis excluderetur . x ) 

246. Quod ad scientiam infusam spectat, conveniunt 
pariter Doctores catholici, in anima Christi inde ab initio 
existentiae ejus perfectissimam fuisse scientiam infusam. 
Doctripam hanc ex s. Scriptura et Patribus probant; ra- 
tionem vero praecipuam repetunt ex summa perfectione et 


*) S. th. p. 3. q. 15. a. 5. ad 3. — Erat tamen, uti jam diximus, 
etiam in mente Christi tristitia, quod ex eadem dispensatione super- 
naturali divina repetendum est. Cir. de hac quaestione , Tournely, 
De Ineam. Q. 11. a. 2. Albertus a Bulsano 0. C. Compend, theol. 
dogm. spec. P. 3. Sect. 1. c. 1. § 222. 

elevatione naturae humanae Christi propter unionem hypo- 
staticam, qua omnibus plane creaturis infinito fere gradu 
sublimior et excellentior erat. Hac igitur scientia infusa 
Christi anima non tantum omnia naturalia/ omnes actus 
liberos hominum et angelorum, cogitationes et secreta cor- 
dium cognovit, sed etiam omnia supematuralia, ut sunt 

Acquisita, mysteria fidei, perspecta habuit. — Acquisitam postremo 
scientiam pariter in Christo fuisse, communis est et certa 
doctrina. Etiam secundum hanc nihil unquam ignoravit 
Christus eorum, quae pro tempore et loco tali scientia ab 
eo cognosci decebat. Patet vero, hanc scientiam gradatim 
Christo advenisse, et augmenti capacem fuisse. 

Objectio. 247. Quoad perfectionem scientiae Christi difficultas 
aliqua oriri videtur ex iis , quae Christus dicit de die ju- 
dicii: De die autem illa et hora nemo scit, neque angeli 
in coelo , neque Filius , nisi Pater. 1 ) Agnoetae, secta quae- 
dam Monophysitarum , duce Themistio Alexandrino inde 
probare nitebantur, Christum plura ignorasse. Praeterea 
afferebant textum, quo imperfectio quaedam scientiae Christi 
exprimi videtur, videlicet illa Evangelii verba: Jesus pro- 
ficiebat sapientia , et aetate , et gratia apud Deum et ho- 
mines. 2 ) De sensu igitur utriusque effati opportunum erit 
pauca dicere. 

Diluitur. 248. Prius effatum non ita accipi potest, ac si revera 
Christus secundum scientiam, qua ejus anima humana or- 
nata erat, diem judicii nesciverit, ita ut eum tantum di- 
vina intelligentia noverit. Hoc enim non congruit cum 
perfectissima illa scientia, quae Christi animae, uti expo- 
suimus, conveniebat, nec juxta doctrinam catholicam id 
teneri potest. Quo vero sensu dicatur Filius ignorare diem 
judicii, varie exponunt interpretes. Nulla autem aptior ac 
stylo Scripturae magis consentiens videtur expositio ea, 
qua statuitur, Christum dicere, se hunc diem nescire, quia 
non aperit et revelat. Filius videlicet hominibus ea om- 
nia quae mandat Pater manifestat et revelat, quemadmo- 


*) Mare. 13, 31. *) Luc. 2, 52. 

dum ait: Ex me ipso non sum locutus ; sed qui misit me 
Pater , ipse mihi mandatum dedit , quid dicam et quid lo- 
quar. x ) Sic etiam : Omnia, inquit, quaecumque audivi a 
Patre meo , nota feci vobis. 2 ) Quibus verbis sane non sig- 
nificat, nihil aliud se audivisse et nosse, sed quaecumque 
communicanda hominibus acceperat a Patre, se Apostolis 
revelasse. Non audivisse igitur respectu hominum dici po- 
test ea, quae ex voluntate Patris non erant revelanda, eo- 
demque sensu non novit Filius respectu hominum ea, quae 
ipsis non sunt communicanda. Ad haec autem pertinet 
dies et hora ftituri judicii. Bene accipitur, ait s. Augu- 
stinus, nescire FiUum sic dictum esse , quia facit nescire 
homines , id est non prodit eis quod inutiliter scirent ?) 

249. Aliqui ex 'ss. Patribus, quum Ariani illud effa- 
tum contra divinitatem Yerbi objicerent, videntur quidem 
respondisse, Christum ignorasse diem judicii secundum hu- 
manam naturam. Sed animadvertendum est, obiter tantum 
eos hanc quaestionem data illa responsione tetigisse. Quum 
Ariani divinitatem Verbi impugnarent, illi Patres ejusmodi 
argumentum declinabant, respondentes, illud ad rem non 
pertinere, quum ad naturam humanam Christi referri pos- 
sit, quod isto textu dicitur. Quando vero accuratius ss. Pa- 
tres de illo effato agunt, non admittunt, Christum simpli- 
citer secundum humanam naturam diem judicii ignorasse, 
sed vel ea quam proposuimus solutione utuntur, vel alia. 
Sunt v. g., qui subtilius respondent, diem illum ignorari 
etiam a Filii humana natura, quatenus haec secundum 
meram suam essentiam spectatur, ita ut non ex nativa 
ejus indole illa scientia proveniat. Sic s. Gregorius M. : 
Unigenitus, inquit, factus pro nobis homo perfectus , in 
natura quidem humanitatis novit diem et horam judicii; 


i) Jo.12, 49. 

*) Jo. 15, 15. 

3 ) Libro 83 quaestionum, q. 60. 

sed tamen hunc non ex natura humanitatis novit. Quod 
ergo in ipsa novit , non ex ipsa novit . l ) 

250. Quod ad alterum textura attinet, communis et 
recepta est ea explicatio, illis Evangelistae verbis non ex- 
primi, Christi gratiam et scientiam in se auctas esse, sed 
manifestationem sapientiae et gratiae majorem fuisse, uti 
annis Christus crescebat, ita ut in aestimatione hominum 
sapientia et gratia proficeret. Quemadmodum videlicet so- 
lis lux et calor, in se idem manentes, crescunt tamen in 
sui manifestatione suisque effectibus, prouti astrum illud 
magis magisque ascendit, sic etiam Domini sapientia et 
gratia magis magisque manifestabatur, prouti aetate Jesus 
proficiebat. — Praeterea vero quoad scientiam, augmentum 
quoddam admitti potest relate ad scientiam acquisitam ex- 
perientia. Aptissime ad rem ait s. Thomas: Anima Christi 
summum cognitionis gradum inter caeteras creaturas obti- 
nuit, quantum ad Dei visionem , qua Dei essentia videtur 
et alia in ipsa ; etiam similiter quantum ad cognitionem 
naturalium scibilium : unde in nulla trium harum cogni- 
tionum Christus proficere potuit. Sed manifestum est, 
quod res sensibiles per temporis successionem magis ac 
magis sensibus corpons experiendo cognovit : et ideo solum 
quantum ad cognitionem experimentalem Christus potuit 
proficere secundum illud Lue. 2 , 52 : Puer proficiebat sa- 
pientia et aetate. Quamvis posset et hoc aliter intelligi , 
ut profectus sapientiae Christi dicatur , non quo ipse fit 
sapientior , sed quo sapientia proficiebat in aliis , quia sci- 
licet per ejus sapientiam magis ac magis instruebantur. 
Quod dispensative factum est , ut se aliis hominem confor- 
mem ostenderet , ne si in puerili aetate perfectam sapien- 
tiam demonstrassety incarnationis mysterium phantasticum 
videretur. z ) 

Gratia ca- 251. De gratia Capitis . — Christus Dominus ut homo 

pitis. 


Epist. 39. 

2 ) Compend. theol. c. 216. 

caput est Ecclesiae, omnium hominum et angelorum, id- 
que expressione gratiae capitis designari solet. Haec dig- 
nitas frequenter in sacris Litteris Christo tribuitur. Sic 
Apostolus: Omnia , inquit, subjecit sub pedibus ejus, et ip- 
sum dedit capui super omnem Ecclesiam , quae est corpus 
ipsius et plenitudo ejus , qui omnia in omnibus adimple- 
tur. 1 ) Et caput angelorum Christum dicendum esse; patet 
ex illis verbis: Suscitans illum (Christum) a mortuis , et 
constituens ad dexteram suam in coelestibus , supra omnem 
principatum , et potestatem , et virtutem , et dominationem, et 
omne nomen , quod nominatur non solum in hoc saeculo, 
sed etiam in futuro. 2 ) Notandum vero est, hanc digni- 
tatem tribui Christo, ut homo est. Quatenus Deus, ipse 
omnium est Dominus supremus; capitis autem denominatio 
et dignitas quamdam requirit homogeneitatem cum iis, 
quorum quis caput dicitur, et sic haec dignitas Christo ut 
homini tribuitur recteque gratia dicitur. Ratio tamen 
hujus dignitatis est ip.<a unio hypostatica, qua natura 
Christi humana elevata est, et plenitudo gratiae, qua eadem 
est ornata. Hinc ad quaestionem, ait Lugo, an Christus 
sit caput Ecclesiae ut Deus , vel ut. homo , respondetur : 
Christum secundum humanitatem esse caput , non exclu- 
dendo deitatem ut rationem formalem evehendi humanita- 
tem ad esse capitis , sicut Christus ut homo meretur, et 
quidem infinite , ita tamen , ut divinitas concmrat ut ratio 
formalis ad valorem operum , humanitas tamen ut sub- 
jectum et principium formale efficiens operis meritorii; 
ita etiam humanitas est , cui formaliter et proxime com- 
petit dignitas et munus capitis, deitas tamen est ratio 
formalis , propter quam illa dignitas competit humanitati. *) 
252. Gratia porro capitis considerari potest secundum 
perfectionem et praeeminentiam dignitatis , secundum pote- 
statem dominationis, et secundum virtutem sanctificatio- 
nis. 4 ) — Triplici hoc respectu Christus est caput Eccle- 


4 ) Ephes. 1, 22. 2 ) Coloss. 2,10. s ) De Ineam, disp. 17. n° 2. 
4 ) Cfr. Franzelin de Verbo ineam. Thesig XI. 1. 


Triplex 

riepectus 

siae. Tota enim Ecclesia est corpus morale, cui corpori 
praeest Christus, qui et Ecclesiam instituit. Certe ipse 
caput est dignitate perfectionis ; ipse et rex est et domi- 
nus Ecclesiae suae; ipse tandem omnem gratiae abundan- 
tiam Ecclesiae meruit, et jugiter virtute sanctificationis in- 
fluxum suum in eam exercet. Adest et praeest Ecclesiae 
triumphanti in coelis, sed ita ut modo proportionato etiam 
adsit Ecclesiae militanti in terris, praesertim ut victima 
se in sacrificio quotidie ofterens. 

253. Est Christus etiam caput omnium hominum sub 
triplici illo respectu, videlicet tum secundum praeeminen- 
tiam et dominationem, tum secundum virtutem sanctifica- 
tionis, quia merito suo omnes redemit; est enim salvator 
omnium hominum, maxime fidelium. 1 ) Praeclare s. Tho- 
mas : Accipiendo generaliter , secundum totum tempus mundi 
Christus est caput omnium hominum , sed secundum diver- 
sos gradus. Primo enim et principaliter est caput eorum , 
qui actu uniuntur ei per gloriam ; secundo, eorum , qui actu 
uniuntur ei per caritatem ; tertio eorum , qui actu ei uniun- 
tur per fidem; quarto vero eorum , qui ei uniuntur solum 
in potentia nondum reducta ad actum , quae tamen est ad 
actum reducenda secundum divinam praedestinationem ; 
quinto vero eorum , qui in potentia sunt ei uniti , quae nun- 
quam reducetur ad actum , sicut homines in hoc mundo 
viventes qui non sunt praedestinati: qui tamen ex hoc 
saeculo recedentes totaliter desinunt esse membra Christi , 
quia jam nec sunt in potentia , ut Christo uniantur . *) 

254. Caput* postremo angelorum est Christus. Nam 
et angeli pertinent ad Ecclesiam triumphantem et regnum 
coeleste, cujus caput est Verbum incarnatum, Christus, 
qui est caput omnis principatus et potestatis . A ) Natura 
quidem humana ex indole sua inferior est natura angelica, 
sed humanitas Christi propter unionem hypostaticam et 


») 1 Tim. 4. 10. 2) S. th. p. 3. q. 8. a. 3. 

8 ) Coloss. 2, 10. 

plenitudinem gratiae elevata est super omnia, ita ut prae- 
eminentia dignitatis omnes creaturas superexcellat. Quoad 
dominationem et potestatem gubernationis Christus pariter 
# angelorum rex est et caput, quum sit totius regni coele- 
stis caput, sit ipse, cui subjecta sunt omnia. Unde etiam 
multiplicis gratiae largitione in hierarchias angelorum in- 
fluit. Non tamen angelorum caput Christus dicendus est 
ratione gratiae, quam in creatione sua receperunt. Haec 
enim, ut communior fert sententia, ex mera Dei liberali- 
tate, independenter a meritis Christi ipsis concessa fuit; 
neque pro salute angelorum incarnatus est Deus aut pas- 
sus et mortuus. * * ) 

255. De impeccabilitate Christi . — Restat, ut pauca^p^®*** 
dicamus de impeccabilitate Christi, seu de repugnantia cu- 

jusvis actualis peccati et cujusvis maculae peccati in hu- 
mana Christi natura. Christum absolute impeccabilem fuisse, 
explorata est fidei doctrina, quae tum ex sacris Litteris, 
tum ex ss. Patribus clare probatur. Scientes , scribit s. Pe- 
trus, quod non corruptibilibus , auro vel argento , redempti 
estis de vana vestra conversatione , sed pretioso sanguine 
quasi agni immaculati Christi et incontaminati . *) Et: 

Christus passus est pro nobis , vobis relinquens exemplum > 
ut sequamini vestigia ejus, qui peccatum non fecit , nec in- 
ventus est dolits in ore ejus . 3 ) Ex ss. Patribus breviter 
et clare s. Fulgentius: Deitas , inquit, non potest superari: 
propterea utique etiam Christi humanitas sine peccato per- 
mansit , quia eam in unitate personae divinitatis accepit , 
quae naturaliter peccafe non navit . 4 ) Sed sufficiat pauca 
haec testimonia innuisse: modo rationem impeccabilitatis 
Christi indicemus. 

256. Ratio igitur, cur humana Christi natura absolute Rat.o. 
impeccabilis esset, praecipue ex unione hypostatica et ex uni- 
tate personae Christi repetenda est. Qui substantia et na- 
tura Deus est, is capax esse nequit peccati. Sed hic homo 


*) Cfr. Tractat. De Gratia n° 9. 

2 ) 1 Pet. 1, 18. 3) Ibidem 2, 21. 4 ) Ad Trasimund. 1. 3 . c. 29. 

Christus propter unionem hypostaticam erat ipse Deus. — 
Si Christus peccasset, is qui peccasset, principium quod y 
fuisset ipsa persona divina, quae natura humana, quam ha- 
bet ut suam, tanquam principio quo , peccatum perpetrasset. 
Jamvero ipsum Verbum divinum natura assumpta pecca- 
tum committere, sane repugnat. — Confirmatur haec veri- 
tas etiam inde, quod in Christo principium supremum di- 
rigens omnes humanae naturae actiones erat Verbum se- 
cundum divinam naturam r quod pleno dominio omnes mo- 
tus et operationes inferioris naturae disponebat. Quemadmo- 
dum vero homo tenetur, ut etiam motus inferiorum facul- 
tatum, quantum potest, ad normam rectitudinis dirigat, sic 
etiam Verbum, essentialis sanctitas, non aliter omnem mo- 
tum et operationem humanae in Christo naturae moderari 
et regere poterat, nisi ad normam summae sanctitatis et 
rectitudinis. In Christo igitur, ut ait s. Leo, sensus cor- 
porei vigebant sine lege peccati ; et veritas affectionum sub 
moderamine deitatis et mentis nec tenebatur illecebris , nec 
cedebat injuriis . x ) — Etiam omnem maculam peccati e. g. 
originalis, a Christi natura humana abfuisse, inde maxime 
perspicitur, quod unio hypostatica fieri non poterat, quin 
humana natura inde ab initio existentiae suae, tum sancti- 
tate substantiali ipsius Verbi, tum plenitudine gratiarum 
infusarum ineffabili modo sanctificaretur, et summae comr 
placentiae divinae objectum fieret. Tali autem sanctifica- 
tioni omnis peccati macula repugnat . 2 ) 


0 Epist. 25. 

*) Cfr. ea, quae superius de sanctitate Christi dicta sunt — 
Ratio, cur macula originalis peccati in Christo esse non potuerit, 
etiam inde repeti potest, quod non per carnalem generationem ex 
viro, sed operante Spiritu s. ex Virgine ipse genitus sit. Peccato 
enim originali subsunt, qui continebantur in Adamo tanquam in ra- 
dice foecunda, et propagantur ex ipso per naturalem generationem 
virilem. Qui vero supra leges naturalis generationis operante Spiritu 
sancto ex B. Virgine generatus est, etiam spectata hac ratione gene- 
rationis peccato originali non erat obnoxius. »Christus, ait s. Tbo- 
mas, non accepit active ab Adam. humanam naturam, sed solum ma- 

Articulus IX. 

DE ADORATIONE CHRISTI ET DE CULTU SS. CORDIS 

JESU. 

257. Reliquum est, ut breviter tractemus de adora- Quaestio, 
tione Christi, cui quaestioni jungemus eam de cultu ss. Cor- 
dis Jesu, quam aliquanto fusius evolvemus. Etenim quae 

hunc cultum spectant accuratius nosse eo magis necessa- 
rium est, quod ex fidelium erga ss. Cor Jesu devotione 
uberrimi nostro tempore pietatis fructus dimanant. — Ita- 
que Christum adorandum esse , quum ipse sit verus Deus, 
nemo dubitat. Sed Jesus Christus est etiam verus homo, 
adeoque quaeritur, utrum etiam humanitas ejus eadem qua 
ipsius divinitas colenda sit adoratione. 

258. Adoratio sensu generico est actus subjectionis ad Adorationis 
agnitam excellentiam alterius; nobis autem hic sermo est ,ndolcs 
de adoratione stricto sensu sumpta, quatenus est cultus 
supremus , qui Deo propter infinitam suam excellentiam 
exhibetur, et nomine latriae designari solet. Inferior cul- 
tus qui creaturis defertur, uti e. g. sanctis propter excel- 
lentiam eorum in ordine supernaturali, ob distinctionem 

ab adoratione soli Deo debita, nomine cultus duliae appel- 
latur. — Perfectio illa seu excellentia propter quam cultus 
defertur, dicitur motivum vel objectum formale cultus; ob- 
jectum autem vel persona, cui propter ejusmodi perfectio- 
nem honor et cultus defertur, est cultus objectum materiale 
seu terminans . Porro si perfectio, ob quam cultus defer- 
tur , intrinseca est ipsi objecto materiali, alicui videlicet 
personae vel rei, cultus est absolutus ; rei vero, in qua 
per se non habetur excellentia quaedam intrinseca venera- 
tionis, sed in qua motivum cultus est repraesentatio ob- 
jecti in se colendi, non convenit cultus absolutus, sed tan- 


terialiter, active vero a Spiritu sancto, sicut et ipse Adam materia- 
liter sumpsit corpus ex limo terrae, active autem a Deo. Et propter 
hoc Christus non peccavit in Adam, in quo fuit solum secundum ma- 
teriam. « S. th. p. 3. q. 15. a. 1. ad 2. 

tum relativus. Tali cultu veneramur e. g. sanctorum 
imagines. *) 

Errores 259. Jam quod ad cultum humanitati Christi exhiben- 
dum spectat, errores hac in re varii fuerunt. Nestoriani 
in Christo duas agnoscebant personas, hominem Jesum et 
Verbum inhabitans ipsi. Statuebant nihilominus, homini 
Jesu adorationem exhibendam esse, sed relativam propter 
inhabitans Verbum. Propter latentem, aiebat Nestorius, 
adoro spectabilem . Quamvis autem verbotenus unam ado- 
rationem praedicarent, re tamen, eo ipso quod duas diver- 
sas personas in Christo esse statuebant, etiam duplicem 
adorationem, alteram Verbo, alteram homini exhibendam, 
introducebant. Monophysitae unam adorationem Christo 
exhibendam esse tenebant; sed hac in re insistebant hae- 
retico suo principio, divinam ac humanam naturam in 
Christo coaluisse in unam. — Inter Wiclefi errores etiam ille 
commemoratur, quo statuit, Christi humanitati relativam 
tantum adorationem esse exhibendam. Sociniani vero, qui 
Christi divinitatem negant, quoad cultum Christo exhiben- 
dum in duas dividuntur factiones. Alii videlicet, quamvis 
Christum merum esse hominem blasphementur , tamen 
adorandum esse cultu latriae stulte contendunt, eo quod 
Dei repraesentet personam. Hi adorantes dicuntur. Alii 
vero non adorantes impia consequentia Christo, ut mero 
homini, adorationem exhibendam esse negant. 

Doctrina 260. Catholica autem doctrina statuit, uno eodemque 
catholica. SU p rem0 latriae cultu humanitatem Christi adorandam 
esse cum Verbo divino , quocum humanitas hypostatice 
unita est. Rem ita sese habere, facile intelligitur, si prae 
oculis habetur distinctio inter motivum seu objectum for- 
male adorationis, et objectum materiale seu terminum. Mo- 
sxpHc&tur. tivum et ratio formalis, cur Christus sit adorandus, est 
ejus divinitas. Sed objectum adorationis materiale est in- 
teger Christus, totum unum substantiale, in quo unione 


De cultu sanctorum accuratius agemus inferius. 

hypostatica et substantiva divina natura atque humana 
unitae sunt. Hinc etiam Christi humanitas divinae na- 
turae hypostatice unita, est objectum directum sed par- 
tiale adorationis, objectum quod in se et directe , quamvis 
non propter se , adoratur. Una eademque adoratio toti 
Christo tribuitur, tum ejus divinitati, quae in se et prop- 
ter se adoranda est, tum ejus humanitati, quae quidem 
non propter se, sed tamen in se adoranda est, quia unione 
hypostatica cum divina natura unita est. Er his igitur 
vides, motivum formale, cur Christus cultu supremo latriae 
sit colendus, esse ejus divinitatem, quae propter se tali 
adoratione colenda est, rationem vero, cur etiam ejus hu- 
manitati idem cultus conveniat, esse unionem hypostati- 
cam, qua humana Christi natura et divina in una persona 
subsistunt. 

261 . Cultus videlicet qui defertur personae, pro ob- 
jecto habet personam' non solum secundum aliquid ejus, 
sed secundum omnia quae ei substantialiter insunt, quam- 
vis ratio formalis, cur persona colatur, sit solum secundum 
aliquid quod inest personae. Sic dum colimus hominem 
propter sapientiam vel virtutem, una eademque veneratio, 
dirigitur ad totum hominem et in eo tanquam ad partem 
etiam ad corpus, quamvis ratio formalis venerationis im- 
mediate afficiat animam. Ad corpus tamen eadem vene- 
ratio jure simul dirigitur, quia est aliquid substantiale 
hominis colendi propter sapientiam. Qua comparatione jam 
utitur s. Cyrillus scribens : Incarnatum Dei Verbum , uipote 
unus existens Filius, non absque sua carne sed cum illa 
potius adoratur, sicut videlicet etiam hominis anima cum 
suo corpore honoratur. l ) Ex quo patet etiam, hanc ado- 
rationem humanitatis Christi non relativam, sed absolutam 
esse. Relativus enim est cultus, quando unum suppositum 
colitur propter excellentiam quae alteri inest supposito, ad 
quod prius relationem aliquam habet. Omnia vero quae 


i ) Apolog. pro Anath. 8 contra Orientales. 

substantialiter insunt ipsi personae, propter suam excellen- 
tiam absoluto cultu venerandae, hunc ipsum cultum abso- 
lutum pariter terminant. 1 ) Sequitur etiam ex his, non 
coli nec colendam esse cultu latriae naturam humanam 
Christi in abstracto vel veluti praecisam a Verbo; nam 
motivum seu objectum formale cultus latriae est Christi 
divinitas. Sed cultu latriae colitur humanitas ut hyposta- 
tice unita cum divinitate, sicuti de facto in concreto sem- 
per est. Juvabit vero jam hoc loco notare, quum etiam 
singulae humanitatis partes eadem unione hypostatica cum 
divinitate unitae sint, eumdem cultum latriae singulis quo- 
que naturae humanae in Christo partibus convenire. Sim - 
pliciter dicendum est , ait breviter et recte Sylvius, car- 
nem et animam Christi sicut et membra corporis ejus 
adoranda esse cultu latriae , quae quidem eis debetur ra- 
tione hypostasis Verbi Dei i a qua et in qua sustentantur .*) 
262 . Modo explicata jam ratione, cur humanitas Chri- 
sti eodem unico cultu latriae sit colenda, uti tota persona 
Christi, pauca adjiciamus testimonia ex fontibus fidei de- 
sumpta, ex quibus pateat, hanc veritatem ad Ecclesiae fidem 
s.scriptura. pertinere. S. Scriptura igitur, Verbum incarnatum cum 
sua humanitate summo cultu latriae adorandum esse, tes- 
tatur. De Filio Dei, qui seipsum exinanivit, formam servi 
accepit et obediens factus est usque ad mortem crucis, 
Apostolus scribit: Propter quod et Deus exaltavit illum , 
et dedit illi nomen quod est super omne nomen , ut in no- 


J ) Cfr. Franzelin, de Verbo ineam. Thesis. XLV. 

2 ) In 3. p. q. 25. a. 2. — Si natura humana Christi spectaretur 
separata a Verbo vel praecisione facta a Verbo, non esset cultu la- 
triae adoranda, quia ratio formalis hujus cultus est ipsa divinitas 
Verbi. Sed ejusmodi praecisio nunquam in cultu Ecclesiae fit, neque 
a fidelibus facienda est. De facto enim humanitas Christi semper 
hypostatice cum divinitate unita est, et ad personam Christi pertinet 
veluti quid substantiale, ita ut ne cogitatione quidem praescindi de- 
beat ab hac unione hypostatica cum Verbo. Possumus tamen in cultu 
Christo exhibito per se et directe humanitatem Verbo hypostatice 
unitam ejusque partes spectare, uti inferius declarabitur. 

■miae Jesu omne genu flectatur, coelestium , terrestrium , et 
infernorum. x ) Exprimitur sane latriae cultus , qui Ghristo 
homini facto in sua humanitate exhibendus est, ab angelis, 
hominibus, et spiritibus qui in inferis sunt. Id confirmatur 
ex iis quae sequuntur: Et omnis lingua confiteatur , qma 
Dominus Jeous Christus in gloria est Dei Patris. Illi 
enim, qui earodem ac Pater gloriam habet, idem summus 
latriae cultus deferendus est. Sic etiam Apostoli, quum 
post resurrectionem Dominus illis appareret: Videntes eum 
.adoravertmt. 2 ) — 

\ 268 . &S. Patres omnino perspicue docent et exponunt, 
eodem dairiae cultu et unica adoratione humanitatem 
Christi coli oum Verbo, quocum hypostatice unita est. S. 
Cyrilli praeclarum testimonium jam superius adduximus. 
Addamus illa s. Athanasii, quae in epistola ad Adelphium 
Episcopum scribit: Nos creaturam non adoramus , absit. 
Gentilium enim et Arianorum ejusmodi est error. 'Sed Do- 
minum rerum creatarum , incarnatum Deum Verbum ado- 
ramus. Quamvis emm caro ipsa per sese pars sit crea- 
turarum, tamen Dei corpus est facta . Neque hujusmodi 
corpus a Verbo dividentes seorsim adoramus , neque Ver- 
bum adorare volentes ipsum longe a carne disjungimus, 
\sed cwn sciamus, Verbum carnem factum esse , hoc ipsum 
etiam m came positum Deum agnoscimus. Quis igitur 
ita desipit , ut Domino dicat: Eecede a corpore, ut te ado- 
rem ? Aut quis ita impius est, ut cum Judaeis propter cor- 
pus dicat ei: cur tu homo cum sis, te Deum facis? S. Jo- 
annes Damascenus ipsam rationem, cur humanitas Chfisti 
eadem qua Verbum adoratione colenda sit, ita evolvit: Ne- 
que enim adorandam esse .carnem ejus negamus , quippe 
i quae adoratur in una Verbi persona , quae quidem ipsi 
persona et hypostasis facta est. Qua m re non creaturae 
servimus: non enim illam ceu nudam carnem adoramus, 
sed mlut divinitate unitam, et qma duae ipsius naturae ad 
umm Dei Verbi personam reducuntur miamque subsisten - 


*) Philipp. 2, 9. *) Matth. 28, 7. 

tiam. Carbonem tangere , ob ignem conjunctum eum ligno 
vereor . Ambas Christi naturas ob unitam eum carne di- 
vinitatem adoro}) — Eadem fidei doctrina in Concilio oecu- 
menicoV. can. 9° sic exprimitur: Si quis adorari in dua- 
bus naturis dicit Christum , ex quo duas adorationes in- 
troducunt, semotim Beo Verbo et semotim homini : aut si 
quis ad diremptionem carnis, aut ad confusionem deitatis 
et humanitatis , unam naturam sive essentiam convenientium 
portentose dicens, sic adorat Christum , sed non ima ado- 
ratione Deum Verbum incarnatum cum ejus came adorat , 
juxta quod sanctae Dei Ecclesiae ab initio traditum est, 
talis anathema sit. Idem Concilium etiam in actione 5 a di- 
cit: Cum adoratur , non separatur humanitas a divinitate, 
sed utraque ut unum adoratur latria. 

264. Ex hisce perspicuum est, Christum Verbum in- 
carnatum esse objectum integrum adorationis nostrae, hu- 
manitatem esse objectum partiale , quod colitur in Verbo 
incarnato, et divinitatem, cum qua humanitas in persona 
Christi hypostatice unita est, esse rationem formalem, cur 
cultus qui etiam humanae naturae Christi exhibetur la- 
treuticus sit. Quamvis autem nunquam humanitatem Christi 
separatam a divinitate spectare possimus, nihil tamen im- 
pedit, quominus a fidelibus in cultu et adoratione Jesu 
Christi Domini nostri directe respiciatur humanitas ejus, 
H»manitati* ve * cer * ia <l uae< * am mysteria incarnationis, vel etiam singu- 
partea. lae humanitatis Christi partes, quum peculiares rationes 
merito ad hoc nos movere possint. Ipse enim Christus ut 
objectum adorandum, sese nobis in humana natura assumpta 
singulari modo amandum et adorandum manifestat; actio- 
nibus multis et passione sua in humanitate peractis nobis 
ostendit bonitatem et misericordiam suam peculiari ra- 
tione ; et specialia etiam motiva in variis partibus 
humanitatis ejus sacratissimae considerare possumus, 
quibus ad eas colendas allicimur. Excellentia quidem di- 
vinitatis, cum qua humanitas Christi et omnes ejus partes 


i) De fide orthod. 1. III. 

immediate hypostatice unitae sunt, erit semper ultima 
ratio, cur cultus noster latreuticus sit: quod vero in hoc 
cultu directe respiciamus aliquod mysterium, vel aliquam 
partem humanitatis Christi, est propter ulterius quoddam 
motivum, quo jure ad specialem ejusmodi venerationem 
excitamur. Sic v. g. in quinque vulneribus Christi veluti 
compendium nobis repraesentatur, ac signa externa exhi- 
bentur passionis durissimae, qua suam erga nos infinitam 
dilectionem Salvator noster monstravit. Unde et Ecclesia 
Spiritu Dei ducta eadem fidelibus colenda specialiter pro- 
ponit. In quo cultu adoramus certe cultu latriae manus 
et pedes vulneratos, latusque et cor saucium, quum illae 
partes humanitatis Christi unione hypostatica cum divini- 
tate unitae sint, et sic objectum partiale cultus latriae 
constituant. — Peculiari etiam ratione cultus sanctissimi 
Cordis Jesu ab Ecclesia commendatus est, uberrimosque 
fert in fidelium cordibus fructus. Hoc de cultu jam op- 
portune hoc loco fusius agemus, ut tum accurate ejus in- 
dolem atque objectum determinemus, tum contra Janseni- 
starum et quorumdam auctorum catholicorum ineptas ob- 
jectiones eum tueamur. 

265. De cultu ss. Cordis Jesu . — Primum animad- 
vertamus paucis, quid historice de cultu sacratissimi Cordis 
Jesu tenendum sit. Quum cultus hic eo praecipue perti- 
neat, ut colatur amor immensus Filii Dei , qui ex eo ad 
mortem pro hominibus subeundam perductus est, et ad 
sese iisdem in cibum praebendum Sacramento Euchari- 
stico, x ) manifestum est, quoad rem devotionem hanc sem- 
per in Ecclesia fuisse. Neque desunt inter priorum saecu- 
lorum homines sanctos Deique servos, auctores, in quorum 
scriptis multa inveniuntur, quibus speciali ratione cele- 
brant ac venerantur ipsum cor Jesu; quo quidem nomine 
designant tum amorem ipsum Domini immensum et princi- 
pia ex quibus procedit hic amor, tum cor Christi corporeum, 


1 ) In proposit. causae Instit. festi ss. Cordis a. 1697. Cfr. Anna- 
les Jur. Pont. a. 1860. coi. 1241. 


15* 


Cultus ss. 
Cordis. 

h*yu6 amoris symbolam, later quos viros sanctos praeci- 
pue commemorandi suat s$ k Augustinus, Bernardus, Bona- 
ventura, Petrus Dainiantis, Tbomas a Vilianova, Francis- 
eus Salesius, et ss. virgines Mechtitdis, G-ertrudas Isleben- 
sis, Lfudgardiss Clara, Gatharina Senensis atque Teresia. 
— Peculiari tamen tfaiione Deus, qui mulio magis qmm 
hamo novit, quid cuique tempori accommodate adhibeatur , 
quid quando impertiat, addat , auferat , augeat, mmuatve, x ) 
nostris temporibus in Ecclesia sua propagari et florere vo- 
luit hujusmodi erga sacrum Cor Jesu cultum. Quod in 
Brevi Pontificio beatifieationis B. Margaretae Mariae hisce 
exprimitur: Auctor fidei nostrae et consummator Jems ni- 
hil potius habuit , quam ut flammam caritatis, qua Gor 
ejus ureretur, m hominum animis modis omnibus excita- 
ret, quemadmodum suis asseruisse discipulis novimus ex 
Evangelio: Ignem veni mittere in terram, et qtiid 'velo, 
nisi ut accendatur ? Hum vero caritatis ignem ut magis 
incenderet, sanctissimi sui Cordis venerationem cultumque 
institui in Ecclesia voluit ac promoveri. Jam vero ad tam 
salutarem ac debitum pietatis cutium instituendum, lateque 
inter homines propagandum, eligere Servator meter digna- 
tus est Venerabilem Fankdam suam Margaritam Mariam 
de Alaooque , religiosam sororem ex ordine Visitationis 
Meatas Mariae Virginis, quae quidem et innocentia vitae 
et assidua virtuMm dMnium exercitatione , tanto officio ac 
muliere divina 'adjuvante gratia , se dignam .probavit ... 
Ante augustissimum EmhariStim sacramentum eidem fer- 
vidius oranti significatum est a Christo Bantino, gratissi- 
mum sibi fore, si (totius institueretur serratissim am Cor- 
dis humanum erga gewus casitatis igne flagrantis, de mtie 
se hujus rei owhm ipsi dwmndatam. Jam vero inde a 
saeculi iXVII fine*, quo haec >aoeiderunt , non obstantibus 
-multiplicis generis dMfieuWafcibus, qjusmodi 'tmltus Deo <sic 
disponente, murum in modum toto Christiano orbe diffusus 
est. — Modo de indole et objecto hujus cultus loquamur. 


*) S. Augustin. ep. ad Marcellinam (188) n 0, 6. 

266 . Sensa litterali oor, uti omnes «orant, aobiHsei- Cor m * te - 

. . . . , ri»le. 

mum est oorpons organum, ea jus functw praecipue ia ee 
est, ut per ejus compressionem et dilatationem sanguis in 
omnes corporis partes distribuatur. Experientia autem lu- 
culentissima constat, inter oor materiale, et motus animi 
humani, affectus et passiones, intimam quamdam esse re- 
lationem. Gaudio, tristitiae, amori, audaciae, desiderio, 
amori et odio, reliquisque omnibus vitae sensitivae et mo- 
ralis manifestationibus motibusqne multiplices cordis ipsius 
corporei motus et mutationes respondent. Hanc igitur in- 
timam relationem omnes, tum vulgus, tum eruditi, sempec 
agnoverunt, atque inde merito factum est, ut uonriae cor- 
dis sensu translato sive tropico desigoetur frequentissime cor 
animus atque meus, quatenus est principium amoris et flgarilum - 
reliquorum motuum internorum actuumque moralium, qui ad 
amorem omnes reducuntur. Adeoque etiam ipse amor et 
huic connexi affectus figurate oor nominantur. — Apud scrip- 
tores tum profanos tum sacros innumera hujus suut sig- 
nificationis exempla: E. g. Diliges Dominum Deum tuum 
e» itfo sorde tuo , et in tota anima tua, et in tota mente 
tua. *) Omni custodia serva oor tuum, quia ex ipso vita 
procedit . 2 ) Salvator nos monet: Discite a me, quia mitis 
sum et humilis corde. 3 ) In praefatione Missae quotidie, 

Sursum corda esse erigenda, fideles monentur; et' frequen- 
ter in orationibus suis Ecclesia Deum deprecatur, ut cordo, 
nostra illustret et dirigat. *) — Etiam quando de Deo agi- 
tur, nomine cordis saepissime ejus voluntas exprimitur, 
quatenus (humano modo) concipitur ut subjectum eorum 
attributorum, quae vocantur moralia , sanctitatis, justitiae, 
misericordiae, bonitatis. Sic legimus: Et suscitabo wM 
sacerdptem fidelem, qui juxta cor meum et animam meam 


’) Oenteran. 6 , S. ») Prorarh. 4, 23. 

t) Mfttth. 11, 29. - Cf«. Ezeck. 11, 19. 

4) Cft. Orat, in festo s, Glisabotk 18. Nov., et Secreti in fer. 
1Y. anati, tewp. Qoadiag. 

faciet. 1 ) Poenituit eum , quod hominem fecisset in terra. 
Et tactus dolore cordis intrinsecus , delebo , inquit , hominem 
quem creavi , a facie terrae . 

267. In quo intima illa relatio, quae est inter cor 
materiale et animum ej usque motus, praecise consistat, non 
una semper fuit omnium sententia. Antiqui philosophi doc- 
toresque Scholae communiter existimarunt, cor corporeum 
verum esse organum, sedem, comprincipium, affectionum 
illarum et motuum internorum tum indeliberatorum, tum 
deliberatorum, ita fere, uti oculus est organum visus et au- 
ris sedes auditus. 3 ) Sed plerique recentiores philosophi ac 
physiologi non admittunt hanc doctrinam. Tenent videlicet 
gravibus nisi argumentis, organum et sedem illorum motuum, 
appetitionum, et affectuum, ex parte corporis esse systema 
nerveum. Cordi vero assignant unice functionem quae 
pertinet ad vitam vegetativam, scilicet sanguinis aptam 
distributionem. Intimam autem esse relationem inter animi 
motus et cor ejusque mutationes, etiam ipsi nullatenus 
negant, et hanc relationem , quam experientia luculenter 
testatur quaeque omnibus cognita est, aliter quidem, quam 
antiqui, apte tamen explicant. 4 ) Ineptum sane foret, hac 


J ) 1 Reg. 2, 35. 2 ) Gen. 6, 0. 

3) »Passio animalis , ait s. Thomas , in illa potentia esse debet, 
quae organo corporali adjungitur, et cujus est corpus transmutare, 
et ideo hujusmodi passio non est in parte intellectiva, quae non est 
alicujus organi corporalis actus , nec iterum est in apprehensiva sen- 
sitiva, quia ex apprehensione sensus non sequitur motus in corpore 
nisi mediante appetitiva, quae est immediatum movens. Unde se- 
cundum modum operationis ejus statim disponitur organuin corporale 
scilicet cor , unde est principium motus , tali dispositione, quae com- 
petat ad exequendum hoc in quod appetitus sensibilis inclinatur. 
Unde in ira fervet, et in timore quodammodo frigescit et constringi- 
tur. Et sic in appetitiva sensitiva sola animalis passio proprie inve- 
nitur.* De veritate. Qu. 26. a. 3. in c. 

4 ) Explicatio valde probabilis est haec. Passiones, motus atque 
affectus humani non ad solam animam pertinent, sed ad compositum 
humanum. Hinc in iisdem etiam varia organa organismi corporei 
insolito modo excitantur. Vigor autem organismi corporei imprimis 

in re pertinaciter insistere antiquorum opinioni, eamque 
in medium adducere ut rem exploratam; imo sententia 
recentiorum praeferenda videtur, ut scientifice melius pro- 
bata. — Quemadmodum autem ob illam relationem inter 
cor et animi motus, factum est, ut figurate ipsa principia 
illorum affectuum, vel ipsi affectus uti imprimis amor, 
nomine cordis designarentur: ita etiam ipsum cor corpo- 
reum propterea apud omnes populos ut symbolum selectum 
est atque habetur animi amantis et amoris ipsius. Nec 
enim vulgus nec docti aptius symbolum amoris exprimendi 
invenire potuere. — His praemissis jam facile intelligun- 
tur, quae de 'objecto et indole cultus ss. Cordis Jesu di- 
cenda sunt. 

268. Itaque 1° objectum hujus cultus praecipuum est objecla,u 
Salvatoris nostri divinitas atque humanitas, quatenus nos 
dilexit usque in finem toto opere redemptionis suae, pas- 
sione praecipue et institutione ss. Sacramenti. Seu quod 

idem est, objectum primarium hujus cultus est amor im- 
mensus Domini nostri Jesu Christi , quem maxime in pas- 
sione sua et in institutione ss. Sacramenti nobis ostendit. 

Hic amor ejusque principia tum in divina tum in humana 
Christi natura, figurate nomine cordis significantur, et hinc 
jure statui potest, objectum praecipuum ac primarium cul- 
tus ac devotionis ss. Cordis, esse Cor Domini figurato 
sensu acceptum i. e. immensum Christi amorem. 1 ) Idem 
amor simul est etiam ratio formalis seu objectum formale 
ipsius cultus. 

269. Sed 2° ad devotionem quamlibet exercendam sen- objectum 

secundarium 


a sanguine dependet; nnde in illis affectibus, ut abundantius affluat 
sanguis, plane necessarium est. Hinc natura nostra ita constituta 
est, ut affectibus illis respondeat apta sanguinis distributio, et quum 
haec sit functio cordis, patet, quare adsit intima relatio inter cor 
hominisque affectus. 

i) Amor est vel uti fundamentum ac radix omnium aliorum af- 
fectuum, qui ex eo procedunt. Venerari porro et colere Christi amo- 
rem, patet idem esse, ac venerari et adorare ejus humanitatem et 
divinitatem, quatenus sunt hujus amoris principia. 

sibili quoque objecto humaua imbecillitas indiget, ut; 
per visibilia ad invisibilia rapiamur. Hinc Cor ipeum 
materiale et corporeum Salvatoris jure propositum fuit 
ut symbolum sensibile amoris illius immensi , quem no- 
bis ostendit, ut considerantes et venerantes hoc Cor 
eo efficacius ad Dominum redamandum , excitaremur. Pa- 
riter itaque ipsum Cor materiale Domini in ha© devo- 
tione cultu latriae colitur. — Cor Domini corporeum me- 
rito nobis symbolum esse immensi ejus amoris, ex iis quae 
supra diximus patet. Esse vero in se cultu latriae ado- 
randum, non minus manifestum est. Symbolum- enim hoc 
non est aliquod alienum a Salvatore, sed est pars corpori» ' 
ejus, et hypostatica unione cum divinitate unitum, adeoque 
in se colendum et adorandum. — Sic igitur objectum sen- 
sibile hujus cultus est Cor materiale Christi. Potest autem 
dici objectum cultus secundarium ; colitur enim quoniam 
symbolum est immensi Christi amoris, qui cultus objectum 
primarium constituit. Nomen autem devotionis et festi 
praecipue ab objecto sensibili derivatum esse arbitramur* 
quia huic cordis appellatio proprie convenit, primumque 
cor corporeum sese obtutui offert, ut dein per visibile hoc 
objectum 'et symbolum ad invisibile ascendamus. 

270. His quae diximus objectum et ratio cultus ss» 
Cordis Jesu breviter et clare continentur expressa. Saepe 
quidem in auctoribus nostri temporis tum dogmaticis, tum 
asceticis, ita fere res exhibetur, ac si objectum materiale 
et terminans cultus esset tantum Cor Christi oorporeum; 
amor vero Jesu, cujus cor symbolum est, esset tantum ra- 
tio, cur potius cor quam alia pars humanitatis Christi in 
hac devotione colatur. Haec quidem sententia explicatione 
quadam ad nostram expositionem reduci posse videtur ; mi- 
nus tamen accuratam et completam eam esse censemus. 
Nam amor Christi immensus non est tantum ratio seu ob- 
jectum formale cultus, sed hic amor Salvatoris, sive divi- 
nitas et humanitas ejus amore erga genus humanum ar- 
dens, est etiam objectum primarium terminans cultum. 
Praeterea vero sinud Cor Salvatoris materiale ut otqectum 

sensibile cultus venenamur. Est enim illius amori» sym- 
bolum, et ipsius» Ecclesiae sanctione ut talo propositum . % ) 

271. Opportunum erit in re tanti momenti, etiam ap- 
tis documentis adductis ostendere, explicatione ea quam 
dedimus revera exhiberi indolem cultus, uti secundum pro- 
batos auctores et Ecclesiae intentionem et sanctionem in- 
telligeadus esi Primum opusculum quo haec devotio iun 
culenter explicata fuit, est liber quem conscripsit Joannes 
Croiset S. J. a. 1691; hujus autem viri opusculum ad de- 
votionem et gloriam ss. Cordis augendam et propagandam 
peculiari ratione destinatum esse, ipsa 6. Maria Margareta^ 
praedixerat. 2 ) Auctor vero iste diserte ita cultum ss. Cor* 
dis explicat, ut amorem immensum Jesu proponat tau-* 
quam objectum praecipuum et motivum hujus devotionis, 
iliumque tropice nomine Cordis designari advertit. Simul 
vero secundum ipsum cor reale proponitur adorandum ut 
symbolum sensibile illius amoris. Sed quum hujus aucto-» 
ris expositio omnino praeclare indolem devotionis de qua, 
agimus explanet, in subjecta nota ipsius verba referimus. a ) 


4 ) Eo quod duplex hoc et indivisum cultus objectum non satis 
declarari solet, et amor Christi tantum ut ratio proponitur, cur cor 
physicum Salvatoris veneremur, confusio quaedam facile oritur. Im- 
positio nostra, si forte ab aliis aliquantisper differt, veritati respon- 
det. Earodem habes clare et fusius evolutam in opusculis: Funf Satae 
zur Erklarung und zur wissenschaftlichen Begrundung der Audacht 
zum h. Hersen Jesu und zum reinsten Herzen Mariae; (quinque the- 
ses ad explicandum et vindicandum Cultum ss. Cordis Jesu et puris- 
simi Cordis Mariae). Auctore J. Jungmann S. J. Innsbruck ap, 
Wagner 1869. Die Andacht zum hh Herzen Jesu und die Bedeuken 
gegeu die8elbe. (De dervotione erga ss. Cor Jesu, objectionibusque 
contra hanc devotionem.) Eodem Auctore, Innsbruck ap. Wagner 1871. 

*) »La Bienhcureuse avait dit, que le Coeur de Jesus tirerait sa 
gloire <Tun livre du P. Croiset; et oependaut le P. Croiset, apres lui 
avoir declara qu’il n’avait point le loisir de poursuivre un pareil pro»* 
jet , ne Ini avait pas fait eonaaitre , que par suite da circonstances 
imprevues, il venait de mettre la main a Poeuvre. Quand elle mou* 
rut, ce livre etait d^ja sons presse. c Daniel, Hist. de la B. Margu- 
erite Maria, ch. 28. p. 89& 

*) »L'objet particultar de catte devotiou est Tamauf inuueu## 


Explicatio 

vindicatur. 

— Eadem explicatio data est sub Innocentio XII (a. 1697) 
a Frigidiano Castagnario Postulatore causae pro institu- 


du Fila de Dieu, qui l’a porte k se livrer pour nous k la mort , et 
k se donner tout a nous dans le tres-saint Sacre ment de 1’Autel, 
sans que la vue de toutes les ingratitudes et de tous les outrages, 
qu*il devait recevoir en cet etat de victime immolee jusqu’k la fin 
des siecles , ait pu 1’empecher de faire ce prodige : aimant .mieux 
8’exposer, tous les jours, aux insultes et aux opprobres des hommes, 
que de ne nous pas temoigner, par la pius grande de toutes les 
merveilles , jusqu’a quel exces il nous aime ... II est ais6 de voir» 
que 1’objet et le motif principal de cette ddvotion est, comme on l’a 
ddja dit, Tarnour immense que Jesus-Christ a pour les hommes, qui 
n’ont la plupart que du mepris, ou du moins de 1’indifference pour 
lui . . . Mais parce que nous avons toujours besoin dans Texercice des 
devotions m6me les plus spirituelles , de certains objets materiels et 
sensibles, qui nous frappent davantage , nous en renouvellent le sou- 
venir et nous en facilitent la pratique, on a choisi le sacre Coeur de 
Jdsus, comme 1’objet sensible le plus digne de nos respects, et le 
plus propre en meme temps a la fin qu’on se propose dans cette de- 
vOtiou ... De tout ce qu’on a dit jusqu’ici il est aise de voir ce 
qu’on entend par la devotion au sacrd Coeur de Jesus. On entend 
un ardent amour que l’on concit pour Jdsus-Christ, au souvenir de 
toutes les merveilles qu’il a faites ptfur nous tdmoigner sa tendresse, 
et surtout dans le sacrement de 1’Eucharistie, qui est le miracle de 
son amour. On entend un regret sensible que l*on a k la vue des 
outrages, que les hommes font k Jesus Christ dans cet adorable 
mystere. On entend un ddsir ardent de ne rien oublier pour reparer 
par toutes les voies possibles tous ces outrages : et voila ce qu’on 
entend par la ddvotion au sacre Coeur de Notre Seigneur Jesus- 
Christ, voila en quoi elle consiste : et elle ne se rdduit pas, (comme 
queiques-uns auraient pu s’imaginer en voyant ce titre), a aimer seu- 
lement et a honorer d’un culte singulier ce coeur de chair semblable 
au notre, qui fait une partie du corps adorable de Jesus-Christ. Ce 
n^st pas que ce sacre Coeur ne merite nos adorations : il suffit de 
dire que c’est le Coeur de Jesus-Christ ... Ce qu’on pretend est de 
faire voir, qtCon ne prend ici ce mot de Coeur que dans le sens fi- 
guri, et que ce divin Coeur , considere comme ime partie du Corps 
adorable de Jisus-Christ , n'est proprement que l objet sensible de 
cette devotion , et que ce West que V amour immense que Jesus-Christ 
nous porte f qui en soit le motif principal* Or cet amour etant tout 
spirituel, on ne pouvait pas le rendre sansible. U a donc faUu trou- 
ver un symbole ; et quel symbole plus prepre et plus naturel de 

tione cultus ss. Cordis Jesu. Praecipuum enim , scribit, 
objectum hujus devotionis est amor immensus Filii Dei , 
qui ex eo ad mortem pro hominibus subeundam perductus 
est, et ad se eisdem in cibum praebendum Sacramento 
Eucharistico : absque eo quod mortalium ingratitudo, con- 
temptus, injuriae et opprobria , quae ipse m eodem Sacra- 
mento recepturus erat usque ad finem mundi , impedierint , 
quin quotidie iisdem opprobriis exponeretur in testificatio- 
nem sui immensi amoris . . . At quoniam ad devotionem 
quamlibet exercendam materiali objecto humana imbecilli- 
tas indiget, ut (comente Ecclesia) per visibilia ad invisi- 
bilia rapiamur, ad excitandum amorem erga Christum 
Dominum nec sensibilius, nec efficacius, nec dignius ob- 
jectum eligi potest illius Corde . ') Paulo post, quum Jo- 
sephus de Galliffet S. J. Postulator esset causae pro intro- 
ductione festi ss. Cordis Jesu, etiam ipse libro (a. 1726) 
edito De cultu sacrosancti Cordis Dei ac Domini nostri 
Jesu Christi, rationem festi ss. Cordis ita describit: Ob- 
jectum proximum festorum ... passionis, vulnerum, co- 
ronae, clavorum etc. , non est proprie amor Christi, sed 
dolores . In festo autem Cordis Jesu amor quo Cor illud 
ardet est objectum proximum festi, indivisim cum Corde 
ipso, adeo ut affirmari vere possit, amorem Christi erga 
homines in hoc festo propriissime et immediate attingi: 
quod sane ad festi hujus commendationem magna consi- 
deratione dignum est. z ) 

272. Atque juxta hanc rationem ab Ecclesia paulatim 
cultus ss* Cordis ubique propagatus fuit, et omnibus ma- 
ture perpensis etiam festum ss. Cordis a Clemente XIII 
a. 1765 institutum. In Decreto S. Congregationis Rituum a 
R. Pontifice recepto dicitur: Congregatio \ S . R . probe nos- 


Tamour que le coeur !« Croiset, La devotion au sacre Coeur de Notre 
Seigneur Jesus-Christ. Premiere partie, chap. 1. »Ce qu’on entend 
par la devotion au sacr£ Coeur de Jesus-Christ et en quoi elle con- 
siste. « Edition de Lyon 1729. 

*) Analecta Juris Pont a. 1860. coi. 1241. 2 ) Opere cit. p. 92. 

cens, cultum Cordis Jem jam hodie esse per omnes fere 
catholici orbis partes , faventibus earum Episcopis, propa- 
gatum , . . simulque intetligens , hujus Officii et Missae ce - 
lebraMone non aliud agi , quam ampliari cultum jam in- 
stitutum, et symbolice' renovari memoriam illius divini 
amoris, quo unigenitus Dei Filius humanam suscepit rui- 
turam, et factus obediens usque ad mortem , praebere se 
diocit exemplum hominibus, quod esset mitis et humilis 
corde , . . annuendum censuit precibus Episcoporum. In 
Breviarii vero lectionibus ratio festi ita exprimitur: Quam 
caritatem Christi patientis et pro generis humani redemp- 
tione morientis , atque in suae mortis commemorationem 
instituentis Sacramentum Corporis et Sanguinis sui , ut 
fideles sub sanctissimi Cordis symbolo devotius et ferven- 
tius recolant ejusdemque fructus uberius percipiant, Cle- 
mens XIII, P. M. ejusdem sanctissimi Cordis festum , 
quibusdam petentibus ecclesiis, celebrari permisit. Satis 
apparet, ut objectum cultus et festi proponi ab Ecclesia 
indivisim amorem Jesu immensum, et cor ejus reale ut 
symbolum hujus amoris. Etiam Pius VI eamdem doctri- 
nam clare exprimit in Brevi commonitorio dato a. 1781 
contra Scipionem Ricci Episcopum Pistoriensem, qui cul- 
tum S8. Cordis litteris suis pastoralibus rejecerat. Sancta 
haec Sedes, scribit, modum jam turbis et quaestionibus im- 
posuit, satisque declaravit, quo substantia illius devotionis, 
ab omni certe superstitiosa materialitate immunis, revera 
spectet: ut in symbolica Oordis imagine immensam cari- 
tatem effusumque amorem Divini Redemptoris nostri me- 
ditemur atque veneremur. x ) Doctissimus vero Cardinalis 
Gerdilius hac de re agens in Animadversionibus ad notas 
Felleri , et vera a falsis quae in illis notis continebantur 
apte discernens, ait: Quod attinet ad cultum sacri Cordis 
Jesu, libenter agnoscimus, recte dictum a Feller o: Porro 
Cor Jesum schema est, seu symbolus, quo Christi erga 
nos caritas et infinita ipsius amabilitas exhibentur ^ ut 

i) Brevi Bomw ap, s, Feftam Iit Kal. Jun, 1781. 

mdssim m ejus amore incalescamus . . . UUro -concedendum 
Fellero, speciali probando cultu erga cor Jesu in id Pon- 
tifices potissimum intendisse , ut in symboUca Cordis ima- 
gine immensam Christi caritatem fideles meditarentur at- 
que venerarentur . l ) Duplex objectum cultus ss. Cordis 
Muzzarelli quoque, egregius sane tkeologus, apte distinguit. 
Hoc religionis exercitium, scribit, habet pro objecto sensi- 
bili et materiali Cor adorabile Jesu , intime unitum ejus 
animae ac divinae personae . Aspice, dixit Dominus ser- 
vae suae B. Margaritae Mariae cor suum (materiale) 
ostendens , aspice cor meum . Idem exercitium pro objecto 
invisibili et spirituali habet caritatem D. N. J. (7., quam 
hominibus maxime m institutione ss. Sacramenti ostendit , 
caritatem diam, quam homines tantopere contemnunt atque 
offendunt . Aspice , inquit, cor meum , quod consumitur 
amore tui et omnium hominum . *) Ex his igitur omnino 
perspicuum est, in cultu ss. Cordis Jesu duplex indwisim 
nectari objectura ; objectum primarium est immensus amor 
Salvatoris, objectum secundarium Cor Salvatoris materiale 


1) Gerdii. L c. m not. prop. LXITI aniroadv. §. 2. — Cum his 
etiam convenit, quod S. Congregatio Rit. a. 1821 in responsione ad 
quaedam Quaesita quoad festum ss. Cordis inter alia prae oculis ha- 
buit hoc principium: » Sacri Cordis Jesu festum non versatur circa 
peculiare Mysterium, cujus specialis solemnis commemoratio facta non 
fuerit in statutis ab Ecclesia diebus; sed est compendium aliarum 
festivitatum, in quibus diversa celebrantur Mysteria, et memoria re? 
colitur immensae illius caritatis, qua Verbum caro factum est pro 
nostra redemptione et salute, sacramentum altaris instituit, peccata 
nostra portavit, seseque divino Patri in eruce moriens obtulit hostiam 
et sacrificium** Gardellini, Decreta, t. III. n. 4549. 

2 ) Esercizio di divozione al S. Caere di Gesa, Introdnmone. — 
-Satis patet, quod etiam Mnzzarelli vidit, in verbis Christi, < dum os- 
tendit famulae suae cor suum materiale, ac dein dicit, illud tantopere 
amasse homrinesetc,, contineri ometoqymiam valde consuetam. Quae 
conveniunt Christi «divinitati • et humanitati, tribuuntur «condi propter 
illas relationes, ob quas cor «etiam symbolum amoris est «Simili modo 
dicitur e. <g. Ps. 144, 15 : QcuU omnium in te spewnt < Domine. Cfr. 
MattL 20, 15; Eccle. 2, 10. 

ac corporeum ut symbolum hujus amoris, quod pariter 
cultu latriae adorandum est. 

273. Kationem, quare Cor materiale Salvatoris hac in 
devotione prae aliis humanitatis Christi partibus honore- 
tur, jam saepius expressimus. Cor Jesu corporeum videli- 
cet merito acceptum est ut symbolum immensae illius ca- 
ritatis et amoris, quo tot ac tanta Christus pro nobis fecit 
ac passus est, et potissimum sanctissimum Sacramentum 
instituit Corporis et Sanguinis sui, quo pascimur et pota- 
mur. Ad hoc symbolum seu Cor Christi corporeum ut 
sensibile cultus objectum respicientes illudque adorantes, 
et ipsi efficaciter ad redamandum Dominum inflammamur. 
Haec igitur ratio cultus, qui in hac devotione cordi Christi 
corporeo potius quam aliis ejus humanitatis partibus tri-. 
buitur, omnino solida est, et, uti ex documentis allatis pa- 
tet, etiam ab Ecclesia 3 ancita. — Solet ea quoque ratio 
afferri, quod cor corporeum sit virtutum et piarum affectio- 
num Christi sedes, organum, et comprincipium. Sed id 
quidem juxta antiquorum opinionem asseri potest; at cor 
revera affectionum proprie sedem et comprincipium esse, 
ex recentiorum sententia jam non teneri posse videtur. 
Ejusmodi porro ratio cultus in documentis ecclesiasticis 
non proponitur, adeoque nec coram fidelibus est urgenda. 1 ) 


Mira Ecclesiae prudentia in eo apparet, quod, quamvis com- 
muniter adhuc saeculo praeterito teneretur, cor esse affectionum pro- 
priam sedem et comprincipium, tamen haec ratio pro cultu ss. Cordis 
Jesu approbando ab auctoritate Ecclesiastica non fuit recepta. — Illud 
motivum aliquando a P. Galliffet, Postulatore causae pro cultu ss. 
Cordis, nimium urgebatur, et quum satis solidum non appareret, sub- 
secuta est pro tempore repulsa concedendi festi, uti eruitur ex Bene- 
dicto XIV : De serv. Dei beatificatione etc. 1. 4. p. 2. c. 31 n 9 21 et 
8qq.« Et quidem, scribit ipse, ut petitionis vis et ratio clare perci- 
peretur . . expositum fuit, rationem festi hujus pro qUo supplicabatur, 
non consistere in sacratissimo Corde Jesu ipso per se nude ut loquun- 
tur et solitarie sumpto, sed in Corde Jesu humanitati sacrosanctae, 
sive Divino corpori unito, et consequenter uti rem unam cum anima 
et divina persona constituente, ac uti naturali sede , veroque com - 
principio ut vocant, virtutum omnium et affectionum interiorum 

— Etiam verba Salvatoris : Discite a tne, quia mitis sum 
et humilis corde , non, sicuti aliqui auctores faciunt, ita ac- 
cipi possunt, ac si iisdem Cor reale et corporeum exhibea- 
tur veluti sedes illarum virtutum, et piarum affectionum 
Christi. Nam iii illo textu cordis vocabulum manifeste 


Christi Domini, et signanter immensi amoris, quo Patrem et homines 
prosecutus est, ac denique uti centro dolorum omnium amantissimi 
Redemptoris . . . Addidi oretenus , statui tanquam certum a Postula- 
toribus, cor esse ut vocant comprincipium sensibile omnium virtu- 
tum et affectionum, quasique centrum voluptatum et dolorum omnium 
interiorum. Sed id quaestionem philosophicam involvere, quum re- 
centiores philosophi amorem, odium et reliquas animi affectiones non 
in corde, tanquam in sede sua, sed in cerebro collocent. . . Quamobrem 
quum nullum adhuc prodierit Ecclesiae judicium de veritate unius 
aut alterius ex his opinionibus, prudenterque ab hujusmodi definien- 
dis sententiis Ecclesia abstinuerit atque abstineat, reverenter insinuavi, 
non esse petitioni annuendum innixae potissimum antiquorum philo- 
sophorum sententiae, cui recentiores adversantur.* — Etiam s. Aljflionso 
non probabatur, quod P. Galliffet nimium praedictam rationem philo- 
sophicam urgeret, quemadmodum ex ejus Novena erga ss. Cor Jesu a. 
1758 edita colligitur. Hac de re scribit P. Daniel, hist. de la B. Margue- 
rite-Marie, p. 445: Selon saint Alphonse le P. Galliffet a eu tort de 
vouloir fonder sa these en faveur du sacrd Coeur sur une verite con- 
testde, a savoir: que le coeur est le siege des affections . . . Nous som. 
mes du sentiment de saint Liguori : ii suffit que le coeur joue un 
role essentiel dans les fonctions de la vie, et surtout qu’il soit le 
sy tribole le plus natur el et le plus populaire de la partie affective de 
notre ame' — Potest certe pro cultu Cordis corporei Christi etiam 
illud alterum motivum afferri, quod P. Daniel hic innuit, intima 
videlicet communicatio cordis cum animi motibus generatim consi- 
derata. In ecclesiasticis tamen documentis , quibus explicationem 
conformare studuimus , uti ratio cur Cor Domini corporeum spe- 
ciali modo colatur, ea potius proponitur, quod Cor istud symbo- 
lum est Christi nos amantis. Em. Cardinalis Gerdii expressis ver- 
bis scribit in sua Responsione ad quaesita * quaedam proposita 
ab Episcopo Areticnsi, Augustino Albergotti, qui scriptis suis cul- 
tum s. Cordis magnopere promovebat: »Uti advertit auctor (Alber- 
gotti ) , ratio sola, cur s. Congregatio censuit, concedi debere ss. 
Cordi Officium et Missam propriam, ea est, quod Cor (istud) symbo- 
lum est amoris divini Jesu Christi.* Opp. Gerdilii tom. XV. p. 2al. 
Edit. Rom. a. 1809. 

sensu tropico adbibetur, «t non cor materiale, sed animum 
-Christi ejusque voluntatem designat. Simili modo frequen- 
tissime in sacris Litteris et alia verba, ut viscera, prae- 
cordia, renes, sensu figurato adhibentur. *) Unde illo textu 
non dst utendum, ut directe ostendatur ratio, cur Cor 
Salvatoris corporeum colatur, quamvis idem ad commen- 
dandam universim devotionem de qua loquimur adduci 
possit. 

1 274. Adversarii praecipui cultus ss. Cordis Jesu uti 

ab Ecclesia intenditur fuerunt Jansenistae, qui huic cultui 
deditos appellatione Cordicolorum et Alacoquistarum insul- 
tabant. Certe virulentis illis sectariis cultus, quo pietas 
catholica mirum in modum fovebatur, non potuit nisi vehe- 
mentissime displicere, eo vel magis, quod a talibus viris 
ouLtus hic maxime promovebatur, qui Jansenistis prae cae- 
teris exosi erant. Jansenistarum placitis nimium cesse- 
runt etiam aliqui auctores catholici, Ut Muratorius et Ca- 
millus Blasius, qui cum theologiae principiis sanis eum 
cultum conciliari non posse contenderunt. — Quum vero 
in cultu ss. Cordis duplex indivisim sit objectum, .amor 
Jesu immensus, et cor Jesu corporeum, .quod vere adora- 
tur et colitur, concesserunt illi adversarii quidem, coli posse 
Jesu amorem sub appellatione tropica cofdis, sed omnino 
negarunt, ejus Cor materiale et carneum adorandum et co- 
lendum esse, talemque cultum plane rejecerunt. Cultus igi- 
tur ss. Cordis, uti a Catholicis promovebatur in .oonareto, 
in quo utrumque objectum, tum amor Jesu, tum Cor ejus 
corporeum colebantur, ab iis ut superstitiosa novitas illu- 
debatur; et revelationes, quibus hujus cultus promotio 
provocata erat , tanquam delirantis imaginationis re- 
praesentabantur inventum. — Adversarii illi imprimis con- 


i) Vox xaatftn , quando sensu figurato oecurit, in ‘Vulgata vario 
modo vertitur. Sic. e. g. Sap. 8, 21: Etnoy Skiisrijs xagtfias fxm, 
vertitur: Dixi ex totis praecordiis meis. Etiam in textu allato, ei 
loco corde, haberetur praecordiis, idem esset sensus. Manifeste enim 
sensus hic tropicus est, et non significatur cor carneum. 

tendebant, a s. Sede tantum permitti cultum amoris Chri- 
sti seu Cordis tropici, non vero simul Cordis corporei ejus ; 
dein vero maxime insistebant in eo, cultu Cordis corporei 
Jesu induci divisionem et separationem in corpus Christi, 
neque convenire ut Cor separatum Domini colatur. 

275. Utrumque quod ab adversariis asseritur, facili Rt,felluntup 
negotio refutatur. A s. Sede cultus ss. Cordis approba- 
tus fuit, sicuti a promotoribus ejus proponebatur, scilicet 
ut coleretur conjunctim tum immensus Christi amor qui 
figurate nomine Cordis significatur, tum visibile cultus ob- 
jectum et symbolum amoris Christi, ipsum, videlicet mate- 
riale et corporeum Cor Salvatoris. Atque in officiis liturgicis, 
quae in honorem ss. Cordis Jesu celebrantur, manifestum est, 
et Christi amorem et Cor Salvatoris corporeum coli ac ado- 
rari. — Falsum vero est, cultu ss. Cordis induci separa- 
tionem in Corpus Christi. Nemini enim umquam in men- 
tem venit, ss. Cor Jesu materiale coli et adorari vel di- 
visum ab humanitate, vel praecisione facta ab unione hy- 
postatica, sive a persona divina, cujus est humanitas et 
ipsum quoque Cor. Sed adoramus una adoratione perso- 
nam Verbi incarnati, atque in hac persona humanitatem 
totam et ipsum Cor vivum , animatum , et hypostatice 
unitum. Dum igitur peculiari ratione in cultu ss. Cordis 
nostram adorationem ad Cor Christi reale, ut symbolum 
caritatis Domini dirigimus, . nullatenus illud ut separatum 
a corpore vel divinitate spectamus, sed ut partiale objec- 
tum toti junctum et subsistens in. persona divina. *) 


*) Contra jansenistas igitur theologis catholicis tria vindicanda 
erant, quae ab illis haereticis negabantur. 1° Cor Salvatoris materiale 
objectum esse, cui adoratio debetur. 2° Cor materiale symbolum natu- 
rale caritatis esse, adeoque merito prae aliis partibus corporis Christi 
illud coli posse. 3° A s. Sede revera etiam cultum materialis Cordis 
Christi, et non solum cultum Cordis figurati (caritatis Christi) appro- 
batum esse. Haec omnia theologi dogmatici optime demonstrarunt. 
Sed ex scopo polemico interdum factum est, ut dum id praecipue os- 
tenderent , Cordi corporeo Salvatoris cultum adorationis tribuendum 
esse, totam indolem Cultus ss. Cordis Jesu non plene explicarent. 

DE VERBO INCARNATO. 16 

276. Illae Jansenistarum calumniae eorumque hac in 
re errores censuris perstricti fuerunt in Bulla Auctorem fidei 
contra conciliabulum Pistoriense edita. Quae in hac Bulla 
statuuntur hic opportunum erit adjungere. Itaque n° 61: 
Propositio quae asserit, adorare directe humanitatem* Chri- 
sti, magis vero aliquam ejus partem, fore semper honorem 
divinum datum creaturae; Quatenus per hoc verbum di- 
recte intendat reprobare cultum quem fideles dirigunt ad 
humanitatem Christi, perinde ac si talis adoratio, qua hu- 
manitas ipsaque caro vivifica Christi adoratur, nou quidem 
propter se et tanquam nuda caro, sed prout unita divini- 
tati, foret honor divinus impertitus creaturae et non po- 
tius una eaderaque adoratio, qua Verbum incarnatum cum 
propria ipsius carne adoratur; proscribitur ut falsa, cap- 
tiosa, pio ac debito cultui humanitati Christi a fidelibus 
praestito ac praestando detrahens et injuriosa. — N° 62. 
Doctrina, quae devotionem erga sacratissimum Cor Jesu 
rejicit inter devotiones, quas notat velut novas, erroneas, 
aut saltem periculosas; Intellecta de hac devotione, qualis 
est ah apostolica Sede probata, proscribitur ut falsa, te- 
meraria, perniciosa, piarum aurium offensiva, in aposto- 
licam Sedem injuriosa. — N° 63. Item, in eo quod cul- 
tores Cordis Jesu hoc etiam nomine arguit, quod non ad- 
vertant, sanctissimam carnem Christi aut ejus partem ali- 
quam, aut etiam humanitatem totam cum separatione, aut 
praecisione a divinitate adorari non posse cultu latriae; 
Quasi fideles Cor Jesu adorent cum separatione vel prae- 
cisione a divinitate, dum illud adorant 'ut est Cor Jesu, 
Cor nempe personae Verbi, cui inseparabiliter unitum est, 
ad eum modum quo exsangue corpus Christi in triduo mor- 
tis sine separatione aut praecisione a divinitate adorabile 
fuit in sepulchro; Captiosa, in fideles Cordis Christi cul- 
tores injuriosa. 

277. Ut quaestionem hanc jam concludamus, prae- 
cipua capita, quae de cultu ss. Cordis Jesu notanda sunt, 
ad haec reduci possunt. 1° In hoc cultu duplex conjunc- 
tum colitur objectum. Immensus amor Verbi incarnati 

D. N. Jesu Christi est objectum cultus primarium, 
simulque ipsius cultus motivum. Ipsum materiale Cor 
Jesu est objectum cultus sensibile , et secundarium 
dici potest. Colitur enim hoc Cor materiale, quia est 
symbolum istius immensi amoris, et propterea prae -aliis 
humanitatis Christi partibus ad illud cultus dirigitur. — 
2° Cultus vero Cordi corporeo Christi praestitus absolutus 
est, non relativus. Cor enim corporeum Christi est ali- 
quid ad ipsum Verbum incarnatum pertinens et infinitae 
excellentiae, adeoque plane diversum a symbolis, quae non 
in se perfectionem habent, sed # tantum per relationem ad 
aliud ab ipsis diversum, cujus sunt repraesentatio. — 3° Cul- 
tus huic Cordi materiali praestitus necessario est cultus 
supremae latriae . Est enim Cor divinum hypostatice in 
Verbo incarnato subsistens. Atque non ut separatum a 
divinitate et corpore Christi Cor istud colitur, sed eadem 
adoratione qua integer Christus adoratur, Cor ejus colitur 
ut inseparabiliter divinitati unitum et pars humanitatis 
Domini. — Hujus vero devotionis fusius exponere finem et 
utilitatem, ad scopum nobis propositum non pertinet. Pau- 
cis haec indicantur illis verbis Breviarii Romani jam cita- 
tis: Caritatem Christi patientis et pro generis humani 
redemptione morientis, atque in suae mortis commemora- 
tionem instituentis Sacramentum Corporis et Sanguinis 
sui y ut fideles sub sanctissimi Cordis symbolo devotius ac 
ferventius recolant , ejusdemque fructus uberius percipiant, 
Clemens XIII \ P. M. ejusdem sanctissimi Cordis festum 
. . . celebrari permisit . 


16 * 

SE MYSTERIO REDEMPTIONIS. 


278. ' Consideravimus hucusque mysterium Incarna- Quae tr “- 
tionis Verbi in se spectatum, ut sciremus, quis sit ille, a t “ d *‘ 
quo gens Christiana nomen habet, Christus Dominus, et 

qua ratione aeterni Ratris unigenitus Filius factus sit homo. 

Quae igitur ad divinam humanamque Christi naturam, et 
utriusque in una persona admirabilem unitionem spectant, 
admoto revelationis lumine contemplati sumus, et cognatas 
his veritatibus conclusiones ex fidei radicibus deduximus. 

Restat, ut inquiramus in quo consistat magnum Redemp- 
tionis sacramentum, quo Christus Mediator homines Deo 
reconciliavit, iisque recuperavit dona peccato perdita. De 
ista igitur redemptione per Christum in hac tractationis 
nostrae altera parte imprimis agemus. Quum vero etiam 
Sancti, qui in patria coelesti jam aeterna felicitate fruun- 
tur, mediatores secundarii sint Deum inter et homines ad- 
huc militantes in terra, pariter de Sanctorum intercessione 
et cultu hoc loco tractabimus. 

CAPUT I. 

DE CHRISTO HOMINUM REDEMPTORE. 

Articulus I. 

DE NECESSITATE AC NATURA REDEMPTIONIS. 

279. Si finem operum Dei tum in ordine naturali, ruus inc»r- 
tum in ordine supernaturali inquirimus, ea semper nobis “ UoBto- 

DE MYSTERIO REDEMPTIONIS. 


Gloria Dei. 


Redemptio 

hominum. 


debet esse veritas fixa et firma, ultimum operum Dei finem 
esse gloriam ejus; omnia enim propter semetipsum opera- 
tus est Dominus. ') Sic etiam totum incarnationis opus, 
et oeconomia redemptionis, quae per saeculorum seriem us- 
que ad mundi consummationem continuatur, ut ultimum 
finem respiciunt gloriam Dei. Gloria illa in tota sua ple- 
nitudine obtinebitur magno illo die aeternitatis, de quo 
s. Paulus: Deinde finis: cum tradiderit (Christus) regnum 
Deo et Patri , cum evacuaverit omnem principatum et po- 
testatem et virtutem. Oportet autem illum regnare , donec 
ponat omnes inimicos sui pedibus ejus. Novissima autem 
inimica destruetur mors . . . Cum autem subjecta fuerint 
illi omnia , tum et ipse Filius subjectus erit ei, qui subje- 
cit sibi omnia, ut sit Deus omnia in omnibus. 2 ) — Quem- 
admodum vero in ipsa rerum omnium creatione cum fine 
ultimo qui gloria Dei continetur, ut finis secundarius ac 
proximus intime nexa est hominum felicitas; sic etiam in 
opere incarnationis similis habetur proximus finis, qui ho- 
mines spectat. Clarissime enim nos docet revelatio, Fi- 
lium Dei incarnatum esse ad lapsum genus humanum re- 
dimendum. 

280. Totum videlicet genus humanum lapsum erat in 
protoparentibus ; et gratia sanctificante privatum, a Deo 
alienum, ejus irae justae subjectum et captivum sub dae- 
mone a regno coelesti erat extorre. Ut igitur a tanta 
miseria liberaretur ac Deo reconciliatum salvari posset, Fi- 
lius Dei humanam naturam assumpsit. Eum incarnationis 
fuisse fihem, ex omnibus fidei fontibus patet. Sic Deus , 
inquit ipse Salvator, dilexit mundum , ut Filium suum 
unigenitum daret, ut qui credit in eum non pereat, sed 
habeat vitam aeternam. 3 ) Et : Venit Filius hominis quae- 
rere et salvum facere quod perierat. *) Ex Patribus suffi- 
ciat in re tam explorata citare illa s. Augustini: Nulla 


*) Prov. 16, 4. — Cfr. Tract. de Deo Creatore n # 52 et sqq. 
*) 1 Cor. 15, 24- 38. ») Jo. 3, 16. «) Luc. 19, 10. 


Digitized by 


Google 



DE NECESSITATE AO NATURA REDEMPTIONIS. 


247 


causa fuit veniendi Christo Domino, nisi peccatores sal- 
vos facere . ToUe morbos, et nulla est causa medicinae . 
Si venit de coelo magmcs medicus, magnus per orbem ja- 
cebat aegrotus . ') In Symbolo autem Nicaeno-Cptano pro- 
fitemur fidem in Jesum Christum Filium Dei unigenitum, 
qui propter nos homines et propter nostram salutem des- 
cendit de coelis et incarnatus est. 

281. Consentiunt sane bac de fidei veritate omnes 
theologi ; commemorare tamen oportet hoc loco paucis quae- 
stionem confinem inter eos agitatam. Quaerunt videlicet, 
utrum incarnatio solum facta sit propter redemptionem 
humani generis, ita ut si Adam non peccasset, Verbum 
humanam naturam non assumpsisset. Non defuerunt nec 
desunt theologi qui statuunt) etiam antecedenter ad prae- 
visionem lapsus protoparentis propter fines altiores et no- 
biliores incarnationem Verbi a Deo decretam fuisse. Ejus- 
modi fines varios recensent, inter quos praecipui sunt 
summa gloria Dei, quae ex incarnatione ac regno beato- 
rum, cujus caput Christus homo-Deus est, obtinetur, et ex 
perfectione harmonica quae inde oritur, quod tota creatu- 
rarum series etiam per incarnationem in ordine ontologico 
miro modo cum Deo conjungitur. Sic igitur inter alios 
censuerunt Rupertus Abbas Tuitiensis, Alexander Halensis, 
B. Albertus M., et Scotus cum schola sua, atque inter re- 
centiores Suaresius ac s. Franciscus Salesius. Negantem 
vero sententiam tenuerunt duce Doctore Angelico Tho- 
mistae, quibus plerique aliarum scholarum doctores jungun- 
tur. Ratio praecipua hujus sententiae negantis est, quod 
in fontibus fidei nullum alterius opinionis continetur soli- 
dum argumentum ; imo Scripturarum et Patrum effatis po- 
tius redemptio generis humani ut unicum Incarnationis 
motivum exhiberi, et huic sententiae etiam Ecclesiae et 
fidelium sensus favere videtur. Sed nemo melius quam 
ipse s. Thomas, quae hac in re dicenda sunt exprimit illis 
verbis: Quidam dicunt , quod etiamsi homo non peccasset , 


!) Serm. 175. 


Decretum 

Dei Filius incarnatus fuisset . Alii vero contrarium as- 
serunt, quorum assertioni magis assentiendum videtur; ea 
enim quae ex sola voluntate Dei proveniunt supra omne 
debitum naturae , nobis innotescere non possunt , nisi qua- 
tenus in s. Scriptura traduntur, per quam divina volun- 
tas nobis innotescit . Unde quum in s. Scriptura ubique 
incarnationis ratio ex peccato primi hominis assignetur , 
convenientius dicitur, incarnationis opus ordinatum esse a 
Deo in remedium contra peccatum , ita quod peccato non 
existente incarnatio non fuisset . Quamvis potentia Dei ad 
hoc non limitetur ; potuisset enim etiam peccato non exi- 
stente Deus incarnari. l ) Hanc igitur s. Thomae doctri- 
nam alteri praeferendam esse existimamus. Eadem huc 
redit, potuisse quidem Verbi incarnationem fieri peccato 
non existente; in actuali autem ordine rerum incarnatio- 
nis opus decretum fuisse ad redimendos homines peccato 
lapsos. 

Quaiia in- 282. Jam quaeritur, utrum supposito peccato protopa- 

Teleslitea ren tis necessaria fuerit redemptio humani generis, et in- 
carnatio Verbi ad suscipiendam hanc redemptionem. 2 ) Ad 
hanc quaestionem brevi responderi potest verbis Concilii 
Coloniensis: Poterat quidem Deus genus humanum in 
, Adamo lapsum non reparare , sed sorti sibi paratae et li- 
bere inductae, suisque viribus naturali tantum auxilio ad- 
1 jutis committere. Poterat quoque aliis humano generi, si 
reparare volebat , succurrere viis. Si vero integram exi- 
gens satisfactionem justitiam non minus quam misericor- 
diam manifestando reparare volebat, nemo poterat satis- 
facere, nisi qui Deus simul esset et homo. 6 ) 


J ) S. th. p. 3. q. 1. a. 3. 

2 ) Statuetunt aliqui inter antiquos (ut Raimundus Lullus) nec 
non inter recentiores absolutam necessitatem incarnationis, saltem in 
bypothesi creationis mundi. Sed haec sententia tam manifeste falsa 
est Deique summae libertati contraria, ut superfluum videatur eidem 
refutandae immorari. Cfr. ea, quae de libertate voluntatis divinae 
statuuntur in Tractatu de Deo uno n° 234 et sqq. 

8 ) Cone. Coi. a. 1860. P. 1. c. 18. 

283 . Imprimis igitur post hominis lapsum Deus nui- fucatur, 
latenus obligabatur ad reparandum humanum genus, sed 
potuisset illud in statu in quem inciderat culpa protopa- 
rentis relinquere. Id plane patet, si consideramus, bona, 
quibus propter Adae peccatum omnes posteri ejus privati 
fuerunt, fuisse bona gratuita et naturae humanae haud de- 
bita. Gratuita enim erant dona illa supernaturalia et 
praeternaturalia, ut gratia sanctificans, et integritas; gra- 
tuita etiam promissa supernaturalis felicitas, cui assequen- 
dae humanum genus jam capax non erat. Subtractis autem 
donis gratuitis, infirmitas ac difficultas ad bonum ex ipsa 
natura humana consequebantur. Potuisset igitur Deus ho- 
mines in illo statu relinquere, et justissime non velle re- 
parare genus lapsum. Nec tamen, quantum cogitare pos- 
sumus, iis subtraxisset auxilia naturalia, ut bonum facere 
et ad statum quemdam felicitatis naturalis in altera vita 
pervenire possent. Bene hac de re Suaresius: Licet Deus 
post praevisum originale peccatum statuisset non redimere 
homines per Christum , vel omnino illos non restituere ad 
felicitatem supernaturalem neque ad gratiam, nihilominus 
(quantum cogitari potest) non crearet illos destitutos de - 
bita et convenienti providentia naturali, neque hoc esset 
debitum peccato originali; sed potius illos relinqueret in 
hoc mundo tamquam viatores in ordine ad conservationem 
et propagationem naturae, et ad comparandam in hoc 
mundo Dei cognitionem et virtutem, et consequenter' ad 
obtinendum post mortem saltem in anima separata ali- 
quem statum naturalem , vel felicem in suo ordine et gradu , 
vel saltem carentem speciali dolore et poena sensus , si 
nova peccata non admitterent . Ergo ex vi talis providen- 
tiae non privaret illos omni cogitatione honesta, nec ob - * 
duraret illos , vel quasi in malo obstinatos relinqueret x ) 

Sed necessarium non est subtilius hic inquirere, quid in 
hypothesi fieret, quod Deus genus humanum reparare non 


Suarez de Gratia, Proiegom. 4, c. 9. 

vellet; sufficiat ostendisse, Deum hominibus reparationem 
nullo modo debuisse. 

284. Etiam, si humanum genus reparare volebat, non 
erat per se necessaria incarnatio Filii unigeniti ac redemptio 
per ipsum. Nam Deus per suam omnipotentem virtutem 
poterat humanam naturam aliis modis reparare. Poterat 
e. g. ex mera misericordia protoparentibus gratiam ad poe- 
nitendum de peccato commisso concedere*, et etiam satis- 
factione non praestita eos cum posteris suis in statum su- 
pernaturalem restituere. Vel potuisset aliquem ex ipsis 
hominibus ut caput juridicum totius generis constituere, 
qui satisfactionem quamdam pro omnibus praestaret, ita ut 
ea praestita, quamvis peccato delendo nullatenus esset con- 
digna, ex misericordia sua homines iterum gratia super- 
naturali ornaret. Et variae viae aliae Deo erant apertae 
ad genus humanum reparandum. Nam etiam hac in re 
valet illud Jeremiae prophetae: Non erit tibi difficile 
omne verbum; 1 ) et quod Dominus dicit: Apud homines 
hoc impossibile est , apud Deum autem omnia possibilia 
sunt . *) — Haec pariter sanctorum Patrum sententia 
est; statuunt enim communiter, etiam sine Filii Dei 
incarnatione humanum genus reparare potuisse. Sunt 
stulti , ait s. Augustinus, qui dicunt: Non poterat aliter 
Sapientia Dei homines liberare , nisi susciperet hominem 
et naseretur de femina , et a peccatoribus omnia illa pate- 
retur? Quibus dicitur: Poterat omnia; sed si aliter face- 
ret, similiter stultitiae vestrae displiceret ?) Sic etiam s. Gre- 
gorius Nazianzenus: Haec, scribit, Salvator fecit ,.. . cum 
tamen sola voluntate nobis , utpote Deus salutem afferre 
posset, quemadmodum et universam rerum machinam solo 
* jussu atque imperio creavit 4 ). 

285. Necessaria vero fuit incarnatio in duplici hac 
hypothesi, quod 1° Deus voluit genus humanum restaurare, 


i) Jerem. 32, 17. 2 ) Mattb. 19, 26. 

3 ) Lib. de agone Christi c. 11. 4 ) Orat. 19. 

et quod simul 2° peccatum remittere et gratiam, quam 
homo culpa sua perdiderat, restituere noluit, nisi satis- 
factio adaequata praestaretur pro injuria Deo illata, et 
meritum adaequatum exhiberetur pro recuperandis super- 
naturalibus bonis, quae amissa erant. Etenim non alius 
adaequatam poterat praestare satisfactionem, nisi qui Deus 
simul erat et homo, nec alius meritum adaequatum pro 
bonis illis recuperandis offerre. Hunc autem modum, re- 
parandi genus humanum per incarnationem Filii et per 
satisfactionem ac merita Dei-hominis, Deus elegit. Atque 
eum modum maxime convenientem fuisse, nemo non videt. 
Splendidissima enim ratione Deus ita tum justitiam, tum 
misericordiam suam ac sapientiam manifestat. Certe ju- 
stitia Dei maxime manifestatur, dum Deus pro peccato 
commisso adaequatam requirit satisfactionem, et merita 
condigna ad bona perdita hominibus recuperanda. Miseri- 
cordiam autem suam et sapientiam Deus simul ineffabili 
modo ostendit, quum non solum in statum supernatura- 
lem ex mera bonitate sua genus humanum restaurat, sed 
Filium proprium unigenitum mittit, ipsumque in assumpta 
humana natura constituit caput humani generis, ut tan- 
quan* mediator inter Deum et homines, ipse satisfactio- 
nem praestet, hos reconciliet Deo, meritisque suis infinitis 
iis perdita bona iterum acquirat. Unde et Salvator ipse 
ex incarnatione sua maxime Dei bonitatem commendat di- 
cens: Sic Deus dilexit mundum , ut Filium suum unigeni- 
tum daret , ut qui credit in eum non pereat , sed habeat 
vitam aeternam. 1 ) — Sed jam naturam satisfactionis et 
redemptionis per Christum accuratius evolvamus. 


i) Jo. 3, 16. — De bonis quae inde secuta sunt, quod Deus per 
incarnationem Filii unigeniti humanum genus reparare voluit, inferius 
sermo recurret. — Notandum est, esse inter auctores catholicos qui 
statuunt, spectatis omnibus Dei perfectionibus reparationem humani 
generis non aliter nisi per incarnationem Filii fieri potuisse. Censent 
videlicet, Deum si homines reparare volebat, non potuisse illaesis 
justitiae suae juribus haud repetere plenam et condignam satisfac- 
tionem, adeoque quum haec a solo Filio incarnato praestari posset, 

Redemptio- 286. Ut notionem accuratam redemptionis per Cbri- 

ms nat-.rae. efformemus , breviter aliqua de peccato 

protoparentum recolenda veniunt. Transgressione mandati 
divini protoparentes imprimis libere se a Deo averterunt 
eique summam intulerunt injuriam. Essentiale enim et 
summum jus est Dei, principii et finis omnium, ut ratio- 
nalis creatura se totam ad ipsum dirigat, et ipsi absolute 
sit subjecta. Supereminenti et infinita Dei perfectione fit 
quidem, ut Deo nullum damnum inferatur nec inferri pos- 
sit, sed ex eadem perfectione et essentiali creaturae sub- 
jectione fit etiam, ut injuria per peccatum facta sit eo 
gravior. Gravitas enim injuriae primarie desumitur ex di- 
gnitate personae laesae prae illa a qua laeditur, et sub 
hoc respectu, quum peccatum sit injuria Deo infinito illata 
• a creatura sua, omne peccatum mortale quamdam habet 
reitatem infinitam. Peccatum contra Deum commissum , 


in illa hypothesi incarnationem necessariam fuisse. Hanc sententiam 
Tournely, gravis sane theologus, ita mitigat: 1° Ex hypothesi, quod 
lapsum hominem Deus reparare voluerit, absoluta et extraordinaria 
potentia potuisset absque incarnatione et suae justitiae satisfacere 
fet hominem servare. 2° Ex potentia Dei ordinaria, et jure virtutibus 
temperato, seu ex legibus divinae justitiae, ita necessaria fuit incar- 
natio Yerbi, ac satisfactio per ipsum Deo persolvenda, ut sine illa 
homo lapsus reparari non potuisset. — Attamen haec distinctio inter 
Dei potentiam absolutam et extraordinariam, atque potentiam ordina- 
riam et jus virtutibus temperatum nobis non probatur, quum in con- 
creto id solum et omne Deus liberrime possit , quod cum omnibus 
perfectionibus ejus congruit. Existimamus igitur, simpliciter statuen- 
dum esse, Deum si voluerit genus humanum reparare, id potuisse et 
aliis viis facere, quam per Incarnationem. Citantur quidem aliqua 
Patrum effata, quibus necessitatem Incarnationis ad reparationem hu- 
mani generis vindicare videntur. Sed explanari possunt variis modis. 
Vel enim loquuntur in suppositione, quod Deus voluerit adaequatam 
satisfactionem pro culpa; vel magnam Incarnationis convenientiam 
urgent et commendant, quin omnimodam necessitatem asserere velint. 
Ultima hac ratione etiam s. Anselmus non incongrue explicatur, cujus 
libro: Cur Deus homo , praecipue illi insistunt, qui in suppositione 
reparandi generis humani, necessitatem Incarnationis defendunt. Sed, 
haec innuisse sufficiat. 

ait Angelicus Doctor, quamdam infinitatem habet ex infi- 
nitate divinae majestatis: tanto enim offensa est gravior , 
quanto major est ille, in quem delinquitur *). 

287. Transgressionem et culpam actualem protopa- 
rentum sequebatur status peccati, seu culpa habitualis ; 
status videlicet obnoxius displicentiae et improbationi Dei 
propter actum praecedentem. In praesenti ordine culpa 
haec habitualis consistit in privatione supernaturalis splen- 
doris, gratiae, sive in macula peccati, quae peccatum est 
ex sua relatione ad actuale” peccatum, cujus est effectus*). 
Haec gratiae privatio constituit peccatum originale, cui 
omnes posteri Adae propter protoparentis transgressionem 
obnoxii sunt. In vindictam hujus transgressionis etiam 
alia bona supernaturalia protoparentes tum sibi, tum po- 
steris suis amiserunt, et genus humanum concupiscentiae, 
hujus vitae aerumnis, damnationi aeternae obnoxium factum 
est. Totus hic status, in quo miseria, mors atque pecca- 
tum homini veluti dominantur, saepissime in sacris Litteris 
ut servitus sub morte et peccato designatur ; . quumque dia- 
bolus, operis mali suasor, h6mines ad peccatum adduxisset, 
et non solum eos suae poenae socios reddidisset, sed etiam 
tyrannidem quamdam Deo permittente in genus humanum 
exerceret, idem status pariter servitus sub diabolo merito 
nominatur 3 ). 

288. Postquam hisce exposuimus, qualis fuerit status 
generis humani post peccatum a protoparentibus commis- 
sum, facile est ostendere, si Deus satisfactionem adaequa- 
tam exigebat pro illata injuria , et meritum adaequatum 
pro bonis recuperandis, tantum per Verbum incarnatum ho- 
minum redemptionem fieri potuisse. — Satisfactio est opus, 


*) S. th. p. 3. q. 1. a. 2. ad 2. — Cfr. Tract. De Novissimis n. 57. 

*) Privatio gratiae active sumpta, h. e. quatenus est ex parte 
Dei, est poena peccati actualis; passive considerata ut status animae, 
haec privatio gratiae in eua relatione ad peccatum actuale est macula 
peccati, seu peccatum habituale. Cfr. de his Tractat, de Deo Crea- 
tore n° 338 et sqq. 

8 ) Cfr. Tractatum De Deo Creatore n. 310 sqq. 


Statas 

peccati. 

Satisfactio- g U0 q U ^ s compensat injuriam a se vel alio illatam alteri. 
Eadem igitur praestatur illi, cujus honor laesus est, et ce- 
dit in bonum rei, pro cujus culpa et poena satisfit. Valor 
satisfactionis est moralis dignitas et proportio operis 
ad compensandam injuriam illatam , adeoque si inter 
hoc opus et injuriam adest plena proportio, satisfactio 
erit adaequata, secus vero inadaequata. Sicut autem 
gravitas injuriae maxime desumitur ex dignitate per- 
sonae laesae, ita ordine inverso valor satisfactionis de- 
sumitur ex dignitate personae satisfactionem exhibentis. 
Quod enim honorem et obsequium defert, non est tantopere 
opus in se spectatum, sed persona quae opere alterum ho- 
norat. Quaevis ergo satisfactio a persona creata Deo ex- 
hibita pro injuria hominum peccatis ipsi illata, finiti erat 
valoris, nec apta ad compensandam injuriam illam Deo 
infinito inflictam. Ab homine ipso eo minus illa satisfactio 
fieri poterat, quia subjectus erat irae divinae. Sed, satis- 
factio quaevis exhibita a persona excellentiae infinitae etiam 
infinitum habebat valorem, adeoque apta erat ad injuriam 
Dei reparandam. Manifestum igitur est, a Verbo incar- 
nato adaequatam satisfactionem praestari potuisse. Et qui- 
dem infinitum valorem habebat quaevis exhibitio obsequii 
atque honoris ex parte Verbi incarnati, adeoque intrinsece, 
vel uti dici solet in actu primo sufficiens erat, ut illata 
Deo ab hominibus injuria eadem reparari posset. 

satisfactio 289. Ut vero quis pro alio satisfaciat, requiritur ut 
Christi, eum repraesentet , ut a persona satisfaciente opera ordinentur 
ad satisfaciendum pro alio, et ut haec satisfactio a laeso 
acceptetur. Per ipsum porro decretum Incarnationis et 
missionem Verbi in mundum, Christus constituitur secundus 
Adam, caput et repraesentans juridicus generis humani , et 
etiam acceptatio satisfactionis ejus pro genere humano in 
hoc includitur. Intentio autem satisfaciendi per haec opera 
ex voluntate humana Christi est repetenda, qua se Deo ob- 
tulit ut hostiam pro salute generis humani, ita quidem ut 
satisfactio et redemptio non quacumque ratione, sed deter- 
minato illo modo quo Christus functus est fieret, adeoque 

per passionem et mortem in cruce consummaretur. Et haec 
oblatio a Deo acceptata fuit. — Itaque quamvis dignitate 
sua intrinseca et in actu primo quaecumque opera Christi, 
quum valorem infinitum ex persona operante haberent, apta 
essent et sufficerent ad satisfactionem atque ad redimendum 
genus humanum , tamen de facto et in actu secundo re- 
demptio non fuit absoluta, nisi quando Christo sanguinem 
suum fundente et raoriente in cruce , opus ejus satisfacto- 
rium consummatum fuit. Excellentissimo scilicet modo vo- 
luit Christus genus humanum redimere. In ara crucis , 
scribit Clemens VI, innocens immolatus non guttam san- 
guinis modicam , quae tamen propter unionem ad Verbum 
pro redemptione totius humani generis suffecisset , sed co- 
piose velut quoddam profluvium noscitur effudisse *). Quum 
vero Christus se ipsum dederit sanguinemque suum ad sa- 
tisfaciendum Deo profuderit, facile vides, infiniti valoris 
fuisse non tantum actionem Christi propter operantis di- 
gnitatem, sed et ipsum donum oblatum, sanguinem scilicet 
Dei-hominis, et Christum ipsum ut victimam. 

290. Fere eadem quae de satisfactione Christi, etiam Menta 
de meritis ejus dicenda sunt. Meritura est opus , quo quis Chrl8t, ‘ 
dignum se reddit , ut sibi , vel intuitu sui aliis , bona retri- 
buantur. Haec bona sunt ipsi merenti merces et praemium, 

aliis sunt gratia facta a merente vel intuitu merentis. 

Opera Christi sicuti ad satisfaciendum, ita et ad merendum 
intrinsece infinitum valorem habebant. Ut vero in actu se- 
cundo hominibus mereretur , iisdem restitutionem bonorum 
amissorum, requirebatur pariter acceptatio Patris et ordi- 
natio meritorum ad hoc. Quid porro hac de re statuen- 
dum sit, ex superioribus jam colligitur. 

291. Opus quod Christus Dominus satisfaciendo et Redemptio- 
merendo pro genere humano perfecit , saepissime re - n,s notio * 
demptio nominatur. Redemptio est restitutio ex servitute 

in libertatem amissam pretio oblato. Amissa erat ab ho- 
minibus libertas filiorum Dei, et suberant servituti mortis, 
peccati et daemonis. Oblatum pretium est ipsa satisfactio 

0 Constit. Unigenitus in Extrav. de poinit. et remiss. c. 2. 

et meritum Christi. Profecto illud pretium non solvitur 
diabolo, ut ex ejus servitute homines redimantur; sed sa- 
tisfactio et merita offeruntur Deo, atque propter haec Deus 
servitutem hominis sub morte, peccato et daemone ipse de- 
struit, adoptionemque filiorum et bona supernaturalia ho- 
minibus restituit. Satisfactio igitur et meritum Christi 
cum aliqua metaphora pretium nominantur, et sic etiam 
vox redemptionis metaphoram istam includit. 

292. Finis porro atque effectus redemptionis ad haec 
reduci possunt. Imprimis finis ad quem Deus constituit 
Christum redemptorem non is fuit, ut totum genus huma- 
num continuo et nullis interpositis mediis ac dispositionibus 
redimendorum ad pristinam gratiam et gloriam beatam re- 
stitueretur. Sed finis erat: 1° Ut injuria Deo facta qui- 
busvis hominum peccatis compensaretur. 2° Ut Deus pla- 
catus integra servata justitia totum lapsum genus conser- 
varet in primitiva destinatione ad beatitudinem superna- 
turalem, et se vellet iterum hominibus supernaturaliter 
communicare , bonaque perdita restituere. Restituenda 
autem erant ex beneplacito divino bona perdita superna- 
turalia, gratia scilicet sanctificans et quae ad hunc gratiae 
ordinem pertinent, continuo, bona vero perdita praeterna- 
turalia, ut integritas et impassibilitas, in consummatione 
saeculorum. 3° Ut ex parte sua Deus vellet omnibus re- 
stituere possibilitatem merendi beatitudinem supematu- 
ralem. Atque ideo 4° ut ex parte sua propter Christi me- 
rita vellet dare omnibus necessaria media salutis et gra- 
tiarum auxilia, quibus bene utentes sese disponerent ad 
remissionem peccatorum, ad gratiam adoptionis, et jus hae- 
reditatis aeternae, ex meritis Christi obtinenda. Pariter, 
ut gratia recuperata propter merita Christi, admitterentur 
ad condigne satisfaciendum pro poenis residuis, et ad me- 
rendam coronam, propriis operibus factis per gratiam ex 
Christi meritis concedendam. 

293. Recolendum etiam est, satisfactionem et merita 
Christi suum effectum habuisse non solum pro iis, qui post 
Christum vixerunt hominibus, sed etiam pro iis, qui ante 

Salvatoris adventum fuerunt in hoc mundo. Deus videlicet 
consequenter ad praevisionem lapsus protoparentum incar- 
nationem et redemptioDem per Verbum caro factum de- 
crevit, statimque post lapsum redemptorem promisit, qui in 
plenitudine temporis missus est. Intuitu igitur futurae 
satisfactionis ac meritorum futurorum Christi, modo supe- 
rius indicato Deus hominibus etiam ante Christi adventum 
possibilitatem salutis largiebatur; ipsi autem futuro Salvatori 
jungebantur per fidem et spera in illum, qui promissus erat. 
Et quando in mundum Salvator juxta consilia divinae sa- 
pientiae venit, tunc actu illud pretium solvit, cujus intuitu 
pariter omnibus hominibus usque ad saeculorum consum- 
mationem victuris eadem gratia parata est. Notanda ta- 
men est differentia quaedam inter statum eorum, qui ante 
adventum Christi fuerunt, et eorum qui post ipsum vivunt. 
Imprimis nemini eorum, qui ante Redemptoris adventum 
intuitu satisfactionis et meriti futuri ejus justificati sunt, 
aeterna gloria conferebatur, nisi post Christi satisfactionem 
actu praestitam et consummatam in cruce. Degerunt igitur 
justi defuncti in limbo Patrum, donec ab ipso Redemptore 
in coelum ascendente in aeternae beatitudinis domicilium 
introducti sunt *). Praeterea, quamquam etiam ante Domini 
adventum omnibus gratiae ad salutem obtinendam praesto 
erant, tamen multo majori abundantia gratias suas in novo 
Foedere Deus elargitur *). 


*) »In coelum abiens, portas quae Adami peccato interclusae fu- 
erant, patefecit, nobisque viam munivit, qua ad coelestem beatitudi- 
nem perveniremus, quemadmodum ipse in coena discipulis futurum 
praedixerat; quod quidem ut rei etiam eventu aperte comprobaret, 
piorum animas quas ab inferis eripuerat, secum in aeternae beatitudi- 
nis domicilium introduxit.* Catech. Concil. Trid. P. 1. a. 6. 

2 ) De mediis salutis ante Salvatoris adventum gentibus conces- 
sis praeclara sunt illa Auctoris librorum de vocatione omnium gen- 
tium: »Quod in Israel per constitutionem legis et prophetica eloquia 
gerebatur, hoc in universis nationibus totius creaturae testimonia et 
bonitatis Dei miracula semper egerunt. Sed cum in illo populo, cui 
utraque eruditio praefuit , nemo nisi gratia justificatus sit per spiri- 
tum fidei, quis ambigat eos, qui de quibuscumque nationibus quibus- 
DE VERBO INCARNATO. 17 . 

294. Satisfactio igitur Christi Domini, oblatio hujus 
satisfactionis ac meritorum ejus, et acceptatio Patris uni- 
versalis fuit. Ad remissionem peccatorum videlicet, ac gra- 
tiam et salutem omnibus hominibus conferendam haec sa- 
tisfactio a Christo ordinata et a Patre acceptata fuit, 
voluntate tamen antecedente et conditionata , quatenus 
propter merita Christi omnibus quidem necessariae gratiae 
praesto essent, sed praeterea propria quoque cooperatio juxta 
modum expositum requireretur. Hinc quamvis omnes sal- 
vari possint, non omnes tameri actu salvi fiunt. Atque 
hoc exprimitur quando dicitur: satisfactionem et merita 
Christi oblata esse pro omnibus hominibus quoad sufficien- 
tiam , non vero quoad efficaciam . Calvinistae et Janseni- 
stae id eo sensu dicunt, quod valor intrinsecus quidem me- 
ritorum Christi sufficiens sit pro salute omnium , Deus 
tamen hanc salutem etiam antecedente ac seria voluntate 
nullatenus velit. At blasphema et impia est ejusmodi doc- 
trina. Dum sufficientiam satisfactionis et meritorum Christi 
pro omnibus asserimus, non agitur tantum de valore in- 
trinseco meritorum, *sed statuitur, omnibus propter merita 
Christi sufficientes gratias, quibus salutem obtinere possint, 
a Deo ex seria voluntate salutis omnium offerri. Dum vero 
dicimus, non pro omnibus oblata esse illa merita quoad ef- 
ficaciam, significamus, non omnes actu salvari, sed id cul- 
pae ipsorum tribuimus *)• — Abundantissifna etiam dicimus 
satisfactionem et merita Christi, non solum ut significemus 
multiplicia esse et praeclarissima opera, quibus satisfactio 
et meritum Christi consummata fuerunt; sed maxime ut 
exprimamus, satisfactionis et meritorum valorem esse infini- 
tum. Inde fit, ut nunquam exhauriatur, sed dignus sit, ut sem- 
per ulteriores gratias propter eum hominibus Deus concedat. 

libet temporibus Deo placere potuerunt, spiritu gratiae Dei fuisse 
discretos? Quae etsi parcior ante atque occultior fuit, nullis tamen 
saeculis se negavit, virtute una, quantitate diversa, consilio incommu- 
tabili, opera multiformi.* L. 2. c. 5. & — Cfr. Tract. de Gratia n. 
237 et sqq. 

*) Cfr. Tract. de Gratia n° 180 et sqq. et Tract. de Deo n° 
258 et sqq. 

296. Cum natura redemptionis intime cohaeret, quod 
Christus mediator sit inter. Deum et homines. Unus enim 
Deus , scribit Apostolus, unus et mediator Dei et homi- 
num y homo Christus Jesus , qui dedit redemptionem semet- 
ipsum pro omnibus ‘). Est autem Christus mediator perfectis- 
simo modo ; unus videlicet Christus potuit esse atque est me- 
diator naturalis , et talis mediator moralis , ut adaequata sa- 
tisfactione praestita genus humanum Deo reconciliant. — Me- 
diator universim est medius inter duos pluresve ad eos aliquo 
modo conjungendos et reconciliandos, seu ille, qui injuriam 
propter quam inter duas partes exorta erat inimicitia re- 
parans, easdem partes iterum conjungit atque reconciliat. 
Ex hac ipsa notione patet, necessarium esse, ut mediator 
cum ambabus quas conjungit partibus aliquid com- 
mune habeat. Haec conjunctio per aliquod commune cum 
utraque parte constituit mediatorem in ordine onto- 
logico, simulque fundamentum seu aptitudinera ad munus 
reconciliationis. Hoc' vero munbs ipsum est mediatio in 
ordine morali; eodem aliquis mediator moralis constituitur. 
Christus Dominiis naturalis est mediator inter Deum et 
homines, quia naturam utramque , divinam scilicet et hu- 
manam per unionem hypostaticam in semetipso continens, 
per hoc aptus erat, ut amicitiam Deum inter et homines 
restauraret. Atque hoc non nisi uni Christo convenit. 
Quicumque enim alii mediatores inter Deum et homines 
constituuntur, in ordine ontologico non per naturam, sed 
per dona gratiae ea habent, ut mediatores esse possint. Id 
facile vides in sacerdotibus, qui per charisma datum mu- 
neris et potestatis illa habent, quibus mediatores inter 
Deum et homines constituti sunt. Atque hoc ipsum donum 
in ordine actuali rerum ipsis non conceditur , nisi propter 
merita Christi, qui solus est mediator naturalis, ex eo quod 
in ipsius persona natura divina atque humana uniuntur. 

296. Quum porro Christus ad eum finem missus sit 
in mundum, ut homines cum Deo reconciliaret, quoniam 


J ) 1 Tim. 2, 4. 

quidem Deus erat in Christo mmdum reconcilians sibi , *) 
vides, munus quoque reconciliationis ei datum fuisse, adeo- 
que Christum sicuti naturalem, ita et moralem esse me- 
Et moraiis. diatorem generis humani. Reconciliationem autem perfecit 
perfectissimo modo, scilicet adaequata praestita satisfac- 
tione, ut superius jam explicavimus. Atque adaequatam 
hanc satisfactionem praestare, poterat, quia in sua persona 
utramque naturam conjungebat. Missus ad generis humani 
reconciliationem, suscepta natura humana, et vere genitus 
ex muliere operante Spiritu sancto, ut secundus Adam re- 
praesentare poterat totum genus humanum ac satisfacere 
pro ipso. Quum vero simul Deus esset, satisfactio quae 
efficienter fiebat per humanam naturam assumptam, infi- 
nitum acquirebat valorem et adaequato modo injuriam 
Deo illatam reparabat. De hac ratione mediatoris fre- 
* quenter et copiose ss. Patres agunt, quorum tamen testi- 
monia singillatim afferre longum esset. Sufficiant pul- 
cherrima illa s. Augustini verba: Ut mediator esset inter 
Deum et homines , inter ' justum et injustos , inter immor- 
talem et mortales , assumpsit aliquid ab injustis et morta- 
libus servans aliquid cum justo et immortali. Cum justo 
enim et immortali servans justitiam , ab injustis et morta- 
libus assumens mortalitatem , factus est in medio reconci- 
liator ; dejiciens murum peccatorum nostrorum 2 ). 

Errores. 297. Opportunum erit pauca adjungere de praecipuis 
erroribus quoad satisfactionem et redemptionem per Chri- 
stum. Inter antiquos relate ad haec maxime erraverunt 
Pelagiani; nec mirum, quum juxta principia sua hac de re 
non nisi doctrinam omnino erroneam tenere possent. Quum 
pelagiam*. enim negarent peccatum originale ejusque sequelas, sta- 
tuerentque, hominem naturae suae viribus assequi posse 
aeternam beatitudinem, inde etiam consequenter inferebant, 
nos mediatoris gratia non indigere ad salutem, neque 
necessarium fuisse , ut Christus pro nobis satisfaceret, 


*) 2 Cor. 5, 19. 

*) Sermone 120 de diversis. 

et sanguine suo gratias nobis compararet, quibus corrupta 
natura sanaretur. Totum igitur missionis Christi fructum 
in eo collocabant, quod viam salutis nobis tum exemplis, 
tum doctrina monstraverit. 

298. Recentiori tempore Sociniani, quum Christi di- 
vinitatem negent, ac generatim omnia fidei mysteria e me- 
dio tollant et rationalismum ipsis substituant, pariter doc- 
trinae verae de redemptione per Christum sua placita sub- 
stituerunt, erroribus Pelagianorum hac in re valde similia, sociniani. 
Censeo ego , scribit Faustus Socinus, et orthodoxam senten- 
tiam esse arbitror , Jesum Christum ideo Servatorem no- 
strum esse , quod salutis aeternae viam nobis annuntiavit , 
confirmavit , et in sua ipsius persona tum vitae exemplo , 
tum ex mortuis resurgendo manifeste ostenderit . Divinae 
autem justitiae , per quam nos peccatores damnari meremur 
pro peccatis nostris, neque illum satisfecisse , neque ut sa- 
tisfaceret opus fuisse *). Statuunt videlicet Sociniani, Deum 
peccata gratis ac sine ulla satisfactione dimittere, adeoque 
et Christum pro nobis non satisfecisse. Nihilominus hae- 
retici isti, ut fucum faciant, eodem modo loquendi, quo 
Catholici, uti solent ; sed verbis alium sensum callide sub- 
jiciunt. Sic Christum Salvatorem et Redemptorem appellant, 
non quod pretio sanguinis nos redemerit, sed quod viam 
salutis nobis monstraverit ; Mediatorem apud Deum, 
quod deprecator intercedat apud Deum , qui deinde 
gratis nobis peccata dimittat, quodque divinae volun- 
tatis interpres sit. Imo et mortuum Christum esse pro 
nobis non diffitentur. Jam vero non eo sensu id admittunt, 
quod tamquam victimam se in mortem dederit ad peccata 
expianda, sed quatenus morte sua sanctissimam quam prae- 
dicavit doctrinam confirmaverit, insigne omnibus patientiae 
exemplum reliquerit, et homines a terrenis desideriis evo- 
caverit. — Quum omnes illae doctrinae perversae inde 
scaturiant veluti ex fonte, quod quidquid in religione Chri- 
stiana supernaturale est rejiciant et commentis rationis ac- 


*) De Christo Servatore 1. 1. c, 1. 

commodare nitantur, necessarium non est, errores hosce 
ulterius refellere. Neque singula capita doctrinae ortho- 
doxae a nobis propositae hic accuratius ex fidei fontibus 
demonstrabimus; plurima enim quae huc spectant ex prae- 
cedentibus jam consequuntur, et magis etiam ex iis pro- 
babuntur atque clarescent, quae de muneribus redemptoris 
ejusque sacrificio inferius exponemus. Diluendae tamen 
sunt aliquae objectiones, quibus Sociniani et increduli evin- 
cere nituntur, doctrinam catholicam de satisfactione et re- 
demptione sanae repugnare rationi. 

bjectioues. 299. Objectiones eorum praecipuae ad has difficul- 
tates reduci possunt. Catholica de satisfactione Christi 
doctriua tandem eo redit, quod Christus innocens peccata 
omnium hominum in se susceperit, a Deo pro iis punitus 
fuerit, ac propter hanc poenam Christo inflictam homini- 
bus peccata condonata sint. Jam vero consentaneum non 
est rationi, ut innocens puniatur pro reis, et hi a poena 
liberentur. — Quomodo porro Christus vere satisfecerit, 
nullatenus intelligitur, quum satisfaciens idem esset atque 
is, cui satisfactio praestabatur; videlicet Christus Dee i. e. 
sibi ipsi satisfactionem praestitit. Id vero repugnat, quum 
/ distinctio personae requiratur inter eum qui satisfacit, et 
illum cui satisfactio praestatur. Sic etiam intelligi nequit, 
quomodo Christus mediator erat inter Deum et homines. 
Mediator inter duos est tertius, qui eos reconciliat. Sed 
Christus erat ipse Deus, cum quo homines reconciliandi 
erant; proinde nequit esse mediator inter Deum et homi- 
nes. — Demum si abundans est satisfactio Christi, eo ipso 
superflua est satisfactio nostra. Unde etiam hac in re 
doctrina catholica contradictoria continet, quum praeter 
Christi satisfactionem simul a peccatore etiam propriam 
satisfactionem pro peccatis suis postulet. 

Diluuntur. 300. Respondemus ad primam difficultatem, Christum 
non formaliter peccata nostra in se suscepisse, ita ut ipse 
peccator esset. Id sane repugnat. Quum vero poena m 
suo sensu proprio significet malum quod delinquenti infli- 
gitur in vindictam culpae, etiam dici nequit sensu proprio, 

Christum a Deo punitura esse. Sed •Christus ut caput ju- 
ridicum repraesentans, sicuti Adam iu suo lapsu , totum 
genus humanum, libere suscepit munus, per voluntarios la-r 
bores, dolores, ac mortem, satisfaciendi pro injuriis Deo il- 
latis a membris suis. Oblationem voluntariam, ut hac ra- 
tione pro , hominibus satisfaceret juribus justitiae divinae, 
Deus acceptavit. Solum igitur hoc sensu dicitur Christus 
suscepisse in se peccata nostra. Nec proinde innocens a 
Deo punitur, sed voluntaria oblatio innocentis, qua reparat 
ut caput juridicum injurias Deo ab hominibus factas, ac- 
ceptatur. Quatenus peccata hominum causa erant, cur 
Christus susciperet labores et dolores, et quatenus hi ordina- 
bantur a Deo ut satisfactio pro peccatis, aliquo sensu iidem 
poenae peccati dici possunt. — Neque Deus Christo mor- 
tem intulit, sed judicium impiorum et Judaeorum scelus 
ipse permisit. Praeclare haec illustrant quae scribit s. 
Thomas explicans verba Apostoli: Proprio Filio suo non 
pepercit Deus , sed pro nobis omnibus tradidit illum . Ait 
videlicet : Christus passus est voluntarie ex obedientia Pa- 
tris. Unde secundum tria Deus Pater Christum tradidit 
passioni: uno quidem modo , quod sua aeterna voluntate 
praeordinavit passionem Christi ad humani generis libe- 
rationem ; . . . secundo , in quantum inspiravit ei voluntatem 
patiendi pro nobis , infundendo ei caritatem \ .. . tertio, non 
protegendo eum a passione , sed exponendo persequenti - 
bus ‘). 

301. Ad alteram jam veniamus objectionem. Reco- 

J ) S. th. p. 3. q. 47. a. 3. Unde, quum Christus voluntarie 
omnia pro hominibus reconciliandis susceperit, ejus opus non fuit sa- 
tispassio , seu perpessio patiens eorum quae ab ejus voluntate haud 
dependebant, sed satisfactio , scilicet susceptio voluntaria laborum, do- 
lorum et mortis. «Innocentem hominem, ait ibidem Angelicus Doctor, 
passioni et morti tradere contra ejus voluntatem, est impium et cru- 
dele. Sic autem Deus Pater Christum non tradidit, sed inspirando 
ei voluntatem patiendi pro nobis. In quo ostenditur et Dei severi- 
tas, qui peccatum sine poena dimittere noluit, ... et bonitas ejus in 
eo, quod quum homo sufficienter satisfacere non posset per aliquam 
poenam quam puteretur, ei satisfactorem dedit. « 

lendum igitur est, in Christo duplicem esse naturam, di- 
vinam et humanam, adeoque eum vere esse Deum et ho- 
minem. Satisfactionem autem ipse voluntarie suscepit et 
perfecit, quatenus naturam humanam habebat, atque ut 
verus homo genus humanum repraesentabat. Praestabat 
igitur satisfactionem natura humani ut priucipio quo, ea- 
demque satisfactio infinitum valorem habebat, quia ipse sa- 
tisfaciens, principium quod, erat persona divina. Satisfa- 
ciebat autem Deo uni et trino, adeoque et sibi ipsi qua- 
tenus Deus erat, sed non per divinitatem, at per assump- 
tam humanitatem. Atque haec distinctio naturarum in 
Christo sufficit, ut idem, quatenus homo est, sibi ut Deo 
satisfactionem praestare possit, neque admittendum est, ad 
satisfactionem necessariam esse personarum distinctionem. 
Imo si Deus adaequatam pro peccatis hominum satisfactio- 
nem exigebat, eadem praestari non poterat, nisi per incar- 
nationem persona divina humanam assumeret naturam, 
eaque ut principio quo satisfactionem perficeret. — Idem 
fere dicendum est de mediatione Christi. Principium quo 
mediatio fit est humana illa singularis natura a Christo 
assumpta, quae conjungitur Deo propter unionem hyposta- 
ticam, caeteris vero hominibus propter unitatem specificam 
et repraesentationem juridicam. Hinc facile vides, etiam 
in hac mediatione admiranda esse tres terminos.^ Illi qui 
reconciliantur, sunt totum genus humanum; ille. cui re- 
conciliantur homines, est Deus unus et trinus, Pater, Fi- 
lius et Spiritus sanctus ; mediator est Christus secundum 
humanam naturam et per humanam naturam. Actibus vi- 
delicet amoris , obedientiae, aliarumque virtutum , per as- 
sumptam humanam naturam elicitis, reconciliat homines ss. 
Trinitati, adeoque et sibi ut Deo. Christus quidem phy- 
sice una persona est, sed propter duplicem naturam gerit 
duplicem personam moralem, et quatenus formaliter homo 
est, potest mediator esse inter genus humanum et se ipsum 
quatenus formaliter Deus est. 

302. Quod ad tertiam attinet difficultatem, nullate- 
nus ex eo, quod abundans sit satisfactio, et abundantia 

jnerita Christi, inferri potest, supervacare satisfactionem et 
merita nostra. Jam diximus enim, eam esse sapientissimam 
Dei oeconomiam, ut fructus redemptionis adultis non appli- 
centur sine cooperatione eorum. Vult igitur Deus, ut prae- 
veniente gratia ejus etiam nos ipsi bona opera meritoria vi- 
tae aeternae et opera satisfactoria «ponamus. Sed ex meritis 
Christi nobis datur ipsa gratia, per quam opera nostra va- 
lorem supernaturalem acquirunt, et apta sunt atque con- 
digna ad remunerationera , vel satisfactionem; ex meritis 
Christi pariter est, ut Deus promiserit, se nostra merita 
velle accipere, iisque dare mercedem. Postremo meremur 
nos ut membra sub capite Christo, et merita nostra a 
Christo offeruntur in unione cum meritis ipsius tanquam 
capitis; atque ex hac unione, qua nos cum Christo unimur 
et merita nostra cum meritis Christi, etiam merita nostra 
Deo adhuc magis accepta sunt. Generatim igitur dici 
potest, satisfactionem et merita Christi esse causam uni- 
versalem et superioris ordinis remissionis peccatorum et 
bonorum supernaturalium , quae a Deo hominibus dantur 
et promittuntur, satisfactionem vero et merita nostra, quae 
vim habent unice per gratiam Christi Domini, meritis et 
satisfactioni ejus jungi ut causam partialem et ordinis in- 
ferioris . *) 


Articulus II. 

DE HUMANA LIBERTATE CHRISTI IN HOMINIBUS 
REDIMENDIS. 

303. Ad satisfaciendum atque merendum ut condi- Liberta* 
tionem omnino necessariam requiri libertatem, tum ex ditio 
ratione , tum ex revelatione omnino indubium est. Unde 
etiam Christum Dominum" in suscipienda oeconomia redemp- 
tionis humanae, ac praecipue in subeunda passione et morte 
liberum fuisse, juxta doctrinam catholicam omnino est te- 


!) Cfr. Tract. de Gratia n° 35, et Franzelin, de Verbo incarn. 
p. 630. 

Libertatis 

indoles. 


nendum. Agitur autem, uti patet, de voluntate Christi hu- 
mana, qua voluntarie ac libere a Domino redemptionis 
opera suscipienda erant, ut rationem meritorum habere 
possent. Quaestio vero de bac Christi Domini libertate, 
ac praesertim de modo, quo eadem cum Christi impeccan- 
tia concilianda sit, semper sollicitos habuit theologos, at- 
que eo magis nobis consideranda est, quod Sociniani hac 
in re doctrinam catholicam versutiis, suis atque calumniis 
vehementer impugnent. 

304. Imprimis ipsum quaestionis statum distincte 
proponamus. Notum omnibus est, distingui libertatem 
a coactione et libertatem a necessitate ; illa est im- 
munitas ab omni vi extrinsecus illata contra voluntatis 
propensionem, haec vero immunitas ab intrinseca deter- 
minatione ad unum. Ad merendum porro non sufficit li- 
bertas a coactione, sed requiritur etiam libertas a ne- 
cessitate, seu vera libertas indifferentiae et 'electionis. 
Damnata fuit ut haeretica propositio illa Jansenii : Ad me- 
rendum vel demerendum . . . non requiritur in homine 
libertas a necessitate, sed sufficit libertas a coactione. — 
Vulgata etiam est distinctio libertatis contradictionis seu 
exercitii, specificationis, et contr arietatis. Libertas contra- 
dictionis in eo consistit, quod causa positis omnibus ad 
agendum requisitis sit indifferens ad duo contradictoria, 
quae sunt agere et non agere. Libertas specificationis ea 
est, , qua causa indifferens est ad actus specie diversos, uti 
sunt, velle orare et velle studiis operam dare. Libertas 
postremo contrarietatis ea est, per quam causa indifferens 
est ad duos actus contrarios, uti sunt e. g. velle colere 
agrum et velle devastare agrum, et quum sermo est de 
actibus moralibus, libertas physica ad bonum faciendum 
atque ad peccandum. Notandum autem est, natura et per- 
fectione libertatis nullatenus per se necessario includi li- 
bertatem physicam ad peccandum , imo hanc a libertate 
perfecta excludi. Id vel ex eo vides, quod Deus liberrimus 
sit quum tamen eum peccare plane repugnet, quodque etiam 
Beati in coelis liberi sint, quamvis peccare nullatenus pos- 

sint. Hinc etiam nulla difficultas in eo est, quod Christus 
universim fuerit liber et impeccabilis; impeccantia enim 
non tollit libertatem electionis simpliciter et quatenus est 
perfectio, sed solum excludit imperfectionem defectibilitatis, 
quae est in electione mala. Sutus . 

305. Sed quaestio specialis oritur pro plurimis actibus quaest,oni8 ' 
oeconomiae redemptionis, qui ea ratione boni esse videntur, 

ut eos non ponere malum foret et Christo peccatum fuisset. 

Per mandatum enirn ac praeceptum videtur Pjter ei pro- 
posuisse opera redemptionis humanae, ita quidem, ut ex 
obedientia humanitas Christi eadem susciperet. Proinde illa 
opera non eligere ac subire, peccatum fuisset Christo. — 

Sed peccatum eligere, physice humanitati Christi repugnabat. 
Quemadmodum videlicet in Deum quem visione beatifica 
intuebatur necessario ferebatur amore , ita ut non possfet 
Deum non diligere, sic etiam necessitate intrinseca determi- 
nabatur ad omne id eligendum, sine quo ille amor jam con- 
sistere non posset* Talia vero videntur fuisse actus et opera 
illa, per quae redemptio perfecta est, eo ipso quod per man- 
datum Patris Christo injuncta essent. Unde infertur, eadem 
necessitate interna, cpia Deum humana Christi voluntas ama- 
bat, etiam illa opera ab ipsa suscepta esse, ita ut libertati 
ad merendum requisitae locus esse non posset. 

306. Recolendum est quoad hanc quaestionem de li- 
bertate humana Christi in operibus redemptionis et susci- 
pienda passione et morte, generale quoddam principium, 
quod frequenter in rebus theologicis usu venit. Non raro 
videlicet fidei veritates aliquae omnino perspicuo modo 
probantur; qua vero ratione inter sese eaedem cohaereant, 
non aeque perspictfum est, ita quidem ut theologi quoad 
connexionem et conciliationem talium veritatum licite in 
varias sententias et explicationes abire possint. Sic etiam 
in re praesente utraque veritas ex fontibus fidei plane sibi 
constat, videlicet Christum omnino impeccabilem fuisse, et 
plane liberum in subeundis laboribus, passione et morte, 
quibus salutem hominibus meruit. De modo autem, quo 
concilianda sit Christi libertas et absoluta ejus impeccantia, 

variae sunt theologorum sententiae. — Quum de absoluta 
Christi impeccantia necessaria jam dicta fuerint, hoc loco 
primum demonstrabimus, Christo Domino eam fuisse in sub- 
eunda passione et morte voluntatis libertatem, quae ad me- 
rendum requiritur; dein vero agemus de modo, quo haec 
libertas cum absoluta Domini impeccantia componatur. . 
propositio. 307. Propositio. — Ex fidei catholicae praescripto 
asserenda est ea Christi humana libertas , quae meriti est 
necessaria conditio . Quamvis vero ad fidem catholicam 
non pertineat modus ipse , quo haec libertas Christi in sub- 
eunda passione ac morte aliisque actibus meritoriis , cum 
ejus absoluta impeccantia componatur , explicationes tamen 
non desunt , quibus utrumque doctrinae caput aptissime 
conciliari possit. 

pars ia ^ Demonstratio l ae partis. — Christi passio et mors im- 
primis nobis perspicue ita exhibentur in sacris Litteris , ut 
Dominum iisdem vere meruisse significent et sibi et nobis ; 
sibi corporis clarificationem, nominis exaltationem et glo- 
riam, nobis vero vitam aeternam. Hoc ipso autem ar- 
gumentum peremptorium Scripturae nobis praebent, Chri- 
stum in hisce liberum fuisse. Veritas enim, est ex revela- 
tione ac ratione certissima, meritum sine libertate merentis 
s. scrjptura.sibi constare non posse. — Sane ut ex sexcentis testimoniis 
pauca citemus: Consummatus , scribit Apostolus, factus est 
omnibus obtemperantibus sibi causa salutis aeternae. ’) 
In quo habemus redemptionem per sanguinem ejus in re- 
missionem peccatorum 2 ). Christi passio ac mors hisce pro- 
ponitur ut causa meritoria salutis nostrae. Quum vero 
idem Apostolus scribit : Humiliavit semetipsum factus 
obediens usque ad mortem . . . Propter quod et Deus exal- 
tavit illum , et donavit illi nomen quod est super omne no- 
men 3 ), gloriam et exaltationem nominis sui Christum qtiam 
sibi ipsi obedientia meruisse, nos docet 4 ). Itaque si in 


, ) Hebr. 5, 9. 2 ) Ephes. 1, 7. 3) Philipp. 2, 8. 

4 ) Notandum est, ea quae Christus sibi juxta ordinationem Dei 
meruit, ipsi simul ut vero Filio Dei per se propter unionem hypo- 

passione et morte subeunda virtutem Christus exercuit et 
meruit, liber etiam fuit. Nulla quippe sine libertate virtus, 
meritum nullum. 

308. Eamdeni porro libertatem Christi etiam directe 
Scripturarum effata testantur. Apud Isaiam de Salvatore 
legimus: Oblatus est , quia ipse voluit , et non aperuit os 
suum: sicut ovis ad occisionem ducetur , et quasi agnus 
coram tondente se obmutescet et non aperiet os suum . . . 
Si posuerit pro peccato animam suam, videbit semen lon - 
gaevum l ). Apostolus vero juxta Psalmistae vaticinium de 
Christo scribit : Ingrediens mundum dicit : Hostiam et obla- 
tionem noluisti, corpus autem aptasti mihi. Holocautomata 
pro peccato non tibi placuerunt. Tunc dixi : Ecce venio. 
In capite libri scriptum est de me, ut faciam, Detis , volun- 
tatem tuam. 2 ) In hisce sermo est de Christo quatenus 
homo est, cui corpus aptatum, ut victima esse possit; ce- 
lebrantur enim ac laudantur ejus virtutes, quas in susci- 
pienda redemptione et exequenda ostendit. Susceptio autem 
passionis et mortis describitur ut omnino voluntaria. 
Oblatus est, non quia debuit, sed quia ipse voluit, et sese # 
Deo voluntarie offert dicens: Ecce venio, ut faciam volun- 
tatem tuam. Hinc etiam Propheta ait: Si posuerit ani- 
mam suam, (quam proinde potuit quoque non ponere), vi- 
debit semen longaevum. — Sic pariter ipse Dominus dicit : 
Animam meam pono pro ombus meis. . . Propterea me di- 
ligit Pater , quia ego pono animam meam , ut iterum su- 
mam eam. Nemo tollit eam a me : sed ego pono , eam a 
meipso, et potestatem habeo ponendi eam , et potestatem ha- 


staticam convenisse, ita nt etiam ex hoc titulo jus ad illa bona habe- 
ret. »Christus, ait s. Thomas , non meruit aliquid quasi sibi .non 
debitum, ut fieret ei debitum, sicut homines in primo actu meritorio 
merentur; nec iterum, ut id quod erat debitum fiat magis debitum, 
sicut in his, quorum gratia augetur; sed ut id quod erat uno modo 
debitum ratione gratiae, fieret ei alio modo debitum ratione meriti. « 
De Veritate q. 29. a. 6. ad 3. 

D Isai. 53, 7. 10. *) Hebrae. 10, 5-7. - Gr. Ps. 39, 7. 

Traditio. 


beo iterum sumendi eam. Hoc mandatum accepi a Patre 
meo'). Oblatio in mortem a Christo Domino hic reprae- 
sentatur ut motivum , cur Pater eum diligat. Actus vir- 
tutis proinde est, quod animam ponit, adeoque meritorius 
et liber. Praeterea hanc libertatem et directe exprimit. 
Cum enim se dicit habere s^ovavav , i. e. potestatem po- 
nendi animam suam, ex proprietate nominis intelligendum 
est, utriusve amplectendae et vitae et mortis liberam ei 
optionem fuisse, non unius dumtaxat. Non enim fert usus 
communisque sensus loquendi , ut in potestate nostra vel 
arbitrio positum esse dicamus aliquid, quod unum penitus 
nobis est relictum, aliorum omnium facultate detracta. Cum 
ergo Christus potestatem habere se dicat mortis obeundae 
eamque se a semetipso, i. e. suapte voluntate suscipere, 
procuklubio demonstrat, liberum sibi integrumque fuisse, 
ut aut moreretur, aut se morti subtraheret. i) 2 ) 

309. Quod ad ss . Patris attinet, manifesta pariter 
est eorum doctrina, Christum Dominum spectata ejus hu- 
mana natura, tum universim, tum in specie quoad opera 
redemptionis susceptamque passionem et mortem liberum 
fuisse. Christum universim ex Patrum sententia liberum 
fuisse, inde satis consequitur, quod ei contra haereticos 
semper vindicaverunt integram humanam naturam nulla 
insita perfectione carentem 3 ). Diserte quoque de hac li- 
bertate loquuntur. Sic s. Ambrosius de Christo loquens: 
Non utique , ait, alieni fuit executor imperii , sed voluntarii 
liber arbitrii*). Et Amphilochius in epistola ad Pancha- 
rium diaconum Christum dicit esse libero arbitrio praedi- 
tum,, et ab omni necessitate liberum. — Sed etiam in pas- 
sione et morte subeunda Christum liberum fuisse, ss. Patres 
luculenter docent. S. Joannes Chrysostomus verba Apo- 
stoli: Qui proposito sibi gaudio sustinuit crucem , confu- 
sione contempta , sic exponit : Hoc est , licebat ei nihil pati , 
si voluisset. Neque enim peccatum fecit, neque inventus 


i) Jo. 10, 17. 18. 2 ) Cfr. Petav. de Ineam. 1. IX. c. 8. n° 6. 

3) Cfr. n° 53. et sqq. 4 ) De fide 1. 2. c. 4. 

est dolus in ore ejus , sicut ipse quoque dixit in Euange- 
liis : Venit mundi princeps , et in me non habet quidquam. 
Erat ergo ei promptum , si voluisset, non venire ad cru - 
n em . Potestatem enim , inquit, habeo ponendi animam 

meam J ) S. Hieronymus ad illa verba Isaiae 53, 7 : Ob- 
latus est, quia ipse voluit, dicit: Non enim necessitate 
crucem, sed voluntate sustinuit . Et s. Augustinus: Demon- 
stravit spiritus Mediatoris, quam, nulla poena peccati us- 
que ad mortem carnis accesserit, quia non eam deseruit 
invitus, sed quia voluit, quando voluit, quomodo voluit . 
Quippe Deo Verbo ad unitatem commixtus hinc ait: Po- 
testatem habeo ponendi animam meam, et potestatem habeo 
iterum sumendi eam . Nemo tollit eam a me, sed ego 
pono eam a me, et iterum sumo eam' 1 ). Alia Patrum 
effata inferius in explicatione ulteriore recurrent. Sufficiat 
illa adjungere s. Thomae: Christus seipsum obtulit in pas- 
sione pro nobis , et hoc ipsum, quod voluntarie passionem 

') Hom. 28 in Epist. ad Hebr. n° 2. — Quoad textum Apostoli noten- 
tur haec juxta expositionem Estii. In Graeco textu habetur: 'Og dvxi 
tt]$ 7iQoxetfxevrjg uvzio xapccg vnefABive otccvqov , qui pro gaudio sibi 
proposito sustinuit crqcem. Praepositio «vn apud Graecos proprium 
usum habet in commutatione, dum unum tollitur et alterum reponi- 
tur, aut contra. Sensus igitur est: Qui loco gaudii quo frui poterat 
crucis passionem elegit. Gaudium intellige a molestiis et doloribus 
secretum. Neque enim Christus aliquando fuit sine gaudio , qui sem- 
per videbat faciem Patris et jugiter in ejus operibus oblectabatur. 
— Quidam porro haec de gaudio divinitatis exponunt hoc modo: Cui 
quum liberum esset manere in propria gloria et divinitate, non solum 
homo factus est mortalis, sed et crucis ignominiam pati voluit. Quam 
expositionem Gregorio Nazianzeno adseribit OEcuraenius. Sed quum 
Christus illud divinitatis suae gaudium proprie nunquam dimiserit, 
deinde quum hoc loco sermo sit de Christo homine, videtur ea sen- 
tentia pqtior, quae Chrysostomi est et aliorum, ut gaudium intelli- 
gatur vitae temporalis. Poterat enim Christus non mori, si vellet, 
poterat etiam eximere se omni molestia vitamque degere felicem et 
omnibus bonis affluentem. Item poterat, ut ait B. Thomas, turbis 
regem se facere volentibus acquiescere, et gloriose regnare. Sed pro 
his omnibus crucem elegit et pertulit. Vide Estiura in h. 1. — Aliam 
expositionem vide apud cl. Beelen, in nota ad versionem flandricam 
epist. ad Hebr. 12, 2. ?) De Trinit. 1. IY. c. 16. 

sustinuit , Deo maxime acceptum fuit , utpote ex caritate 
maxima proveniens . Unde manifestum esi, quod passio 
Christi fuerit verum sacrificium ... Passio Christi ex parte 
occidentium ipsum fuit maleficium , sed e# parte ipsius 
ex caritate patientis fuit sacrificium. Unde hoc sacrifi- 
cium ipse Christus obtulisse dicitur , non autem illi , qui 
eum occiderunt y ) 

par* 2 da 310. Demonstratio 2 ae partis. — Christum Dominum 
in acceptanda passione et morte liberum fuisse, ex dictis 
luculenter constat. Jam sequitur, ut agamus de modo, 
quo haec Christi libertas cum absoluta impeccantia ejus 
concilietur. — Utraque veritas certissime constat ex ra- 
tione et revelatione, Christum in opere redemptionis per- 
ficiendo liberum, et absolute impeccabilem esse ; unde etiam 
haec inter se non pugnare plane indubium est. Quum ta- 
men ipse modus, quo haec inter se nexa sunt, non conti- 
neatur in revelatione declaratus et expositus ratione omnino 
perspicua, facile intelligis, theologos in eodem declarando 
in varias potuisse abire sententias eo magis, quod haec res 
difficultate non careat. Omnes explicationes hic evolvere non 
vacat ; sufficiat unam alteramve sententiam paucis innuere, 
ut dein doctrinam caeteris praeferendam proponamus. 

sententia 311. Commemoranda igitur imprimis, videtur sententia 

Thomista- Thomistarum , qui statuunt communiter , Christo a Patre 
passionem et mortem per strictum praeceptum injunctam 
fuisse, nihilominus vero ejus libertatem omnino subsistere. 

, Christum quidem stante hoc praecepto de subeunda morte, 
s.eu in sensu composito, non potuisse passionem et mortem 
non subire, sed Domini libertatem salvam esse eo, quod * 
in sensu diviso potuerit non mori. Sufficiebat, aitBilluart, 
ad ejus libertatem, ut negationem mortis secundum se con- 
sideratam praecisam a praecepto posset ponere 2 ). Senten- 
tiam vero hanc juxta sua principia de actionibus causarum 
secundarum, de libertate et gratia, fusius evolvunt. Sed 
quemadmodum totum illorum systema relate ad illi capita 


*) S. th. p. 3. q. 48. a. 3. 2 ) De Ineam. Dissert. 8 a 4. 

valde obscurum multisque difficultatibus obnoxium videtur, 
ita etiam hac in quaestione solutio eorum iisdem incom- 
modis subjecta est. Restat enim nodus in eo positus, quod 
quum Christus necessitate intrinseca propter unionem hy- 
postaticam et visionem beatificam Deum summe diligat, 
determinatus videatur eadem intrinseca necessitate ad prae- 
ceptum Dei de morte subeunda implendqra. Inobedientia 
enim peccatum constitueret, Deique dilectionem laederet. 

Ac proinde, sicuti non erat in Domino physica libertas ad 
peccandum, ita nec videtur fuisse physica libertas ad prae- 
ceptum illud non implendum. 

312. Auctor recens inter caeteros eximius, P. AI- p * A,b * a - 
bertus a Bulsano 0. C. , quaestionem solvi exstimat ex 
ipso principio, quod impeccantia non obsit perfectioni liber- 
tatis. Libertas, inquit, juxta sanae philosophiae principia 
nullo modo per impeccantiam tollitur, sed per hanc perfi- 
citur... Tantum ergo abest, ut Christum liberum fuisse 
sit negandum quia peccare non potuit, ut potius ideo per- 
fectissime liber dicendus sit, quia impeccabilis fuit. Quam- 
vis ergo Christus verum mandatum de subeunda morte a 
Patre acceperit, ac de illo ne cogitare quidem liceat, quod 
istud transgredi potuerit, haec tamen ejus impeccantia ntm 
solum ipsius in perferenda morte libertatem non sustulit, 
sed perfectissimam reddidit. Et sane ipse etiam Deus li- 
berrimus est, quia omnia cognoscit et peccare omnino non 
potest. 1 ) — Sed ex iis quae superius diximus colliges, hac 
responsione difficultatem revera non solvi. Nullum quidem 
dubium est, impeccantia non tolli generatim perfectio- 
nem libertatis, sed tantum defectibilitatem. Attamen hoc 
ip&) cum impeccabilitate cohaeret, ut qui ex natura sua 
impeccabilis est ad eos actus determinatus sit, quorum 
omissio peccatum foret. Sed si per strictum praeceptum 
Christo a Patre passio et mors propositae fuissent, omissio 
inobedientiam adefoque peccatum constitueret. Hinc quam- 
vis libertas Christi generatim cum ejus impeccantia optime 


*) Instit. theol. dogm. Compend. Vol. 1. § 267. 

DE VERBO INCARNATO. 18 

concilietur, remanet illa quaestio insoluta, quomodo in pas- 
sione ac morte subeunda Christus liber fuerit. 

Explicatio 313. Multi itaque theologi solutionem quaestionis pe- 
apta ’ tendam esse censuerunt ex natura mandati, quod Christo 
datum fuerit, et ex ratione, qua illud mandatum ipsi pro- 
positum sit. Eorum porro expositiones variae sunt; nos 
statim eam afferimus, quae aptissima videtur ad diluen- 
dam difficultatem, cui graves favent rationes, quamque 
multi eximii theologi, tum antiqui, tum recentes sequuntur. 
Huic (quaestioni), ait Petavius, occurrimus sic , praeceptum 
illud ac mandatum , quod Christo Pater edidisse dicitur, ve- 
lut de perferendis suppliciis ac luenda morte , non absolu- 
tum imperium videri fuisse, sed simplicem significationem 
consilii ac voluntatis suae , qua multa illi proponebat Pater 
ad humanam recuperandam salutem remedia , ex quibus 
quod vellet eligeret, adeo ut quidquid ex omnibus capes- 
seret, id sibi gratum esse ac placere monstraret , proinde - 
que mandante se ac praecipiente faceret . *) Voluntas igi- 
tur Patris, seu mandatum quatenus antecedit liberam 
Christi acceptationem et electionem passionis et mortis, 
juxta hanc sententiam est divinum beneplacitum Christo ita * 
propositum, ut etiam alius redemptionis modus Patri esset 
acceptus. Elegit vero Christus ex ardentissima caritate 
erga Deum et homines, ut hoc modo determinato per pas- 
sionem et mortem redimeret genus humanum, et conse- 
quenter tantum ad hanc liberam Christi electionem vo- 
luntas Patris est absoluta 2 ). Atque haec plane sufficiunt, 
ut sensu latiori illud beneplacitum Patris mandatum no- 
minari possit, Christus vero dicatur obediens Patris man- 
dato. Neque enim , ait recte Petavius, vel nulla , vel minus 
perfecta constat obedientiae virtus , si non severe aliquid 
imperatur, eoque modo , ut secus quam praescriptum fuerit 
agere citra culpam non liceat . Hoc enim obsequendi genus 

*) De Ineam. 1. IX. c. 8. a. 6. 

2 ) Quum ab aeterno Deus illam liberam e ectionem humanitatis 
Christi infallibili ter praesciret, nulla ex his difficultas oritur relate ad 
aeternam praedefinitionem totius operis redemptionis. 

esse omnium infimum a vitae spiritualis magistris merito 
decernitur , et s. Thomas 1 ) aperte significat . tanto videri 
perfectiorem obedientiam , quanto expressum praeceptum 
obediendo praevenit inferior , voluntate superioris intellecta ?) 

— In hac suppositione libertatem ac meritum Christi in 
subeunda passione et morte facile explicari, per se patet. 

31 ! . Huic porro sententiae ss. Patres omnino favere suadetur ex 
videntur. Ipsi difficultatem illam, quomodo libertas Christi PatribUB - 
et impeccantia ejus concilientur non proponunt, quia stric- 
tum praeceptum obligationem sub peccato inducens non 
agnoscunt. Plures Patres cum s. Basilio*) et s. Augu- 
stino 4 ) mandatum ponendi animam, intelligunt aeternum 
redemptionis decretum * quod Pater communicat Filio non 
praecipiendo, sed generando. Si vero etiam ad humanam 
naturam referunt, intelligunt nomine praecepti beneplaci- 
tum Patris de eo, quod Christus libera voluntate se ipsum 
tradidit pro redimendo genere humano. Cum dicit , ait s. 
Chrysostomus, se praeceptum accepisse a Patre , nihil aliud 
declarat , quam Patri placere quod ipse facit, ne occisum 
postea illum a Patre putarent derelictum et proditum . . . 

Si praecepto opus habuisset, cur dixisset : a me ipso pono. 

Nam qui a seipso ponit , non eget praecepto*). Unde etiam 
dum explicant, qua ratione tradiderit Pater Filium in mor- 
tem , nunquam commemorant praeceptum moriendi ipsi 
propositum, sed id vel de beneplacito et consensu Patris 
cum s. Cyrillo intelligunt 6 ), vel ea ratione, quod Pater in- 
spiraverit Christo caritatem, qua se offerret ad mortem. 

Tradidit , ait s. Thomas, eum Pater in mortem, eum incar- 
nari et pati statuendo , et humanae ejus voluntati inspi- 
rando caritatis affectum, qua passionem spontaneus sub - 


*) S. th. p. 2. q. 104 a. 2. 2 ) Petav. 1. c. 8 ) De Spiritu s. c. 8. 

4 ) In Joann. tr. 47 n. 13. 5 ) Hpm. 60 in .To. 

6 ) *Non quasi Deus Pater passionem Filio citra ejus voluntatem 
imposuerit, sed quum Filius unigenitus seipsum tradidit ad patien- 
dum pro nobis, Pater ratum habuit, ut in eo impleretur mysterium. 
Traditio ergo hujusmodi manifeste intelligitur et dicitur, Patris bene- 
placitum et consensus, ac ipsa Filii voluntas. « In Joann. tom X. 

18* 

iret 1 ). Disertissime vero s. Anselmus docet, passionem et 
mortem ab humana Christi natura non cogente aliquo 
praecepto, sed plane libere susceptam esse. Nec humana, 
inquit, natura in Christo homine passa est aliquid ulla 
cogente obedientia , sed potenti disponente sapientia. Non 
illi homi/ni Pater ut moreretur cogendo praecepit , sed ille 
quod Patri placiturum et hominibus profuturum intellexit, 
hoc sponte fecit. Non enim ad hoc eum cogere potuit Pater , 
quod ab eo exigere non debuit, nec Patri tantus honor po- 
tuit non placere, quem Filius tam bona voluntate sponte 
obtulit. Sic itaque Patri liberam Obedientiam obtulit, 
quum hoc quod Patri placiturum scivit sponte facere vo- 
luit. Denique quoniam Pater illi hanc bonam voluntatem 
dedit quamvis liberam , non immerito dicitur, quia eam 
ille velut praeceptum Patris accepit 2 ) 

315. Haec sententia ipsa ratione suadetur ex eo, 
quia tale genus mandati, uti exposuimus, videtur magis 
r»uo convenire amori Patris in Filium, et dignitati ipsius Filii, 
theologica. Adversarii quidem existimant, in Scriptura mandatum exhi- 
beri sensu stricto acceptum, adeoque sententiam expositam 
aegre cum eadem componi posse. Sed nihil est quod cogat nos, 
ut mandatum de quo sacrae Litterae loquuntur sensu stricto 
. intelligamus , imo explicatio data optime cum sententiis 
Scripturarum convenit. Sic e. g. Christus Dominus dicit: 
Potestatem habeo ponendi eam (animam), et potestatem 
habeo iterum sumendi eam. Hoc mandatum accepi a 
Patre meo. Mandatum refertur ad utrumque, ut animam 
pohat et resumat. Resumit autem Christus animam prouti 
Deus est divina sua natura ac potestate, adeoque niandatum 
quoad hoc non sensu stricto intelligitur, sed quatenus est ip- 
sum decretum divinum resurrectionis Christi a Patre per aeter- 
nam generationem Filio communicatum. Unde jam vides, etiam 
mandatum quoad positionem animae merito explicari de bene- 


J ) Commentar, in Rom. c. VIII. lect. 6. — Cfr. S. tb. p. 3. q. 
47. a. 3. 

2 ) Meditat. XI. de redempt. hnman. c. 2. 

placito Patris, non vero de stricto praecepto obligatorio. 

— Nonne et ipse Dominus dicit: An pictas, quia non 
possum rogare Patrem meum , et exhibebit mihi modo plus 
quam duodecim legiones angelorum ') ? Quibus satis ex- 
primit, se non stricte teaeri ex voluntate Patris ad pas- 
sionem et mortem, sed libere eam suscipere. Eodem tem" 
pore dixit: Calicem quem dedit mihi Pater, non vis ut 
bibam illum i) 2 )? Consequenter videlicet ad liberam Christi 
acceptationem et electionem, qua inde ab initio et continuo 
per decursum vitae et passionis opera redemptionis susci- 
pit, absoluta est Patris voluntas qua calix passionis datur. 3 ) 

316. Explicationem nostram expositam, qua impec- AttCt ° r68 
cantia absoluta Christi et libertas ejus conciliantur ex in- 
dole mandati et ex ratione, qua illud a Patre Christus ac- 
cepit praeter Petavium defendunt plurimi theologi celebres, 
ut Paludanus, Dionysius Cistertiensis, Victoria, Pallavicinus, 
Haunoldus, Viva, et inter recentiores Wirceburgenses. Ali- 
quantipser ab hac sententia differt ea, quam inter alios 
Vasquez et Ysambertus tenent. Statuunt videlicet, Christo 
revera impositum fuisse praeceptum strictum quoad sub- 
stantiam operis, videlicet quoad redemptionem generis hu- 
mani per sacrificium sui, passionem et mortem. Non ta- YsambcrtU8 
men potest supponi praeceptum determinans actus omnes 
in specie et individuo, scilicet actus secundum motiva et 
intensionem eorum, secundum modum, tempus et circum- 
stantias sacrificii et mortis, ita ut e. g. in Christi arbitrio 
esset, mortem subire hoc vel illo supplicii genere, in aetate 
tenera, vel provecta, cum minori majorive affectuum inten- 


i) Matth 26, 53. 2 ) Jo. 18. 11. 

8 ) Verbis a Christo in agonia dictis : Pater , si possibile est, trans- 

eat a me calix iste , verumtamen non sicut ego volo , sed sicut tu 
(Matth. 26, 39), exprimitur a Domino , uti jam vidimus , naturale et 
inefficax desiderium humanitatis, ut ostenderet vere passibilem suam 
esse humanam naturam. Dum vero de voluntate Patris loquitur, 
optime intelligi potest Patris beneplacitum voluntasque absoluta con- 
sequens Christi acceptationem liberam passionis, quam electionem 
certe hic nec mutare nec retractare intendit. 

sione. Quum igitur actus in individuo considerati essent 
in arbitrio Domini positi, inde satis libertas eorum, ut 
meritorii esse possint, vindicatur. — Etiam juxta hanc 
sententiam libertas Christi ‘ad meritum requisita bene ex- 
plicatur. Nam meritum non inde minuitur, quod res ali- 
qua materialiter spectata in genere non poni nequeat, sed 
ex susceptione voluntaria actus in individuo, et speciatim 
ex affectu interno libero et voluntario, quo res suscipitur. 
Ita e. g. omnes homines morti subjecti sunt. Attamen ss. 
Martyres summo cum merito mortem obeunt, quia moriun- 
tur, cum possent nondum mori, aut non eo mortis genere^ 
et praecipue quia liberi et voluntarii sunt illi affectus in- 
terni, cum quibus mortem accipiunt. Existimamus tamen, 
Christo nec ipsam substantiam actuum, videlicet passionis 
et mortis, per praeceptum strictum impositam fuisse 1 ). 

Toumeiy. ' 317. Tournely cum quibusdam aliis auctoribus sta- 

tuit, primo Christo liberam electionem datam fuisse, et 
nullum praeceptum antecedenter ad acceptationem ejus 
injunctum. Post acceptationem vero ejus praeceptum ob- 
eundae passionis et mortis strictum esse dicendum, quam- 
vis dispensationem de eo semper Christus petere et obtinere 
potuisset. — Haec sententia pariter fere in nostram re- 
cedit. — Inutile tamen videtur, statuere praeceptum stric- 
tum post acceptationem Christi cum facultate dispensationis 


J ) Opportune etiam hoc loco notatur, misericors consilium redemp- 
tionis humanae, decretum incarnationis et modi redemptionis genera- 
tim per plenam satisfactionem a Deo-homine praestandam, videri me- 
rito concipi ut absolutum et antecedens prae visionem volitionum hu- 
manitatis Christi. Considerata porro impeccantia Christi , (in hac 
suppositione), redemptionem in genere spectatam non potuit humanitas 
Christi non suscipere; sed susceptio redemptionis determinata ista ra- 
tione per passionem et mortem nulli antecedenti mandato subjecta, 
adeoque omnino libera erat, uti superius vidimus. Optime igitur uter- 
que modus quo libertas Christi explicatur, pro varietate quaestionum 
quae hac in re occurrere possunt, adhiberi potest. Sic etiam actus 
bonos qui lege naturali jubentur, certe Christus natura sua impecca- 
bilis non potuit non ponere; tamen actus in individuo ac determinato 
modo positi liberi erant et meritorii. 

obtinendae. Magis congruum est rem concipere uti dixi- 
mus, videlicet Christum Dominum spectata ejus humana 
voluntate inde ab initio sine obligatione modum redemp- 
tionis per passionem et mortem libere elegisse, et libere 
etiam hanc acceptationem continuatam esse usque ad mor- 
tem, ita ut strictum praeceptum et obligatio nunquam in- 
tercesserit. Mandatum dicitur Patris beneplacitum de 
suscepto opere Christi, et hoc beneplacitum consideratum* 
consequenter ad liberam electionem Christi semper conti- 
nuatnm, etiam Patris voluntas nominari potest. 1 ) 

318 . Ex his quae diximus per se concidunt Socinia- 
nornm ineptae calumniae contra doctrinam catholicam. 
Ipsi videlicet inclamant, doctrinam catholicam continere 
contradictoria, quatenus Christus verus Deus et impecca- 
bilis esse statuitur, et nihilominus docetur, ejus passionem 
et mortem Patri^ mandato ei praescriptam, liberam et me- 
ritoriam fuisse. Difficultatis solutio ex doctrina proposita 
colligitur. — Nullius autem momenti est quod pariter og- 
gerunt, nimirum Christi passionem et mortem etiam prop- 
terea non posse meritoriam dici, quod violenter 'ad eam 
raptus sit et coactus ab ihimicis suis. Vidimus, volun- 
tarie a Domino omnia esse suscepta, euraque si voluisset, 
potuisse passionem et mortem vitare. Praeterea contra 
impudentiam hominum istorum animadverti potest, passio- 
nem et mortem etiam meritoriam esse posse, quamvis ali- 
cui violentia inferatur, propter voluntariam acceptationem 
internam actusque virtutum, qui in hac acceptatione exer- 
centur. Id locum habet in ss. Martyribus, et explicatur 
ex iis quae superius diximus. 


*) Recolendum est, ne idearum oriatur confusio, opus incarnatio- 
nis efficienter spectatum esse totius Trinitatis. Itaque etiam si sermo 
est de beneplacito vel mandato ac voluntate Patris quoad humanam 
voluntatem Christi, illud mandatum ac ista voluntas est totius sanc- 
tissimae Trinitatis, sed Filius incarnatus, ut distinctionem persona- 
rum ostendat, saepe per appropriationem Patri mandatum illud ac 
voluntatem illam attribuit. 


Refelluntur 

adversarii. 

Articulus DI. 

DE MUNERfBUS REDEMPTORIS. 

319. Vidimus, Christum Dominum mediatorem esse 
inter Deum et genus humanum tum naturalem, quatenus 
in sua persona utramque naturam conjungit, tum moralem, 
quatenus perfectissima ratione munus reconciliationis inter 
# Deum et homines exercuit. Haec reconciliatio quidem prae- 
cipue sita est in eo, quod Christus adaequatam satisfactio- 
nem Deo pro peccatis hominum in eum commissis prae- 
stitit, meritisque condignis bona perdita iis recuperavit. Si 
tamen opus mediationis et redemptionis complete in tota 
sua perfectione spectatur, ad triplex apte revocatur munus, 
Christus ©st 9 UO( i Christus Dominus exercuit, quatenus fuit sacerdos , 
sacerdos, propheta , et rex . Homines videlicet per peccatum inimici 
P ropheta, sunt et culpae ac poenae reatui obnoxii ; quoad 

intellectum sunt obscurati, et quoad volifntatem infirmati 
ac per malam concupiscentiam corrupti. Hinc ut repara- 
rentur, indiguerunt propter culpae et poenae reatum plena 
per Sacerdotem expiatione; indiguerunt propter intelle- 
ctus obscurationem congrua institutione per Prophetam; 
indiguerunt propter voluntatis infirmitatem valida tu- 
tela per Regem, sub cujus sceptro ordinatum regnum 
constituant, gratiarum et beneficiorum ejus semper par- 
ticipes. Haec igitur sunt munera Christi Redemptoris, 
ut sit plane eximio modo Sacerdos , Propheta , et Rex, 
unde etiam a. s. Petro Chrysologo rectissime Pro- 
pheta prophetarum , Sacerdos sacerdotum , Rex regum *) 
nuncupatur. Triplex haec Salvatoris dignitas et functio 
etiam ipso Christi (Uncti) nomine exprimitur, ad eamque 
reliqui tituli Christi facile revocantur. Superest, ut de hoc 
triplici Redemptoris munere agamus. Quum vero Sacer- 
dotii munus praecipuum sit, fusius quae ad illud pertinent 
exponemus; dein vero quae de munere prophetico ac regio 
dicenda sunt paucis adjiciemus. 


*) Serm. 59 in Symbol. 

320. De munere Christi sacerdotale. — Ut quae adsacerdotium 
Redemptoris sacerdotium spectant intelligantur , notiones Chri8ti * 
sacerdotii et sacrificii breviter nobis exponendae sunt. - ' 
Omnis Pontifex , ait Apostolus, ex hominibUs assumptus , 

pro hominibus constituitur in iis quae sunt ad Deum , ut 
offerat dona et sacrificia pro peccatis. *)• Unde pontifex Sacerdotii 
vel sacerdos definiri potest: Homo divinitus constitutus indoles. 
mediator inter Deum et homines , ut Deo deferat honorem , 
homines vero reconciliet Deo , eosque sanctificet offerendo 
sacrificia, aliaque mysteria divina dispensando. Prima- 
rium autem et essentiale officium sacerdotis illud est, ut 
sacrificia Deo offerat. Sacrificium quidem generatim et 
improprie sumi solet pro quolibet opere ad honerem Dei 
relato, atque ejusmodi sacrificio generali respondet etiam 
improprium illud sacerdotium, quod commune esse omnibus 
Christianis s. Petrus significat, quum dicit: Ad quem acce- 
dentes lapidem vivum , et ipsi tanquam lapides vivi super- 
aedificamini, domus spiritualis, sacerdotium sanctum of- 
ferre spirituales hostias , acceptabiles Deo per Jesum Chri- 
stum. 2 ) Sed modo nobis agitur de sacrificio proprio sensu 
accepto. 

321. Cultus igitur Deo tum a religiosa societate in- 
tegra, tura a singulis qui eam constituunt praestandus, 
essentialiter consistit in intimo sensu et agnitione abso- 
luta supremae excellentiae et dominii Dei, principii et finis 
omnium, atque adeo in agnitione dependentiae omnimodae, 
qua omnia Dei nutui subjiciuntur. Hunc sensum atque 
affectum humilis Dei adorationis comitantur affectus lau- 
dis, gratiarum actionis et petitionis, et in homine pecca- 
torum reo maxime sensus proprii reatus, quo homo agno- 
scit, se dignum esse morte temporaria atque 'aeterna, 
simulque spes veniae a Deo misericordi obtinendae. — 

Cultus porro internus exprimitur cultu externo. Sed inde 
ab initio generis humani omnique tempore homines tum 
lumine rationis, tum revelatione edocti, Deo approbante vel 


’) Hebr. 5, 1. *) 1. v Petr. 2, 5. 


Digitized by v^ooQle 



282 


DE MYSTERIO REDEMPTIONIS. 


positive jubente, maxime per sacrificia illa sensa interna 
exterius manifestaverunt. Societas videlicet vel homines 
singuli aliquid rerum suarum, quae datae ipsis erant in do- 
minium, pro se substituebant Deoque offerebant tali actione 
sacra, quae apta erat ad duplicem sensum supremi Dei 
dominii atque proprii reatus exprimendum. Id vero prae- 
cipue obtinetur per rei destructionem et immolationem. 
Atque ejusmodi oblationes usu tum sacro, tum profano sa- 

S&crificium. crificia dicuntur. Definiri itaque eadem possunt hac ra- 
tione: Sacrificia sunt oblationes legitime Deo factae primo 
et per se nomine totius societatis religiosae, consequenter 
etiam pro hominibus singulis, ad significandum sensum 
cultus interni, praesertim agnitionem supremi Dei dominii 
propriique reatus. 

322. Dicimus, sacrificia esse oblationes legitime Deo 
factas. Requiritur videlicet, saltem in religione cujus cul- 
tum ipse Dens ordinavit, tum ut victima et modus eam 
offerendi sint juxta hanc divinam ordinationem, tum ut ob- 
latio fiat a sacerdote divinitus constituta ad sacrificia illa 
offerenda. — Ex dictis etiam colligitur, sacrificia, prae- 
sertim uti sunt expiatoria, ex natura sua fieri per substi- 
tutionem repraesentativam, quatenus victima substituitur, 
et mactatione ejus homo profitetur absolutum dominium 
Dei in se et omnia, se reum culpae ac poenae agnoscit, 
atque mortem victimae loco propriae Deo offert veniam- 
que deprecatur. Eadem substitutio et symbolica reprae- 
sentatio in sacrificiis Judaeorum Deo ordinante etiam va- 
riis ritibus et caeremoniis repraesentabatur 1 ). — Hisce 
praemissis jam probabimus, Christum esse verum Sacerdo- 
tem ordinis eminentis, et se ipsum in cruce obtulisse in 
verum et proprium sacrificium pro mundi salute. 

Propositio. 323- Propositio. — Cum ratione mediatoris in Christo 
nectitur dignitas summi Sacerdotis , qua in dignitate per 
incarnationem ipsam Christus est constitutus. Explevit 
vero praecipuum sacerdotii munus , quum semetipsum Deo 


*) Cfr. Levit, c. 1. 3, 4 et c. 16. 

in ara crucis in verum sacrificium obtulit , sacerdos idem 
et victima . 

Praenotanda. — Quomodo in propositione dicatur sacer- Explicatio, 
dotii diguitas cum ratione mediatoris cohaerere, jam intelli- 
gitur ex iis quae exposita sunt. Munere videlicet mediationis 
et reconciliationis inter Deum et homines Salvator praecipue 
functus est per sacerdotium suum. Ad hoc autem sacerdotium 
pertinent quidem et alia redemptionis opera, quae in vita 
sua Dominus exercuit, sed praecipuum munus hujus emi- 
nentissimi sacerdotii fuit illud, q^o Christus in ara crucis 
se obtulit Deo hostiaui immaculatam. Huic videlicet ob- 
lationi vis et ratio tribuenda est sacrificii tum propitia- 
torii, quo homines fuerunt a peccato liberati, a poena sub- 
ducti et cum Deo reconciliati, tum meritorii, quo omnibus 
hominibus salutem aeternam, atque opportunas et neces- 
sarias gratias ad eam consequendam Christus promeruit. 

324. Demonstratio. — Christum verum Sacerdotem s.scriptura. 
esse summae dignitatis, in sacris Litteris luculentissime 
docetur. Sic in veteri Testamento, Psalmo Messiano 109° 
legimus illa de Christo: Juravit Dominus et non poe- 
nitebit eum : Tu es sacerdos in aeternum secundum 
ordinem Melchisedech. Quem locum, ut et Christi sa- 
cerdotium, divina quadam orationis copia ad Hebraeos 
scribens illustravit ac perpolivit Apostolus, ostendens, 

Christum excellentissimo * modo sacerdotem esse, ita ut 
sacerdotium ejus infinite superemineat sacerdotium Le- 
viticum, ac sacerdotii munera tum per orationem et inter- 
pellationem, tum per sacrificium crucis eum miro modo 
explesse. Ut ex epistola illa pauca tantum in scopum no- 
strum afferramus, imprimis Apostolus testatur, a Deo Chri- 
stum constitutum esse sacerdotem, illis verbis: Nec quis- 
quam sumit sibi honorem , sed qui vocatur a Deo tan - 
quam Aaron. Sic et Christus non semetipsum clarificavit , 
ut pontifex fieret: sed qui locutus est ad eum : Filius meus 
es tu, ego hodie genui te. Quemadmodum et in alio loco 
dicit: Tu es sacerdos in aeternum secundum ordinem Mel- 
chisedech. ') Eminentiam autem sacerdotii Christi prae sa- 

cerdotio xlaronis, Apostolus dein pro scopo suo multis pro- 
sequitur atque exponit. Ostendit hanc imprimis ex typo 
sacerdotii Chri ti videlicet Melchisedech; hic enim ut figura 
Christi sacerdotis praecellebat vel ipsi Patriarchae Abrahae, 
qui ei decimas dedit, quique benedictus fuit a Melchisedech. 
Proinde Melchisedech etiam praecellebat omnibus sacerdo- 
tibus Leviticis ab Abrahamo originem ducturis, qui et ipsi 
in lumbis Patriarchae decimati sunt. Quanto major itaque», 
infert Apostolus, debet esse dignitas sacerdotii Christi prae 
sacerdotio Levitico, quum ex solo Christo tanquam atfti- 
typo dignitas illa praecellens in sacerdotiupa Melchisedech 
derivaretur i) 2 ). — Eamdem praeeminentiam porro colligit 
inde, quod sacerdotium Christi cum jurejurando impositum 
sit, Aaronicum vero non ista ratione solemni; quod sacer- 
dotium Aaronicum haereditarium fuerit a patre in filios, 
Christus autem nec successerit alteri, nec habeat successo- 
rem , siquidem eo quod manet in aeternum, sempiternum 
habet sacerdotium; quodque sacerdotium Aaronis in terris 
finiatur, sacerdotium vero Christi in terris quidem peraga- 
tur, sed quadamtenus continuetur in coelis 3 ). 

325. Maxime vero praecellentia ( sacerdotii Christi ex 
dignitate summa ipsius victimae infertur, quae non alia 
est, quam ipse Dominus. Christus , ait s. Paulus, assistens 
Pontifex futurorum honorum , per amplius et perfectius ta- 
bernaculum non manufactum , . . . . neque per sanguinem 
hircorum aut vitulorum , sed per proprium sanguinem in- 
troivit semel in sancta , aeterna redemptione inventa . Si 
enim sanguis hircorum et taurorum et cinis vitulae asper- 
sus inquinatos sanctificat ad emundationem carnis , quanto 
magis sanguis Christi , qui per Spiritum sanctum semet- 
ipsum obtulit immaculatum Deo } emundabit conscientiam 
nostram ab operibus mortuis ad serviendum Deo viventi 4 ) ? 
Quemadmodum, inquit Apostolus, Pontifex veteris Testa- 
menti priusquam ingrederetur in Sancta Sanctorum sacri- 


i) Hebr. 5, 4. 5. 6. *) Hebr. c. 7. 

®) Ibidem. *) Ibid. 9, 11. 

ficium offerebat per effusionem sanguinis hircorum et vitu- 
lorum, sic etiam Christus non quidem animalium sacrifi- 
cium, sed seipsum ac proprium sanguinem obtulit in ara 
crucis, antequam intraret in Sancta non manufacta, scilicet 
in' coelum. Unde et efficacia sacrificii Christi plane alia 
est ac illa, quae per se insita fuit sacrificiis Legis veteris. 
Nam impossibile est , sanguine hircorum et taurorum au- 
ferri peccata ! ). — Christus autem se ipsum hostiam ob- 
tulit pro peccatis omnibus, atque una oblatione consum- 
mavit in sempiternum sanctificato s z ). — Eamdem sacrificii 
unius in cruce oblati vim etiam superius jam praeclare 
Apostolus illis verbis expresserat: Non enim in manufacta 
sancta Jesus introivit , exemplaria verorum , sed in ipsum 
coelum , ut appareat nunc vultui Dei pro nobis . Neque ut 
saepe offerat semetipsum , quemadmodum pontifex intrat in 
sancta per singulos annos in sanguine alieno: alioquin 
oportebat eum frequenter pati ab origine mundi: nunc au- 
tem semel in consummatione saeculorum ad destitutionem 
peccati per hostiam suam apparuit . Et quemadmodum 
statutum est hominibus semel mori , post hoc autem judi- 
cium: sic et Christus semel oblatus est ad multorum ex- 
haurienda peccata ; secundo sine peccato apparebit expec - 
tantibus se in salutem*). 

326. Apostolum illis verbi loqui de sacrificio quod 
Christus in ara crucis obtulit, manifestum est; nihilominus 
quum Sociniani praetendant, Christum nullatenus in terris 
sacrificium obtulisse, sed ejus sacerdotium exerceri tantum 
in coelo, in quo Deo se ipsum praesentat, ac pro nobis in- 
terpellat , quumque etiam Apostoli dicta eo pertrahere ni- 
tantur, utile erit ostendere, claris Apostoli verbis eos con- 
tradicere. S. Paulus opponit L c. sacrificia cruenta' antiqui 
Foederis, quae saepe offerebantur , quia non apta per . se 
erant ad homines expiandos, sacrificio Christi per propriam 
sanguinem, quod semel pro semper oblatum fuit. Non habet 


<) Ibid. 10, 4. 2 ) Ibid. 10, 14. *) Ibid. 9, 24. 

necessitatem quotidie .... hostias offerre , hoc enim fecit 
semel (eq ana £ semel pro semper) se ipsum offerendo . ') 
At profecto oblatio illa semel pro semper a Christo facta* 
nequit alia esse, quam oblatio ejus in cruce. Atque hac 
in re, quod semel pro semper Christi oblatio facta sit, 
Apostolus omnino insistit. Imo et addit, si saepius se «ob- 
tulisset, quemadmodum sacerdotes Judaeorum saepe ho- 
stias offerebant, frequenter et pati debuisset ( alioquin opor- 
tebat eum frequenter pati ab origine mundi) . nunc 
autem semel passus est; in passione igitur sacrificium 
Christi situm est. Nec minus in morte ipsa factam esse 
Christi oblationem ex comparatione illa elucet:- Quemad- 
modum statutum est hominibus semel mori ,... sic et Chri- 
stus semel oblatus est. Atque addit : Ad multorum exhau- 
rienda peccata . Sed certe factum est hoc quando, peccata 
nostra ipse pertulit in corpore super lignum : ut peccatis 
mortui justitiae vivamus. *) — Socinus quidem ex eo, quod 
Apostolus comparat ingressum pontificis magni «in Sancta 
Sanctorum cum ingressu Christi in coelum, infert, s. Pau- 
lum attribuere Christo tantum sacerdotium in coelo. Sed 
vere impudens est ejusmodi interpretatio. Pontifex Judaeo- 
rum ingrediebatur Sancta Sanctorum cum sanguine sacrifi- 
cali, adeoque sacrificio per victimae mactationem peracto; 
sic et Christus ingressus est coelum in proprio sanguine 
sacrificali, quia prius in cruce verum Deo obtulit sacrifi- 
cium. In antiquo Foedere pertinebat quidem illatio san- 
guinis sacrificalis in Sancta Sanctorum tanquara pars ad ob- 
lationem. Sed differentia hac in re est inter typum et 
antitypum, sacrificium Christi per se efficax. Praesentatio 
sanguinis Christi, quatenus pertinet ad oblationenr, est ipsa 
voluntaria effusio ejus in cruce ; ingressus autem Christi in 
coelum* et praesentatio sacrificii jam peracti, non pertinet 
ad ipsum proprium sacrificium, sed est praesentia perpetua 
meritorum Christi in cruce consummatorum coram Deo, et 


i) Hebr. 7, 27. *) 1 Pet. 2, 24. 

interpellatio Christi pro nobis ad meritorum illorum appli- 
cationem. *) 

327. Hisce praeoccupavimus fallacem expositionem, 
quam Sociniani subrogant vero sensui epistolae ad He- 
braeos, in qua fere tota s. Paulus id agit, ut supereminens 
sacerdotium Christi, et sacrificium quod in cruce obtulit, 
exponat atque illustret. — Innumera autem sunt praeter 
haec tum veteris, tum novi Testamenti effata, quibus de 
Christi sacerdotio et oblatione sermo est. Huc pertinent 
illa apud Isaiam prophetam: Vere languores nostros ipse 
tulit , et dolores nostros ipse portavit , i. e. poenas pecca- 
torum nobis luendas toleravit. Ipse vulneratus est prop- 
ter iniquitates nostras , attritus est propter scelera no- 
stra i; disciplina pacis nostrae super eum ; et livore ejus 
sanati sumus . I. e. ipsi incubit disciplina . seu nego- 
tium pacis inter Deum et nos restituendae; et non solo 
exemplo patientiae quod exhibuit, sed livore ejus, seu 
ipsa afflictione et passione quam pertulit, sanati seu gra- 
tiae diyinae restituti sumus. Omnes nos quasi oves erra - 
vimus , unusquisque in viam suam declinavit , et posuit Do- 
minus in eo iniquitatem nostram . Oblatus est , quia ipse 
voluit, et non aperuit os suum: sicut ovis ad occisionem 
ducetur , et quasi agnus coram tondente se obmutescet , et 
non aperiet os suum.*) Perspicue hic propheta praedicit, 
Messiam se libere in sacrificium oblaturum esse, et quidem 
in sacrificium crueutum, quia sicut ovis ad occisionem du- 
cetur. Unde et s. Petrus fidelibus scribit: In timore in- 
colatus vestri tempore conversamini , scientes ,' quod non cor- 
ruptibilibus auro vel argento redempti estis de vana vestra 
conversatione paternae traditionis, sed pretioso sanguine 
quasi agni immaculati Christi et incontaminati 3 ). Et iterum 
s. Paulus: Christus dilexit nos, inquit, et tradidit semet - 
ipsum pro nobis oblationem et hostiam Deo in odorem 


*) Cfr. Franzelin de Verbo ineam. Tb. LI. 

2 ) Isai 53, 2 et sqq. 3) i p e t. 1, 17. 18. 

suavitatis . Dominus vero ipse ait : Filius hominis 

non venit ministrari , sed ministrare, et dare animam 
suam redemptionem (Xvvqov) pro multis 1 2 ) Asserit, se' vi- 
tam suam profusurum esse, ut Xvtqov r. e.' redemptio- 
nis pretium pro multis; idque dein cruenta oblatione 
in cruce praestitit. — Commemorandum postremo hoc loco 
est, sacrificia veteris Testamenti rationem typorum ges- 
sisse, ut significarent futuram illam Christi oblationem. 
Id ex epistola Apostoli ad Hebraeos clare colligitur; fre- 
quenter in eadem s. Paulus docet, ea quae in veteri Te- 
stamento relate ad tabernaculum et sacrificia looum habe- 
bant, praefiguravisse tanquam umbram imperfectam ea 
quae ventura erant 3 ). Jam vero sacrificia praecipua cruenta 
erant, et in sanguinis effusione et oblatione substantia sa- 
crificii continebatur. Ergo et novum sacrificium cruentum 
illis praefigurabatur, illud videlicet, quod in ara crucis 
Christus per voluntariam mortem suam obtulit. 

328. Ad sacerdotium Domini certe et illa incruenta cor- 

poris et sanguinis sui oblatio pertinet, quam in ultima coena 
perfecit, quando et sacerdotium in Ecclesia sua perpetuum 
instituit. Sed de hac oblatione agitur in Tractatu de ss. Eu- 
charistiae sacramento, ubi de sacrificio Missae sermo est. — - 
Alterum vero sacerdotis officium quod intercessione consistit, 
testante Scriptura Christum Dominum in vita sua explesse, 
non est cur fusius probemus. Sufficiat in mentem revocare 
pulcherrimam illam orationem, quam post coenam Salvator 
pro discipulis et pro omtiibus hominibus, tum praesentibus, 
tum futuris ad Patrem fudit. ' 

329. Ss. Patres frequentissime de sacerdotio Christi 
ac de sacrificio , quod in ara crucis voluntaria passione et 
morte sua consummavit, sermonem instituunt. In re tam 
explorata pauca eorum effata afferimus. Verbum quod est 


1) Ephes. 5, 3. — Cfr. bis Coloss. 1, 14. Tit. 2, 14. 1 Tim. 2, 
5. 1. — Jo. 1, 7. — 4, 10. 

2 ) Mattb. 20, 28. — Cfr. Jo. 10, 11. Matth. 26, 28. 

3 ) Cfr. Hebr. c, 7. 8. 9. 

Opifex, ait s. Athanasius , postea factus est Pontifex, cum 
induisset corpus factitium et creatum ] ). S. Epiphanius : 

Quod , inquit, Pontifex factus esse dicitur , id eo pertinet , 
quod in corpore suo Patri seipsum obtulit pro humano 
genere . Ipse sacerdos, ipse hostia semetipsum obtulit, pro 
omni creatura Pontificatus officio fungens . Tum spirituali 
quodam modo et cum ingenti gloria in coelum ascendens, 
cum eodem illo corpore ad dexteram Patris ascendit, Pon- 
tifex factus in aeternum, qui semel penetravit coelos. *) Sa- 
cerdotem igitur summum et Pontificem ait Christum fuisse 
cum in corpore viveret, quando corpus suum obtulit; sed 
in eodem officio perseverare modo, quatenus prioris illius 
fructum sacrificii colligit, et nos assidue Deo reconciliat ac 
pro nobis interpellat. — S. Augustinus : Et quidem , scribit. 
solus ille sacerdos talis exstitit, ut ipse etiam esset sacri- 
ficium: obtulit Deo non aliud , quam seipsum . Non enim 
inveniret praeter se mundissimam rationalem victimam, tan- 
quam agnus immaculatus fuso sanguine suo redimens nos, 
concorporans nos sibi , faciens nos membra sua, uti in illo 
et nos Christi essemus*) 

330. Conciliorum pariter doctrina hac in re non mi- Ooncilia. 
nus perspicua est. Concilium Ephesinum approbans s. Cy- 
rilli anathema tismum decimum definit: Christum Jesum 
nostrae confessionis pontificem et apostolum exstitisse, eum- 
demque semetipsum pro nobis in odorem suavitatis Deo et 
Patri obtulisse, divina Scriptura commemorat. Si quis 
ergo dixerit, pontificem et apostolum nostrum non esse con- 
stitutum ipsum Dei Verbum , posteaquam caro et homo 
nobis similis factus est, sed hominem illum , qui ex mu- 
liere natus est, quasi alterum quempiam ab ipso diversum : 
aut si quis Christum pro se ipso quoque et non pro nobis 
solis sacrificium obtulisse affirmaverit, (neque enim is ob- 
latione opus habebat , qui nullum peccatum commiserat), 
anathema sit. Concilium vero Tridentinum de Sacerdotio 
Christi agit Sessione XXII, ubi doctrinam de Sacrificio 


l ) Oratione 3. 2 ) Haer. 69. 3 ) Enarrat. 2. in Ps. 26. 

DE VERBO INCARNATO. 19 

missae proponit. Ad rem nostram faciunt illa Concilii 
verba: Quoniam sub priori Testamento , teste Apostolo 
Paulo , propter Levitici sacerdotii imbecillitatem consum- 
matio non erat , oportuit , Deo Patre misericordiarum ita 
ordinante , sacerdotem alium secundum ordinem Melchise- 
dech surgere, Dominum nostrum Jesum Christum, qui 
posset omnes, quotquot sanctificandi essent, consummare et 
ad perfectum adducere. Is igitur Deus et Dominus noster 
etsi semel se ipsum in ara crucis , mort° intercedente , Deo 
Patri oblaturus erat , ut aeternam illic redemptionem ope- 
raretur , quia tamen per mortem sacerdotium ejus exstin- 
guendum non erat , in coena novissima . . . sacerdotem se- 
cundum ordinem Melchisedech se in aeternum constitutum 
declarans, corpus et sanguinem suum sub speciebas panis 
et vini Deo Patri obtulit.'') 

331. Probata veritate sacerdotii Christi et sacrificii 
quod in ara crucis obtulit, restat, ut perfectionem et in- 
dolem hujus sacrificii aliquanto accuratius evolvamus. Vi- 
dimus, sacrificia ex natura sua fieri per substitutionem. 
Oblatione videlicet victimae sibi substitutae homo agnoscit 
dependentiam suam a Deo summo Domino, reitatem suam, 
et indigentiam propitiationis. In sacrificiis veteris Foederis 
igitur haec 'substitutio per varia animalia , Deo ordinante, 
locum habebat. Talis autem substitutio erat mere symbo- 
lica, non realis ; videlicet animalia ista per se nullatenus 
sanguine suo profuso, ac si revera vices offerentium juridice 
gererent , Deum ipsis propitium reddere poterant ac pec- 
cata delere. Impossibile enim est, sanguine taurorum et 
hircorum auferri peccata *). Atque sic erant sacrificia im- 
perfecta; simul autem typice praefigurabant illud futurum 
sacrificium perfectum et per se efficax, in quo Christus sub- 
stitutione reali, ut secundus Adam et capul totius generis 
humani pro eodem sese Deo in victimam offerret. 

- 332. Christus Dominus videlicet, Verbum incarnatum, 

realiter et proprie ut caput omnium hominum eos repraesen- 


i) Sess. XXII. cap. 1. 2 ) Hebr. 10, 4. 

tabat. Simul constitutus est Sacerdos, ac voluntarie se ip- 
sum ut victimam obtulit Deo hanc oblationem acceptanti. 

— Christum constitutum esse sacerdotem, jam superius vi- 
dimus. Eum vero inde ab initio voluntarie se destinasse 
ut victimam Deo, Apostolus pariter nos docet illis verbis: 
Ingrediens mundum dicit : Hostiam et oblationem noluisti : 
corpus aidem aptasti mihi : holocautomata pro peccato non 
tibi placuerunt. Tunc dixi: Ecce venio : in capite libri 
scriptum est de me, ut faciam Deus voluntatem tuam. Su- 
perius dicens: Quia hostias et oblationes et holocautomata 
pro peccato noluisti , nec placita sunt tibi quae secundum 
legem offeruntur , tunc dixi : Ecce venio ut faciam , Deus, 
voluntatem tuam: aufert primum , ut sequens statuat . In 
qua voluntate sanctificati sumus per oblationem corporis 
Jesu Christi semel. 1 ) Quia videlicet sanguis animalium 
peccata delere nequit, propterea Christus ingrediens in 
mundum se ipsum ut victimam pro genere humano Patri 
praesentat, uti Apostolus juxta Psalmum 39, 7—9 descri- 
bit. Psalmi textu citato infert Apostolus, Christum pri- 
mum abstulisse, scilicet oblationem multarum victimarum' 
veteris Foederis, ut sequens statueret, videlicet oblationem 
sui in ara crucis juxta voluntatem ac beneplacitum Dei. 

Atque in hac voluntate Dei, cui oblatio Christi accepta 
fuit, semel per oblationem Christi Deo reconciliati et sanc- 
tificati sumus. 

333. Consummavit porro Christus Dominus oblationem sacrificium 
suam in ara crucis. In hoc sacrificio ipse vere sacerdos cruci8 * 
oiferens erat voluntaria sua mortis susceptione et oblatione. 

Ad sacerdotis munus exercendum non requiritur , ut ipse 
sacerdos victimam occidat; sed victimae mactatio est po- 
tius dispositio proxima ejus, ut interna oblatione sacrificali 
pontificis, et externa quadam significatione ejus Deo offe- 
ratur. Sic in sacrificiis quoque veteris Foederis occisio 
materialis victimae saepe non a sacerdotibus fiebat. Christi 
ut sacerdotis sacrificium igitur consistebat in interna obla- 


i) Ibid. 10, 5-10. 

19* 

tione sui ipsius, quae etiam transibat in actum externum 
per voluntariam admissionem cruciatuum et destructionis 
vitae suae, ac voluntariam emissionem spiritus. Quamvis 
enim mors et emissio spiritus connaturaliter consequens 
esset ex cruciatibus illatis, tamen eadem in potestate Christi 
erat, etiam quatenus ut homo et sacerdos se ipsum offere- 
bat. — Victima autem est idem Christus Dominus, quatenus 
patitur cruciatus, sanguis ejus effunditur, ac ipse moritur. 
Atque tum ut sacerdos, tum ut victima, substitutione reali 
Christus repraesentabat ut secundus Adam totum genus 
humanum; pro eodem per sacrificium sui Deo exhibebat 
summam aguitionem^ dominii absoluti, satisfaciebat pro om- 
nibus hominum peccatis, Deo genus humanum reconciliabat, 
ac bona perdita illis merito oblationis recuperabat. 

Manifestum vero est, ob infinitam dignitatem illius, 
qui fuit sacerdos simul et victima, infinitum fuisse sacri- 
ficii valorem, tum ratione actionis sacrificalis, tum ratione 
objecti, adeoque a Christo repraesentante genus humanum 
adaequatam satisfactionem Deo exhibitam fuisse, et merita 
oblata plene condigna ad recuperanda hominibus bona per- 
dita. Offertur autem sacrificium a Christo Deo trino, seu 
tribus personis ut sunt unus Deus; et sic etiam ipse se- 
cundum naturam divinam accipit sacrificium. 

334. In propositione diximus, Christum sacerdotem 
constitutum fuisse per ipsam incarnationem. Sane secun- 
dum divinam naturam nou offert Verbum, sed accipit sa- 
crificium; in susceptione vero humanae naturae simul sus- 
cepit Christus munus se ipsum offerendi, atque ad hoc a 
Deo destinatus fuit. Per hoc constitutus est sacerdos; uti 
et superius jam ex Scripturis et Patribus probatum fuit. 
— Caeterum de ratione sacerdotii ejus idem dicendum est, 
quod de mediatione. Videlicet Sacerdos uti et victima est 
Deus-homo, seu divina Christi persona, quatenus homo est, 
et secundum humanam naturam spectata. Humana ejus 
natura spectari debet ut principium quo opere sacerdotali 
Christus perfunctus est, persona autem ipsa divina ut prin- 
cipium quod sacerdotis et victimae officia obiit, et ex quo 

infinitus sacrificii valor repetendus est. Unde s. Cyrillus 
in Apologia ad Orientales: Quando, inquit, Deus factus est 
homo, etiam Pontifex nuncupatus est, non ut sacrificium 
majori Domino offerat , sed sibi et Patri , et ut fidei no- 
strae confessionem procuret . Si dixeris, non esse Deo di- 
gnum sacerdotio fungi , consentio et ego, at tum solum recte 
diceres, si Verbum tantummodo et absque carne esset; 
quando autem homo factum est , considera , jam sacerdotio 
fungi ratione humanitatis , et in dignitatibus super crea- 
turam esse ut Deum 1 ). 

335. Sociniani, uti jam innuimus, praetendunt, Chri- 
stum non in terris sacerdotio functum fuisse, sed munere 
sacerdotali fungi, quatenus coelum ingressus se Deo prae- 
sentavit et interpellat pro nobis. Hunc errorem ipsa nostra 
expositione abunde refutavimus, atque ostendimus, verum 
et proprium sacrificium a Domino sua morte in ara crucis 
Deo oblatum fuisse. Manet tamen Christus in coelo sacer- 
dos in aeternum dignitate . Praeterea vero in coelo etiam 
functioneni quamdam usque ad temporum consummationem 
exercet cum sacrificio cohaerentem, videlicet interpellatio- 
nem sacerdotalem, quae est veluti quaedam continuatio sa- Inter pe»a«o 
crificii. Christus enim sacrificium semel oblatum ac me- Chr,8t ' 
rita ejus, statumque suum quo fuit victima, et propitiatio 

pro peccatis hominum, Patri continuo repraesentat, et sic 
interpellat pro nobis. Ad hanc interpellationem sacerdo- 
talem pertinent illa s. Pauli: Unde et salvare in perpe- 
tuum potest accedentes per semetipsum ad Deum , semper 
vivens ad interpellandum pro nobis 1 ); et illud s. Joannis: 

Si quis peccaverit, advocatum habemus apud Patrem, Je- 
sum Christum justum , et ipse est propitiatio pro peccatis 
nostris*). 

336. De natura autem interpellationis Christi in coelo Explicatur, 
inter theologos aliqua est controversia. Multi cum Vas- 
quesio et Thomassino existimant, interpellationem hanc 


i) Apolog. pro anathematis mo X. 2 ) Hebr. 7, 23. 

3) Jo. 2, 1. 2. 

Christi sine ulla fieri precatione et oratione, et consistere 
in sola repraesentatione assumptae humanae naturae, et eo- 
rum quae hominum causa passus est. Sane et insignia vul- 
nerum Christus retinere voluit, atque in iis suam quoque 
passionem et mortem repraesentat ! ). Quum igitur haec ob- 
jectiva praesentia Christi in coelo cum humanitate sua ha- 
beat aliquam cum humana intercessione similitudinem, ideo 
figurata loquendi ratione interpellatio vocatur. — Alii vero 
theologi cum Suaresio et Petavio censent, etiam explicita 
et actuali postulatione Christum interpellare pro nobis. 
Atque haec pariter est sententia s. Thomae, qui de inter- 
pellatione Christi scribit: Excellentiam pietatis (Christi) 
ostendit (Apostolus) , quia dicit : Ad interpellandum pro 
nobis ; quia licet sit ita potens , ita altus , tamen cum hoc 
est pius, quia interpellat pro nobis. % Interpellat pro nobis, 
primo humanitatem suam, quam pro nobis assumpsit, re - 
praesentando : item sanctissimae animae suae desiderium 
quod de salute nostra habuit exprimendo , cum quo inter- 
pellat pro nobis. *) Certe Christo non convenit interpella- 
tio ut puris creaturis, quarum supplicatio dirigitur ad Dei 
misericordiam, non nititur meritis propriis coAdignis, et 
notat inferioritatem personae prae Deo. Christus autem est 
persona divina, merito adaequato hominibus bona meruit, 
et ipsi etiam spectata humana natura omnis potestas data 
est in coelo et in terra. 1 * 3 ) Attamen voluntas Christi hu- 
mana etiam nunc distincta est a voluntate divina, eidem- 
que subordinata atque subjecta. Hinc profecto Christus 
Patri desideria illa, quibus pro hominum sanctificatione 
etiam voluntas ejus humana continuo ardet, Patri expri- 
mere potest, atque hac in expressione explicita et actualis 
interpellatio continetur. Itaque quum haec sententia, Christi 


1) » Vulnera suscepta pro nobis coelo inferre maluit, abolere no- 
luit, ut Deo Patri pretia nostrae libertatis ostenderet. « S. Arabros. in 
Luc. 1 10. n. 170. 

2 ) Commentar, in epist ad Hebraeos c. 7. lect. 4. 

*) Mattb. 28. 18. 

interpellationem ratione exposita explicitam quoque esse et 
actualem, nihil in se contineat quod m^nus rationi sit con- 
gruum, sinmlque Scripturarum et Patrum effata eidem fa- 
vere videantur,’ alteri opinioni eam praeferendam esse exi- 
stimamus. Atque haec de sacerdotio Christi sufficiant. 

337. De munere Christi prophetico. — Prophetae si- 
gnificatione latiori dicuntur interdum, qui Deum propius 
cognoscunt eumque celebrant 1 ); strictiori vero sensu illi 
appellantur prophetae, quibus speciali providentia Dei mu- 
nus committitur, ut populum doceant divinumque cultum 
collapsum restaurent, quibusque in eum finem etiam po- 
testas patrandi miracula ac praedicendi futura conceditur. 
Messias igitur jam in antiquo Foedere annuntiatus erat ut 
propheta plane eximius omniumque summus. Sic Isaias: 
Ecce, inquit,, testem populis dedi eum, ducem ac praecep- 
torem gentibus. 2 ) Unde et turbae credentes in Christum 
frequenter eum prophetam illum promissum (tov ngo^rjTrjv) 
proclamant. Sic post panum multiplicationem uti Evan- 
gelista narrat, illi homines , quum vidissent quod Jesus fe- 
cerat signum, dicebant: Quia hic est vere Propheta , qui 
venturus est in 'mundum (6 nQogyrpriQ 6 SQXopsvog elg %ov 
xoapov).*) — Munus vero propheticum Christum vita et 
doctrina sua, atque institutione religionis et Ecclesiae per- 
petuo duraturae perfectissime explevisse, plane clarum est. 
Paucis rem ita complectitur Catechismus Eomanus: Itaque 
Jesus Christus summus propheta et magister fuit, qui nos 
Dei voluntatem docuit, et a cujus doctrina orbis terrarum 
Patris coelestis cognitionem aqcepit: quod ei nomen prae- 
clarius, ac praestantius convenit, quod omnes , quicumque 
prophetae nomine dignati sunt, ejus discipuli fuerunt, at- 
que ob illam praecipue causam missi, ut Prophetam hunc, 
qui ad salvandos omnes venturus erat, praenuntiarent .*) 


*) Hoc sensu legitur: »Numquid et Saul inter prophetas ?« 
1 Reg. 19, 21. 

2) Isai 55, 4. - Cfr. D6uter. 18, 18. 3 ) Jo. 6, 14. 

4 ) Parte 1. art. 2. n° 1. 


Christus 

propheta. 


Doctrina. 

Et Exemplo. 338. Hac vero in re notari debet, Christum Domi- 
num per totam vitam suam excellentissimo modo munere 
prophetico functum esse, etiam quatenus se exemplar sum- 
mum praebuit virtutum. Tam praeclara enim omnium vir- 
tutum exempla toti mundo exhibuit, ut homines ad illa 
respicientes simul rectum salutis tramitem facile invenire 
possint, atque ad eum sequendum vehementer accendi de- 
beant. Unde et Dominus dicit: Ego sum via , veritas , et 
vita ') ; et ego sum lux mundi : qui sequitur me, non am- 
bulat in tenebris , sed habebit lumen vitae 2 ). Ac merito 
ssj Patres advertunt, antiquorum philosophorum systemata 
infirma fuisse et populis non profuisse, eo quod deessent 
virtutis exempla; Christum vero non solum doctrina, sed 
exemplo toti orbi terrarum viam salutis ostendisse. Sic 
s. Augustinus in epistola ad Dioscorum praeclare in hunc 
modum disserit: Inter eos, qui f ruendum Deo, a quo et 
nos et omnia facta sunt, unum atque summum bonum no- 
strum esse dicunt, eminuerunt Platonici, qui non immerito 
ad officium suum pertinere arbitrati sunt , Stoicis et Epi - 
curaeis maxime et prope solis omnino resistere . Sed non 
- sicut illi errorum suorum, ita Platonici veram rationis per- 
sonam implere potuerunt . Omnibus enim defuit divinae 
humilitatis exemplum , quod opportunissimo tempore per 
Dominum nostrum Jesum Christum illustratum est: cui 
uni exemplo cujusvis animo ferociter arrogantis omnis su- 
perbia cedit et frangitur et emoritur . . . Qua in re satis 
mihi videtur demonstratum esse , errores gentium , sive de 
moribus , sive de natura rerum, sive de ratione investi- 
gandae veritatis, expugnantibus doctis et tanta disserendi 
subtilitate atque copia subvertentibus , durasse tamen usque 
in tempora Christiana . Quos jam certe nostra aetate sic 
obmutuisse conspicimus, ut vix jam in scholis rhetorum 
commemoretur tantum , quae fuerint illorum sententiae . Cum 
igitur tanta sit caecitas mentium per illuviem peccatorum 
amoremque carnis , ut etiam ista sententiarum portenta. 


i) Jo. 12, 46. 2) Jo. 8, 12. 

otia doctorum conterere disputando potuerint , dubitabis tu 
Dioscore , vel quisquam vigilante ingenio praeditus ullo 
modo , ad sequendam veritatem melius consuli potuisse ge- 
neri humano , quam ut homo ab ipsa veritate susceptus 
ineffabiliter et mirabiliter , et ipsius in terris personam ge- 
rens, recta praecipiendo et divina faciendo, salubriter credi 
persuaderet, quod nondum prudenter possit intelligi ? i ) Sic 
igitur Christus Dominus potens in opere et sermone, verbo 
et exemplo munus propheticum exercuit. 

339. De munere regio Christi. — Christo quatenus Chri8tu8 rex * 
Deus est certe omnia subjecta sunt, quum omnium ipse sit 
creator et gubernator, adeoque et rex dici potest. Sed 
etiam quatenus in assumpta humana natura milndum re- 
demit, ipse est rex. Ut rex enim praedictus fuit a prophe- 
tis*) et annuntiatus ab angelo dicente: Dabit illi Domi- 
nus Deus sedem David patris ejus , et regnabit m domo 
Jacob in aeternum , et regni ejus non erit finis , 3 ) Testi- 
monium vero ipsius Christi pariter Evangelista nobis refert 
in narratione passionis Domini. Introivit ergo itetum in 
praetorium Pilatus, et vocavit J esum et dixit ei: Tu es 
rex Judaeorum?... Respondit Jesus: Regnum meum non 
est de hoc mundo: si ex hoc mundo esset regnum meum, 
ministri mei utique decertarent, ut non traderer Judaeis , 
nunc autem regnum meum non est hinc . Dixit itaque ei 
Pilatus: Ergo rex es tu? Respondit Jesus : Tu dicis, 
quia rex sum ego. x ) Ex his tum manifestum est, Christo 
revera potestatem convenire et munus regium, tum regnum 
ejus haud esse regnum terrestre atque mundanum , sicuti 
Judaei carnales sibi Messiae regnum firigehant. Regnum 
Christi videlicet est Ecclesia tum in terris militans, tum 
in coelis triumphans, quod regnum etiam saepe appellatione 


!) Epist. ad Dioscorum (118). 

2 ) E. g. a Jeremia 23, 5. illis verbis: »Ecce dies veniunt, dicit 
Dominus: et suscitabo David germen justum, et regnabit rex et sa- 
piens erit.« 

8 ) Luc. 1, 32. 4 ) Jo. 18, 33. et sqq. 

regni coelorum, vel regni gratiae et gloriae designari 
solet. 

340. Quae de regio Christi munere tenenda sunt, ad 
ea fere reducuntur, quibus declaravimus, quomodo Christo 
conveniat gratia Capitis. Regia enim Christi potestas in 
se eadem est ac gratia Capitis; ac nomine tantum differt 
quatenus Regis nomen potestatem et auctoritatem in socie- 
tatem, qua regnum constituitur, disertius exprimit. Hoc 
loco igitur pauca ad ea quae jam exposita fuerunt addere 
sufficit. Munus, regium Christo ut homini convenit propter 
unionem hypostaticam, et quatenus homines quos redemit 
sanguine suo in sacram societatem et spirituale regnum, 
Ecclesiam suam, voluit congregare. Illud munus exercuit 
et exercet potestate ea et auctoritate, qua Ecclesiam insti- 
tuit, latis eam legibus fundavit atque firmavit, eidem pa- 
stores ac doctores «risibiles praefecit, eam etiam nunc invi- 
sibiliter regit, gratiis suis fovet atque tuetur, et contra 
hostes omnes defendit. 1 ) Perfectum vero hoc Christi reg- 
num e it in die aeternitatis, quando omnes angeli atque, 
electi unam constituent Dei civitatem, novam Hierusalem, 
cujus caput et rex erit Christus Dominus in cujus vesti- 
mento ac femore scriptum est: Rex regum et Dominus 
dominantium . z ) — Praeclare de hoc munere regio Christi 
scribit Catechismus Romanus: Christum , non solum ut Dem , 
verum ut homo ac nostrae naturae particeps est , regem 
etiam agnoscimus , de quo angelus testatus est : Regnabit 

in domo Jacob in aeternum , et regni ejus non erit finis . 
Quod quidem Christi regnum spirituale est , in terrisque 
inchoatur et in coelo perficitur . Ac regis quidem officia 


! ) Hine mittens Apostolos ad praedicandum Evangelium ait: 
»Data est mihi omnes potestas in coelo et in terra. Euntes ergo do- 
cete {gccfhji evocas discipulos facite) omnes gentes , baptizantes eos 
in nomine Patris et Filii et Spiritus sancti, docentes eos servare om- 
nia, quaecumque mandavi vobis Et ecce ego vobiscum sum omnibus 
diebus usque ad consummationem saeculi. « Matth. 28, 18. 

*) Apocal. 19, 16. 

admirabili providentia sme praestat Ecclesiae : ipse eam re- 
git , ipse ab hostium impetu atque insidiis tuetur : ipse 'ei 
leges praescribit: ipse non solum sanctitatem et justitiam 
largitur, verum etiam ad perseverandum facultatem et vires 
praebet. Quamquam autem hujus regni finibus tam boni 
quam mali contineantur , atque adeo omnes homines jure 
ad illud pertineant , ii tamen prae caeteris summam regis 
nostri bonitatem et beneficentiam experiuntur , qui ex ejus 
praeceptis integram atque innocentem vitam degunt Neque 
vero hoc illi regnum haereditario aut humano ju%e obtigit , 
tametsi genus a clarissimis regibus duceret , sed rex fuit 
propter ea, quod Deus in illum hominem contulit , quidquid 
potestatis, amplitudinis , dignitatis , hominis natura capere 
posset. Illi igitur totius mundi regnum tradidit, eique om- 
nia, quod jam fieri coeptxim est , plene perfecteque in die 
judicii subjicientur . x ) 

841. Cum regio Christi munere etiam cohaeret Christi 
potestas judiciaria. Certe eidem ut Deo cum Patre et Spi- Potestas 
ritu sancto suprema potestas judiciaria convenit ; sed etiam judic,aria 
ut homo speciali ratione judex est omnium. Id optime ex- 
plicat Angelicus Doctor: Quamvis, inquit, apud Deum re- 
maneat primaeva auctoritas judicandi , hominibus tamen 
committitur a Deo judiciaria potestas respectu eorum , qui 
eorum jurisdictioni subjiciuntur. Didum est autem, quod 
Christus etiam in hmnana natura est t caput totius Ecclesiae, 
et quod sub pedibus ejus Deus omnia subjecit. Unde ad 
eum pertinet diam secundum naturam humanam habere 
judiciariam potestatem .*) Hanc potestatem judiciariam 
splendidissima ratione Christus exercebit secundo adventu 


*) Parte 1. a 2. n. 12. — Inquiri etiam solet, utrum Christo 
convenerit potestas regia in ordine temporali. Et non sine solidis 
argumentis theologi asserunt, Dominum Jesum 'Christum etiam' ple- 
nissima potestate regia in totum orbem terrarum omnesque reges et 
principes praeditum fuisse. Noluit tamen exercere hanc regiam auc- 
toritatem, quia aliam elegit viam redimendi genus humanum, videlicet 
viam paupertatis et humilitatis, passionis ac mortis. 

*) S. th. p 3. q. 59. a. 2. 

suo, quo venturus est judicare vivos et mortuos. Cum ve- 
nerit, ait ipse Dominus, Filius hominis in majestate sua 
et omnes angeli cum eo, tunc sedebit super sedem majesta- 
tis suae: el congregabuntur ante eum omnes gentes, et se- 
parabit eos ab invicem sicut pastor segregat oves ab hoe- 
dis etc . ') . Ad hoc judicium universale plures Patres ac 
theologi referunt illa Christi verba: Pater non judicat 

quemquam , sed omne judicium dedit Filio . 2 ) Qua de re 
Suarez : Licet, inquit, illud judicium etiam sit a Patre et 
a Spiritu sancto , ut a prima et principali causa habente 
primariam auctoritatem judicandi, cujus vices gerit Chris- 
tus ut homo , tamen non erit a Patre ut a persona imme -» 
diate ferente judiciutk ; hoc autem modo judicabit Filius 
tanquam propria persona , in qua subsistit illa humanitas 
per quam judicium fit. *) Quod vero spectat ad judicium 
particulare, pariter id etiam auctoritate Christi ut hominis 
fieri, idem Suaresius existimat. Dicendum est, ait, neque 
animam judicandam deferri in coelum , neque Christum 
descendere . ad judicandum illam , sed in instanti mortis 
intellectualiter elevari ad audiendam sententiam judicis. 
Efc hoc est duci ad tribunal ejus, absque alia locali muta- 
tione. Et verisimile est, in eo instante cognoscere, sese 
judicari, ei salvari vel damnari imperio et efficacia non 
solum Dei, sed diam hominis Christi . 4 ) Quum postremo 
Christi humanitas propter unionem hypostaticam evecta sit 
super omnes angelos , eidemque et spiritus mali subjecti 
sint, judiciaria Christi' ut hominis potestas super hos quo- 
que sese extendit, ita ut in nomine Jesu omne genu flec- 
tatur, coelestium, terrestrium, et infernorum. r °) 

*) Matth. 25, 31 et sqq. *) Jo. 5, 22. 

3 ) In III. p. 8. Thomae q. 59. a, 1. — Illum textum alii tamen 
alio interpretantur modo. Qua de re confer Patritium et Beelen in 
Jo. 5,' 22. / 

♦) Ibidem diput. 52. 

5 ) Philip. 2, 10. - De judiciaria potestate Christi super angelos 
scribit s. Thom&s: »Angeli subsunt judiciariae potestati Christi non 
solum quantum ad divinam naturam, prout est Verbum Dei, sed etiam 
ratione humanae naturae. Quod patet ex tribus. Primo ex propin- 

CAPUT II. 

DE CULTU SANCTORUM, RELIQUIARUM, ATQUE 
IMAGINUM. 

Articulus I. 

DE INTERCESSIONE SANCTORUM. 

342. Vidimus jam superius , unum Jesum Christum, Sancti me - 
Deum-hominem , naturalem esse Deum inter et homines lundlrn. 6 
mediatorem, quum in una persona utramque conjungat na- 
turam et divinam et humanam. Ostendimus pariter, ipsum 
quoque solum singulari et perfecto modo munus reconcilia- 
tionis hominum cum Deo perficere potuisse ac' perfecisse, 
quum adaequatam satisfactionem praestiterit, meritaque 


quitate naturae assumptae ad Deum. Anima Christi magis est repleta 
virtute Verbi Dei, quam aliquis angelorum, unde et angelos illumi- 
nat, sicut Dionysius dicit (cap. 7, coel^ hier, a med.), unde et de eis 
habet judicare. Secundo, quia per humilitatem passionis humana na- 
tura in Christo 'meruit exaltari super angelos. Et ideo Christus ha- 
bet judiciariam potestatem etiam super omnes angelos, et bonos et 
malos. Tertio, ratione eorum quae (angeli) circa homines operantur, 
quorum Christus speciali quodam modo est caput . . . Subsunt autem 
judicio Christi uno quidem modo quantum ad dispensationem eorum 
quae per ipsos aguntur, quae quidem dispensatio fit etiam per homi- 
nem Christum, cui angeli ministrabant, ut dicitur Matth. 4., et a 
quo daemones petebant, ut in porcos mitterentur. Secundo quantum 
ad alia accidentalia praemia bonorum angelorum, quae sunt gaudia 
quae habent de salute hominum, secundum illud Luc. 15, 10: Gau- 
dium erit super uno peccatore poenitentiam agente ; et etiam quan- 
tum ad poenas accidentales daemonum, quibus torquentur vel hic, 
vel recluduntur in inferno; et hoc etiam pertinet ad hominem Chri- 
stum. Unde Mare. 24 dicit: Quid nobis et tibi Jesu Nazarene? ve- 
nisti ante tempus perdere nos ? Tertio quantum ad praemium essen- 
tiale bonorum angelorum , quod est beatitudo .aeterna; et quantum 
ad poenam essentialem angelorum malorum, quae est damnatio ae- 
terna. Sed hoc factum est per Christum, in quantum est Verbum 
Dei, a principio mundi. « S. th. p. 3. q. 59. a. 6. 

propria et condigna pro recuperandis bonis hominum per- 
ditis Deo obtulerit. Hinc Apostolus ait: Unus Deus, unus 
et mediator Dei et hominum , homo Christus Jesus. 1 ) 
Quum vero hac ratione solus Christus sit mediator noster 
naturalis' atque primarius, id nullatenus impedit, quominus 
alios quosdam agnoscamus ut mediatores secundarios et 
imperfectos, qui in ordine supernaturali Deo intimius con- 
juncti etiam aliis opitulari possunt, ut Dei dona ipsis pro- 
curent. Tales mediatores secundarii et ministeriales sunt 
e. g. sacerdotes , qui per charisma divinum munus media- 
tionis acceperunt ; sed haec virtus mediatoris manifeste 
unice fluit ex primario mediatore Christo , eoque ten- 
dit, ut bona illa hominibus singulis applicentur, quae 
meritis Christi generi humano acquisita sunt. Secunda- 
ria quaedam mediatio etiam Sanctis in coelo regnantibus 
convenit. Ipsi enim Deo ut amici per lumen gloriae ac 
visionem beatificam intime sunt conjuncti, atque interces- . 
sione sua hominibus multiplices gratias obtinent. Quaprop- 
ter opportunus hic videtur esse locus, ut quum de redemp- 
tione per Christum tractaverimus, modo illa adjungamus, 
quae de intercessione Sanctorum, ac de veneratione qua 
illos prosequi oportet, scitu magis sunt necessaria. 

343. Doctrina Ecclesia hac in re a Concilio Triden- - 
tino Sessione XXV clare proposita est, atque juvabit sta- 
tim ea verba afferre, quibus decretum suum sacra Synodus 
inchoat. Mandat sancta Synodus omnibus Episcopis et 
caeteris docendi munus mramque sustinentibus , ut juxta 
catholicae et apostolicae Ecclesiae usum a primaevis Chris- 
tianae religionis temporibus receptum, sanctorumque Patrum 
consensionem et sacrorum Conciliorum decreta, imprimis 
de Sanctomm intercessione, invocatione , reliquiarum honore 
et legitimo imaginum usu , fideles diligenter instruant , do- 
centes eos, Sanctos una cum Christo regnantes orationes 
suas Deo pro hominibus offerre , bonum atque utile esse 
suppliciter eos invocare, et ob beneficia impetranda a Deo 
per Filium ejus Jesum Christum Dominum nostrum , qui 

>) Tim. 2, 5. 

solus noster redemptor et salvator est, ad eorum orationes, 
opem auxiliumque confugere ; illos vero qui negant , Sanctos 
aeterna felicitate in coelo fruentes invocandos esse , aut qui 
asserunt, vel illos pro hominibus non orare , vel eorum , ut 
pro nobi§ etiam singulis orent, invocationem esse idolola- 
triam vel pugnare cum verbo Dei adversarique honori 
unius mediatoris Dei hominum Jesu Christi , vel stultum 
.esse in coelo regnantibus voce, vel mente supplicare, ana- 
thema sit . Hisce doctrina de intercessione , veneratione et 
invocatione Sanctorun^ breviter Continetur; quae vero ibi- 
dem de cultu reliquiarum et imaginum statuuntur suo loco 
afferemus. — Patet autem ex ipsa consideratione verborum, 
in hac doctrina catholica de intercessione et invocatione 
Sanctorum, uti a Concilio Tridentino proponitur, nihil om- 
nino esse, quo vel minime virtuti mediationis per Christum, 
vel honori Christo mediatori debito derogatur; imo eadem 
contineri splendidam professionem, non nisi ex meritis 
Christi omnem gratiam omneque bonum profluere. Impri- 
mis enim Sancti pro nobis intercedunt, quatenus amici 
Dei sunt una cum Christo et sub ipso tanquam capite 
regnantes in coelo. Jamvero hanc gloriam, et amicitiam 
cum Deo non habent nisi ex meritis Christi, adeoque et 
ipsa virtus intercedendi pro nobis effectus est meritorum 
Christi, ipsisque tribuitur, quatenus secundaria quadam ra- 
tione, orando et petendo, munus mediationis ejus partici- 
pare possunt. — Dein beneficia, quae petendo hominibus 
obtinent, ea sunt bona, quae meritis suis Christus redemp- 
tis recuperavit; ipse enim solus est, qui thesauros gratia- 
rum generi humano lapso aperuit. Atque eo spectant ora- 
tiones et petitiones Sanctorum, ut facilius nobis per Chri- 
stum, seu propter merita Christi, concedantur bona quae 
pro salute nostra nobis opportuna sunt. Unde et Concilium 
Tridentinum dicit, nos confugere ad eorum orationes ad 
beneficia impetrande^ a Deo per Filium ejus Jesum Chris- 
tum Dominum nostrum , qui solus noster redemptor et sal " 
vator est 

344. Inter antiquos Vigilantius, presbyter Hispanus in Errore». 

Unde pro- 
teatantium 
error. 


disciplinis theologicis parum versatus, ineunte saeculo quinto 
doctrinam Ecclesiae de intercessione , cultu et invocatione 
Sanctorum impugnavit ; sed mox ipse et pauci asseclae ejus 
a ss. Augustino, Paulino, ac praecipue a s. Hieronymo tanto 
vigore rejecti, sunt, ut postratijam essent, antequam sectam 
constituere potuissent. Novatores dein saeculi XVl hac in 
re varia sua opinamenta doctrinae antiquae substituerunt. 
Calvinus et ejus sectatores omnino negant, Sanctos pro ho- 
minibus viventibus intercedere, ac statuunt. Sanctos in 
coelo sua frui beatitudine, sed res quae in terris aguntur 
nec cognoscere nec curare. 1 ) Lutheflis initio cultum et in- 
vocationem Sanctorum non rejecit, sed dein sententiam 
suam mutavit. Admittunt igitur Lutherani quidem, Sanc- 
tos pro Ecclesia universim intercedere , sed statuunt , eos 
non pro singulis ac determinatis orare personis, et nec in- 
vocandos esse, nec colendos nisi imitatione. 2 ) Cultum 
Sanctorum clamant esse idololatriam, invocandos eos non 
esse, eo quod Scriptura id non doceat, et injuria Christo 
soli mediatori hac invocatione inferatur. De his protestan- 
tium argumentis inferius plura dicemus. 

345. Sed jam veluti per se patet, futilia ejusmodi ar- 
gumenta a protestantibus conquisita esse, ut quod contra 


*) » Quid quid homines de mortuorum sanctorum intercessione 
commenti sunt, nihil aliud esse, quam fraudem et fallacias Satanae, 
ut homines a recta precandi forma abduceret. « Confessio Gall. a 
XXIV. p. 119. » Quippe de quibus (sanctis) Scriptura passim affirmat, 
quod res nostras ignorent, et ea quae sub sole fiunt minime curent.* 
Remonstr. Conf. c. XVI, §. 3. 

*) »De cultu Sanctorum docent , quod memoria Sanctorum pro- 
poni potest, ut imitemur fidem eorum et bona opera juxta vocatio- 
nem . . . Sed Scriptura non docet, invocare Sanctos seu petere auxilium 
a Sanctis. Quia unum Christum proponit nobis mediatorem, propitia- 
torem, pontificem, et intercessorem.* Confess. Aug. a. XXI. — »Prae- 
terea et hoc largimur, quod Angeli orent pro nobis. De sanctis 
concedimus, quod, sicut vivi orant pro Ecclesia universali in genere, 
ita in coelis orant pro Ecclesia ingenere. — Porro ut maxime pro Ec- 
clesia orent Sancti , tamen non sequitur, quod sint invocandi.* Apo- 
log. ad a. XXI. §. 3. 4. p. 201. 

antiquam Ecclesiae doctrinam ipsis statuere placuit , qua- 
dam etiam probationis obviae specie communirent. Caete- 
rum vero si accuratius inquiritur, unde illorum haeretico- 
rum contemptus, quo Sanctos prosequuntur dimanet, et 
quare tam ineptam de intercessione et invocatione eorum 
sententiam selegerint, haec ex fundamentalibus eorum 
doctrinis sponte profluxisse apparet. Negabant videlicet 
homines isti humanam libertatem; adeoque etiam omnis 
virtus ac meritum omne iis non nisi fictio erat inanis. Hu- 
mana natura ex eorum doctrina iutrinsecus est plane cor- 
rupta, nec gratia et justificatione ejusmodi naturae foeditas 
ullatenus tollitur. Sed justificatio mere externa est, ac 
tantum efficit, ut propter merita Christi Deus hominis 
peccatum non amplius consideret atque imputet. Neque 
sanctitas et justitia fit homini propria, sed hominis 
sanctitas est ipsa sanctitas et justitia formalis Christi 
ab homine per fidem apprehensa , . peccata cooperiens 
et iram ac damnationem Dei avertens. Unde quum haec 
intrinseca Christi justitia et sanctitas sit prorsus immutabi- 
lis et incapax augmenti et decrementi, docebant, justitiam 
et sanctitatem in omnibus justificatis eadem atque aequali 
ratione inveniri. Omnes Christiani , clamabat Lutherus, aeque 
magni sumus sicut mater Dei, et aeque sancti sicut ipsa. i ) 

Quodsi talia directe de justificatione et sanctitate hujus 
vitae statuebant, inde necessario sequebatur, ut etiam sanc- 
titatem et statum Beatorum in coelo illi haeretici aesti- 
mare non possent. Gloria haec et sanctitas regnantium 
cum Christo consummatio est gratiae et sanctitatis, qua 
jam hac in vita ipsi ornati erant. Unde sicuti protestan- 
tibus Christianorum justitia nihil aliud est, nisi Christi ju- 
stitia extra nos , ita et Beatorum sanctitas eis aliud esse 
nequit, nisi Christi sanctitas extra eos. Beati igitur nec 
ob virtutes honorandi sunt quas in vita exercuerunt, quum 
libertas ipsis defuerit, nec aliquid ipsis inhaeret, quod eos 
cultu dignos reddere possit. Unde et de toto statu eorum, de 


*) Serm. de Nativit. B. Mariae. 

DE VERBO INCARNATO. 20 

intercessione ipsorum ac de invocatione juxta integrum suum 
systema non nisi vilia et abjecta protestantes sibi fingere 
poterant. Quodsi ipsi hac in re sententias suas non distincte 
ex doctrinis fundamentalibus evolverunt,- satis tamen appa- 
ret, in iisdem errorum radices foecundas revera inveniri. 1 ) 

346. Modo jam doctrinam catholicam de intercessione 
Sanctorum ex fidei fontibus demonstremus. 

propositio. Propositio. — Sancti una cum Christo regnantes in coelis 
orationes suas pro hominibus Deo offerunt , ac non solum pro 
hominibus generatim , sed etiam pro singulis intercedunt . 

P |ndoiM n8 Praenotanda. — Opportuuum erit advertere, generatim 
quoad doctrinam de cultu Sanctorum exspectari haud posse, 
ut in sacris Litteris praesertim novi Foederis multiplicia 
et diserta testimouia inveniantur. Id ex ipsa rei indole 
provenit. Sacra Scriptura videlicet non est opus, quo sy- 
stemate quodam veritates fidei proponuntur, sed eadem com- 
plectitur scripta , quibus auctores sacri inpirante Spiritu 
sancto fidelibus, praecipue prouti peculiares rationes id re- 
quirebant , certa quaedam doctrinae capita exponebant. 
Tota summa fidei Christianae simul praedicatione orali, 
ampliori ac fusiori ratione tradebatur. Facile vero colli- 
gimus, non adfuisse illas rationes speciales, ut in scriptis 
suis apostoli de Sanctorum intercessione et cultu fideles 
peculiari modo instruerent. Jpsa videlicet Christi Ecclesia 
eo tempore primum congregabatur a Sanctis illis, quos ma- 
xime veneramur, ita ut pauci essent Sancti novi Foederis, 
qui jam Christum in coelum secuti erant; justi autem et 
Sancti antiqui Foederis nexu minus stricto Christianis con- 
jungebantur. Praeterea vero tota doctrina de intercessione 
et veneratione eorum, qui jam ad coelestia regna transie- 
runt, valde plana est, et ex ipsis fidei doctrinis per se con- 
sequitur; eadem quoque communis erat antiquae Synago- 
gae, adeoque sola praedicatione orali et usu ac praxi fa- 
cillimo omnibus tradebatur. — Quodsi etiam in Scriptis 
veteris Foederis non multa hac de materia inveniuntur, id 


*) Cfr. Oswald, Eschatologia, Sectio 2. c. 3. § 3. 

repetendum est tum ex eo, quod juxta divinae sapientiae 
oeconomiam quae alteram vitam et animarum statum ge- 
neratim spectant iisdem minori copia proponuntur; tum 
ex eo , quod justi ad statum perfectae felicitatis non per- 
venerunt, nisi quando Christus triumphans atque ascendens 
in coelum eos in regnum suum introduxit. 

347. Demonstratio. — Directum argumentum, q U o 8 Scr, P tura 
intercessio Sanctorum pro hominibus demonstratur, merito 
depromitur ex visione illa, quam in somniis habuit fortis- 
simus et a Deo electus Judaeorum dux, Judas Macha- 
baeus, quodque somnium ipse enarrans milites suos fiducia 
magna affecit. Singulos autem illorum , scribit auctor in- 
spiratus, armavit non clypei et hastae munitione, sed ser - 
monibus optimis et exhortationibus, exposito digno fide 
somnio , per quod universos laetificavit . Erat autem hujus - 
modi visus. Oniam qui fuerat summus sacerdos , virum bo- 
num et benignum, verecundum visu , modestum moribus et 
eloquio decorum, et qui a puero in virtutibus exercitatus 
sit , manus protendentem, orare pro omni populo Judaeo- 
rum. Post hoc apparuisse et alium virum aetate et gtoria 
mirabilem, et magni decoris habitudine circa illum . Re- 
spondentem vero Oniam dixisse : Hic est fratrum amator 
et populi Israel : hic est , qui multum orat pro populo et 
universa sancta civitate , Jeremias propheta Dei. Exten- 
disse autem Jeremiam dexteram et dedisse Judae gladium 
aureum dicentem : Accipe sanctum gladium munus a Deo, 
in quo dejicies adversarios populi mei Israel. 1 ) Hac igi- 
tur in visione Judae ostendebatur sollicitudo et intercessio 
duorum virorum sanctorum, Oniae et Jeremiae, qua non so- 
lum hominibus universim, sed populo Israel in determinata 
illa difficultate rerum succurrebant. Animadvertendum vero 
est, somnium illud ab auctore dici fide dignum, adeoque 
ipsum Spiritum sanctum indicare, non illusione aliqua vana 
imaginationis Judam fuisse deceptum, sed visionem rei ve- 
ritati respondere. Protestantes quidem noluerunt libros 


’) 2 Machab. 15, 11. 

20 * 

Machabaeorum ut canonicos admittere; at profecto dum 
fundamenta fidei nostrae ad scientificam dogmatum expo- 
sitionem ex sacris Litteris conquirimus, omnibus utemur li- 
bris, quos Ecclesia ut inspiratos agnoscit. Caeterum po- 
lemice contra ipsos haereticos, quum libros Machabaeorum 
saltem ut documenta historica rejicere hequeant, ex iis col- 
ligitur peremptorie, intimam persuasionem Judaeis fuisse, 
mortuos justos pro viventibus orare. — In Apocalypsi s. 
Joannis legimus : Viginti quatuor seniores ceciderunt coram 
agno , habentes singuli citharas , et phialas aureas plenas 
odoramentorum , quae sunt orationes sanctorum . x ) Viginti 
quatuor seniores repraesentant Sanctos antiqui Foederis et 
Tdstamenti novi; ipsi dum adorantes Deum laudant, simul 
ei offerunt orationes sanctorum, i. e. Christianorum qui in 
terris militant. Jam vero ex eo ipso, quod electi in coelo 
Deo offerunt orationes eorum qui in terris degunt, expri- 
mitur eorum unio cum hominibus; orationes videlicet suas 
conjungunt cum orationibus horum, laudem suam cum lau- 
dibus hominum, petitiones suas cum petitionibus, ut hac 
ratione Deo gratae et acceptae sint fidelium orationes et 
petitiones. Sed talis oblatio veram Sanctorum iutercessio- 
nem constituit. Inepte autem objiceretur, in textu allato 
tantum agi de laudibus hominum, quae Deo a Sanctis si- 
mul cum hymnis suis offeruntur. Etenim s. Joannes ge- 
neratim indicat, orationes fidelium Deo offerri a Sanctis, 
proinde et petitiones. Praeterea tota descriptio per se sa- 
tis ostendit intimam Sanctorum cum fidelibus conjunctio- 
nem, qua semel admissa absonum foret, negare illorum 
sollicitudinem et intercessionem pro istis. 

348. Ex sacris Litteris porro plura alia argumenta, 
indirecta quidem, sed validissima, facile colligimus. Disci- 
mus ex iis, angelos de hominibus maximam habere solli- 
citudinem, atque etiam pro illis orare. Sic apud prophe- 
tam Zachariam angelus pro populo Israelitico deprecatur: 
Domine exercitium usquequo non • misereberis Jeru$alem f 


Apocab 5, 8. 

et urbium Juda, quibus iratus es? Et respondit Dominus 
angelo qui loquebatur in me verba bona et consolatoria ... 
Propter ea haec dicit Dominus: Devertar ad Jerusalem in 
misericordiis, et domus mea aedificabitur in ea. x ) Hujus 
testimonii ineluctabilem vim vel ipse Melanchthon sentiit ; 
unde in Apologia confessionis Augustanae fatetur: Largi- 
mur , quod angeli orent pro nobis; exstat enim testimonium 
Zach. 1, 12. — Huc pariter pertinent .ea quae legimus 
apud prophetam Danielem de sollicitudine, qua angeli tu- 
telare^ promovebant reditum Judaeorum ex captivitate;*) 
hanc augelorum sanctorum curam ostendunt illa, quae in 
libro Tobiae referuntur; necnon Christi Domini verba: Vi- 
dete , ne contemnatis unum ex his pusillis: dico enim vobis , 
quia angeli eorum in coelis semper vident faciem Patris 
mei qui in coelis est 3 ); et: Gaudium erit coram angelis 
Dei super uno peccatore poenitentiam agente.*) Quodsi 
vero sancti angeli tantam mortalium curam habent ac pro 
illis intercedunt, nonne a fortiori concludendum est, Sanc- 
tos etiam de nobis sollicitos esse, orationibusque pro nobis 
intercedere, quum peculiari communis generis vinculo ho- 
minibus conjungantur? — Profecto jam in hac vita debe- 
mus orare pro invicem, quia multum valet deprecatio justi 
assidua 6 ). Unde ipse s. Paulus, quum tantus esset apo- 
stolus, sese commendat fidelium orationibus, scribens ad 
Romanos : Obsecro ergo vos fratres per Dominum nostrum 
Jesum Christum , et per caritatem sancti Spiritus , ut ad- 
juvetis me in orationibus vestris pro me ad Deum. 6 ) 
Quanto magis igitur intercedent pro viventibus Sancfti illi, 
suasque orationes conjungent interpellationi Christi capitis 
ac regis, cum quo ipsi tamquam membra ejus conregna- 
bunt in perpetuas aeternitates. Unde s. Hieronymus contra 
Vigilantium scribit: Si apostoli et martyres adhuc in cor- 
pore constituti possunt orare pro caderis , quando adhuc. 


*) Zach. 1, 12. *) Dan. c. 10. Cfr. Tract. De Deo Creat. n° 120 
8 ) Matth. 18, 10. 4 j Duc. 15, 10. *) Jac. 5, J6, 

6) Rom. 15, 30. 

Traditio. 


pro seipsis debent esse solliciti , quanto magis post coronas , 
v ictorias et triumphos ? 

349. Jam ut de Traditionis doctrina loquamur, su- 
perfluum est testimonia afferre ex saeculis, quae sub- 
sequuntur tempora s. Hieronymi , qui tanta cum vi 
errores Vigilantii refutavit. Etenim nimis evidens est, 
inde ab illa aetate usque ad protestantium defectio- 
nem doctrinam de intercessione et cultu Sanctorum semper 
eamdem fuisse; imo protestantes id ultro fatentur, atque 
coguntur asserere, jam saeeulo secundo ac tertio Ecclesiam 
a veritate hac in re deflexisse. Sed talis assertio per se 
concidit ex principiis generalibus de Ecclesiae in fidei doc- 
trinis indefectibilitate, quae contra haereticorum ineptos er- 
rores in Tractatu de Ecclesia vindicatur. Sufficiat modo 
pauca citare testimonia priorum saeculorum, ex quibus pa- 
teat persuasio fidei illius temporis; alia etiam inferius oc- 
current, quando de Sanctorum invocatione agetur. Quid 
igitur primi temporis Christiani crediderint de intercessione 
et cultu Sanctorum, plane apparet ex antiquissimo monu- 
mento, videlicet ex actis martyrii s. Ignatii (a. 107), quae 
quidem acta a fidis comitibus ejus conscripta fuere. Illo- 
rum actuum haec est conclusio. Horum ipsimet conspec- 
tores effecti cum lacrimis , et domi per totam noctem vigi- 
lantes, et midtum cum genuflexione et oratione deprecantes 
Dominum, certifcare infirmos nos de prius factis : parum 
obdormitantes hi quidem repente adstantem et amplexantem 
'nos videbant: hi autem rursus superorantem nobis videbant 
beatum Ignatium, quemadmodum ex labore nmlto venien- 
tem, et adstantem Domino in multa confidentia et ineffa- 
bili gloria. Impleti autem gaudio haec videntes, et glori- 
ficantes Deum datorem bonorum et beatificantes Sanctum 
manifestavimus vobis ') diem et tempus, ut secundum tem- 
pus martyrii congregati , communicemus athletae et virili 
Christi martyri, qui conculcavit diabolum et hujus insidias 


4 ) Alia lectio est Notavimus nobis diem etc. etpnyegajaa/uey rjpiv 

in finem prostravit , glorificantes in ipsius venerabili et 
sancta memoria Dominum nostrum Jesum Christum, per 
quem et cum quo Patri gloria et potentia cum Spiritu 
sancto in sancta Ecclesia in saecula saeculorum . Arnen . 1 ) 
Origenes frequenter de intercessione Angelorum ac Sancto- 
rum pro viventibus loquitur. Sic e. g. contra Celsum 1. 8 
loquens de angelis et animabus sanctis scribit: Adjuvant 
eos , qui summum Deum colere volunt , illum eis conciliant , 
suas illorum precibus adjungunt preces , simul cum eis po- 
stulant S. Cyprianus in epistola, quam s. Cornelio in exi- 
lium misso scripsit, his verbis se illi commendat: Memores 
nostri invicem simus , concordes atque unanimes , utrobique 
pro nobis scmper oremus , pressuras atque angustias mutua 
caritate relevemus: et si quis istinc nostrum prior divinae 
dignationis celeritate praecesserit , perseveret apud Domi- 
num nostra dilectio , pro fratibus et sorwibus nostris apud 
misericordiam Patris non cesset oratio . 2 ) S. Basilius Ora- 
tione sua in 40 martyres dicit : Hi sunt qui nostram te- 
nentes regionem quasi quaedam turres contra adversario- 
rum incursum refugium exhibent ; illosque martyres nomi- 
nat communes custodes generis humani , orationis adjuto- 
res, legatos potentissimos 3 ). — Ex his perspicuum est, 
indubiam inde ab initio Christianismi fuisse eam persua- 
sionem ac doctrinam, justos et sanctos mortuos pro viven- 
tibus apud Deum intercedere. 

350. Colligitur etiam tum ex iis quae ex sacris Lit- 
teris, tum ex his quae modo ex Traditione attulimus, 
Sanctos non solum universim pro genere humano vel pro 
Ecclesia orare, sed etiam pro peculiaribus gentibus, regio- 
nibus, hominibus,. Sic Onias et Jeremias precantur pro 
populo Israelitico in periculis specialibus constituto; comi- 
tes s. Ignatii eum vident superorantem ipsis; quadraginta 
martyres habentur ut speciales suae patriae protectores. 
Sed haec veritas clarius elucescet ex iis, quae de invoca- 
tione Sanctorum statuenda erunt. 

1) Vide Ruinart, Acta sincera martyrum, 

2 ) Epist. 57. 3 ) Orat. 20. 

351. Doctrinam quoque audiamus doctorum Scholae, 
qui de cultu Sanctorum jam distinctas quaestiones insti- 
tuunt, ex Supplemento Angelici Doctoris collecto ex scrip- 
tis ipsius. Sancti dicuntur dupliciter orare pro nobis ; 
uno modo oratione expressa, dum votis suis aures divinae 
clementiae pro nobis pulsant ; alio modo oratione interpre - 
tativa, scilicet per eorum merita , quae in conspectu Dei 
existentia , non solum eis cedunt ad gloriam , sed sunt no- 
bis etiam suffragia et orationes quaedam , sicut etiam san- 
guis Christi pro nobis effusus dicitur veniam petere . Utro- 
que autem modo Sanctorum orationes sunt, quantum est in 
eis , efficaces ad impetrandum quod petunt. 1 ) Qua in re 
ut intelligantur ea, quae de meritis Sanctorum dicuntur, 
notandum est, eadem non se habere ut merita Christi. 
Solus Christus enim meritis condignis generi humano bona 
supernaturalia meruit, Sancti vero* dum in terris merita 
sibi colligerent, de condigno non aliis, sed sibi tantum me- 
ruerunt eum gloriae gradum, qui eorum meritis respondet. 
Sed quemadmodum his in terris bonis operibus unus alteri 
de congruo Dei beneficia mereri potest, ita etiam splendida 
illa opera bona quae Sancti in terris fecerunt, et heroicae 
eorum virtutes, de congruo nunc hominibus Dei dona me- 
rentur, dum ea respiciens Deus membris Ecclesiae *in terra 
militantibus propitiatur, et promptus est ad orationes 
Sanctorum exaudiendas. 

352. Quid ratio fide illustrata de intercessione 
Sanctorum colligat, jam ex probatione indirecta, quam 
juxta sacrarum Litterarum doctrinam concludendo con- 
fecimus, perspicuum est. Non solum haec veritas sa- 
nam rationem ne minimum quidem offendit, sed sup- 
positis iis quae de vita futura, de statu animarum post 
mortem, ac de communione membrorum totius Eccle- 
siae fides catholica tenet, veluti per se eadem ex hisce con- 
sequitur. — Dignitatem vero Christi mediatoris hac doc- 
trina nullatenus violari, ipsa explicatione sententiae catho- 


Qu 72. a. 3. 

licae ostendimus. Sane Christus est unus et solus media- 
tor noster naturalis et primarius, qui alio non indiget me- 
diatore apud Deum. At Christus ut mediator primarius 
non excludit mediatores secundarios, inferiores et subordi- 
natos; id vel ex eo vides, quod fatenlibus ipsis protestan- 
tibus justi in terra viventes pro aliis intercessores esse pos- 
sunt. Ita etiam Christus dicitur unus magister 1 ); et ta- 
men etiam alii vocantur magistri et doctores, quum ma- 
gisterium Christi primarium, secundarium et subordinatum 
non excludat. — Sed de intercessione Sanctorum haec suf- 
ficiant; jam de eorum cultu et invocatione agamus. 


Articulus II. 

DE CULTU ET INVOCATIONE SANCTORUM. 

353. Cultus generatim consistit in agnitione et testifi-Notio cuitu*. 
catione excellentiae, quam in aliquo agnoscimus. Haec 
notio si analysi subjicitur tria continet elementa, quorum 
primum est actus mentis, quo alterius praerogativa agnos- 
citur, dignaque obsequio judicatur; alterum continetur li- 
bero voluntatis actu, quo intellectus judicium comprobatur; 
tertium vero complectitur consonos actus externos, qui 
nutu yoluntatis imperantur*). In ordine ontologico digni- 
tas et praerogativae dantur imprimis naturales , e. g. dotes 
praeclarae animi et corporis, prosapia antiqua et nobilis, 
munera in gubernanda republica suscepta, hisque respon- 
det cultus ille, qui honor civilis merito appellatur. Datur 
pariter in ordine ontologico excellentia et dignitas super - 
naturalis , qualis est praecipue ipsa infinita perfectio Dei, 
dein vero excellentia et dignitas supernaturalis creaturis 
participata, maxime sanctitas et gloriae dona, quibus Beati 


J ) »Unus magister vester est Christus.« Matth. 23, 10. 

2 ) »Honor, ait s. Thomas , exhibetur alicui propter aliquam ejus 
excellentiam ; et ita est signum et testimonium quoddam illius ex- 
cellentiae, quae est in honorato. « _S. th. p. 1. 2 q 2 a. 2. 

Cultus su- 
premus e 
inferior. 


Deo intime ut amici ejus conjunguntur. Huic igitur prae- 
stantiae in ordine supernaturali etiam respondet cultus di- 
stinctus a cultu seu honore civili, videlicet cultus religiosus. 

354. Citra manifestum porro errorem negari nequit 
discrimen inter praestantiam sanctitatemque increatam, ori- 
ginalem et infinitam, ac praestantiam sanctitatemque crea- 
tam derivatam et finitam. Unde etiam merito cultum re- 
ligiosum distinguimus in cultum supremum, qui soli Deo 
infinito omniumque rerum Domino absoluto tribuitur, et 
in cultum inferiorem , qui exhibetur sanctis Dei amicis 
cum Chr^to iu coelo regnantibus. Prior dicitur cultus Za- 
triae; est enim latria adoratio stricte dicta, quae soli Deo 
exhibetur, ut supremo rerum omnium Domino et fini nostro 
ultimo, ob increatam et infinitam ejus excellentiam. Cul- 
tus inferior, qui Sanctis exhibetur, nominatur cultus duliae . 
Dulia antiquitus quidem sumebatur pro servitute generatim 
accepta, nunc vero usu ecclesiastico sumitur pro obsequio 
illo ac veneratione, quam deferimus Sanctis ut Dei amicis 
et servis, ob excellentiam sanctitatis et gloriae coelestis. l ) 
— Propter singularem praestantiam et singulares praero- 
gativas prae caeteris Sanctis, Beatae Mariae Virgini con- 
venit specialis cultus, qui nomine hyperduliae designatur. 
Profecto B. Virgo coli nequit cultu latriae, qui soli Deo 
praestandus est ; at manifestum est, eamdem prae caeteris 


1 ) Quamvis tum Xar^eve/y tum dovkevsiy significet servire, ta- 
men jam ab antiquis prima *vox adhibebatur pro cultu qui Deo exhi- 
betur, altera vero pro obsequio quod creaturis defertur. Sic s. Augu- 
stinus: Maxime illo loco satis claret, quod Spiritus sanctus non sit 
creatura, ubi jubemur non servire creaturae sed Creatori (Rom. 1,25), 
non eo modo, quo jubemur per caritatem servire invicem (Galat. 5, 15), 
quod est graece dovXeveiy , sed eo modo quo tantum Deo servitur, 
quod est graece XuTgevsty. De Triuit L I. c. XIII (al. Vl). — Porro 
notandum est relate ad usum Ecclesiasticum, quum latria et dulia pa- ? 
riter servitutem significent, vocem priorem adhiberi respectu subjecti 
quod servitutem et cultum supremum seu adorationem exhibet. In 
altera vero voce respici eos, quibus cultus exhibetur; hi nimirum sunt 
dovkoi seu servi Dei , ita ut dulia secundum hanc derivationem pro- 
prie significet cultum ac venerationem servis Dei (Sanctis) exhibita. 

Beatis eximia ratione coli debere. Caeteri enim Sancti sunt 
Dei servi boni atque fideles, Beata Virgo, quamvis et vere 
et humiliter se ancillam Domini dixerit, est tamen etiam 
vere et proprie mater Dei. Dignitas haec supernaturalis 
et gloria eidem correspondens omnem aliam dignitatem at- 
que praestantiam in ordine supernaturali gradu fere infi- 
nito excedunt, uti superius jam vidimus. 1 ) Inde per se 
consequitur, sublimissimam hanc B. Virginis dignitatem et 
gloriam supernaturalem plane singularem, uti mentis jrn- 
dicio agnoscendam, ita et voluntatis comprobatione et acti- 
bus internis atque externis, qui singulari illi dignitati re- 
spondent,* venerandam esse atque colendam. Distinctio igi- 
tur duliae simplicis , qua reliquos Sanctos, et hyperduliae, 
qua Matrem Dei colimus, veritati rerum omnino con- 
sona est. 

355. Diximus, quum de adoratione Christi ageretur, Absolutus et 
discerni quoque cultum absolutum et relativum. Cultus relativu8 
absolutus est, si perfectio supernaturalis propter quam ens 
aliquod colitur ipsi est insita; relativus vero, si res quae 
colitur non habet sibi insitam ejusmodi praestantiam, sed 
venerationis objectum est unice propter respectum, quem 
dicit ad personam colendam ob insitam ipsi excellentiam. 
Praestantia et dignitas supernaturalis Sanctis, uti et An- 
gelis, revera propria et insita est, quamvis eadem sit ipsis 
participata a Deo. Hinc cultus qui Sanctis exhibetur est 
cultus absolutus ; cultus imaginum vero est ex natura sua 
relativus. Quodsi nonnunquam asseritur, cultum Sanctorum 
non absolutum sed relativum esse, id alia quadam verbo- 
rum significatione adhibita dicitur. Solus Deug videlicet 
perfectionem habet infinitam, incommunicatam , et neces- 
sariam , quae ideo et absoluta dicitur. Omnes alii , qui 
sive in ordine naturae, sive in ordine gratiae praestantiam 
aliquam possident, non aliunde eam habent nisi dono Dei, 
atque eatenus eadem vera est perfectio, quatenus analogia 
quadam perfectionem divinam imitatur atque adumbrat. 


i) Cfr. Parte 1. n° 155. 

Est igitur ejusmodi excellentia relativa, Inde est, quod 
recte dici possit sub hoc respectu, solius Dei cultum esse 
absolutum, quatenus agnoscitur et colitur infinita ejus et 
* incommunicata excellentia. Cultus vero Sanctorum appellari 
potest relativus, quatenus eos colimus propter dona eis a 
Deo collata ut servos et amicos Dei, adeoque cultus eorum 
in Deum ultimatim refertur. — Communius tamen aliud 
sumitur, quod superius indicavimus, distinctionis criterium, 
ita ut cultus Sanctorum merito absolutus dicatur. 

Externus. 356. Internam venerationem qua Sanctos prosequi- 
mur, Ecclesia catholica multiplici ratione externo cultu ex- 
primit, uti ipsa experientia omnibus notum est. In honorem 
Sanctorum festa instituuntur, eorumque memoria sacra 
hymnis, orationibus, processionibus, variis ritibus et caere- 
moniis agitur. Animadvertendum vero est , quum cultum 
latriae soli Deo convenientem, et cultum duliae ac hyper- 
duliae distinxerimus, illud discrimen etiam in ritibus ex- 
ternis sollicite ab Ecclesia observari, ita ut differentia sta-: 
tuatur inter actus externos, quibus adorationem Deo, atque 
inter eos, quibus convenientem venerationem et honorem 
Sanctis deferimus. — Pendet tamen significatio rituum ex- 
ternorum magna parte ex arbitrio et positiva institutione. 
Unde mirandum non est, si forte in quibusdam regionibus 
ad colendos Sanctos, actus aliqui adhibentur, quibus in aliis 
soli Deo honor defertur; nec si homines simpliciores con- 
venientem rituum distinctionem haud semper adbibent, of- 
fendi oportet. Nullatenus inde inferendum est, cultum 
Sanctorum superstitiosum^ esse. Vel inter homines Chri- 
stianos maxime rudes aegre ullum invenires, qui adoratio- 
nem uni Deo debitam cum Sanctorum cultu confunderet. 
Unde jam s. Hieronymus contra absurdas Vigilantii ca- 
lumnias exclamabat: Quis, o insanum caput, martyres un- 
quam adoravit , quis hominem putavit Deum? 1 ) 

invocatio 357 . Ad cultum Sanctorum praecipue pertinet eorum 
invocatio, qua petimus ab ipsis, ut. oratione sua et inter- 


4 ) Adv. Virgil. c. 5. 

cessione apud Deum ejus beneficia et gratias nobis obti- 
neant. Hanc invocationem haud quidem absolute necessa- 
riam, sed bonam atque utilem esse, Ecclesia statuit Joco 
jam citato Concilii Tridentini quo docet, bonum atque utile 
esse suppliciter eos (sanctos) invocare, et ob beneficia im- 
petranda a Deo per Filium ejus Dominum nostrum Jc- 
sum Christum , qui solus redemptor noster ac salvator est , 
ad eorum orationes , opem auxiliumque confugere* 1 ) Eam- 
dem invocationem, uti ab Ecclesia proponitur, ab invoca- 
tione et supplicatione, quam ad Deum dirigimus, omnino 
differre, manifestum est. Deum invocamus, ut ab ipso pec- 
catorum remissionem ac dona sua consequamur; Sanctos 
vero, ut ipsi intercedant apudDeunTpro nobis, quo facilius 
illa beneficia obtineamus. Est tamen notandum, ait hac 
in re bene Bellarfninus, cum dicimus , non debere peti a 
Sanctis , nisi ut orent pro nobis , nos non agere de verbis , 
sed, de sensu verborum . Nam quantum ad verba licet di- 
cere: s. Petre miserere mei , salva me, aperi mihi aditum 
coeli: item, da mihi sanitatem” corporis, da patientiam, for- 
titudinem etc., dummodo intelligamus , salva me et miserere 
mei orando pro me, da mihi hoc et illud tuis precibus et 
meritis. Sic enim loquitur Gregorius Nazianzenus oratione 
in Cyprianum et Dasilium, et alii multi veterum , nec non 
Ecclesia universa*) Nulla igitur objectio dogmatica ex 
talibus formulis orandi sumi potest; et si ab haereticis in- 
vocatio Sanctorum ob ejusmodi expressiones impetitur, 
quaestio quae inde agitanda est cum illis reducitur ad con- 
troversiam de aptitudine et opportunitate talium formula- 
rum. Sed liquet considerata Bellarmini animadversione, 
per se talibus verbis posse offendi neminem, nisi qui jam 
erroribus imbutus, undequaque corrogat, quid verae doc- 
trinae objiciat. 

358. Protestantes admittunt quidem, Sanctos honorari ErrorProte 
posse honore quodam civili et grata memoria, uti hono- fltantium - 


J ) Sess. XXV. decret. de invoc. Sanctorum. 
*) De Sanctor, beatitud. c. 17. 


Digitized by v^ooQle 



318 


DE MYSTERIO REDEMPTIONIS. 


rantur parentes defuncti. Sed quum Ecclesia catholica 
Sanctis ob insitam ipsis dignitatem et praestantiam in or- 
dine sup6rnaturali , cultum vindicat sublimiorem, videlicet 
religiosum, hunc eis tribui posse haeretici illi negant. Con- 
clamant, soli Deo convenire cultum religiosum, omnemque 
ejusmodi cultura creaturis, praestitum esse indololatriam. 
Haec eorum assertio concidit ex iis quae statuimus de du- 
plici cultu religioso, supremo videlicet seu latreutico, qui 
Deo tribuitur, et inferiori seu cultu duliae, quo honorantur 
Sancti ob eximiam dignitatem, gloriam et sanctitatem su- 
pernaturalem ipsis vere insitam et convenientem. — Sed 
hanc distinctionem haeretici illi intelligere nequeunt. Nam, 
uti jam vidimus, propter fundamentalem errorem de essentiali 
corruptione naturae humanae et justificatione mere extriu- 
seca, non agnoscunt, Beatis in coelo propriam et insitam 
esse excellentiam et sanctitatem supernaturalem , propter 
quam cultu religioso digni sint. Et quia Sanctorum et Bea- 
torum veram dignitatem et praestantiam non admittunt, 
etiam invocationem Sanctofhm rejiciunt'; imo multi nec 
eos pro nobis intercedere tenent. Fulciunt vero suos er- 
rores ea quoque animadversione, Sanctos haud cognoscere 
orationes nostras, quum nec omuiscientia, nec omnipraesen- 
tia praediti sint, adeoque inepte eos a nobis invocari. 

359 4 . Doctrinam catholicam de cultu’ et invocatione 
Sanctorum modo jam ex fontibus fidei vindicemus. 

Propositio. Propositio. — Pius atque laudabilis est cultus reli- 
giosus , qui Sanctis cum Christo in coelo regnantibus ex- 
hibetur ; bonum pariter et utile est eos invocare , ut pro 
nobis apud Deum intercedant 

Pars 1 a. Demonstratio l ae partis. ' — In sacris Litteris inveni- 

mus exempla plura cultus religiosi, qui jam in terris ab 
hominibus piis viris quibusdam eximiae sanctitatis prae- 
stabatur. Nullatenus vero talia facta vituperantur, sed ita 
s.sciiptura.gjb auctoribus sacris referuntur, ut eadem ab ipsis compro- 
bari facile colligatur. Talia exempla praesertim in histo- 
ria prophetarum Eliae et Elisaei occurrunt. Sic quoad 
prophetam Eliam legimus: Cumque esset Abdias in via , 

Elias occurrit ei: qui cum cognovisset eum , cecidit super 
faciem suam , et ait: Num tu es, Domine mi , Elias? 1 ) 
Ejusmodi honor prophetae exhibitus non erat mere civilis; 
Abdias enim ipse dignitate civili praestabat, quum esset 
unus ex praecipuis proceribus regis Achab. Sed cultu re- 
ligioso hoaorat Eliam propter eximiam sanctitatem ejus et 
supernaturalem dignitatem prophetae. — Pariter quum 
Elisaeus, translato Elia,' hujus pallio percutieus aquas Jor- 
danis, miraculo illas divisisset, videntes filii prophetarum , 
qui erant in Jericho e contra , dixerunt: Requievit spiritus 
Eliae super Elisaeum. Et venientes in occursum ejus ado- 
raverunt eum proni in terram. *) Similem honorem ei ex- 
hibet Sunamitis, quum filium- ejus a mortuis excitasset. 
Corruit ad pedes ejus , et adoravit super terram : tulitque 
filium suum et egressa est. :i ) Quum ejusmodi veneratio 
profunda referatur prophetae exhibita tunc, quando mira- 
culis virtutem et praestantiam supernaturalem sibi pro- 
priam manifestavit, satis patet, hac veneratione non mere 
civilem, sed honorem religionum intendi et contineri. 
Quodsi videmus ss. Paulum et Barnabam declinare cultum 
quo Lystrenses eos venerari volebant, id facile explicatur 
ex eo, quod illi credebant, numina sub specie virorum in 
eorum civitatem venisse, et cultu latreutico apostolos ho- 
norare volebant. 4 ) Caeterum etiam modestiae Christianae 
est, cultura religiosum hac in vita declinare. 

300. Magnifica porro illa celebratio laudis patrum ac 


’) 3 Reg. 18, 7. 

*) 4 Reg. 2, 15. 3 ) 4 Reg 4, 37. 

4 ) »Turbae, quum vidissent quod fecerat Paulus, levaverunt vo- 
cem suam lycaonice dicentes: Dii similes facti hominibus descende- 
runt ad nos. Et vocabant Barnabam Jovem, Paulum vero Mercu- 
rium, quia ipse erat dux verbi. Sacerdos quoque Jovis, qui erat ante 
civitatem, tauros et coronas ante januas afferens, cum populis volebat 
sacrificare. Quod ubi audierunt Apostoli Barnabas et Paulus, con- 
scissis tunicis suis exilierunt in turbas, clamantes et dicentes: Viri, 
quid haec facitis? et nos mortales sumus, similes vobis homines, an- 
nuntwntes vobis ab his vanis converti ad Deum vivum. « Act. 14, 
10 et sqq. 

seminis eorum , quam Ecclesiasticus inchoat verbis: Laude- 
mus viros gloriosos , et parentes in generatione sua * quam- 
que deinde multis evolvit'), talis est, ut non haberi possit 
tanquam mere profana commemoratio virtutum illorum vi- 
rorum. Sed tum ex magnificentia locutionis, tum ex ra- 
tione donorum supernaturalium quae celebrantur, merito 
concludimus, veneratione religiosa justos antiqui Foederis 
ibidem celebrari. Propterea etiam Ecclesia eadem Sanctis 
novi Testamenti in Liturgia sua applicat. — Idem dicen- 
dum est de commendatione fidei et actuum patrum, quam 
sublimi sermone Apostolus in epistola ad Hebraeos capite 
undecimo prosequitur. — Quis vero neget, religiosa vene- 
ratione Beatam Virginem honoratam fuisse ab Elisabeth 
exclamante: Unde lioc mihi, ut veniat mater Domini mei 
ad me?... Et beata quae credidisti , quoniam perficientur 
ea, quae dicta sunt tibi a Domino. Dum vero in cantico 
illo Magnificat, quod Spiritu Dei plena Beata Virgo pro- 
nuntiavit, ipsa dicit: Ecce enim ex hoc beatam me dicent 
omnes generationes 2 ), numquid etiam his non aliud conti- 
netur, nisi praedictio futurae memoriae clarae et celebris? 
Quis talem explicationem ferre potest? Manifeste hisce 
praedicit gloriosa Dei mater cultum illum religiosum, quem 
summa cum veneratione et gratitudine per succedentia sibi 
saecula universo in orbe terrarum omnes ei tribuerunt, qui 
in veritate Ecclesiae catholicae permanserunt. 

361. Notare etiam convenit hoc loco, plura inveniri 
in sacris Litteris exempla cultus religiosi, qui angelis ap- 
parentibus exhibebatur. Sic legimus: Aperuit Dominus 
oculos Balaam, et vidit angelum stantem in via evaginato 
gladio , adoravitque cum pronus in terram , 3 ) Josue pariter 
angelum apparentem sibi pronus veneratur. Dixit angelus: 
Sum princeps exercitus Domini, et nunc venio. Cecidit 
Josue pronus in terram. Et adorans ait: Quid Dominus 
meus loquitur ad servum suum % ) ? Cultus hic angelis ex- 


Eccli. c. 44 et sqq. *) Luc. 1. 8 ) Num. 22, 31. 

4 ) JosuS 5, 14. 15 

hibitus certe religiosus est ; honorabant enim viri illi eos 
ut Dei legatos ad se missos. Sacri vero Scriptores hanc 
yenerationem angelis exhibitam nullo modo rejiciunt, sed 
referunt uti rem voluti per se plane convenientem. Argu- 
mento igitur analogico inde merito inferimus, etiam Sanc- 
tos, qui non minus quam Angeli jam cum Christo in coelis 
regnant, veneratione religiosa honorandos esse. 

362. Si Traditionem Ecclesiae inspicimus, videmus Traditio, 
semper cultura Sanctorum in Ecclesia viguisse. Id impri- 
mis manifestum est ex celebratione festorum in Sanctorum 
honorem ; usum videlicet in Ecclesia inde a primis saeculis 
fuisse, ut festa Beatae Mariae virginis, Apostolorum, Mar- 
tyrum ac deinde etiam Confessorum celebrarentur , monu- 
menta antiquissima et certissima testantur. Jam citavi- 
mus Acta martyrii s. Ignatii , in quibus comites Sancti 
ipsi dicunt, se notasse diem martyrii ejus, ut celebrari pos- 
tsit. *) — In Epistola Ecclesiae Smyrnensis de martyrio 
s. Polycarpi (a. 166) legimus: Nos postea ossa illius gem- 
mis pretiosissimis exquisitiora et super aurum probatiora 
tollentes, ^^bi decebat deposuimus. Quo etiam loci nobis ut 
fieri poterit congregatis, in exaltatione et gaudio praebebit 
Dominus natalem martyrii ejus diem celebrare , tum in 
memoriam eorum qui certamina pertulerunt , tum in ven- 
turorum hominum exercitationem et alacritatem. 2 ) De 
Sanctorum festis etiam in Constitutionibus Apostolicis , qua- 
rum origo a criticis adscribitur saeculo- tertio et quarto, 
sermo est lib. VIII. c. 23., ubi recensentur dies quibus fe- 
riandum erat famulis. In diebus, dicitur, vacent Aposto- 
lorum, in die Stephani protomartyris ferientur , atque in 
diebus caeterorum sanctorum Martyrum. — Eumdem Sanc- 
torum cultum testantur memoriae seu martyria, oratoria 
videlicet et ecclesiae, quae inde ex antiquissimis temporibus 
super sepulchra martyrum aedificabantur, ut ibidem Chri- 
stiani convenirent ad mysteria fidei celebranda. Pluries 
talia commemorat Eusebius in sua historia ecclesiastica. 


*) Cfr. n° 349. *) Cfr. Ruinart, Acta sincera Epist. cit. n° 18 

DE VERBO INCARNATO. 21 

Refert etiam ipse fragmentum ex libro , quem Caius pres- 
byter Romanus saeculi III scripserat adversus Proclum, pa- 
tronum sectae Cataphrygum. Haereticum hominem hic ita 
perstringit: Ego vero Apostolorum trophaea possum osten- 
dere . Nam sive in Vaticanum , sive ad Ostiensem viam 
pergere licet , occurrent tibi trophaea eorum, qui Ecclesiam 
hanc (Romanam) fundaverunt A) Aptissime autem s. Au- 
gustinus advertit: Nos martyribus nostris non templa si- 
cut diis, sed memorias fabricamus .*) Videlicet intendimus 
quidem Sanctos honorare, dum in honorem eorum ecclesiae 
aedificantur , eaedem ex eorum nomine vocantur, patroci- 
niumque ipsorum invocatur; ,sed ad solum Deum ultimatim 
omnia, cultu latreutico referuntur. — In solemniis marty- 
rum atque in honorem ipsorum porro sacrificium missae 
Deo offerebatur. Scribit e. g. s. Cyprianus de pluribus 
martyribus : Sacrificia pro eis ' (i. e. in eorum honorem) 
semper, ut meministis offerimus , quoties martyrum passio- 
nes et dies anniversaria commemoratione celebramus. s ) 
Canticis quoque et panegyricis, vigiliis, processiohibus et 
varii generis solemnitatibus festa Sanctorum peragi con- 
suevisse, antiquissima documenta Patrum et Scriptorum 
ecclesiasticorum abunde ostendunt. — Ut paucis quae ex 
Traditione colliguntur oculis objiciamus , opportunum erit 
ea verbis Petavii ad haec capita redigere : Sunt praecipua 
cultus illius et honoris (Sanctorum) approbandi capita et 
indicia ista : Primum , quod post illorum obitum veteris in- 

*) Cfr. Euseb. hist eccles. 1. 2. c. 25. *) De civ Dei. 1. 22. c. 10. 

3 ) Epist. 34. — Quo vero pertineat haec sacrificii oblatio in ho- 
norem 'Sanctorum, paucis Catechismus Romanus exponit, dum statuit 
juxta Concilii Tridentini doctrinam, soli Deo sacrificium fieri. »Nam, 
inquit, etsi Ecclesia interdum missas in memoriam et honorem Sanc- 
torum celebrare consuevit: non tamen illis sacrificium, sed uni Deo, 
qui Sanctos immortali gloria coronavit, offerri docuit Quare nec sa- 
cerdos unquam dicere solet: Offero tibi sacrificium Petre vel Paule, 
sed dum uni soli Deo immolat, gratias illi agit pro beatissimorum 
martyrum insigni victoria: eorum que patrocinium ita implorat, ut 
ipsi pro nobis intercedere dignentur in coelis, quorum memoriam fa- 
cimus in terris. « Parte 2. De Sacram. Euchar. n° 79. 

stituto Ecclesiae , et a majoribus accepta et perpetua tradir 
tione , memoria est illorum insigni honore celebrata : necnon 
eorum sepulchris idem religiosae observantiae impensum 
est officium . Deinde , quod altaria supra eorum reliquias 
erecta , necnon basilicae sive templa magnifico sumptu et 
apparatu in eorumdem memoriam ac nomen Deo conse- 
crata. Tertium , quod ad illos honorandos festi dies et con- 
ventus hilaritatesque ex antiquo Christianis populis insti- 
tutae. Quartum , quod sacrificia Deo in eumdem oblata 
sunt finem , ut illis ipsis honor haberetur. Postremum de- 
nique, quod eorum ad sepulchra et utique interventoribus 
ac sequestribus iis, multa divinitus et ingentia miracula 
sunt facta. Haec partim omnia simul , partim eorum ali- 
qua testificant veteres. l ) — Floruit igitur cultus Sanctorum 
primis saeculis, sicuti nunc in Ecclesia viget. Generalibus 
vero his argumentis singula Patrum testimonia addere mi- 
nus necessarium videtur. Sufficiant s. Augustini % verba, 
quibus antiquum usum atque doctrinam clare proponit. 
Populus Christianus, scribit, memorias martyrum religiosa 
solemnitate concelebrat... Colimus martyres eo cultu dilec- 
tionis et societatis, quo et in hac vita coluntur sancti ho- 
mines Dei. , Sed illos tanto devotius, quanto securius post 
certamina superata: quanto etiam fidentiore laude praedi- 
camus jam in vita feliciore victores, quam in ista adhuc 
usque pugnantes. At illo cultu qui graece Xatqsia dicitur, 
latine uno verbo dici non potest , quum sit quaedam pro- 
prie Divinitati debita servitus, nec colimus nec colendum 
docemus , nisi unum Deum. z ) \ 

363. Addamus argumentum ex ratione theologica pe- 
titum. Doctrina igitur de communione Sanctorum eo spec- 
tat, ut una sit credaturque Ecclesia militans ac triumphans, 
ita ut haec ab illa status quidem felicitate distincta, nul- 
latenus tamen separata sit atque divisa. Unum igitur exi- 
stit corpus ex utraque Ecclesia conflatum, atque adeo mu- 


*) De Incarn. 1. 14. c. 12. n° 1. 

2 ) Contra Faustum Manichaeum l 20. c. 21. 

21 * 


Ratio theol 

tua existunt officia, quae sibi membra unius ejusdemque 
corporis prae singulorum dignitate atque statu impendere 
debent. Merito hic applicantur illa Apostoli: Reddite om- 
nibus debita : cui timorem , timorem : cui honorem , hono- 
rem .') Sed mutuo collatis hinc dignitate ac praestantia 
supernaturali membrorum Ecclesiae triumphantis, inde di- 
gnitate et statu membrorum Ecclesiae militantis, pronum 
est intelligere, religiosum cultum ejusmodi esse officium, 
quod membris Ecclesiae militantis in membra Ecclesiae 
triumphantis egregie conveniat. 

Pars 2 da 3(54. Demonstratio 2 ae partis. — Ex iis quae de cultu 
Sanctorum generatim spectato praemisimus, facile explicatur 
ratio, cur directa effata, quibus ad invocationem Sancto- 
rum provocamur, in sacris Litteris non occurrant. Attamen 
non solum eadem invocatio cum' Scriptura nullatenus pu- 
gnat, sed etiam varia indirecta argumenta eaque validis- 
sima inde promere possumus, quibus convenientia hujus in- 
s. scriptura. VOCH ^j on j g piatur. Profecto exempla non pauca invenimus, 
quibus invocatio justorum in terra viventium non solum 
licita et honesta, sed etiam ut maxime utilis declaratur. 
Deus ipse vult, ut amici Job , quibus iratus erat “propter 
inconsideratos eorum sermones, intercessione illius sancti 
viri eum placarent. Dixit ad Eliphaz Themanitem: Iratus 
est furor meus in te et in duos amicos tuos, quoniam non 
estis locuti in me rectum , sicut servus meus Job . . . Offerte 
holocaustum pro vobis: Job autem servus meus orabit pro 
vobis : faciem ejus suscipiam, ut non vobis imputetur stul- 
titia: neque enim locuti estis ad me recta , sicut servus 
meus Job. 2 ) Etiam rex Abimelech a Deo in somniis mo- 
netur, mittiturque adAbrahamum patriarcham, ut ob ora- 
tionem ejus Deus ipsi propitius sit. Dixit ad eum Deus : 
Redde viro suo uxorem, quia propheta est: et orabit pro 
te et vives... Orante autem Abraham sanavit Deus Abi- 
melech et uxorem ancillasque ejus. 3 ) — Jam superius 


') Rom. 13, 7. 

•) Job. 42, 7. 8. 3) Gen. 20, 7. 17. 

commemoravimus, s. Paulum se ipsum fidelium orationibus 
enixe commendare ad Romanos scribens: Obsecro vos fra- 
tres per D. N. Jesum Christum , ut adjuvetis me in ora- 
tionibus vestris pro me ad Deum. *) Et ad Thessaloni- 
censes : Fratres , inquit, orate pro nobis . 2 ) Quodsi igitur 
licitum est atque utile, orationibus justorum viventium se 
commendare, et petere eorum intercessionem apud Deum, 
quanto magis convenit, ad Sanctos qui cum Christo in coe- 
lis triumphant confugere eosque invocare. Imo quum pro- 
batum jam fuerit, eos pro hominibus apud Deum interce- 
dere, veluti per se sequitur, etiam merito eosdem invocari. 

365. Invenimus praeterea in Scriptura etiam exempla 
invocationis Angelorum ; imo et justorum mortuorum. In 
Apocalypsi Joannes septem ecclesiis Asiae his verbis bene 
precatur: Gratia vobis et pax ab eo qui est, et qui erat , 
et qui venturus est , et a septem spiritibus , qui in con- 
spectu throni ejus sunt : ) Jacob vero patriarcha nepotibus 
suis Ephraim et Manassi benedicens, precabatur : Angelus , 
qui me eruit de cunctis malis, benedicat pmris istis; et 
invocetur super eos nomen meum ; nomina quoque pa- 
trum meorum Abraham et Isaac, ut crescant in multitudi- 
nem super terram A) Ad merita Patriarcharum provocare 
in moribus fuisse lsraelitis, pariter videmus ex eo, quod 
Moyses, ut iram Domini leniat, ea ratione supplicat: Re- 
cordare, Domine, Abraham , Isaac et Israel, servorum tuo- 
rum/ 0 ) Atque tres juvenes in ignis fornacem injecti orant 
Dominum illis verbis: Neque auferas misericordiam tuam 
a nobis, propter Abraham dilectum tuum, et Israel san- 
ctum tuum. 6 ) 0 Quoad hunc precandi rationem optime Bel- 
larminus haec observat: Notandum est, quia ante Christi 
adventum Sancti qui moriebantur non intrabant in coelum , 
nec Deum videbant, nec cognoscere poterant preces suppli- 
cantium, ideo non fuisse consuetum in veteri Testamento 
ut diceretur : Sanctus Abraham, ora pro me etc. : sed so- 


’) Rom 15, 3. i Thessal. 5, 25. 8 ) Apocal. t, 4 

*) Gen. 48, 16. 5 ) Exodi 32, 13. «) Dani# 3, 35. 

Ium orabant homines ejus temporis Deum , et allegabant 
merita Sanctorum qui jam obierant, ut illis ipsorum ora- 
tiones juvarentur . x ) Est vero haec species quaedam invo- 
cationis;. generatim enim ad Sanctos confugimus, quia 
propter eorum merita intercessio eorum efficacissima est. 
Sed recte nunc, quum Sancti jam ad perfectam beatitudi- 
nem et immediatam pervenerint Dei intuitionem, adjungi- 
mus eam precandi rationem, ut directe ipsorum suffragia im- 
ploremus. 

366. In 'Traditione et usu Ecclesiae haec doctrina 
de invocatione Sanctorum summa luce fulgere conspicitur. 
— Saeculo IV et V. qua maxime aetate Doctores et Scrip- 
tores ecclesiastici floruerunt, cujusque temporis plurima pos- 
sidemus monumenta, hanc veritatem ab omnibus tam fre- 
quenter et clare praedicatam invenimus, ut plane superfluum 
vidqatur singillatim testimonia colligere. Profecto Episcopi 
et Doctores catholici, uti ss. Basilius, Gregorius, Ambro- 
sius, Augustinus, Hieronymus, sive sermonibus quos in festis 
Sanctorum ad populum habuere, sive aliis scriptis, non minus 
ferventer atque frequenter de intercessione Sanctorum agunt, 
quam nostri temporis praedicatores et scriptores. Plurima 
praeterea referunt miracula, quae invocatis Sanctis praeci- 
pue ad sepulchra vel memorias eorum acciderunt. *) Poetae 
vero Christiani, uti Prudentius ac Sedulius, hymnis suis Mar- 
tyrum et Sanctorum laudes canunt, eorumque suffragia 
petunt. — Tantummodo citemus unum alterumve effatum, 
ex quo pateat, non tantum ut universim, sed etiam ut pro 
determinatis regionibus et personis intercederent, Sanctos 
invocatos fuisse S. Basilius homilia 20 a in quadraginta 
martyres dicit: Quantum laborares , ut vel unum reperires , 
qui pro te Dominum deprecaretur? Ecce quadraginta sunt, 
concordem effundentes orationem . Ubi ergo quadraginta 
sunt , quis de Dei assistentia dubitabit? Qui angustia ali- 
qua premitur, ad quadraginta martyres confugiat ; qui lae - 


*) De Sanctor, beatit. 1. 1. c. 19. 

*) Cfr. e. g. S. Augustinum De Civitat Dei 1. XXII. c. 8. 9. 10. 


Digitized by 


Google 



DE CULTU ET INVOCATIONE SANCTORUM. 327 

tatur, recurrat ad eosdem: ille quidem , ut a malis libere- 
tur, hic vero ut res sibi secundae esse pergant. S. Gregorius 
Nyssenus his verbis invocat s. Theodorum M. : Intercede ac 
deprecare pro patria apud communem Regem ac Domi- 
num. 1 ) S. Hieronymus in Epitaphio Paulae, haec verba 
ad sanctam illam feminam diligit: Vale , o Paula , et cul- 
toris tui ultimam senectutem orationibus juva. Fides et 
opera tua Christo te sociant. Praesens , quod postulas fa- 
cilius impetrabis. 

367. Invocatio igitur Sanctorum saeculo IV in tota 
Ecclesia in usu fuisse indubium est. Quod vero , ait s. 
Augustinus, universa tenet Ecclesia , nec Conciliis institu- 
tum sed semper retentum est , non nisi auctoritate Aposto- 
lica traditum rectissime creditur. L ) Profecto impossibile 
est, ut saeculo quarto universa Ecclesia a recta fide deflec- 
tens in superstitiones inciderit. — Protestantes ipsi non 
potuerunt negare, ea aetate iam doctrinam de invocatione 

n, i . * _ . . . . . . . , Protestan- 

Sanctorum m Ecclesia viguisse; sed impudenter contende- tiumob- 
runt, eam illo tempore introductam fuisse per panegyricos J ecti0 
aliquot Episcoporum sermones 3 ); saeculis vero anteceden- 
tibus non viguisse. 

36-. Facile vides, priorem assertionem vere absonam minitur. 
esse. Errorem universalem ea ratione in Ecclesiam inde- 
fectibilem induci, plane repugnat. Atque nullatenus pauci 
aliqui eloquentes Episcopi, sed omnes Patres et Scriptores 


*) Oratio de s. Theodoro M. 

*) De baptismo c. Donat. 1. 4. c. 24. 

8 ) >Basilius, Naziancenus et Nyssenus primi fuerunt, qui invoca- 
tionem Sanctorum ex privatis monachorum devotionibus, et vulgi per- 
suasionibus in Ecclesiam invexerunt. Orationes panegyricas declama- 
toriis flosculis et rhetoricis apostrophis ita exornarunt, ut opinionem 
de comprecationibus et auxiliis Sanctorum tanquam publicum dogma 
in immensum exaggerarent, et ad compellationes eorum, quorum me- 
moriam celebrabant, ^orationem converterent, atque ita figuram ora- 
tionis ad formam invocationis declinarent.« Kemnitius, Examen Cone. 
Trid. p. 3. n° 30 et 40. Cfr. Scheffmacher, Lettres d’un theologien, 
lettre 4 m « sur Pinvocation des Saints. 

illius aetatis invocationem Sanctorum haud ut novum quid 
commendant, sed eam proponunt ut veritatem plane omni- 
bus notam, et usu jam ubique a populo Christiano practice 
expressam. Insuper recensent beneficia, quae modo saepe 
prodigioso fidelibus Sanctos invocantibus obvenerunt. — Al- 
tera assertio pariter iis quae diximus jam indirecte refu- 
tata est. Etenim secundum principium certissimum s. Au- 
gustini superius relatum, usus ille universalis invocationis 
Sanctorum non nisi ex Apostolica traditione originem ha- 
bere potuit , adeoque inde a temporibus Apostolorum vi- 
guit. *) Certe ex primis saeculis persecutionum non multa 
possidemus scripta Patrum, iliisque auctores plerumque ta- 
lia argumenta tractant, ut non sit mirandum, quod de in- 
voqatione Sanctorum in iis non disserant. Posteriori vero 
tempore cultus Christianus magna cum solemnitate fiebat, 
et gloria atque triumphus Sanctorum, persecutionibus jam 
finitis, summis laudibus celebrabantur; indeque factum est, 
ut tanta copia inde a saeculo IV documenta pro ea de 
qua agimus veritate suppetant. 

369. Attamen nullatenus omnino desunt testimonia, 
quae directe probant, etiam prioribus illis saeculis eamdem 
luisse fidei persuasionem de utilitate invocationis Sanctorum. 
Origenes e. g. scribit : Obsecratio et postulatio et gratia- 
rum actio non absurde potest et Sanctis offerri; harumque 
duae, postulatio inquam et gratiarum actio non Sanctis 
modo sed et hominibus , obsecratio vero Sanctis tantum , si 
quis Paulus aut Petrus inveniatur , ut adjuvent nos dignos - 
que efficiant , qui f ruamur concessa ipsis remittendorum 
peccatorum potestate . Quodsi hominibus sanctis illae preces 


Ex universali igitur usu cultus et invocationis Sanctorum, 
qualis saeculo IY° obtinebat, argumento peremptorio praescriptionis 
origo apostolica doctrinae probatur. Quam alieni fuerint ss. Patres 
a novitate admittenda colligimus ex illa regula disciplinae , quae in 
concilio Chalcedonensi statuitur: >Secundum regulas Patrum bis in 
anno in unum convenire per singulas provincias Episcopos, ubi sin- 
gula quae emerserint corrigantur « Can. 19. 

offerendae sunt , quanto magis Christo. 1 ) S. Justina virgo 
christiana, quum Cyprianus adhuc paganus ejus castitati 
insidiaretur, ad B. Virginem orationibus suis confugit, Vir - 
ginem Mariam supplex obsecrans , ut periclitanti virgini 
suppetias ferret. ' 1 ) — Eusebius, qui initio saeculi quarti 
sua opera conscripsit, de cultu et invocatione martyrum 
loquitur jit de usu omnino communi. Haec nos , inquit, 
quotidie factitamus , qui verae pietatis milites ut Dei ami- 
cos honorantes , ad monumenta quoque' illorum accedimus , 
votaque ipsis facimus tanquam viris sanctis , quorum in- 
tercessione ad Deum non parum juvari profitemur. 6 ) — 
His vero adjungamus inscriptiones , quae sepulchris marty- 
rum detectis nostro tempore in catacumbis inveniuntur 
inscriptae. Legitur e. g. : Sabbati dulcis anima , pete et 
roga pro fratres et sodales tuos. — Attice, spiritus 
tuus in bono; ora pro parentes tuos. — Has inscriptiones 
sepulchris impositas esse a fidelibus vulgi Christiani, ex eo 
patet,- quod lingua latina rustica spretis grammaticae re- 
gulis conscriptae sunt. Ipsa vero earum pia simplicitas 
disertius quam quaevis rhetorum ornata eloquentia procla- 
mat intimam fidei persuasionem Christianorum, qui illa 
martyrum aetate vivebant. 

370. Ut demonstrationem nostram compleamus, addi- 
mus, fidem de Sanctis invocandis ostendi quoque ex anti- 
quissimis liturgiis , quales sunt Hierosolymitana s. Jacobi, 
Romana s. Petri, Aethiopica s. Matthaeo adscripta, litur- 
gia s. Basilii et s. Chrysostomi, ordo Romanus et sacra- 
mentarium s. Gregorii M. — S. Cyrillus Hierosol. in cate- 
chesi mystagogica V a , liturgiam explanans ait : Postea 
recordamur eorum, qui obdormierunt , sanctorum Patriar- 
charum , Prophetarum , Apostolorum, Martyrum , ut Deus 
eorum precibus et legationibus orationem nostram susci- 
piat. — Ante Concilium vero Tridentinum jam plura alia 
Concilia invocationem Sanctorum sanciverant. In Synodo 


*) Lib. de oratione n° 14. 2 ) Gregor Nazianz. orat. 18 

3 ) Praepar. Evang. 1. 13. c. 7. 

Chalcedonensi actione 1 1 a de s. Flaviano dicitur : Flavianus 
post mortem vivit: Martyr pro nobis oret . Patras Concilii 
Nicaeni II in decretis suis statuunt : Salutamus autem et 
dominicas et apostolicas voces , per quas didicimus Sancto- 
rum expetere intercessionem , quippe qui valent nos fami- 
liares reddere Regi omnium Deo, custodientes videlicet 
mandata ejus in virtutibus vivere procurantes . Ideo ana- 
thema dicunt illis, qui Sanctorum non postulant orationes, 
tanquam fiduciam habentium pro mundo intercedere se- 
cundum ecclesiasticam traditimem . Concilium igitur Tri- 
dentinum contra protestant.es eam fidem vindicavit, quam 
Ecclesia jam antea solemni professione expresserat, 
theologica 371 . Rationem theologicam ex qua intelligitur , quo- 
modo cum toto ordine divinae providentiae intercessio et 
invocatio Sanctorum praeclare congruat, Angelicus Doctor 
ita exponit: Iste ordo est divinitus institutus in rebus se- 
cundum Dionysium ( cap . 5 eccles . Hierarch.) , ut per me- 
dia ultima reducantur in Deum . Unde cum Sancti, qui 
sunt in patria, sint Deo propinquissimi , hoc divinae legis 
ordo requirit, ut nos qui manentes in corpore peregrinamur 
a Domino , in eum per Sanctos medios reducamur : quod 
quidem contingit, dum per eos divina bonitas in nos suum 
effectum infundit. Et quia reditus noster ad Deum re- 
spondere debet processui bonitatum ipsius in nos, sicut me- 
diantibus Sanctorum suffragiis Dei beneficia in nos deve- 
niunt, ita oportet nos in Deum reduci, ut iterato beneficia 
ejus sumamus mediantibus Sanctis . . Et inde est , quod 
eos intercessores pro nobis constituimus et quasi mediato- 
res, dum ab eis petimus ; quod pro nobis orent x ). Inter- 
cessio igitur et invocatio Sanctorum ea nititur generali di- 
vinae sapientiae dispositione, quod in rebus gubernandis et 
disponendis' utitur Deus causis intermediis. Id quidem in 
ea de qua agimus re non eo usque urgendum est, ut inde 
deducatur, Deum non immediate invocandum esse; nemo 
enim est qui ignorat, nulla re id prohiberi, imo etiam op- 


Supplem. q. 72. a. 2, 

timum esse et usu quotidiano in sancta Dei Ecclesia fieri. 

Sed ex illo principio intelligitur , plane congruum quoque 
esse, Dei beneficia per intercessionem Sanctorum, qui Dei 
amici sunt, petere. 

Quomodo 

372. Restat, ut aliqua dicamus de quaestione, qua petitiones 
ratione Sancti orationes nostras et petitiones cognoscant. cogn ° 8cant - 
Hac igitur in re illud maxime notandum est, non esse ne- 
cessarium, ut accurate cognoscamus modum, quo Sancti ne- 
cessitates nostras et invocationem norunt, sed sufficere nobis 
plenam certitudinem habere de hac illorum notitia. Jam 
vero a Sanctis res humanas atque invocationes nostras co- • 
gnosci, imprimis indirecte sed peremptorie constat ex omni- 
bus iis quibus ex fidei fontibus demonstravimus, eos pro 
nobis intercedere et . invocandos esse. Profecto si certum 
est, Sanctos intercedere pro nobis etiam in peculiaribus ne- 
cessitatibus et invocandos esse, eo ipso indubium est, rerum 
et petitionum nostrarum notitiam ab iis haberi. Dein plura 
testimonia etiam directe probant, angelis nota esse ea quae 
in terris fiunt. Angelus enim Raphael Deo offert orationes 
Tobiae et Sarae, et Christus nos docet, angelis gaudium 
esse de peccatore se convertente. Analogiae argumento 
inde infertur, talem cognitionem haberi quoque a San- 
ctis, qui similes sunt angelis Dei. Sed et ipsa facta 
probant, orationes nostras a Sanctis cognosci; ex docu- 
mentis enim certissimis historiae ecclesiasticae constat, 
haud raro invocatis Sanctis beneficia Dei modo pro- 
digioso obtenta fuisse, imo evidentibus apparitionibus 
vel signis, suam protectionem Sanctos ad quos invo- 
catio dirigebatur demonstrasse. *) — Singularis sane foret 


' *) Vel ipse Lutherus duobus annis post defectionem suam adhuc 

scribebat: »Quoad intercessionem Sanctorum assero et cum universa 
christianitate teneo, eos debere coli et invocari; quis enim inficiabi- 
tur, adhuc nostris diebus apud corpora et sepulchra Sanctorum Deum 
per nomina Sanctorum suorum manifeste miracula operari.« Opusculo: 
Contra aliquos invidos. (Gegen einige seiner Abgonner.) 

ille status aeternae felicitatis Sanctorum , quo res conci- 
vium suorum in ten is militantium nec cognoscerent, nec 
curarent. 

373. Quo determinato modo Sancti preces nostras 
cognoscant, tam certe definire non possumus, sive id fiat 
Dei revelatione, sive per species a Deo ipsis infusas, sive 
per visionem beatificam, sive per ministerium angelorum, 
sive etiam alio modo. Sane Deo non desunt viae, quibus 
quaecumque vult Sanctis suis reddat manifesta. Per mini- 
sterium tantum angelorum illis hominum petitiones com- 
municari, minus congrue forte diceretur; Sanctis enim in 
gloria sua per se adscribenda videtur haec praerogativa, 
ut res humanas cognoscant. — Communis doctrina hac in 
re ea est, Sanctos uti et Aitgelos, quum visione beatifica 
fruantur, in Verbo seu in essentia divina omnia videre, 
quae ad ipsorum honorem et beatitudinem referuntur , ac 
propterea etiam in Deo ut in speculo cognoscere petitiones 
et necessitates eorum, a quibus invocantur. Divina essen- 
tia, ait Angelicus Doctor, est sufficiens medium cognos- 
cendi omnia ; quod patet ex hoc , quod Deus videndo suam 
essentiam omnia intuetur... Cum animae Sanctorum divinam 
essentiam non comprehendant , non est consequens , ut om- 
nia cognoscant , quae per essentiam cognosci divinam possunt. 
Sed unusquisque beatus , tantum de aliis rebus necessarium 
est , ut in essentia divina videat, quantum perfectio suae 
beatitudinis requirit. Hoc enim ad perfectionem beatitudi - 
nis requiritur , ut homo habeat quidquid velit , nec aliquid 
inordinate velit . Hoc autem recta voluntate quilibet vult, 
ut ea quae ad ipsum pertinent cognoscat . Unde quum nulla 
rectitudo sanctis desit , volunt cognoscere ea quae ad ipsos 
pertinent; et ideo oportet quod illa in Verbo cognoscant. 
Hoc autem ad eorum gloriam pertinet , quod auxilium in- 
digentibus praestent ad salutem ; sic enim Dei cooperatores 
efficiuntur , quo nihil est divinius, ut ait Dionysius (Coelest. 
hier. c. 3). Unde patet , quod Sancti habent cognitionem 
eorum quae ad hoc requiruntur. Et sic manifestum est , 
quod in Verbo cognoscunt vota et devotiones et orationes 

hominum , qui ad eorum auxilium confugiunt. x ) Eamdera 
hanc doctrinam apud s. Gregorium M. invenimus. De ani- 
mabus sanctis videlicet scribit: Qui intus omnipotentis Dei 
claritatem vident , nullo modo credendum est, quia foris sit 
aliquid quod ignorent 2 ). Et: Quid est, inquit, quod ibi 
nesciant, ubi scientem omnia sciunt?*) Qui Creatoris sui 
claritatem vident , nihil in creaturis agitur quod videre non 
possint .*) — Notandum tamen est, statui glorioso Sancto- 


i) Supplem. p. 72. a. 1. 

*) Moral. J. 12. c. 14. 

3 ) Dialog. 1. 4. c. 33. Cfr. his Tractatum De Novissimis n. 148 sqq. 

4 ) In Luc. c. 16 — Spectato statu gloriae Sanctorum etiam mi- 
randum nullatenus Cbt, quod plurima in Deo simul cognoscere iisque 
intenti esse possunt. Qua de re Leibnitius, dum in suo Systemate 
theologico cultum Sanctorum vindicat, bene scribit : »Nemo mirari de- 
bet, angelum fortasse aliquem aut beatam animam simul Asiae et 
Europae res intueri, et cum magnam molem complectatur, penetrare 
tamen et in minutas partes. Cogitemus ducem exercitus in eminenti 
loco positum lustrare copias acieinve disponere, quam multa ille eo- 
dem tempore intuetur! Quodsi cogitetur in tantum auctam esse 
mentis gloriosae perspicaciam, in quantum orbis noster campo spatio 4 
sior est, jam cessabit admiratio. Si telescopiis atque microscopiis 
plus quam millies extenditur visus, an dubitabimus, multo plus Deum 
beatis tribuere, quam Galilaeum et Drebelium nobis ? . . . Mentis vim 
intendit Deus, quae nullos fines habet determinatos atque immobiles. 
Videmus tribunum aliquem vel saltem centurionem milites suos pro- 
ductos atque dispositos ita sub conspectu habere posse, ut nullus eo- 
rum motus ipsum fugiat. Et qui latrunculis ludit, quam multis uno 
obtutu animum adhibet ? Quia igitur mens pluribus simul distincte 
considerandis sufficit, nihil prohibet, quin multis millenis modis au- 
geatur numerus objectorum, salva distincta cognitione. Et varieta- 
tum notatu dignarum , quae in toto genere humano contingunt , ad 
variationes illas quae latrunculis recte ludenti simul expendendae 
sunt, multo minor fortasse proportio est, quam mentis gloriosae ad 
nostram. Cum videamus etiam in terris, quantum in magna diver- 
sitate rerum simul intuenda inter rudem et exercitatum intersit, et 
pro miraculo sit, quod tamen verum experimur, esse qui maximos 
calculos sola mente ita conficiunt, ut de scripto recitare videantur, 
et innumeras phantasiae imagines ita in conspectu habent, ut mo- 
mento illam seligere possint quae postulatur.« Systema theologicum 
n° XXXVI. 

rum optime convenire, ut praesentiam quoque suam Sancti 
hominibus se invocantibus certisque locis interdum saltem 
exhibeant. Revera autem hoc contingere, signa prodigiosa 
et apparitiones satis demonstrant. Sed de his quaestionibus 
subtilioribus ea quae diximus sufficiant, 
objectiones 374. Quaenam sint fundamenta erroris profestantium 
solvuntur. cu u u e ^. i nv ocatione Sanctorum, superius exposuimus, si- 
mulque etiam explicatione doctrinae catholicae eorum ob- 
jectiones praeoccupavimus. Hinc omnes Scripturarum tex- 
tus quos conquisiveruut , ut fulcirent suas opiniones, non 
singillatim expendemus; revera in se ista testimonia mag- 
nam obscuritatem et difficultatem non involvunt, sed pro- 
testantes eos exponunt secundum suos errores, hisque, uti 
solet, sensum Scripturae quomodocumque accommodant. — 
Sufficiat hic pauca, addere Qua ratione intercessio, cultus 
et invocatio Sanctorum non pugnet cum Scripturae docr 
trina, qua Christo munus mediationis adseribitur, jam vi- 
dimus. Afferuntur dein aliqua testimonia, quibus Deo uni 
supremus cultus latreuticus vindicatur, uti illud: Dominum 
tuum adorabis , et illi soli servies 1 ); et' Soli Deo honor 
et gloria. 2 ) Sed non est, cur ‘fusius probemus, talibus ver- 
bis non excludi cultum inferiorem duliae, qua Sanctos ve- 
neramur. — Objiciunt verba s. Pauli, qui ad Colossenses 
scribit : Nemo vos seducat volens in humilitate et religione 
angelorum , quae non vidit ambulans, frustra inflatus sensu 
carnis suae. 1 ) His verbis igitur cultum angelorum ab 
Apostolo omnino prohiberi contendunt. At plurimi quidem 
ss. Patres ac Doctores textum illum s. Pauli vario modo 
interpretati sunt, nemini tamen in mentem venit, eodem 
venerationem eam et cultum quem Ecclesia angelis defert 
ab Apostolo reprobari. Apostolus reprobat tantum cultum 
superstitiosum, quem juxta somnia Gnosticorum de aeoni- 
bus et geniis quidam introducere studebant. Communis ea 
est textus expositio, quam tradit Estius in hunc locum. 
Dicendum videtur , Apostolum hic agere contra quosdam, 


l ) Matth. 4, 10. # 1 Tim. 1, 17. 3) Coloss 2, 18. 

qui ex ethnica philosophia, quae de geniis daemonibus ac 
minoribus diis inaniter multa contemplabatur, cultum eo- 
rum introducere conati fuerint sub nomine angelorum, do- 
centes, nos ntediantibus angelis purgari oportere . Nam et 
hoc quidam Platonici docuerunt . Id vero erat Christi of- 
ficium ad angelos transferre, non ea ratione, quod Chri- 
stum dicerent majorem, quam qui se huc dimitteret, sed 
quod angelos propter excellentem eorum naturam etiam 
supra Christum honorarent. Igitur horum affectata et per- 
versa^ humilitas in eo erat, quod cultu quodam religionis 
submitterent se iis, quibus et quomodo non deberent , sci- 
licet angelis. Nam religio proprie accipitur, qua nimirum 
alicui naturae tanquam divinae cultus et ceremonia af- 
fertur. *) 

375. Opponunt protestantes doctrinae catholicae etiam 
illud quod legimus in Apocalypsi, videlicet angelum Joanni 
Apostolo loquentem prohibuisse, ut ipsum pronus in terram 
coleret, et Deo talem cultum vindicasse. Et cecidi, scribit 
s. Joannes, ante pedes ejus (angeli) ; ut 'adorarem eum. Et 
dixit mihi * vide ne feceris : conservus tuus sum et fratrum 
tuorum habentium testimonium Jesu. Testimonium enim 
Jesu est spiritus prophetiae *). Existima ni aliqui, angelum 
eo splendore apparuisse, ut pro Deo potuerit sumi et cultu 
latriae adorari, talemque adorationem ab ipso esse cohi- 
bitam. Minus convenientem tamen ejusmodi explicationem 
existimamus. Profunda veneratio, quam pronus in terram 
s. Joannes angelo exhibere voluit, non erat adoratio la- 
treutica, eamdemque non ut in se malam cohiberi, vel ex 
eo patet, quod s. Joannes etiam post angeli verba hunc 
honorem ei exhibet (c. 22, 9), quamvis iterum angelus eum 
declinet. Praeterea etiam apostolus satis declarat, se co- 
gnovisse ut angelum illum, qui ei apparebat. Existimamus 
igitur, angelum sanctum prae insita sibi virtute modeste 
atque benigne declinasse illum honorem ipsi ab apostolo 
praestitam. Id facere potuit tum ob naturae humanae a 


*) Cfr. etiam cl. Beelen in h. i. *) Apoc. 19, 10. Cfr. Ibid. 22, 9. 

Filio Dei assumptae et exaltatae reverentiam *), tum maxime 
ad contestandam observantiam suam erga tantum virum 
natura quidem minorem, dignitate tamen Apostolatus, san- 
ctitate et gloria martyrii maximum. Atque animadverten- 
dum est, praecipue eo tempore s. Joannem per revelationem 
mysteriorum summo Dei favore cumulatum fuisse, ac mu- 
nere legati divini functum; adeoque angelus cui officium 
erat, ut mysteria ei aperiret hominibus communicanda, ap- 
tissime declinat honorem sibi praestandum, seque dicit con- 
servum ipsius apostoli. Nulla igitur solida difficultas ex 
his contra cultum Angelorum atque Sanctorum de§umi pot- 
est. — Invenerunt protestantes etiam quosdam textus, ex 
quibus probant, Sanctis ignota esse ea, quae in terris 
aguntur. Multum urgent illa verba apud Isaiam:’ Abra - 
Jiam nescivit nos , et Israel ignoravit vos 2 ) , inde dedu- 
centes, mortuos justos et sanctos ignorare, quae apud vi- 
vos geruntur. Si quae esset in his verbis difficultas, hanc 
vel ea possemus declinare observatione, in hoc textu agi 
de justis mortqis antiqui Testamenti, qui forte in limbo 
ea ignorabant, quae in terris agebantur, nisi peculiari dis- 
positione divina eorum notitiam obtinerent. Sed quinam 
sit verus illius effati sensus, ex ipso contextu satis apparet. 
Propheta videlicet recensens magnifica Dei beneficia Israe- 
litis collata a Deo, qui mirabili ratione populum suum 
gubernaverat, invocat divinam misericordiam super popu- 


»Lotk et Jo8Q§, ait s. Gregorius M., angelos adorant, nec ta- 
men adorare prohibentur: Joannes vero in Apocalypsi sua adorare 
angelum voluit, sed tamen idem hunc angelus ne se debeat adorare 
compescuit, dicens: Vide ne feceris, conversus enim tuus sum et fra- 
trum tuorum. Quid est, quod ante Redemptoris adventum angeli ab 
hominibus adorantur et tacent, postmodum vero adorari refugiunt: 
nisi quod naturam nostram, quam prius despexerant, .postquam hanc 
super se assumptam conspiciunt, substratam sibi videre pertimescunt ? 
Nec jam sub se velut infirmam contemnere ausi sunt, quam super se 
videlicet in coeli Rege venerantur.. Nec habere dedignantur hominem 
socium, qui super se adorant hominem Deum.« Homil. III. in Evan- 
gelia. 

2) isa. 63. 16. 

lum hunc exclamans: Tu enim pater noster, et Abraham 
nescivit nos, et Israel ignoravit nos : tu Domine, pater 
noster, redemptor noster a saeculo nomen tuum. A te 
uno, inquit, Domine, pater noster, exspectandum no- 
bis est auxilium ; Abraham et Israel f propter peccata nostra 
aversi sunt a nobis, nec agnoscunt nos ut filios, nec juva- 
bunt nos, sed tu misericors Deus pater noster et redemp- 
tor es. Negatur itaque in textu, uti jam advertit s. Hie- 
ronymus, agnitio approbativa illarum patriarcharum ; nul- 
latenus vero edicitur, justos mortuos nihil cognoscere eorum 
quae in terris geruntur. 1 ) 

376. Quoad Traditionem jam vidimus, quid respon- 
dendum sit protestantibus, quum contendunt, cultum et in- 
vocationem Sanctorum introductam fuisse a quibusdam sae- 
culi V Episcopis, prioribus vero saeculis haud fuisse in usu. 

— Peculiaria autem quaedam Patrum effata ab illis ob- 
jecta eo spectant, ut uni Deo supremus cultus latriae vin- 
dicetur, ac superstitiosus omnis vel Angelorum, vel Sanc- 
torum cultus rejiciatur. Huc pertinet v. g. illud Origenis 
effatum: Quippe solus est orandus supremus Dem: sed et 
Unigenitus ejus orandm, ac primogenitm omnis creaturae, 
hoc est Verbum Dei 1 ). His verbis videlicet Origenes pre- 
ces angelis offerendas negat, quae uni Deo conveniunt, vel 
quae ad ipsos ut minores quosdam deos dirigantur. Sed 
certum quemdam iis exhiberi cultum, et certas ad eos ef- 
fundi precationes permittit naturae creatae eorum conve- 
nientes, et diversi generis ab iis quibus Deo per Filium 
suum supplicetur. Id enim aliis locis manifeste ipse docet. 

— Contra superstitiosum angelorunl cultum dirigitur etiam 


1 ) Eodem fere redit explicatio aliorum, qui illis verbis eum sen- 
sum subesse statuunt, Deum multo potiore jure patrem Hebraeorum 
dici, quam Abrahamum aut Jacobum. Hi igituf nescire et ignorare 
populum Israeliticum dicuntur relative , et comparate ad sollicitudi- 
nem singularem, qua Deus curam ipsius babet. Sic exponunt vel ipsi 
protestantes Clericus, Grotius, Vitringa et alii. 

2 ) C. Celsum 1. VIII. 

DE VERBO INCARNATO. 23 

Synodi Laodicenae canon quidam, qui saepe a protestanti- 
bus affertur, videlicet canon XXXV quo synodus illa pro- 
hibet: Christianos relicta 'Dei Ecclesia abire et angelos no- 
minare vel congregationes facere; si quis ergo inventus 
fuerit huic occultae idololatriae vacare , anathema sit. Jam 
ex ipsis verbis satis apparet, agi de quibusdam sectariis, 
qui in coetibus clandestinis superstitioso cultu angelos ve- 
nerabantur. Novimus autem ex ipsa historia, in illis regio- 
nibus ejusmodi sectam viguisse, quae secundum principia 
Platonica Deum inaccessibilem esse statuebat, et genios seu 
angelos habebat ut mediatores inter hominem et numen di- 
vinum. De iis Theodoretus explanans verba Apostoli ad 
Colossenses: Nemo vos seducat volens in humilitate et re- 
ligione angelorum , l ) ita scribit : Et in hodiernum usque 
diem licet videre apud illos et eorum finitimos oratoria s . 
Michaelis. Illi ergo hoc consulebant , humilitate scilicet 
quadam dicentes, universorum Deum nec cerni nec com- 
prehendi, nec ad eum posse perveniri , et oportere per an- 
gelos divinam sibi benevolentiam conciliare. Caeterum ab 
illa synodo haud proscribi cultum Sanctorum, patet ex ca- 
none LI, quo determinatur tempus ad celebranda festa 
Sanctorum his verbis: Quod non oportet in Quadragesima 
Martyrum natales peragere , sed sanctorum Martyrum fa- 
cere commemorationes in sabbatis et dominicis. Eadem 
vero est ratio cultus Angelorum atque Sanctorum. 

377. Trita postremo est illa objectio haereticorum, 
inutilem esse Sanctorum invocationem. Deus enim, in- 
quiunt, magis nos diligit, quam omnes Sancti, et paratis- 
simus est ex natura sua ad preces nostras exaudiendas. 
Facilis est responsio. Quamvis Deus tantopere nos amet, 
tamen ei intimius conjuncti sunt, ut amici, Sancti, qui cum 
Christo in coelis regnant, et sicuti vidimus, cum toto or- 
dine providentiae divinae optime cohaeret, ut iis interce- 
dentibus nobis dona sua elargiatur. Nos igitur tepiditatis 
nostrae conscii et memores peccatorum nostrorum Sanctos 


*) Coloss 2, 19. 

rogamus, ut officia sua pro nobis apud Deum interponant, 
ac nobis beneficia divina intercessione sua impetrent. Certe 
Deus etiam plus amabat amicos Job, quam vir ille sanc- 
tus eos diligere posset, et tamen volebat Deus, ut per in- 
tercessionem ejus amicis placaretur. Vides igitur, quam 
inanis sit illa objectio. 3 

Articulus III. 

, DE CULTU SACRARUM RELIQUIARUN. 

378. Nomine reliquiarum intelliguntur tum sensu 
strictiore defunctorum Sanctorum corpora, eorumque partes, 
membra, ossa ac cineres, tum sensu latiore objecta, quae 
Sanctis dum vivebant, propria erant, eorumque usu atque 
contactu sacrata sunt, uti e. g. vestimenta et instrumenta 
martyrii vel mortificationis, vincula et catenae, flagella at- 
que cilicia. Ecclesia catholica semper docuit, Sanctorum 
reliquias esse venerandas, et praxi inde ab initio easdem 
sancte coluit. Accurate dogma ipsum a Concilio Triden- 
tino proponitur illis verbis decreti de Cultu Sanctorum quo 
Patres doceri jubent fideles: Sanctorum quoque martyrum 
et aliorum cum Christo viventium sancta corpora , quae 
viva membra fuerunt Christi et templum Spiritus sancti 
ab ipso ad aeternam vitam suscitanda et glorificanda , a 
fidelibus veneranda esse; per quae multa beneficia homi- 
nibus praestantur , ita ut affirmantes, sanctorum reliquiis 
venerationem et honorem non deberi, vel eas aliaque sacra 
monumenta a fidelibus inutiliter honorari atque eorum opis 
impetrandae causa Sanctorum memorias frustra frequen- 
tari , omnino damnandos esse , prouti jam pridem eos dam- 
navit et nunc iterum damnat Ecclesia. 1 * ) 

379. In hoc decreto etiam paucis verbis apprime in- 
dicatur ratio, cur Sanctorum corpora sint veneranda ; vide- 
licet, tum quia viva membra fuerunt Christi et templa 


i) Sess. XXV. 

22 * 


Doctrina 

catholica. 


Ratio 
cultus. - 


Digitized by v^ooqLc 



Errores. 


340 # DE MYSTERIO REDEMPTIONIS. 

Spiritus sancti, tum quia a Cliristo ad aeternam vitam 
sunt suscitanda et glorificanda. Praestantia videlicet et 
dignitas super naturalis , qua Beati viventes excelluerunt, 
non soli animae eorum propria erat, cui immediate eadem 
• inhaerebat , sed etiam corpus afficiebat, quod in unitatem 
substantiae atque naturae animae junctum est. Idem pa- 
riter numero et individuo corpus, quod nunc separatum est 
ab anima, aliquando iterum ei unitur, resuscitatur et glo- 
rificatur. Hic igitur respectus corporis et partium ejus ad 
Sanctos, qui jam gloria aeterna fruuntut, ratio est cultus 
talium reliquiarum. In aliis reliquiis, quae Sanctorum viven- 
tium partes non fuere, sed ad ipsos aliquas relationes su- 
perius commemoratas habuerunt, istae relationes pariter 
rationem constituunt, cur ea objecta sacra veneratione ho- 
noremus. Vides proinde, cultum reliquiarum esse relativum }) 
380. Ut jam de haereticis loquamur, qui reliquiarum 
cultum damnarunt, commemorandi breviter sunt Manichaei, 
Gnostici et Arianorum quidam duces, ut Eudoxius et Eu- 
nomius, qui sicuti Sanctorum cultum, ita et reliquiarum 
venerationem rejecerunt. Famosus vero hac in re est Vi- 
gilantius, non quidem quod ejus inepti errores multos in- 


*) Quaeri potest, utrum corporibus sacris Sanctorum forte insit 
etiam nunc supernaturalis excellentia intrinseca, i. e. qualitas physica 
intrinseca supernaturalis, propter quam veneranda sunt. Id ex eo 
suaderi videtur, quod aliquando sanctificata fuerunt ut viva templa 
Spiritus sancti, quodque sint eadem individuo et numero corpora quae 
glorificabuntur. — Etiam nunc igitur eis inest haec ordinatio ad glori- 
ficationem. Quafrivis aliqui in hanc opinionem aliquantipser declinare 
videantur, (cfr. Oswald, Eschatologia, de cultu s. Reliquiarum n° 4), 
id tamen haud videtur affirmandum esse. »Habitus, ait Lugo, de In- 
carn. disp. XIV., vel qualitates supernaturales, si quae dantur in cor- 
pore hominis grati, pereunt in morte, quia illae omnes sunt passiones 
consequentes ex gratia habituali, nec possunt ab illa separari, manet 
autem in gratia totus titulus ad illas recuperandas in resurrectione 
corporis, cum maneat (in anima) gratia habitualis, quae est unica 
radtx et titulus dans jus ad illas.« Ordinatio itaque corporis ad glo- 
rificationem non consistit in qualitate physica et intrinseca, sed in 
jure extrinseco et morali, proveniente ex praeterita unione cum anima 
beata. 

venerint sectatores, sed quia refutatus fuit a summo viro 
s. Hieronymo, cujus egregium opusculum contra Vigilantium, 
splendidissimum est antiquae doctrinae et praxis quoad rem 
de qua agimus monumentum. Docebat igitur Vigilantius, 
veuerandas nom esse Sanctorum reliquias, earumdemque , 
cultores cinerarios appellabat. Signa apud sacras reliquias' 
fieri solita asserebat esse praestigia, basilicas Martyrum 
declinandas, Catholicos vero qui ibi orarent quasi immun- 
dos evitandos esse. — Sequentibus saeculis suae impietatis 
imitatores habuit • in Oriente Constantinum Copronymum 
aliosque Iconoclastas , in Occidente sacculo IX Claudium 
Taurinensem ac dein Albigenses ac protestantes. Lutherus in 
Sermone de Cruce dicit : Quoniam reliquiae Sanctorum ni- 
hil aliud sunt , quam fidelium seductiones , ne deinceps po- 
puli deos alienos colant , placere sibi, ut omnes hujusmodi 
reliquiae altissime sub terra abscondantur . Similia et alii 
novatores statuerunt; nec defuere, qui sacras reliquias de- 
struxerunt vel foedissime profanarunt. Facile patet, pro- 
testantes quum supernaturalem dignitatem et praestantiam 
justis et Sanctis inhaerentem non agnoscant, sicut cultum 
Sanctorum, ita et reliquiarum venerationem rejecisse. 

381. Cultus qui a Catholicis reliquiis praestatur est, Cultus 

. . ... . „ .. . reliquiarum 

uti diximus, cultus relativus, qui etiam imperfectior est, 0S i re iativus. 
quam cultus ipsis Sanctis praestitus; sed analogice et re- 
ductive pertinet ad speciem ejus cultus, qui Sanctis debe- 
tur. Talis cultus igitur proprie nec hyperdulia est nec 
dulia, quae soli naturae intelligenti tribuuntur, sed cultus 
inferior, qui dici potest pro varietate reliquiarum cultus 
didiae vel hyperduliae secundum quid. x ) Exhibetur autem 
reliquiis veneratio variis actibus ; eo videlicet quod sollicite 
quaeruntur et cum honore servantur; quod in ecclesiis ho- 
norifice collocantur; quod Sanctos ad earum reliquiarum 
conspectum pro magistris ac protectoribus habere profite- 


J ) Cfr. Bellarmin. l>e Imaginibus Sanctorum c. 25. — Accura- 
tius inferius, quum de imaginibus tractabitur, etiam hac de re 
agemus. . 

mur; quod reliquias osculis, contactu, luminaribus, thure, 
peregrinatione, solemnitate festorum, pro more et usu Ec- 
clesiarum probato honoramus. Hunc igitur cultum ab Ec- 
clesia probatum licitum esse ac pium, contra novatorum 
errores demonstrandum est. 

propositi* 382. Propositio. — Reliquiis Sanctorum merito ac 
* licite religiosus cultus impenditur . 

*. scriptura. Demonstratio. — Ex sacra Scriptura quidem testimo- 
nia quibus directe cultus reliquiarum vindicatur non affe- 
remus; modo autem indirecto ex eadem haurire possumus 
validam demonstrationem, qua congruentia et pietas cultus 
illius probatur. Atque imprimis ipse Salvator sanatione 
remunerat fiduciam mulieris illius aegrotantis , quae sacra 
cum veneratione • fimbriam vestimenti ejus tetigit. Ecce 
mulier , qupe sanguinis fluxum patiebatur duodecim annis, 
accessit retro , et tetigit fimbriam vestimenti ejus . Dicebat 
enim intra se: Si tetigero tantum vestimentum ejus, salva 
ero . At Jesus conversus et videns eam dixit i Confide fi - 
lia, fides tua te , salvam fecit . Et salva facta est mulier 
ex illa hora . l ) — In Actibus vero Apostolorum legimus, 
primos Christianos Hierosolymis in plateas ejecisse infirmos 
ac posuisse in lectulis et grabatis, ut veniente Petro saltem 
umbra illius obumbraret quemquam illorum et liberarentur 
ab infirmitatibus suis . *) Simili ratione dicitur de s. Paulo : 
Virtutesque non quaslibet faciebat Deus per manum Pauli : 
ita ut etiam super languidos deferrentur a corpore ejus 
sudaria et semicinctia , et recedebant ab eis languores , et 
spiritus nequam egrediebantur A) Argumento analogico ex 
his merito infertur, pium et licitum esse cultum reliquia- 
rum. In fiducia enim illa, qua tum Christi vestimentum 
tangi, tum ea quae ad Apostolos pertinebant adhiberi con- 
spicimus ad depellendos morbos, certe veneratio et cultus 
religiosus illorum objectorum includitur. Deus autem hanc 
venerationem ipsis miraculis comprobat. Unde etiam ob- 
jecta quae pertinebant ad Sanctos jam in coelo triumphantes, 


J ) Mattii. 9, 20. 21. . 2 ) Act. 5, 15. ») Act. 19, 11. 12. 

ve] multo magis corpora Sanctorum, cultu religioso vene- 
rari, omnino pium est ac Deo placitum. 

383 . In antiquo Foedere exemplum nobis exhibetur 
devotionis et fiduciae, quam Eliseus habuit in pallium, quo 
usus fuerat Elias. Pallio Eliae percussit aquas , et divisae 
sunt huc atque illuc. 1 ) — Sed miraculum etiam insigne 
videmns a Deo patrari ad contactum ossium Elisei pro- 
phetae, quae profecto sensu proprio reliquiae erant. Le- 
gimus videlicet: Quidam sepelientes hominem viderunt la- 
trunculos, et projecerunt cadaver in sepulchro Elisei . Quod 
cum tetigisset ossa Elisei, revixit homo et stetit super pe- 
des suos. 2 ) Perspicuum plane est, tam insigni miraculo 
corpus prophetae . defuncti honoratum fuisse a Deo ipso. 
Unde et Ecclesiasticus Eliseum celebrat illis verbis: Mor- 
tuum prophetavit corpus ejus . In vita sua fecit monstra , 
et in morte mirabilia operatus est. 3 ) Quod si igitur ipse 
Deus reliquias illius sancti viri tanto honore affecit, quis 
neget, pie ac licite a Christianis reliquias coli Sanctorum? 
— Caeterum et Hebraeos peculiarem reverentiam habuisse 
mortuorum justorum et sepulchrormm , quibus ossa eorum 
continebantur, plura facta ostendunt. Moyses populum Is- 
rael educens ex Aegypto secum fert ossa Joseph in terram 
promissam, quemadmodum patriarcha ille postulaverat mo- 
riturus. 4 ) Josias quum destrueret in Bethel altare idolo- 
rum, atque super illud ut profanaretur concremaret ossa 
mortuorum, sollicite conservari jubet sepulchra duorum pro- 
phetarum, qui jam a pluribus saeculis obierant. 5 ) Etiam 


>) 4 Reg. 2, 2, 14. *) Ibid. 13, 21. Eccli. 48, 14, 15. 

4 ) »Tulit quoque Moyses ossa Joseph secum : eo quod adjurasset 
filios Israel dicens: Visitabit vos Deus, efferte ossa mea hinc vobis- 
cum.« Exod. 13, 19. 

B ) »Conversus Josias vidit ibi sepulchra quae erant in monte: 
raisitque et tullit ossa de sepulchris, et combussit ea super altare, et 
polluit illad juxta verbum Domini, quod locutus est vir Dei qui prae- 
dixerat verba haec. Et ait: 'Quis est titulus ille, quem video? Re- 
sponderuntque ei cives urbis illius: Sepulchrum est hominis Dei, qui 
venit de Juda et praedixit verba haec quae fecisti super altare Be- 

pharisaei aedificare solebant sepulchra prophetarum, et or- 
nare monumenta justorum 1 ); id proinde pium ac Deo pla- 
citum esse censebant. Dum , vero Christus Dominus hoc 
illis exprobat, manifeste non opus ejusmodi in se reprehen- 
dit, sed hypocrisim illorum hominum, qui non minus per- 
versi erant, quam patres eorum qui prophetas occiderant. 
Formali tamen cultu corpora justorum mortuorum apud 
Judaeos non honorabantur, idque omnino respondet statui 
imperfectionis et praeparationis qui veteri Foederi prae 
novo Testamento convenit. Ex una enim parte secundum le- 
gem Leviticam corpus emortuum legaliter immundum erat; 
ex altera parte nondum Christus Dominus morte sua et re- 
surrectione mortpm vicerat simul ac sanctificaverat, et futu- 
ram corporum resurrectionem praemonstraverat ; nec animae 
justorum antiqui Testamenti perfecta felicitate jam frueban- 
tur. Sed quum sub Evangelii lege status plenitudinis et per- 
fectionis venisset, plane conveniebat, honorari corpora illa San- 
ctorum et ossa, quae viva ftierant Christi membra, et ali- 
quando in gloriosa resurrectione participabunt beatitudinem 
illam, qua animae jam frduntur. Aptissime s. Joannes Damas- 
cenus: Illud quidem veteri Lege comparatum erat , ut qui 
mortuum contigisset immundus censeretur ; verum hi in mor- 
tuorum numero minime habendi sunt . Ex quo enim ipsa - 
met vita ac vitae auctor inter mortuos adscriptus est , qui 
in spe resurrectionis . fideique erga eum diem extremum 
clauserunt, mortuos haudquaqam appellamus . t ) 

384. In Traditione Ecclesiastica tot documenta cul- 
tus, qui Sanctorum .reliquiis inde ab initio Ecclesiae tribue- 
batur, invenimus, ut doctrina de veneratione reliquiis exhi- 
benda jure inter ea dogmata recenseatur, quae splendida 
plane ratione ex hoc fidei fonte vindicantur. Et re qui- 
dem vera ex documentis quae exstant de martyrio s. Ig- 


thel. Et ait: Dimittite eum, nemo commoveat ossa ejus. Et intacta 
manserunt ossa illius cum ossibus propbptae qui venerat de Samaria. « 
4 Reg. 23,. 17. 

’) Matth. 23, 29. 

2 ) De fide orthodoxa 1. 4. c. 15. 

natii videmus, jam eo tempore reliquias in maximo honore 
sacro fuisse. Legimus in actis martyrii ejus: Feris crude- 
libus juxta templum expositus est , ut illico sancti martyris 
Ignatii desiderium impleretur , ... ut nempe nulli fratrum 
gravis fieret oh suarum reliquiarum collectionem , quomodo 
propriam consummationem fieri prius in epistola opta- 
verat .*) Solae enim duriores sanctarum ejus reliquiarum 
partes relictae sunt , quae Antiochiam delatae sunt, et in 
sudario depositae , thesaurus sane inaestimabilis ob Mar- 
tyris gratiam Ecclesiae relictus 2 ). Vides jam consuetudi- 
nem fuisse, ut reliquiae martyrum sollicite conquirerentur, 
ac dein sacro cultu honorarentur. Et quanta fuerit reli- 
quiarum s. Ignatii veneratio, comperimus ex sermone cele- 
berrimo, quem s. Joannes Chrysostomus tribus post saeculis 
habuit Antiochiae in s . Martyrem Ignatium. Magnificat 
populum et civitatem Antiochenam, quod reliquias s. Ignatii 
possideant, describit aurea cum eloquentia, quanta cum glo- 
ria illae reliquiae Roma reportatae 'ac Antiochiae depositae 
fuerint, et quomodo thesaurus iste honoretur; omnesque ad 
cultum perennem illarum reliquiarum exhortatur. Utilis 
igitur , concludit, cunctis hic thesaurus est et refugium op- 
portunum , tam iis qui lapsi sunt , ut a tentationibus libe- 
rentur, quam iis qui prospere et feliciter degunt , ut diu 
f ruantur bonis; illis qui morbis laborant , ut bonam vale- 
tudinem consequantur; illis qui commoda gaudent valetudine , 
ne in morbum aliquem incurrant . Quae quidem omnia con- 
siderantes , omni gaudio atque voluptati sacrum hunc locum 
anteponamus , ut laetitiae et lucri consortes, illic sanctorum 
contubernales et socii esse valeamus . — Quemadmodum 
vero venerationem reliquiarum s. Ignatii juxta haec docu- 
menta per tria saecula veluti prosequimur, ita multorum 


!) Scripserat videlicet ad Romanos: »Sinite me ferarum cibum 
esse, per quas Deum consequi licet. Frumentum sum Dei et per fe- 
rarum dentes molar, ut mibi sepulcbrum liant, nihilque mei corporis 
relinquant, ne postquam obdormiero gravis alicui sim.« 

2 ) Cfr. Ruinart. Acta Martyrum. 

aliorum martyrum reliquias tali cultu honoratas esse, si- 
milia documenta ostendunt. Jam vidimus, ab ecclesia 
Smyrnensi reliquias s. Polycarpi fuisse collecta, ut ossa 
gemmis pretiosissimis cariora et quovis auro puriora 1 }; 
ita et corpus s. Cypriani a fidelibus per noctem sublatum 
cum cereis et scholacibus, cum voto et triumpho magno de - 
ductuto est. 2 ) Notum porro. est, eum fuisse usum Christia- 
norum, ut magna cum veneratione linteis et phialis san- 
guinem Martyrum colligerent, ac deinde cum insigni reve- 
rentia conservarent. Cujus exemplum juvabit afferre ex 
Actis martyrii s. Vincentii , qui Caesaragustae in Hispania 
a. Christi 304 passus est. Delatus Dei Martyr ad lectu- 
lum, ac piis sanctorum manibus in strati molitie repo- 
situs, mox pretiosam resolutus in mortem coelo spiritum 
reddidit . Videres circumstantium frequentiam sancti ve- 

stigia certatim deosculando prolambere , vulnera totius la- 
ceri corporis pia curiositate palpare , sanguinem linteis ex- 
cipere sacra veneratione posteris profuturum . s ) — Quanta 
autem veneratione corpora Sanctorum inventa colerentur, 
videmus ex iis, quae ss. Ambrosius et Augustinus de in- 
ventione reliquiarum ss. Gervasii et Protasii nobis referunt. 
Summo cum triumpho et populi ingenti laetitia corpora 
haec transtulit s. Ambrosius in novam basilicam dedican- 
dam, sub altari ea condidit, festum per plures dies hac 
occasione egit, suisque panegyricis laudes martyrum cele- 
bravit. 4 ) Miracula autem varia quae in h^c translatione 
acciderunt, praesertim sanatio caeci toti civitati Mediolanensi 
noti, a ss. Ambrosio et Augustino narrantur. Ac multa 
etiam miracula, quae ad reliquias s. Stephani patrata fue- 
runt, pariter a s. Augustinus referuntur. 5 ) 


‘) Cfr. superius n° 362. 

2 ) Acta proconsularia s. Cypriani Ep. et M. ap. Ruinart. 

3 ) Apud Ruinart, Acta s. Vincentii. 

4 ) Cfr. s. Ambros. Epist. ad Marcellinam sororem, et Serm. de 
ss. Martyribus Gervasio et Protasio; s. Augustin. Confess. 1 IX. ^c. 7. 
et Serm. in ss. Gerv. et Protas. ; Acta Storum Junii tom. III. die XIX. 

*) De Civit. Dei 1. XXII. c. 8. 

385. Sed ne hac in re longi simus, illud dicere licet, 
vix ullum inveniri ex Patribus et Doctoribus inde a sae- 
culo IV, qui non extollat, explicet et vindicet cultum Cor- 
porum Sanctorum et sacrarum Keliquiarum. Praeter s. 
Ambrosium et Augustinum commemorandi sunt uterque 
Gregorius, Basilius, Joannes Chrysostomus, Hilarius, Pau- 
linus, Asterius, Eulogius, Prudentius, aliique permulti. 
Eorum vero testimoniis allatis animadvertit Petavius veluti 
in summam redigens probationem, in iis maxime conside- 
randa esse tria: Primum quidem , quod ea fere non sim- 
plicem habent affirmationem ac sententiam , qua quisque 
sibi quod visum est pronuntiat , (tametsi non leve pondus 
etiam hoc modo decretis illorum ac judiciis inesset), verum 
quis tum Christianorum omnium et Ecclesiae totius usus 
et sensus esset, velut historica narratione comprehensum sub- 
jiciunt oculis ... Secundum est , ritus illos Sanctorum ho- 
norandorum, sic in illis exstare approbarique testimoniis, 
ut non recens ac nuper exortos in Ecclesia fuisse appa- 
reat, sed constanti ac perpetuo more seritotos. Tertium 
denique, in omnibus orbis Christiani partibus et provinciis 
pari consensu religiosos illos cultus obtinuisse, non in una 
tantum aut altera ecclesia , ut sincera fidei ac disciplinae ca- 
tholicae corruptela quaedam videri posset, 1 ) — Concludamus 
hanc probationem illis verbis, quibus s. Hieronymus magna 
cum vi contra impium Vigilantium urget hanc praxim uni- 
versae Ecclesiae. Dolet (Vigilantius), inquit, Martyrum 
reliquias pretioso operi velamine , et non vel pannis vel ci- 
licio colligari, vel projici in sterquilinium, ut solus Vigi- 
lantius ebrius et dormiens adoretur . Ergo sacrilegi su- 
mus, quando Apostolorum basilicas ingredimur? Sacri - , 

legus fuit Constantinus Imperator , qui sanctas reli- 
quias Andreae, Lucae et Timothei transtulit Constantino - 
polim: apud quas daemones rugiunt et inhabitatores Vigi - 
lantii illarum se sentire praesentiam confitentur ? Sacri - 


*) De Incarn, 1. XIV. c. 13. n° 8. 

legus dicendus est et nunc Augustus Arcadius , qui ossa 
B. Samuelis longo post tempore de Judaea transtulit in 
Thraciam? Omnes Episcopi non solum sacrilegi, sed et 
fatui judicandi, qui rem vilissimam et cineres dissolutos 
in serico et vase aureo deportaverunt? Stulti omnium Ec- 
clisiarum populi, qui occurrerunt sanctis Reliquiis: et 
tanta laetitia , quasi praesentem viventemque prophetam cer- 
nerent, susceperunt, ut de Palaestina usque Chalcedonem 
jungerentur populorem examina , et in Christi laudes una 
voce resanarent? 

386. Synodus igitur Tridentina hac in re antiquam 
tantum doctrinam solemniter confirmavit. Sed et plura 
alia Concilia jam antea reliquiis cultum eis debitum vin- 
dicaverant. Sic concilium Gangrense can. 20° anathema di- 
cit iis, qui basilicas et memorias martyrum, id est loca in 
quibus sunt martyrum reliquiae, contempserint. Chartagi- 
nense V can. 14° praecepit, ne altaria absque reliquiis 
martyrum exstruerentur. Bracarense III can. 5° statuit, 
in supplicationibus thecam reliquiarum gestari debere ma- 
nibus episcoporum, aut aliorum sacerdotum, populo praece- 
dente ac sequente. Epaonense can. 25° jubet, reliquias 
Sanctorum non ppni in ecclesiis, ubi non sunt clerici, qui 
sacris cineribus psallendi frequentia famulentur. Con- 
cilium vero oecumenicum Nicaenum II Act. 111 ait: Ser- 
vator noster Christus fontes salutares Sanctorum reliquias 
nobis reliquit, multis modis beneficia in debiles funden- 
tes, . . . atque id per Christum qui in ipsis habitat . Et 
^Ptione VIII episcopos aut clericos deponi jubet, monachos 
vero et laicos communione privari, qui reliquias martyrum 
contemnunt, et non ut rem sacram tractant. 

387. Iis omnibus quae diximus jam satis exposita est 
ratio theologica, cur Sanctorum reliquiae colendae sint; sed 
juvabit eam colligere verbis Angelici Doctoris, qui s. Au- 
gustino praecedente ita argumentatur. Sicut Augustinus 
dicit (De Civit . Dei 1. 1 . c. 13), si paterna vestis et annulus, 
ac si quid hujusmodi tanto carius est posteris, quanto erga 
parentes est major affectus, nullo modo ipsa spernenda 

• 

sunt corpora, quae utique multo familiarius atque conjunc- 
tius quam quaelibet indumenta gestamus : haec enim ad 
ipsam naturam hominis pertinent . Ex quo patet, (pergit 
s. Thomas), quod qui habet affectum ad aliquem, etiam ea 
quae de ipso post mortem reliquuntur, veneratur, non so- 
lum corpus aut partes corporis ejus, sed etiam aliqua ex- 
teriora , puta vestes et similia . Manifestum est autem, 
quod Sanctos Dei in veneratione habere debemus, tanquam 
membra Christi, Dei fdios et amicos et nostros intercesso- 
res . Et ideo eorum reliquias qualescumque honore congruo 
in eorum memoriam venerari debemus ; et praecipue eorum 
corpora, quae fuerunt templa et organa Spiritus sancti in 
eis habitantis et operantis, et sunt corpori Christi configu- 
randa per gloriosam resurrectionem . Unde et ipse Deus 
hujusmodi reliquias convenienter honorat, in earum prae- 
sentia miracula faciendo '). 

388. Opponunt Protestantes ex sacris Litteris contra objectiones 
cultum reliquiarum illum textum, quo Christus Pharisaeos 
reprehendit dicens: Vae vobis Scribae et Pharisaei hypo- 
critae, qui aedificatis sepulchra prophetarum. 2 ) Sed jam 
diximus, a Christo non ipsum opus in se reprehendi, sed 
perversum animum, et istorum hypocrisim, qua, cum essent 
tam iniqui ut patres eorum, simulabant pietatem. Unde 
et ironice Christus pergit: Profecto testificamini, quod con- 
sentitis operibus patrum vestrorum ; quoniam ipsi quidem 
eos occidemnt, vos autem aedificatis eorum sepulchra. Vi- 
delicet aedificatio sepulchri duplici modo haberi potest, vel 
ut honor defuncto exhibitus, vel ut complementum facinoris 
eorum, qui aliquem e medio tulerunt. Vos igitur, inquit 
Dominus Pharisaeis, tam perversi estis tamque aequales 
patribus vestris iniquis qui occiderunt prophetas, ut quem- 
admodum illis occisio, sic animo vestro iniquo aedificatio 
sepulchri bene conveniat, tanquam continuatio criminis il- 
lorum et testificatio, quod consentitis neci prophetarum. 
Perspicuum est , ex his ne minimum quidem contra cultum 


’) S. th. p. 3. q. 25. a. 6. Luc. 11, 47. 

reliquiarum posse inferri. — Objiciunt pariter, a Deo ipso 
corpus Moysiset sepulchrum ejus occultatum esse, ne Israeli- 
tae illud venerarentur. Et sepelivit (Deus) eum in valle terrae 
Moab contra Phogor : et non cognovit homo sepulchrum 
ejus usque in praesentem diem 1 ). Respondemus, merito 
ab interpretibus statui, a Deo sepulchrum Moysis occulta- 
tum fuisse, ne Judaicus populus ad idololatriam valde pro- 
nus, qui vitulum aureum in deserto adoraverat, Moysis cor- 
pus divino cultu et honore prosequeretur. Inter Christia-^ 
nos autem cum nullum tale periculum immineat, vult Deus 
amicorum suorum cum Christo in coelis regnantium cor- 
pora in pretio haberi ac veneratione, hancque voluntatem 
suam nobis tum per Ecclesiam , tum per crebra prodigia 
manifestavit. 

objectio 389 . Q uae ex Traditione adversarii colligere studu- 

diluitur, erunt, vix consideratione digna sunt. Contendunt e. g. 
primis saeculis cultum reliquiarum non fuisse in usu. Id 
confirmant ex facto quod -contigit initio saeculi quarti, 
quodque narratur a. s. Optato; videlicet Luciliam matro- 
nam Carthaginensem palam objurgatam fuisse a Caeciliano 
archidiacono, quod martyris ossa deosculatione veneraretur. 
Unde haec mulier valde irata multum promovit schisma 
Donatianum. — Sed jam vidimus, quanta veneratione 
semper, etiam primis saeculis, reliquias martyrum fideles 
omnes prosecuti sint. Quod vero attinet ad factum illud, 
ex ipsa narratione s. Optati colligitur* cur Caecilianus 
feminam illam reprehenderit. Ante spiritalem cibum, scribit, 
$ potum , os nescio cujus martyris , si' tamen martyris, li- 
bare dicebatur : et cum praeponeret calici salutari os nes- 
cio cujus hominis mortui etsi martyris , sed necdum vindi- 
cati , cum confusione discessit irata*). Manifestum est, 
mulierem istam non reprehensam fuisse ex eo, quod gene- 
ratim cultus reliquiarum haud approbaretur, sed quia cole- 
bat osculis suis os martyris nonduip agniti ab ecclesiastica 


*) Deuteron. 34, 6. 

*) De schismate Donatistarum 1. 1. n° 16. 

auctoritate , idque cum ostentatione quadam ante suscep- 
tionem Eucharistiae, ita ut fere illam suam venerationem 
reliquiae non approbatae susceptioni sanctissimi Sacramenti 
praeponere videretur. Proinde contra cultum reliquiarum 
ex illo facto nihil deduci potest. 

390. Protestantes etiam conati sunt oppugnare et ( 
irridere venerationem reliquiarum contendentes, maximam 
partem reliquiarum esse plane dubiam atque suppositam, ita 
ut cultus iste plerumque constituat superstitiosam rerum 
inanium venerationem. Ad confirmationem assertionis suae 
dein corrogant ex historia narratiunculas veras et falsas, 
quibus multas reliquias spurias esse probare nituntur, et 
advertunt, pluribus in locis ejusdem quandoque Sancti cor- 
pus, aut caput, aut alia membra ostendi, ita ut manifesta 
sit hac in re superstitio. — Ut hanc difficultatem diluamus, 
opportunum erit haec animadvertere. 1° Tota difficultas 
ista non attingit cultum, ipsum reliquiarum in se spectatum, 
sed praxim et prudentiam in hac veneratione adhibendam. 
2° Ex ipsa rei natura patet, non eam semper posse haberi 
certitudinem de authentia alicujus reliquiae, quae sit phy- 
sica vel metaphysica vel summa certitudo moralis. At suf- 
ficit talis certitudo moralis, quae in re gravi adhibetur, 
eademque generatim de reliquiis quae publice coluntur 
adest. Etenim 3° Ecclesia semper sollicita fuit in veris 
reliquiis a falsis et dubiis secernendis. Ita ex verbis s. 
Optati superius citatis vides, jam eo tempore, ut alicujus 
reliquiae coli possent, necessarium fuisse, antea ab auc- 
toritate Ecclesiastica martyrem agnosci. Concilium quoque 
Lateranense IV statuit: Inventas de novo (reliquias) nemo 
publice venerari praesumat, nisi prius auctoritate Romani 
Pontificis fuerint approbatae 1 ). Concilium vero Tridentinum 
decrevit, non esse novas reliquias recipiendas , nisi reco- 
gnoscente et approbante Episcopo 2 ). Generatim igitur spec- 
tata sollicitudine auctoritatis Epclesiasticae, quando reliquiae 
publice honorantur, morali certitudine constat, eas non esse 


l ) Cap. 62. *) Sessione XXV. Decreto de invoc. Sanctorum etc. 


Objectio 
x reliquiis 
dubiis. 

res inanes et spurias, sed authenticas et cultu dignas. 
4° Non negamus, de quibusdam reliquiis rationabiliter dubi- 
tari posse, an illud vere sint quod esse dicuntur. Quando- 
que videlicet decursu temporum confusio reliquiarum vel 
corporum plurium Sanctorum ejusdem qominis accidere po- 
tuit, vel reliquia alicujus sancti Martyris cujus nomen nes- 
ciebatur, coli sub nomine alterius Sancti. Ex his similibus- 
ve causis explicatur, quomodo eaedem reliquiae in variis 
locis colantur. Interdum etiam in similitudinem alicujus 
reliquiae, e. g. clavi crucis Christi, alia ejusmodi objecta 
confecta sunt, quae contactu cum genuina reliquia veluti 
sacrata, et dein relativo cultu honorata fuerunt. Labente 
vero tempore factum est, ut jam genuinae reliquiae re- 
putarentur. Vides, in talibus casibus semper rem sacram 
cultu relativo recte honorari posse, quamvis subrepat er- 
ronea quaedem confusio accidentalis. Rarissime evenire 
putamus, quod objectum aliquod omnino profanum ut vera 
reliquia cultu publico honoretur. Sed etiam si id aliquando 
contingeret, res non foret tanti momenti, ut propterea de 
abusu et superstitione conclamandum esset. Etenim 5° cul- 
tus reliquiarum, uti vidimus est relativus, dumque vel ossa 
Sanctorum, vel objecta alia honoramus, non sistimus in 
illis, sed respicimus pio affectu praestantiam et supernatu- 
ralem gloriam eorum, quorum illa ossa et objecta fuerunt. 
In hoc cultu igitur praecipuum est pius ille affectus re- 
verentiae et fiduciae erga Sanctos ; secundarium quid, honor 
directe objecto materiali exhibitus. Quamvis sane incon- 
venientia aliqua adsit, si in objecto directe honorato non 
habetur illa ad Sanctos relatio, ob quam reliquiam talem 
suppositam veneramur, tamen inde non laeditur pia nostra 
et laudabilis devotio erga Sanctos , quae primas partes in 
hoc cultu habet. — Leibnitius hac de re, dum in Syste- 
mate theologico reliquiarum cultum vindicat, dicit : Quoniam 
pii tantum affectus res est , nihil refert , etiamsi forte con- 
tingeret, reliquias quae pro veris habentur suppositas esse 1 ). 


N. XL. 

Et ipse quidem nobis nimium hic asserere videtur, dum 
ejusmodi errorem nihil referre dicit. Etenim quum reli- 
quias in se veneremur ob earum relationem ad Sanctos, 
et non tantum ut signa quaedam quae nobis Sanctos in 
memoriam revocant, deficiente illa reali relatione talia ob- 
jecta jam cultu digna non sunt. Atque hinc est, quod 
Ecclesia prudentem sollicitudinem adhiberi vult in veris 
reliquiis discernendis a spuriis. Sed quum pius affectus et 
honor Sancto exhibitus etiam suum pretium retineat, dum 
per accidens forte aliquando reliquia aliqua supposita ho- 
noratur, merito statuimus contra clamores protestantium, 
materialem ejusmodi errorem haud tanti esse momenti, ut 
propter talia quae in omnibus rebus hamanis contingunt, 
cultus reliquiarum tolli debeat aut damnari. 


Articulus IV. 

DE CULTU IMAGINUM SACRARUM. 

391. Nomine imaginum sacrarum intelligimus reprae- 
sentationes, quibus per picturam, sculpturam aliamve artem 
Dominus Jesus-Christus, personae sanctae, eventus et fac- 
ta religiosa effigurantur. Sed et ipsam beatissimam Trini- 
tatem notum est imagine exprimi solere, quatenus persona 
Patris plerumque secundum visionem Danielis ut Antiquus 
dierum, persona Filii in figura humana, Spiritus sanctus 
specie columbae linguaeve igneae exhibentur. In hac re- 
praesentatione facile vides, personam Patris et Spiritus 
sancti exhiberi sub symbolis analogica quadam ratione, 
illorum vero electionem symbolorum in visionibus prophe- 
tarum ac theophaniis fandamentum habere. Interdum etiam 
providentia vel omniscientia divina simul cum mysterio 
Trinitatis per oculum triangulo inclusum exprimi solet. — 
Juxta catholicam sententiam imagines pio cultu atque 
honore sunt venerandae. Summa doctrinae ecclesiasticae 
a Concilio Tridentino his verbis exprimitur: Imagines 
Christi , Deiparae Virgines , et aliorum Sanctorum , in templis 

DE VERBO INCARNATO. 23 

praesertim habendas et retinendas, eisque debitum honorem 
et venerationem impertiendam , non quod credatur inesse 
aliqua in iis divinitas vel virtus , propter quam sint colen- 
dae, vel quod ab eis aliquid sit petendum , vel quod fiducia 
in imaginibus sit figenda , velut olim fiebat a gentibus , quae 
in idolis spem suam collocabant , sed quoniam honor qui 
eis exhibetur refertur ad prototypa , quae illae repraesen- 
tant, ita ut per imagines quas osculamur , vel coram qui- 
bus caput aperimus et procumbimus, Christum adoremus, 
et Sanctos, quorum illae similitudinem gerunt, veneremur . . . 
Illud vero diligenter doceant Episcopi, per historias mys- 
teriorum nostrae redemptionis, picturis vel aliis similitu- 
dinibus expressas, erudiri et confirmari populum in arti- 
culis fidei commemorandis et assidue recolendis; tum vero 
ex omnibus sacris imaginibus magnum fructum percipi, 
non solum quia admonetur populus beneficiorum et mune- 
rum, quae a Christo sibi collata sunt , sed etiam quia Dei 
per Sanctos miracula et salutaria exempla oculis fidelium 
subjiciuntur, ut pro iis Deo gratias agant, ad Sanctorum 
imitationem vitam moresque suos componant, excitenturque 
ad adorandum et diligendum Deum et ad pietatem colen- 
dam . Si quis autem his decretis contraria docuerit aut 
senserit, anathema sit... Quod si aliquando historias et 
narrationes sacrae Scripturae, quum id indoctae plebi ex- 
pediet, exprimi et figurari contigerit , doceatur populus, 
non propterea divinitatem figurari, quasi corporeis oculis 
conspici vel coloribus aut figuris exprimi possit x ). 
cuitua 392. His verbis igitur cultus sacrarum imaginum licitus 
IZltiv™ declaratur et pius, simulque utilitas quae ex sacris imagi- 
nibus populo Christiano obvenit exponitur. Perspicue etiam 
sancta Synodus exprimit, cultum sacrarum imaginum esse 
omnino relativum. Tota videlicet ratio venerationis et cul- 
tus imaginum est repraesentatio alterius in se colendi, et 
sic veneratio imaginibus impensa refertur ad objectum re- 
praesentatum. Idem etiam antea jam saepius in documen- 


*) 8ess. XXV. Decret. de invocat. Sanet. 

tis ecclesiasticis declaratum est. In sententiis Patrum ap- 
probatis inConcilio oecumenico VII dicitur: Cum adoratur 
imago , Christus adoratur cujus est assimilatio , non autem 
materia , quae istam assimilationem excepit 1 ). Et in ipsa 
definitione hujus Concilii dicitur: Imaginis honor (vene- 
ratio) ad prototypum transit , et qui adorat imaginem , ad- 
orat in ea depicti subsistentiam 2 ). 

393. Ut tamen distincte intelligatur indoles hujus cui- Tr| P lici 

. ” modo prae- 

tus, animadvertendum est, tripliciter posse sermonem esse 8ta ri potest, 
de licito et sancto imaginum cultu. Vel enim 1° imago 
solum nos monet et in cognitionem ducit archetypi, et 
ejus occasione ac coram ea veneramur archetypum. Ita 
proprie nulla veneratio, ne relativa quidem imagini, sed 
tantum absoluta archetypo impenditur. Vel 2° mente con- 
sideramus directe archetypum in imagine velut relucentem, 
et in externis significationibus reverentiae substituimus 
imaginem repraesentantem ipsi archetypo repraesentato, uti 
fit ab Ecclesia in. repraesentatione quorumdam mysteriorum, 
e. g. in adoratione crucis die parasceves. Ita colitur 
directe et cultu absoluto archetypus, eodemque actu rela- 
tive sed per accidens colitur ipsa imago , velut moraliter 
conjuncta cum archetypo, ut purpura cum rege 3 ). Deni- 

*) Biblioth. Patr. gr. et lat. T. I. p. 726. z ) Actione VII. 

3 ) Hic valde utile erit notare quoque quasdam distinctiones a 
Beharmino apte expositas. »Id, inquit, quod honoratur, potest hono- 
rari per se vel per accidens, propter se vel propter aliud, proprie vel 
improprie. Per se honoratur suppositum, in quo inest ratio venera- 
tionis, per accidens illud quod est conjunctum rei quae adoratur, nec 
est ipsa ratio adorationis; ut cum honoratur rex, per se hono. 
ratur homo ille, qui est rei, per accidens honoratur purpura et 
reliqua illa adjuncta et accidentia omnia ejus, excepta regia di- 
gnitate, quae licet non sit id quod honoratur, est tamen id quo 
homo ille adoratur. Itaque persona honoratur per se ut quae, regia 
dignitas ut qua, reliqua honorantur per accidens. — Potest aliquid 
honorari propter se vel propter aliud. Id honoratur propter se, quod 
habet in se rationem venerationis non dependentem aliunde, et hoc 
modo sola natura rationabilis est venerabilis. Propter aliud (quamvis 
in se) honoratur id , quod habet quidem in se causam honoris , sed 
illa causa tota pendet ab alio, et hoc modo signa rerum sacrarum 

23* 

que 3° potest directe respici ipsa imago, non sane ut 
aliquid absolutum, ligniim, metallum, opus artis, sed for- 
maliter ut imago et repraesentatio personae archetypae. 
Christi, B. Virginis, Sancti alicujus, atque ideo ut aliquid 
sacrum et singulariter pertinens ad illam personam. Ita 
imago est terminus directus venerationis propter excellen- 
tiam relativam, seu propter relationem quam habet ad ex- 
cellentiam absolutam archetypi. Hic cultus imaginis est 
inferioris rationis quam cultus, qui directe refertur ipsi ar- 
chetypo ; est autem relativus, tum quia tota dignitas ima- 
ginis et ratio cultus est ipsa ejus relatio a'd archetypum, 
tum quia non aliud quam personam repraesentatam inten- 
dimus honorare in imagine tanquam in re ad ipsam per- 
tinente, quamvis directe imaginem, et archetypum in obli- 
quo respiciamus 1 ). 

394. Haec tertia ratio colendi imagines ea est, quae 
. frequeutior et communior occurrit, quamque plerumque in- 
telligere solemus, quando de cultu imaginum loquimur. 
Dictum fuit, hunc cultum imaginis inferioris esse ordinis, 


sunt venerabilia; habent enim in se relationem similitudinis, sive re- 
praesentationem rei sacrae et proinde quamdam excellentiam, sed illa 
tota pendet ab ipsa re sacra. — Potest aliquid honorari proprie vel 
improprie. Id proprie dicitur honorari , quod vere ratione sui 
ipsius honoratur. Improprie dicitur honorari, quod honoratur loco 
alterius. Legatus regis aliquando honoratur ut legatus, et tum 
ipse proprie honoratur, licet propter alium honoretur: aliquando ho- 
noratur loco regis, honore proprio regibus, et tunc ipse improprie 
honoratur, proprie autem rex in ipso tunc honoratur.* , De imagi- 
nibus Sanctorum 1. II. c. 20. 

*) Sic rationem cultus imaginum breviter et clare exponit Fran- 
zelin S. J. De Verbo ineam. Thesis XLV. Addit: >Eodem fere modo 
de reliquiis aliisque rebus sacris colendis propter relationem ad Deum 
ad Christum Redemptorem, ad Sanctos, sentiendum et loquendum est; 
nisi quod relatio non consistit in mera repraesentatione, sed in ali- 
qua speciali conjunctione, quae vel ex praeterito vel ex praesenti vel 
ex futuro intercedit inter has res sacras et personam, quae est obje- 
ctum absolutum adorationis et cultus.« — Quia triplex illa distinctio 
non satis animadvertitur, non raro in exponenda indole cultus imma- 
ginum confusio quaedam notionum occurrit. 

quam illum, qui directe refertur ipsi archetypo. Attenta 
enim distinctione exposita, de hoc ultimo cultu ordinario 
valet quod Bellarminus statuit ad quaestionem : Quo genere 
cultus adorentur (colantur) imagines. Sententiam suam 
generatim a theologis acceptam ita exponit: Cultus qui 
per se proprie debetur imaginibus, est cultus quidam im- 
perfectus, qui analogice et reductive pertinet ad speciem 
ejus cultus qui debetur exemplari. — Explico: Imaginibus 
non convenit proprie nec latria, nec hyperdulia, nec dulia, 
nec ullus alius eorum qui tribuuntur naturae intelligenti ; 
non enim est capax res inanima et rationis expers ejus- 
modi cultuum; sed cultus quidam inferior et varius pro 
varietate imaginum. Itaque imaginibus Sanctorum non 
debetur proprie dulia , sed cultus inferior qui dici potest 
dulia secundum quid, vel dulia analogice sive reductive. 
— Denique imaginibus Christi non debetur latria vere et 
simpliciter, sed cultus sine comparatione inferior, qui tamen 
reducitur ad latriam ut imperfectum ad perfectum. Pro- 
batur; nam sicut se habet imago ad suum exemplar, ita 
se habet cultus imaginis ad cultum exemplaris; sed imago 
est ipsum exemplar analogice et secundum quid, nam homo 
pictus est homo secundum quid et analogice; ergo etiam 
imagini debetur cultus ipsi exemplari debitus, imperfectus 
et analogicus ... Ex his habemus etiam, quid sit dicendum 
de .vera cruce Domini , de clavis , spinis aliisque reliquiis. 
Sunt enim haec omnia honoranda minori cultu quam 
Christus vel Sancti quorum reliquiae sunt, sed tamen tali, 
qui analogice et reductive pertineat ad speciem cultus, 
quo Christus vel Sancti coluntur: nam reliquiae ideo me- 
rentur honorem, quia ratione contactus vel- aliquo alio 
modo habitudinem habent ad eos, quorum sunt reliquiae 1 ). 

395. Haec doctrina Bellarmini perspicua est, et, ut 
diximus, communiter a theologis acceptata. Secundum eam 
igitur cultus imaginum est 1 0 relativus ; 2 0 est veneratio 
quaedam inferior , quam illa quae archetypo convenit.- Ea- 


*) De imaginibus Sanet, c. 25. 

dem proinde non apte dicitur latria relativa quoad imagi- 
nes Christi, et dulia relativa quoad imagines Sanctorum, 
sed tantum ctdtus relativus , qui analogia quadam latriae 
vel duliae respondet — Sunt tamen auctores qui simpli- 
citer statuunt, nos imagines eodem prosequi cultu quo 
prototypa, sed relativo, adeoque imagines Christi coli latria 
relativa, Sanctorum vero dulia relativa 1 ). Id dici posse 
existimamus eo casu rariori, quo directe et cultu absoluto 
archetypus, eodemque actu relative sed per accidens coli- 
tur imago velut moraliter conjuncta cum archetypo, uti 
fit in adoratione Crucis die parasceves. Sed quando, uti 
communius veneratio imaginum intelligitur , imago termi- 
nus directus venerationis est propter excellentiam relativam, 
censemus cultum explicandum esse cum Bellarmino et 
Franzelin modo exposito, ut sit cultus relativus inferior, 
qui tantum analogice latriae vel duliae respondet. Caeterum 
quaestio haec potius verba et modum loquendi spectat, 
quam ipsam rem 2 ). 

Brroricono- 396. Imaginum sacrarum usum et cultum saeculo VIII 

ci&starum. in Oriente vehementer impugnaverunt Iconoclastae, quorum 
dux fuit imperator Leo Isauricus. Ipse hac in re secutus 
esse* videtur exemplum Mahumedanorum , quorum pseudo- 
propheta usum imaginum interdixit, et earumdem cultum 
idololatriam esse effutiit. Sub pluribus igitur imperatoribus 
vehementissimum bellum contra sacras imagines in Oriente 
gestum est, ita quidem ut eo tempore non pauci catholici 
orthodoxi, qui doctrinam catholicam intrepide vindicabant, 
martyrium pro ea tenenda subierint. Scriptis vero suis 
praecipue s. Joannes Damascenus, egregius Ecclesiae Doc- 
tor, cultum sacrarum imaginum defendit. Tandem per 
Irenem imperatricem filiumque ejus Constantinum pax Ec- 
clesiae reddita est, et Concilio oecumenico VII (Nicaeno II) 
a. 787 doctrina catholica de cultu sacrarum imaginum 

*) Cfr. Schouppe, De Novissimis C. 2. a. 3. Q. 1, ' 

2 ) Expressio praesertim illa latria relativa vitanda est, eo quod 
usu minus receptum sit hanc vocem latria de alio cultu adbibere 
quam de suprema veneratione absoluta uni Deo oblata. 

vindicata fuit. Hujus Concilii decreta, quum iterum im- 
peratores quidam cultura imaginum oppugnassent , cou- 
firmata fuerunt a. 869 in Concilio oecumenico VII (Ctnp- 
tano IV). — Quaestio de cultu sacrarum imaginum occasi- 
one Concilii Nicaeni II etiam agitata fuit in Occidente, 
apud Francos. Quum videlicet acta Concilii Nicaeni II 
ad eos pervenissent minus accurate lingua latina reddita, 
factum est, ut crederent, ab Orientalibus cultum haud con- 
venientem sacris imaginibus deferri, Conciliumque Nicae- 
num II recipere dubitarent. Brevi tamen post per pruden- 
tiam Romanorum Pontificum lis composita fuit. — Habuit 
autem cultus imaginum in Occidente adversarios infestos 
saeculo IX Claudium Taurinensem, saeculo XII Petrobrusi- 
anos et Henricianos sectarios, saeculo XIII Waldenses et 
Albigenses, saeculo XIV Wiclefitas, saeculo XV Hussitas 
ac postremo saeculo XVI varios protestantium haeresiarchas. 

397. Quum juxta protestantium errores Sanctis ipsis Errores 
nulla veneratio sacra exhiberi possit, etiam omnem usum Pr t ° i t u e ^ an * 
et cultum sacrarum imaginum rejecerunt. Mox vero non 
solum contra imagines Sanctorum, sed etiam contra ima- 
gines Christi Domini magno cum furore bellum institu- 
erunt. Stupido igitur clamore de superstitione et idolo- 
latria Catholicorum in cultu sacrarum imaginum omnia 
repleverunt, et variis in regionibus imagines sive pictas, sive 
sculptas destruxerunt. Recentiori tempore inter protestan- 

tes plures inveniuntur, qui usum imaginum Sanctorum in 
eorum memoriam admittunt, cultum tamen rejiciunt; ima- 
ginibus vero Christi etiam reverentiam quamdam sacram 
exhibere non dubitant. — His praemissis accedimus ad de- 
monstrationem doctrinae catholicae. 

398. Propositio. — Licitus atque pius est sacrarum Propositio. 
imaginum usus et cultus , sicuti in Ecclesia catholica viget . 

Praeuotanda. — Antequam demonstrationem evolvamus, Quaestioni* 
restant quaedam animadvertenda, ut probationis indoles md0l08 ‘ 
melius perspici possit. Circa cultum igitur sacrarum ima- 
ginum duplex institui potest quaestio. Prima est, utrum 
sacrarum imaginum usus et cultus repugnet legi divinae, 

sive utrum licitus sit atque honestus;, altera est, utrum 
spectatis omnibus circumstantiis, hac illave aetate eXpediat 
imagines in templis fidelium venerationi exponere. Prima 
quaestio pertiuet ad fidem; altera vero pertinet ad disci- 
plinam, quae mutationi est obnoxia, et in qua determinanda 
quavis aetate adverti debet, utrum spectatis circumstantiis 
utile vel perniciosum sit illud quod statuitur. Usus igitur 
et cultus sacrarum imaginum omnibus theologis fatentibus 
est ex eorum genere, quae ad salutem omnino necessaria 
non sunt, nec ad substantiam religionis pertinent, atque 
hoc sensu jadiaphora nominari solent. In potestate autem 
Ecclesiae est ac semper erat, ut talia vel adhibeat, vel ad 
tempus ableget , prout satius esse judicaverit ; pariterque 
ad sapientem oeconomiam providentiae divinae in negotio 
religionis pertinet , ut usum talium rerum dirigat atque 
disponat, quemadmodum pro salute hominum magis expedit. 
— Hinc facile vides, contra usum et cultum sacrarum ima- 
ginum nihil inde inferri posse, quod idem in veteri Testa- 
mento atque etiam fortasse initio Ecclesiae nascentis mi- 
nus frequens fuerit. Quum Judaeorum populus valde pro- 
nus esset ad idololatriam, atque ad eamdem exemplo gen- 
tilium facile pertraheretur, sapientissime Deus ita res dis- 
posuit, ut sacrarum imaginum usus et cultus non tanta 
amplitudine in Synagoga, sicuti postea in Christi Ecclesia, 
vigeret. Eum tamen etiam apud Judaeos non omnino de- 
fuisse, inferius videbimus. Pariter primis ab ortu Christianae 
religionis temporibus, cum gentilium. in eam exardesceret 
furor et in hominum mentibus haereret adhuc idolorum 
superstitio, non tam frequens fuisse videtur sacrarum ima- 
ginum usus et cultus, quamvis tamen non pauca , monu- 
menta ejus indubia exstent. Postea vero quum jam nullum 
idololatriae periculum esset, quumque ad propagandam 
Christi ac martyrum Sanctorumve caeterorum memoriam 
et animandos fideles ad pietatem utile id esse videretur, 
usus et cultus sacrarum imaginum in universa Ecclesia 
vehementer promotus fuit. Atque hoc neutiquam omnibus 
in locis eodem instituto ac tempore constat esse factum, 

sed alibi citius, alibi tardius, prout nationum captus et 
indoles erat, et qui illis praeerant expedire judicabant x ). 

— Hac observatione praecipuas objectiones protestantium 
praeoccupavimus , simulque ex ea clarius patebit vis de- 
monstrationis, qua licitum atque* pium esse usum et cul- 
tum sacrarum imaginum in Ecclesia vigentem probamus. 

. 399. Demonstratio. — Adversarii cui tus imaginum s . scriptura, 
statuunt, in veteri Foedere earum usura et cultum omnino 
proscriptum fuisse. At res nullatenus ita se habet; etiam 
apud Israelitas sacras imagines invenimus, quamvis eorum 
usus et cultus non tam frequens esset. Et re quidem vera, 
maximum illud populi electi sanctuarium videlicet arca 
Domini, nonne symbolum erat atque imago ipsius prae- 
sentiae divinae? Facientque mihi, dixit Dominus Moysi, 
sanctuarium , et habitabo in medio eorum*). Ex utraque 
vero parte arcae jussit Dominus exstrui duos aureos Che- 
rubim dicens : DuoS quoque Cherubim aureos et productiles 
facies ex utraque parte oraculi*). Teste s. Hieronymo in 
epistola ( Paulae et Eustochium) ad Mar cellam in sacra 
reverentia hi Cherubim a Judaeis habebantur. Venera- 
bantur , inquit, quondam Judaei sancta sanctorum, quia ibi 
erant Cherubim et propitiatorium et arca testamenti , man- 
na, virga Aaron et altare aureum. Arcam vero ipsam, 
symbolum hoc atque figuram praesentiae Domini, magna 
veneratione religiosa affectam fuisse, ex variis factis anti- 
qui Foederis patet. Sic legimus: Josue scidit vestimenta 
sua et pronus cecidit in terram coram arca Domini usque 
ad vesperam, tam ipse quam omnes senes Israel*). Magno 
cum apparatu religioso David eam transtulit in civitatem 
suam, et ea occasione accidit, ul* Oza a Domino morte 
puniretur, eo quod minus reverenter arcam tractasset*). 

Spiritu autem Dei plenus ipse Psaltes canit: Exaltate 
Dominum Deum nostrum, et adorate scabellu/m pedum 


Vide Petaviura de Ineam. 1. XV. c. 13. 

*) Exodi 24, 8 3 ) Ibidem v. 18. 4 ) Josue 7, 6. 

*) 2 Reg. c. 6. 

ejus , quoniam sanctum est 1 ). Arcam scabelli nomine si- 
gnificari, videmus ex illis Davidis verbis: Cogitavi , ut ae- 
dificarem domum, in qua requisceret arca foederis Domini 
et scabellum pedum Dei nostri' 1 ). — Etiam Salomon tem- 
plum non solum sculpturis symbqlicte animalium, sed etiam 
angelorum ornavit. Et duo ostia fecit de lignis olivarum, 
et sculpsit in eis picturam Cherubim et palmarum species 
et anaglypha valde eminentia, et texit ea auro , et operuit 
tam Cherubim quam palmas et caetera auro 3 ). Fecit qud - 
que mare fusile decem cubitorum a labio usque ad labium , 
rotundum in circuitu , ... et stabat super duodecim boves, 
e quibus tres respiciebant ad aquilonem, et tres ad occi- 
dentem, et tres ad meridiem, et tres ad orientem *). Quum 
igitur ipse Deus ex utraque parte arcae Cherubim aureps 
poni jusserit, quum arca, figura praesentiae ejus, religioso 
cultu afficeretur, quumque ipsum templum etiam imagini- 
bus et sculpturis a Salomone ornatum fuerit, perspicuum 
est, usum imaginum apud Judaeos nequaquam habitum 
fuisse illicitum. — Mandavit etiam Deus Moysi, ut faceret 
serpentem aeneum ac poneret eum pro signo : qui per- 
cussus aspexerit eum vivet*). Hunc serpentem aeneum 
erectum fuisse ut typum crucis Christi, declarat Salvator 
illis verbis : Sicut Moys s exaltavit serpentem in deserto , 
ita exaltari oportet Filium hominis*). Itaque si Deus ipse 
eo tempore usum ejusmodi figurae voluit fieri, profecto 
et nunc usus crucis Christi et aliarum imaginum licitus 
est. Quodsi vero usus et cultus imaginum apud Judaeos 
rarior erat, jam vidimus peculiares adfuisse rationes. Suf- 
ficit probasse, lege Dei symbola et imagines eorumque cul- 
tum non fuisse omnino* prohibita. 

400. In Scripturis novi Foederis de usu et cultu 
sacrarum imaginum non invenimus nec aliquod mandatum, 
nec aliquam prohibitionem. Id non mirum videbitur, si 


*) Ps. 98, 5. *) 1 Paral. 28, 2. 

») 3 Reg. 6, 32. 4 ) Ibid. 7, 23. Cfr. etiam 7, 36. 

6) Num. 21, 8. 6 ) Joann. 3, 11. 

ea attenduntur, quae superius de charactere et indole sa- 
crarum Scripturarum animadvertimus, eo vel minus, quod 
de forma et modo cultus externi genera tim in libris novi 
Testamenti non agatur. 

401. • Jam de Traditiow loquamur. — Primis saecu- 
lis diximus non eo forte splendore et amplitudine, quibus 
subsequente aetate , usum et cultum sacrarum imaginum 
inveniri, rationemque exposuimus. Sed documenta non de- 
sunt ex quibus colligimus, hunc cultum non solum haud 
consideratum fuisse ut impium, sed etiam ea ratione et 
extensione locum habuisse, quae illis temporibus convenie- 
bat, paulatimque se magis evolvisse. — Id maxime pro- 
bant monumenta antiquitatis quae nobis supersunt, atque 
imprimis oratoria subterranea, quae in catacumbis adhuc 
reperiuntur eo in statu, quo constituta erant, quum sae- 
vientibus persecutionibus ibidem Christiani conventus suos 
haberent ac mysteria celebrarent. Ita detectae fuerunt 
catacumbae antiquissimae, Priscillae, Domitillae, Lucinae, 
quarum origo ipsis temporibus apostolicis ab archeologis 
adscribitur. Atqui in cryptis seu oratoriis quae in his 
coemiteriis subterraneis inveniuntur ,- multiplex invenitur 
ornatus imaginum pictarum; plurium autem picturarum 
originem saeculo primo adscribendam esse, ex stylo earum 
colligitur. — Invenitur Christus saepe depictus sub specie 
boni pastoris ; multaeque exhibentur repraesentationes sym- 
bolicae mysteriorum, et eventus varii antiqui testamenti, 
quorum significatio typica Christiano populo nota erat. Hic 
modus exprimendi veritates religionis omnino respondet 
disciplinae arcani eo tempore vigenti. , — Bepraesentationes 
similes Christi boni pastoris ac symbolorum etiam in au- 
nulis, lapidibus, gemmis, lucernis, sarcophagis, calicibus 
occurrunt. Jam Tertullianus meminit consuetudinis illius, 
qua calices figura boni pastoris a Christianis ornari sole- 
bant 1 )- Inter figuras autem symbolicas celeberrima est 

i) »Pro edant ipsae picturae calicum vestrorum , si vel in illis 
perlucebit interpretatio pecudis illius. « De pudicitia c. 7. >Si forte 
patrocinabitur pastor, quem in calice depingis. « Ibidem c. 10* 


Traditio. 

symbolum piscis tum pictum , tum scriptum quo 

Christiani Salvatorem exhibere solebant 1 ). Etiam imagines 
B. Mariae Virginis et ss. Apostolorum Petri et Pauli sal- 
tem ex saeculo III nobis supersunt. Notandum vero est» 
in depicta imagine B. Virginis cum infante Jesn, tum in- 
fantem divinum tura sanctissimam Matrem exhiberi nimbo 
seu aureola ornatos; quod argumentum expressum est ve- 
nerationis religiosae. — Caeteroquin usus et cultus ima- 
ginum ex natura rei cohaerent; nisi enim quis praejudiciis 
obcaecatus sit negare nequit, sicuti prototypis absolutam, 
ita imaginibus relativam venerationem convenire 52 ). 

402. His apte adjungimus alia traditionis monumenta. 
Atque imprimis commemoratione dignum est factum quod- 
dam ab Eusebio narratum. Kefert videlicet, Cesareae Phi- 
lippi seu Paneade fuisse adhuc tempore suo monumentum 
ex aere confectum, quo in columna subsistens ex una parte 
mulier supplicans provoluta, ex altera vero parte vir manum 
in eam benigne protendens conspiciebatur. Dicebatur au- 
tem illud monumentum esse erectum a muliere hemor- 
rhoissa ex illa civitate oriunda, ut beneficii memor reprae- 
sentaret Salvatorem mundi sibi sanationem benigne con- 
ferentem. Addit porro Eusebius: Ad cujus (Christi) pedes 
in ipsa basi ignota quaedam nasci dicitur planta : quae 
ad fimbriam usque aeneae diploidis assurgens depellendis 
omnis generis morbis praesentissimum remedium est . . 


*) Ratio hujus symboli desumpta videtur tum ex eo, quod Tobiae 
piscis, quo daemon pellebatur, et lux oculis afferebatur, typus erat 
Christi; tum ex eo quod vox graeca i%&vs litteras initiales continet 
verborum ^hjoovg Xqioros © sov * Yiog XtmrjQ, 

2 ) Quum recentiori praesertim tempore tanta picturarum et ima- 
ginum copia ex primis christianismi saeculis inventa fuerit, nferito 
jam dubitatur, utrum revera usus imaginum initio christianismi minus 
frequens fuerit ob idololatriae aliquale periculum. Quoad aliquas re- 
giones e. g. Romam, negari posset, minus frequentem hunc usum 
fuisse; quoad alias regiones forte affirmandum foret. Rem dirimere 
non est necessarium. Generatim admittenda videtur aliqua evolutio 
successiva et practica quoad usum et cultum imaginem, cujus ratio 
sita est in motivis extrinsecis, uti e. g. in disciplina arcani. 

Nec vero mirandum est, qui antiquitus ex gentibus a Ser- 
vatore nostro beneficiis affecti fuerunt, haec praestitisse ; 
quum et ipsorum Apostolorum Petri et Pauli Christique 
ipsius pictas imagines ad nostram usque memoriam ser- 
vatas in tabulis viderimus . Illi autem antiqui gentiles 
absque discrimine cunctos de se bene meritos gentili con- 
suetudine, tanquam servatores , colere hujusmodi honoribus 
consueverunt 1 ). Statua, quam Eusebius propriis oculis 
viderat, postea a Juliano apostata destructa fuit; frusta 
autem a Christianis collecta et in ecclesia decenter repo- 
sita sunt, ut in sua historia ecclesiastica Sozomenus re- 
fert 2 ). — Ex hisce igitur firmum promere possumus argu- 
mentum pro antiquitate usus et venerationis imaginum 
etiam sculptarum. Omnino probabile nobis videtur, mo- 
numentum istud revera eam habuisse originem, quam Eu- 
sebius juxta populi traditionem ei tribuit: Sed etiam si 
quis hoc non plane certum esse censeret, tamen vis argu- 
menti sibi constat. Certissimum enim est ex Eusebio, ini- 
tio saeculi IV eam statuam jam ex ^antiqua traditione pia 
in veneratione habitam fuisse; ac proinde sequitur, usum 
et cultum imaginum nullatenus prioribus saeculis fuisse 
ignotos. Dein vero Eusebius, ne quis de re narrata mi- 
retur, animadvertit, etiam antiquissimas quasdam conser- 
vatas esse Christi et Apostolorum imagines, et a gentilibus 
quoque Christi statuam potuisse erigi, eo quod tanquam 
benefactorem insignem eum haberent. Ipse Eusebius igitur 
satis innuit, imaginum usum antiquissimum esse. 

403. Augustinus loquens de quibusdam ethnicis, qui 
libros aliquos a Christo ad Apostolos Petrum et Paulum 
scriptos comminiscebantur, hanc reddit stulti erroris ratio- 
nem. Cum vellent tale aliquid fingere Christum scripsisse 
ad discipulos, cogitaverunt , ad quos potissimum scribere 
potuisse facile * crederetur, tanquam ad illos qui ei fami- 
liariter adhaesissent , quibus illud quasi secretum digne f 
committeretur; et occurrit eis Petrus et Paulus , credo quod 

•') Hist. eccl. 1. VIT. c: 18. 2 ) Ilist. eccl. 1. V. c. 20. 

pluribus locis simul eos cum illo pictos viderent, quia 
merita Petri et Pauli etiam propter eumdem passionis 
diem celebrius solemniter Poma commendat. Sic omnino 
errare meruerunt, qui Christum et Apostolos ejus non in 
sanctis codicibus , sed in pictis parietibus quaesierunt ; nec 
mirum, si a pingentibus fingentes decepti sunt 1 ). Vides, 
etiam a. s. Augustino supponi consuetudinem pingendi 
Sanctorum imagines, ut rem jam ab antiquo receptam. — 
Commemoranda quoque hoc loco venit pia il'a traditio, 
quae saltem saeculo V jam viguisse videtur, scilicet a. s. 
Luca Evangelista B. Virginem cum infante fuisse depictam 2 ), 
nec non ea minoris forte valoris narratio, quamvis non 
plane spernenda, ab ipso Salvatore imaginem suam princi- 
pi Edessae Abgaro missam fuisse. — Testantur ejusmodi 
piae antiquitatis traditiones persuasionem, piarum ac vene- 
randarum imaginum usum inde ab initio christianismi ob- 
tinuisse. 

404. Aliud autem validissimum argumentum antiquis- 
simae venerationis imaginum inde deducitur, quod jam 
primis illis saeculis ethnici passim Christianos accusabant, 
ab iis adorari cruces, quasi in illis divinitas quaedam la- 
teret. Sic Caecilius in Octavio Minutii Felicis ait: Et 
qui hominem summo supplicio pro facinore punitum , et 
crucis ligna feralia eorum ceremonias fabulatur , con- 
gruentia perditis sceleratisque tribuit altaria, ut id co- 
lant quod merentur*). Idem objicit Celsus apud Ori- 
genetn 4 ), et Julianus apostata apud s. Cyrillum dicens: 
Crucis lignum adoratis , ejusque signa in fronte formatis, 
et postibus aedium insculpitis h ). Ex eo quod Julianus, qui 
mores Christianorum optime noverat, idem exprobrat Chri- 
stianis, quod antea Caecilius atque Celsus, patet revera 


*) De consensu Evangelistarum 1. 1. c. 10. 

*) Cfr. hae de re Bollandistas ad diem 18. Octobris. 
n ) Octavius, n. 9. 

4 ) Origenes cont. Celsum 1. II. n° 47. 

S. Cyrill. contra Julianum 1. VI. 

inde a primis temporibus cruci venerationem exhibitam 
fuisse. 

405. Inde a saeculo IV jam tanta exstat adversariis 
fatentibus copia documentorum, ex quibus cultum imaginum 
in usu universali fuisse claret, ut multa afferre plane super- 
fluum esse videatur. Sufficiat citare illa s. Basilii: Cha- 
racteres sacrarum imaginum honoro et exosculor eximie , 
cum hae traditae sint a sanctis Apostolis nec sint pro- 
hibitae . imo in omnibus ecclesiis nostris depictae '). An- 
gelos pictos commemorat s. Gregorius Nazianzenus illis 
verbis : Cum (angeli) corporea forma pinguntur, angelicus 
est vestitus candor et splendor , ad designandam ni fallor 
naturalem ipsorum puritatem 1 ) . S. Paulinus Nolanus etiam* 
ima^nem ss. Trinitatis in basilica expressam his versibus 
describit: Pleno coruscat Trinitas mysterio . Stat Christus 
agno: vox Patris coelo tonat: et per columbam Spiritus 
sanctus fluit 3 ). — Concludamus hanc probationem ex Tra- 
ditione petitam definitione Concilii Nicaeni II contra Ico- 
noclastas. Actione VII sacra Synodus sic loquitur: Se- 
quentes 'divinitus inspiratum ss. Patrum nostrorum ma- 
gisterium et catholicae traditionem Ecclesiae , definimus, 
sicut figuram pretiosae ac vivificae crucis , ita venerabiles 
ac sanctas imagines proponendas , tam quae de coloribus 
et tessellis, quam quae ex alia materia congruenter se 
habente, in sanctis Dei Ecclesiis et sacris vasis et vestibus , 
et in parietibus ac tabulis , domibus et viis; tam videlicet 
imaginem Domini Dei et Salvatoris Nostri Jesu Christi , 
quam intemeratae Dominae nostrae sanctae Dei Genitricis 
honorabiliumque Angelorum et omnium sanctorum simul 
et almarum virorum. Quanto enim frequentius per ima- 
ginalem formationem videntur , tanto qui has contemplantur 
alacrius eriguntur ad primitivorum eorum memoriam et 
desiderium. Et his osculum et honorariam adorationem 
tribuendam , non tamen veram latriam quae secundum fi- 


O Epist. 300. *) Orat. 25 al. 23. n° 2. 

3 ) Epist 32, ad Severum. 

dem est, quaeque solam naturam divinam decet , ita ut is- 
tis sicut figurae pretiosae aut vivificae crucis et sanctis 
Evangeliis et reliquis sacris monumentis incensorum et 
luminum oblatio ad harum honorem perficiendum exhi- 
beatur, quemadmodum et antiquae piae consuetudinis erat . 
Imaginis enim honor ad primitivum transit , et qui ado- 
rant imaginem, adorant in ea depicti subsistentiam . Haec 
doctrina a Cohcilio generali VIII et a Concilio Tridentino 
confirmata fuit et vindicata. 

^logica** 406. Rationes theologicae, quare usus et cultus ima- 
ginum utilis sit atque licitus, exhibentur in ipso decreto 
Concilii Tridentini quod superius (n°391) jam attulimus. 
Per illas videlicet excitamur ad fovendum et significandum 
amorem ac grati animi sensum in Christum, qui tot bene- 
ficiis nos cumulavit; praeclara in memoriam revocantur 
facta Sanctorum, atque ad eorum imitationem accendimur; 
propter exemplaria autem quae repraesentantur, etiam ima- 
gines merito religiose veneramur. Sane imperatorum ima- 
ginibus civilem cultum tribui posse, nemo dubitat. Qui 
• imaginem coronat imperatoris, scribit s. Ambrosius, utique 
illum honorat, cujus imaginem coronavit: et qui statuam 
contempserit imperatoris, imperatori utique cujus statuam 
consputaverit fecisse videtur injuriam. x ) Nonne proinde et 
imaginibus Christi, B. Virginis et aliorum Sanctorum qui 
cum Christo in coelis regnant, honor et cultus exhibendus 
est? Et quemadmodum merito principum imagini defertur 
honor civilis propter dignitatem et praestantiam in ordine 
naturali, sic horum imaginibus deferendus erit cultus sacer 
' et religiosus, propter eorum excellentiam in ordine super- 
naturali. 

407. Protestantes opposuere cultui imaginum ex Scrip- 
turis praecipue illam prohibitionem divinam populo Israe- 
DifAcuitas litico factam : Non facies tibi sculptile, neque omnem simi- 
^d^uitur™ Uludinem quae in coelo desuper et quae in terra deorsum, 
nec eorum quae sunt in aquis sub terra. Non adorabis 

) In psalmum 118. 

ea neque coles. i) * * * * * * * * x ) Respondemus, omnino perspicuum esse, 
hac prohibitione nullatenus omnem symbolorum atque imagi- 
num cultum ne Isra&itis quidem interdici. Nam vidimus, ipso 
Deo mandante arcam et angelorum effigies effectas fuisse; 
ac nullib? in sacris Litteris Salomon, reprehenditur, quod 
templum Domini multiplici sculptura ornaverit. Illo igitur 
praecepto interdicitur Israelitis , ne pro more gentium sibi 
sculpant et fingant idola falsorum numinum ad ea colenda 
et adoranda. Non prohibetur , inquit s. Thomas, illo prae- 
cepto : Non facies tibi sculptile , facere quamcumque sculp- 
turam vel similitudinem, sed facere ad adorandum; unde 
subditur: Non adorabis. 2 ) Notum est, illo tempore cul- 
tum et adorationem simulacrorum ubique gentium et prae- 
sertim apud Aegyptios maxime propagatum fuisse. — Cal- 
vinus quidem ut probet, omnes imagines a Deo prohibitas 
fuisse, praetendit, gentiles haud fuisse tam stupidos et he- 
betes, ut idola pro veris diis habuerint et adoraverint. Sed 
id vulgo saltem omnino consuetum fuisse, tum Scripturae 
tum Patrum plurima testimonia probant. Arnobius ad 
Christianam religionem conversuS de se ipso testatur: Ve- 
nerabar o coecitas , nuper simulacra modo ex fornacibus 
prompta , in incudibus deos et ex malleis fabricatos .... 
Tanquam inesset vis praesens adulabar , affabar et bene- 
ficia poscebam , . . . deos esse credebam ligna , lapides, ossa , 
avi in hujusmodi rerum habitare materia.*) Credebant 
videlicet ethnici generatim et imperita maxime plebs , si- 


i) Exod. 20, 4. 

*) S. th. p. 3. q. 25. a. 3. — Etiam recentiores interpretes pro- 
testantes hac de re jam conveniunt. Sic Kosenmuller in h. 1. — Con- 
cedi praeterea potest, cum hac prohibitione cohaerere, ut arbitrariae 

repraesentationes numinis vel angelorum, tanquam populo ad idolo- 

latriam prono periculosae, apud Judaeos non essent licitae, quodque 

generatim minus frequens esset imaginum usus. At vero omnino 

imagines prohiberi, tantum posteriori tempore Judaei aliqui rigorismo 

quodam caeco ducti opinati sunt; uti et Flavius Josephus inepte Sa- 

lomonem accusat, quod sculpturis suis legem Moysis violaverit. 

8 ) Contra gentes 1. 1. 

DE VERBO INCARNATO. * 24 

mulacra esse deos, sive immutatione substantiae, sive in- 
fusione potius quadam et incorporatione deorum. Maligni 
autem spiritus frequenter invasione, possessione et motu si- 
mulacrorum talem errorem confirmarunt. Notatu valde 
dignum est, quod s. Augustinus narrat de Hermete Tris- 
megisto, (quamvis libri ipsi adscripti suppositi esse videan- 
tur). Ille , inquit, Aegyptius alios deos dicit a summo deo 
factos, alios ai hominibus . Hoc qui audit, sicut a me po- 
situm est , putat dici de simulacris , quia opera sunt ma- 
nuum hominum: at ille visibilia et contrectabilia simu- 
lacra velut corpora deorum esse asserit; inesse autem 
his quosdam spiritus invitatos, qui valeant aliquid sive ad 
nocendum, sive ad desideria eorum nonnulla complenda , a 
quibus eis divini honores et cultus obsequia deferuntur . 
Hos ergo spiritus invisibiles per artem quamdam visibili- 
bus rebus corporalis materiae copulari, ut sint quasi ani- 
mata: corpora , illis spiritibus dicata et subdita simulacra ; 
hoc esse dicit deos facere , eamque magnam et mirabilem 
deos faciendi accepisse homines potestatem . x ) 

Objectiones 408. Quae ex Traditione contra cultum imaginum 
Traditione ^ a ^ rum afferuntur effata, ejusmodi sunt, ut iisdem nequa- 
quam rejiciatur cultus imaginum legitimus certis limitibus 
et legibus adstrictus, qualem Ecclesia agnoscit atque tue- 
tur. Sed reprehenditur cultus, qui vel superstitiosus juxta 
Diluuntur, morem et usum gentium institutus , vel eo tempore inso- 
litus erat, et Christianos irrisioni et persecutioni Judaeo- 
rum exponere poterat. Singulas objectiones hic percurrere, 
haud necessarium esse censemus. — Sed pauca dicamus' de 
singulari aliquo facto sanctissimi viri s. Epiphanii, Episcopi 
Salaminae, quod ex ipsius Epistola ad Joannem Hierosoly- 
mitanum cognoscimus. Praeterea , scribit, audivi quosdam 
murmurare contra me: quia quando simul pergebam ad 
sanctum locum qui vocatur Bethel , ut ibi collectam tecum 
ex more ecclesiastico facerem , et venissem ad villum quae 
dicitur Anablatha, vidissemque ibi praeteriens lucernam 


De Civit. Dei J. VIII. c. 23. 

ardentem , .... inveni velum pendens in foribus ejusdem 
ecclesiae , tinctum atque depictum , et habens imaginem, 
quasi Christi vel Sancti cujusdam ; non enim memini, cujus 
imago fuerit . Oum ergo hoc vidissem in ecclesia Christi 
contra auctoritatem Scripturarum hominis pendere imagi- 
nem, scidi illud, et magis dedi consilium custodibus ejus- 
dem loci , ut pauperem mortuum eo obvolverent . Paulo 
post ait, se ex Cypro velum aliud misisse. Et nunc misi 
quod potui reperire ; et precor ut jubeas presbyteros ejus- 
dem loci suscipere velum a latore , quod a nobis missum 
est, et deinceps praecipere, in tecclesia Christi ejusmodi vela 
quae contra religionem nostram veniunt non appendi . — 
De hoc facto non una est auctorum sententia. Quidam la- 
ciniam ad Epiphanii epistolam ab iconomachis additam pu- 
taverunt; alii non Christi vel Sancti, alicujus imaginem 
fuisse, sed profani cuj uspiam hominis, quae tanquam Sancti 
alicujus ibi repraesentabatur. Cum nos lateant circum- 
stantiae totius eventus, difficile est rectura de eo ferre ju- 
dicium. Si factum verum est , ita explicari posset. For- 
tasse apud Cyprios nondum invaluerat cultus imaginum, 
prout jam vigebat in ecclesiis Ponti , Cappadociae, Antio- 
chiae et Constantinopoli , ut testes sunt Gregorius Nysse- 
nus, Basilius et Joannes Chrysostomus, cum quibus s. Epi- 
phanius erat communione conjunctus. Ipse vir ille sanc- 
tissimus natus apud Eleutheropolim in Palastina (a. 310),' 
a juventute sua degerat in monasteriis Aegypti et Palae- 
stinae, donec Episcopus Salaminae (a. 3G7) factus est. In 
Palaestina Judaeorum patria etiam cultus imaginum forte 
nondum receptus erat. Hinc non mirum est, si s. Epipha- 
nius visitans patriam suam, quum in ecclesia illius villae 
Anablatha velum ejusmodi quale describit offenderet, inno- 
vationem et rem periculosam judicaret. Quum esset, uti 
notum est, charactere valde fervidus et vehementissimus 
vindex orthodoxiae, zelo pio sed intempestivo correptus ve- 
lum scindit, et rem quam periculosam innovationem credit, 
contra Scripturas esse pronuntiat; tamen postea ut dam- 
num resarciat, novum velum mittit. Factum igitur illud 

24 * 

plane singulare ex peculiaribus circumstantiis regionum et 
ex indole s. Epiphanii explicari potest. Neque reverentiam 
laedimus erga illum Patrem, si animadvertimus, virum qui 
jam vivens in maxima sanctitatis veneratione erat, quique 
etiam magna eruditione florebat et singulari vi haereticos 
rejiciebat, in aliquibus factis, optima quidem intentione, 
sed minus circumspecte egisse. 1 ) 

409. Difficultas etiam movetur ex factis concilii Fran- 
cofurdiensis , sub Carolo M. a. 794 celebrati, cui inter- 
fuerunt multi Episcopi ex Gallia, Germania et Italia col- 
lecti, nec non legati Romani Pontificis Hadriani I. Illud 
igitur concilium rejecit synodum Nicaenam II, ejusque doc- 
trinam de cultu sacrarum imaginum non admisit. — Jam 
diximus, errore quodam facti ex defectu versionis Latinae 
evenisse, ut Patres Francofurdienses recipere nollent acta 
Concilii Nicaeni. Habebatur videlicet in illis professio quae- 
dam fidei a Constantino Episcopo Cyprio data et a Concilio 
approbata. Textus Graecus originalis ferebat haec verba: 
His consentio et concors efficior cum honore amplectens sanc- 
tas ac venerandas imagines : adorationem autem quae fit 
secundum latriam tantummodo supersubstantiali et vivificae 
Trinitati defero . Hanc professionem orthodoxam verterat 
ita Latinus interpres : Suscipio et amplector sanctas et ve- 
nerabiles imagines secundum servitium adorationis , quod 
consubstantiali Trinitati emitto . Doctrinam igitur erroneam 
a Concilio Nicaeno II sancitam esse existimarunt Episcopi 
Francofurdienses, indeque ortae sunt controversiae eo tem- 
pore de cultu imaginum agitatae; mox tamen cura Ropa. 
Pontificum pax restituta est. — Quodsi vero in libris hac 


1 ) Sic difficultates habuit cum Joanne Hierosolymitano, qui lae- 
sam, suam jurisdictionem conquerebatur ab Epiphanio. Etiam cir- 
cumventus ab inimicis s. Joannis Cbrysostomi senex nonagenarius ad 
eprum conventum prcfectus est Constantinopolim , ibique se gessit 
pariter, ordinationes quasdam conferens, ac si in sua versaretur dioe- 
cesi. Sed simulatque sanctus senex admonitus errorem advertit, in- 
nocentiamque s. Joannis intellexit, cum ipso pacem et amicitiam iniit, 
et concilium malignantium festinanter reliquit. 

occasione exaratis, e. g. in Libris Carolinis IV, uti qui- 
dam auctores cum Petavio censent, doctrina proponitur non 
sana, qua statuatur videlicet, im&gines nec destruendas esse 
nec colendas, sed simpliciter in memoriam Sanctorum re- 
tinendas ; ex his nulla difficultas contra dogma colligi 
potest. Fuerunt isti naevi opinionis erroneae virorum, quf 
doctrinam veram Ecclesiae non satis perspectam habe- 
bant. *) 

410. Cavillantur postremo protestantes , quod Ca- i" 1 ** 11108 
tholici unam imaginem prae alia colunt , imo et imagines et peregn- 
miraculosas habent et peregrinationibus honorant. Eo nationes * 
ipso contendunt patere, a Catholicis superstitione inani 
credi, talibus imaginibus excellentiam quamdam et specia- 
lem virtutem inesse. — Respondemus, Catholicos tenere cum 
Concilio Tridentino, imaginibus non inesse aliquam vir- 
tutem propter quam sint colendae, *) nec eos insitam quam- 
dam specialem excellentiam quibusdam imaginibus tribuere. 
Rationes, ob quas una imago prae altera interdum colitur, 
sunt extrinsecae; plerumque eo reducuntur, quod Deus pro sa- 
pientia sua B. Mariam V. vel alios sanctos in hoc potius quam • 
in alio loco praecipuo ac speciali cultu honorari velit, et ideo 
liberalius beneficia sua etiam modo prodigioso ibi et non 
alibi elargiatur. Sic etiam ad piscinam sanitas illi conce- 
debatur, qui prior descendisset in piscinam post motionem 
aquae ab dngelo factam . :i ) Nonnunquam quaedam assignari 
possunt relate ad particularia loca vel speciales imagines 
causae probabiles, cur divina sapientia ita sese quoad ea- 
dem gerat. Sed saepe etiam nos plane latent ejusmodi ra- 


*) Plura de his vide apud Petavium de Incarn. L XV. c. 16 
Natal. Alexand. Dissert. VI in saec. VIII.; Trombellium Diss. X. 

2 ) Sess. XXV. Decret. de invoc. Sanctorum. — Etiam Innocen- - 
tius III loquens de quadam imagine B. Mariae Virginis, quae habe- 
batur picta a. s. Luca et insigni veneratione Constantinopoli cole- 
batur, ea scribit: »Licet nos opinionem illam qua quidam Graeci 
existimant, quod spiritus B. Mariae Virginis in praedicta imagine re- 
quiescat, minime approbem us.« Innoc, libr, 9. ep. 241. 

3 ) j 0 . 5, 4. 

tiones, sicuti jam s. Augustinus animadvertit, qui praeclare 
hac de re disserens omnem protestantium calumniam ve- 
luti praeoccupavit. Ubique quidem , scribit , Deus est , 
et nullo continetur vel concluditur loco qui condidit om- 
nia, et eum a veris adoratoribus in spiritu et veri - 
tate oportet adorari , ut in occulto exaudiens , in oc- 
culto etiam justificet et coronet . Verumtamen ad ista quae 
hominibus visibiliter nota sunt, quis potest ejus consilium 
perscrutari , quare in aliis locis haec miracula fiant, in aliis 
non fiant?... Sicut , quod Apostolus dicit: Non omnes 
Sancti habent dona curationum, nec omnes habent dijudi- 
cationem spirituum, x ) ita nec in omnibus memoriis Sanc- 
torum ista fieri voluit ille , qui dividit propria unicuique 
prout vult. 1 2 ) 

Scholion. — De sancta cruce. 411. Quae de sancta 
cruce statuenda sunt facile ex iis colliguntur, quae de cultu 
reliquiarum atque imaginum exposuimus. Quapropter no- 
vam demonstrationem, qua probetur sanctam crucem Christi 
veram,, nec non crucis imagines esse colendas semperquean 
sacro honore habitas fuisse, non instituimus, sed paucis 
sufficiat summam doctrinae catholicae colligere. — Itaque 
1° Vera crux Christi, in qua Salvator mundi pependit, 
summo honore sacro veneranda est. Talis cultus cruci Do- 
mini inde ab eo tempore, quo s. Helena eam invenit prae- 
stita fuit oronibusque particulis ejus , quae ut inaestima- 
biles thesauri in universum mundum distributae fuerunt. 
Jam initio saeculi IV s. Paulinus ejusmodi particulam dono 


1 Cor. 12, 30. 

2 ) Epist. 178. — Notari hoc loco possunt tres praescriptiones 
Concilii Tridentini, ut in cultu imaginum quae inconvenientia sunt 
vel superstitiosa vitentur. 1° Abusus si qui irrepserint eos prorsus 
aboleri cupit (s. Synodus), ita ut nullae falsi dogmatis imagines et 
rudibus erroris occasionem praebentes statuantur. 2° Statuit, nemini 
licere ullam insolitam ponere vel ponendam curare imaginem, nisi 
ab Episcopo approbata fuerit. 3° Omnis lascivia vitetur, ita ut pro- 
caci venustate imagines non pingantur nec ornentur, Sess. XXV. 
Decreto de invoc. Sanet, 

mittens Sulpitio Severo : Magnum, scribit, in parvo munus, 
monimentum praesentis pignusque futurae salutis tibi da- 
mus. 1 ) — Crux vera ejusque particulae habent rationem 
pretiosissimae reliquiae. Crux enim est ara illa , in qua 
Christus se Patri obtulit, quamque suo contactu et suo san- 
guine sacravit. Qualis cultus cruci verae praestandus sit, 
colliges ex iis quae superius juxta Bellarmini sententiam 
statuimus. Videlicet veneranda est cultu relativo inferioris 
ordinis , qui analogice ad cultum latriae reduci potest. *) 
Idem dicendum est de aliis reliquiis similibus, ut de cla- 
vis, corona spinea ac lancea, necnon de reliquia sacri Cruo- 
ris Christi. 3 ) 2° Imagines sanctae crucis, sive in iis corpus 
ipsius Domini repraesentatum sit, sive sine corpore sit 
crux figurata, pariter in summo honore sacro habendae 
sunt. Id per se patet; sunt enim imagines ipsius Christi 
Salvatoris nostri. Atque hac in re crux sine corpore aequi- 
paratur imagini crucifixi ob intimam illam relationem, 
quam crux per se ad Dominum habet. Unde jam sequitur, 
quo cultu crucie imago veneranda sit. Est videlicet pariter 
honoranda cultu relativo inferioris ordinis, qui ad cultum 
latriae analogice reducitur. 3° Antiquissimus ac saluber- 
rimus summoque in honore habendus est usus formandi 
crucem in aere, fronte vel pectore. Protrita nec tamen 
omittenda hic sunt illa verba Tertulliani : Ad omnem pro- 
gressum atque promotum , ad omnem aditum et exitum, ad 
vestitum et calceatum , ad mensas et lumina, ad cubilia 
et sedilia , quacumque nos conversatio exercet , fron- 
tem crucis signaculo terimus . Harum et aliarum ejus- 
modi disciplinarum , si legem expostulas Scripturarum 
nullam invenies : traditio tibi praetendetur auctrix, 


*) Ad Sulpitium Severum ep. 1. 

*) S. Thomas quidem dicit, cultu relativo latriae crucem colen- 
dam esse (S.. th. p. 3. q. 25. a. 4.); sed jam exposuimus rationes, cur 
Bellarmini modum loquendi praeferamus. 

3 ) Cfr. Du culte du saint Sang etc. par Mgr. J. B. Malou; 2 m * 
edition Bruges, Ep 8e Vanhee-Wante, 1869. 

consuetudo confirmatrix. x ) Duplicem hujus caeremoniae 
crucis formandae fructum causamque ss. Patres comme- 
morant. Aut enim Christianae fidei religionisque profi- 
tendae gratia, aut ad emerendam utilitatem aliquam, id 
institutum esse demonstrant. Quod ad utilitatem hanc at- 
tinet, crucis signo armamus nos contra insidias malignorum 
spirituum, Dei auxilium in difficultatibus et tentationibus, 
ejusque benedictionem pro quacumque re imploramus. Pro- 
fecto quum Christus Dominus in cruce mundum redemerit 
ac diabolum vicerit, adeoque crux hujus victoriae sit sig- 
num perenne, haud mirandum est, quod Deus crucis signo 
etiam virtutem peculiarem contra inimicos salutis nostrae 
tribuerit, illique crucis signum horreant atque fugiant. 2 ) 
Omnes pariter gratias et omnia beneficia Dei in ordine 
supernaturali Christus per oblationem suam in cruce no- 
bis meruit, indeque jam crux instrumentum est vitae et 
fons salutis. Hinc etiam Ecclesia in benedictionibus suis, 
quibus multiplices efflagitat Dei gratias, signo utitur cru- 
cis, idemque signum fidelibus est medium praeclarum pe- 
tendi easdem gratias. 


*) De corona militis c. 3. 

2 ) Inde illa formula Ecclesiastica adjurandi malignos spiritus: 
Ecce crucem Domini, fugite partes adversae. — Horror et odium cru- 
cis cum malignis spiritibus commune est haereticis. Wiclefitae, pro- 
testantium praecursores, teste Thoma Waldense vocarunt imagines 
crucis putridos truncos, cultuque minus dignas quam arbores silva- 
rum; has enim vivere, illas nequaquam. Calvinus ipse, ut refert 
Gulielmus Reginaldus, Calvino-Turcismi 1. II. c. 18., odio erga sacras 
crucifixi imagines impulsus prohibuit, ne imago Christi crucifixi e 
collo gestaretur. Paruerunt Calvinistae, et loco imaginis Christi ge- 
starunt aureas argenteasque Calvini imagines. De quo quum quidam 
Calvinum admonerent, respondit: »Si quis hoc spectaculo offenditur 
eruat sibi oculos, vel abeat cito et suspendat se.« Bezae alterius 
pseudoreformatoris Genevensium illa memoriae tradita sunt impia 
verba: »Fateor, me ex animo crucifixi imaginem detesWi.c »Lutbe- 
rus m Concione de inventione Crucis clamabat: »Ad diabolum cum 
ejusmodo imaginibus: nullius enim boni causa sunt... Ubi crux ado- 
ratur auroque et gemmis ornatur, ibi imagines crucis confringendae 


Digitized by boo< 


DE OULTU IMAGINUM 8A0BARUM. 377 

412. Sed qui de crucis cultu ac laudibus plura de- 
siderat, adeat eos auctores qui fusius hac de retractarunt. 1 ) 
Nobis pauca haec addere satis sit, quibus et Tractatum de 
Verbo incarnato apte concludimus. Omnium signorum at- 
que symbolorum quae in christianismo usu veniunt nullum 
est, quo totius doctrinae et vitae Christianae indoles splen- 
didius exprimatur, quam symbolum crucis. Quum re- 
demptio nostra in cruce sit consummata, quumque illud 
signum appariturum sit in nubibus coeli quando Christus 
venturus est ad judicium, per crucis mysterium veluti per 
synecdochem quamdam totus Christianismus exhibetur, quate- 
nus oeconomiam supernaturalem Dei integram complectitur. 
Crux est symbolum fid&i nostri, quia per hoc signum pro- 
fitemur fidem in eum, qui per mortem nos crucis redemit. 
Crux est symbolum spei nostrae, quia signum est victoriae 
illius, quam de morte atque diabolo Christus reportavit, et 
triumphi ejus omniumque electorum in ultimi die judicii. 
Crux symbolum est amoris , quo dilexit nos ille, qui factus 
est obediens usque ad mortem crucis, adeoque et caritatis , 
qua fidelis Christianus Deo ac Salvatori suo unitur. — Sed 
crux symbolum quoque est vitae ac virtutis Christianae. 
Etenim vitae vere Christianae summa consistit in abnega- 
tione sui, humilitate et mortificatione, continuoque aliarum 
virtutum difficilium exercitio. Christus autem crucis sym- 
bolo hanc vitam nobis exhibet dicens: Si quis vult post 
me venire, abneget semetipsum , tollat crucem suam quotidie, 
et sequatur me. 2 ) Ipse rex noster et dux etiam crucis viam 
omnibus monstravit fidelibus, exemplum nobis relinquens, ut 


sunt et templa ipsa funditus subruenda.* Hinc etiam protestantes 
ubique cruces everterunt, nec super sepulchra sua hoc signum salutis 
ipsi erigunt, ita ut vere dici possit odium signi salutis ipsis ut si- 
gnum reprobationis inhaesisse. Tantum recenti tempore, uti animad- 
vertimus, vesanum furorem plures mitigarunt. 

*) Cfr. Petav. de Incarnat. 1. XV. c. 7. 11. — Jacobum Gretse- 
rum de Cruce. 

2) Luc. 9, 23. 

sequamur vestigia eju$. Ha6 igitur via regia crucis no- 
bis est incedendum, ut pars nostra non sit cum inimicis 
crucis Christi quorum finis interitus *), sed cum illis, qui- 
bii$ doctrina crucis Dei virtus est ad salutem aeternam. 
Verbum enim crucis pereuntibus quidem stultitia est: iis 
autem qui salvi fiunt , id est nobis , Dei virtus est . £ ) 


Philipp. 3, 18. . *) 1 Cor. 1, 18. 

ea Christi humana libertas , quae meriti est necessaria 
conditio . Quamvis vero ad fidem catholicam nonper- 

tineat modus ipse , quo haec libertas Christi in sub - v 
eunda passione ac morte aliisque actibus meritoriis 
cum ejus absoluta impeccantia componatur , explica - 
tiones tamen non desunt , quibus utrumque doctrinae 


caput aptissime conciliari possit 268 

ARTICULUS III. De muneribus redemptoris 280 

De munere Christi sacerdotali . 281 


Propositio. — Cum ratione mediatoris in Christo nectitur 
dignjtas summi Sacerdotis , qua in dignitate ppr in- 
carnationem ipsam est constitutus . Explevit vero Chri- 
stus praecipuum sacerdotii munus, quum semetipsum 


Deo in ara crucis in verum sacrificium obtulit , sa- 
cerdos idem et victima 282 

De munere Christi prophetico 295 

De munere regio Christi . . . 297 

CAPUT II. De cnltu Sanctorum, Reliquiarum, atque 
Imaginum. 

ARTICULUS 1. De intercessione Sanctorum . ... . . 301 

Propositio. — Sancti una cum Christo regnantes in coelis 


orationes suas pro hominibus Deo offerunt , ac non 
solum pro hominibus gener atim , sed etiam pro sin- 


gulis' intercedunt . . . . . . 306 

ARTICVLUS II De cultu et invocatione Sanctorum . . . 313 


Propositio. — Pius atque laudabilis est cultus religiosus, 
qui Sanctis cum Christo in coeto regnantibus exhi- 
betur ; bonum pariter et utile est eos invocare, ut 


pro nobis apud Deum intercedant 318 

Qua ratione Sancti orationes nostras cognoscant .... 331 

ARTICULUS III. De cultu sacrarum Reliquiarum .... 

' Propositio. — Deliquiis Sanctorum merito ac licite reli- 
giosus cultus impenditur 

ARTICULUS IV. De cultu Imaginum sacraium 

Propositio. — Licitus atque pius est sacrarum imaginum 353 
usus et cultus , sicuti in Ecclesia catholica viget . 359 

Scholion. — De sancta Cruce . . . 

Index Tractatus . 379 

Index alphabeticus rerum . 383 

Index alphabeticus rerum. 


A. 

Adoptianorum errores n 117. 157 Re- 
futantur 158. 

Adoratio humanitatis Christi n. 257 
sqq. Adorationis indoles 258. Errores 
hac in re 259. Doctrina catholica 
explicatur et vindicatur 260 sqq. v 

Affectus, quatenus fuerint in Christo 
n. 194. An ex natura vel per mi- 
raculum 219. 

AgnoStarum secta n. 247. 

Anima mediante carnem assumpsisse 
Verbum, quo sensu Patres asserant 
n. 68. 

Antenicaeni Patres de divinitate Filii 
explicantur n. 47, 

Arianorum error quoad humanam Chri- 
sti naturam n. 11 46. 

a 

Capitis gratia in Christo explicatur 
n. 251. 

Carnis .nomine saepe tota humana 
Christi natura significatur n. 49. 

Communicatio idiomatum in Christo 
n. 221. 

Compositus an Christus dici possit, 
n. 186. 

Comprehensor et viator Christus n 244. 

Concilium Francofurdiense de imagi- 
nibus, n. 409. 

Concilium oecum. VI. , quomodo dam- 
naverit Honorium n 218. 


Concupiscentia nulla in Christo n. 193. 

Sb. Cordis Jesu cultus explicatur ec 
vindicatur n. 265 sqq. 

Corrupticolarum et Incorrupticolai um 
factiones n. 114. 

Creatufa et creatus an Christus dici 
possit n. 171. 

S. Crucis cultus n. 411. 

Cultus Sanctorum n. 342. Protestan- 
tium error ej usque radix 344 Cul- 
tus notio 353. Divisio in latriam, 
et duliam 354 Cultus absolutus et re- 
lativus 355. Cultus Sanctorum vin- 
dicatur 359 sqq. Cultus reliquiarum 
378 sqq. Cultus imaginum 391 sqq* 

D. 

Decretum incarnationis an absolutum 
n. 281. 

Defectus an Christus assumpserit n. 191- 

Deificatio humanae naturae Christi n. 
183. 

Desponsatio B. M. V. n. 97. 

Diem judicii quomodo Christus nescire 
dicatur n. 247. 

Distinctio qualis inter naturam et hy- 
postasim n 141. 

Divinitas Christi probatu? n. 13 sqq, 

Docetarum error de humana Christi 
natura 44. 

Dotes humanae naturae Christi n. 233 
sqq. 

E. 

Eutyches ej usque errores n. 112. 


t 


Digitized by v^ooqLc 



INDEX. 


384 


P. 

Francofurdiense Concilium de imma- 
ginum cultu n 409. 

Filius Dei sensu proprio Christus in 
Scriptura dicitur, n. 29 sqq. Filius 
quomodo dicatur Patri ministerium 
exhibere in creatione 39. Filius 
Spiritus sancti an Christus dici pos- 
sit 77. Filius Dei naturalis Christus 
ut hic homo est 158 sqq. Christus 
non est simul Filius Dei naturalis 
et adoptivus 163. Ratio filiationis 
naturalis non est in natura humana 
165. 

G. 

Generatio Christi ex B. M. V. n. 72 sqq. 

Genitrix Dei, v. Maria. 

Gnosticorum error de humana Christi 
natura n. 45. 

Gratia Capitis in Christo n. 251. Gra- 
tia humanitatis Christi 234 sqq. 

Guntheri errores quoad unionem hypo- 
staticam n. 118 Refutantur 135. Er- 
ror quoad definitionem personat 140. 

H. 

S. Hilarii quaedam effata difficiliora 
de humana Christi natura explican- 
tur n. 207. 

S. Hyppolytu§ quomodo dicat, Filium 
non fuisse perfectum ante genera- 
tionem ex B. M. V. n. 41. 

Homo factus est Deus ; quo sensu haec 
formula sit explicanda n. 226. 

Honorii I R. P. causa discutitur n. 
211 sqq. 

Hypostasis notio n. 122. Accuratius 
explicatur n. 137 sqq. 

Hypostasis et natura quomodo distin- 
guantur 141. Principia quaedam de 
hypstasi n. 145. 

i. 

Imaginum cultus n. 391. Doctrina ca- 
tholica ibid. Cultus est relativus et 


triplici modo praestari potest 393. 
Error iconoclastarum et protestan- 
tium 396. 397. Cultus imaginum- 
vindicatur 398. 

Impeccabilitas Christi n. 255 sqq. 

Incarnationis notio n. 6. Incarnatio 
efficienter spectata est totius 
Trinitatis; terminative spectata 
solius Filii 75 sqq. Incarnationis 
finis 279 sqq. 'Decretum an absolu- 
tum 281. Necessitas qualis 282 sqq. 

Intercessio Sanctorum probatur n. 346. 

Interpellatio Christi sacerdotalis n. 335. 
In coelo 336. 

Invocatio Sanctorum bona et utilis est 
n. 357. Protestantium error 358. 
Invocatio Sanctorum vindicatur 364. 

Joviniani haeresis n. 71. 

Isaiae vaticinium de Virgine paritura 
n 76. 84. 

I Judiciaria Christi potestas n. 341. 


Leo II. R. P. determinat, quo sensu 
Honorii damnatio sit admittenda 
n. 218. 

Libertas , ChriBti in hominibus redi- 
mendis n. 303 sqq Componitur cum 
Christi impeccantia 307. Modus juxta 
varios auctores exponitur 310 sqq. 

M. 

Mandatum ac praeceptum a Patre 
Christo datum, quomodo sit intelli- 
gendum n. 313. 

B. Maria vere genuit Christum n. 72. 
Virgo perpetua in conceptione , in 
partu, et post partum n. 78 sqq. 
V. Virginitas. — B. Maria est vere 
Dei Genitrix n. 146. Haec veritas 
tessera fidei ibid. Nestorii haeresis 

147. Explicatur doctrina catholica 

148. 153. Probatur 149 sqq. — B. 
Mariae ut Matris Dei dignitas, et 

relatio specialis ad tres personas 
divinas 155. 

Mediator naturalis et moralis est Chri- 
stus n. 295 sqq. Quomodo Christus 
potuerit esse mediator inter Deum 
et homines 301. — Mediatores se- 
cundarii Sancti 342. 

Merita Christi n. 290. 

Monophysitarum haeresis n. 112 172. 
sqq. 

Monotheletarum haeresis n. 115 sqq, 
187 sqq. 

n. 

Natura humana Christi fuit integra 
n. 48 sqq. Singularis 69. Quo sensu 
dicatur universalis et communis ibid. 
Quare non fuerit ipsa in Christo 
persona 139. Inde nullus defectus 
in Christo 144. Natura humana 
Christi quo sensu dicatur a Patri- 
bus deificata 143. Naturae humanae 
Christi proprietates 190. Dotes 233. 

Natura et hypostasis n. 122 sqq. Cfr. 
Hypostasis et Unio hypostatica. 

Natura una Dei Verbi incarnata, quo 
sensu a S Cyrillo dicatur n. 181. 

Necessitas incarnationis qualis sit n. 
282. 

Nestorii haeresis de unione hyposta- 
tica n. 107 sqq. De B. Maria De 
Genitrice 147. ' 

o. 

Operatio duplex in Christo n. 197 sqq. 
Operatio Christi theandrica 204 sqq. 

P. 

Passiones an fuerint in Christo n. 194. 

Pauli Samosateni error n. 10. 

Pelagianorum error de redemptione 
per Christum n. 297. 

Perichoresis naturarum in Christo n. 
227. 

DE VERBO INCARNATO. 


Personae notio n. 122. Persona in 
Christo una 125 sqq. Personae no- 
tio accuratius explicatur 137. Giin- 
theri error 140. 

Plenitudo gratiae aliter in Christo et 
Sanctis n. 239. 

Praedestinatio Christi quomodo intel- 
ligenda sit n. 168. 

Proficere in gratia et sapientia quo- 
modo Christus dicatur n. 250. 
Propheta est Christus et quomodo n. 337. 
Proprietates naturae humanae Christi 
n. 190. 

R. 

Redemptionis notio, finis, effectus, pro- 
prietates n. 291 sqq. Redemptoris 
munera 319 sqq 
Regia Christi dignitas n. 339. 
Reliquiae sacrae earumque cultus 378 
sqq. Est cultus relativus 381. Vin- 
dicatur cultus 382. Objectio ex re- 
liquiis dubiis diluitur 390. 

s. 

Sancti mediatores secundarii n. 342. 

. Quomodo petitiones nostras cogno- 
scant 372. V. Cpltus, intercessio, in- 
vocatio Sanctorum. 

Sacerdotium Christi explicatur n. 320. 
Vindicatur Christo mediatori 323 sqq. 
Convenit Christo per incarnationem 
334. 

Sacrificium quid sit n. 321. Sacrificii 
Christi perfectio 381. Saorificium 
crucis 333. 

Sanctificatio humanitatis Christi n. 
234 sqq. 

Satisfactionis indoles explicatur n. 288 
sqq. Satisfactio per Christum expli- 
catur 300. Ea non tollit satisfac- 
tionem nostram 302. 

Scientia Christi triplex n. 240 sqq. 
Sergii Patriarchae Cstnptani epistola 
ad Honorium R. P. n. 211 sqq. 

25 

Socimanorum de divinitate Christi hae 
resis n. 12. Eorum argumenta refu- 
tantur 27 sqq. Socinianorum error 
de mediatione et redemptione 298 sqq. 

Spiritus sanctus dici nequit pater 
Christi n. 77. , 

Subjectio, qua Christus Patri subjici- 
tur, quomodo intelligenda u. 34. 

T. 

Theandrica Christi operatio n. 204. 

Theopaschitarum secta n. 114. Trisa- 
gion ab ipsis mutatum ibid. 

Triduo mortis Christi Verbum unitum 
cum corpore et anima n. 232. 

u 

Ubiquistarum error exponitur et refel- 
litur n. 229 sqq. 

Unionis varia ratio exponitur n. 125. 

Unio hypostatica; summa doctrinae 
catholicae 119. Illustratur 139. Unio 

A. M. 


humanae naturae facta immediate 
in perRona et per hanc cum natura 
divina 178. Inde nulla in Verbo mu- 
tatio 179. Unio hypostatica compa- 
ratur cum unitate physica hominis 
180. 

Unus de Trinitate passus; de hac for- 
mula n. 226. 

v. 

Verbi generatio aeterna et generatio 
ad extra; Verbum insitum et pro- 
latitium n. 40. Verbi nulla mutatio 
ex unione hypostatica 179. 

Virginitas B. Mariae in conceptione 
n. 69 sqq. Virginitas in partu 82. 
In quo consistat 87 sqq. Virginitas 
post partum 91. Difficultates sol- 
vuntur 101 sqq. 

Visio beatifica in Christo n. 242. 

Voluntas duplex in Christo n. 197. 

D. G. 

